
VANHA MAAILMANJÄRJESTYS KATOAA 


Sisällissodasta kertovat teokset alkavat tavalli¬ 
sesti ensimmäisen maailmansodan syttymisestä. 

Jos kuitenkin haluaa ymmärtää kansakunnan 
kohtalonhetkien taustat perusteellisesti, pitää 
menneisyyden tutkiminen aloittaa kauempaa. 

Sisällissotaa kohti kuljettaessa ongelmat kär¬ 
jistyivät nopeasti niin kaupunkien teollisuustyö- 
väen kuin maaseudun vähäväkisten eli maatto¬ 
mien kohdalla. 

Torpparilaitos eli peltojen vuokraviljelyjärjes- 
telmä oli syntynyt jo sata vuotta aikaisemmin. 
1800-luvun loppupuolella se tuli muutoksen kou¬ 
riin, sillä metsien arvo nousi ja uusien torppien 
perustaminen kävi maatiloille kannattamatto¬ 
maksi. 


Teollistuminen otti ensi askeleensa samoihin 
aikoihin. Elinkeinoelämän rajoitukset poistettiin. 
Liikeyritysten perustaminen vapautui, ja myös ih¬ 
miset saivat liikkua ja muuttaa työn perässä paik¬ 
kakunnalta toiselle. Suuri osa kansalaisista teki 
ratkaisunsa ja muutti ulkomaille, Yhdysvaltoihin 
tai Kanadaan, jotkut Australiaankin. 

Suomi muuttui kansalaisyhteiskunnaksi, kun 
kunnallislait uudistettiin eli syntyivät nykyaikaiset 
kunnat. Kuntien ja kaupunkien valtuustot aloitti¬ 
vat työnsä. Kansalaiset alkoivat jakautua erilaisiin 
leireihin, kun puolueet ja aatteelliset yhdistykset 
näkivät päivänvalon. Viime mainituista ensim¬ 
mäinen kohosi merkittävimmäksi: raittiusliike 
yhdisti kansalaisia laidasta laitaan.Tai miten sen 



Uuteenkaupupunkiin hankittiin 
1800-luvun lopun ja 1900-luvun alun 
välisenä aikana suuri määrä komeita 
valtameripurjehtijoita.Yksi niistä oli 
kolmimastoparkki "Loch Linnhe'/joka 
ostettiin Uuteenkaupunkiin vuonna 
1898. Kuva Uudenkaupungin museo. 

nyt ottaa: raittiusliike saattoi yhdistää, mutta viina 
virtasi vallattomasti aatteesta huolimatta. 

Suuriruhtinaanmaa Suomi oli kuitenkin kei¬ 
sarillisen Venäjän läntisenä alusmaana kehitty¬ 
nyt sadan vuoden aikana valtiota muistuttavaksi 
yhteisöksi, jolla oli omat lait ja asetukset, valta¬ 
kunnallinen hallinto, moderni paikallishallinto, 
yhteinen uskonto ja suurella enemmistöllä yhtei¬ 
nen kielikin. Suomi olikin valtavan Venäjänmaan 
kehittynein osa. 

Aivan vanhan vuosisadan loppuun sijoittui 
ensin ennennäkemätön taloudellisen nousun 
kausi, jota Uudenkaupungin tapaisissa vanhoissa 
rannikkokaupungeissa usein nimitetään purjelai- 
vakauden kultaiseksi kaudeksi. Heti sen jälkeen 
koitti laskukausi, joka aikalaisten ajatusmaailmas¬ 
sa peittyi alkaneen sortokauden syövereihin. 

Vuosisadan lopulla tsaarin Venäjä ryhtyi näet 
sitomaan pientä alusmaataan kiinteämmin isän¬ 
tämaahan. Helmikuun manifesti 1899 toi muka¬ 
naan monenlaisia kiristystoimia, joista asevel- 
vollisuuskutsunnat uhkasivat viedä pienen maan 
nuoret miehet kaukaisille sotanäyttämöille. On¬ 
neksi ne muutettiin muutaman vuoden väännön 
jälkeen korvaaviksi sotilasmiljooniksi, joten Suo¬ 
men nuorukaiset säästyivät vieraista sodista. 

Seuraavaksi Suomea suosi onnekas maail¬ 
manhistoriallinen käänne: Venäjä hävisi Japania 
vastaan käymänsä sodan. Isäntämaassa syttyivät 
mellakat, jotka vyöryivät Suomeenkin. Suurlakko 
1905 ja sen melskeissä tuokion ajaksi syntyneet 
punakaartit ja valkokaartit olivat aikalaisille mie¬ 
leen painunut draama. Uudessakaupungissakin 
toimi muutaman kuukauden ajan punakaarti. Se 
muistettaisiin runsaat kymmenen vuotta myö¬ 
hemmin, jolloin se toimisi myös esimerkkinä tu¬ 
levalle järjestäytymiselle. 


Tilanteen näin muututtua Venäjän keisarin oli 
pakko sallia kansalaisoikeuksien laajentaminen. 
Suomi sai Euroopan nykyaikaisimman parlamen¬ 
tin. Eduskuntaan tuli jopa naiskansanedustajia, 
ja äänestäjien määrä kymmenkertaistui yhdellä 
iskulla. Tsaari tosin hajotti eduskunnan vähim- 
mästäkin syystä useita kertoja. Sen toiminta oli 
satunnaista, eikä se juuri ehtinyt saada tuloksia 
aikaan. 

Toinen sortokausi käynnistyi vuonna 1910. Se 
ei enää ollut niin vavisuttava kokemus kuin en¬ 
simmäinen, mutta kaikille oli selvää, kuka valta¬ 
kunnassa määräsi. 

Kun eduskunta ei ollut pystynyt saamaan ai¬ 
kaan uudistuksia, tulisi ennen pitkää kasaantu¬ 
maan ongelmia. 


Ei mikään takapajula 

Nykypäivän ihminen leimaa nuo runsaan sadan 
vuoden takaiset ajat ja menneisyyden Suomen 
mielessään helposti takapajuiseksi. Olettamus 
on täysin väärä. Aikalaiset suuttuisivat tällaiselle 
tulkinnalle. 

Todellisuus oli täysin päinvastainen. Ihmiset 
kokivat elävänsä ainutkertaista ja järisyttävää 
kehityksen ja eteenpäin menon aikakautta. Elä¬ 
män ja toimeentulon perustekijät olivat parissa 
kymmenessä vuodessa täydellisesti mullistu¬ 
neet. Uutta ja ihmeellistä tekniikkaa oli hetkes¬ 
sä kaikkialla. Puhelin, automobiili, höyrykoneet, 
teräsalukset, sähkövalaistus. Pelloille tulivat 
kääntöaurat, puimakoneet ja rullaäkeet sekä niit¬ 
to- ja kylvökoneet, jossakin oli kuulemma nähty 
jo traktorikin. Maaseudun raittien varsille nousi 
meijereitä, osuuskauppoja ja säästöpankkeja. 

Kuva suurlakon aikana marraskuun 3. päivänä vuonna 1905 järjestetystä kansalaiskokouksesta Uudenkaupungin torilla. Pai¬ 
kalla oli toistatuhatta ihmistä, mikä oli silloisessa Uudessakaupungissa valtava määrä. Kuva Uudenkaupungin museo. 

Siiri 



Keskikaupungin porvariston ja laitakaupungin väen asumisessa oli eroja 
Uudessakaupungissakin. Kuvat Matti Jussilan arkisto. 

Suuremmissa kaupungeissa kivettiin katuja ja 
rakennettiin viemäreitä ja vesijohtolaitoksia. 

Useimmat näistä uuden ajan ihmeistä jäivät 
tosin kansalaisten suurelle enemmistölle 

haavekuviksi, joita korkeintaan ihailtiin kau¬ 
kaa. Puhelinta epäilemättä hipelöi pelokkain ot¬ 
tein yksi ja toinen äänitorven ääreen istahtanut. 
Moni taas muisti loppuelämänsä ajan ensimmäi¬ 
sen näkemänsä automobiilin. 

Kansakouluja alkoi olla kaikissa eteläisen 
Suomen kunnissa; monissa myös oppikouluja, 
joissa ahersivat kirjojensa ääressä jopa ensim¬ 
mäiset työläisten lapset. 1800-luvun lopulla alka¬ 
nut yhteiskunnallinen murros vahvistui, pääosin 
ruotsinkielisten hallussa ollut virkamiesvalta 
mureni. Suomalaisuusliike antoi sysäyksen ta¬ 
lonpojista ja työväestöstä polveutuville nuorille 
hakeutua yliopistoon ja muihin jatko-oppilaitok¬ 
siin. 

Päällisin puolin asiat olivat maassa siis hyvin, 
mutta oli myös suuria ongelmia. Kukaan ei vielä 
aavistanut, että niissä riittäisi sytykkeitä sisällis¬ 
sodaksi saakka. 

Maataloudessa keskityttiin karjatalouteen. 
Venäjä oli noussut tärkeimmäksi vientimaaksi, 
johon kuljetettiin kalaa, lihaa, maitoa, voita ja 
juustoa. Isäntämaasta taas saatiin viljaa, joten 
peltoviljely jäi Suomessa sivuseikaksi.Tilattoman 
väestön ongelmat alkoivat kärjistyä. Niin kauan 
tosin selvittiin, kun korvaavia tilapäistöitä järjes¬ 
tyi maata vaille oleville metsänhakkuista, tukinui¬ 
toista tai suurista sahalaitoksista. 

Kaupungit alkoivat muuttoliikkeessä nopeasti 
kasvaa, ja suurimpien liepeille syntyi massiivisia 
esikaupunkialueita. Uuttakaupunkia lähin oliTu- 
run, tai oikeammin Maarian Raunistula, jossa asui 
10 000 työläistä. Näissä urbaaneissa slummeissa 


olosuhteet olivat kammottavat. Asunnot olivat 
pieniä, ahtaita ja likaisia hellahuoneita.Tehtaissa 
kärsittiin kesällä kuumuudesta ja talvella paleltiin, 
työsuojelu oli täysin lapsen kengissä. 

Eduskunnan tehottomuus ja tsaarin oikut oli¬ 
vat estäneet sosiaalilakien toteuttamisen. Yhteis¬ 
kunnalliset ongelmat alkoivat kasaantua. 

Kapea suomalainen yläluokka, ruotsia pu¬ 
huva sivistyneistö oli kuitenkin tuudittautunut 
runebergiIäiseen maailmankuvaansa.Tavallinen 
rahvas oli tuossa ihannekuvassa jumalaapelkää¬ 
vää, tunnollista ja ahkeraa kansaa, joka ei vähis¬ 
tä nurissut. Yhtenäisestä Suomen kansasta unel¬ 
moivalle yläluokalle ei juolahtanut mieleen, että 
Suomi oli maa, jossa oikeastaan asui kaksi eri 
kansaa. Nämä eivät tienneet toistensa elämän¬ 
piiristä juuri mitään. 

Sitten tuo pitkään vakaissa uomissaan py¬ 
synyt maailmanjärjestys yhtäkkiä alkoi natista 
liitoksissaan. Sarajevossa ammutut laukaukset 
sytyttivät maailmanpalon ja alkoi ensimmäinen 
maailmansota. 


Maailmansodan rujot kasvot 

Elokuun lopussa 1914 suomalaiset laidasta lai¬ 
taan säikähtivät. Suomi joutui suureen maail¬ 
manpaloon mukaan epäsuorasti, osana suurta 
Venäjän valtakuntaa. Suomi oli yhteenotossa 
syrjäistä sivunäyttämöä, mutta silti yksi tärkeä 
sakkinappula jättiläisvaltioiden, pääosin Saksan 
ja Venäjän, keskinäisessä valtapelissä. Tykkien 
alkaessa puhua Suomessa pelättiin saksalaisten 
zeppeliinejä ja pommituksia. Mutta mielet rau¬ 
hoittuivat nopeasti, kun mitään äkillistä myller¬ 
rystä ei tapahtunutkaan. 







Isäntämaa Venäjä tosin alkoi varustaa rajo¬ 
jaan. Se kuljetti pieneen suuriruhtinaanmaahan 
muutamassa kuukaudessa yli 100 000 sotilastaan 
odottamaan vihollisensa eli keisarillisen Saksan 
maihinnousua. Suomalaisiin suhtauduttiin epä¬ 
luulolla ja rannikkoalueilla toimeenpantiin mo¬ 
nenlaisia liikkumisrajoituksia. 

Kun Tanskan salmet sulkeutuivat, katkesi 
länsivienti. Monissa kaupungeissa erityisesti sa- 
hatyöläisiä joutui välittömästi työttömiksi. 

Onneksi sillä erää selvittiin säikähdyksellä. 
Uudessakaupungissa käynnistettiin hätäaputyöt 
viemärilinjan rakentamiseksi Alisenkadun itä- 
päähän sekä kivilaiturin rakentamiseksi kaupun- 
ginlaiturin pohjukkaan. Sulan aikana työttömät 
murskasivat sepeliä, raivasivat katajia laitumilta 
ja tasoittivat katuja.Tämä oli kuitenkin näperte¬ 
lyä, sillä kaikeksi onneksi Venäjä käynnisti mitta¬ 
vat sotatarviketilaukset, ja työttömyys jäi pääosin 
hetkelliseksi tai se korvattiin tehtaiden tuotan- 
tomuutoksilla ja niiden työvoiman siirtymisellä 
muihin tehtäviin. Venäjä osti kaiken, minkä pieni 
Suomi tehtaissaan ja maatiloillaan suinkin pys¬ 
tyi tuottamaan. Sotaa käyvä Venäjä pani toimeen 
myös mittavat linnoitus- ja vallitustyöt rannikoi- 
densa suojaksi. Läntisessä Suomessa tällaisia 
työmaita oli Rauman saaristossa, Eurajoen Verk- 
kokarissa, Porin edustalla ja Nakkilassa. Ne työl¬ 
listivät tuhansittain miehiä - myös lähiseudun 
kunnista. 

Oli kulunut vuosikymmeniä ilman, että Suo¬ 
men kamaralla olisi ollut suuria määriä venäläi¬ 
siä sotajoukkoja. Edellisen kerran niitä oli pysy¬ 
vämmin nähty Itämaisen sodan eli niin sanotun 
Oolannin sodan aikana. Maailmansota muutti 
tilanteen. Venäläinen sotilassaapas talloi jälleen 
Suomen kamaraa. 


Myös Uuteenkaupunkiin tuli venäläisiä jouk¬ 
koja. Kaupunkiin perustettiin kokonainen varus¬ 
kunta, jossa enimmillään oli 800 miestä; näistä 
satakunta oli ratsuväkijoukkoja. Vieraan maan 
sotilaille piti järjestää myös majoitusta. Uudes¬ 
sakaupungissa tätä tarkoitusta varten otettiin 
käyttöön raittiusseuran hallussa ollut Kasvin talo, 
josta nyt tuli kasarmi. Lisäksi Lypyrttiin (Lypertö) 
tuli lähes 600 miestä kattava tykkipatteri. Tämä 
patteri oli osaTurun-Ahvenanmaan alueen ran- 
nikkolinnakejärjestelmää, josta muodostui Saa- 
ristomerelle katveeton tulialue. Venäläiset olivat 
rasite suomalaisten vaikeutuvalle elintarviketi¬ 
lanteelle. 

Maailmansodan ensimmäisen vuoden ajan 
kaikki näytti vielä sujuvan hyvin, mutta vuoden 
1915 loppupuolella ongelmat alkoivat nopeasti 
nostaa päätään. Tuontitavaroista alkoi esiintyä 
puutetta.Tupakka, sokeri, hiili ja siirtomaatavarat 
muuttuivat ylellisyystuotteiksi. Seuraavaksi tuli 
puute polttopuista. Hinnat alkoivat uhkaavasti 
nousta kaikissa tuoteryhmissä. Lakot olivat kiel¬ 
lettyjä, ja palkat alkoivat jäädä jälkeen. Pienipalk¬ 
kaiset työläiset alkoivat olla vaikeuksissa. Varak¬ 
kaammilla riitti varaa maksaa kallistuneita hintoja 
tai etsiä puuttuvien tavaroiden osalle korvaavia 
tuotteita. 

Kun kierre oli alkanut, sitä ei enää käynyt 
pysäyttäminen. Rahan arvo laski, inflaatio lauk¬ 
kasi ja mikä aikalaisten mielissä kiukuttavinta: 
toiset hyötyivät poikkeustilanteesta. Keinottelu 
rehotti. Liikemiehet ja äveriäät kauppiaat osasi- 
vat konstit, syntyivät varsinaiset gulassimiljonää- 
rit. 

Lopulta alkoi olla pulaa elintarvikkeistakin. 
Nälkä saapui kutsumattomaksi vieraaksi moneen 
kotiin. 

Maailma Uudenkaupungin horisontista 

Suomi oli kolmen miljoonan asukkaan agraarival- 
tainen maa. Väestöstä yli 80 prosenttia asui vie¬ 
lä maaseudulla. Maan oikeita kaupunkeja olivat 
vasta Helsinki, Viipuri, Turku ja Tampere; näiden 
lisäksi oli parikymmentä pikkukaupunkia, joiden 
yleisvaikutelma poikkesi ympärillä olevasta maa¬ 
seudusta hyvin vähän. 

Vakkasuomalainen Uusikaupunki oli 4000 
asukkaan yhteisö, jonka naapurina oli runsaan 
700 sadan asukkaan, pääosin saarista koostuva 
maalaiskunta. Kuntien identiteetti liittyi enim¬ 


mäkseen mereen. Vaikka merenkävijöiden san¬ 
karillisin suuruuden aikana oli ohi, niin merikap¬ 
teenit ja laivanvarustajat olivat edelleen arvossa 
pidettyjä kansalaisia. Erinomainen satama oli 
yhä tärkeä elättäjä, ja lähelle asutusta ulottuva 
merimaisema sekä kaupunginlahti olivat kau¬ 
punkilaisille rakkaimmat ihailunkohteet. Ruotsin 
kuningas Kustaa II Adolf oli muovannut kaupun¬ 
gin ruutukaavan kolmesataa vuotta aikaisem¬ 
min. Esikaupunkialueet olivat vielä rakentamatta; 
maan itsenäistymisvuonna kaupunki oli osapuil¬ 
leen nykyinen keskustan alue. Vuonna 1864 val¬ 
mistunut goottilainen kirkko oli lähes ainoa kivi- 


Venäjän suuriruhtinas Kirill 
Vladimirovits Romanov tu¬ 
tustumassa Lypertön linnak¬ 
keeseen vuonna 1915. Kuva 
Johanna Pakolan kokoelmat. 

rakennus, ja se hallitsi maisemaa. Uusikaupunki 
oli monin tavoin pysytellyt ajan virrassa mukana. 
Kaupunkiin oli saatu kansakoulu, kansankirjasto 
ja yhteislyseo. 

Tultaessa 1800-luvun lopulle oli kuitenkin 
käymässä selville, että kiihtyvässä teollisessa 
kehityksessä Uusikaupunki oli auttamatta jää¬ 
mässä jälkeen. Se sijaitsi liian ahtaassa välissä 
suurempien naapuriensaTurun, Rauman ja Porin 
välissä. Selkeimmin nämä pelikortit jaettiin Uu¬ 
denkaupungin tappioksi rautatiekysymyksessä. 
Kaupunkilaiset olivat vuosikymmenien ajan toi¬ 
voneet saavansa rautatien ja sen myötä oman 
siivunsa Keski-Suomen puutavaramarkkinoista. 
Ratalinjauksia tehtiin hartaasti ja moneen ot¬ 
teeseen, mutta lopulta rautatieyhteys saatiin 
vain Turkuun saakka - ja sekin valmistui vasta 
1920-luvulla. Tämä puute olikin ratkaiseva syy 
siihen, että suurteollisuus sijoittui naapurikau- 
punkeihin. 

Rautatien lisäksi kaupungin telakkahanke 
epäonnistui perusteellisesti - vieläpä useampia 
kertoja. Kaupunkilaiset syyttivät toistuvasti päät¬ 
täjään liiasta varovaisuudesta, kitsastelusta ja 
saamattomuudesta niin rautatien kuin telakankin 
myttyyn menossa, mutta todellinen syy oli yk¬ 
sinkertaisesti siinä, että pienessä maassa ei ollut 
kysyntää eikä tarvetta kaikenlaiselle yritystoimin¬ 
nalle kaikkialla. Kun suurteollisuutta ei saatu, ei 
Uudenkaupungin asukaslukukaan kasvanut. Kau¬ 
pungin kadut jäivät kiveämättä ja vesijohdot ja 
-viemärit rakennettiin jälkijunassa. Silti 1800-lu- 
vulta saakka säilynyt harmoninen ruutukaava ja 
komeat puutalot herättivät vieraissa kävijöissä 
ihastusta ja kunnioitusta. Uusikaupunki antoi 
puutteineenkin vauraan ja kodikkaan pikkukau¬ 
pungin vaikutelman. 


Ja nousihan paikkakunnalle sentään teollisia 
laitoksiakin, monet niistä piskuisen maalaiskun¬ 
nan puolelle. Suurin ja kaunein oli kiviteollisuus. 
Harmaata graniittia louhittiin ja jalostettiin niin 
vientiin kuin kotimaan tarpeisiinkin. Suomen Ki¬ 
viteollisuus Oy toimi ennen pitkää Vähä-Heinäs- 
ten lisäksi Putsaaressa ja Lepäisillä.Työntekijöitä 
oli maailmansodan syttymiseen saakka pari sa¬ 
taa. Pienempiä työnantajia olivat Sundholman 
tiilitehdas ja juustomeijeri. 

Kaupungin suurin teollinen työnantaja oli J. 
A. Zachariassenin mahtava yhtiö. Urkutehtailijas- 
ta oli tullut vähitellen monialayrittäjä. Höyrysaha, 
puutavaratuotteita, elintarvikkeita. Suurliikemie- 
hen eri yrityksissä ansaitsi elantoaan satoja työn¬ 
tekijöitä. Kaupungin pienempiä laitoksia olivat 
Frans Petter Björkroosin omistama Kaunisran- 
nan tiilitehdas ja F O. Stenroosin Uudenkaupun¬ 
gin veneveistämö Oy. Kaupungin varakkaimpiin 
asukkaisiin kuuluivat myös laivanvarustajat ja 
suurimmat kauppiaat. Erityisen arvostettuja oli¬ 
vat merikapteenit, joita kaupungissa oli neljättä 
kymmentä. 

Teollisten työpaikkojen lisäksi kaupungissa 
ansaitsi jokapäiväistä leipäänsä myös joukko kä¬ 
sityöläisiä.Tosin näiden määrä oli monin kerroin 
vähäisempi kuin puoli vuosisataa aiemmin, mut¬ 
ta 1900-luvun alkupuolen maailmassa leipureilla, 
maalareilla, suutareilla, valokuvaajilla ja ompeli- 
jattarilla oli yhä joukko työpajoja ja verstaita. Nii¬ 
den tuotteilla oli edelleen kysyntää. Yhteensä ne 
työllistivät omistajien lisäksi puolen sataa palkol¬ 
lista. Monet edustivat jo nykyaikaisia erikoiskaup- 
paliikkeitä - ja olihan kaupungissa myös puoteja 
ja kauppaliikkeitä ja niiden kirjoilla joukko työn¬ 
tekijöitä. Kirjanpitäjiä, puotipuksuja, myyjiä, pal¬ 
velijoita ja juoksupoikia. Merimiehiä oli väestöstä 

Laivaliikenne oli Uudellekaupungille tärkeää sekä ihmisten että tavaroiden kuljettamisessa etenkin ennen Uudenkaupungin 
jaTurun välisen rautatien valmistumista. Kuvassa höyrylaiva "Södern" Saunasillassa. Kuva Uudenkaupungin museo. 

kaksi ja puolisataa henkeä; osa heistä luonnolli¬ 
sesti kaukaisilla merillä. Heidän palkkansa mak¬ 
settiin perheelle kotikaupungissa. 


Vallankumousten vuosi 

Sitten koitti maaliskuun puoliväli 1917. Suomeen 
saapui tieto, että Venäjällä oli tsaari syösty val¬ 
lasta. Kansalaiset valtasi valtava riemuntunne. 
Vihdoinkin koittaisi kauan kaivattu vapaus. Mo¬ 
nissa kaupungeissa pidettiin historian suurimpia 
kansankokouksia ja torijuhlia. Näin myös Uudes¬ 
sakaupungissa. Kaikilla oli punainen kukka rinta- 
pielessä. Venäläiset sotilaat ja alusmaan kansalai¬ 
set olivat hetken ajan yksimielisiä ja paremman 
tulevaisuudenuskon autuaassa huumassa. 

Mutta vapaudenhuuma paisui erityisesti ve¬ 
näläisten sotilaiden keskuudessa yli äyräiden. 
Uudessakaupungissa ei sentään koettu upseeri- 
murhia, mutta juopuneet sotilaat mellastivat kau¬ 
pungilla moneen otteeseen. 

Suomalaista työväkeä elähdytti erityisesti 
ajatus siitä, että vuonna 1916 valtaan äänestetty 
eduskunta oli vasemmistovoittoinen. 

Venäjällä valtaan nousi väliaikainen hallitus. 
Se lupasi Suomelle tsaarin liekamääräysten mitä¬ 
töityvän.Työväentalolla pidettiin 18.3.1917 kansa¬ 
laiskokous vakavammissa merkeissä. Kokouksen 
avasi räätäli K. VValli. Esille nousi huoli Suomen 
oikeuksien pelastamisesta ja vaadittiin eduskun¬ 
nan koolle kutsumista. Ponsilauselman kokouk¬ 
sesta laativat puheenjohtaja K. VValli, lennätinvir- 
kamies H.Tanner, posteljooni V. Paasio ja maisteri 
K. V. Kaukovalta: 

"Me Uudenkaupungin kansalaiset, kokoontu¬ 
neina monisataisena joukkona, nykyisten suurten 


historiallisten tapahtumain kestäessä lausumme 
sydämellisen osanottomme Venäjällä t.k. 10 p:nä 
alkaneelle ja osaksi jo loistavasti toteutetulle val¬ 
tiolliselle vapausliikkeelle, ja toivomme sen ulot¬ 
tuvan yhteiskunnan kansan pohjakerrosten va¬ 
pauttamiseen pysyväiseen kansanvaltaan. 

Uskoen näiden tapahtumien vaikuttavan va- 
kauttavasti myös Suomen oloihin vaadimme: 

Suomen itsehallinnon ja laillisten olojen pa¬ 
lauttamista ja eduskunnan ensi tilassa tapahtuvaa 
koollekutsumista; elintarvekysymysten, työväen 
suojeluslakien, torpparien vapauttamislain y.m. 
uudistusten pikaisen ja perinpohjaisen ratkaise¬ 
misen tähden." 

Tämä kansalaiskokous esitti vakaumukse¬ 
naan myös, että vanhan hallitusvallan asettaman 
järjestysvallan oli erottava ja sen tilalle oli järjes¬ 
tettävä kansanvaltainen poliisi. Järjestysvaltaa 
hoitamaan asetettiin 12-henkinen järjestysva- 
liokunta. Siihen valittiin pormestari Söderman, 
luutnantti O. Nikander, varatuomari U. Boehm, 
maisteri J. Sario, opettaja K. Vaahtoranta, talono¬ 
mistaja G. Grönroos, räätälit K. VValli ja N. Vanha- 
ranta, posteljooni V. Paasio, kauppias K. Palmu, 
työmies O. Lukander ja rouva Ilma Unho. Näiden 
"apulaisiksi" valittiin 16 henkilöä. 

Kaupungin poliisikunta oli jo tätä ennen 
omasta aloitteestaan pidättäytynyt virantoimituk¬ 
sesta. Kokous päätti myös pyytää valtuustoa jär¬ 
jestämään poliisitoimi uudelleen. Poliisikunnasta 
ei kenelläkään ollut mitään muistuttamista. Se 
edusti kuitenkin vanhaa sortovaltaa, minkä vuok¬ 
si sen uudelleenjärjestely oli kansalaiskokouksen 
mielestä välttämätöntä. 

Työväentalon kansalaiskokouksen ponsilau- 
selma sai laajaa kannatusta kaupungissa sen 
kaikissa yhteiskuntaluokissa. Vallankumous alkoi 

Maaliskuun vallankumous Venäjällä herätti liikendintää myös Uudessakaupungissa. Kuvassa kaupungissa majailleet venä¬ 
läiset sotilaat marssimassa 16.3. 1917 Kasvin talolta torille.Ylisellekadulle oli kokoontunut sankoin joukoin myös kaupunki¬ 
laisia. Kuva Uudenkaupungin museo. 

näin yhteisymmärryksessä ja uskottiin rauhan¬ 
omaisen kehitykseen maassa. Valtuusto pyysi ko¬ 
kouksessaan 19.3.1917 maistraattia huolehtimaan 
järjestyksestä. Niinpä pormestari Söderman kuu- 
luttikin sanomalehdissä 20.3.1917, että järjestyk¬ 
sestä vastasi maistraatti yhdessä edellä mainitun 
"järjestysvaliokunnan" kanssa. Järjestyspäälli- 
köksi määrättiin kaupunginviskaali G. A. Jaeckel. 
Hänen alaisinaan oli neljä järjestys m iestä, joilla 
oli punainen nauha käsivarressaan. Vanhaa po- 
liisikomissario Mobergia oli syytetty santarmi- 
hallituksen hännystelystä ja juopottelusta. Ke¬ 
sällä muutaman kuukauden kokeilun jälkeen osa 
virkamiehistä alkoi vaatia Mobergia palaamaan 


takaisin virkaansa. Elokuussa komissario oli tut- 
kimuskomission kuultavana, jolloin ainoastaan 
työväenyhdistyksen Kaarlo Vallilla oli moitittavaa, 
kaikilla muilla kuudella lausunnon antajalla ei ol¬ 
lut mitään huomauttamista Mobergin toiminnas¬ 
ta.Työväenyhdistykselläkään ei kovin vakuuttavia 
argumentteja ollut Mobergia vastaan; oli kuulem¬ 
ma karsinut työväenyhdistyksen iltamista tanssin 
pois, veneluvat olivat myöhässä ja muuta vastaa¬ 
vaa. Valli varmaankin halusi toimiaTurun mallin 
mukaan, jonka mukaan järjestysvalta oli saatava 
työväen hallitsemaksi. Virkaan Moberg ei palan¬ 
nut, ei myöskään järjestys kaupungissa. Moberg 
siirtyi syksymmällä Poriin. 



Yksi vuoden 1917 maaliskuun 
18. päivän kansalaiskokouk¬ 
sen ponsilauselman laatijoista 
työväentalolla oli maisteri K.V. 
Kaukovalta, joka on tullut tunne¬ 
tuksi Uudenkaupungin historian 
neljän ensimmäisen osan kirjoit¬ 
tajana. Hänet on tässä kuvattu 
Alisenkadun ja Pohjoistullikadun 
kulmassa silloin sijainneen puu¬ 
talon pihalla. Kuva Uudenkau¬ 
pungin museo. 

Valtakunnassa pääsi ensimmäistä kertaa ko¬ 
koontumaan vasemmistoenemmistöinen edus¬ 
kunta. Uusi senaatti sosialidemokraattisen Oskari 
Tokoin johdolla nousi valtaan. Odotukset nousi¬ 
vat korkealle, vapauden myötä saataisiin kaiketi 
uudistukset käyntiin. 

Tokoi oli ensimmäinen, joka eduskunnassa 
lausui tavoitteeksi Suomen täydellisen itsenäi¬ 
syyden. Myös kahdeksantuntinen työpäivä, työ¬ 
läisten monikymmenvuotinen haave, tuli realisti¬ 
seksi päämääräksi. 

Ilonpito ja toivorikkaus loppuivat kuitenkin 
kaikkialla lyhyeen. Venäjän vallankumouksen 
seurauksena itänaapurista tulleet tilaukset sekä 
linnoitustyöt katkesivat toukokuuhun mennessä 
kuin veitsellä leikaten. Myös uusikaupunkilaisia 
työmiehiä suorittiin kilometritehtaalle jokaisessa 
tehdaslaitoksessa. Kivityömaat ja sahat sulkivat 
ovensa; työläisiä muutti runsaasti muille paikka¬ 
kunnille elantoa etsien. 

Samoihin aikoihin leimahtivat eri puolilla 
maata maatalouslakot, jotka kärjistivät tunnel¬ 
mat isäntien ja alustalaisten kesken. Maatyöläi¬ 
set vaativat hekin kahdeksantuntista työpäivää. 
Lakkoja oli runsaasti Satakunnassa, mutta 
Uudenkaupungin seutu säästyi tältä koettele¬ 
mukselta. Torppareiden ja maatyöläisten keh¬ 
no asema tunnettiin luonnollisesti Vakka-Suo¬ 
messakin. Uudenkaupungin maalaiskunnassa 
oli kaksi suurta kartanoa, Sundholma ja Salmi 
sekä puolen tusinaa suurempaa talollista. Niillä 
oli yhteensä viitisenkymmentä torppaa; naapu¬ 
rikunnissa oli niin ikään alustalaisten ja maat¬ 
tomien ongelma nousemassa pintaan. Katke¬ 
roituneita itsellisiä, renkejä, mäkitupalaisia ja 
muonamiehiä riitti vaatimaan parempia ihmis¬ 
oikeuksia. 


0L 

Af 

Uudenkaupungin järjestyspäälliköksi määrättiin maalis¬ 
kuussa 1917 kaupunginviskaali G.A. Jaeckel. Kuva Uuden 
kaupungin museo. 


14 





Kaikkialla nousi ongelmaksi kunnallishallinnon 
jälkeenjääneisyys.Yksi mies-yksi ääni -periaate 
oli toteutunut eduskuntavaaleissa, mutta kunnal¬ 
lishallinnossa äänestettiin edelleen veronmaksun 
mukaan. Myös Uudessakaupungissa rikkaimmilla 
oli 25 ääntä, köyhillä ei edes äänioikeutta. 

Raumalla toukokuussa leimahti tämän epä¬ 
kohdan korjaamiseksi kunnallinen yleislakko, 
jonka seurauksena sosialistit saivat tasamäärän 
edustajia valtuustoon.Turussa,Tampereella ja Po¬ 
rissa piiritettiin kaupunginvaltuustoja vastaavien 
painostusvaatimusten nimissä. Uudessakaupun¬ 
gissa ei tämän epäkohdan tiimoilta mellakoitu, 
vaan vanha valtuusto jatkoi aina kevääseen 1919 
saakka. 

Sitä vastoin elintarvikepula alkoi Vakka-Suo¬ 
messakin nopeasti pahentua. Suomi oli elintarpei¬ 
den suhteen vain 40-prosenttisesti omavarainen. 
Maa oli karjatalousvaltainen, ja tämä epäkohta 
kostautui nyt. Ruista poltettiin perinteisesti myös 
viinaksi tai sitä syötettiin eläimille. 

Uudessakaupungissa perustettiin maan mui¬ 
den kuntien lailla elintarvikelautakunta, mutta se 
onnistui hankkimaan viljaa ja muita elintarvik¬ 
keita hyvin vaikeasti ja riittämättömästi. Venäjän 
tuonti katkesi isäntämaassa vallinneesta kaa¬ 
oksesta koituneiden kuljetusvaikeuksien vuoksi 
tyystin. Suomessa jatkuvat sateet ja myöhemmin 
hallojen vaurioittama huono sato sekä kylvö- ja 
sadonkorjuulakot vaikeuttivat tilannetta entises¬ 
tään. Maanviljelijät eivät myöskään suostuneet 
luovuttamaan viljaansa myyntiin käyttöön tulleil¬ 
la niukoilla rajahinnoilla, vaan kätkivät viljansa 
tai myivät sitä kukoistavaan mustaan pörssiin. 
Kaupunki perusti omia perunapeltoja, ja kaupun¬ 
kilaiset ottivat pihoilleen lisää kotieläimiä. Niistä 
saatiin vähän apua pahimpaan hätään. 


Elintarpeiden hinnat olivat karkaamassa kä¬ 
sistä. Työväestön ravinto koostui kolmesta ra¬ 
vintoaineesta: leivästä, maidosta ja perunoista. 
Kaikkien kolmen hinta oli parin vuoden aikana 
kolminkertaistunut. Myös jauhojen hinta oli kol¬ 
minkertainen. Soppalihan tapaisen herkun hinta 
oli nelinkertaistunut ja silakat maksoivat - seitse¬ 
män kertaa enemmän kuin kesällä 1915! 

Kaupungin elintarvikelautakunnan jäsenet 
olivat ylikuormittuneita suuren työmäärän pai¬ 
neessa ja monet heistä pyysivät tehtävästään 
eroa marraskuussa. E.V. Antervo ei enää ollut 
jatkamassa lautakunnan puheenjohtajana ja ku¬ 
kaan ei kokenut olevansa tarpeeksi kykenevä 
tehtävään hänen jälkeensä. Niin valtuusto varasi 
määrärahan ulkopuolisen toimitsijamiehen palk¬ 
kaamiseksi 400 markan kuukausipalkalla. Teh¬ 
tävään valittiin IennätinvirkaiIija Heikki Tanner. 
Sosialistijäsenet Valli ja Vuorio erosivat lautakun¬ 
nasta 1.12.1917 ja heidän tilalleen kunnallisjärjes¬ 
tö ehdotti valittaviksi Heikki Kaleniuksen ja Kalle 
Palmun sillä ehdolla, että lautakunta saisi valita 
puheenjohtajansa, mihin valtuusto ei suostunut. 
Kaikesta huolimatta Kalenius ja Palmu tulivat va¬ 
lituiksi lautakuntaan. 

Heinäkuussa 1917 tapahtui jälleen yksi kohta¬ 
lokas käänne tiellä kohti sisällissotaa.Tokoin se¬ 
naatti äänesti voimaan valtalain eli eduskunta ju¬ 
listi itsensä ylimmän vallan haltijaksi sotilasasioita 
lukuun ottamatta. Venäjän väliaikainen hallitus ei 
tätä uhmakasta manööveriä hyväksynyt, vaan ha¬ 
jotti eduskunnan. Sosiaalidemokraatit panivat an¬ 
karasti hanttiin, mutta mikään ei auttanut: uudet 
vaalit olivat vääjäämättä tulossa. Eduskunnassa 
jo hyväksytyt yhteiskunnalliset parannukset eli 
kahdeksantuntinen työpäivä, uudet kunnallislait 
ja torpparivapautus mitätöityivät siltä erää. 

' J herfcen huoUgja on oi¬ 
keutettu saamaan voita sen määrän viikossa tjenki/öä 
kohden kuin kulloinkin erikseen määrätään. 

Nm 


Maaliskuu 1917. 

Nm Nm 


Nm 


4 * viikko. 


3:« viikko. 


2:ncn viikko. l:n«n viikko. 


kg. voita 

kg. voita. kg. voita. 

kg. voita. 


Helmikuu 1917. 


Nxt 

Nm Nm 

No 

4:» viikko. 

3:i viikko. 2:ncn viikko. 

1:ncn viikko. 

kg. voita 

kg. voita. kg. voita. 

kg. voita 

Tammikuu 1917. 

Nm . 

Nm Nm 

N:o 

4:s viikko. 

3:i viikko. 2:ncn viikko. 

l:n«n viikko. 

kg. voita. 

kg. voita. kg. voita. 

kg. voit 

Gustaf Hagmanin voikortti tammi-maaliskuulta 1917. 


Uudenkaupungin museo. 


Uusia vaaleja odoteltaessa Suomen suuri¬ 
ruhtinaskunta jäi neljäksi kuukaudeksi vaille par¬ 
lamenttia, hallitusta ja toimivaa järjestysvaltaa. 
Omaa armeijaa ei luonnollisesti ollut olemassa. 
Yhteiskunta oli täydellisesti hajoamassa, oli syn¬ 
tymässä kohtalokas valtatyhjiö. Sitä täyttämään 
syntyivät porvarillisten kansalaisten palo- ja jär- 
jestyskunnat sekä työväestön järjestys- ja lakko- 
miehistöt. Loppuvuoden aikana niistä kehittyivät 
vähitellen aseistautuneet suojeluskunnat ja puna¬ 
kaartit. Kummallakaan osapuolella ei vielä ollut 
valtakunnallista johtoa, vaan molemmat toimivat 
omilla paikkakunnillaan lähes itsenäisesti, omien 
tavoitteidensa mukaisesti. 


Tunnelmat kiristyvät 

Tilanteessa, jossa toimivia yhteiskunnallisia lai¬ 
toksia ei ollut olemassakaan, riitaisuudet kärjis¬ 
tyivät nopeasti. Nyt nousivat piripintaan ne so¬ 
siaalisen eriarvoisuuden epäkohdat, jotka olivat 
olleet olemassa vuosikymmenien ajan. 

Maaliskuun vallankumouksen jälkeinen järjes¬ 
tysvallan tyhjiö, poliisin ja armeijan puuttuminen, 
täyttyi kansanvaltaisilla järjestysmiehistöillä. Heti 
maaliskuussa perustettiin maahamme ensimmäi¬ 
set työväenluokan kaartit ja kuukauden kuluttua 
porvarien suojelusvartiot. Aluksi näillä oli toi¬ 
mintastrategia hyvin samansuuntainen, puolus¬ 
tuksellinen ja yleistä järjestystä ylläpitävä. Vielä 
kevään ja kesän aikana molemmilla järjestysmie¬ 
histöillä oli sama vihollinen, maassamme pysy¬ 
tellyt venäläinen sotaväki. Sen toiminta oli vallan¬ 
kumouksen jälkeen saanut enenevässä määrin 
huligaanisia piirteitä. Elokuun 19. päivän ilta ja yö 
olivat kauhun aikoja Uudenkaupungin asukkaille. 

"Työväentalolla oli silloin tanssitilaisuus ja väkeä 
salin täydeltä. Odottamatta ryntäsi sisälle joukko 
venäläisiä sotilaita, toiset paljain miekoin, toiset 
pamppujaan heilutellen. Ilman näkyvää aihetta 
alkoivat sotilaat piestä ketä eteen sattui. Syntyi 
kuvaamaton hämminki ja pakokauhu.Yleisö alkoi 
pyrkiä hädissään pois heidän lähettyviltään, mikä 
minnekin. Monet hyppäsivät suin päin alas pi¬ 
halle ravintolahuoneen ikkunasta. Tässä rytäkäs¬ 
sä loukkaantui moni, muutamilta nyrjähti jalka, 
toisille koitui muita vammoja. Salissa jatkoivat 
sotilaat mellakoimistaan elämöiden kuin villit. 
Eräs sotilas seisoi keskikäytävällä ja antoi pamp¬ 
punsa, jonka päässä oli jokin raskas esine, pyöriä 
ympäri, vähääkään välittämättä kehen se sattui. 
Tämän tapahtuessa työväentalolla huomattiin, 
kuinka kasarmilta lähti komennuskunta sotilaita 
pistimet tanassa ja miekat paljaina sekä hyökkäsi 
suoraan väkijoukkoon, joka seisoi työväentalon 
pihalla. Iskuja sateli säälimättä oikeaan ja vasem¬ 
paan.Toiset urhot käyttivät mellakkaa hyväkseen 
raahaten säälimättä naisia syrjään eläimellisten 
intohimojensa uhreiksi naisten huudoista ja rim¬ 
puilusta huolimatta. Myöhään yöllä kuului vielä 
kaupungilla eri tahoilla laukauksia herättäen pel¬ 
koa ja kauhua rauhallisissa asukkaissa'.' Näin ku¬ 
vasi Vakka-Suomi-lehti elokuun tapahtumia. 

Kesän ja varsinkin syksyn 1917 aikana kaar¬ 
tien kilpavarustelu kiihtyi. Joukot alkoivat aseis¬ 
tautua ja toiminnan kärki suuntautui enemmän 
toisiaan vastaan.Työväenliike alkoi nähdä suoje¬ 
luskunnat sosialismin ja työväenliikkeen vastai¬ 
siksi, vaikka ne olisivatkin edustaneet itsenäisyys- 
poliittista linjaa. Lisäksi työväenliikkeessä alettiin 
entistä suopeammin katsella venäläisiä sotilaita, 
joiden piirissä bolsevikit olivat pääsemässä joh¬ 
toon. Täten venäläisvastaiset itsenäisyysmiehet 


ja myös venäläisiä sotajoukkoja vastaan tähdätyt 
suojeluskunnat alkoivat tuntua vihamiehiltä. 

Sivistyneistön ja työväen välillä vallitsi myös 
valtavaksi paisunut varallisuuskuilu. Yläluokalla 
oli suuret ja tilavat talonsa, piiat, rengit ja pal¬ 
velijat, omaa karjaa, kielitaitoa, koulutusta sekä 
mahdollisuuksia kulttuuriharrastuksiin ja mat¬ 
kusteluun.Työläinen asui suuren perheen kanssa 
ahtaissa ja pimeissä, talvella vetoisissa hellahuo¬ 
neissa. Palkka oli maailmansodan oloissa juuri ja 
juuri riittänyt hengissä pysymiseen, mutta aiko¬ 
jen kiristyttyä nälkä kurni suolissa aina vain pii- 
naavammin. Työväestö ei juuri tiennyt elämästä 
kotipaikkakunnan ulkopuolella. Puoliso oli löyty¬ 
nyt naapurista tai naapurikylästä. 

Mutta työväestö ei sekään ollut yhtenäinen 
joukko. Nuorimmat olivat käyneet kansakoulun 
ja he osasivat vaatia parempia oloja. Vanhemmat 
työläiset olivat tottuneet puutteeseen, eivätkä 
tohtineet kapinoida mahtavia teollisuuspohattoja 
tai maanisäntiä vastaan. Nuoret osasivat lukea ja 
useimmiten kirjoittaa, kiertokoulun käyneet van¬ 
hemmat eivät usein kumpaakaan taitoa. Kun sivis¬ 
tys oli alkeellisella tasolla, olivat tavatkin karkeita. 

Uuteenkaupunkiin oli perustettu työväenyh¬ 
distys vuonna 1893. Erikoista oli, että se oli pe¬ 
rustettu työväen omilla ehdoilla, yhtenä ensim¬ 
mäisistä koko maassa. Useimmat vanhemmat 
yhteenliittymät olivat olleet työnantajien kanssa 
yhdessä perustettuja, ns. vvrightiläisiä työväen¬ 
yhdistyksiä, mutta Uudessakaupungissa siirryt¬ 
tiin siis alun perin sosialistiselle linjalle. Siinäkin 
vallitsi tosin erilaisia näkemyksiä. Useimmat jä¬ 
senet kannattivat uudempaa bernsteinilaista, re¬ 
formistista linjaa. Sen mukaan uudistuksia ajet¬ 
taisiin parlamentaarista tietä, siis neuvotteluilla, 
korkeintaan lakkoilulla. Perinteisemmällä marxi- 



En rl 



Sivistyneistön ja työväestön välinen varallisuuskuilu kasvoi Uudessakaupungissakin 1900-luvun alussa isoksi. Kuva Uuden¬ 
kaupungin museo. 

laisella linjalla oli kuitenkin silläkin joukko kannat¬ 
tajia. Näitä alettiin kutsua radikaaleiksi. He olivat 
valmiit aina vain kovempiin otteisiin päämäärän 
saavuttamiseksi. Usein kyse oli nuorimmista, jot¬ 
ka eivät olleet tottuneet työväenyhdistyksissä käy¬ 
tössä olleeseen neuvottelutaktiikkaan ja yhdessä 
sopimiseen. Edeltäneen vuosisadan lopulla Uu¬ 
denkaupungin työväenyhdistykseen oli kuulunut 
runsaat 50 jäsentä, runsas kymmenkunta vuotta 
myöhemmin määrä oli kaksinkertaistunut ja nyt, 
maailmansodan vuosina, työttömäksi jäänyttä 
väkeä tuli yhä lisää. Enemmistönä olivat kivi- ja 
rakennustyöläiset, mutta myös merimiehiä oli 
runsaasti; maailmansota oli sulkenut meriväylät, 
joten alalla oli runsaasti työttömyyttä. 

Uudenkaupungin työväenyhdistyksen pu¬ 
heenjohtajana toimi G. E. Grönroos, sihteerinä W. 
Nieminen ja rahastonhoitajana Knut Palmu. 


Kohti räjähdystä 

Loppusyksyllä 1917 suuriruhtinaanmaa sai vih¬ 
doin uudet vallanpitäjät. Oikeistopuolueet voitti¬ 
vat niukasti vaalit. Senaatin puheenjohtajaksi (eli 
pääministeriksi) nousi tuomari R E. Svinhufvud. 
Hän alkoi päättävästi toimia itsenäisyyden saa¬ 
vuttamiseksi - porvarillisten puolueiden ehdoilla 
luonnollisesti. 

Valitettavasti vuoropuhelu porvarillisten ryh¬ 
mien ja työväenpuolueen kesken kävi mahdotto¬ 
maksi. 

Marraskuun 7. päivänä bolsevikit tekivät Ve¬ 
näjällä vallankaappauksen. Väliaikainen hallitus 
meni manan majoille. Isäntämaan esimerkki an¬ 
toi Suomessakin sosialidemokraattisen puolueen 
radikaalisiivelle entistä kovempaa puhtia. 


Sosialidemokraattinen puolue ja ammattiliitot 
kehottivat jäseniään perustamaan koko maassa 
järjestyskaarteja. Niiden tarkoitus oli turvata jo 
saavutetut edut ja varustautua porvariston ag¬ 
gressiivisten toimenpiteiden varalta. Jokainen 
varmasti ymmärsi, että ne olivat vastavoima oi¬ 
keiston suojeluskunnille. Puoluejohto ei tavoitellut 
väkivaltaista vallankumousta, mutta näin porvaril¬ 
linen väki asian ymmärsi - tai halusi ymmärtää. 

Jälkikäteen on helppo osoittaa seurannee¬ 
seen kansalliseen murhenäytelmään syyllisiä. 
Jälkiviisauden uhallakin on todettava, että lehdis¬ 
tön roolia vihanpidon lietsomisessa ei voi ohittaa. 
Molemmilla osapuolilla olivat omat uskolliset ää¬ 
nenkannattajansa useimmilla paikkakunnilla. Uu¬ 
dessakaupungissa porvarillinen väki luki Uuden¬ 
kaupungin Sanomia ja Vakka-Suomea, työväki 
puolestaanTyömiestä ja Sosialistia. Kummatkin 
politisoivat joka ainoan kysymyksen ja suurente- 
livat maassa sattuneita levottomuuksia. Kaikista 
kahakoista saatiin lehtien palstoilla muovattua 
kuva hirmuisista verilöylyistä, ja toista osapuolta 
kohtaan syydettiin silmittömiä solvauksia.Tasa¬ 
puolisempia kirjoituksia ei ollut, sillä puolueeton¬ 
ta lehdistöä ei ollut olemassa, eikä lehdistön eet¬ 
tisyydestä kukaan ollut nähnyt untakaan. Näissä 
oloissa tunnelmat kypsyivät taisteluun valmiiksi 
kiihkoksi. 

Porvaristo ehti Uudessakaupungissa valmis- 
tautumisessaan edelle.Tämä johtui siitä, ettäTu- 
run suojeluskunnat olivat ryhtyneet kokoamaan 
maakunnan suojeluskuntia yhteisen johdon alai¬ 
suuteen. Organisaatio oli maakunnassa varsin 
kattava. Uudenkaupungin porvarillinen väki pääsi 
kuormastoon mukaan. 

Kaupungissa ensimmäinen suojelusvartion 
perustava kokous pidettiin 30.8.1917. Taustalla 





vaikuttava vahva mies ja koollekutsuja oli tohtori 
Santeri Jalava, joka tosin jäi varsinaisen esikun¬ 
nan ulkopuolelle. Päälliköksi valittiin vahtimestari 
V. Aalto ja varapäälliköksi puuseppä J. Siivonen. 
Esikunnan muut jäsenet olivat kanttori P. Leppä¬ 
nen sekä kauppiaat P. Linden ja O. V. Alkula. Suo¬ 
jeluskunta onnistui tuoreeltaan hankkimaan 30 
kappaletta Colt-pistooleja. Ne kuljetettiin Turusta 
Uuteenkaupunkiin höyrylaiva Kivimaa ll:lla ja kät¬ 
kettiin varmaan paikkaan. Myöhemmin odotettiin 
suurempaakin aselastia Poriin tulossa olevasta 
Equityn kuormasta. Osa siitä oli tarkoitus purkaa 
kuormasta Pyhämaan Edväisiin, mutta hanke 
meni myttyyn. 

Marraskuussa Uudenkaupungin suojelus¬ 
kunnassa oli jo 70-80 miestä. Toiminta oli hyvin 
järjestettyä. Hälytys miesten koolle kutsumiseksi 
oli määrä suorittaa kirkonkelloja soittamalla. En¬ 
simmäinen tilaisuus koitti jo marraskuun puoles¬ 
savälissä. 

Paikallisen porvarillisen suojelusvartion vas¬ 
tapainoksi perusti Ugin sos-dem. kunnallisjärjes¬ 
tö työväen järjestysmiehistön 11.10. Järjestys- 
kaartiin oli marraskuun suurlakkoon mennessä eli 
reilun kuukauden sisällä saatu noin 60-70 miestä, 
joiden harjoituksia veti Jalmari Nordling. 

Sosialidemokraattinen puolue oli yhä sel¬ 
vemmin ajautumassa radikaalien ainesten eli ns. 
siltasaarelaisten käsiin. Siellä mestaroivat Kuller¬ 
vo Manner,Yrjö Sirola, Eero Haapalainen, Rahjan 
veljekset, AdolfTaimi, Otto-Ville Kuusinen, Edvard 
Gylling sekä Ali Aaltonen.Toistaiseksi puolueen 
enemmistö oli onnistunut pitämään kiihkeimmät 
pukarit kurissa, mutta puolue oli pakotettu mar¬ 
raskuussa Venäjän bolsevikkikaappauksen vana¬ 
vedessä järjestämään suurlakon teemalla "Me 
vaadimme." Nuo vaatimukset sisälsivät mittavia 

sosiaalilakien uudistuksia, kahdeksantuntisen 
työpäivän - sekä perustettujen suojeluskuntien 
lakkauttamisen. 

Kun porvarillinen senaatti ei työväestön esit¬ 
tämiin uhkavaatimuksiin suostunut, maassa alkoi 
yleislakko marraskuun 14. päivänä. Se oli rauha¬ 
tonta aikaa, ja eteläisimmässä Suomessa tapah¬ 
tui jo kolmisenkymmentä murhaa. Punainen ter¬ 
rori oli nostanut ruman päänsä esiin.Tunnetuin 
verityö sattui Mommilassa, jossa sai surmansa 
raumalaissyntyinen, Suomen rikkaimmaksi mai¬ 
nittu suurliikemies Alfred Kordelin. 

Uudessakaupungissa työväenyhdistyksen 
järjestyskaarti hulinoi pari päivää kaupungilla. 

Myöhempi vapaussotakirjallisuus, johon voi¬ 
daan laskea myös Uudenkaupungin virallinen 
historiakirja osa 4, suurenteli myöhemmin tapah¬ 
tumia ajan hengen ja voittajien historiankirjoituk¬ 
sen mukaisesti. 

Todellisuudessa hulinoitsijoita lienee kau¬ 
pungilla ollut 60-70. Vauhdinantajana toimi luon¬ 
nollisesti alkoholi, ja rettelöitsijät miehittivät uh¬ 
makkaasti puhelinkeskuksen, postilaitoksen ja 
lennätinaseman. Lakkolaiset hoilasivat, melska¬ 
sivat, nakkelivat kiviä, taisivat rikkoa ikkunoitakin. 
Joku porvarillinen kansalainen epäilemättä sai 
myös maistaa nyrkistä. Muutaman liikkeen lak¬ 
kolaiset onnistuivat sulkemaan. Joku epäonninen 
taidettiin raahata vangiksikin. Sitä historiankirja 
ei kerro, että lakkolaisten otteita hillitsivät loka¬ 
kuussa perustetun paikallisen suojeluskunnan 
parivartiot, jotka olivat varustautuneet käsiaseil¬ 
la. Lakkolaisten tukena taas oli puolensataa venä¬ 
läistä, joten suojeluskuntalaiset eivät Colteillaan 
sentään uskaltaneet ryhtyä ammuskelemaan. 

Suurlakkoon osallistuneet järjestysmiehet 
liittyivät keväällä 1918 lähes poikkeuksetta pu- 




suri 



Suojeluskunnan hankkimat 30 Colt-pistoolia kuljetettiin Uuteenkaupunkiin höyrylaiva "Kivimaa II":11a ja "kätkettiin varmaan 
paikkaan''Kuva Uudenkaupungin museo. 

nakaartiin. Aiempi vuoden 1905 suurlakko oli 
Uudessakaupungissa sujunut toisenlaisessa il¬ 
mapiirissä. Silloinkin järjestystä valvoi samoin 
työväen järjestyskaarti, josta ensimmäistä kertaa 
käytettiin punakaarti-nimitystä. Se kunnostautui 
positiivisella tavalla. Lakon jälkeen 11.11.1905 Uu¬ 
denkaupungin Sanomien etusivulla oli näyttävä 
valtuusmiesten kiitos kaupungin järjestäytyneelle 
työväelle suurlakon aikaisen järjestyksen hoita¬ 
misesta. Konsuli Savon ehdotti työväenyhdistyk¬ 
selle 1000 markan avustusta työväentalon raken¬ 
nusrahastoon, ja valtuusto vielä tuplasi tämän 
summan. 

Uudessakaupungissa marraskuun 1917 lak¬ 
koilu kesti vain pari päivää, muualla maassa tun¬ 
nelmat rauhoittuivat vasta viikon kestäneen lakon 
päättymisen jälkeen. 

Mutta jotakin oli peruuttamattomasti särky¬ 
nyt. Paikkakunnalla oli selvästi käynnistynyt es¬ 
kaloituva väkivallan kierre. 

Eduskunta julisti maan itsenäiseksi 6. joulu¬ 
kuuta. Kahdeksantuntinen työpäivä, uudet kun¬ 
nallislait ja torpparivapautus hyväksyttiin, mutta 
lehdet kirjoittivat niistä hyvin niukasti. Kansalai¬ 
set laidasta laitaan olivat menettäneet luottamuk¬ 
sensa eduskuntaan. Julistuksia ja lupauksia oli 
annettu ja kuultu ennenkin, nämä olivat lisää sitä 
samaa sanahelinää. 

Kansalaiset olivat alistuneet ajatukseen, että 
sisäinen sota oli ovella. Erimielisyydet oli ratkais¬ 
tava asein. 


Uusikaupunki suojeluskuntien valtaan 

Marraskuun suurlakon jälkeen Uudenkaupun¬ 
gin työväenyhdistyksen jäsenet näyttävät vai¬ 

puneen toimettomuuden tilaan. Kiukkua ja kos¬ 
tonhalua epäilemättä silti koko ajan ruokittiin 
kulisseissa. 

Syitä passiivisuuteen oli monia. Suurin oli 
epäilemättä aseiden puute. Omasta takaa työ¬ 
läisillä ei ollut kuin huonokuntoisia haulikoita, 
useimmilla ei niitäkään. 

Venäläiset eivät olleet suostuneet luopu¬ 
maan aseistuksestaan, sillä he tiesivät lähtevän¬ 
sä kotimatkalle ja matkalla saattoi eteen tulla ties 
minkälaisia tilanteita. Sitä paitsi suomalaisten 
vaikeudet eivät venäläisten suurta enemmistöä 
kiinnostaneet rahtustakaan. 

Paikkakunnalta oli muuttanut pois niin run¬ 
saasti työväkeä, että yhdistyksen jäsenmäärä 
oli hiipunut. Militantteja pukareita riitti, mutta 
useimmat heistä eivät kuuluneet sen paremmin 
ammattiyhdistyksiin kuin työväenyhdistykseen¬ 
kään. Kaiken lisäksi suurlakon aikana oli karvaasti 
huomattu, että paikallisella suojeluskunnalla oli 
hallussaan käsiaseita. Se kulki kahden miehen 
patrullina jatkuvasti ympäri kaupunkia. Kukapa 
olisi halunnut asettua maalitauluksi. 

Lienee ollut myös niin, että työläiset ymmär¬ 
sivät olevansa vähemmistössä. Uudessakaupun¬ 
gissa oli vaaleissa sosialidemokraattien kannatus 
pysytellyt 25 prosentissa, kun se monissa suurissa 
kaupungeissa oli yli 50 prosenttia. Sellaisella kan¬ 
natuksella ei tehdä vallankumousta. Lisäksi vak- 
kasuomalaisesta yhdistysväestä enemmistö oli 
bernsteinilaisella eli reformistisella kannalla. Rai¬ 
vokkain agitaatio ei ollut saanut enemmistön tu¬ 
kea tai hyväksyntää. Merkitystä oli silläkin, että niin 
kaupungissa kuin ympäröivissä maaseutukunnissa 
toimi vanhastaan myös kristillinen työväenyhdis¬ 
tys. Sillä oli yllättävän suuri kannatus Vakka-Suo¬ 
messa ja sen riveissä oli kymmenittäin jäseniä. Sen 




sun 



Tiedonvälityksellä ja sen valvonnalla oli tärkeä merkitys myös sata vuotta sitten. Kuvassa sensoreita Uudenkaupungin len- 
nätinkonttorissa vuonna 1916. Kuva Uudenkaupungin Sanomien arkisto. 

levittämällä hengellisellä sanomalla lienee ollut 
jonkin verran hillitsevää vaikutusta. Myöhemmin 
se ajautui punakaartin kanssa napit vastakkain. 

Niinpä työväenyhdistyksen johto jäi uuteen 
vuoteen tultaessa passiivisena odottamaan ti¬ 
lanteen kehittymistä. Varsinaista punakaartia ei 
Uudessakaupungissa sen paremmin kuin naapu¬ 
rikunnassa Kalannissa perustettu ennen sodan 
syttymistä. 

Yksittäisiä punaisia aktivisteja kyllä kaupun¬ 
gista löytyi, mutta toimintaa hakeakseen heidän 
täytyi matkata Turkuun, loppuvuoden 1917 Suo¬ 
men punaisimpaan kaupunkiin.Turun punakaar¬ 
tin mukaan ehti marraskuussa 22-vuotias seppä 
Frans Nurmela Uudestakaupungista ns. Loimaan 
retkelle, jossa Nurmelan joukko ei kuitenkaan 
sortunut väkivaltaisuuksiin.Tämä jo melko sotai¬ 
selta tuntuva retki tehtiin 21. marraskuuta, jolloin 
pääosin Turusta lähtöisin olevat punakaartilaiset 
kahdella kuularuiskulla vahvistettuina ryöstivät 
Turun asemalta Helsinkiin lähdössä olevan junan 
ja suuntasivat kulkunsa Loimaalle, jossa oli tar¬ 
koitus ottaa mittaa paikallisesta suojeluskunnas¬ 
ta. Suunnitelma kuivui pelkäksi ryöstelyksi, suo¬ 
jeluskunnan hajaannuttua. Nurmelaa kuvattiin 
myöhemmin kuulusteluissa paikallisen suojelus¬ 
kunnan lausunnossa erittäin rajuksi ja häijyluon- 
teiseksi huligaaniksi. Myös omien kaartilaisten 
silmissä Frans Nurmelaa ja Alfred Saarea kuvat¬ 
tiin pahimmiksi. 

Loppuvuotta kohti mennessä osapuolet oli¬ 
vat ajautuneet sovittamattomaan eripuraan, 
jossa kaikki neuvottelut katkesivat umpikujaan. 
Punakaarti oli vanginnut maaherra Collanin ja 
Vakka-Suomesta koottiin 19-miehinen lähetys¬ 
tö, joka lähetettiin Turkuun neuvottelemaan sekä 
maaherran vapauttamisesta että hätäaputöiden 


järjestämisestä.Tarkoituksena oli pyrkiä "vallan¬ 
kumouksellinen komitean" puheille, mutta tämä 
ei onnistunut. Neuvotteluja käytiin punaisten 
hallitseman elintarvikelautakunnan kanssa ja lä¬ 
hetystö uhkasi elintarvikkeiden vientikiellollaTur- 
kuun, jolloin heidät uhattiin pidättää. Neuvottelut 
päätyivät kireisiin tunnelmiin ja lähetystö suo¬ 
rastaan pakeniTurusta takaisin Koli-laivalla. Heti 
samana päivänä sunnuntaina Uudenkaupungin 
suojeluskunta kokoontui ja teki aseiden hankin¬ 
tasuunnitelman. 

Uudenkaupungin järjestyskaarti ja työväen¬ 
yhdistys joutuivat paljolti katsomaan mallia Tu¬ 
rusta, jossa radikaalit voimat olivat saaneet kau¬ 
pungin haltuunsa.Turun punaväristä huolimatta 
Varsinais-Suomessa punakaartien muodostumi¬ 
nen tapahtui muuta maata hitaammin, suurlakon 
aikoihin Turun piirin kunnissa kaarti oli järjestäy¬ 
tynyt 43 prosentissa ja sodan syttyessä hieman 
yli puolessa seudun kunnista. Varsinkin laaja-alai- 
set kauppaliikkeiden hävitykset ja ryöstötTurussa 
sunnuntai-illan 16.12. ja tiistai-iltapäivän 18.12. 
välisenä aikana olivat ratkaiseva käänne puna¬ 
kaartien siirtymisessä Turussa ja sen lähikunnis¬ 
sa aktiiviseen taisteluvalmiuteen. Kahden viikon 
vanhan itsenäisyyden haurautta ja yhteiskunnal¬ 
lisen tilanteen kompleksisuutta kuvaa hyvin se, 
että Turun kaupparyöstöt saatiin rauhoitettua 
vieraan valtion sotaväen voimin, jossa merkittä¬ 
vässä roolissa oli ukrainalainen ratsujoukko. Rat¬ 
suväkeä oli yhteensä satakunta apunaan jalkavä¬ 
keä.Turun joulun alun ryöstöissä ainakin epäiltiin 
olleen mukana sittemmin paikalliseen Uudenkau¬ 
pungin kaartiin kuulunut Kustaa Koivusaari, joka 
olisi kuulemma mennyt huonoissa vaatteissaTur- 
kuun ryöstöjen aikaan ja tullut hyvissä vaatteissa 
takaisin. 



Valtakunta valmistautuu sotaan 


Valtakunnassa osapuolet ajoivat joukkojaan ase¬ 
miin valmistautuessaan tulevaan aseelliseen 
yhteenottoon. Työväen kaarteista oli tulossa it¬ 
senäinen vallankäyttäjä, joka ei enää suostunut 
tottelemaan isäntänsä eli sosialidemokraattisen 
puolueen käskyjä. Oma-aloitteisimpia ja radi¬ 
kaalimpia hurjapäiden pesiä olivat Adolf Taimen 
johtama Helsingin kaarti sekä sanomalehtimies 
William LundberginTurun kaarti. Ne saivat seu¬ 
raansa Kymenlaakson kaarteja, joiden vahva 
mies oli Venäjällä sotilaskoulutusta saanut Ali 
Aaltonen. Kaikki kolme miestä laskivat itsensä 
bolsevikeiksi, ja he olivat suoraan yhteyksissä 
venäläisiin aateveljiinsä. 

Tammikuun puolessavälissä kaartit julistau¬ 
tuivat itsenäisiksi ja alkoivat käyttää punakaar- 
ti-nimeä. Niiden pääpaikaksi tuliTampere ja joh¬ 
toon nousi Eero Haapalainen. Eri puolilla maata 
sattui jo lukuisia pienempiä yhteenottoja. Ensim¬ 
mäisen kerran punakaartit ja suojeluskunnat otti¬ 
vat yhteen Sipoon Nikkilässä tammikuun 9. päi¬ 
vänä 1918. Kahakassa kaatui kaksi punaista. 

Uudessakaupungissa järjestettiin 20. tam¬ 
mikuuta ilmeisesti työväenyhdistyksen toimesta 
mielenosoitus, jossa joukko punaisine lippuineen 
ja soittokunta etunenässä marssivat ympäri kau¬ 
punkia ja jatkoivat juhlaa työväentalolla. Sosia- 
listi-lehti raportoi tapahtumasta ajan kuvalle tyy¬ 
pillisellä tavalla: "Katukäytäville oli kokoontunut 
katselemaan ja virnistelemään huomattavat jou¬ 
kot porvariston nöyräselkäisiä kätyreitä, säälittä¬ 
viä raukkoja." 

P. E. Svinhufvudin senaatti puolestaan oli ra¬ 
kentamassa maan suojeluskunnista itselleen sel¬ 
känojaa. Suojeluskunnat siirtyivät vähitellen ak¬ 


tivistien johtaman sotilaskomitean alaisuuteen. 
Pohjanmaa oli valittu joukkojen tukialueeksi. 
Tammikuun 25. päivänä suojeluskunnat julistet¬ 
tiin hallituksen joukoiksi. Niiden päälliköksi tuli 
Venäjältä saapunut kenraali Gustaf Mannerheim. 
Vaasasta tuli hallituskaupunki, ja hallituksen jouk¬ 
kojen esikunta perustettiin Seinäjoelle, josta kä¬ 
sin joukkojen kokoaminen käynnistettiin. 

Tammikuun ehtiessä lopuilleen ratkaisu ta¬ 
pahtui. Sosialidemokraattisen puolueen radi¬ 
kaalit ainekset saivat taitavilla äänestysmanöö- 
vereillä puolueessa päätösvallan. Vallankumous 
julistettiin alkaneeksi nostamalla punainen lyhty 
Helsingin työväentalon torniin tammikuun 26. 
päivänä 1918. 

Samana päivänä kenraali Mannerheim ryhtyi 
riisumaan venäläisiä aseista Pohjanmaan varus¬ 
kunnissa. 

Sisällissota oli alkanut. Punakaartit vahasivat 
Helsingin hallintorakennukset. Neljä senaattoria 
onnistui pakenemaan Vaasaan, muut jäivät piiles- 
kelemään eri puolille pääkaupunkia. 

Punaiset onnistuivat muutamassa päivässä 
saamaan haltuunsa eteläisen Suomen, väkirik¬ 
kaiden teollisuuskaupunkien ja suurten kartanoi¬ 
den maakunnat. Pohjanmaa oli perintötilojen ja 
pienempien paikkakuntien "valkoinen" alue, jos¬ 
sa sosiaaliset epäkohdat olivat jääneet pienem¬ 
miksi - paljolti myös siitä syystä, että maakun¬ 
nasta oli ylijäämäväestö muuttanut siirtolaisiksi 
ulkomaille. Pohjoisin Suomi taas jäi muutamaa 
paikkakuntaa lukuun ottamatta kokonaan kapinan 
ulkopuolelle. 

Valkoisten joukkojen tukikohdiksi muodos¬ 
tuivat Kankaanpää, Ikaalinen, Mäntyharju ja Kar¬ 
jalan kannaksen Antrea. Joukkojen käyttöön jäi 
pohjoisempi poikittainen rautatielinja. 




Biiri 



Maaherran vapauttamista vaatinut vakkasuomalainen lähe¬ 
tystö joutui syksyllä 1917 lähestulkoon pakenemaan punai- 
sestaTurusta Uuteenkaupunkiin höyrylaiva "Kolilla'.'Kuva 
Hakan Lindberg. 


Punaiset kokosivat joukkonsa Reposaarelle, 
Noormarkkuun, Laviaan, Hämeenkyröön,Tampe¬ 
reelle, Kymenlaaksoon ja Viipuriin. Tarkoitus oli 
lähteä etenemään kohti pohjoista. Valtaan nous¬ 
seen Kullervo Mannerin johtaman Punaisen Suo¬ 
men Kansanvaltuuskunnan ajatus oli, että poh¬ 
joista kohti edettäessä kansa tulisi spontaanisti 
valtaan nousevien punaisten tueksi. Kapinalipun 
nostaneilla oli hallussaan Etelä-Suomen rauta¬ 
tiet ja niiden kalusto. Selvä epäkohta oli, että eri 
paikkakuntien punakaartit olivat äkisti ja odotta¬ 
matta julistetun vallankumouksen suhteen täysin 
neuvottomia. Useimmilla paikkakunnilla jäätiin 
kädet taskussa odottamaan, että jostakin tulisi 
käskyjä tai neuvoja sen suhteen, millä tavoin 
köyhälistön vallankumous käytännössä pannaan 
toimeen. 


Olli Laurila jaTapio Niemi 

VENÄLÄISJOUKOT UUDESSAKAUPUNGISSA 


Väinö Saarni muistelee venäläisaikaa kaupungis¬ 
sa: "Täällä oli silloin venäläisiä sotilaita, niitä oli 
sijoitettu Saunasillan Odotukseen, Itäpuiston kap¬ 
teeni Isakssonin taloon ja nykyiseen Lehtolan ta¬ 
loon, silloin Ertmannin talo. Isakssonin talossa oli 
Donin kasakoita, muistan kun niillä oli hiustupsu 
lakin oikealta puolen näkyvissä. Lehtolan talossa 
oli ratsu- ja jalkaväkeä, hevoset olivat ulkoraken¬ 
nuksessa. Venäläisillä oli keittiö järven rannassa, 
jossa valmistettiin kaikille sotilaille ruokaa. Muis¬ 
tan kun heillä oli siinä leivinuuni, sellainen iso 
katettu avonainen ilman seiniä. Siinä tehtiin sitä 
kuuluisaa ryssänlimppua, joka vieläkin maistuu 
kun muistelee. 

Me Blasieholman pojat kävimme aina päiväl¬ 
lisellä syömässä, oli lusikat taskussa. Venäläiset 
olivat kovin hyviä antamaan meille ruokaa, kun 
olimme köyhistä oloista. Oikein hyvältä maistui 
heidän tekemänsä ruoka, kun käyttivät paljon voi¬ 
ta kaikissa keitoissa. Muistan kuinka sitä ryssän¬ 
limppua tehtiin. Heillä oli sellainen iso peltilaatik¬ 
ko, joka oli arvion mukaan noin puolitoista metriä 
pitkä ja metrin leveä. Korkeutta oli joku viisitoista 
senttiä.Taikina kaadettiin siihen sellaisena paksu¬ 
na taikinana ja työnnettiin uuniin. Sitten kun se 
oli vähän kovettunut, niin vedettiin kaukalo ulos 
uunista ja leikattiin sellaisiksi kuution muotoisik¬ 
si paloiksi ja voideltiin päältä. Työnnettiin taas 
uuniin ja sai kypsyä valmiiksi. Uunissa oli kaksi 


pesää alla, joissa paloi aina kokonaisia halkoja. 
Se limppu oli siitä erikoista, kun se oli noin alle 
kymmenen senttiä paksu ja oli tasaisen kypsä, ei 
ollut mitään kovaa kuorta. 

Venäläiset pitivät aina iltaisin siinä Itätullin 
torilla sellaiset pienet ilta lystit. Antoivat kaupun¬ 
kilaisille tanssiesityksiä, tanssivat pikkuryssää. 
Se oli sellaista tanssia, kuka vaan osasi parempia 
temppuja tehdä. Sen jälkeen pidettiin iltarukouk¬ 
set, oli kovin juhlallista ja paljon katsojia. Sitten 
tuli taloon hiljaisuus. 

Vallankumouksen jälkeen venäläisille soti¬ 
laille tuli kaupungissa hyvin huonot olot. Ruoka 
loppui, johto lähti pakoon, vain yksi vänrikki jäi 
sotilaiden kanssa. Hän oli sanonut, että ei lähde, 
tappakaa jos ette hyväksy. Sotilaat pitivät hänestä 
ja henki säilyi. Hevosetkaan eivät saaneet pitkään 
aikaan muuta kuin jotain vanhoja olkia, mitä ai¬ 
tansa löysivät. Lopulta hevoset myytiin huuto¬ 
kaupassa, jossa niitä ostivat kaupunkilaiset ja 
lähimaaseutulaiset. Ne olivat niin kärsineitä, että 
kun annettiin riittävästi parempaa ruokaa, niin osa 
kuoli jo Itätullin puuhun kiinnitettynä. Lehtolakin 
osti oikein kauniin ratsuhevosen, oli kahvin rus¬ 
kea ja nuori. Se säilyi kun annettiin säännöstellen 
ruokaa. Kuormahevosta siitä ei tullut, juoksija pa¬ 
remminkin, mutta kyllä sillä kuormiakin ajettiin." 

Olli Laurila 

Venäläisiä sotilaita Saunasillassa sijainneessa "Odotuksessa" joka toimi sekä ravintolana että laivamatkustajien odotustila¬ 
na. Kuva Uudenkaupungin museo. 


Lähde: 

• Väinö Saarnin muistelma/Risto Salosen arkisto. 

PUUTETTA JA ANKEAA ARKEA 


Ennen ensimmäistä maailmansotaa maamme 
elintarvikehuolto oli täysin riippuvainen tuon¬ 
nista. Vuonna 1914 yli puolet ruokaviljasta tuli 
ulkomailta. Vihollisuuksien alettua viljan tuonti 
tyrehtyi sekä Saksasta että Yhdysvalloista. Suo¬ 
men ulkomaankaupan rakenteet romahtivat het¬ 
kessä ja täysimittaiseen säännöstelyyn siirryttiin 
keväällä 1917, kun senaatissa päätettiin uudesta 
elintarvikelaista. 

Viljelijät määrättiin luovuttamaan osan sa¬ 
dosta elintarvikelautakunnille kiinteään hintaan. 
Kuluttajat joutuivat lunastamaan elintarvikkeensa 
korttia vastaan. Oltiin nopeasti umpikujassa. La¬ 
kia rikkoivat kaikki kynnelle kykenevät: maanvilje¬ 
lijät, tukkukauppiaat, vähittäismyyjät ja kuluttajat. 
Alkoi todellinen salakaupan kulta-aika. 

Tilanne kohdistui ankarimmin kaupunkien 
työläisväestöön, jolla ei ollut varaa mustan pörs¬ 
sin huimiin hintoihin. Ilmassa alkoi jo vahvana 
leijua nälänhädän uhka. Kahdeksan tunnin työ¬ 
aikaa alettiin vaatia myös maataloustyöntekijöil- 
le. Lakkoilu kevätkylvöjen aikaan lisäsi kireyttä 
maaseudun eri ryhmien välille ja huononsi elin¬ 
tarviketilannetta entisestään. 

Lisää huolta aiheutti kesän 1917 huono sato. 
Koska kesä oli hyvin kuiva, heinä kasvoi kehnosti 
ja karjan tuotto väheni olennaisesti.Tämä rasitus 
oli myöskin kovempi aikaisempaan verrattuna, 
koska voi ja maito olivat jo tärkeässä roolissa ku¬ 
luttajien ravitsemuksessa. 



Kalantilainen Oran talon isäntä Frans Salomaa. Kuva on 
otettu hänen haavoituttuaan sisällissodan taisteluissa. 
Kuva Uudenkaupungin museo. 

Frans Salomaan päiväkirja 

Kalannissa Oron talon isäntä Frans Salomaa poh¬ 
ti päiväkirjassaan heinäkuun 15. päivä suomalais¬ 
ten perivihollisen nälän olemusta: "Sota ja nälkä 
ovat vanhoja liittolaisia. Nälkä näyttää astuvan 
valtiaaksi sodan tehtyä tehtävänsä. Sodalta on 
Suomi säästynyt tähän asti, mutta uhka on nyt 
suuri, että verellä tätä maata vielä kostutetaan. 
Nälkä tulee tänne koko mahtavuudellaan, sillä 
halla vei viljat tämän kuun 5.-9. päivinä. Sateet- 
toman kesän jälkeen ei kasvu ole edistynyt. Hei¬ 
nää tulee noin puolet entisestä, kaurat ja muut 
suvilaihot kuivuvat. Ja silti halla vei useimmat 
ruisvainiot, herneenvarret ja kauranoraat niitty- 
mailta. Katovuosi edessä, karjan teurastus alkaa. 
Vaalennut ruisvainio ja kellastuneet kaurapellot 
sekä mustuneet perunamaat saavat maamiehen 
mielen synkäksi." 

Uudessakaupungissa kaupunki alkoi keväällä 
1917 tarmokkaan elintarvikepäällikkö E. W. Anter- 
von johdolla viljellä perunoita. Syyskuussa elin- 
tarvikelautakunta ilmoitti valtuustolle ryhtyneen¬ 
sä kaikkiin mahdollisiin toimiin hankkiakseen 
uusikaupunkilaisille elintarpeita. Eräs kauppa¬ 
huone lupasi hankkia 160 tonnia viljaa. Se ei kui¬ 
tenkaan onnistunut saamaan sitä enää Venäjältä 
eikä myöskäänYhdysvalloista. 

Hinnat nousivat edelleen ja perunat alkoivat 
hävitä öisin viljelijöiden pelloilta.Tämä johti myös 
kylien yhteisten suojeluryhmien, suojeluskuntien 
alkumuotojen syntyyn. Vakava ravintopula jakoi 
yhteiskunnan kahtia.Talonpojat ja torpparit olivat 
kiinni leivän syrjässä, mutta teollisuuden työnte¬ 
kijät olivat jo nälänhädän partaalla. 



Kelloseppä ja palomestari E.W. Antervo toimi tarmokkaasti 
Uudenkaupungin elintarvikelautakunnan puheenjohtajana 
vuonna 1917. Kuva Uudenkaupungin museo. 

Vuoden 1918 kansallisonnettomuus 

Sisällissodan osapuolet alkoivat järjestäytyä te¬ 
hokkaammin vasta syksyllä 1917, vaikka levot¬ 
tomuuksia olikin jo esiintynyt ympäri maata.Ta¬ 
valliset uusikaupunkilaiset murehtivat ankeasta 
arjesta selviämistä ja hyvin harvalla riitti intoa 
ja aikaa aatteellisiin rientoihin. Eräänlaisena kai¬ 
kupohjana ihmisten muistissa toimivat vuosien 
1867-1868 suuret nälkävuodet: yli 50-vuotiaat 
joutuivat kokemaan molemmat ankarat kurimuk¬ 
set. Kalantilainen Frans Salomaa kirjoittaa päivä¬ 
kirjassaan lokakuussa: "Nälkä näyttelee jo ham¬ 
paitaan Suomen kansalle. On sadonkorjuun aika, 
mutta kuitenkin on leipä lopussa jo useassa Suo¬ 
men kaupungissa. Lienee varmaa, että vielä kan¬ 
saa kaatuu ruoan puutteessa. Levottomuus val¬ 
taa mielet, kansan hylkyainekset valmistautuvat 
ryöstöihin. Järjestyksen kannattajat varustautu¬ 
vat levottomuuksien varalta järjestyksen pitoon. 

Keskinäinen vihamielisyys saa valtaa. Elintar¬ 
peiden hinnat nousevat huomattavasti; rajahin- 
nat sortuvat, elintarvikelautakunnat kilpailevat 
keskenään hinnoista." 

Uusikaupunkilaisessa Koistisen monilapsi¬ 
sessa perheessä ei ollut vuoden 1917 joulupöy¬ 
dässä tarjolla edes leipää, vaan oli tyydyttävä 
pelkkään perunaan ja suolaan. 

Loppumattomalta vaikuttanut elintarvikekur- 
juus sekä sen aiheuttamat lakot ja mellakat ovat 
varmasti olleet hyvin merkittävänä sytykkeenä 
vuoden 1918 sisällissodalle, kansamme todellisel¬ 
le kipupisteelle. Elintarpeiden puute, suoranainen 
nälkä ja lohduttomat tulevaisuudennäkymät sai¬ 
vat liittymään punakaartiin ja tarttumaan aseisiin. 

Valkoisten kannalta hyvin merkittävä etu oli, 
että heillä oli takanaan viljelijäväestön miltei ja¬ 


kamaton kannatus. Valkoisen armeijan ei tarvin¬ 
nut ostaa puoltakaan tarvitsemastaan viljasta. 
Punaisiin maanviljelijöiden suhtautuminen oli 
aivan toinen. Kapinallisten hallitsemalla alueella 
takavarikko-osasto ei ollut mieluisa vieras maa¬ 
laistalojen pihoilla. Esimerkiksi Lokalahden Heik- 
kalasta vietiin moneen kertaan kuormittain viljaa, 
perunoita, herneitä ja muuta. Lähtiessään sodan 
loppuvaiheessa Lokalahdelta punakaartilaiset 
pakko-ottivat useista taloista monenlaista, mitä 
suinkin saivat sopimaan kuormiinsa. Mukaan 
kelpasivat elintarvikkeet, vaatteet, käyttöesineet 
ja nyt myöskin jo arvoesineet ja raha. Kalantilai¬ 
nen Kustaa Nevavuori arvioi menettäneensä pu¬ 
nakaartilaisille ja venäläisille sotilaille omaisuutta 
pelkästään yhtenä päivänä helmikuussa 20 000 
markan arvosta. Vahinkoluettelolla oli pituutta 
kolme sivua. Sisällissodan luonne korostuukin 
osapuolten suhtautumisessa elintarvikepolitiik¬ 
kaan. Valkoinen hallitus osoitti tuottajia kohtaan 
pitkälti yltävää ymmärrystä ja pienensi tarpeen 
tullen taajamissa asuvien annoksia. Kansanval¬ 
tuuskunta ajoi ennen kaikkea työväestön etua, 
mutta polki tuottajia surutta varpaille. Viljaa oli 
aluksi punaisella puolella hieman enemmän kuin 
valkoisella. Koska maaseutu oli pääasiassa tuot¬ 
tanut omat elintarvikkeensa, tuonnilla oli katettu 
kaupunkien viljantarve. Suurimmat kaupungit 
Helsinki,Turku,Tampere ja Viipuri sijaitsivat kaik¬ 
ki punaisen Suomen puolella, ja niiden huolto 
jäi punaisten järjestelykyvyn ja kekseliäisyyden 
varaan. Ennen sisällissotaa oli taajamissa saa¬ 
nut 200 grammaa viljatuotteita henkilöä kohden 
päivässä. Se supistettiin punaisessa Suomessa 
maaliskuussa 50 grammaan päivässä. Suomessa 
turvauduttiin toistaiseksi viimeisen kerran hätä- 
leipään, jota oli jatkettu selluloosalla, ruumenil- 




En rl 



Vihan siemenet. Juho Koistisen Säh¬ 
kölaitoksen johtokunnalle lähettämä 
palkankorotustoivomus. Koistisen per¬ 
heessä ei joulupöydässä 1917 ollut edes 
leipää: oli tyydyttävä pelkkiin perunoi¬ 
hin ja suolaan. Juho Koistinen vastasi 
punaisena aikana laitoksen toiminnasta, 
lähti pakomatkalle, vangittiin toukokuun 
alussa Lahdessa ja selviytyi leiriltä aika¬ 
naan hengissä kotiin. 

Kuva: Mikko Paanan kokoelmat. 

Frans Salomaa piti sänti11isesti päiväkirjaa, joka on tallella Uudenkaupungin museossa. 

la ja pellavansiemenillä. Se poisti näläntunteen, 
mutta ei ravinnut. Monissa kaupunkilaisperheissä 
keitettiin akanapuuroa. Uudessakaupungissa lei¬ 
puri Palmun perhe keräsi Ketunkalliolta jäkälää 
jauhojen jatkoksi. 

Kevätkylvöt ajoissa 

Vaikka yritys oli kova, kumpikaan kilpailevista hal¬ 
lituksista ei onnistunut käynnistämään merkittä¬ 
vää elintarvikkeiden tuontia. 

Valkoiseen Suomeen eivät naapurimaat 
suostuneet myymään juuri mitään niukoista va¬ 
rastoistaan. Ruotsissakin oli elintarviketilanne 
erittäin kehno. Soppajuureksia ja vihanneksia 
saatiin sieltä pahimpaan hätään. Tanskassa neu¬ 
voteltiin samaan aikaan huhtikuun alussa, kun 
pohjoismaiden siihenastisen historian suurin 
taistelu ja sisällissodan ratkaisutaistelu riehui 
Tampereella.Tanskalaisilla ei siemenviljaa riittä¬ 
nyt omaankaan tarpeeseen. Sieltä saatiin loppu¬ 


jen lopuksi 1500 tonnia ruista sekä vähän juurek¬ 
sia ja sokeria. 

Suomalaiset tunsivat kulkevansa enemmän 
kerjuulla kuin kauppaneuvotteluissa. Sikäli apu oli 
merkittävä, että muualta valkoiseen Suomeen ei 
saatu muonaa senkään vertaa.Yhdysvalloilla olisi 
riittänyt elintarvikkeita myytäväksi, mutta se kyt¬ 
ki kaupankäynnin ulkopolitiikkaan. Myös brittien 
ehtona oli, että Suomi ei olisi saanut myydä kol¬ 
meen kuukauteen elintarvikkeita Saksaan. Päätös 
olisi ollut todella helppo, sillä mitään myytävää 
ei olisi löytynyt Saksaan tai muuallekaan. Mutta 
huhtikuun alussa höyrysi Hankoniemen edustalle 
kolme saksalaista laivasto-osastoa. Saksalaisso¬ 
tilaiden maihinnousu hautasi lopullisesti toiveet 
länsiavusta. Itämeren divisioonan apu ei ratkais¬ 
sut sotaa, mutta lyhensi sitä huomattavasti, lie¬ 
vensi Etelä-Suomen kärsimiä vaurioita ja ennen 
kaikkea: mahdollisti äärimmäisen tärkeiden ke- 
vätkylvöjen alkamisen oikeaan aikaan. 

Esa Lahtinen 


Lähteet: 

• Itsenäistymisen vuodet 1917-1920, VPK 1992. Suomen maatalouden historia osa 2, Gummerus 2004. 

• Meri Veijo: Maassa taivaan saranat, Otava 1993. 

• Meri Veijo: Huonot tiet, hyvät hevoset Otava 1994. Mikko Paanan arkisto 

• Anssi Simojoen muistiinpanot 

• Turpeinen Oiva: Näläntorjunta ja hyvinvointivaltion perusteet. VPK 1991. Virrankoski Pentti: Suomen historia 2, 
SKS 2001. 

VIHAPUHE 1918 


sun 


"Niin paljon täytyy tappaa porvareita, että 
hänkin voisi polviin asti kahlata veressä." 
Nämä sanat on pantu Helmi Niemisen suuhun 
helmikuussa 1918. Mitä oli taustalla tämänta- 
soiseen vihapuheeseen? Helmi oli palvelijana 
postimestarilla, 30-vuotias puusepän vaimo Uu¬ 
denkaupungin Mäkikadulta ja täynnä vihaa. Eikä 
rouva Nieminen jäänyt suinkaan ainoaksi. Koko 
maa oli vihan ja katkeruuden kourissa, mitä hu¬ 
hupuheet ja sanomalehdistö lietsoivat parhaansa 
mukaan. Uusikaupunkilaiset olivat jakaantuneet, 
juopa ei ollut syntynyt helmikuussa 1918. Se oli 
kytenyt maassa jo vuosia. Syksyllä 1917 työttö¬ 
myys ja elintarvikepula kiihdyttivät entisestään 
mieliä, ja Venäjän lopullinen lokakuun vallanku¬ 
mous nosti tulen täyteen roihuun. Katkeruus ja vi- 
hapuheet eivät kohdistuneet maahanmuuttajiin, 
ei mihinkään etniseen ryhmään - mitä nyt osin 
venäläiseen sotaväkeen - tai uskontokuntaan. Se 
projisioitui naapuriin, toiseen yhteiskuntaluok¬ 
kaan ja yksilön viha kasvoi joukkokokouksissa, 
tiivistyi suojeluskunta- ja työväentaloilla. Portti- 
kongeissa ja kyökeissä kuiskuteltiin, paneteltiin 
ja levitettiin väritettyjä juoruja. Vanha kliseinen 
sanonta pitää paikkansa - sodassa ensimmäinen 
häviäjä on totuus. Virallisten tiedonvälittäjien 
vastuuta ei sovi aliarvioida, toimittajilla on sana 
halussaan, halua ottaa kantaa ja mahdollisuus 
vaikuttaa. Voi olla sattumaa, mutta Uudessakau¬ 
pungissa suurimpia kiihottajia ja kumouksen liet- 


sojia oli Väinö Vanharanta, paikallinen toimittaja 
Sosialisti-lehdessä.Turun koko punakaartin joh¬ 
tajana oli Lundberg, Arbetet-lehden toimittaja; 
Suomen punakaartin ylipäällikkönä toimittaja 
Eetu Haapalainen ja punaisen Suomen diktaat¬ 
torina toimittaja Kullervo Manner. Venäjän bolse- 
viikki-vallankumouksen isä ja Suomen punaisia 
samoin kumoukseen yllyttänyt Lenin oli lehtimies 
ja viime aikojen Katalonia tapahtumien keulakuva 
on Puidgemont, ammatiltaan tietysti toimittaja. 
Trollattiin, levitettiin puolin ja toisin täysin pe¬ 
rättömiä huhuja. Vasemmiston lehdistö oli 
joutunut ääriaineksen äänitorveksi, eikä sil¬ 
lä ollut aikomustakaan hillitä epäjärjestystä, 
pikemminkin päinvastoin. Aivan vastaavan¬ 
lainen tilanne toistui sodan jälkeen, jolloin 
porvariston hallintaan jäänyt lehdistö valheelli¬ 
sella propagandallaan perusteli valkoista terroria. 
Uudessakaupungissa esitelmöimässä käyneen 
Teemu Keskisarjan mielestä nykyinen vihapu- 
heen mahdollistaminen vähentäisi mahdollisia 
tulevia konflikteja antamalla paineiden purkautua 
verettömästi. Asiaan voi suhtautua myös toisin; 
vihapuhe lisää vihaa, antaa väkivallalle oikeute¬ 
tun motiivin. Viha puhe on aina edeltänyt väkival¬ 
taisia konflikteja, propaganda on historiassa ja 
nykyisyydessäkin osoittanut mahtinsa. 

OL 


Lähde: 

• Kansallisarkisto/digitaaliarkisto/valtiorikosoikeuden arkistot. 

SUNDHOLMAN KARTANO JA TORPPARIT 


Kartano ja asukkaat ilmestyvät Kalannin 
saaristoon 

Kylä maailman laidalla. Niin voisi Uudestakau¬ 
pungista sanoa. Sen eteläpuolella on vielä pie¬ 
nempi, kaupunkia vanhempi kylä, joka aikanaan 
on ollut yhden ainoan tilan aluetta ja sekin vain 
pieni osa tuota tilaa, Sundholman kartanoa. 


Maasta ja varsinkin sen puutteesta versoo 
kumousajattelu. Välttämättömimmät elinehdot 
ihmiselle ovat asunto, vaatetus ja ravinto. Näis¬ 
tä tällä rannikkoseudulla ei ole ollut mainittavaa 
puutetta vuosisatojen aikana. Jos maa ei ole 
tuottanut riittävästi satoa, on meri tullut avuksi 
ja nälkää ei ole nähty, jos vain oli kykyä hankkia 
ravintoa. Meri on houkutellut ihmistä, ja Sund- 



Sundholman kartanon päärakennus vuonna 1926. Kuva: Johan Elfving. 

holman kylän edustan 24 saarta ovat mahdollis¬ 
taneet tuon yhteyden ympäri vuoden. Niin suu¬ 
rimmat saaret saivat asukkaansa. Ensimmäiset 
tunnetut Sundholman saarilla olevat asumukset 
olivat kartanon torppia. Kartanon ensimmäinen 
päärakennuskin sijaitsi muinaisella Arvassalon 
saarella. Myöhemmin, vuonna 1488 Valborg ja 
Henrik Flemingin poika Joachim rakennutti karta¬ 
non päärakennuksen nykyiselle paikalleen Sund¬ 
holman saarelle Vähä-Puntarin salmen rannalle. 
Joachimin pojan livar Flemingin aikana kartanon 
omistamat alueet olivat laajimmillaan. 

Sundholman kartanon omistama alue oli jo 
1500-luvulla laajentunut suurimpaan osaan Ka¬ 
lannin pitäjän rannikkoa ja saaristoa. Kartano 
omisti tuolloin tiloja Lokalahdella, Vehmaalla, 
Mynämäellä, Maskussa, Laitilassa, Naantalissa, 
Taivassalossa ja jopa Turussa. Sundholman seu¬ 
dun ensimmäinen eli "vanha" kartano on oletet¬ 
tavasti ollut nimeltään Vahainen tai Arvassalo ja 
sen historia ulottuu ainakin 1300-luvulle asti. 

Vuosisatojen myötä kartanon suuret maa- 
omistukset vähenivät perinnönjakojen ja maa¬ 
kauppojen myötä. Lopulta 1900-luvun alussa 
Sundholman kartanon alue käsitti Uudenkaupun¬ 
gin eteläpuoleisen alueen Velluanjoelle asti. Idäs¬ 
sä kartanon maat rajoittuivat Salmen kartanoon 
ja Valkkimereen. 


Kartanon torpat 

Menneinä vuosisatoina Ruotsi - Suomessa lam¬ 
puotien ja torpparien asema oli alisteinen. Vas¬ 
ta 1600-luvulla torppia alettiin laajemmin pitää 
kartanoiden ylläpidolle tärkeinä sekä torpparien 
päivätyövelvoitteiden, että omistajille maksa¬ 


man vuokran takia. Sundholman torppien tun¬ 
nettu historia alkaa 1630-luvulta. Vanhan kauppa¬ 
kirjan mukaan kartanon omistaja kreivi Gabriel 
Oxenstierna oli ostanut vuonna 1632 Arvassalon 
tilat kruunulta.Tuolloin kartanolla oli yhteensä 7 
lampuotia ja siihen kuului myös jo yksi torppa 
Pohjasten saaressa.Torppia saivat perustaa vain 
aateliset ja ne olivat alkuun kalastustorppia. Poh¬ 
jasten saari oli 1500-luvulla kuulunut Vehmaan 
Huruisten rälssiin, jonka oli omistanut livar Fle¬ 
mingin veli Joachim ja livar peri ne veljeltään tä¬ 
män kuoltua. 

Silakan kalastus oli 1600 -luvun puolivälis¬ 
sä lisääntynyt ja Pohjasten torpan tuli suorittaa 
Vt. tynnyriä suolasilakkaa kartanoon verona. Kar¬ 
jaluettelossa vuonna 1637 Sundholmasta mai¬ 
nitaan kaksi torppaa, Pohjanen samannimisellä 
ulkosaarella ja Kalasalmi Valkkimeren rannalla. 

Reduktiomaakirjassa vuonna 1684 mainitaan 
kartanolla olleen 4 torppaa, jotka saivat pitää raja- 
pyykkivapautensa, koska ne oli raivattu kartanon 
yksityiselle maalle. Nuo torpat olivat Vaakua, Ve- 
hanen, Kalasalmi ja Pohjanen. Vaakuan mainitaan 
suorittaneen veroa kartanoon vuodessa leiviskän 
voita ja Vehaksen V 2 tynnyriä silakkaa. Kalasalmi 
oli verovapaa ja ainoastaan Pohjanen suoritti 2 
työpäivää viikossa kartanoon. Maakirjassa maini¬ 
taan näiden torpparien olleen myös kalastuksen, 
niittyjen ja metsän vartijoita kartanon yksityisillä 
tiluksilla. 

Tarkastuspöytäkirjassa vuodelta 1770 luetel¬ 
laan kartanolla olleen kaikkiaan 9 torppaa. Näistä 
sijaitsivatVaakua, Vehanen, Pohjanen ja Kittamaa 
saarilla. Kalasalmi,Tammisaari ja Matoluoto oli¬ 
vat lähellä Kalasalmen (Lasamäki) salmea, joka 
yhdistää Valkkimeren luoteispään mereen. Si- 
monluoto (Simuluoto) oli rannalla jokisuistossa 

Paalilan pikkutupa 1900-luvun alussa. 


Arvassalon alueella ja Kariko Lautveden rannalla 
lähellä kartanoa. 

Vuonna 1805 luettelee tilanhoitaja J. Lagers¬ 
petz Sundholman kartanolla olleen 21 torppaa. 
Torppien lukumäärä oli lisääntynyt vuodesta 1770 
ja vanhojen torppien päivätöitä oli nyt lisätty kes¬ 
kimäärin 1/3. 

Kartanon torppien päivätyövelvoitteet ja mak¬ 
samat vuokrat olivat nyt: 

Pohjanen maksoi 40 pankkoriksiä rahaa vuo¬ 
dessa, Kirsta 10 pankkoriksiä, Nuhja 25 pankkorik¬ 
siä, Vaakua 10 pankkoriksiä rahaa vuodessa ja 6 
päivätyötä viikossa sekä Kittamaa 6 pankkoriksiä 
vuodessa ja 6 päivätyötä viikossa. 

Iso-Vehanen teki kartanolle 6 päivätyötä vii¬ 
kossa, Kalasalmi ja Simonluoto 4 päivätyötä 
kumpikin. 

Moisio,Tammisaari, Matoluoto, Niityntorppa, 
Vahterauma ja Kanko suorittivat 3 päivätyötä ku¬ 
kin. 

Vähä-Vehanen, Päiväranta, Uusitorppa,Tupa- 
saari ja Jaakkola tekivät kukin 2 päivätyötä. 

Nuhjan velvoite oli 1 päivätyö. 

Sundholman torppien peltoalat olivat tuo¬ 
na aikana yleensä varsin pienet. Suurin kylvö 
oli vuonna 1793 Vaakuan torpalla, jossa se oli 2 
tynnyriä. Muiden torppien kylvö vaihteli samana 
vuonna Vh tynnyrin ja 6 kapan välillä. 

Myös Kalannin Vahteruksen kylän puolella 
olevilla Ollan ja Pietilän taloilla oli vuonna 1805 
luettelon mukaan Sundholman kartanolle päivä- 
työvelvoite 3 työpäivää viikossa. Arvassalon lam¬ 
puodin piti tehdä talolle 4 päivää, Paalilan Ylista- 
lon ja Alastalon kummankin 3 ja Vanhakartanon 
1 työpäivä. 

Karjanhoitoa torpparit harjoittivat suhteessa 
enemmän kuin maanviljelyä. Karjaa oli eniten 

Vaakualla, joka oli torpista vaurain. Siellä pidettiin 
vuonna 1793 yhtä hevosta, 7-9 lehmää, 1 pari här¬ 
kiä, 15 lammasta ja 8 sikaa. Kittamaassa, Vehak- 
sessa ja Pohjasissa oli kussakin hevonen ja 4-7 
lehmää. Muissa, pienemmissä torpissa oli lehmiä 
vain 1-3 ja joko hevonen tai härkäpari tai ei mi¬ 
tään vetojuhtaa kaikkein pienimmissä torpissa. 

Torppariaika päättyi kylässä 1920-luvul- 
la, jolloin 31 torppaa tai mäkitupaa lunastettiin 
Sundholman kartanolta. Tuo tapahtuma mullis¬ 
ti kartanon ylläpidon. Sen jälkeen ei enää ollut 
mahdollista käyttää torpparien päivätyövelvoitet- 
ta kartanon hyväksi. Yli 200 vuoden ajan torppa¬ 
rien työpanoksella oli ollut hyvin suuri merkitys 
kartanon maanviljelyssä, karjanhoidossa, met¬ 
sätöissä, tiilitehtaan tuotannon ylläpitämisessä, 
viinanpolttimoiden toiminnassa ja merenkulussa¬ 
kin. Torpat siirtyivät pääasiassa entisten haltijoi- 
densa omistukseen. Näin väestö vakiintui alueen 
pienille tiloille, toimien tarvittaessa myös kar¬ 
tanon hyväksi, nyt kuitenkin palkkatyössä.Tuon 
murroskauden tapahtumien keskipisteessä oli 
kartanon omistava Aminoffien suku. 


Aminoffien aika alkaa vuonna 1859 

Vapaaherra Aleksander Aminoff osti Sundhol¬ 
man kartanon merikapteeni Fattenborgilta ja tä¬ 
män vaimolta Sofialta (osTjäder) vuonna 1859. 
Aminoff oli aiemmin palvellut useissa Venäjän 
armeijan rykmenteissä, mutta erosi armeijan 
palveluksesta vuonna 1836. Itämaisen sodan 
aikana hän astui uudelleen palvelukseen alikap- 
teenin arvoisena ensimmäiseen suomalaiseen 
ruotupataljoonaan. Hänet ylennettiin majuriksi 
vuonna 1858 ja samalla hän sai siirron seitse- 

Paroni Björn Aminoff 1910-luvulla. Sundholman kartanon 
perikunnan kuva. 


mänteen tarkk'ampujapataljoonaan. Lopullisen 
eron armeijasta hän otti kymmenen vuotta myö¬ 
hemmin everstin arvoisena. Hänen puolisonsa oli 
Frederique af Forselles. Vapaaherra Aminoff kuoli 
vuonna 1886 ollessaan matkallaTaivassalon Hel- 
singinrannassa. Sundholman kartano jäi hänen 
pojalleen vapaaherra Björn Aleksander Aminof- 
fille. Björn Aminoff oli opiskellut Pietarin tie- ja 
vesiliikenneopistossa ja toimi sittemmin Venäjän 
rautatierakennustöiden piirissä, suunnitellen ja 
valvoen esikuntineen yli 40 rautatiesillan raken¬ 
nustyöt mm Siperian jokien yli. Vuonna 1875 hän 
johti retkikuntaa, joka tutki Itä-Siperiassa olevan 
Angara -joen laivaliikennemahdollisuuksia. Sen 
jälkeen hänet valittiin Ob - ja Jenisei -jokien vä¬ 
lille rakennettavan kanavan toimeenpanevaksi 
ylijohtajaksi. Vuonna 1893 Aminoff nimitettiin 
Tomskin piirikunnan kulkulaitosten päälliköksi ja 
hän toimi myöhemmin kunniarauhantuomarina 
samassa kuvernementissa. Vapaherra Aminoff 
nimitettiin todelliseksi valtioneuvokseksi vuonna 
1897 ja salaneuvokseksi vuonna 1905. Hän ero¬ 
si Venäjän valtion palveluksesta vuonna 1912 ja 
muutti perheineen asumaan Sundholman tilalle. 
Salaneuvos Aminoff kuoli vuonna 1924. Hänen 
leskensä, vapaaherratar Sofia Aminoff os. Boyle 
hoiti sitten kuolemaansa vuonna 1932 saakka 
Sundholman säteritilaa. Sen jälkeen omistajina 
olivat tyttäret Ira, Vera, Mary ja Brita Aminoff. 


Kehitys kohti sisällissotaa 

Suomen kansallisen kehityksen suunta kohti 
maan itsenäisyyttä ja sisällissotaa saattoi näkyä 
monista ennusmerkeistä 1900-luvun alussa.Ta¬ 
pahtumat Venäjällä ohjasivat Suomen kohtaloi- 

ta. Kansanosien eriarvoisuus maanomistuksessa 
on yleisesti käsitetty ristiriitojen lähteenä ja jopa 
sisällissotiin johtavana tekijänä. Suomessa oli 
varsin paljon paikallista vaihtelua maanomistuk¬ 
sessa. Länsi-Suomessa torpparit ovat olleet pa¬ 
remmassa asemassa, kuin Sisä-Suomessa. Hä¬ 
meessä tilanne oli huonoin ja siellä oli jouduttu 
häätämäänkin maksukyvyttömiä torppareita. 

Sundholmassa torpat olivat pysyneet samois¬ 
sa perheissä ja torpankontrahdit olivat suullisia 
sopimuksia, jotka siirtyivät sukupolvelta toiselle. 
Vaikka olot edellä kerrottujen tietojen pohjalta 


vaikuttavat olleen varsin niukat, jonkinlaista toi¬ 
veikkuutta ja uskoa tulevaan on torppareilla ja 
heidän perheillään täytynyt olla, koska kartanon 
torppareiden perheistä vain yksittäisiä henkilöitä 
liittyi aseelliseen toimintaan punakaartien puo¬ 
lella. Myös lainsäädännöllä oli saatu 1900-luvun 
alussa hienoista toiveikkuutta vahvistumaan. 
Torpankontrahdit vaadittiin tekemään kirjallisina. 
Lisäksi työaika säädettiin lailla vuonna 1909 aiem¬ 
paa lyhyemmäksi. 

Sundholman torpparit seurasivat tarkkaan 
enteitä torppien vapauttamisesta.Tilanteen koet- 



Kivimiehiä Heinäisten saarella vuonna 1910. 

tiin menevän suotuisaan suuntaan ja odoteltiin 
rauhassa. Turhia ei hätäilty. Jos vaikka torpan 
isäntä sattuikin innostumaan uusista radikaaleis¬ 
ta opeista, emäntä viimeistään laittoi ukon ruo¬ 
tuun ja rauhoittumaan. Lasten tulevaisuuttakin 
piti näin ajatella. 

Paikalliseen punakaartiin liittyi Sundholman 
alueelta joitakin kartanon työväkeen kuuluvia, 
mäkitupalaisia, sekä torpparien maattomiksi jää¬ 
neitä poikia ja vävyjä. 

Näin tapahtui täällä länsirannikolla. Tilanne 
saattoi olla aivan toinen sisämaan torpissa, jotka 
olivat ajautuneettaloudelliseen ahdinkoon, kyke¬ 
nemättä selviytymään kontrahtiensa velvoitteis¬ 
ta. Pahimmissa tapauksissa tämä johti torpparin 
ja hänen perheensä häätöön, jopa talvipakkasilla. 

Nämä maaseudun tapahtumat olivat sitä 
sytykettä, mikä johti torpparilakkoihin ja yleis¬ 
lakkoon loka-marraskuussa 1917. Teollisuustyö- 
väestöä ei näillä kulmilla juurikaan ollut ja niin 
työväestön heikkoa asemaa ja sitä vastaan tais¬ 
telemista ei täällä juuri koettu omaksi asiaksi. Ki- 
viteollisuuden piirissä työskentelevät Vehmaalla, 
Putsaaressa ja Lepäisillä toimivat sitten taas toi¬ 
sella tavalla ja valitsivat muita useammin työväe¬ 
naatteen ääriajattelun ja liittyivät punakaarteihin. 
He olivat näkyvästi mukana paikallisella tasolla 
sisällissodan sitten puhjettua ja joutuivat sen jäl¬ 
keen kokemaan ankarimmin myös rangaistukset 
kapinaan nousemisesta. Punakaarteissa he olivat 
lähteneet luokkasotaan ja muuttamaan koko sii¬ 
henastista yhteiskuntajärjestystä. Lopputulokse¬ 
na oli sitten hävitty taistelu ja jonkinlainen komp¬ 
romissi, joka on etsinyt oikeaa muotoaan vielä 
vuosikymmeniä sisällissodan jälkeenkin. 


Työväenaate nostaa päätään 
Sundholmassakin. 

Jussi Tanhuanpään toiminta 

Vallankumouksen vaikutteet levisivät maailmalta 
myös tänne Sundholman kartanon "lääniin" tosin 
jo vähän haalistuneina ja heikosti syttyvinä. Vesi- 
lahden-Laukon jaTottijärven suuntien torpparien 
häädöistä tiedettiin. Valtakunnallisesti työväenyh¬ 
distysten toiminta aktivoitui ja uudistuksia alettiin 
yhä jyrkemmin vaatia.Yksi merkittävimpiä työvä¬ 
enaatteen paikallisia vaikuttajia oli Sundholman 
Kankon torpparin vävy JussiTanhuanpää. 

Jussi (Martti Johannes)Tanhuanpää oli syn¬ 
tynyt 10.11.1884.Tottijärvellä. Hänen isänsä oli 
torppari ja häädettiin vuonna 1906 Tottijärvellä 
torpastaan.Torpparit olivat siellä lakkoilleet päi- 
vätyöläisten huonojen tilapäismajoitustilojen ta¬ 
kia ja saivat suurin joukoin häädön. Perhe joutui 
maantielle.Tämä lapsuuden tapahtuma tuli voi¬ 
makkaasti vaikuttamaan Jussin maailmankatso¬ 
mukseen. 

Jussi Tanhuanpää löysi jotenkin tiensä Ka¬ 
lannin Sundholmaan ja löysi vaimokseen Alli 
Grönroosin. He avioituivat ja asuivat alkuun Allin 
äidin Sandra Grönroosin ja tämän miehen, torp¬ 
pari David Hellstenin luona Kankon torpan alueel¬ 
la vuonna 1910, jossa vanhin poikaToivo syntyi 
vuonna 1910. Samana vuonna perhe oli muutta¬ 
nut ArvassalonTupasaaren torppaan. Sen jälkeen 
Jussi oli rakentanut Kalannin Vahteruksen kylään 
Kalle Kontulta 1910-luvun alussa ostamalleen 
tontille oman talon, josta tuli ilmeisesti ensim¬ 
mäinen yksityisomistuksessa oleva talo kartanon 
alueella. SielläTanhuanpään perhe lopulta asui ja 
nuoremmat pojat syntyivät. Onni vuonna 1914 ja 

Alli ja JussiTanhuanpään hääkuva. LeenaTanhuanpään kokoelma. 

Into 1916. Perheen isä Jussi oli kivimies ja aktiivi¬ 
sesti mukana työväenliikkeessä. Hän oli mukana, 
kun Vahteruksen työväenyhdistys Voima perustet¬ 
tiin maaliskuussa 1917. Jäseniä siinä oli noin 150. 
Perustajajäsenet olivat Aarne Hellsten, JussiTan- 
huanpää, Emil Johansson, Valto Viitanen, Frans 
Santanen, Maria Sinisalo, Martta Sandell, Juho 
Toivonen ja Viktor Hellsten.Tanhuanpää oli myös 
kahden kunnallisen lautakunnan (mm. elintarve- 
lautakunnan) jäsenenä Kalannissa. 

Jussi Tanhuanpää toimi kivityömiehenä Put- 
saaressa ja Lepäisillä. Hänen viimeisimmäksi 
työkseen jäi lopulta Uudenkaupungin Piirimie¬ 
lisairaalan perustuskivien hakkaaminen. Tan¬ 
huanpää lähti Vahteruksen kodistaan vuoden 
1917 marraskuun yleislakon aikoihin syntymä- 
pitäjäänsä Tottijärvelle paikallisten tovereiden 
avuksi yleislakkoa järjestämään ja hänen kerro¬ 
taan myös jakaneenTampereen punakaartilaisille 
aseita. 

Sisällissodan aikana Tanhuanpää oli kuulu¬ 
nut ilmeisesti Tottijärven punakaartin esikuntaan 
ja hän oli sodan loppuvaiheessa taistellut aseel¬ 
lisena punakaartissa noin parin viikon ajan ilmei¬ 
sesti Toijalan suunnalla, kunnes häviön jälkeen 
pidätettiin 1.5.1918.Tanhuanpäästä ei löydy tieto¬ 
ja Valtiorikosoikeuden asiakirjoista, mutta hänen 
kolmesivuinen kuulustelupöytäkirjansa löytyy 
Kansallisarkiston sk-2437 kansiosta. Häntä oli 
kuulusteltu Hämeenlinnassa 5.6.1918. Sen jäl¬ 
keen Tanhuanpäästä ei ole kuultu mitään. Yhden 
huhun mukaan hän olisi karannut Hämeenlinnan 
vankileiriltä. 

Niin Martti Johannes Tanhuanpää katosi 
Sundholman kartalta, mutta ei täysin. Hänen puo¬ 
lisonsa Alli asui kolmen pienen poikansa kanssa 
jonkin aikaa heidän Vahteruksen talossaan, mut¬ 


ta joutui luopumaan siitä velkojen takia. Hän oli 
sittemmin opettaja Elli Oivasalon myötävaikutuk¬ 
sella saanut työpaikan Arvassalon Päivärannan 
kansakoulun keittäjänä ja siivoojana. Perheen 
asunnoksi tuli nyt koulun piharakennus. Alli toi¬ 
mi Päivärannan koulussa vuoteen 1930 saakka, 
jolloin hän avioitui uudelleen Frans Aleksanteri 
Suomisen (s.1892) kanssa ja muutti poikineen 
Suomisen taloon Arvassalon Simuluotoon. Jus- 
siTanhuanpää on julistettu kuolleeksi 1.10.1928. 
Kuolinpäiväksi on merkitty 1.9.1928. 

Alli Tanhuanpään tytär oli muistellut äitinsä 
polttaneen myöhemmässä kodissaan Simuluo- 
dossa useita kirjeitä, jotka hän oli saanut Jussilta. 
Niitä luultiin ensin Jussin vankileiriltä lähettämik- 
si, mutta ne saattoivatkin olla hänen Tottijärveltä 
yleislakon aikana lähettämiään. Alli kertoi pojil¬ 
leen isän kuolleen nälkään Hämeenlinnan vanki¬ 
leirillä. 

JussiTanhuanpäällä oli tekemisen paloja hän 
oli halunnut vaikuttaa yhteiskuntaan työväenliik¬ 
keen kautta. Tämä sama palo oli siirtynyt myös 
hänen poikiinsa. He olivat matemaattisesti lahjak¬ 
kaita. Ehkäpä isä Jussillakin oli näitä taitoja, joita 
hän saattoi soveltaa punakaartin esikunnassa. 

Tanhuanpään pojat olivat mukana Arvassa¬ 
lon työväenyhdistyksessä, joka oli perustettu 
6.2.1927, nyt Uudenkaupungin maalaiskunnassa. 
Toivo toimi yhdistyksen johtokunnassa ja Onni 
tilintarkastajana 1930-luvun lopulla. 

Tulevissa sodissa vuosina 1939-45 kaikkiTan- 
huanpään pojat kunnostautuivat merkittävästi ja 
yksi heistä kohtasi sankarikuoleman rintamalla 
Kärstilässä. 

Kaikkia vangittuja punakaartilaisia ei koskaan 
ehditty saattaa Valtiorikosoikeuteen. Suojelus¬ 
kunta ehti kuulustella toukokuussa 1918 vangit- 

tuja, joista sitten monet menehtyivät eri syistä 
vankileireillä ennen Valtiorikosoikeuden tuomio¬ 
ta. Laki valtiorikosoikeudesta ja -ylioikeudesta tuli 
voimaan vasta 29.5.1918 ja ensimmäiset oikeusis¬ 
tuimet aloittivat toimintansa 31.5.1918. 


Jonni Kujanpää katoaa vuoden 1918 
pyörteissä 

Jussi Tanhuanpään lisäksi Uudellakirkolla oli 
toinenkin työväenliikkeen aktiivi, John (Jonni) 


Kujanpää. Hänen oli syntynyt 14.10.1896 ja syn¬ 
tymäpaikaksi mainitaan Sundholman kartano 
Kalannissa. Jonni Kujanpää oli marraskuun 1917 
yleislakon puuhamies Kalannissa,Tanhuanpään 
toimiessa samaan aikaanTottijärvellä. Nämä kak¬ 
si työväenaatteen miestä koettiin sisällissodan 
loppunäytelmässä Kalannin merkittävimmik¬ 
si agitaattoreiksi, jotka olivat yllyttäneet myös 
aseelliseen vastarintaan nousemiseen. Jonni 
Kujanpää oli valittu Kalannin työttömyyskomi- 
teaan marraskuussa 1917. Kujanpää oli harmis¬ 
saan Sundholman kartanon paroni Aminoffille, 



Kartanon "trenktupa'.'Uudenkaupungin museon kokoelma. 

Jonni Kujanpään perhe kuolleen lapsen arkun äärellä. Uudenkaupungin museon Au¬ 
gusta Olssonin kokoelma. 

Aino ja Jonni Kujanpään vihkikuva juuri ennen Jonnin sotaan lähtöä. Uudenkaupungin 
museon Augusta Olssonin kokoelma. 

koska tämä oli käyttänyt kartanon töissä järjes¬ 
täytymätöntä työvoimaa. Uhkauksien ja kiusaa¬ 
misen kohteeksi joutui erityisesti kartanon tilan¬ 
hoitaja Karl Axelsson. 

Marraskuussa 1917 yleislakon aikoihin karta¬ 
non työntekijät ja torpparit olivat kerääntyneet 
"trenktuvan" pihalle punaisine lippuineen ja läh¬ 
tivät sieltä mielenosoitukseen kartanon pihalle. 
Paroni oli tullut toisen kerroksen parvekkeelle 
katsomaan, mistä oli kysymys. Hän tervehti par¬ 
velta tulijoita ja ilmoitti olevansa iloinen siitä, että 
työntekijät tulivat niin suurella joukolla häntä on¬ 
nittelemaan syntymäpäivänä. Paroni oli kutsunut 
väen kartanon saliin syntymäpäiväkahville. Oli 
juotu kahvit ja juteltu hieman huonoista ajoista, 
jotka aiheuttavat kaikille monenlaista puutetta. 
Tämän jälkeen vieraat olivat poistuneet, toivo- 
teltuaan ensin paronille hyvää syntymäpäivää ja 
pitkää ikää. Harhautusmielessä paroni oli ilmoit¬ 
tanut tuon väärän syntymäpäivän. 

Kujanpää asui perheineen Sundholmassa, 
joka kuului Kalantiin vuoteen 1923 asti, jolloin 
se siirtyi Uudenkaupungin maalaiskuntaan. Per¬ 
heen asuntona Sundholmassa olivat kartanolle 
kuuluneet Mäntylän mäkitupa ja mahdollisesti 
Harakkalan talo. Myöhemmin Kujanpään posti¬ 
osoitteeksi mainitaan Valtiorikosoikeuden pöytä¬ 
kirjoissa Ylinenkatu 27 Uudessakaupungissa. 

Jonni Kujanpää oli palvellut vuonna 1918 
punakaartissa aseistettuna vartiotehtävissä ja 
tykkimiehenä Lypertössä ja myöhemmin Lahden 
rintamalla pakenemisvaiheessa. Hänet vangittiin 
Lahdessa. Kujanpään vaimo ja ainakin yksi lapsi 
asuivat kuitenkin Sundholman Mäntylässä vielä 
1930-luvun alussa. 

Jonni Kujanpää katosi myös vuoden 1918 jäl¬ 
kimainingeissa tietymättömiin. Hänet oli vangittu 


Lahdessa 1.5.1918. Kujanpää oli saanut Valtiori- 
kostuomioistuimelta 5 vuoden kuritushuoneran- 
gaistuksen ja menettämään lisäksi kansalaisluot¬ 
tamuksensa vankilarangaistuksen kärsittyään 
vielä 8 vuoden ajan. Valtiorikostuomioistuin piti 
häntä kansaa kiihottaneena agitaattorina. Kujan¬ 
pään oma, varsin pitkä armahduspyyntö 15.8.1918 
Valtiorikosoikeudelle puhuu toista kieltä ja siinä 
hän kuvaa joutuneensa harhaanjohdetuksi. Mi¬ 
täpä nuori perheenisä olisi muutakaan voinut 
tuossa tilanteessa tehdä. Ilmeisestikin hänen vai¬ 
monsa odotti perheenlisäystä ja mies olikin nyt 
joutunut miettimään arvomaailmaansa ja asioi¬ 
den tärkeysjärjestyksiä uusin perustein. Kujan¬ 
pään oletettiin tuhansien muiden tavoin lopulta 
menehtyneen nälkään ja sairauksiin vankileirillä, 
näkemättä enää koskaan perhettään. Hänen ni¬ 
meään ei löydy Uudenkaupungin hautausmaalla 
olevasta vuonna 1918 punaisten puolella vakau¬ 
muksensa vuoksi kaatuneiden muistomerkistä. 


Jaakko Jalmari Elon vaiheita kuulustelu-ja 
tuomiopöytäkirjojen mukaan 

Uudenkaupungin ja sen maalaiskunnan alueella 
ahkerimpia punakaartiin liittyjiä olivat kivityömie- 
het. Heidän ammattiosastonsa toimi hyvin aktii¬ 
visesti, julkaisi jopa omaa lehteäkin. Kivityömies 
Jaakko Jalmari (Jalmar) Elo oli eräs Iiittyjistä. 
Jalmar (s.1882 Alastaro Mälläinen) asui viimeksi 
vuonna 1918 Sundholman Iso-Vehasen saaressa 
vaimonsa Amandan (os. Heerman) ja kahden lap¬ 
sensa kanssa. 

Sodan jälkeen kuulusteluissa Jalmar Elo on 
ilmoittanut liittyneensä Uudenkaupungin työvä¬ 
enyhdistyksen Kivityöntekijäin ammattiosastoon 

Jonni Kujanpään armahduspyyntö. Valtiorikosoikeuden asiakirjat, Kansal¬ 
lisarkisto. 

12 vuotta aiemmin. Hän oli toiminut viimeksi 
rautatietyössä ja tätä ennen Suomen Kiviteol- 
lisuus Oy:n työssä kymmenen vuotta. Vuosina 
1906-1909 hän oli ollut Haiduksen kivilouhimolla 
ja Turun Suomalaisen Säästöpankin louhimolla 
1909. Itä-Suomen Graniitti Oy:n louhimolla Ant- 
reassa Elo oli ollut vuonna 1912, sekä sen jälkeen 
Porvoossa kivityömiehenä venäläisten linnoitus- 
töissä. Syyskuussa 1917 suurlakon aikaan hän oli 
ollut vielä Porvoon Svartbäckissä kivitöissä. Sen 
jälkeen hän tuli Uuteenkaupunkiin rautatietöihin 
ja niiden loputtua 26.2.1918 Elo liittyi Uudenkau¬ 
pungin punakaartiin ja osallistui perääntymisvai- 
heen taisteluihin sotilaana Lahteen asti. 

Jalmar Elon kuulustelijalle kertoman mukaan 
Uudenkaupungin punakaartin esikunnan jäseni¬ 
nä olivat olleet, sen esimiehenä Eemil Salonen 
ja jäseninä Heikki Kalenius, Jalmari Österman ja 
nahkuri Johan Peltola. 

Jalmar Elo on ilmoittanut liittyneensä puna¬ 
kaartiin työn puutteessa. Palkkaa luvattiin 15 mk 
päivästä ja vaimolle 100 mk kuukaudessa sekä 
25 mk kullekin lapselle. Palkkaa hän oli kaartis¬ 
sa saanut 437 mk. Hän oli kuulunut punakaartin 
Uudenkaupungin pataljoonan 2. komppaniaan. 
Elo on kuulustelijalle kertonut, että hänen päällik¬ 
könään Kustavin Lypertön linnoituksessa oli ollut 
Joonas Karilainen (Helsingistä) ja tykkipäällikkö- 
nä eräs venäläinen upseeri Baranoff. Jonkin aikaa 
2. komppanian päällikkönä oli ollut myös kivityö- 
mies Ossian Wilhelm Lindegren Uudestakaupun¬ 
gista. Lypertössä ei ollut Elon kertoman mukaan 
hänen aikanaan taisteluita, mutta sitä ennen oli 
kuitenkin kerran ammuttu Kustaviin. Elo kertoi 
olleensa Lypertössä vahtipalveluksessa ja sitten 
plutoonan päällikkönä 2 viikkoa, kunnes esikun¬ 
nasta tuli määräys poistua Lypertöstä. Kaartilaiset 

siirtyivät Uuteenkaupunkiin ja lähetettiin edelleen 
Lahteen rintamalle Elon vastusteluista huolimat¬ 
ta. Lahdessa hän kertoi olleensa taistelussa 30.4. 
takaketjussa, eikä juuri ampunut, vaikka kantoikin 
kivääriä, joka jäi Lahdessa antautumisen yhtey¬ 
dessä saksalaisten haltuun. Jalmar Elo vangittiin 
Lahdessa 1.5. Hänet lähetettiin 2 viikon kuluttua 
vangittuna Uuteenkaupunkiin ja 30.5. edelleen 
Turkuun. 

Suomen Kansallisarkiston Valtiorikosoikeu- 
den asiakirjojen mukaan Jalmar Eloa kuulusteltiin 
alkuun Uudessakaupungissa ja tästä on laadittu 
kuulustelupöytäkirja. Se on varmennettu nimis¬ 
mies Bertel Tuomisen allekirjoituksella sekä Uu¬ 
denkaupungin suojelusvartion esikunnan kans¬ 
lian, Uudenkirkon Tl (^Kalannin) suojeluskunnan 
ja Uudenkaupungin kruununnimismiehen kans¬ 
lian leimoilla: "Pöytäkirja tehty Uudenkaupungin 
suojeluskunnan esikunnassa 27.5. 1918 kuulustel¬ 
taessa alempana mainittua Jaakko Jalmari Eloa. 
Saapuvilla olivat allekirjoittanut kuulustelun toi¬ 
mittaja G.A. Jaeckel sekä apteekkari Hugo Eke- 
rodde ja poliisikonstaapeliYrjö Koskinen." 

Turussa kuulusteluja jatkettiin 18.6.1918 ja 
tutkintatuomari (Lindroos?) päätyi pyytämään 
lisätietoja Elon toimista: "Koska Uudenkaupun¬ 
gin (suojeluskunnan) esikunta tietääksemme on 
toimittanut kotitarkastuksen Elon luona Sund- 
holman Isovehaksella, löytäen sieltä erinäisiä 
ryöstötavaroita, niin lähetetään tämä pöytäkir¬ 
ja Uudenkaupungin esikunnalle asianomaisesti 
täydennettäväksi sekä edelleen Turkuun lähetet¬ 
täväksi." 

Esikunnan lausunnossa mainitaan Elon ker¬ 
tomana: 

"että kohta toki viikon jälkeen, kun oli tullut 
punakaartiin, sai Lauri Lehtoselta lapun, jolla syy- 



tetty Lauri Lehtosen kanssa meni Aalto & Sten¬ 
roosin, Linden & VVestergrenin ja K. Helmisen 
liikkeisiin takavarikoimaan ensimmäisiä pieniä 
tavaroita - että Lauri Lehtonen Lypertössä usein 
kirjoitti lappuja, johon Joonas Karilainen veti ni¬ 
mensä ja millä lipuilla määrättiin miehet ryöstölle 
ympäristöön.Yhdessä Lauri Lehtosen ym. kanssa 
oli riisunut suojeluskuntalaiselta, talollinen Pet¬ 
ter Heiniseltä Halolan kylästä colt -pistoolin, hau¬ 
likon sekä ampumatarpeita, vieden hänet van¬ 
gittuna Uudenkaupungin punasten esikuntaan, 
esiintyen Elo tällöin erikoisen hurjasti." 

Kuulustelijat esittävät, että Elo saisi rangais¬ 
tuksen: 

"Koska syyllinen ottanut aseellisesti osaa pu¬ 
naisten kapinaan ja tehnyt yllä mainitulla tavalla 
ryöstöjä, ehdotetaan hänelle rangaistusta." Alle¬ 
kirjoittajina olivatYrjö Koskinen ja G.A.Jaeckel. 

Kuulusteluissa Elo kuitenkin kielsi olleen¬ 
sa Kalannin Halolassa asunutta Petter Heinistä 
vangitsemassa, tai avustamassa tässä. Myö¬ 
hempi pöytäkirja on tehty 29.6. Päämajan tutkin- 
totuomarin pyydettyä lisälausuntoa ja tuolloin 
suojelusvartion esikunnan jäsenet, nimismies 
BertelTuominen, suojelusvartion päällikkö O. Lei¬ 
no, varapäällikkö J. Aalto, jäsenet D. Peltonen, K. 
Astala ja N. Nurmi sekä O. Aula olivat olleet lau¬ 
suntoa antamassa. Tutkintotuomarille lähetettiin 
lausunto Elon luonteesta, elämäntavoista, perhe¬ 
suhteesta, työurasta, osallisuudesta työväenyh¬ 
distyksen ja punakaartin toimintaan, sekä osal¬ 
lisuudesta mahdolliseen aseelliseen toimintaan 
Uudessakaupungissa ym. 

Valtiorikosoikeus tuomitsi 1.8.1918 Jaakko 
Jalmari Elon valtiopetoksesta ja maanpetokses¬ 
ta kuritushuoneeseen 8 v 6 kk ajaksi ja olemaan 
ilman kansalaisluottamusta 12 vuotta yli vapaus- 


rangaistusajan. Turussa kokoontuneen oikeuden 
puheenjohtajana oli Stenström, jäseninä Laakso- 
virta, Dahlström, Arppe ja apujäsenenä Ruoho¬ 
nen. Syyttäjänä oli ylioppilas Sjöroos. 

Elo anoi 5.8.1918 päivätyllä armahduspyyn- 
nöllä tuomion alentamista: 

"Valtiorikosylioikeudelle. Nöyrimmästi anon, 
että minut armahdettaisiin Valtiorikosoikeuden 
Vllkn osaston elokuun 1. päivänä 1918 minulle 
tuomitsemasta kahdeksan (8) vuoden kuuden 
(6) kuukauden kuritushuonerangaistuksesta tahi, 
että tuota rangaistusta ainakin lievennettäisiin. 
Turussa, elokuun 5. päivänä 1918, Jaakko Jalma¬ 
ri Elo, kivityömies, Uusikirkko, Sundholmi alue" 

Valtiorikosoikeuden asiakirjoista ei ilmene, 
saiko hän armahduksen. Joka tapauksessa hän 
palasi hengissä Uuteenkaupunkiin. 


Muita punakaartissa palvelleita Arvassalon ja 
Sundholman asukkaita 

Punakaartiin oli Arvassalosta, Sundholman kar¬ 
tanon alueelta liittynyt myös kaksi veljestä 12 - 
lapsisesta Tupasaaren torpan Mäellä asuneesta 
Santasten sisarusparvesta.Toinen veljeksistä oli 
Juho Emil Santanen (s.1893 Kalanti) ja toinen 
heistä KarlYrjö (Kalle) Santanen (s.1898 Kalanti). 
Ainakin Kalle oli toiminut kivityömiehenä. 

Mukaan punakaartiin lähti myös Santasen 
veljesten ja Alli Tanhuanpään serkku, Emil Fer¬ 
dinand Salminen (s.1895 Kalanti), Arolan torpan 
poika. Salminenkin oli kivityömies. Sodan loppu¬ 
vaiheessa hän onnistui pakenemaan Hollolasta 
kahden muun kaartilaisen kanssa, mutta vangit¬ 
tiin Nastolassa 3.5.1918. Salminen oli kokenut 
varsin värikkään pakomatkan Mynämäen kautta 

Kivimiehiä 1910-luvulla. Oikealta ylärivissä 1. on Jonni Kujanpää. Uudenkaupungin mu¬ 
seon Augusta Olssonin kokoelma. 

Sundholman kartanon keskeistä aluetta mantereella. Senaatin kartat. Uusikaupunki ympäristöineen vuonna 1883. Maanmit¬ 
taushallituksen kartografisen osaston historialliset kartat. 

Hollolaan ja sieltä taistelulinjan kiertäen ja van¬ 
gitsemisen välttäen. Arvassalosta lähtivät puna¬ 
kaartiin myös Viktor Hellsten ja Samuel Hellsten. 
Kaikki he selvisivät hengissä vuoden 1918 tapah¬ 
tumista. 

Sundholman kylän puolelta Kujanpään ja Elon 
lisäksi punakaartiin liittyneet olivat lähinnä karta¬ 
non työntekijöitä. Kylästä olivat punakaartissa ol¬ 
leet Yrjö Heikkilä, Leevi Blomvall (s.1901), Jalmar 
Elo, Jonni Grönroos, Emil Johansson, Lauri Leh¬ 
tonen,Verner Ferdinand Lundelin (s.1887), Armas 
Aleksander Damberg (s.1894), Frans Bruno Saari 
(s.1894) ja Otto Emil VViljanen (s.1895). Saari ja 
VViljanen olivat kuuluneet Uudenkaupungin pu¬ 
nakaartin 2. komppanian 2. plutoonaan ja heidät 
vangittiin Okeroisissa. Armas Damberg oli ollut 
kartanon renkinä ja hän katosi tyystin sisällisso¬ 
dan pyörteissä. 

Kansallisarkistoon tallennetut sk-2437 -asia¬ 
kirjat kertovat, että varsinaisiin taisteluihin osal¬ 
listuivat Arvassalon punaisista Frans Saari ja 
Kalle (Karl) Santanen. Sundholmasta taisteluihin 
osallistuivat ainakin Lauri Lehtonen, Jonni Kujan¬ 
pää, Jalmar Elo, Verner Lundelin, Jonni Grönroos 
ja Emil Johansson.Taisteluissa mukana ollut Jus- 
siTanhuanpää asui perheineen osan aikaa Sund- 
holmassa ja sitten Kalannin Vahteruksessa. Mui¬ 
den mainittujen osalta ei ole varmaa, olivatko he 
aktiivisesti kaartin toiminnassa mukana. 


Torpparit olivat tehneet valintansa 

Sundholman torppareista suurin osa oli valinnut 
viisaasti oikean puolen sisällissodassa. He eivät 
osallistuneet sotaan kummallakaan puolella. Näin 
ollen he eivät saaneet tuomioita valtiorikokses¬ 

ta, eivätkä menettäneet kansalaisluottamustaan 
vuosiksi. He olivat siis soveliaita ja olivat myös 
paikalla, kun lopulta tuli aika lunastaa heidän 
omassa käytössään olleet Sundholman kartanon 
torpat vuosina 1920-22 täysin omaan omistuk¬ 
seen. 

Torppien lunastustilaisuuksien dokumentit 
sisällissodan jälkeen kertovat hyvin myös sotaa 
edeltäneestä torppien määrästä ja tilanteesta 
Sundholmassa. 


Torppien vapautuminen ja lunastukset 

Sundholmassa koitti vuonna 1920 vihdoin se 
kevät, jota ei lähes kolmeensataan vuoteen en¬ 
nen tätä ollut koittanut.Tuona keväänä torpat va¬ 
pautuisivat. Lunastustoimet aloitettiin 21.5.1920 
Vanhakartanon Kulman talossa aamulla kello 10. 
Kaikki tuntuivat olevan täynnä toivoa ja uuden 
odotusta. Maamies oli saanut kylvönsä tehtyä 
ja toivoi hyvää vuodentuloa. Kalat olivat kevään 
innoissaan kuteneet, kasvit olivat aloittaneet kas¬ 
vunsa ja uusi elämä puhkeaisi kukkaan.Tämä olisi 
se suuri kevät. Varsin luottavaisin mielin kartanon 
torpparit olivat tätä odottaneet. 

Sundholman kartanon alue käsitti ennen torp¬ 
pien lunastusta kaupungin eteläpuoleisen alueen 
Kalannin Kytämäen kylään asti, mukaan lukien 
edustan saariston. Alue oli metsineen, niittyineen 
ja peltoineen pinta-alaltaan noin 3000 hehtaaria. 
Omistustiloja tuolla alueella ei kartanon lisäksi 
ollut. 

Sodasta oli nyt aikaa kaksi vuotta ja se ei ol¬ 
lutkaan juuri heikentänyt sitä kehityskulkua, jota 
maassa oli jo 1905 yleislakon jälkeen pyritty saa¬ 
maan liikkeelle: uudistuksia maanomistuksessa, 



sun 



Matalan torpan sauna ja lato. 
Nykyisin ladon paikka on golf¬ 
kentän lammen rantaa. 

työajassa ja palkkauksessa. Yleensäkin oli pyritty 
kohentamaan kansan elintasoa. Ääriajattelulle ei 
tässä kylässä kovinkaan paljoa kannatusta löyty¬ 
nyt. Työväenyhdistyksiä Kalannissa oli kaksikin. 
Niiden keulahahmoja oli kuitenkin kadonnut si¬ 
sällissodan pyörteissä. Työväenliikkeen yhteis¬ 
kunnallisen vaikuttajan rooli palautui hiljalleen 
sodan jälkeen. Oikeistossa isänmaalliset kansan¬ 
liikkeet olivat voimissaan ja vahvistuivat vielä 
1930-luvulla. 

Yleensä maltillisuuteen taipuvat Sundholman 
torpparit olivat pitäneet hallussaan jo ehkä useam¬ 
mankin sukupolven ajan kartanon torppia. Har¬ 
voissa torpissa perheenjäsenet olivat osallistuneet 
sotaan punaisten puolella. Mutta vielä vähemmän 
heitä oli löytynyt valkoisten puoleltakaan. 

Oli herännyt toiveita siitä, että torpat tulisivat 
vapautumaan. Jos olisi oikealla hetkellä torpan 
välikirjan haltija, voisi torpan ehkä lunastaa kar¬ 
tanolta itselleen. Ei haluttu suuremmin riskeera¬ 
ta tätä mahdollisuutta sisällissodan myrskyissä¬ 
kään. Luottamus oli vallinnut kartanon omistajan, 
paroni Aminoffin ja hänen torppariensa välillä. 
Minkäänlaisiin pakkotoimiin ei täällä ollut tarvin¬ 
nut ryhtyä. Moni hallitsi torppaansa vuosikym¬ 
meniä sitten tehdyn sopimuksen, suullisen vä¬ 
lipuheen perusteella ja tähän luotettiin. Ihmiset 
pitivät sanansa.Toisaalta ei oltu jouduttu missään 
tilanteessa niin tiukalle, että lupauksia olisi tar¬ 
vinnut rikkoa. Maa ja meri tuottivat ravintoa yl¬ 
lin kyllin ja se hyödytti kylän asukkaita paronista 
torppareihin. Valtiovallan vaatimuksesta ikivan¬ 
hat torppien hallintaan oikeuttavat välipuheet oli 
varmennettu välikirjoilla, joita Sundholmassa oli 
tehty useitakin 13.3.1906. 

Jos oli tämä kevät vuonna 1920 toivon kevät 
kartanon torppareille, oli se varmaan murheen ja 


epävarmuuden kevät kartanon paronille ja hänen 
perheelleen. Uusi aikakausi oli alkanut ja siihen 
tulisi nyt tyytyä. Aatelisherran tyyneydellä paroni 
tulevat tapahtumat kohtasi. Olihan hän perhei¬ 
neen selviytynyt vuoden 1918 tapahtumistakin. 
Paronin kokemukset Venäjällä vastuullisissa Si¬ 
perian sillanrakennusprojekteissa olivat koulineet 
hänet johtamaan joukkoja ja opettaneet myös oi¬ 
keanlaisen suhtautumisen ristiriitatilanteissa, jot¬ 
ta rakentava ratkaisu löytyisi. Nuo taidot saattoi¬ 
vat olla koko perheenkin pelastus sodan aikana. 
Kyläläisten taholta uhkaa ei missään vaiheessa 
ollut. Siinä määrin kunnioitettuja hahmoja paroni 
ja friiarinna heidän keskuudessaan olivat. Samaa 
arvonantoa nauttivat perheen neljä tytärtä, "kar¬ 
tanon neidit" Välillä saatettiin tosin takanapäin 
mutista, kun paroni oli vaatinut päivätyövelvoit- 
teiden täyttämistä. Näin eräskin torppari oli pa¬ 
ronille tullut valittamaan olevansa niin huonossa 
kunnossa, että saattoi sen takia pian kuoliakin, 
eikä pystynyt tekemään päivätyötään. Tähän pa¬ 
roni oli todennut: "Kuole kun kuole, mut sinä teke 
töö!" Lapset saattoivat mennä piiloihinsa friiarin- 
nan ja paronin lähestyessä kävelyretkillään. Paro¬ 
ni oli lapsille todennut: "Ei me pahoja olla!" 

Nyt olivat kaikki uudessa tilanteessa. Pian 
saattaisi kartanon Takshaminan satamakin jäädä 
käyttämättömäksi, kun saariston torpista ei enää 
tultaisi kartanoon päivätöihin. Kuka sitten tekisi 
työt kartanossa, pelloilla ja metsissä? Kaikki rat¬ 
keaa aikanaan. 

Tuona päivänä 21.5.1920 Sundholman Vanha- 
kartanon Kulman taloon kokoonnuttiin monenlai¬ 
sin aatoksin, ehkä vähän hartainkin mielin kuule¬ 
maan, mitä maanmittausinsinöörillä ja paronilla 
oli sanottavanaan.Torpparit olivat pukeneet pääl¬ 
leen parempaa vaatetustaan ja lähteneet kokouk- 

Mäntylän mäkituvan navetta siirret¬ 
tynä uuteen paikkaan Arvassalon 
Perkkoon, jakotoimituksen päätök¬ 
sen mukaisesti. 


seen. Olipa jostain torpasta emäntäkin sanaval¬ 
miina varustautunut tilaisuuteen, tullen osan 
matkasta veneellä soutaen ja loppumatkan pari 
kilometriä kävellen. Nyt ei tultu huutokauppaan. 
Ennemminkin tunnelma oli, kuin purjelaivaosuus- 
kunnan perustamiskokouksessa. 

Lunastustoimituksista tuli välillä varsin värik¬ 
käitäkin. Esitettiin vaatimuksia, ilmeni taitamat¬ 
tomuutta ja avuttomuutta. Osattiin tunnustella 
vastapuolen rajoja puolin ja toisin, neuvottelu¬ 
taitoakin monet osoittivat torppareilta löytyvän. 
Välillä saattoivat lunastusoikeuttaan puolustavat 
nahistella keskenäänkin. Vuosia tuo kaikki kesti. 
Mutta tuona päivänä 21.5.1920 lähdettiin etsimään 
ratkaisuja. Paikalla oli ollut 33 torpparia. Osa oli 
antanut valtakirjan naapurin mukaan kokouspai¬ 
kalle vietäväksi ja esitettäväksi. Jatkokokouksissa 
osanotto oli varsin niukkaa ja usein torppareita 


edustikin niissä entinen kunnannimismies Väinö 
Färling. 

Seuraavassa kokouksessa 19.10.1922 todet¬ 
tiin, että vuokralaki vuodelta 1909 koskee myös 
kartanon ja torpparien välisiä vanhoja vuokra¬ 
sopimuksia. Lunastusoikeuden saisivat ne ha¬ 
kijat, joiden vuokrasopimus oli ollut voimassa 
25.10.1918. Hakijoiden piti myös kuulua tilatto¬ 
maan väestöön. Myös mäkitupa-alueet voitiin lu¬ 
nastaa, jos ne olivat olleet vuokraajien hallussa 
yli 5 vuotta. 

Kaikki kalastajatorpat jätettiin alkuun pois lu¬ 
nastustoimituksista, koska laki kalastustorpista ei 
ollut vielä astunut voimaan. Niiden lunastaminen 
kuitenkin toteutui tuon lain tultua voimaan ennen 
lunastusten päätöskokousta. 

Sundholman kartanojen vuokraviljelmien lu- 
nastusprosessi tuli kestämään 3 v 5 kk. Lukemat- 

Salmen kartanon Helmrosin torppa. 

tornia kokouksia ja katselmuksia pidettiin alueella. 
Toimitusmiehille olisi luvassa venematkoja Sund- 
holman saaristoon ja majoittumisia myös torpis¬ 
sa. Majapaikkoina tulivat olemaan Sundholman 
kartano, sekäVahterauman tai Vaakuan torpat.Tal¬ 
visin ei sentään tarvinnut näillä asioilla saaristos¬ 
sa ja kylällä liikkua.Työskentely ajoitettiin yleensä 
maaliskuun ja marraskuun väliseksi ajaksi. 


Kaikki halukkaat saavat korvausta vastaan 
torppansa omaksi 

Tilojen ja rakennusten tarkoituksenmukaisia si¬ 
jainteja pohdittiin toimituskokouksissa ja myös 
kartanonomistajien tarvetta yhtenäistää aluei¬ 
taan. Valmisteltiin esitys joidenkin torppien alue- 
siirroista uusiin paikkoihin eli käytännössä ehdo¬ 
tettiin asianomaisille tilusvaihtoa.Tämä tarkoitti 
tuolloin kuitenkin myös torppien vanhojen ra¬ 
kennusten purkua, siirtoa ja kokoamista uusille 
alueille, etäämmälle kartanosta.Tämän menettely 
sai yleisen hyväksynnän. 

Torppareille varmasti merkittävin ja vakavin 
asia oli torpan lunastushinta ja sen maksusta 
selviytyminen. Harvoille oli kertynyt varoja edes 
pieneksi alkupääomaksi. Yksityisten henkilöiden 
välisissä kaupoissa ongelmia olisi varmasti syn¬ 
tynytkin, mutta kun Suomen valtio oli lainoitta¬ 
massa tätä "suuryritystä" saatiin laina-ajat ja 
maksusuoritukset jaksotettua uusille tilallisille 
sopiviksi. 

Vuokra-alueiden ja niillä olevien rakennusten 
hinnoittelu aloitettiin 15.10.1923. 

Sitten lopulta kaikki oli valmista ja 31 vuokra¬ 
laista saisi omistusoikeuden nauttimiinsa vuok¬ 
ra-alueisiin. Vanhempi maanmittausinsinööri 

Tom Bergenvall saattoi todeta Kulman taloon 
koolle kutsutuille asianosaisille 26.10. 1923 kello 
10 e.p.p. aloitetussa maanlunastustoimituksen 
päätöskokouksessa, että: 

"Vuonna 1923 lokakuun 26. päivänä julistet¬ 
tiin päättyneeksi vuokra-alueiden järjestely Sund¬ 
holman yksinäisrälssisäteritalolla ja sen kanssa 
yhdysviljelyksessä olevalla Arvassalon yksinäis- 
perintötalolla Uudenkirkon kunnassaTurun ja Po¬ 
rin lääniä ja ilmoitettiin asianosaisille, että toimi¬ 
tukseen tyytymätön saa siitä valittaa kirjallisesti 
Turun maanjako-oikeuteen"... 

Valitusosoitus annettiin vapaaherra Björn 
Alexis Aminoffille. Kukaan ei valittanut toimi¬ 
tuksen lopputuloksesta 30 päivän valitusajan 
kuluessa umpeen. Kaikki vuokramiehet pyysi¬ 
vät kopioita kartasta ja lohkomiskirjasta, kukin 
vuokratilastaan. Lopputuloksena oli, että 683,14 
ha kartanon torppien maita oli jaettu 31 tilaan, 
jotka niiden haltijat saivat lunastaa. Lähes kaikki 
Sundholman torpat lunastettiin kartanolta paria 
poikkeusta lukuun ottamatta. Sundholman Kor¬ 
pelan ja Lyökissä olevaaTuomisen torppaa silloi¬ 
set vuokramiehet eivät halunneet lunastaa ja ne 
jäivät kartanolle. 

Tilusvaihtoihin liittyvät rakennusten siirrot 
tuli saada valmiiksi 1.11.1925 mennessä. Raken¬ 
nusten osien kuljetukset tapahtuivat vaivatto- 
mimmin talviaikana. Sundholman teillä liikkuikin 
sitten 6 torppaa kaikkine rakennuksineen, osiin 
purettuina hevosten vetämissä rekikuormissa pit¬ 
kin kylätietä. Voimme nyt pohtia, oliko tämä sitten 
kaikkein taloudellisin ja järkevin ratkaisu asialle. 
Tuohon aikaan kuitenkin työvoiman käyttö oli hal¬ 
paa ja talvellakin sitä oli saatavilla. 

Sundholman kartanon lisäksi torppia oli 
myös Uudenkaupungin kaupungilla ja Salmen 

kartanolla. Kaupungilla oli sen edustan saarissa 
20 torppaa, joista se oli tehnyt haltioiden kanssa 
kontrahdit. Torpat lunastettiin itsenäisiksi tiloiksi 
1920-luvun alussa samoihin aikoihin, kuin Sund- 
holman torpatkin. 

Olivatko Sundholman entiset torpparit tyyty¬ 
väisiä uusiin tiloihinsa? Yleensä he olivat. Aina¬ 
kaan ei valitettu, jos kaikki toiveet eivät olleetkaan 
toteutuneet. Mutta nyt maa ja talo olivat omia ja 
se riitti.Torpparit olivat innostuneita ja tyytyväi¬ 
siä. Paljon tarvitsivat torpparit kuitenkin vielä 
voimia rakennusten pystytyksessä, hoidossa ja 
viljelmien raivaamisessa. Ehkä heidän jälkipol¬ 


vensa olivat kriittisempiä, joutuivathan he jo var¬ 
hain ottamaan osaa perheviljelmien ylläpitoon. 
Kalasalmen torpan lunastaneen Samuel Vilhelm 
Sandellin poika Vihtori oli tuon torpan raskaan 
alkutaipaleen kokenut ja tätä kuvaten antanut ko¬ 
titalolleen nimen "Hölmölä'.' Kaupungin laidalla 
houkutti helpompi toimeentulo entisten torppa¬ 
rien jälkipolvia, mutta se kuuluukin jo seuraavaan 
tarinaan. Nyt oli tärkeintä, että torppareiden itse¬ 
näinen elämä oli pääsemässä alkuun. 

Pentti Ahtiainen 

VELJEKSET TEKEVÄT VALINTANSA 


Nuori itsenäinen Suomi etsi vuoden 1917 lopul¬ 
la suuntaansa. Maa oli saanut Venäjän vallanku¬ 
mousten myötä tilaisuutensa itsenäistyä ja sitä 
tilaisuutta myös osattiin käyttää hyväksi. Sen 
jälkeen tapahtumat alkoivat ajautua kohti sotaa. 
Parlamentarismin keinoin maan kehityksen tuke¬ 
minen oli jäänyt ääriajattelun varjoon.Tätä ajat¬ 
telua ilmeni niin oikeiston, kuin vasemmistonkin 
piirissä. Molemmilla suunnilla oli myös alettu va¬ 
rustautua aseelliseen toimintaan. 

Kolmantena voimatekijänä maassa oli venä¬ 
läinen sotaväki. Vuoden 1918 alussa jo aavistel¬ 
tiin, että laajempi väkivaltainen yhteenotto saat¬ 
taisi olla tulossa. Kansalaisista monet olivat jo 
valinneet puolensa.Tapahtumien vyöryssä nämä 
valinnat eivät vielä kertoneet sitä, mihin ne tulisi¬ 
vat valinnan tehneen johdattamaan. 

Kalannin Kodjalassa asuneet veljekset Onni 
Viktor (s.1892) ja Reino A. Virtanen (s.1900) poh¬ 
tivat tammikuussa 1918 omia valintojaan. He 
päättivät lähteä innostuksen valtaamina ajamaan 
venäläistä sotaväkeä pois Uudestakaupungista. 
Molemmat olivat renkeinä kylän isoissa taloissa. 
Heidän perheensä kuului maaseudun maatto¬ 
maan väestöön. 

Virtasen veljesten isä oli FransViktor Gustafs¬ 
son (s.1865), maatalon poika Rauman mlk Kula- 
maan Mattilan talosta. Veljensä Miikan kanssa 
"Matla Frans" oli opetellut hyvän lasku-ja kirjoi¬ 
tustaidon. Miika Mattila oli myöhemmin perus¬ 
tamassa Pyhärannan Säästöpankkia ja toimi sen 
johtajana. Veli Fans Viktor toimi alkuun liikealalla 
Raumalla (Tmi Sofronoff & Lehtinen). Hän otti su¬ 
kunimekseen VVirtanen. Avioiduttuaan hän toimi 



Onni Viktor Virtanen sotilaspuvussa sisällissodan jälkeen 
toukokuussa 1918 Augusta Olssonin kuvaamana. Kuva 
Pentti Ahtiaisen kokoelmasta. 

Reino A, Virtanen sisällissodan jälkeen. Kuva Pentti Ahtiai¬ 
sen kokoelmasta. 


maakauppiaana sekä rakensi sitten höyrysahoja 
Köyliötä myöden ja toimi sahayrittäjänä. Kun yri¬ 
tystoiminta ei kannattanut, hankki hän perheel¬ 
leen lisäelantoa käsityön- ja pyhäkoulunopet¬ 
tajana Kodjalan koulussa ja oli vuoden verran 
Amerikassakin työssä. Kauppatoiminnan myötä 
perhe ajautui vuosien ajaksi velkoihin ja lapsetkin 
saivat kokea pitkäaikaisen köyhyyden. 

Perheen äiti Linda Vilhelmiina (s.1869) oli ta¬ 
lonpoikaista ja osin säätyläistäkin Hollbergin su¬ 
kua Laitilan Sorolan Alatalosta. Suvun juuret ulot¬ 
tuvat Vehmaalle sekä Kalannin Hyynisten kylään. 
Hyynisten El Iän talossa, jota kutsuttiin "pappilak¬ 
si',' eli pitkään Lindan isomamma, suurperheen 
varakas matriarkka ja neljän tilan, Ellän, Vuolan, 
Liusilan ja Juvalan omistaja Maria Christina Hol- 
Iberg, os. Vallin (s.1752 Uusikaupunki, k.1838 Ka¬ 
lanti). Hän oli Vehmaan kappalaisen leski. El Iästä 
oli lähtenyt myös kaksi Hollbergien poikaa opis¬ 
kelemaan teologiaaTurun Akatemiaan. Kyläläiset 
alkoivatkin kutsua Ellää "Hyynisten pappilaksi" 
ja nimitys on säilynyt nykyaikaan asti perimä¬ 
tietona. Monia pappeja kylästä on sen jälkeen¬ 
kin lähtenyt maailmalle.Tällä Hollbergien suvun 
kulttuurisella perinnöllä oli vaikutusta jälkipolvien 
arvovalintoihin vielä vuonna 1918. 

HoiIbergit olivat myyneet Ellän ja muut tilat jo 
vuonna 1848. Suku oli sitten vähitellen hajaantu¬ 
nut Hyynisistä muualle Kalantiin, Laitilaan, Poriin 
jaTukholmaan. 

Ellän nykyisen omistajasuvun esi-isä, Pyhä- 
maan Jusin talosta lähtöisin ollut Matti Gustav 
Matinpoika oli ostanut tilan Hollbergeilta vuosien 
1847 ja 1848 välillä. Ellän päärakennus oli silloin 
siirretty Uuteenkaupunkin Vanhankirkon lähelle 
(nykyinen Sorvolan talo). Nuo Hyynisten talot pa¬ 
loivat pois siirrettyä vanhaa Ellän päärakennusta 

Vasemmalta punakaartiin vuonna 1918 kuulunut Aimo Rikhard Rantanen ja hänen kihlattunsa Signe Amanda Viik ehkä ke¬ 
sällä 1917 kuvattuna.Toista pariskuntaa ei ole tunnistettu. Kuva on Liisasinikka Kahilan kokoelmasta. 

lukuun ottamatta koko kylän palossa 15.7.1927. 
Jäänteenä Hollbergien ajalta oli ollut vanha ome- 
napuutarha, joka paloi kylän talojen myötä. 


Valinnat vievät sisaruksia eri suuntiin 

Miksi köyhistä oloista lähteneet Virtasen veljek¬ 
set Onni ja Reino halusivat lähteä häätämään ve¬ 
näläisiä pois Suomesta? Osa vastauksesta piilee 
veljesten äidin isän, Bernhard Hollbergin (s.1830, 
k.1902) kertomuksissa ja tuossa edellä kuvatus¬ 
sa sukutaustassa. Hän oli 10-vuotiaalle Onnille 
ehtinyt kertoa joitakin asioita isänsä Fredrik Holl¬ 
bergin (k.1837) osallistumisesta Suomen Sotaan 
1808 - 1809 ja sodan katkerasta tappiosta. Veh¬ 
maan kappalaisen Esaias Hollbergin poika Fred¬ 
rik oli toiminut sodassaTurun rykmentin Vehmaan 
komppanian vänrikkinä. 

Jonkinlainen revanssihenki venäläisiä vas¬ 
taan Virtasen veljeksissä oli jo lapsuudessa virin¬ 
nyt. He olivat saaneet myös vahvoja isänmaalli¬ 
sia vaikutteita ollessaan renkeinä isoissa taloissa. 
Tammikuun lopulla 1918 veljekset olivat sopineet, 
että Onni lähtisi ensin Uuteenkaupunkiin. Reino 
seuraisi sitten perässä jonkin ajan kuluttua, ettei 
vanhemmille tulisi yhdellä kertaa niin suurta mur¬ 
hetta. Arveltiin ehkä, että tuosta matkasta tulisi 
pitkä. 

Niin sitten tammi-helmikuun vaihteessa 
Onni lähti ja liittyi Uudenkaupungin suojelus¬ 
kuntaan. Ei ole käytettävissä varmaa tietoa siitä, 
pääsikö hän häätämään venäläisiä pois kaupun¬ 
gista. Sinne oli kuitenkin alkanut kerääntyä suo¬ 
jeluskuntalaisia maakunnasta ja näille opetettiin 
sotilastaitoja sekä pyrittiin saamaan joukolle 
aseistusta. 


Lopulta tilanteen tultua uhkaavaksi punakaar¬ 
tin lähestyessä kaupunkia, suojeluskuntajoukko 
oli 7.2.1918 paennut kaupungista kohti Ahve¬ 
nanmaata. Tarkoituksena oli päästä jollakin kei¬ 
noin osallistumaan alkaneeseen vapaussotaan. 
Sellainen tuo sota aluksi olikin. Reino ei ehtinyt 
mukaan. Hän myöhästyi näin sodasta ja sai ai¬ 
kaa maailmankatsomuksensa kypsyttelemiseen 
kotikylässään Kalannin Kodjalassa. Onni jatkoi 
suojeluskuntaosaston mukana Ahvenanmaalle, 
Ikaalisiin jaTampereen taisteluihin, sekä osallis¬ 
tui sodan jälkeen vuonna 1919 von Hertzenin jou¬ 
koissa Aunuksen retkeen. Paljon ehti kotikulmil¬ 
lakin tapahtua Onnin poissaolon aikana. Noista 
tapahtumista hän sai tiedon palattuaan sodan 
päätyttyä kotikyläänsä. Asiat olivat ajautuneet 
umpikujaan. 

Samanaikaisesti oli naapurikylästä Laitilan 
Sorolasta myös veljesten pikkuserkku Albert 
Isotalo liittynyt Uudenkaupungin suojeluskun¬ 
taan ja lähti sen mukana Ahvenanmaalle. Uu¬ 
denkaupungin suojeluskuntajoukossa olivat 
sukulaisista mukana myös Kasper Luukkala ja 
Eino liskala. 

Myös veljesten pikkuserkku Aimo Rikhard 
Rantanen (s.1895) oli vänrikki Fredrik Hollbergin 
jälkeläisiä. Hän teki toisenlaisen valinnan ja liittyi 
punakaartiin. Aimo oli lopulta teloitettu Forssan 
lähellä Tammelassa 8.5.1918. Häneltä jäi Kodja- 
laan kihlattu Signe Amanda ja myöhemmin sa¬ 
mana vuonna syntynyt tytär. 

Virtasen veljesten raskaana olleen Saima - 
sisaren kihlattu Samuel Siivo VVirtanen (s.1895) 
oli liittynyt myös punakaartiin. Torpparin poika 
Siivo teloitettiin sodan jälkiselvittelyissä Lai¬ 
tilassa Varppen metsikössä 10.5.1918, ilman 
asiallista tutkintaa tai tuomiotakaan. Siivolta 




Saima Virtanen. Kuva Pentti Ahtiaisen kokoelmasta. 

jäi vuoden lopulla syntynyt poika Helmer. Sii¬ 
von kuoleman johdosta veljesten tiet erosivat. 
Vuoden 1918 tapahtumat vaikuttivat perin pohjin 
molempien veljesten loppuelämään. Onnin yh¬ 
teydet myös muihin sisaruksiinsa kärsivät. Hän 
vaikeni sisällissotaan ja Aunuksen retkeen osal¬ 
listumisestaan. 

Reino Virtasen maailmankatsomukseen vai¬ 
kuttivat voimakkaasti sisaren kihlatun, Siivon 
kuolema ja monet muut vuoden 1918 alkupuolen 
väkivaltaiset tapahtumat. Hän valitsi sosiaalide¬ 
mokraattisen tien ja koulutti itseään sitkeästi. Ka¬ 
lannissa hän toimi 1920-luvun alussa osuusmei¬ 
jerin koneenkäyttäjänä. Poliittisen uransa Reino 
aloitti Kalannin työväenyhdistys Voiton sihteeri¬ 
nä ja aloitti siellä tavoilleen tyypillisen voimak¬ 
kaan vaikuttamisen raittiustoiminnassa, olipa 
mukana urheiluseurassa ja näytelmäpiirissäkin. 
Sen jälkeen hän kouluttautui Yhteiskunnallisessa 
Korkeakoulussa ja Työväen Akatemiassa. Reino 
toimi vuodesta 1933 lähtien Perniön ammattien¬ 
tarkastajana ja kunnansihteerinä sekä pitkään 
Maalaiskuntien Liiton tilintarkastajana ja vielä 
Salon Seutukaavaliiton johdossa. Eläkkeelle jää¬ 
misen jälkeen hän oli Perniön valtuustossa, sen 
puheenjohtajana ja kunnanhallituksen jäsenenä. 
Lapsuusperheestä juontanut vankka usko Juma¬ 
laan, sekä maa ja sen kasvu olivat erityisen lähel¬ 
lä hänen sydäntään ja hän kuoli saappaat jalassa 
perunankorjuusta tultuaan 

Onni Virtanen, entinen vapaussoturi, teki ki- 
vitöitä vuosikymmeniä Vehmaalla, Putsaaressa, 
Lyökissä ja Sundholmassa. Hän muutti perhei¬ 
neen Vehmaalta Uudenkaupungin maalaiskun¬ 
nan Arvassalon kylässä olleelle Mäntylän asutus¬ 
tilalle lokakuussa 1929, viljellen maata ja jatkaen 
edelleen myös kivitöissä. Hän asui vuosien ajan 

Samuel Siivo Virtanen helmi - maaliskuussa 1918. 

Kuva Uudenkaupungin museon Augusta Olssonin kokoel¬ 
masta. 


kuukausia Putsaaressa ja teki työtä kivenhak- 
kaajana miesryhmissä, joissa monet olivat olleet 
punakaartilaisia.Yhteistyö sujui kuitenkin rauhal¬ 
lisissa merkeissä. Huolimatta siitä, että myös jot¬ 
kut Arvassalon naapureista olivat taistelleet vas¬ 
tapuolella punakaartissa vuonna 1918, kyläläiset 
hyväksyivät perheen keskuuteensa melko hyvin. 
Jotkut vähän etäisemmät henkilöt saattoivat hu- 
malapäissään tulla yöllä huutelemaan 12-lapsi- 
sen Virtasen perheen kodin nurkkiin, nimitellen 
Onni -isää "Aunuksen ritariksi" Myös Virtasen 
lapset saattoivat joskus Arvassalon koulua käy¬ 
dessään kokea nimittelyä ja pieniä tappelunnu- 
jakoita, mutta heidän parhaat ystävänsä olivat 
kuitenkin tuosta samasta kylästä. 

Reino Virtanen toimi Sosiaalidemokraattisen 
Raittiusliiton pääsihteerinä vuosina 1929 - 1933 ja 
oli kerran SDP:n kansanedustajaehdokkaanakin. 
Noissa tehtävissä hän kävi puhujamatkoilla myös 
Uudenkaupungin maalaiskunnassa. Näitä puheti¬ 
laisuuksia hänellä oli pariin kertaan ollut myös Ar- 
vassalossa, Onni - veljen naapurissa, muutaman 
sadan metrin päässä tämän kodista. Yhdelläkään 
matkallaan Reino ei poikennut veljensä luona.To¬ 
sin ei Velikään mennyt naapuriin kuuntelemaan, 
mitä nuorempi veli siellä puhui. Virtasen veljekset 
eivät olleet missään kontaktissa toisiinsa vuoden 
1918 tapahtumien jälkeen. Reinolla olisi sovinnon 
tekoon ehkä halua ja taitoa löytynytkin. Emme 
tiedä, oliko vanha kunnioitus isoveljeä kohtaan, 
vai jokin muu syy esteenä tähän. Mutta ei isoveli 
Onnikaan löytänyt keinoja selvittää asia Reinon 
kanssa. Heidän lapsensa ja me lastenlapset, pik- 
kuserkukset olemme tähän suureen murhenäy¬ 
telmään liittyviä tuntoja nyt vuosikymmenten 
jälkeen saaneet keskenämme jakaa. 

Uudenkaupungin suojeluskuntaosasto marssilla Godbystä 
kohti Eckerötä helmikuussa 1918. Osasuurennos Ahvenan¬ 
maan museon (Älands museum) kokoelmista. 


Virtasen veljesten tekemistä valinnoista, sen 
ajan elämänmenosta, maailmankatsomuksista ja 
maaseudun väestön elinoloista on Reino Virtanen 
kertonut lapsilleen aina jouluksi kirjoittamissaan 
joulutarinoissa. Hän nimitti niitä "lastuiksi'.' Seu- 
raavat otteet ovat noista Reinon lastuista vuosilta 
1960, 1963 ja 1967. 

Reino Virtasen muistelmia 
Jouluna 1960 

Yhteiskunnallista kehitystä virisi jo Venäjän vallan 
aikana ja muutosta odoteltiin: 

"Niin 1912, jolloin Virtasen perheen keskim¬ 
mäinen lapsista isän järjestämänä ja äidin kyy¬ 
nelien saattelemana lähti Sköltin torpan matalas¬ 
ta majasta kävelemään kohti Vainiokaupin taloa, 
vallitsi Suomenkin maassa rauhallinen meno. 
Yksikammarinen eduskunta oli jo päässyt raiteil¬ 
leen, istuen toista eduskuntatyön kautta. Pinnan 
alla oli kuitenkin käymistila, sillä tsaari-Venäjä 
katsoi epäsuopeasti kaikkea suomalaista, etenkin 
kansallisuusaatteeseen liittyvää toimintaa ja hen¬ 
kisiä harrastuksia. Varsinainen kansakin maaseu¬ 
tua myöden oli kuitenkin ollut melko tietämätön 
näistä ilmiöistä. Ne olivat pääasiassa sivistyneis¬ 
tön tiedossa ja heidän keskuudessaan tällaisista 
asioista keskusteltiin ja tehtiinkin, mitä tehtiin. 
Kuitenkin jo tällöin oli jonkinlaisia aavisteluja 
yhteiskunnallisista riennoista maaseudullakin, 
Etenkin eduskuntavaalien edellä tehtiin voima¬ 
kasta valistustyötä myöskin varsinaisen kansan 
herättämiseksi valitsemaan oman yhteiskunnalli¬ 
sen ryhmänsä ja tässä työssä puhallettiin voimak¬ 
kaasti isänmaallisuuden torveakin. 

Onnin vapaussodan muistomitalin myöntämiskirja. Kuva Pentti Ahtiaisen kokoelmasta. 

Vaikka kotikylässäni ei ollutkaan varsinaisia 
torppareita olemassa, niin mökkiläisillä oli kui¬ 
tenkin lähes kaikilla vuokralla jonkinlaisia pieniä 
maatilkkuja, joista tehtiin säännöllistä taksvärkkiä 
taloihin. Niin ikään olivat mökkien tontit vuokra- 
paikkoja, joiden vuokrakysymys oli äskettäin vuo¬ 
den 1909 vuokralailla säännöstelty. Muualla, mis¬ 
sä varsinaisia torppia oli olemassa, oli kuitenkin 
torpparikysymys etualalla ja tätä kysymystä oli 
käytetty hyväksi maaseudun vähävaraisen väen 
herättämiseksi käymään eduskuntavaaleihin. Pal- 
kolliskysymyksestä ei juuri puhuttu mitään.Tie¬ 
dettiin kyllä vanhan palkollissäännön voimassa¬ 
olo ja sen erikoisista säännöksistä kyllä puhuttiin, 
mutta tiedossani ei ole olemassa yhtään tapaus¬ 
ta, jossa olisi käytetty mm. pakollista palkollisen 
takaisin tuontia palveluspaikkaansa, milloin tämä 
oli kesken vuotta poistunut palveluspaikastaan. 
Mutta tällaista poistumista pidettiin kuitenkin erit¬ 
täin pahana tekona edelleenkin. Ja palveluspai¬ 
kassa oltiin yleensä pyhämiestestä pyhämiesteen 
(^pyhäinpäivästä pyhäinpäivään) eli marraskuun 
1. päivästä seuraavan vuoden lokakuun viimei¬ 
seen päivään.Tätä sääntöä noudatin minäkin tar¬ 
kasti. 


Jouluna 1963 

Poika 1900 - luvun alun erilaisten poliittisten 
näkemysten paineessa 

"Muistan, kun naapurikylästä kotoisin ollut Sa¬ 
muli Simula kävi meilläkin kotona selvittämässä 
Tsaari-Venäjän kieroa yritystä saada Suomi täy¬ 

sin alistetuksi maakseen. Samoihin aikoihin le¬ 
vitettiin suuria kuvia, jossa Bobrikoff oli kuvattu 
suuren piiskan kanssa Suomen kansan piiskaa- 
jaksi. Katselimme näitä kuvia Raulan puuvajan 
seinässä. Niitä oli useita eri kuvia. Miten voimal¬ 
liseksi oli kai kansan yleinen mielipide saatu tätä 
herraa vastaan, sitä kuvastaa sekin, että mekin, 
jotka olimme näkemässä nämä kuvat, aloitimme 
suoralta kädeltä kivittää tätä Bobrikoffia. Ja kun 
osuimme kuvan päähän, nauroimme kovin ja yri¬ 
timme uudelleen. 

Mutta varsinaisen poliittisen ajattelun piiriin 
jouduin tullessani 12 vanhana (v.1912) Vainio- 
kaupin taloon rengiksi. Olen kai kertonutkin jo 
aikaisemmin, miten jouduin siellä lukemaan Uu¬ 
den Auran pääkirjoitukset ensin ja sitten uutisia 
sen mukaan, kun lukemani otsake antoi siihen 
aiheen, minkä iltapuhdetyötä suorittava isäntä 
kuulemansa perusteella määräsi. Talon väki oli 
ankaraa suomettarelaista katsantokantaa ja kaikki 
keskustelu kävi sen mukaisena. Sosialismi oli ka¬ 
malaa harhaoppia, joka kielsi Jumalan ja tavoitteli 
valtaa kykenemättömille ihmisille. Lukiessani näi¬ 
tä kirjoituksia ja kuullessani tätä keskustelua olin 
myöskin ankara suomettarelainen. Ehkä talon¬ 
väki oli joskus kuullut isältäni joitakin epäilyksiä 
suomettarelaisten oppeihin, sillä muistan joskus 
kuulleeni arvostelua isäni opista, ja kun olin kiivas 
suomettarelainen, sain kehoituksia ojentamaan 
isääni harhakäsityksistä. Epäilemättä sen teinkin, 
mutta kun sain isältäni joitakin viitteitä siitä, että 
jotakin epäoikeudenmukaisuutta yhteiskunnassa 
oli ja että käytiin valtataistelua eduskunnan ko¬ 
koonpanosta ja valtiollisten oikeuksien saamises¬ 
ta kaikille, kiivauteni aina osittain sammui...." 






Vakaumuksen kypsyttelyä vuonna 1918 


"Varsinainen vakaumukseni syntyi kansalaisso¬ 
dan aikana. Olin silloin Raulassa renkinä. Keskus¬ 
telimme vanhemman veljeni Onnin kanssa, että 
meidän olisi lähdettävä valmistumaan sellaista 
tehtävää varten, että suomalaiset kuljettavat tääl¬ 
lä olevat venäläiset sotilaat siten pois maasta, et¬ 
tei nämä saa tehdä uhkaamiaan hävityksiä. Sovit¬ 
tiin siitä, että Onni lähti ensin Uuteenkaupunkiin, 
johon oli kokoontunut tältä ympäristöltä koottuja 
suojeluskuntalaisia, jotka ottavat kuljettaakseen 
täällä olevat sotilaat. Parin viikon kuluttua hänen 
lähdöstään lähtisin minä, jotta vanhempamme 
saisivat aikaa totuttautua tapauksiin. Onnin läh¬ 
tö onnistui, mutta hetimiten tämän jälkeen lähti¬ 
vät joukot Uudestakaupungista rannikkoa pitkin 
Ruotsin kautta Pohjois-Suomeen. Näin jäin suo¬ 
rittamaan renkityötäni.Tuli sitten kansalaissota. 
Tehtiin raakoja tekoja molemminkin puolin, mutta 
uskoin, ettei valkoiset joukot sellaisia tekisi. Kan¬ 
salaissota päättyi ja niissä selvittelyissä murhat¬ 
tiin mm sisareni Saiman sulhanen, Laitilassa.Teko 
oli tehty paikallisen kansalaisoikeuden tuomion 
perusteella ja tekijät olivat tehneet työnsä erittäin 
raa'asti. Ruumis saatiin haudata hautausmaan ta¬ 
kaosaan eikä sitä edes siunattu, vaikka surmattu 
oli seurakunnan jäsen. Tapaus oli tyrmistyttävä 
minuun. Sain todeta, että kaikki ihmisyyslupauk- 
set olivat paljasta valhetta. 

Niin aatteellinen ajatteluni sai kovan ope¬ 
tuksen. Niinpä olin suhteellisen valmis osal¬ 
listumaan Kalantiin tultuani työväen järjestö¬ 


toimintaan. Sain henkiseksi opettajakseni jo 
mainitsemani Rantasen Kustaan. Hän oli kaikella 
tavalla valistunut mies. Kiikuttipa hän eräänä päi¬ 
vänä minulle luettavaksi Darvvinin: Lajien synnyn 
ja muutakin kirjallisuutta. Hankin Valtiotieteiden 
Käsikirjan ja luin siitä etenkin työväen järjestö¬ 
toimintaa koskevia artikkeleja. Osallistuin erilai¬ 
siin järjestötehtäviin paitsi työväenyhdistyksessä 
myöskin nuoriso-osastossa ja urheiluseurassa. 
Totesin, miten suurta valistustyötä tehtiin työvä¬ 
enliikkeen piirissä ja miten tällä kaikella pyrittiin 
yhteiskunnallisen ajatustavan muuttamiseen oi¬ 
keudenmukaisemman elämän aikaansaamiseksi. 
Itse ryhdyin perusteellisesti opiskelemaan yhteis¬ 
kuntaoppia. 

Keskusteluissa eri asemissa olevien ihmisten 
kanssa sain pian ymmärtää, että uskonnon vi¬ 
haajia oli kaikissa piireissä. Päinvastoin myöskin 
papisto oli erittäin aktiivinen työväenliikkeen vas¬ 
tustaja juuri siksi, että työväenliike herätti kan¬ 
saa ajattelemaan omilla aivoillaan myöskin us¬ 
konnon asioissa. Yllätyksekseni sain todeta, että 
valheellisia tietoja levitettiin tarkoituksellisesti, 
vallan säilyttämiseksi omistavalla väellä. Minus¬ 
sa oli tapahtunut aatteellinen herääminen. Olin 
omaksunut poliittisen aatteellisen ajattelutavan, 
joka on seurannut minua siitä alkaen. Koskaan 
en ole ollut asioiden suoranainen nielijä, vaan 
epäillen tutkiva, mikä on pidettävä oikeana, mikä 
vääränä. Mutta heikkoa kansalaista on autettava, 
se on ollut vakaumukseni, josta on tullut elämän 
ohje." 



Jouluna 1967 


Lapset joutuivat 1900 - luvun alkuvuosina 
varhain työelämään 

"Olosuhteet olivat suhteellisen lyhyestä ajasta, 
vain yhden sukupolven ajasta huolimatta aivan 
toiset kuin nyt. Syntyneisyys oli rajoittamatonta ja 
perheiden lapsilaumat monilukuiset. Miten näille 
lapsille oli saatava toimeentulo, sitä vain harvat 
loppuun asti ajattelivat. Lapsista kuoli noin puo¬ 
let ensimmäisenä ikävuotenaan ja seuraavinakin 
vuosina kuolema korjasi runsaasti satoaan kulku¬ 
tautien ja puutteellisen vaatetuksen ja ravinnon 
ansiosta. Kun todellinen puute oli tällainen, niin 
pidettiin mitä luonnollisimpana, että lapset, jot¬ 
ka olivat säilyttäneet elämänsä, oli pantava työn 
ääreen heti, kun he jotain pystyivät tekemään. 
Kymmenvuotias poika ja tyttö pidettiin jo täysin 
työkykyisinä. Eikä heidän palkastaan yleensä pu¬ 
huttu mitään, pääasia oli, että saivat välttämättö¬ 
mät vaatteet ja ruuan. 

Vallitsevissa oloissa ei kukaan lähemmin 
ajatellut, mikä lapsesta tulevaisuudessa tulisi 
työntekijänä. Pääasia siis oli, että saatiin va¬ 
pautus lapsen huoltamisesta. Kun näinkin me¬ 
netellen vanhemmille riitti huoltamista yli vii¬ 
sikymmenvuotiaiksi ja kun raskas työ kulutti 
perhehuolineen ihmistä erittäin suuresti, olivat 
äidit ja isät monissa tapauksissa jo sammuneet 
ennen kuin viimeinen lapsista ehti edes tuohon- 
kaan työikään. Syntymiset ja kuolemat olivat 
niin tavallisia asioita, ettei sellaisiin kiinnitetty 
suurempaa huomiota. Lapset haudattiin kaikes¬ 
sa hiljaisuudessa ja - niin kuin olen aikaisemmin 
kertonut - Kandelinin mamma toi uusia lapsia 
perheisiin yhtä eleettömästi. Vain joidenkin suu¬ 

rempien talojen emännät ja isännät haudattiin 
"peijaisia" pitämällä. Mutta ei ollut suinkaan 
harvinaista, että kuolleen veljet tai sisaret eivät 
osallistuneet näihin tilaisuuksiin, sillä heillä ei 
ollut varusteita sellaisia varten. Olihan vanhin 
aikanaan saanut talon vanhemman oikeudella 
ja jos muille lapsista - lähinnä pojille - annet¬ 
tiin jonkinlainen mökin paikan maa-alue, niin 
hänestä tuli irrallinen ja sai hankkia toimeen¬ 
tulonsa, miten kykeni. Ja tytöistä tuli tällaisten 
perheiden äitejä. 

Frans Viktor Virtasen perheeseen syntyi näis¬ 
sä oloissa lapsia kaksikymmenvuosikautena 
1890- 1910 kaksitoista. Näistä oli syntynyt ensim¬ 
mäisen kymmenen vuoden aikana seitsemän ja 
jälkimmäisenä vastaavana aikana viisi. Sikäli kuin 
muistan vanhempien kertoneen, yksi syntyneistä 
oli kuollut syntyessään, yksi kuoli ensimmäisen 
ikävuotensa aikana ja kolmas ensimmäisen kym- 
menvuoden lapsista kuoli 13 - vuotiaana vuonna 
1906. 

Vanhimmat lapset Elli ja Onni olivat palveluk¬ 
sessa, ensin mainittu avioliittoonsa asti ja Onni 
vielä ensimmäisen maailmansodan ja oman 
kansalaissotamme jälkeenkin, mutta sai sitten 
asutustilan 1920 - luvun loppupuolella. Seuraa- 
va lapsista, Maiju, oli myöskin otettu kasvatiksi 
Katinhännän Kaitilaan, jossa oli emäntänä äidin 
sisaren tytär Aliina. Siellä hän olikin avioliittoonsa 
asti ja hänelle pidettiin talosta juhlalliset vihkiäi- 
setkin aikanaan. 

Saima-sisareni oli kotona noin 8-vuotiaaksi, 
jolloin aluksi pantiin lapsenpiiaksi ja sen jälkeen 
hän olikin palveluksessa eri paikoissa aina siihen 
asti, kun sai kansalaissodan jälkiselvittelyssä Lai¬ 
tilassa teloitetun sulhasensa jälkeen poikansa.Tä¬ 
män jälkeen isä järjesti hänet villakudontakurssil- 



le ja hänelle hankittiin kutomakone. Kutojana hän 
sitten elätti itsensä ja poikansa, joka vanhempieni 
kodissa sitten kasvoi mieheksi asti. Saimasta tuli 
näin myöskin vanhempien turva heidän vanhoil¬ 
la päivillään, kun me muut kaikki olimme poissa. 
Itsestäni olen kertonut paljon ja kerron edelleen¬ 
kin. 

Vieno-veli joutui myöskin rengiksi hyvin 
nuorena, ehkä noin 10-vuotiaana. Luultavasti 
heikkojen talvivarusteiden ansiosta hän kuiten¬ 
kin sai jalkaansa pahan mätäpesäkkeen ja hänen 
työnsä keskeytyi lyhyen ajan kuluttua. Isä oli jäl¬ 
leen järjestämässä hänelle toimeentuloa. Hänet 
sijoitettiin Uudenkirkon Haudon kylässä ammat¬ 
tia harjoittavan Sarenin oppiin vaatturin am¬ 
mattiin valmistumista varten. Opiskeluaan hän 
jatkoi Raumalla sukulaisemme, vaatturi Sunel- 
lin verstaalla ja edelleen Uudessakaupungissa, 
jossa sitten avioitui ja perusti oman liikkeensä. 
SisarTaimi oli palveluksessa nuoresta pitäen eri 
taloissa, kunnes sitten avioitui. Nuorin sarjasta 
Jalo sai jo käydä kotoa kansakoulun. Hän ei enää 
ollut renkinä ollenkaan, vaan saiTaimin miehen 
mukana harjoitusta kivityöhön, jota teki maasta 
häviämiseensä, talvi- ja jatkosotien väliseen ai¬ 
kaan asti." 


Reinon nuoruuden idealismi etsi uomaansa 

"Olin ensimmäisen kerran ratkaissut kysymyk¬ 
sen, mitä tulen tekemään ammatikseni. Minus¬ 
ta tulisi liikkeenharjoittaja. Näin olin itse päät¬ 
tänyt. Mutta sitten tulivat esiin toiset ajatukset. 
Itsenäisen Suomen työväestö oli lyöty maahan 
kansalaissodassa. Ellen olisi sisareni sulhasen te¬ 
loituksen johdosta tullut vedetyksi ajattelemaan 


ihmisten oikeuksia yleisessä yhteiskuntaelämäs¬ 
sä, tuskin olisin ollut kiinnostunut siinä määrässä 
kuin sitten olin siitä, miten valtakuntaa hallitaan. 
Mutta tapaus järkytti suunnattomasti, sitäkin suu¬ 
remmalla syyllä, kun Onni-veli oli ottanut osaa 
kansalaissotaan valkoisten puolella ja kun olin 
ollut vähällä tulla itsekin vedetyksi tälle puolelle 
mukaan. 

Olin takertunut yhteiskunnallisiin asioihin 
kiinni. Jouduin suorittamaan sisäisen oikeustais¬ 
teluni ja minusta tuli sosialisti, työn oikeuksien 
ajaja.Tullessani paikallisen työväenyhdistyksen 
jäseneksi ja sitä tietä vedetyksi esittämään jul¬ 
kisesti työväen ajatuksia, jouduin harkitsemaan 
kaikkia puolia. Silloin en ollut yleisistä suunnista 
selvillä riittävästi. On mahdollista, että juuri niis¬ 
sä olosuhteissa minusta tuli herkkä idealisti. Yh¬ 
teiskunnassa on vallalla erilaista pahuutta, joka 
aiheuttaa kurjuutta.Tarvitsi vain poistaa tämä pa¬ 
huus, niin kaikki asiat selviävät. 

Kaupan alalla vallitsi voiton tavoittelu. Se 
voitiin poistaa osuustoiminnan avulla ja niin mi¬ 
nusta tuli osuustoimintamies. Työn oikeus tuo¬ 
tannossa on laskettava ja työntekijöille annettava 
heille kuuluva osuus. Yhteiskunnallinen pimeys 
oli poistettava koulutuksen avulla. Oli tunnettava 
vallitsevat luonnon lait ei vain tekniikassa vaan 
myöskin ihmisten yhteiselämässä ja pyrittävä 
etsimään paras tie hyvinvointiin. Idea toisensa 
jälkeen tuli mielessäni esiin. Ja minulla oli sano¬ 
mista. Tämä johti siihen, että toisetkin huomasi¬ 
vat innostukseni; "Älä ryhdy liikkeenharjoittajak¬ 
si, vaan tule työväenliikkeen palvelukseen." Näin 
tulin verranneeksi näitä kysymyksiä toisiinsa. 

Tulin siihen tulokseen, että liikkeenharjoitta¬ 
jana joutuisin jatkuvasti vastakkain voitontavoit¬ 
telun kanssa. Sitä olisi saatava työn teettäjältä, 

mutta myös mahdollisilta työntekijöiltäni. Vain 
tämän voiton suuruudesta tulisi riippumaan mi¬ 
nun hyvinvointini.Te tiedätte, mille puolelle kal¬ 
listuin. Kun nyt jälkeenpäin arvostelen silloisia 
päätelmiäni, niin tunnustan nöyrästi, että tuskin 
minusta olisi tullut hyvinvoivaa liikkeenharjoitta¬ 
jaa. Ehkä hyvinkin olisi käynyt niin kuin isälleni ja 
äidilleni, jotka muutamassa vuodessa menettivät 
kaiken omaisuutensa kauppiaina. 

Ilmeisesti suurena idealistina tartuin myöskin 
ensimmäiseen kunnalliseen luottamustehtävää¬ 
ni, raittiuslautakunnan jäsenen ominaisuudessa. 


Oli säädetty kieltolaki. Yhteiskunta oli määrännyt 
kantansa väkijuomiin. Niitä ei tarvita nautinto¬ 
aineena. Kunnan alueella oli sittemmin havaittu 
huomattavaa väkijuomien salakuljetusta. Ja me, 
raittiuslautakunnan jäsenet, tartuimme tuimasti 
työhön ja koetimme parhaintamme lopettaak¬ 
semme tuon kuljetuksen. Siinä lyötiin hanskoja 
yhteen, takavarikoitiin autoja kuormineen. Kun 
lähdin Uudeltakirkolta, jäivät toiset tehtävään, 
joka sielläkin hiljalleen sammui." 

Pentti Ahtiainen 

VALKOINEN 

UUSIKAUPUNKI 


siiri 

SUOJELUSKUNTALAISIA KOKOONTUU 
UUTEENKAUPUNKIIN 


Suomessa elettiin tammikuussa 1918 varsin epä¬ 
varmaa aikaa, joka oli alkanut 1917 marraskuun 
yleislakosta. Maassa vallitsi sekasorto ja puna¬ 
kaartit sekä suojeluskunnat kokosivat joukkojaan. 
Yleiseen järjestyksenpitoon ei riittänyt voimia. 
Myös venäläiset sotilaat aiheuttivat levottomuuk¬ 
sia. Elokuun lopulla 1917 Suomessa oli venäläi¬ 


siä joukkoja reilusti yli 100 000 miestä. Näiden 
lisäksi oli suuri joukko vallitus- ja linnoitustyössä 
olevia venäläisiä siviilejä. Syksyllä 1917 heitä al¬ 
koi poistua maasta. Vielä tammikuussa 1918 Var- 
sinais-Suomessa oli noin 5 000 venäläissotilasta, 
joiden huolto oli varsin epävarmaa ja sotilaat ta¬ 
kavarikoivat siviileiltä elintarvikkeita. 



Salaa kuvattuja venäläisiä sotilaita Uudenkaupungin Itäpuistossa kesällä 1917 poistumassa kaupungista. Osa sotilaista oli 
läpikulkumatkalla rintamalta kotiin Venäjälle. Uudenkaupungin museon kokoelma. 

Monilla venäläisillä sotilailla oli Uudessakaupungissa mukana myös perhe.Tässä ku¬ 
vassa Mihail Gegarekoff perheineen. Kuva Uudenkaupungin museon Augusta Olssonin 
kokoelmasta. 

Uudessakaupungissa oli vielä kesällä 1917 
ollut venäläisiä sotilaita noin 600 miestä. Suurin 
osa heistä kuitenkin poistui kaupungista syksyllä 
ja jäljelle jäi ehkä vähän yli 100 sotilasta. Lisäksi 
joukkoja oli vielä Lypertön linnoituksella. 

Uudenkaupungin lennätinkonttorilla työsken¬ 
teli noin 40 suomalaista ja tanskalaista virkailijaa 
sekä venäläisiä tarkastajia. Osa venäläisistä so¬ 
tilaista turvasi lennätinyhteyksiä kaupungissa ja 
Sundholmassa.Tuo lennätinyhteys tuli olemaan 
tärkeä myös 1918 tapahtumissa. "Virallisen" len- 
nätinyhteyden lisäksi olivat konttorin virkailijat 
Aarne Haimio, K. Ekroth,Yrjö Vahtera ja Ragnvald 
Sandbäck salaisen johdon verkkoon, joka kul¬ 
ki Helsingistä Uudenkaupungin kautta Vaasaan. 
Näin voitiin seurata lennätinliikennettä jatkossa 
kummaltakin puolelta rintamaa. Uudenkaupun¬ 
gin suojeluskunta oli tätä kautta selvillä myös 
kenraali Mannerheimin käskyistä. Rannikkopuo¬ 
lustusta varten venäläisillä oli erillinen puhelinlin¬ 
ja, joka ulottuiTorniosta Pietariin saakka. Lypertön 
linnoituksen viestiliikenne hoidettiin sitä kautta. 
Tuon linjan keskusasema oli Uudenkaupungin 
Kainpirtissä. 

Suojeluskuntalaiset katkaisivat 27.1.1918 
Vironkallionmäellä lennätinjohdon ja ottivat 
haltuunsa lennätinkonttorin. Toimintaan jäi kui¬ 
tenkin yhteys Maarianhaminaan ja Tukholman 
kautta Pohjanmaalle. Samana iltana suunniteltiin 
kokouksessa kanttori Primus Leppäsen asunnol¬ 
la venäläisten riisumista aseista. Pelättiin, että 
Raumalta tulisi venäläisille vahvistuksia siellä 
olevista joukoista. Kokous päätti kuitenkin vaatia 
venäläisiä luovuttamaan aseensa ja sen jälkeen 
poistumaan kaupungista. Uudenkaupungin suo¬ 
jeluskunta pyysi apuvoimia Uudeltakirkolta. Sa¬ 
moihin aikoihin 27. - 28.1.1918 syttyi maassa sota 

Suomen hallituksen eli senaatin alaisten suoje¬ 
luskuntien (valkoisten) ja Helsingissä vallan kaa¬ 
panneen kansanvaltuuskunnan johtamien puna¬ 
kaartien (punaisten) välillä. Punaiset katkaisivat 
aamulla 28.1. Uudenkaupungin jaTurun välisen 
puhelinlinjan ja Vakka-Suomi jäi uutispimentoon. 
Turku jäi punaisten hallintaan jaTurun suojelus¬ 
kunta poistui hiljalleen kaupungista, kuka mitäkin 
kautta. 

Uudestakaupungista ja lähikunnista lähtöi¬ 
sin olleet suojeluskuntalaiset kokoontuivat 31.1. 
Raittiusseura Kasvin talolle. Sieltä heikosti aseis¬ 
tettu noin 40 miehen osasto marssi Itätu11intorin 
varrella olevalle Lehtolan talolle, entiselle nahka- 
tehtaalle, joka oli vielä venäläisten hallussa. Ra¬ 
kennus ei ollut varsinaisessa kasarmikäytössä. 
Tuossa punatiilirakennuksessa olivat viimeksi 
toimineet venäläiset santarmit. Kovinkaan suu¬ 
ria majoitustiloja siellä ei ole ollut. Niitä oli vain 
rakennuksen 2-kerroksisessa keskiosassa ehkä 
riittävästi vain noin 50 miehelle. Eteläpäässä Yli¬ 
senkadun varrella pienemmän portin vierellä oli 
ristikkoikkunoin varustettu santarmien putka ja 
pohjoispäässä rakennusta neljä melko suurta tal¬ 
lia, joihin saattoi yhdellä kertaa mahtua yhteensä 
noin 12-18 hevosta. Myös varastotilaa rakennuk¬ 
sessa oli ja näin sitä voitiin käyttää apuna täyden- 
nysvarastona joukkojensiirroissa. Sotilasosastot 
saattoivat läpikulkumatkalla pysähtyä viereiselle 
Itätullintorille, kuten tapahtui kesällä 1917 joukko¬ 
jen palatessa maailmansodasta. 

Tammikuun viimeisenä päivänä Uudenkau¬ 
pungin suojeluskunta asettui suljetussa järjes¬ 
tyksessä keskelle Ylistäkatua ja sen päällikkö 
kaupunginpalvelija Vilhelm Aaltonen ja neuvotte¬ 
lija menivät Lehtolan talon pihalle. He palasivat 
kuitenkin nopeasti kadulle havaittuaan pihalla 

Uudenkaupungin entinen nahkatehdas vuonna 2018. Kuva Pentti Ahtiainen. 

asemissa olevan miehitetyn konekiväärin ja ket¬ 
juun menneet sotilaat odottamassa tulikomen- 
toa. Paikalle saapui venäläisupseereita, jotka ei¬ 
vät halunneet taistelua kaupunkilaisten kanssa. 
Suojeluskuntalaiset vaativat upseereita viemään 
joukkonsa pois kaupungista. Osaston komentajan 
mukaan tällaisista asioista päätettäisiin Raumalla, 
hänellä ei ollut tähän valtuuksia. Raumalle ei voi¬ 
tu saada yhteyttä, koska puhelinlinja oli katkaistu. 
Niin jatkettiin tiukkoja neuvotteluja ja venäläisten 
komentaja suostui lopulta poistumaan joukkoi¬ 
neen kaupungista, jos heille taattaisiin turvallinen 
poistuminen Raumalle. Aseistaan he eivät suos¬ 
tuneet luopumaan. Poistumisehdoista tehtiin kir¬ 
jallinen sopimus. Venäläiset marssivat ulos kau¬ 
pungista suojeluskuntalaisten saattamina. 

Uudenkaupungin suojeluskuntaan liittynyt 
majuri evp. Rangvald Lautkari (ent. Lind) muisteli 
Vakka-Suomen Sanomissa 31.12.1968 tapahtumia 
seuraavasti: 

"Muistamme vielä hyvin Uudenkaupun¬ 
gin suojeluskunnan perustamisen vuoden 1917 
syksyllä. Pidettiin aluksi pieniä sisäharjoituksia, 
sillä aseita ei vielä ollut. Yksi "komentajista" oli 
muistaakseni vanha Kaartin aliupseeri, kaupun- 
ginpalvelija Aaltonen. Sitten tammikuussa 1918, 
kun tilanne alkoi olla kriittinen, päätettiin vallata 
venäläisten kasarmi nahkuri Ertmanin (Lehtolan) 
talossa, jossa sotilaita lienee ollut komppanian 
verran. Kasvin talossa pidetyssä kokouksessa 
(päivämäärää en muista) olivat tämän vuoksi 
koolla melkein kaikki suojeluskuntaan liittyneet. 
Kysyttiin mm. missä sotilailla lienee aseensa?Tä- 
hän virkkoiTaivassalon nimismies, että kyllä hän 
lähtee katsomaan, miten asianlaita on! Sinne hän 
sitten rohkeasti painuikin ja palasi pian raporttei- 
neen: "Siellä niitä on pitkin seiniä"!Tällä toimen¬ 


piteellä ei kuitenkaan ollut paljoakaan merkitystä 
ja niinpä päätettiin ilman muuta marssia koko 
joukolla vähine aseinemme (haulikkoja ja pistoo¬ 
leja) itse paikan päälle. Suljettuna rivistönä jäim¬ 
me sitten kasarmin portille ja neuvottelijat painui¬ 
vat vaatimuksineen kasarmiin. Sotilaat haettivat 
nyt komppanian päällikön (luutnantti tai kapteeni) 
paikalle. Saatiin aikaan sopimus, jonka mukaan 
komppania lupautui viipymättä lähtemään Rau¬ 
malle aseineen, joka sitten tapahtuikin melkein 
viipymättä." 

Tuona iltana suojeluskunnan johto kokoon¬ 
tui konsuli Erik Savönin luokse. Kapteeni Johan 
Fabritius oli tullut Turusta ja ilmoitti kokoontu¬ 
neille järjestävänsä kaupunkiin vahvan suojelus¬ 
kunnan. Fabritius sai kuulla, että kaupunkiin oli 
jäänyt pieni venäläisten komennuskunta, joka rii¬ 
suttiin sittemmin aseista. Venäläisten etenemistä 
Raumalle myös seurattiin ja suojeluskunta oli tä¬ 
män takia hälytystilassa. Mitään yhteenottoja ei 
kuitenkaan tapahtunut ja kaupunki jäi valkoisten 
hallintaan. 

Sodan alussa Etelä-Suomeen punaisten 
alueelle jääneiden suojeluskuntien asema oli 
vaikea. Ne eivät voineet odottaa maan nopeaa 
vapautumista. Niiden oli joko hankkiuduttava 
jollain keinolla valkoisten puolelle tai pysyttävä 
piilossa ja odotettava sopivaa tilaisuutta. Useim¬ 
mat valitsivat jälkimmäisen vaihtoehdon.Turussa 
suojeluskunta päätti lähteä liikkeelle. Niin tekivät 
monet muutkin lähiympäristön suojeluskunnat. 

Turun suojeluskunta oli perustettu 20.8.1917. 
Sen esimiehinä toimivat sodan alkaessa ratsu- 
mestari Bergh ja kapteeni Johan Fabritius. Joh¬ 
tokuntaan kuuluivat varatuomariT. Jansen-Stor- 
backa, johtaja Alpo Oka, toimittaja Eino Kilpi ja 
varajäseninä insinööri Edgar Grönblom, varatuo- 

mari Toivo Piintilä ja toimittaja Kyösti Kiviranta. 
Kapteeni Fabritius ehdotti 28. tammikuuta 1918 
ratsumestari Berghille, että Turun suojeluskun¬ 
ta siirrettäisiin maaseudulle. Fabritius oli käynyt 
tiedustelemassa maaseudun oloja ja valinnut 
alustavasti kokoontumispaikaksi KalanninTaipa- 
leen kylän. Suojeluskunnan asekuntoisia miehiä 
ja koululaisiakin kehotettiin jättämään kaikessa 
hiljaisuudessa kaupunki ja hakeutumaan Pohjan¬ 
maalle valkoisten alueelle.Turusta saatiin salakul¬ 
jetettua myös suojeluskunnan varastoista jonkin 
verran aseita. Niitä oli piilotettuina Vakuutusyhtiö 
Sammon pihalla, Kunnallissairaalan alustassa ja 
Verdandin alakerrassa. Uusikaupunki oli ensim¬ 
mäinen etappikohde, jossa suojeluskunta odotti 
aselastin tulevan kaupungin satamaan. Tätä ase- 
lastia ei sitten lopulta tullutkaan. Lisäksi toiveena 
oli, että Uudestakaupungista päästäisiin laivalla 
pohjoiseen. 

Sodan alussa valkoinen puoli teki sotasuunni¬ 
telmansa pääasiassa huhujen perusteella. Puheli¬ 
mia voitiin kuunnella, joten tieto kulki suusta suu¬ 
hun. Uudenkaupungin lennätinyhteys valkoisten 
tukialueelle Pohjanmaalle kuitenkin toimi. Osa 
Turun suojeluskuntalaisista lähti matkaan koh¬ 
ti Uuttakaupunkia osa kävellen ja osa hevosilla. 
Monet hiihtivät jäitä pitkin, käyttivät potkukelkkaa 
tai luistimiakin. Satoja miehiäTurusta ja sen lä¬ 
hikunnista oli tammikuun lopulla matkalla kohti 
Uuttakaupunkia, useimmat heistä huonoissa va¬ 
rusteissa ja aseettomina. Suurin kaupunkiin tullut 
yksittäinen joukko oli vahvuudeltaan 50 miestä, 
jotka olivat matkalla riisuneet aseista seitsemän 
Vehmaan puhelinkeskuksen venäläistä vartio- 
miestä.Tammikuun viimeisenä päivänä oliTurun 
poliisilaitoksen komisario Arvo Luotohaara koon¬ 
nut mukaan 10 poliisilaitoksen konstaapelia. He 


saapuivat Uuteenkaupunkiin vuorokauden kulut¬ 
tua ja Luotohaara palasi vieläTurkuun noutamaan 
kätketyn kuularuiskun. Kalannista oli kaupungin 
suojeluskuntaan liittynyt paljon miehiä, samoin 
Loka lahdelta, Taivassalosta, Vehmaalta, Kustavis¬ 
ta ja Pyhärannasta. 

Uudessakaupungissa oli helmikuun 1. päivä¬ 
nä kokoontuneena vasta kahden joukkueen ver¬ 
ran miehiä, jotka muodostivat rungon tulevalle 
1. komppanialle. Vähitellen kaupunkiin kokoontui 
noin 600 miestä. Myöhemmin sodan loppuvai¬ 
heessa laaditun miehistöluettelon mukaan Uu¬ 
dessakaupungissa muodostetun Turun pataljoo¬ 
nan vahvuus oli 490 miestä ja kolme naista. Heitä 
Turun suojeluskunnan päällikkö, kapteeni Johan 
Christian Fabritius koetti kouluttaa sotilasosastok¬ 
si. Martin VVetzer, ylipäällikön esikuntapäällikkö 
oli sähkösanomalla määrännyt Fabritiuksen Uu¬ 
denkaupungin suojeluskunnan päälliköksi. Sota¬ 
toimet jätettiin Fabritiuksen harkittavaksi. Hänen 
alkuperäinen suunnitelmansa oli vallata Rauma 
ja Pori ja miehittää Peipohjan rautatiesolmu, jota 
kautta olisi yhteys Pohjanmaalle.Tätä suunnitel¬ 
maa ei koskaan pantu täytäntöön, silläTurun suo¬ 
jeluskunnan johtomiehet kieltäytyivät yrittämästä 
läpimurtoa Pohjanmaalle. 

Fabritius oli saanut sotilaskoulutuksen Ha¬ 
minan kadettikoulussa ja Pietarin Aleksanteri ll:n 
kadettikoulussa ja taistellut maailmansodassa. 
Suurin osa kokoontuneista oli maalaispoikiaTu- 
run pohjoispuoliselta maaseudulta. Tuskin sata 
miestä oli lähtöisin porvarillisista kodeistaTurus- 
ta. Harvat heistä olivat joskus käsitelleet kivääriä. 
Aseitakaan ei ollut riittävästi. Miehet majoitettiin 
koteihin, kouluihin ja raittiusseuran talolle. Suo¬ 
jeluskuntien johtohenkilöt ja upseerit eivät pääs¬ 
seet yksimielisyyteen siitä, mitä tulisi tehdä.Tämä 

turhautti myös miehistöä, mutta antoi aikaa har¬ 
joitella sotilastaitoja. 

Paikalla olleet viisi ammattiupseeria olivat 
päättäneet valita kapteeni Fabritiuksen päälli¬ 
köksi. Johan Fabritius oli kasvanut Moskovassa. 
Hänen perheensä oli venäläis-suomalainen. Hän 
oli saanut upseerinkoulutuksen Haminassa ja Pie¬ 
tarissa, mutta anonut eroa sotilaspalveluksesta 
jo vuonna 1912, ollessaan 22-vuotias. Hän asui 
jonkin aikaa Viipurissa ja kouluttautui insinööriksi 
Berliinissä. Koska Fabritius oli Venäjän armeijan 
upseeri, myös hänet mobilisoitiin maailmanso¬ 
dan puhjettua vuonna 1914. Kesällä 1917 hän 
päätti jättää hajaantuneen Venäjän armeijan ja 
muuttaa Suomeen. Hän sai Raumalta poliisimes¬ 
tarin viran. Mutta jo suurlakon aikoihin marras¬ 
kuussa häntä vaadittiin eroamaan ja kaupungin 
sosialistit nöyryyttivät häntä. Lakkoviikon jälkeen 
hän omisti kaiken aikansa suojeluskuntatyölle ja 
taistelulle vallankumouksellista toimintaa vas¬ 
taan. 

Fabritius jakoi Uudenkaupungin suojeluskun- 
tajoukon neljään komppaniaan ja komppaniat 
kolmeen joukkueeseen. Agronomi Kaarlo Sonck 
toimi 1. komppanian päällikkönä ja joukkueen¬ 
johtajina olivat nimismies Väinö Vuorenkoski, lii¬ 
kemies Aksel Laurila ja agronomi Clas Aminoff. 
Luutnantti Alfred Neovius oli 2. komppanian pääl¬ 
likkönä, 3. komppaniassa luutnantti Lennart Ah¬ 
man ja 4. komppaniassa alkuun arkkitehti Ossian 
Kyrklund ja hänen jälkeensä Hjalmar Karlström. 
Insinööriosaston päällikkönä oli insinööri Nord- 
fors ja hänen sijallaan toimittaja J. W. Lilius yh¬ 
dessä insinööri Hannes Viikin kanssa. Esikunta 
komento-osastoineen (komendantti), intendentti- 
osasto ja räjähdysaineosasto kuuluivat myös ko¬ 
koonpanoon. Insinööriosastossa viestimiehenä 



Kapteeni Johan Fabritius. Uudenkaupungin museon ko¬ 
koelma. 

olivat Kosti Ekroth, Haimio, Ragnvald Sandbäck, 
Koski ja Lindström, joiden tehtäviin kuului esi¬ 
kunnan puhelinyhteyksistä huolehtiminen. Suo¬ 
jeluskunnalla oli myös konekivääri, jota varten 
oli oma jaoksensa ja sitä johti insinööri Torsten 
Lydecken. Sairaanhoidosta huolehti tohtori Kris¬ 
tian von Alfthan, alaisenaan mm. sotilaslääkäri 
Yrjö Seuderling. Yksi nainenkin oli mukana jo al¬ 
kuvaiheessa eli johtajan rouva Helena Grönblom. 
Myöhemmin pataljoonan matkalta mukaan liittyi- 
vätTukholmasta voimistelunopettaja Birgitta Ga- 
dolin, joka toimi sanitäärinä, sekä Hanna Nevala 
ja Laina Pitula, jotka toimivat huoltotehtävissä 
Satakunnan rintamalla. 

Uuteenkaupunkiin kokoontuneiden joukossa 
oli Venäjän sotaväessä palvelleita upseereita ja 
aliupseereita. Uusikaupunkilainen varusmestari 
Eino Ruusuvuori oli mukana sekä Ahvenanmaan 
retkellä, että Satakunnan rintamalla, samoin turku¬ 
laiset luutnantti Neovius ja sotilaslääkäri Seuder¬ 
ling. Viipurilainen luutnantti Ahman ja turkulainen 
luutnantti Anders Nyman olivat mukana Ahvenan¬ 
maan retkikunnassa, mutta eivät sen jälkeen. 

Liikkui ristiriitaisia tietoja siitä, missä rintama 
sijaitsi. Kukaan ei tiennyt, kuinka tämä Uudenkau¬ 
pungin suojeluskuntaosastoksi kutsuttu sotajouk¬ 
ko saataisiin vietyä ohi punaisten joukkojen niin, 
että se voisi liittyä Pohjanmaalla oleviin valkoisiin 
joukkoihin. 

Turkulaiset kuuluivat pääasiassa kolmanteen 
komppaniaan. Sen ryhmänjohtajina olivat mm. 
Turussa poliisina toiminut Aimo Alaranta, jota 
miehet kutsuivat "Korniloffiksi" ja toinenkin po¬ 
liisi E. A. Lundqvist. Alaranta tulisi sodan jälkeen 
toimimaan poliisina Uudessakaupungissa. 

Harjoituksia oli niukasti. Varsin vähän saivat 
miehet koulutusta marssissa tai hyökkäysketjun 



Nainen sodassa. Voimistelunopettaja Birgitta Gadolin 
(s.1895) Helsingistä toimi Uudenkaupungin suojeluskunta- 
osaston sanitäärinä eli lääkintähenkilönä Satakunnan rinta¬ 
malla. Uudenkaupungin museon kokoelma. 


84 





sun 


muodostamisessa. Kerran oli harjoiteltu kivää- 
rinkäsittelyä, mutta suurimmalta osalta miehistä 
puuttui aseistus. Kiväärit riittivät vain joka kol¬ 
mannelle miehelle. Miehiä oli lähes 500, mutta 
kiväärejä oli vain 150 ja loput olivat sopimattomia 
haulikoita. Jokaista kivääriä kohti oli varattu 10 
patruunaa.Turusta tuotuun konekivääriin löytyi 
vain yksi patruunavyö. 


Varsin vähän tiedettiin tapahtumista muualla 
maassa. Huhuttiin, että punaiset olisivat hirttä¬ 
neet kolme henkilöä ja murhanneet valtiopäivä- 
mies Antti Mikkolan Helsingissä. Huhu hirttämi¬ 
sistä ei pitänyt paikkaansa, mutta Mikkolan olivat 
punakaartilaiset todella ampuneet Helsingissä. 
Murha kuohutti mieliä koko maassa. 



Voimistelunopettaja Sulo Salonen "äkseeraa" lyseon poikia sodan jälkeen. Vasemmalta: 2. Ilmari Kanerva, 8. Yrjö Poukka 
ja 9. Hugo Siivonen, jotka olivat mukana suojeluskuntaosaston Ahvenanmaan retkellä. Uudenkaupungin museon Augusta 
Olssonin kokoelma. 


85 








Huolto oli Uudessakaupungissa riittävä, mut¬ 
ta huonosti organisoitu. Miesten majoituksesta 
huolehti apteekkari Hugo Ekerodde ja muonitusta 
järjesteli maanviljelijä Kalle Kontu.Talolliset, joi¬ 
den pojat olivat liittyneet joukkoon, toivat mielel¬ 
lään elintarvikkeita kaupunkiin. Kustavista saakka 
oli Albert Aapolakin tuonut 4.2. joukolle muonaa 
seitsemän hevosen karavaanilla, reet lastattuina 
täyteen ruokatavaroita. Yhteinen ruokala oli jär¬ 
jestetty Kasvin talolle, joka oli alkuun myös majoi- 
tuskasarmina. Pääkokkeina olivat Aino Nordström 
ja Maria Lakari ja heidän apulaisinaan Hanna Ka¬ 
rikko ja Lenni Laaksonen. Ruokailuissa tarjottiin 
hernekeittoa, lihapataa tai puuroa ja ne tapahtui¬ 
vat Raittiusseura Kasvin talolla. Mutta tungos oli 
kamala ja röyhkeät söivät arempien ruuat. 

Joukkojen majoitustilana toimivat Uuden¬ 
kaupungin yhteislyseo, kansakoulut ja monien 
yksityisten kodit. Esikunta kokoontui alkuun ho¬ 
telli-ravintola VValhallassa, mutta sijoitettiin sitten 
lyseon kansliaan. Koulun luokkia käytettiin mie¬ 
histön harjoitus-ja majoitustiloina. Suojeluskun¬ 
taan liittyivät opettajista voimistelunopettaja Sulo 
Salonen ja silloisista oppilaista: Vili luokalta Alvar 
Winter, VII luokalta Ilmari Kanerva, VI luokalta Jo¬ 
hannes Mattila, Lauri Viitanen, V luokalta Armas 
Lehtinen, Uuno Lehtola, Lauri Lindros, Ilmari 
Lyytinen, Hans Wittfooth, Erkki Volin, IV luokalta 
Paavo Lindros, Yrjö Poukka, Huugo Siivonen, Il 
luokalta Väinö Leppänen. 

Mukana ollut Leevi Lindqvist Lokalahdelta 
muistelee: 

"Tammikuun lopulla 1918 alkoi kuulua hu¬ 
huja turkulaisten ja useiden ympäristökuntien 
miesten kulkeutumisesta Uuteenkaupunkiin. 
Lokalahdellakin liikkui lähettimies kulkien sopi¬ 
vaksi katsomissaan asunnoissa kehottamassa 

liittymään kaupungissa koolla oleviin. Päätimme 
yhdessä isän kanssa lähteä ottamaan asiasta sel¬ 
vää. Tapasimme kaupungissa monia tunnettuja 
ja tuntemattomia miehiä ja kaikki olivat kovin 
innostuneita sekä toivorikkaita, kehottaen liitty¬ 
mään joukkoonsa. Olisinkin heti jäänyt kaupun¬ 
kiin mutta isä sanoi, että mennään nyt vielä kotiin 
ja ajatellaan asiaa tarkemmin. Koulut oli suljettu 
joten yhteislyseossa olleet veljeni Paavo ja Arvo 
lähtivät mukanamme isän hevoskyydissä kotiin. 
Illalla koko kotiperheen yhteisessä neuvottelussa 
päädyttiin siihen, että voisin liittyä kaupungissa 
koolla olevien miesten joukkoon koska siellä näh¬ 
tiin monien lähinaapurien poikiakin. 

Kynttelinsunnuntaina 3. päivänä helmikuuta 
ilmoittauduttuani määrättiin minut toiseen komp¬ 
paniaan kuuluvaksi ja jouduin heti vartiomieheksi 
raatihuoneen portille lokalahtilaisen miehen Mik¬ 
ko Aromaan kumppaniksi. Majapaikakseni ilmoi¬ 
tettiin silloisen merikapteeni Isakssonin talo Poh- 
joistullikadun varrella. Lepäilinkin täällä yhden 
yön mutta kun siellä oli kumppaneina vallan ou¬ 
toja miehiä, muutin vanhan perhetuttavan, Lind- 
markin tädin kotiin Kainpirtin maalla vastapäätä 
silloista Zachariassenin sahalaitosta. Sisarukseni 
Katri ja Paavo kävivät päivittäin minua tapaamas¬ 
sa kaupungissa." 


Vehmaan retki 

Oli 3. helmikuuta, sunnuntai-iltapäivä. Eräs so¬ 
tilasosastoista (n. 20 miestä) oli harjoituksissa 
kerääntyneenä Uudenkaupungin torille. Muka¬ 
na ollut Carl-Rudolf Gardberg luuli komppanian 
lähtevän marssiharjoituksiin ja pukeutui sen mu¬ 
kaisesti. Hänellä ei ollut päällystakkiakaan. Mutta 

näytti siltä, että osasto suuntaa marssinsa kau¬ 
pungin ulkopuolelle. Päällikkö jakoi aseet. 

Carl-Rudolf sai vanhan metsästyskiväärin ja 
kolme patruunaa siihen. Näin hän kertoo (Lähde: 
Gardberg, Annvi, Gardberg, Anders ja Roselius, 
Aapo: Över branten. Bröder i krig 1917 - 1918): 

"Tunnelma oli eloisa. Laulut raikuivat metsäs¬ 
sä innostavina. Sydäntä lämmitti nähdä pitkä rivi 
kiväärinpiippuja; miehet olisivat nyt todellisia so¬ 
tilaita ja kenties jo matkalla ensimmäiseen taiste¬ 
luunsa. Sundholman kohdalla komppania kohtasi 
hevoset pitkine rekineen. Kaikki lähes 20 miestä 
määrättiin rekiin, istumaan heinille. 

Ilta alkoi pimetä. Välillä pysähdyttiin taloi¬ 
hin lepotauolle ja ruokailemaan. Syötiin leipää 
ja maitoa. Perkiössä kapteeni Fabritius kutsui 
yhden plutoonan kamariin saamaan ohjeita. He 
olivat menossa Vehmaalle takavarikoimaan pu¬ 
nakaartin muutamia päiviä aiemmin saamat 40 
kivääriä. Plutoonan piti piirittää työväentalo ja 
tehdä sisälle rynnäkkö. Jos punaiset ampuisivat, 
tulisi miesten vastata tuleen.Tuo kuulosti jännit¬ 
tävältä." 

Suojeluskunnan aseistamiseen oltiin siis val¬ 
miita ottamaan riskejä. Vehmaalle lähtenyt osasto 
pysähtyi lähelle työväentaloa, metsäiselle mäelle. 
Miehet latasivat kiväärinsä ja ryntäsivät metsän 
hämärään, ylös rinnettä ja toista alas. Puunrun¬ 
kojen lomasta näkyi valoa. 

Gardberg jatkaa kertomustaan: "Tuskin eh¬ 
dimme perille, kun pimeydessä välähti liekki. 
Kaikki tapahtui silmänräpäyksessä. Laukaukset 
kajahtelivat tiheästi, liekit leiskuivat ja ihmiset 
kirkuivat. Näin kaiken, kuin unessa, nostin kivää- 
rini poskelle ja laukaisin. Mutta kun minun piti la¬ 
data, kiväärin lukko ei toiminutkaan. Kiväärini oli 
vanha ja heikkokuntoinen. Etsin suojaa ja koetin 

saada lukkoa toimimaan -turhaan. Miksi olin pa¬ 
lannut vaihtamaan kiväärini siihen ainoaan, joka 
ei toiminut? 

Eräs mies makasi pihalla, tuupertuneena 
hangessa. Sisällä keskellä salia seisoivat ihmiset 
kädet ylhäällä, ympärillään poikamme pistimet 
ojennettuina väkijoukkoa kohti. Naiset ja lapset 
itkivät ja huusivat - jotkut heistä olivat haavoit¬ 
tuneet. Ryhmityimme talon ympärille ketjuun ja 
sisällä aloitettiin ihmisten huolelliset tarkastukset 
ja kuulustelut." 

Osa suojeluskuntalaisista oli tehnyt rynnäkön 
työväentaloon, toisten varmistaessa ulkopuolel¬ 
la. Ovella olleet vahdit olivat ehtineet varoittaa 
iltamaväkeä. Rynnäkön edetessä maskulainen 
suojeluskuntalainen Martti Mäkelä oli ovella huu¬ 
tanut: "Kädet ylös!"Yksi vahdeista oli Gardbergin 
mukaan yrittänyt riistää aseen erään suojeluskun¬ 
talaisen kädestä. Ase laukesi ja luoti osui Mäke¬ 
lää reiteen.Tätä seurasi hajanainen tulitus, joka 
johti kolmen iltamissa olleen miehen kuolemaan 
ja useiden haavoittumiseen ja vangitsemiseen. 
Kiväärejä ei talosta löytynyt, ainoastaan muuta¬ 
mia brovvninkeja. Kapteeni Fabritiuksen mukaan 
kuolleiden taskuista löytyi revolvereita ja puna¬ 
kaartin jäsenkirjoja. 

Gardberg: "Ilmeni, että punaiset olivat ensin 
avanneet tulen ja me emme voineet muuta, kuin 
vastata siihen. Monet syyttömät haavoittuivat. 
Suuri osa punaisista ehti paeta." 

Hyökkäys oli tapahtunut myöhään illalla ja 
jälkitutkimukset kestivät melko kauan. Samalla 
etsittiin aseita myös lähellä asuneen sosialistin 
kotoa. Vasta neljältä aamuyöllä suojeluskuntalai¬ 
set lähtivät kohti Uuttakaupunkia. 

Gardberg: "Palelin kovin. Kylmä tuntui luis¬ 
sa ja ytimissä. Koetin välillä juosta reen vierellä 

lämpimikseni. Sundholman lähellä nousimme 
reestä ja marssimme Uuteenkaupunkiin, jonne 
saavuimme kello 7 aikoihin." 

Kapteeni Fabritiusta arvosteltiin kärkeväs¬ 
ti Vehmaan tapahtumista. Vähän tämän jälkeen 
eversti Viljo Forsell saapui Uuteenkaupunkiin. 
Hän piti Fabritiusta liian kokemattomana ja teh¬ 
neen virheen, jota ei voinut hyväksyä. 

Turussa ilmestyvä Arbetet - lehti kertoi 
7.2.1918, että ensin uhreja ammuttiin ja sitten pis- 
teltiin pistimin ja että haavoittuneita ei hoidettu. 
Kai Donner kirjoitti Vehmaan tapahtumista Suo¬ 
men vapaussodan historiassa ja mainitsee, että 
haavoittuneista siviileistä hoidettiin yhtä naista ja 
kahta poikaa valkoisten ambulanssissa. 

Epäilys oli, että valkoisten puolelta joku olisi 
tahallaan antanut vääriä tietoja ja yllyttänyt jou¬ 
kon hyökkäämään Vehmaan työväentalolle ilta¬ 
mien aikana. 

Vehmaan työväenyhdistys oli järjestänyt 
nämä kohtalokkaat iltamat, joissa esitettiin näy¬ 
telmä "Syiden kirous'.' Mukana iltamissa oli ollut 
myös vehmaalainen Oskar Lehto (s.14.4.1901). 
Hän oli kertonut tapahtumista sisarensa pojalle 
Juha Kaitaselle: 

"Kolmas näytös oli meneillään, kun kahak¬ 
ka alkoi. Ensin pistettiin pistimillä ikkunat rikki. 
Oskar kertoi, että he joutuivat pitämään käsiään 
ylhäällä melko pitkään, ja että kädet puutuivat. 
Hän seisoi pönttöuunien lähellä ja nojasi niihin. 
Tapahtumassa kuoli kolme ihmistä." 

Eri osapuolien lehdet kirjoittivat kahakasta 
täysin erilaisin versioin. Kansanpelimanni Brent- 
telin Hessu (Henrik Bräntel) teki tapahtumasta 
useampisäkeistöisen laulunkin. Sosialisti - leh¬ 
dessä 14.2.1918 on kuvaus tapahtumista: 

"Jo veri-illan edellisenä päivänä liikkui huhu¬ 
ja, että lahtareilla on aikomus hyökätäTyöväenyh- 
distyksen iltamaan, mutta tätä ei otettu vakavalta 
kannalta, ei uskottu moista raakuutta mahdolli¬ 
seksi, vaan pidettiin iltama kun kerran siitä oli jo 
ilmoitettu. Ensi alkuun kaikki näytti menevän rau¬ 
hallisesti, mutta 10 ja 11 välissä, kun parastaikaa 
esitettiin näytelmää, niin alkoi yhtäkkiä kuulua ul¬ 
koa ammuntaa ja samalla hyökkäsi noin 50 hen¬ 
kilöä käsittävä joukko aseistettuja miehiä sisään, 
huutaen: "Kädet ylös!" ja alkaen heti ampua vä¬ 
kijoukkoon. 

Tämä synnytti kauhian pakokauhun noin 200 
henkilöä käsittävässä iltamayleisössä. Naiset ja 
lapset huusivat ja itkivät, lahtarien ampuessa ul¬ 
koa sisään väkijoukkoon, muutamat yrittivät paeta 
ulos ovesta ja ikkunasta. He tulivat melkein kaikki 
haavoitetuiksi, mikä luodeista, kiväärin perästä 
ja pistimistä. Pahemmin tuli raadelluksi torppari 
Lehtinen Ukkilasta, jota ammuttiin useita kertoja 
ruumiin läpi ja jota oli myöskin pistimellä lyöty. 
Samanlaisen kohtelun alaiseksi joutui myöskin 
entisen tilallisen poika Veikko Airisto, Rahkmalas- 
ta. Hänen juostessaan pakoon, ammuttiin häneen 
useita luoteja, olipa häntä pistimellä piesty niin, 
että ruumis oli haavoja täynnä. Nämä kaksi kuoli¬ 
vat heti ja jättivät lahtarit ruumiit talon pihalle jos¬ 
ta ne toisena päivänä sukulaiset korjasivat pois." 

Sosialisti - lehti kertoi myös, että vaikeasti 
haavoittunut suutarin poika S. Johansson Vink- 
kilästä kuoli myöhemminTurun lääninsairaalas- 
sa. Haavoittuneiden määräksi lehdessä arvioitiin 
noin 60 henkilöä. Lehti kertoi suojeluskuntalaisten 
olleen juovuksissa, huudelleen ruokottomuuksia 
ja ampuneen räjähtäviä luoteja. Joukosta oli leh¬ 
den mukaan tunnistettu neljä entistäTurun polii- 




siä, joista eräs esiintyi joukon johtajana. Mukana 
oli lehden mukaan myös nuoria turkulaisia kou¬ 
lupoika ja joitakin paikkakuntalaisia, jotka pysyi¬ 
vat ulkona.Tilanteen rauhoituttua vähän, naiset 
ja lapset oli päästetty lähtemään. Sen jälkeen 
oli aloitettu tarkastus aseiden löytämiseksi. Mai¬ 
nittuja aseita ei kuitenkaan löytynyt, ainoastaan 
pari revolveria talonpojilta. Suojeluskuntalaiset 
ottivat ne mukaansa, samoin yleisön potkukelk¬ 
koja ja menehtyneen Airiston päällystakin. So- 
sialisti-lehdessä kerrottiin myös, että kuulustelun 
jälkeen suojeluskuntalaiset ottivat kolme miestä 
vankeina mukaansa. Näitä olivat lehden mukaan 
Jonni Stenroos, V. Valtonen ja E. Ristimäki, jotka 
vietiin Uuteenkaupunkiin. Stenroos oli Vehmaan 
työväenyhdistyksen puheenjohtaja. 

Sosialisti - lehdessä arveltiin verilöylyn ol¬ 
leen ennakolta Vehmaan porvarien tiedossa ja 
oikeistopiirejä varoitetun menemästä iltamati- 
laisuuteen.Tapahtumasta sai vasemmisto varsin 
hyvän syyn kärjistää tilannetta ja tapahtuman jäl¬ 
keen Vehmaalle pian perustettiinkin punakaarti, 
jonka päällikkö oli ammutun veli Mikko Airisto. 
Sodan jälkeen hän onnistui pakoilemaan kuin ih¬ 
meen kaupalla 10 vuotta, kunnes sattumalta joku 
tunnisti hänet vuonna 1928Turun kadulla ja mies 
pidätettiin. Mikko Airiston poika Kaarlo Nieminen 
toimi Vehmaalla vuosia kunnallispoliitikkona ja 
on muistellut Vehmaan työväentalon kahakkaa. 

Työväentalon kahakassa saivat siis surman¬ 
sa torppari Isak Emil Lehtinen Vehmaan Ukkilasta, 
entisen tilallisen poika Veikko Airisto Rahkmalasta 
ja suutarin poika Johan Erik Johansson Vinkkiläs- 
tä. Sotasurmat tietokannan mukaan kukaan heis¬ 
tä ei kuulunut punakaartiin. 

Valkoisen puolen sanomalehdissä julkaistiin 
laajalti kahakkaa koskeva artikkeli. Länsi-Suomi 


5.2.1918 paljasti, että kyseessä ei ole varsinaisesti 
uutinen, vaan "virallinen tiedonanto'Tämä sama 
uutinen julkaistiin myös Uudenkaupungin Sano¬ 
missa 5.2.1918: 

"Kahakka Vehmaalla (Virallinen tiedonanto). 
Sunnuntai-iltana sai Uudessakaupungissa ole¬ 
vien valtion joukkojen esikunta tietoonsa, että 
Turusta on tuotu Vehmaan punakaartille aseel¬ 
lista esiintymistä varten 40 kivääriä. Tämän joh¬ 
dosta lähetti Uudestakaupungista olevan sota¬ 
väen päällikkö Vehmaalle yhden komppanian 
takavarikoimaan Vehmaan kapinallisten aseita. 
Yöllä maanantaita vastaan klo 12 aikaan piiritti 
komppania Vehmaan työväentalon. Yksi hallituk¬ 
sen joukkoihin kuuluva sotilas avasi oven ja vaa¬ 
ti talossa vietettävässä iltamassa olleita miehiä 
luovuttamaan aseensa komppanian komentajal¬ 
le. Vastaukseksi ampui muuan huoneessa olleista 
miehistä häntä. Kuula lävisti reiden. Silloin hyök¬ 
käsi joukko hallituksen väkeä ovelle komentaen 
kädet ylös. Kun käskyä ei toteltu, vaan ammunta 
sisältä jatkui avasivat hallituksen sotilaat tulen. 
Huoneessa olijat ryntäsivät ulos akkunista ja am¬ 
puivat ulos hypätessään revolverinsa makasiinit 
tyhjiksi. Kahakassa sai surmansa kaksi kapinallis¬ 
ta ja haavoittui vaarallisesti yksi, sekä lievemmin 
useita. Komppanian miehistä ei ammunnassa 
haavoittunut muita kuin edellä mainittu hallituk¬ 
sen sotaväen komentajan vaatimusten esittäjä. 
Täkäläisten joukkojen päällikkö, joka oli itse joh¬ 
tamassa retkeä, sai ruhjevamman silmäkulmaan¬ 
sa erään akkunasta alas hypänneen kapinallisen 
aseesta. Samalla lävisti kuula hänen takkinsa 
kauluksen häntä itseään kuitenkaan vahingoit¬ 
tamatta. Kun kapinalliset uudistetuista kielloista 
huolimatta yrittivät paeta vangittiin heistä seit¬ 
semän." 




Vehmaalla ei tiettävästi ennen kahakkaa ollut 
punakaartia ja se perustettiin vasta kahakan jäl¬ 
keen ja oli toiminnassa helmikuun lopulla. Ker¬ 
rotaan että siellä olivat työväenyhdistys ja suo¬ 
jeluskunta sopineet marraskuussa 1917 rauhasta 
ja järjestyksen ylläpidosta kunnassa. Sen mukaan 
aseellista toimintaa ei pitäjässä pitänyt olla. Pi¬ 
täjän rauhanomaisesta tilanteesta antaa kuvaa 
myös artikkeli Uusi Aura - lehdessä 21.11.1917: 

"Vehmaan suomalaisen seuran talolla pi¬ 
dettiin viime sunnuntai-iltapäivällä yleinen kan¬ 
salaiskokous, johon oli saapunut kolmattasataa 
henkeä, joista noin puolet työväenjärjestöjen jä¬ 
seniä ja toinen puoli muita kuntalaisia." 

Tuo kokous käsitteli kahta tärkeää asiaa. Leh¬ 
den mukaan toinen oli elintarvekysymys ja sen 
järjestelyt poikkeusaikana. Kokous päätti noudat¬ 
taa elintarvelain määräyksiä ja valita kaksi hen¬ 
kilöä jokaisesta yökunnasta, toinen työläinen ja 
toinen maataloustuottaja, joiden tuli elintarvelau- 
takunnan suorittaa elintarvikkeiden inventointi 
kunnassa. Kokous etsi myös oikeaa toimintata¬ 
paa tilanteisiin, joissa oman kunnan ulkopuolel¬ 
ta tulee omavaltaisia, vieraita "tarkastajia" elin- 
tarveasioissa ja jos nämä harjoittavat muutakin 
omavaltaisuutta yksityisomaisuutta ja kansalais¬ 
vapautta kohtaan. Kokous hyväksyi yksimielisesti 
työläisten taholta tehdyn ehdotuksen, että kysei¬ 
siä toimia pidettäisiin laittomina ja ne olisi jyrkäs¬ 
ti yhteisvoimin torjuttava. Näistä toimenpiteistä 
keskusteltiin vilkkaasti ja valittiin toimikunta suun¬ 
nittelemaan järjestyksenpito- ja turvallisuusjär¬ 
jestelyjä kunnassa.Työläiset valitsivat siihen Jon¬ 
ni Stenroosin, Emil Salon ja Einar Mäntyrannan 
ja heidän tuli kunnan valitsemien S. Liipolan, H. 
Vuorisalmen ja V. Hannulan kanssa tehdä suunni¬ 
telma näistä toimenpiteistä. Sovinnollisuus näyt¬ 


ti olevan yksimielistä ja sitä vasten tarkasteltuna 
työväentalon yhteenotto oli yllättävä. 

Etsimiään aseita suojeluskuntaosasto ei löy¬ 
tänyt, eikä niitä siis ollut olemassakaan. 

Suojeluskuntaosaston puolella reiteen haa¬ 
voittunut maskulainen Martti Mäkelä jäi viikkojen 
ajaksi toipumaan Lokalahden Heikkalanpään ta¬ 
loon pikkukyökkiin. 

Vehmaan kahakasta kuulivat melko pian 
myös punakaartit. Kahden päivän kuluttua Veh¬ 
maan hyökkäyksestä punakaartilaisosasto ampui 
Maskussa kolme nuorta turkulaista miestä, jotka 
olivat matkalla Uuteenkaupunkiin. Heistä maini¬ 
taan Suomen sotasurmat - tiedostossa kaksi eli 
Karl Axel Lindström ja Helge Martin Harry Valka- 
mo. Punainen pataljoona oli matkalla Helsingistä 
Turkuun, jossa se sai vahvistuksina kolme komp¬ 
paniaa, konekiväärin ja tykkejä.Tämä tuhannen 
miehen suuruinen punakaartilaisosasto oli nyt 
matkalla kohti Uuttakaupunkia. Osa punaisista 
matkasi ratsuin. 


Suojeluskuntaosasto poistuu 
Uudestakaupungista 

Uudenkaupungin suojeluskuntaosastolle tuli kiire 
poistua kaupungista ennen punaisten tuloa. Eh¬ 
dittiin kuitenkin tehdä järjestelyjä ja joukko jaet¬ 
tiin neljään komppaniaan. Suojeluskuntalaiset 
tyhjensivät Uudenkaupungin pankit. Järjestettiin 
myös juhla, jossa pidettiin puheita ja laulettiin 
isänmaallisia lauluja. Juhlan viesti oli se, että Uu¬ 
denkaupungin suojeluskunta ei enää ollut paikal¬ 
linen suojeluskunta, vaan hallituksen virallinen 
joukko-osasto. Sen tehtäväksi määriteltiin, ei vain 
vapauttaa kotiseutu, vaan koko maa.Tunnelma oli 





kuitenkin levoton. Vehmaan retken seurauksena 
oli kapteeni Johan Fabritius erotettu Uudenkau¬ 
pungin suojeluskunnan johdosta ja eversti Viljo 
Forsel otti johdon. Forsel oli palvellut niin kauan 
Venäjän armeijassa, että hän puhuikin venäläisit- 
täin murtaen.Turun suojeluskunta ei ollut häntä 
johtajakseen hyväksynyt, koska häntä pidettiin 
venäläismielisenä ja koska häneltä puuttui pai¬ 
kallistuntemuskin. 

Fabritius halusi, että suojeluskunta valloittai¬ 
si Lypertön linnakkeen. Lisäksi hän halusi hyökä¬ 
tä Raumalla olevaan venäläisten varuskuntaan. 
Eversti Forsel oli hyväksynyt suunnitelman, mutta 
muutti mielensä viime hetkellä, kun joukko-osas¬ 
to oli jo marssivalmiudessa ja Rauman suojelus¬ 
kunta valmiina taisteluun. Hän valitsi marssin 
suunnaksi Ahvenanmaan. Perjantaina 7. helmi¬ 
kuuta lähetti johto sähkeen Suomen edustustoon 
Tukholmaan, pyytäen järjestämään Kumlingeen 
aluksen, jolla sotajoukko voitaisiin kuljettaa Poh¬ 
janmaalle. Samana iltana aloitti Uudenkaupungin 
suojeluskunta marssin yli jäätiköiden, ensin kohti 
Kustavia ja sitten edelleen kohti Ahvenanmaata. 
Noin 100 miestä vähän yli 600:sta kieltäytyi lähte¬ 
mästä matkaan. Ennen kuin illalla lähdettiin kau¬ 
pungista, saivat Ekroth ja Sandbäck tehtäväkseen 
kytkeä kaikki puhelin- ja lennätinlinjat maahan 4 
- 5 km etäisyydellä kaupungista. Lisäksi osasto 
otti mukaansa kaikki lennätinkonttorin morsea- 
vaimet. Myös puhelinkeskus tehtiin tehottomaksi. 
Suojeluskunta otti mukaansa myös kaupungissa 
olleen viljan ja otti panttivangeiksi kuusi Uuden¬ 
kaupungin työväenyhdistyksen jäsentä. Myös 
Fabritius myöntää panttivankien oton, mutta vai¬ 
kenee heidän myöhemmästä kohtalostaan. 

Mukana vietiin Brändön saarelle vankeina 
Sosialisti - lehden Uudenkaupungin haarakont¬ 


torin toimittaja Väinö VVanharanta, räätälit Kaarlo 
J. Valli ja W. Paasikivi, työväentalon vahtimestari 
Knut Palmu, kivityömies Heikki Kalenius ja sep¬ 
pä F. P. Nurmela. Valli ja Kalenius olivat hakeneet 
aiemmin apua Lypertön linnakkeen venäläisiltä 
ja VVanharanta levittänyt vallankumouksellista 
sanomaa lehdessään. Valkoisilla oli joitakin asei¬ 
ta tammikuun alkupäivistä lähtien Vallilan kella¬ 
rissa. Näiden aseiden siirtoja paikalliset punaiset 
olivat vakoilleet. Myös näitä "urkkijoita" oli sitten 
pidätetty. Eri syistä heidät oli vangittu jo 3. hel¬ 
mikuuta. Pidätettyjen yhteismääräksi on arvioitu 
yhteensä 10 henkilöksi, joista em. kuusi otettiin 
panttivangeiksi. Monenlaisia huhuja levitettiin 
panttivankien kohtaloista omien tarkoitusperien 
mukaisesti. Osassa niistä kerrottiin, että pantti¬ 
vangit surmattiin ja tämä aiheutti kostohaluja. 
Viimein kaupunkiin saatiin 16.2. vahvistus, että 
he ovat elossa. VVanharanta ja muut panttivangit 
palasivat hengissä Uuteenkaupunkiin maalis¬ 
kuun alussa. Osa heistä kuitenkin teloitettiin si¬ 
sällissodan päätyttyä. VVanharannan leski Lyydia 
Vanharanta eli vielä vuosikymmeniä miehensä 
jälkeen Uudessakaupungissa ja toimi SKP:n pai¬ 
kallisosaston sihteerinä. Puolison teloitus ei ollut 
hänellä sammuttanut aatteen paloa. 

Päällystön komennot kaikuivat Uudenkau¬ 
pungin torilla 7.2. ja miehille jaettiin patruunat - 
niin paljon, kuin niitä riitti. Kivääreitä oli noin 150 
ja suojeluskuntalaisia yli 500, osa oli aseettomina 
lähdössä kaupungista. Kaupunkilaisia oli kerään¬ 
tynyt kaduille katselemaan suojeluskuntaosaston 
lähtöä. Vehmaan maatalousoppilaitoksen oppi¬ 
laat lauloivat isänmaallisia lauluja. 

Marssikäsky kajahti 7.2. klo 19 ja komppaniat 
aloittivat matkansa tiiviinä jonoina, osa miehistä 
oli rekikyydissä, osa marssi kaduilla. Määränpää 

Uudenkaupungin suojeluskuntaosaston hihanauha. 
Uudenkaupungin museon kokoelma. 


pidettiin vielä salassa. Miehet eivät aavistaneet, 
mikä heitä tulisi odottamaan matkalla. Kaupun¬ 
gista suojeluskuntaosaston kaikki neljä komp¬ 
paniaa lähtivät useina pienempinä osastoina eri 
suuntiin harhautusmielessä. Alisellakadulla ap¬ 
teekin kohdalla pysähdyttiin ja miehille jaettiin 
ensiapupakkaukset. Pääosasto marssi hevos- 
kolonnassa pitkin Alistakatua Itätulliin. Sieltä se 
kääntyi pitkin Ylistäkatua takaisin ja Pohjoistullis- 
ta Janhuan lahdelle, joka kierrettiin kolme kertaa 
ja suunnattiin sitten sahan rannasta jäälle. Mars- 
sikolonna katosi vähitellen väkijoukon edestä pi¬ 
meyteen, ihmisten jäädessä hiljaa ihmettelemään 
tämän kaiken tarkoitusta. Monilla miehilläkään ei 
ollut käsitystä siitä, mihin osaston johtajat olivat 
heitä johdattamassa. Suunnaksi arveltiin Raumaa 
tai Lypertöä. Jotkut arvelivat heitä vietävän lähin¬ 
nä tykinruuaksi. 

Jo Lokalahden matkalla jalkamiesten kulku 
oli vaikeaa. Marssi tapahtui pääasiassa jääteitä 
pitkin ja jäällä oli vettä polveen saakka. Heikoim¬ 
massa olivat ne, jotka matkasivat jalkamarssilla. 
Monilla olivat jalassaan tavalliset kengät, jotka 
kastuivat likomäriksi. Lokalahden kirkolla loput¬ 
kin jalkamiehet pääsivät nyt hevosrekien kyytiin. 
Hevosia rekineen oli matkalaisilla käytössään yli 
100, parhaimmillaan ehkä jopa 150. Niitä oli ollut 
lähtötilanteessa vähemmän, mutta matkan var¬ 
relta oli retkikuntaan liittynyt yhä useampia he- 
vosrekiä. Osa kyytimiehistä palasi Ahvenanmaal¬ 
ta takaisin, osan jatkaessa retkikunnan mukana. 
Myöhemmin hevosia myytiin sitten ahvenanmaa¬ 
laisille, retkikunnan joutuessa siirtymään laivoilla 
Ruotsiin. Sundholman kartanokin oli menettänyt 
näin neljä hevostaan ja anoi niistä valtiolta kor¬ 
vausta myöhemmin vuoden 1918 lopulla. Lisäksi 
myöhemmin kartano menetti punaisille vielä 6 

Siiri 



Suojeluskuntaosaston miehet, taivassalolainen Niilo Vähätalo ja maskulainen Niilo Sal¬ 
minen ja tuntematon kolmas mies. Kuva Uudenkaupungin museon Augusta Olssonin 
kokoelmasta. 

hevostaan. Myös ratsumiehiä oli mukana omilla 
hevosillaan. 

Leevi Lindqvist Lokalahdelta muistelee: "Ajet¬ 
tiin vanhaa talvireittiä Puntarin salmen kautta ko¬ 
titalon Heikkalan ohi ns. Kesk'karinniskalta Rus- 
keavuoren aukolle. Pinoluodon niemen kohdalla 
tuli seisokki koska Riihirannan suunnalla havait¬ 
tiin valomerkkejä jolloin siellä epäiltiin olevan 
punakaartilaisia väijyksissä (Kalle Kontun sovittu 
valomerkki). Matkaa jatkettaessa havaitsin kul¬ 
kueessa olevan kaksi Heikkalan hevostakin ren- 
kimiesajajineen.Tultiin Lokalahden kirkolle, jossa 
muutamiin rekiin kuormattiin meijeristä suuria 
tahkojuustoja sekä kauppaliikkeistä muita elintar¬ 
vikkeita.Täällä sain käteeni ensimmäisen aseeni- 
kin, kauppias Hilmer Lehtovirran omistaman ns. 
makasiinihaulikon. Matka jatkui Vartsaaren ky¬ 
lään, jossa oli pieni lepotauko.Toinen komppania, 
johon kuuluin, sijoittui Ollan taloon jossa saatiin 
kuumaa teetä. Olin juuri saanut merellä kastuneet 
sukkani orrelle kuivumaan (olin astunut jäällä ry- 
säavantoon pimeässä) kun kuului huuto: toinen 
komppania ulos ja lähtövalmiiksi. Matka jatkui, 
tultiin jäälle ja kello seitsemän aamulla oltiin 
Kustavissa Rahin rannassa, josta edelleen Kun- 
naraisten kartanoon.Täällä jaettiin kuormareestä 
miehille kuivaa leipää ja jäätynyttä tahkojuustoa." 

Matkalla pidettiin taukoja ja saatiin elintarvi- 
ketäydennystä mukana olleiden isäntien tilojen 
varastoista. Retkikuntaan kuuluneen Väinö Salmi¬ 
sen tilalla Vartsaaren Ollassa pidettiin marssitau- 
ko. Kustavin puolelle saavuttiin 8.2. aamulla klo 6. 
Siellä Rahin rannasta 1. ja 2. komppania jatkoivat 
Kustavin kirkolle Kivimaalle sekä 3. ja 4. komppa¬ 
nia lähellä olevaan Kunnaraisten taloon. 

Kunnaraisissa miehiä kestittiin varsin run¬ 
saasti. Myöhemmin varsin surullisten tapahtu¬ 


mien seurauksena myös talon isäntä agronomi 
Albert Aapola liittyi retkikuntaan mukaan. Tältä 
Aapolan tilalta lastattiin nyt mukaan erilaisia elin- 
tarpeita sekä miehille, että hevosille kaikkiaan 55 
säkillistä. 

Albert Aapolan muistelman suojeluskunta- 
osaston 3. ja 4. komppanian vaiheista Kunna¬ 
raisissa on kirjannut Olavi -pojan poika Markku 
Aapola: 

"Kunnaraisiin saapui väsynyt joukko matka¬ 
laisia, märkiä ja surkeita. Heitä varten viritettiin 
tulia monen huoneen uuneihin, laitettiin ruokaa 
ja lämmikettä. Pahimpia jalkavaurioita hoidettiin, 
litimärkiä sukkia ja patiineita kuivattiin. Talosta 
jaettiin apua mitä löydettiin. Ruokatavaroita myös 
kerättiin marssin jatkamista varten. Albert-isäntä 
ihmetteli sotajoukon päällystön aika huoletonta 
asennetta. He uskoivat muonaa ja suojaa löytä¬ 
vänsä edessäpäinkin. Ottivat kuitenkin tavarat, 
kun annettiin ja vielä kyytihevosetkin niitä kuljet¬ 
tamaan. Kirjattuna luettelo näyttää senaikaisen 
maatalon kyvykkyyden. Yli kaksi ja puolisataa 
miestä ruokittiin, osin vaatettiinkin. Noin sadan 
hevosen kuormastolle annettiin rehut ja appeet. 
Mukaan lastattiin 10 hl perunoita, 400 kg kauro¬ 
ja, 300 kg sianlihaa, 630 kg naudanlihaa, 230 kg 
lammasta, 120 kg palvattua lampaanlihaa, 200 kg 
palvattua sianlihaa, 250 I maitoa, 97 kg voita, 400 
kg ruisjauhoja, 1 000 kg herneitä, 200 kg kuivaa 
leipää, 300 kg ohrajauhoja, 900 kg heinää, 500 kg 
rukiin pahnoja. Lisää tätä kuormastoa vetämään 
talosta irrotettiin useita hevosia. Vielä joukko sai 
mukaansa yhden ratsastussatulan, yhden hau¬ 
likon, rullarevolverin ja patruunoita sekä epälu¬ 
kuisan määrän liinaa, kenkiä, sukkia ja vanttuita. 
Tämä luettelo tekee vaikutuksen.Tavaramäärä on 
sellainen, että nykyiset talonpitäjät joutuisivat 

Katanpään miehistömajoitukseen käytetty Merikasarmi 1930-luvulla. Etualalla on tykkitie ja sen kapearaiteinen rautatie, jota 
pitkin työnnettiin mm ampumatarvikkeet tykeille. Kuva Johanna Pakolan kokoelmasta. 

nostamaan kädet pystyyn heti, jos tämäntapaista 
heiltä odotettaisiin. Varastoja ei pidetä. -Toinen 
puoli joukosta sai huoltoa ja hoivaa Kivimaalla. 
Nissilän talo ja naapurit täyttyivät myös miehistä, 
jotka samoin tarvitsivat huolenpitoa ja sitä myös 
järjestyi." 

Kivimaalla olivat kaikki komppaniat koossa 
klo 12. Siellä kirkkoherra Hohenthal kertoi pääl¬ 
lystölle Lypertön linnakkeella venäläisten olevan 
kovasti hermostuneita, koska he olivat jo yöllä 
odottaneet hyökkäystä sinne. Hän kertoi linnak¬ 
keen valtauksen olevan helpointa maan puolelta, 
koska kiinteillä tykeillä voitiin ampua vain meren 
suuntaan. Kirkkoherran antamat tiedot saivat 
eversti Forsellin innostumaan Lypertön valtaami¬ 
seen.Tähän tarkoitukseen hän antoi kapteeni Fab- 
ritiuksen käyttöön 2 komppaniaa ja konekiväärin. 
Valmistauduttiin hyökkäämään linnoitukseen. 
Fabritiusvei miehetVartsalan puolelle, railolossil- 
la laivaväylän yli. Hän kehotti miehiä nukkumaan 
klo 21 asti. Sillä välin kapteeni Fabritius teki tie- 
dusteluretken Lypertöön. 

Kustavin Lypertön saaren Katanpään niemel¬ 
le oli Venäjän armeija rakennuttanut linnakkeen 
vuosina 1915 - 17 ja se oli Pietari Suuren merilin- 
noitusketjun pohjoisin linnoitus. Koko lounaisen 
saariston ja Ahvenanmaan alueella oli yhteensä 
34 tykkiä ja niillä miehistöä 395 miestä. Myös si¬ 
sämaahan venäläiset olivat rakentaneet varustuk¬ 
sia koko Etelä-Suomeen mm.Tampereen Epilään. 

Lypertön linnakkeen patteristoon kuului 
vuonna 1918 neljä venäläisvalmisteista 152/45 
Canet - tykkiä, joiden kantama oli noin 11 km. 
Parhaimmillaan niiden kantama saattoi olla jopa 
20 km sääolosuhteista riippuen. Lisäksi linnak¬ 
keella oli 120-millisiä tykkejä, joita saatettiin siir¬ 
tää jalustoiltaan uusiin asemiin.Tykin ammusten 

ja muiden tarvikkeiden kuljetusta varten oli Ka- 
tanpäähän rakennettu nupukivikatuja ja kapea¬ 
raiteisia rautateitä. Niitä pitkin tykkien miehistöt 
työnsivät tarvikevaunuja. Linnakkeen kautta kulki 
I en näti n I i n ja Uudenkaupungin ja Ruotsin välillä 
sekä puhelinlinja Turun ja Ahvenanmaan välillä. 
Linnakkeella oli noin 20 rakennusta ja se oli suun¬ 
niteltu 120 miehelle, joista kolme oli upseereita, 
16 aliupseereita ja 101 miehistön jäsentä. 

Helmikuussa 1918 venäläisten pääjoukko 
poistui linnoitukselta ja sen jälkeen Uudenkau¬ 
pungin punakaartin 2. komppania miehitti sen. 
Punaisten kouluttajiksi oli jäänyt 4 venäläistä up¬ 
seeria. 

Kun Fabritius oli palannut tiedusteluretkel¬ 
tään Katanpäästä 8.2. klo 17, olivat miehet edel¬ 
leenkin levolla. Hänen luokseen tuli tuolloin 
eversti Forsellin lähetti ja ilmoitti, että aiottua 
hyökkäystä ei tehtäisikään. Kaikkien tuli valmis¬ 
tautua lähtemään kiireesti kohti Brändötä.Tämä 
aiheutti sitten miehistön kuullen kiivaan väittelyn 
eversti Forsellin ja kapteeni Fabritiuksen välillä. 
Fabritius oli hyökkäyksen kannalla, mutta mie¬ 
histö koki olevansa velvollinen noudattamaan 
everstin määräyksiä. Hyökkäystä vastusti kiivaas¬ 
ti myös turkulainen johtaja Engblom, joka uhkasi 
ottaa aseet pois Fabritiusta kannattavilta miehiltä. 

Mikä sitten aiheutti tämän äkillisen suunni¬ 
telman muutoksen? Mahdollisesti Fabriuksen 
olivat venäläiset Lypertöstä havainneet ja olivat 
varuillaan.Tieto kulki varsin nopeasti Lypertön ja 
Kivimaan välillä, mitä kirkkoherran saamat tie¬ 
dotkin osoittavat. Mahdollisesti myös linnakkeen 
valmiustilasta saatiin tiedustelumatkalta tietoja ja 
näiden pohjalta Forsell arvioi oman joukkonsa ali- 
voimaiseksi hyökkäykseen. Myös toiseen suun¬ 
taan kulki tieto. Jo suojeluskuntajoukon Ströömin 

ylitystä tähysti monta silmäparia rannalta ja tieto 
tästä ennätti Katanpäähän nopeasti, mikä lisäsi 
linnakkeella hermostuneisuutta. 


Suojeluskuntaosasto marssii Kustavista 
Brändöhön 

Kun hyökkäyssuunnitelmasta oli luovuttu, antoi 
eversti Forsell suojeluskuntaosastolle käskyn läh¬ 
teä marssille kohti Brändötä. Myös miesten pää¬ 
joukko oli siirtynyt tuohon mennessä Kivimaalta 
laivaväylän yli Vartsalan Norbyhyn. 

Marssille lähdettiin käskyn mukaisesti Vart¬ 
salan vanhaa talvitietä pitkin etelään ja klo 18 - 
19 aikoihin laskeuduttiin Kilven huvilan kohdalta 
jäälle. Sieltä alkoi vaivalloinen 10 tuntia kestänyt 
matka jäitse yöllä kohti kaukaista Brändön saar¬ 
ta. Mukana olleiden mukaan yöstä tuli kauhea. 
Pimeys kietoi kaiken syleilyynsä. Eteen saattoi 
nähdä vain muutamia kymmeniä metrejä.Tuuli 
yltyi ja alkoi sataa lumiräntää. Hevoset pääsivät 
vaivoin eteenpäin. Marssikolonna katkeili vähän 
väliä ja menetettiin näköyhteys edellä kulkeviin. 
Vähän väliä kulki "Seis" -komento koko mars- 
sirivistön läpi ja eteneminen oli hidasta. Miehet 
olivat väsyneitäkin valvottujen öiden takia. Välillä 
oli lämpimikseen kuljettava jalan. Monilla ei ollut 
kunnollisia talvivaatteita ja jalkineita. Joillekin tuli 
paleltumia ja hiertymiä. Sitten saatiin vielä tieto, 
että opaskin oli eksyksissä. Välillä putosi hevosia 
railoihin ja niitä piti vetää ylös. Ajoittain väläh¬ 
ti venäläisten valonheittimien valo lumipyryn 
keskeltä ja tykinlaukauksia kaikui merenselällä. 
Tykkien kantama ei kuitenkaan ulottunut suoje- 
luskuntaosaston reitille. Tulitus ei tiettävästi ai¬ 
heuttanut vahinkoja muuallakaan. 

Albert Aapolan muistelma suojeluskun- 
taosaston Brändöhön lähdöstä jatkuu näin: 
"8.2.1918 kello 19.00 saatiin kootuiksi marssiko- 
lonnat, miehistö ja kuormasto. Hankittiin reitin 
tuntevia oppaita. Etelä-Vartsalan miehistä oppai¬ 
na toimivat ainakin Markon, Keskievarin ja Stuti- 
lan isännät, mutta oppaiksi lienee löydetty vielä 
muitakin. Toisaalta täällä Kustavissa vielä aika 
moni päätti jäädä retkeltä pois. Sellaiseen jouk¬ 
koon, missä päälliköt riitelevät, ei vetoa synny. 
Iltapäivällä Vartsalaan ilmestyi myös nauvolaisia 
johtajanaan luutnantti OttoVVahlroos. Miehiä oli 
ryhmän verran, aseistettuja ja varustettuja. Hekin 
tarjoutuivat Lypertön retkelle, mutta läksivät pois 
riitelyn ja päättämättömyyden vuoksi. Heidän 
vapaussotansa vei sitten Saariston Vapaajoukon 
kaadereihin ja taisteluihin sekä mm. Forssan seu¬ 
dun valloitukseen, mutta se on toinen juttu. 

Marssi yli Kihtin selän kohti Brändötä aloitet¬ 
tiin noin kello 21. Oli pilvinen, leuto yö, merellä 
nousi usva. Marssivat yksiköt joutuivat erilleen 
toisistaan, eksyivät, kulkivat osittain huonoille 
jäille, kiersivät ympyrää, palelivat ja pelkäsivät- 
kin kai.Tunnelmaa heikensi vielä se, että Lyper¬ 
tön linnake avasi tulen kaikilla aseilla ja sivalteli 
minne sattui. Lypertön linnakkeen kuusituumais¬ 
ten ampumasektori tosin antaa Isokarin aukon 
ja Lillklyndanin suuntaan, eikä niillä voi Kihtille 
ampua. Sen sijaan venäläiset lienevät irrotta¬ 
neet 120-milliset kanuunat pois tuliasemistaan 
niin, että niillä voitiin ampua häirintää vähän 
joka suuntaan, ja niin myös oli tehty. Koko pi¬ 
täjä muisteli tätä yötä kauhujen yönä vielä vuo¬ 
sikymmeniä myöhemmin. Ei tuolla tulituksella 
tiettävästi mitään isompaa vahinkoa aiheutettu. 
Jäällä vaeltavat suojeluskuntalaisetkin tuon rys¬ 
keen kuulivat. Olo ei siitä tietenkään helpottunut. 

Aamun tullessa osa joukkoa harhaili vielä jäällä 
tai oli jäänyt jollekin ulkoluodolle tuulen suojaan. 
Osa pääsi vaikeuksitta Brändöön. Siellä ei kukaan 
tiennyt mitään saapuvasta sotajoukosta. Mitään 
yhteyttä sinne ei pidetty etukäteen. Kaikki huolto 
oli järjestämättä, ruokaa ei saatu kerätyksi. Alet¬ 
tiin majoittua taloihin. Päivän kuluessa vihdoin 
loputkin harhailijat löysivät enemmän onnella 
perille. Surkealta se joukko näytti, läpimärkiä mie¬ 
hiä viluissaan ja nälissään.Tiettävästi ainoakaan 
mies ei tuon marssin aikana menehtynyt, mutta 
moni sairastui. Puhutaan helvetin yöstä Kihtillä 
9.2.1918. Ei tule vaivatta vapaus." 

Suojeluskuntajoukko oli harhaillut Kihdin se¬ 
lällä 8 tuntia, kunnes havaittiin merkejä lähesty¬ 
västä rannasta. Miehiä putoili nyt yhä useammin 
kalanpyydysten avantoihin ja tästä pääteltiin, että 
asutusta oli lähellä. Äkkiä kuulut mereltä lauka¬ 
uksia, jotka osoittautuivat eksyneen jälkijoukon 
ampumiksi valopistoolimerkeiksi. Niihin vastat¬ 
tiin vapistoolilla ja pian alkoi jälkijoukkokin lähes¬ 
tyä pääjoukkoa. Laukaukset oli kuullut brändöläi- 
nen kalastaja, joka opasti retkikunnan Brändon 
kylään. Jälkijoukoissa oli paljon paleltuneita. 
Muutamat olivat pudonneet railoihinkin. 

Leevi Lindqvist jatkaa: "Koskaan elämäni var¬ 
rella en muista viettäneeni näin kamalan kurjaa 
yötä. Merellä vallitsi jäätävä tuuli ja vastainen lu¬ 
mituisku, joka tukitsi suun ja sieraimet ja lisähait- 
tana oli synkkä pimeys. Edettiin hitaasti ja varoen 
koska epäiltiin jään heikkouttakin. Hevosten piti 
olla toisistaannoin kymmenen metrin etäisyy¬ 
dellä. Ajoittain nähtiin pohjoisen puolella valon 
välähdyksiä ikään kuin salamointia. Vasta myö¬ 
hemmin kuultiin kuinka venäläiset tykkimiehet 
olivat ampuneet peräämme Lypyrtin linnakkeen 
suurilla tykeillä, ja luulleet rikkovansa jäät edes¬ 

tämme. Olimme kuitenkin jo ylittäneet kranaat¬ 
tien putoamispaikat. Mitä kauemmaksi edettiin, 
sitä useammin oli pysähdyttävä. Oltiin eksyksissä 
aavalla jäälakeudella. Matkaoppailla ei ollut enää 
mitään käsitystä sijainnistamme. Kuljettiin tunti¬ 
kausia sokkotilassa sinne tänne. Reessä istumista 
ei voinut ajatellakaan, piti vaan aina olla liikkeessä 
reen paalikasta kiinni pitäen ja jotta ei olisi jääty¬ 
nyt tikuksi. Useat, ja varsinkin kaupunkilaiset pojat 
olivat joutuneet lähtemään hyvin vähissä vaatteis¬ 
sa matkaan ja monet sairastuivat ja palelluttivat 
jalkojaan. Itselläni olivat jaloissani onneksi isältä 
lainaamani suurikokoiset saappaat ja päällysvaat¬ 
teena ulsteripalttoosta lyhennetty pomppatakin ta¬ 
painen. Loppumattomalta tuntunut vaellus jäisellä 
taipaleella alkoi lopultakin päättyä kun aamuyöllä 
neljän paikkeilla nähtiin maata ja saavuttiin jonkin 
ajan kuluttua Brändön kirkonkylään, jossa ei ke¬ 
nelläkään ollut aavistusta tulostamme. Kellistyin 
nukkumaan kirkonkylän kansakoulun lattialle." 

Uudessakaupungissa oli 8.2. illalla ihmetelty, 
mihin suojeluskuntalaiset olivat lähteneet. Läh¬ 
töä seuranneina päivinä kaupunkiin saapui lisää 
lähiseutujen suojeluskuntalaisia, jotka liitettiin 
Uudenkaupungin suojeluskuntaan. Kaupungis¬ 
sa pidettiin näille harjoituksiakin parina päivänä, 
kunnes punaisten saapumisen pelossa toiminta 
hiljeni ja monet pakenivat kaupungista. Punaiset 
joukot saapuivat Uuteenkaupunkiin 11.2.1918. 

Lypertön tykit olivat aloittaneet 8. - 9.2. vä¬ 
lisenä yönä tulituksen ja jatkaneet sitä aamulla 
klo 6:een saakka.Tarkoituksena oli katkaista Ah¬ 
venanmaalle matkaavan Uudenkaupungin suo- 
jeluskuntaosaston matka. Vielä vuosikymmeniä 
tapahtumien jälkeen lähiseutujen asukkaat muis¬ 
tivat tuon tykkitulen yöllä. Harva asukkaista nuk¬ 
kui sinä yönä.Tykkien ammukset eivät tällä ker- 

Vasemmalta Hugo Siivonen (s.1902) Uudestakaupungista 
jaYrjö Poukka (s.1901) Lokalahdelta kuvattuina myöhem¬ 
min Satakunnan rintamalla saamissaan sotilaspuvuissa. He 
olivat retken nuorimpia osanottajia. Kuva Uudenkaupungin 
museon Augusta Olssonin kokoelmasta. 



Armas Lehtinen (s.8.12.1903) Kalannista oli retkikunnan 
nuorin osanottaja. Kuva Uudenkaupungin museon Augusta 
Olssonin kokoelmasta. 

siiri 



Leevi Lindqvist (myöh. Heikkala). LauriTammenniemen 
kokoelma. 


ralla osuneet asutuille seuduille. Ajateltiin, että 
Lypertön linnakkeelle oli hyökätty ja täysi tais¬ 
telu oli käynnissä. Kuten tavallista, monenlaisia 
huhuja liikkui tapahtumista sen jälkeen.Yhden 
huhun mukaan ryssät olivat ampuneet jään rikki 
suojeluskuntajoukon ympäriltä juuri, kun tämä 
oli marssimassa Iniönaukolla kohti Brändötä ja 
kaikki olivat hukkuneet. Kerrottiin myös saksalai¬ 
sen sotalaivueen saapuneen ampumaetäisyyden 
päähän Lypertöstä ja aloittaneen linnoituksen 
tulittamisen. Yhden version mukaan neuvokkaat 
suojeluskuntalaiset olisivat rakentaneet turve- 
pehkusta laivan muotoisia kasoja ja vetäneet näil¬ 
lä tykkien tulta ja tällä harhautuksella joukko olisi 
onnistunut ohittamaan vaaran paikan. 

Uudenkaupungin suojeluskuntaosaston läh¬ 
dettyä Kustavista Brändöhön seuraavana päivänä 
9.2. olivat venäläiset Kustavin kirkolla kuulustelleet 
ja pidättäneetkin ihmisiä, liittyen Uudenkaupungin 
suojeluskuntaosaston toimintaan Kustavissa. 

Albert Aapola ei ollut vielä lähtenyt poikien¬ 
sa Armaksen ja Olavin tavoin suojeluskunta- 
osaston matkaan Brändöhön. Hän oli kuitenkin 
varsin hyvin selvillä tilanteesta. Albertin muis¬ 
telma jatkuu Markku Aapolan kirjaamana näin: 
"Dramaattisen Kihtin ylityksen jälkeen väsynyt ja 
monin tavoin koettelemuksia kokenut joukko ma¬ 
joitettiin lepoon Brändössä. Syötiin, kuivateltiin 
varusteita, levättiin. Ilmeni myös yksi paha puute. 
Lähtökiireessä mantereelta ei ollut huomattu va¬ 
rustautua riittävästi kuormaston hevosten huol¬ 
toon.Todettiin, että Brändössä ei ollut saatavana 
heiniä tai muuta apetta tuollaiselle kymmeniä he¬ 
vosia käsittävälle juhtajoukolle. Mikä neuvoksi? 
Päätettiin, että kustavilaiset Armas Aapola, Arvo 
Äärinen ja Vartsalan miehet, kuskeiksi ja oppaiksi 
mukaan tulleet palaavat takaisin jälkiään ja ha- 

kevät rehuja Kustavista. Niin tehtiin.Vartsalaan 
päästiinkin, mutta tie yli Ströömin oli katkaistu. 
Oli tapahtunut niin, että vajaa vuorokausi siitä, 
kun Ahvenanmaan retkikunta ylitti väylän Ströö- 
millä, venäläinen jäänmurtaja tuli Katanpään va¬ 
ruskunnan hälyttämänä, jauhoi jäät väylältä ja 
laajalti rannoiltakin niin sohjoksi, ettei siitä pääs¬ 
syt yli millään. Väylän yli Vartsalan ja Kivimaan 
välille rakennettu porras, puuelementeistä koottu 
purettava ja taas nopeasti koottava silta ajettiin 
myös murtajalla ihan kappaleiksi niin, että osia 
koottiin vielä keväällä 1918 läheisten saarten 
rannoilta. Vartsala, Anavainen, koko pitäjän län¬ 
sipuoli oli joutunut mottiin liikenteeltä useiksi 
päiviksi. Ajatus rehujen hakemisesta Kunnarai- 
sista, Ääritalosta ja muista Ströömin itäpuolen 
taloista raukesi. Hakijat saivat kuitenkin heiniä, 
kauroja ja muuta apetta riittävästi Vartsalan ja 
Anavaisten taloista. He pääsivät aamulla onnelli¬ 
sesti myös Kihtin yli Brändöön takaisin. Niin sai¬ 
vat kuormaston juhdatkin huoltonsa toimimaan. 
Aamulla 10.2.1918 oli siis poika Armas lähtenyt 
kolonnan kanssa yli Kihtin. Ero isän ja pojan kes¬ 
ken jäi viimeiseksi. 

Albert Aapola oli edellisen yön nukku¬ 
nut Sipilän kamarissa. Rauhaton yö ja ai¬ 
nakin yksi äkkiherätys, kun pelättiin punais¬ 
ten tuloa. Albert ei vielä Brändöön lähtenyt. 
Hän meni yli vanan miesjoukossa, mukana mm 
Taivassalon Vuorenpään isäntä. Sillä välin olivat 
venäläiset laivat rikkoneet jään Kivimaan salmes¬ 
sa niin perusteellisesti, että koko Ströömi Vikat- 
maan ja Langstedtin välillä oli sohjoutunut.Tuo 
sotajoukon käyttämä vanalautta kellui Pirishol- 
min jaTelkän puolivälissä. Sinne ei päässyt eikä 
sieltä pois. Murtajan olivat tilanneet kai Lintuko¬ 
dossa tähystyspaikkaa pitäneet punaiset varti¬ 


jat, jotka näkivät osaston ylittävän vanan, mutta 
saivat hälytyksen tehdyksi vasta myöhemmin. 
Albert ja hänen kumppaninsa ajoivat Koelsuun 
ja sieltä sitten Grönvikin lautalla yli. Sitä hoi¬ 
ti toinen yrittäjä, kilpailu oli kovaa. Ehkä tämä 
sai toimia siksi, että yhtä ylityspaikkaa voitiin 
helpommin valvoa. Niinpä Albertkin siinä tun¬ 
nistettiin. Hän tuli hevosineen kotiin Kivimaan 
kautta. Huomasi sotalaivankin taas tulossa lä¬ 
hellä Kallioniemeä, mutta ei jäänyt sen liikkeitä 
seurailemaan. Toimitti asioitaan Kivimaalla ja 
meni kotiinsa. Ei ehtinyt kauan oleilla, kun tultiin 
sanomaan, että merisotilaita lähestyy kiväärit 
kainalossa.Tieto isännän paluusta oli saatu. Al¬ 
bert kuului ilman muuta noutolistan kärkinimiin. 
Emäntä Toini oli tilanteen tasalla. Hän kiiruhti 
Vastaanottamaan vieraita' portille. Hän tiedus¬ 
teli näitten asiaa ja valitteli isännän poissaoloa, 
kun tätä kyseltiin. Sillä välin muut auttoivat Al¬ 
bertin pitkän tuvan kellarinluukusta alas kellariin. 
Vaatteensa, jalkineensa ja reppunsa sai hädäs¬ 
sä mukaansa. Luukun päälle levitettiin matto, 
emännän keinutuoli nostettiin matolle. Siihen 
istuutui Siina-mamma, sairas nainen siinä istui. 
Patrulli tuli sisälle. Joukko käyttäytyi aika uhkaa¬ 
vasti, mutta kurinalaisesti. Toinia uhattiin ihan 
brovvninki otsalla: "Pappa tullut kotiin, sano 
missä on tai ammumme sinut."Toini säilytti rau¬ 
hallisuutensa, onneksi. Sanoi isän menneen jo 
tunti takaperin Pohjolan suuntaan. Saattaa olla 
Taivassalossa. Patrullin miehet tutkivat huoneet, 
koputtelivat lattioitakin, mutta eivät löytäneet 
kellaria. Säälivät kai sairasta siinä keinutuolis¬ 
sa eivätkä kovin rypistelleet. Voihan koko touhu 
tuntua heistäkin vastenmieliseltä. Läksivät siitä 
pois vähitellen eivätkä ryöstelleet tai vahingoit¬ 
taneet mitään. Pienestä kaikki oli kiinni ollut. 






Knut Palmu - rauhan mies ristiaallokossa 


Knut Palmu on oiva esimerkki aatteen ja rauhan miehestä, joka miltei menetti henkensä uskomansa 
asian puolesta kevään 1918 pyörteissä. 

Lokalahdelta lähtöisin oleva leipuri ja kauppias toimi työväentalon vahtimestarina ja paikalli¬ 
sen työväenyhdistyksen rahastonhoitajana. Hän oli jo nuorena omaksunut maltillisen vvrightiläisen 
työväenaatteen, uskoen koulutuksen ja tiedon avulla saavutettavaan köyhyyden poistamiseen ja 
luokkaerojen kaventumiseen. 

Asenteet jyrkkenivät kuitenkin nopeasti sisällissodan alla etenkin suurimmissa kaupungeissa 
ja työväenliikkeessä nousi esiin kovan linjan kannattajien ajama, tarpeen vaatiessa väkivalloinkin 
saavutettava yhteiskunnallinen muutos. Se oli vastakkainen Knut Palmun vakaumuksen kanssa. On 
merkille pantavaa, että hän ei ollut halukas tarttumaan monien muiden lailla aseisiin, vaikka hänellä 
olisi ollut siihen poikkeuksellisen hyvät edellytykset. 



Olga ja Knut Palmu lapsineen vuonna 1925. 




Knut Palmu oli palvellut ansiokkaasti kolme vuotta rakuunoissa Suomen vanhassa sotaväessä 
ja toiminut nuorempana aliupseerina. Etenkin punaisella puolella oli huutava pula sotilaskoulutuk¬ 
sen saaneista, ja hän olisi ollut varmasti erinomaista ainesta plutoonan- tai komppanianpäälliköksi 
kaartissa. Asetta hän ei kuitenkaan käteensä ottanut ja se pelasti erittäin todennäköisesti hänen 
henkensä sodan verisissä jälkiselvittelyissä. 

Väkisin Ahvenanmaalle 

Valkoisten joukkojen lähtiessä sodan alussa Uudestakaupungista Ahvenanmaalle, veivät he tälle 
vaivalloiselle ja vaaralliselle retkelle mukanaan kymmenkunta panttivankia, myös Knut Palmun. 
Salmen kartanon isäntä Lauri Zenger oli yksi niistä suojeluskuntalaisista, jotka tulivat hakemaan 
Knut Palmun kotoaan. Olga-vaimo ja lapset seurasivat totisina, kun isää lähdettiin viemään pois. 
Silloin peloton Lyyli-tytär astui esiin, käveli isänsä eteen ja ojensi äärimmäisen vakavana hänelle 
kätensä hyvästiksi. Olga ja Knut Palmulla oli kyseisenä aikana kuusi lasta. 

Epätietoisuudessa elävien omaisten tuskaa lisäsi entisestään paikkakunnalla levinnyt vahva 
huhu panttivankien surmaamisesta. He pääsivät kuitenkin palaamaan kotiin maaliskuun alussa, 
mutta muutamat näistä keskeisistä punaisista toimijoista teloitettiin myöhemmin keväällä valkois¬ 
ten voittajien palattua Uuteenkaupunkiin. 

Myös myöhemmin keväällä omia teitään kaupunkiin palannut Knut Palmu vangittiin. Häntä 
säilytettiin Kainpirtissä olleessa tilapäisvankilassa ja suvussa säilyneen tarinan mukaan henkikin 
oli hiuskarvan varassa: hän oli jo teloitettavien joukossa, kun joku totesi leipää tarvittavan ehdotto¬ 
masti jatkossakin ja erinomaista leipuria ei siksi kannata ampua. 

Knut Palmu osasi venäjää ja ruotsia, mutta hän säläsi nämä taitonsa panttivankina ollessaan. 
Hän kuunteli korva tarkkana mahdollisia hälyttäviä viestejä, kun ahvenanmaalaiset puhuivat keske¬ 
nään vapaasti ummikoksi luulemansa suomalaisen seurassa. Koko ajan piti olla valmiina pakoyri- 
tykseen, jos vaara uhkaisi. Kaikesta päätellen Knut Palmu myöhemmin jopa solmi ystävyyssuhteita 
paikallisiin, koska hän matkusti 1920-luvulla Siiri-tyttärensä kanssa majoitustalossaan pidettyihin 
suuriin häihin. Hän jatkoi menestyksellisesti kauppiaan ja leipurin ammattiaan ja Olga ja Knut Pal¬ 
mun leipomon tuotteet olivat tunnettuja ja suosittuja paikkakunnalla useita vuosikymmeniä. 

EL 

Lähteet: 

• Anssi Simojoen muistiinpanot ja haastattelut syksyllä 2018. 

• Markku Tiaisen haastattelut kesällä 2018. 





En rl 



Kustavilaisia Uudenkaupungin suojeluskuntaosaston jäseniä.Takarivissä vasemmalta 1. Armas Aapola, 3. Ilmari Kanerva 
ja oikeassa laidassa äärimmäisenä seisoo Olavi Aapola. Alarivissä oikealta 1. on Kustaa Aapola. Uudenkaupungin museon 
Augusta Olssonin kokoelma. 

Albertille selvisi monta asiaa: Silmälläpito on 
tehty niin tehokkaaksi, että se estää julkisen liik¬ 
kumisen. Turvalliselta ei tunnu kotosallakaan, 
sillä näkijöitä riittää. Paikalliset punikit eivät itse 
halua häneen kajota, mutta lähettävät tarvittaes¬ 
sa sellaiset avustajat, jotka eivät häikäile. Albert 
lähti vielä samana iltana pakomatkalle. Jalkaisin 
hän kulki sivuteitä ja ihmisiä vältellen. Sai sitten 
Pohjolasta hevoskyydin ja ajoi Isoluodon Elmnäi- 
siin. Varovaista väkeä hän sielläkin tapasi, mutta 
hänelle annettiin yösija. Mieltä vaivasi masen¬ 
tunut olo ja huoli itsestä sekä omaisista kotona. 

Albert jatkoi 11.2.1918 yksinäistä pakomatkaa 
jalan kohti Laupusta. Nyt hän tapasi Juho Aulan 
ja Aapo Eskolan. Nämä olivat yöpyneet Petteri 
Salmisen talossa, pakomatkalla hekin. Kotosalla 
ei nyt näyttänyt turvalliselta viipyä. Albert kirjoitti 
kirjeen kotiväelle Aapon mukaan. Antoi siinä oh¬ 
jeita ja opastusta vaikeista ajoista selviytymiseen. 
Hiukan helpotti. Pani kirjeeseen myös tuhat mark¬ 
kaa rahaa kotolaisille. Aapo lupasi toimittaa asian 
palattuaan. Juho Aula, Eskola ja Albert kävivät ha¬ 
kemassa kalastaja Jantosen oppaakseen. He pää¬ 
sivät vaivatta yli vanan, eikä muutakaan estettä 
ilmaantunut. Kolkon saaressa, tutussa talossa he 
saivat yösijan. 

Albertin ja Aulan tiet erosivat 12.2. aamulla. 
Hän ja Aapo Eskola vaelsivat ensin Norrbyhyn. 
Sieltä he saivat kyydin Äselholmaan ja yösijan 
tutusta Eskoksen talosta. Heidät otettiin hyvin 
vastaan, tarjottiin ruokaakin. Albert ja Eskoksen 
väki sopivat, että Kunnaraisten väki saisi sieltä 
suojapaikan, jos elo tulisi vaikeammaksi. Lupa- 
sivat vaikka kuljettaa vielä tuttaviinsa Nötöhön, 
jos tarvitaan, mikä kevensi mieltä. Lähettivät vielä 
renkinsä kertomaan terveiset Kunnaraisiin ja sel¬ 
vittämään asian. Niin tapahtui, vaikka evakkoon 



Albert Aapola liittyi Uudenkaupungin suojeluskuntaosas- 
toon Ahvenanmaalla. Hän oli vanhin retkikunnan jäsen 
(s. 1854).Tässä kuvassa hän on asepuvussa, jotka miehet 
saivat vasta Satakunnan rintamalla. Kuva Leevi Heikkalan 
kokoelma. 

ei lähdettykään. 13.2.1918 Albert sai kyydin ma¬ 
japaikastaan ja yhdessä Aapo Eskolan kanssa he 
kulkivat ensin Brändön kievariin. Siellä levähdet¬ 
tiin ja syötiin eväitä. Liikkeellä oli väkeä paljon. 
He tapasivat mm Uudestakaupungista paenneita 
ihmisiä, jotka osasivat kertoa Uudenkaupungin 
tapahtumista punaisten sinne saavuttua, ryös¬ 
töistä ja murhatöistä." 

Brändöhön saapumisen jälkeen 9.2. suojelus- 
kuntaosasto lepäsi vuorokauden. Siellä kymmeniä 
miehiä kieltäytyi jatkamasta matkaa ja palasi man¬ 
tereelle. Monet olivat sairastuneet ja kääntyivät 
takaisin, joutuen sitten punaisten kuulusteltaviksi. 
Miehistä yksi kuoli keuhkokuumeeseen.Osa heistä 
liittyi myöhemmin Saariston Vapaajoukkoon, jon¬ 
ka johtajina toimi ruotsalaisia vapaaehtoisia up¬ 
seereita. Maarianhaminaan oli lähetetty E. ja G. 
Grönblom, jotka lähettivät sieltä sodanjohdolle 
sähkeen, pyytäen toimittamaan aseita. Niitä luvat¬ 
tiin toimittaa 12.2 Hellmansfyrin majakan luokse. 

Kapteeni Fabritius, E. Grönblom ja G. Grön¬ 
blom matkasivat 9.2 iltapäivällä Kumlingeen. 
He tapasivat siellä muutamia ahvenanmaalai¬ 
sia, jotka kertoivat, että Ahvenanmaalta oli tehty 
avunpyyntö Ruotsille. Siellä oltiin kuitenkin myös 
halukkaita olemaan yhteistoiminnassa suojelus- 
kuntaosaston kanssa. Ahvenanmaalaiset ker¬ 
toivat venäläisten lukumäärän olevan noin 900 
miestä, hajallaan eri puolilla saaristoa. Venäläis¬ 
ten puhelinverkosto oli tiedossa ja sen perusteella 
Fabritius sai yleiskuvan venäläisten ryhmityksistä 
ja teki hyökkäyssuunnitelman. Sen mukaan tuli 
ensin tuhota venäläiset jalkaväkijoukot Godbys- 
sä, jossa myös sijaitsi puhelinkeskus. Sitä ennen 
piti vallata Prästön ja Sottungan tiedotusasemat. 
Jatkossa olisi tunkeuduttava kiilana venäläisten 
etelä- ja pohjoispuolella olevien joukkojen väliin 


ja vallattava yllätyshyökkäyksillä linnoitukset, ku¬ 
ten Orrdahlsklint, Näsvik, Boxö, Saggö ym poh¬ 
joispuolella olevat linnakkeet ja patterit. Pääisku 
tulisi suorittaa Maarianhaminaa vastaan, joko 
suoraan Gölbyn - Jomalan kautta tai kiertoliik¬ 
keillä. Suojeluskuntaosasto oli selvästi miesluvul¬ 
taan venäläisiä heikompi, joten nopea toiminta 
olisi onnistumisen edellytyksena. Venäläisille ei 
saanut antaa aikaa joukkojensa kokoamiseen. 


Kohti Kumlingea 

Kumlingeen lähdettiin laskiaisaamuna 10.2. ja 
kuljettiin Björkön kautta, jossa pidettiin tauko. Pe¬ 
rille Kumlingeen saavuttiin kello 17. Eversti For- 
sell oli joutunut väistymään joukon johtajuudesta 
ja päälliköksi oli nostettu taas kapteeni Fabritius. 
Forsell lähti omia teitään Eckerön kautta Ruotsiin. 
Miehet vannoivat laskiaistiistaina 12.2. sotilasva- 
lan Kumlingessa, jossa heille myös ilmoitettiin, 
että joukko-osastosta on virallisesti tullut osa 
Suomen valkoista armeijaa nimellä Lounais-Suo- 
men Suojeluskunta. 

Turun saaristossa oltiin tietoisia Uudenkaupun¬ 
gin suojeluskunnan liikkeistä. Iniön kansakoululle 
oli kokoonnuttu pohtimaan saariston suojelemis¬ 
ta. Mukana ollut Mouhijärven virkavapaalla ollut 
nimismies Otto Wahlroos ehdotti taisteluosaston 
perustamista kotiseudun suojaamiseksi. Hänen 
ehdotuksestaan perustettiin Saariston Vapaajouk- 
ko saksalaisten ase-ja koulutusapua saaden. 

Kumlingessa käytettiin aikaan harjoituksiin. 
Kapteeni Fabritius tiedusteli Ahvenanmaalla ole¬ 
vien venäläisten määrää. Valtaosa heistä oli on¬ 
neksi sijoitettu Maarianhaminan ympäristöön. 
Heidän määräkseen eri lähteet ovat arvioineet 

710 - 2 000. Uudenkaupungin suojeluskunnan 
joukoille saattoi syntyä liiankin optimistinen kuva 
venäläisten määrästä ja tämä lisäsi uskoa omiin 
mahdollisuuksiin. 

Kapteeni Fabritius alkoi suunnitella Sottungan 
puhelinaseman ja Prästön radioaseman valtaus¬ 
ta. Uudenkaupungin suojeluskunta jatkoi 13.2.klo 
9.30 kohti Värdön kirkonkylää, jossa levättiin ja 
nautittiin kahvia ja syötiin piparkakkuja. Hevosia 
ei enää ollut mukana, koska jäät olivat täällä heik¬ 
koja ja kyytimiehet saivat luvan palata kotiin. 

Venäläisten hallussa ole Prästön lennätinase- 
ma oli sieltä vajaan peninkulman päässä.Tuo ase¬ 
ma oli varsin suuri. Venäjä oli halunnut korostaa 
suurvalta-asemaansa valtakunnan länsirajalla, 
rakentamalla varsin mahtavat puitteet tietolii- 
kennejärjestelmälleen niin postin kuin lennätti- 
menkin osalta. Prästöstä oli lennätinyhteys mm. 
punaisten hallitsemaanTurkuun ja erityisesti tuo 
yhteys piti saada katkaistua. Kankaisten kartanon 
omistaja Fredrik Aminoff oli hankkinut tarkat tie¬ 
dot Prästön varustuksista ja miehistön sijainnista. 
Aseman valtaaminen sisälsi riskejä. Suojeluskun¬ 
ta oli edelleenkin puutteellisesti aseistettu. Lisäk¬ 
si huolestutti se, että Eckeröön aselastia odotta¬ 
maan lähetetyt kolme suojeluskuntalaista olivat 
joutuneet venäläisten vangeiksi ja heiltä oli löyty¬ 
nyt valkoisten urkkimia tietoja venäläisten lennä- 
tinasemista.Tämän takia Fabritius päätti aikaistaa 
Prästön valtausta. 



Uudenkaupungin suojeluskuntaosaston (myöhemmin ni- 
meltäänTurun pataljoona) joukko-osastomerkki. Uudenkau¬ 
pungin museon kokoelma. 


Ensimmäinen taistelu Prästön radioasemalla 


Illalla 13.2. puoli yhdentoista aikaan siirtyi 1. 
komppania Vargataan, jossa se harjoitteli käsi¬ 
kranaattien käyttöä. Siellä paikalliset asukkat 

järjestivät miehille ruokailun. He saivat myös 
nukkua muutaman tunnin. Seuraavana aamuna 
14.2. kello puoli neljältä siirtyivät 1. ja 2. komppa¬ 
nia Fabritiuksen johtamina hevosrekikuljetuksella 
hyökkäämään vajaan peninkulman päässä sijait¬ 
sevalle Prästön radioasemalle. Osalla miehistä ei 
edelleenkään ollut asetta ja he saivat heinäsei- 
pään aseekseen. 

Kun saavuttiin metsäiselle saarelle, saarsi 1. 
komppania kasarmialueen, jolla lennätinasema 
sijaitsi. Samalla katkaisi 2. komppania venäläis¬ 
ten pakomahdollisuuden Bomarsundiin päin. 
Aseman ovensuuhun oli sijoitettu ampumaval- 
miina oleva konekivääri, mutta sitä ei ollut miehi¬ 
tetty. Venäläiset sotilaat olivat menneet kai nuk¬ 
kumaan, väsyttyään odottamaan. Ensimmäisen 
komppanian miehet pääsivät näin aivan lähelle 
rakennusta. Ryhmänjohtaja, kustavilainen Armas 
Harald Aapola (s.1893) hyökkäsi suoraan ovesta 
sisälle rakennukseen ja kaatui, saatuaan kivää- 
rinluodista osuman suoraan läpi pään. Hän oli 
suojeluskuntaosaston ensimmäinen kuolonuhri. 
Vihollinen oli herännyt ja ilmeisesti puoliunis- 
saan alkoivat ampua silmittömästi. He havaitsivat 
kuitenkin vastarinnan toivottomaksi ja antautui¬ 
vat.Tulitus jatkui vielä eräästä sivurakennuksesta, 
jonne heitettiin ikkunasta kotitekoinen kranaatti. 
Räjähdys vaikutti toivotulla tavalla ja venäläiset 
heittivät kiväärinsä ulos ikkunoista, antautuen. 
Vangeiksi saatiin 19 venäläistä sotilasta ja saaliik¬ 
si konekivääri, 18 kivääriä, 2 000 patruunaa, 30 
säkkiä jauhoja, 150 kg sokeria, 50 kg voita, leipää, 
monta tynnyriä bensiiniä, koneöljyä ja paloöljyä, 
jotka kaikki kuljetettiin 10 hevoskuormalla. 

Majuri evp. Ragnvald Lautkari muistelee 
(Vakka-Suomen Sanomat 31.12.1968): "Prästön 
radioaseman valtaus muodostui pataljoonan 


ensimmäiseksi valtauskohteeksi. Helmikuun 14. 
päivänä lähdimme valloittamaan radioasemaa, 
joka oli venäläisen meriväen miehittämä. Oli kir¬ 
kas tähtiyö ja hiljaa hiipien lähestyimme yhden 
komppanian voimalla asemaa, jolloin ovella seis¬ 
syt vartiomies pujahti nopeasti sisään. Kapteeni 
Fabritius antoi heittää muutamia käsikranaatteja 
ikkunoista sisään. Alkoi molemminpuolinen am¬ 
munta, väitettiin meikäläisten erehdyksessä alka¬ 
neen. Kapteeni Fabritius huusi ikkunasta sisään: 
"Daijte nam svoje oruzhje!" ("Luovuttakaa meille 
aseenne!"). Armas Aapola ryntäsi liian rohkeasti 
ovesta sisään ja eräs matruusi ampui hänet käy¬ 
tävällä. Asema antautui välittömästi ja päällikkö, 
vääpeli, ilmoitti välittömästi: "Ja nje bolshevik! 
Zanjat'svoju pajitsiju" ("En ole bolshevikki. Otta¬ 
kaa asema haltuunne"). Armas Aapola oli surul¬ 
linen uhri!" 

Myös Sottungan puhelinasema oli vallattu. 
Sinne oli lähetetty yhdeksän miehen partio, joka 
onnistui valtauksessa. Prästön valtaajat palasivat 
Fabritiuksen johdolla Värdöhön. Vallatulle Präs¬ 
tön asemalle lähetettiin 4. komppaniasta vartio- 
miehistö. Aseman lennätinkoneistoa yritettiin 
saada toimimaan, mutta turhaan. Prästön valtaus 
kohotti suojeluskuntalaisten mielialaa. Samana il¬ 
tapäivänä pataljoona sai marssikäskyn ja sen tuli 
lähteä Finbyhyn Sundissa. Pohjoiselta rintamalta 
kuuluneet huhut mm.Toijalan ja Porin valtaukses¬ 
ta lisäsivät rohkeutta ja toivoa miehissä. 

Tuossa vaiheessa suojeluskuntaosastoon 
liittyi myös Armas Aapolan isä Albert, joka on 
kertonut tapahtumista Markku Aapolalle näin: 
"VVärdön pappilan kohdalla meitä vastaan tuli 
osasto valkoisia sotureita, tuttujakin. Kunnak¬ 
sissakin käynyt Arvo Hankomäki tuli minut tun¬ 
nettuaan puhumaan. Hän otti lakin päästänsä, 

Prästön radioasema. Kuva teoksesta Vapaussota kuvissa. 

puristi kättäni ja sanoi: "Poikanne Armas kaatui 
aamulla kello kuusi. Prästön lennätinaseman 
valtauksessa. Hän sai luodin päähänsä ja kuoli 
heti." En osannut sanoa mitään, mutta totesin, 
että nyt tämä matka jää tähän. Maksoin kyytihe- 
vosen ja menin nuorisoseuran taloon, jossa oli 
omia miehiä muitakin, tuttaviakin. Tulivat ter¬ 
vehtimään ja ilmaisemaan osanottonsa. Löysin 
sieltä myös Kustaan ja Olavin. Ei saanut puhu¬ 
tuksi hetkeen, mielenliikutus tuli niin ankarana. 

Siinä sitten pojat kertoivat koko tarinan. Oli tul¬ 
lut käsky rynnätä lennätinasemalle ja vallata se. 
Venäläinen varuskunta osasi odottaa hyökkäystä, 
vaikka olikin kai nukkumassa, kun hyökkäys alkoi. 
Armaksen ryhmä oli saanut käskyn rynnätä edes¬ 
sä. Kun kasarmin ulko-ovi saatiin murretuksi, hän 
syöksyi ensimmäisenä käytävälle, toisia perässä. 
Tulitus oli kova. Armas kaatui pään lävistäneen 
oven läpi ammutun luodin satuttamana. Koko ta¬ 
karaivo oli tohjona, mitään ei voitu tehdä hänen 
pelastamisekseen. Tulitus kuitenkin loppui mel¬ 
ko nopeasti. Venäläiset antautuivat. Saatiin hyvä 
saalis, aseita ja ruokatarvikkeita, mutta Armaksen 
se hyökkäys vei. Olavi ja Kustaa olivat ymmär¬ 
rettävästi järkyttyneitä, osallistuivathan hekin 
tuohon rynnäkköön ja näkivät ja kuulivat kaikki. 
Tähän oli tyytyminen. JäinVärdön pappilaan yök¬ 
si ja se oli pitkä yö." 

Albert ryhtyi valmistelemaan Armaksen hau¬ 
taamista. Ehdotettiin sankarihautajaisiaVärdön 
hautausmaahan, mutta Albert ei siihen suostu¬ 
nut. Hän huolehti Armaksen ruumiin arkkuun, 
joka vietiin sitten Iniöön. Kumlingen postinkul¬ 
jettaja Öhberg, jo aiemmin ystävälliseksi osoit¬ 
tautunut mies kuljetti ruumiin Iniön kirkolle. 
Iniössä vainaja peitettiin 'kylmään hautaan', siis 
siunaamatta. Vasta toukokuussa veljet hakivat 


ruumiin sieltä. Armas siunattiin Kustavin sanka¬ 
rihautaan. 

Tieto Armaksen kaatumisesta ja ruumiin 
kuljettamisesta Kumlingeen tuli lähetin mukana 
nopeasti kotiin Kunnaraisiin. Emäntä Toini, roh¬ 
kea ja toimekas nainen, järjesti matkan ja kävi 
Armaksen ruumista katsomassa ja siistimässä. 
Sotaretkellä olevia omaisiaan hän ei tavannut. 
Albertin suru Armaksen kaatumisesta ilmeni toi¬ 
mintana. Hän halusi ja pääsi jonkin päivän peräs¬ 
tä käymään Prästön kasarmilla. Jäljet, verijäljet 
vielä näkyivät. Albert ei virallista selitystä näytä 
aivan uskoneen. Hän pitää jopa mahdollisena 
sitä, että yleisessä kaaoksessa kuolettavan lau¬ 
kauksen on voinut ampua joku takaa rynnännyt 
oma. Kuulostaa katkeran miehen jossittelulta, 
mutta siinä hän on oikeassa, ettei käskettyä suo¬ 
raa rynnäkköä ovin suljetulle käytävälle kenties 
ollut tarpeeksi harkittu. Ulkopuolelta olisi pääs¬ 
syt aivan lähelle suojassa, ja pieni pommi sisälle 
olisi ajanut saman asian. Albertia loukkasi vielä 
jonkun oman möläys siitä, että Armas ehkä syyl¬ 
listyi sillä tavalla rynnätessään uhkarohkeuteen, 
josta seurasi tuo kuolettava osuma. Armasta nuo 
jossittelut eivät tuoneet takaisin. Pian tapahtu¬ 
ma perheen ulkopuolisilta unohtui suurempien 
asioitten varjoon. Sotaretki jatkui." 

Niin Albert Aapola liittyi mukaan suojelus- 
kuntaosastoon. Huolta osastossa aiheutti se, että 
kolme miestä (suojeluskunnasta G. Grönblom ja 
kaksi ahvenanmaalaista) olivat edelleenkin ve¬ 
näläisten vangitsemina Maarianhaminassa va¬ 
koilusta syytettyinä. Heidän vapauttamisekseen 
ryhdyttiin neuvotteluihin. Prästön jälkeen lähe¬ 
tettiin venäläisille uusi puhelinsanoma, jossa il¬ 
moitettiin, että valkokaarti tulee ampumaan van¬ 
gitsemansa venäläiset, jos vangituille tapahtuu 

jotakin. Venäläinen sotilaskomitea ehdotti neu¬ 
votteluja, mihin suojeluskunta suostuikin. Suoje¬ 
luskuntalaisten puolelta valittiin tohtori Kristian 
von Alfthan varsinaiseksi neuvottelijaksi, koska 
hän osasi venäjää. Punaisen ristin tunnuksin 
merkittynä lääkärinä häntä pidettäisiin luotetta¬ 
vampana, kuin varsinaista sotilashenkilöä. Mui¬ 
na neuvottelijoina suojeluskunnan puolelta olivat 
toimittajat Yrjö Koskelainen ja Jukka Lilius sekä 
johtaja Edgar Grönblom. 

Maaliskuun 14. päivänä venäläiset ja valkoiset 
aloittivat neuvottelut Maarianhaminan seurahuo¬ 
neella vankien kohtalosta ja tilapäisestä 24 tunnin 
aselevosta. Mukana olivat myös ruotsalaiset edus¬ 
tajat. Neuvotteluissa sovittiin, että venäläiset luo¬ 
vuttavat Sundin ja Saltvikin pitäjät suojeluskunnan 
haltuun. Sovittiin, että vihollisuudet lopetetaan 24 
tunnin ajaksi, "jotta venäläisillä olisi aikaa tyh¬ 
jentää Pohjois-Ahvenanmaa'.' Neuvottelijana ol¬ 
lut tohtori Kristian von Alftan ei näyttänyt olleen 
tietoinen siitä, että kapteeni Fabritiuksen hyök¬ 
käyssuunnitelman johtavana ajatuksena oli juuri 
se, ettei venäläisille annettaisi aikaa joukkojensa 
kokoamiseen. Nyt he ikävä kyllä saivat sitä aikaa. 

Seuraavana päivänä 15.2 neuvotteluja jatket¬ 
tiin Maarianhaminassa ja Alftan oli edelleenkin 
neuvottelijana. Venäläiset suostuivat vaihtamaan 
3 valkoista suojeluskunnan vangitsemiin 23 venä¬ 
läiseen. Alftan asetti myös ehdoksi, että venäläi¬ 
set eivät saaneet kutsua punakaartilaisiaTurusta. 
Venäläiset suostuivat tähän, mutta eivät pitäneet 
lupaustaan, koska olivat jo edellisenä iltana kutsu¬ 
neet kipinälennättimellä punaisia joukkoja avuksi 
(4 laivaa ja 200 punakaartilaista). Tästä suojelus¬ 
kunnan esikunta oli myös saanut jo 14.2. illalla 
tiedon.Tiedon toivat maarianhaminalaiset lähteet 
esikuntaan, osoittaen yhteistyöhalunsa. Fabritius 


115 











En rl 



! ' - 

Suojeluskuntaosaston kolmas komppania Saltvikin Kvarnbossa 15.2.1918. Kuva Ahvenanmaan museon (Älands Museum) 

määräsi tällöin neuvottelijat palaamaan Maarian¬ 
haminasta. Heidän tuli olla Haraldsbyssä viimeis¬ 
tään 17.2. klo 6 aamulla, jolloin taistelun piti alkaa. 
Valkoisten neuvottelijoita ihmetytti erityisesti se, 
että ahvenanmaalaiset neuvottelivat heidän sel¬ 
känsä takana samanaikaisesti omin päin ja ruotsa¬ 
laisten kanssa, ilman Suomen laillisen hallituksen 
valtuutusta. Uudenkaupungin suojeluskunnan 
edustajat myös ilmoittivat Maarianhaminassa, 
että suojeluskunta ei aio poistua Ahvenanmaalta 
ilman kenraali Mannerheimin käskyä. 

Vankien vaihto tapahtui Saltvikissa Färjsundin 
jäällä demarkaatio- eli tulitaukolinjan rajalla jäällä 
15.2. kello 4 iltapäivällä. Sittemmin aselepoa jat¬ 
kettiin vielä 17.2. asti. Kapteeni Fabritius tulkitsi 
tätä niin, että hän sai vapaat kädet operoida itään 
päin ja riisua siellä venäläisiä aseista.Tulkinta oli 
yksin hänen omansa. Venäläinen sotilasneuvosto 
ei hyväksynyt tätä ja vaati Uudenkaupungin suo¬ 
jeluskuntaa luovuttamaan aseensa. Aselevosta 
huolimatta komppaniat olivat lähteneet Finbystä 
eteenpäin kohti Haraldsbytä. Hyökkäystä varten 
oli 3. komppania lähetetty pohjoiseen Kvarnbo - 
nimiseen kylään. 1. ja 4. komppania marssitettiin 
Haraldsbyhyn, joka miehitettiin ilman taisteluita. 
3. komppanian piti kello 6 iltapäivällä marssia de¬ 
markaatiolinjan yli ja edetä pohjoisesta kiertäen 
Finströmin kirkon kautta Grelsbyhyn. 1. komppa¬ 
nian piti etelästä päin katkaista vihollisen pako 
Jomalaan. 4.komppania jäi reserviin Haralds¬ 
byhyn ja 2. komppania suoritti vartiopalvelusta. 
Näin valmistauduttiin tuleviin taisteluihin, mutta 
tämä herätti tulevissa neuvotteluissa epäluotta¬ 
musta suojeluskuntaa kohtaan. 

Fabritiuksen tarkoituksena oli heti aselevon 
päätyttyä valloittaa Godbyn kylä, joka hallitsi tei¬ 
tä pohjoiseen, etelään ja länteen. Siellä sijaitsi 


myös linnoitusasemien puhelinkeskus. Ahvenan¬ 
maalaiset vapaaehtoiset, joita oli noin 80, olivat 
16. helmikuuta suojeluskunnan 3. komppaniassa 
olleen John Engblomin johdolla etsimässä punai¬ 
sia ahvenanmaalaisia myös Grelsbyn kartanon 
alueelta.Turkulainen liikemies John Engblom oli 
komppanian päällikön Yngve Svinhufvudin oikea 
käsi Ahvenanmaalla. Kummallakaan heistä ei 
ollut sotilaskoulutusta. Varatuomari Svinhufvud 
oli sairastuneen komppanianpäällikkö Ähmanin 
sijaisena.Yngve Svinhufvud oli senaatin puheen¬ 
johtajan Pehr Evind Svinhufvudin eli "Ukko-Pe- 
kan" poika. Komppanian miehistä Carl-Rudolf 
Gardberg mainitsee tarkemmin selittämättä En¬ 
gblomista, että hän oli "tunnettu ja vihattu Ah¬ 
venanmaan retken jälkeen" John Engblomia 
luonnehdittiin "brutaaliksi ja vallanhimoiseksi 
mieheksi" (Anna Bondestam). Ahvenanmaalla 
hän oli vihattu, teloitettuaan erään paikallisen 
työväenyhdistyksen jäsenen. 

Leevi Lindqvist muistelee: "Haraldsbyhyn tul¬ 
taessa määrättiin 2. komppania heti vartiopalve- 
lukseen. Neuvottelujen tuloksena ja myös yllättä¬ 
mällä ja uhkailemalla oli siellä saatu venäläisiltä 
sotilailta paljon sotakalustoa ja elintarvikkeita, 
varsinkin runsaasti sokeria. Saaliin joukossa oli 
mm. kahdeksan kuudentuuman kenttätykkiä.Ty¬ 
keistä oli neljä täydessä käyttökunnossa. Näistä 
muodostettiin kenttäpatteri, joka osallistui me¬ 
nestyksellä 17 - 19 päivinä Ahvenanmaalla käy¬ 
tyihin taisteluihin. Patteriin vapaaehtoista miehis¬ 
töä koottaessa pääsin tähän joukkoon ja sain näin 
sotakokemusta tykkimiehenä. Patterin päälliköksi 
saapui ikään kuin taivaasta pudotettuna Venäjäl¬ 
tä sotavankeudesta pakoon päässyt saksalainen 
tykistökapteeni Joseph Schleutker. Omassa jou¬ 
kossamme ei olisikaan ollut ketään tykistöasioi- 




den tuntijaa. Nyt oltiin jatkuvasti tykkien parissa 
erilaisissa harjoittelutehtävissä." 

Joukkueenjohtaja Frans Salomaa Kalannista 
kirjoittaa päiväkirjassaan:"16.2.1918. Kaksi päivää 
on taas kulunut, vaiheista rikkaita. Toissapäivä¬ 
nä lähdin Värdöstä ja olin yön vahdissa Prästön 
lennätinasemalla, joka edellisenä yönä vallattiin. 
Oli kylmä yö, joten miehet olivat lujilla. Suuren¬ 
moiset olivat laitokset ja koneet. Kuuluu olevan 
suurimpia lennätinlaitoksia Pohjoismaissa. Eilen 
tyhjennettiin se ja pääsimme pois vahdista. Finby- 
hyn majoituttiin, jossa kahden kilometrin päässä 
on venäläisten vahva asema, Godby- niminen. 
Se piti vallattaman jo viime yönä, mutta mitään 
ei kuulunut, jatketaan kai neuvotteluja. Saltvik 
vallattiin edellisenä yönä. Se antautui. Saaliina 
tuli satakunta kivääriä, 8 tykkiä ja muuta. Viime 
yön olivat mieheni vahdissa, ennestään väsynei¬ 
nä. Äsken hälyytettiin kiväärimiehet liikkeelle. 
Näinkin muutamia venäläisiä, mutta ei ammuttu. 
Lähetystö lähti äsken rauhanneuvotteluihin Maa¬ 
rianhaminaan. Saa toivoa, että tehdään sovinto 
ilman verenvuodatusta. 

Venäläiset luovuttavat aseensa ja lähtevät 
omalle maalleen. Jonkun verran tulee jo mieli 
rauhallisemmaksi. On vähän jo selvyyttä asemas¬ 
ta. Mutta samalla selvenee, kuinka tavattoman 
epävarmalle retkelle on lähdetty. Melkein aseetto¬ 
mina venäläisten vahvoille asemille. Ainoastaan 
venäläisten suuri pelko ja haluttomuus tappeluun 
selittää menestyksemme. 

Kotipuolessa kuuluu pahoja. Punakaarti teu- 
haa siellä. Ryöstää viljavarat ja mitä muuta teh¬ 
nee. Jospa pian voitaisiin palata sinne voimakkai¬ 
na palauttamaan järjestystä." 


Godbyn taisteluihin valmistautumista 


Uudenkaupungin suojeluskuntaosasto valmis¬ 
tautui hyökkäämään Godbyn kylään venäläisiä 
vastaan. Odotettiin jännittyneinä vain sopivaa 
hetkeä. Neuvottelija Alftan luotti siihen, että Ah¬ 
venanmaa sopimuksen mukaisesti tyhjentyisi 
venäläisistä joukoista. Asia ei kuitenkaan ollut 
näin yksinkertainen. Myös ruotsalaiset olivat 
ryhtyneet toimiin ja Ruotsin joukkoja oli tulos¬ 
sa Ahvenanmaalle. Kapteeni Fabritius luuli, että 
kyseessä oli valkoisten joukkojen avuksi tuleva 
retkikunta ja antoi tästä syystä suostumuksen¬ 
sa aselevon pidentämiselle 17.2. saakka. Hän 
lähetti varatuomari Piintilän ilmoittamaan 3. 
komppanialle, että sen piti lopettaa eteneminen 
kohti Godbytä. Fabritius lähetti turkulaisen toh¬ 
tori Renvallin innostamaan pohjoisia pitäjiä kan¬ 
sannousuun. Saltvikiläiset innostuivatkin ja ke¬ 
hottivat hyökkäämään Orrdalsklintin langatonta 
asemaa vastaan. Sen miehistö kuitenkin pakeni 
ilman taistelua ja 3. komppanian Luotohaaran 
joukkue pidätti kaikki 7 venäläistä ja taas saatiin 
sotasaalista, kuten lennätinkoneita, elintarvikkei¬ 
ta, 10 kivääriä, 1 laatikollinen patruunoita selkä 
1 laatikollinen käsikranaatteja. Venäläiset eivät 
tehneet lainkaan vastarintaa. Sen sijaan paikal¬ 
le saapuneet naiset soittivat kovastikin suutaan, 
surren tutuiksi tulleiden venäläisten sotilaiden 
kohtaloa. 

Daglösasta yllätettiin vielä suurempi sotilas- 
osasto matkalla etelään. Heiltä takavarikoitiin 90 
kivääriä, ammuksia ja ruokatarpeita. Daglösas- 
sa olevat 8 tykkiä jäivät myös valkoisille, 4 niis¬ 
tä käyttökuntoisina.Tähän pidätykseen osallistui 
suojeluskunnan lisäksi 50 saltvikilaista. Pälsbö- 
lestä venäläiset olivat lähteneet omia aikojaan. 

Godbyn kylää. Kuva teoksesta Vapaussota kuvissa. 

Tohtori Renvall oli nyt ehtinyt jo Finströmin pi¬ 
täjään, jossa hän oli viettänyt kesälomiaan. Hän 
koetti innostaa Boxön valtaukseen, mutta sai 
epäröiviä vastauksia. Hänen mukaansa vahva 
linnoitus piti vallata pelottelulla ja petoksella ja 
siihen tarvittiin paljon väkeä. Aseiden puuttuessa 
piti olla jotakin aseen näköistä mukana harhaut¬ 
tamaan. Paikkakuntalaiset suostuivatkin tähän, 
ja lähtivät Saltvikin kirkolle. Renvallin seuraava 
kohde oli Geta, josta venäläiset olivat paenneet, 
kuultuaan Prästön valloituksesta. 

16. helmikuuta toteutettiin Boxön retki. Ennen 
lähtöä linnoituksesta saapui kaksi venäläistä, jot¬ 
ka kertoivat puolustajien antautuvan, jos heille 
taataan vapaa poispääsy. Puolenpäivän aikaan 
Lähti suojeluskunnan kolmas komppania liikkeel¬ 
le kohti linnoitusta. Matkan varrelta liittyi mukaan 
ahvenanmaalaisia ja lopulta paikallisia miehiä oli 
mukana 200 - 300. Parin kilometrin päässä Bo- 
xöstä pidettiin neuvottelu hyökkäyksestä. Lin¬ 
noitukseen lähetettiin neuvottelemaan. Prievvert, 
Luotohaara, Fredriksson ja Hedman ja em. kaksi 
venäläistä. Neuvottelijat otettiin vastaan ilman 
välikohtauksia.Toverineuvosto kutsuttiin koolle. 
Mitään valmista ei alkanut kuulua. Venäläiset pyy¬ 
sivät lisäaikaa. Neuvotteluja jatkettiin sitten vielä 
jäällä. Valloittamaan lähteneen miesjoukon mää¬ 
rä sai neuvoston vakuuttumaan ja lopulta marssi¬ 
vat suojeluskuntalaiset tuohon kallioon porattuun 
linnoitukseen ilman taistelua, ottaen haltuunsa 
sen runsaat varastot. 

Carl-Rudolf Gardberg muistelee (Lähde: Över 
branten. Bröder i krig):" Ahvenanmaan vahvin lin¬ 
noitus oli meidän ja saalis oli valtava - elintarvik¬ 
keita ja ampumatarvikkeita, kivääreitä (200 kpl), 
kuularuiskuja (2 kpl), tykkejä; kolme 12-tuumaista 
jättiä, jotka olivat suurimmat koko Ahvenanmaal¬ 


la, oli asennettu betonijalustoille kasematteineen, 
neljäs oli vasta osittain asennettu." 

Nyt sai mahdollisimman moni suojeluskun¬ 
talainen oman kiväärin. Muonavarastoon sieltä 
saatiin myös täydennyksiä: toistasataa säkillistä 
jauhoja, sokeria, voita, makaroneja ja lihaa. So¬ 
keria kertyi suojeluskunnalle erityisen runsaasti. 
Vangitut venäläiset marssitettiin Haraldsbyn työ¬ 
väentalolle. Venäläiset upseerit kirosivat petosta, 
johon olivat langenneet, mutta sotilaat iloitsivat 
ja toivoivat pääsevänsä kotiin Venäjälle. 

Valtaosa ahvenanmaalaisista suhtautui myö¬ 
tämielisesti suojeluskuntalaisiin. Haraldsbyssä 
kauppias Silanderin luona kolme yötä majaillut 
agronomi Aapola havaitsi kahden tytön vehkeile- 
vän venäläisten kanssa.Tytöt olivat öiseen aikaan 
hiipineet pattereihin kertomaan valkoisten olois¬ 
ta ja asemista.Toinen tytöistä oli Alice Rosenblad 
Suojeluskunta ja paikalliset asukkaat asettivat Ro- 
senbladin kotiarestiin koululle, jossa hän asui ja 
toimi opettajana. 

Theodor Prievert kokosi seuraavana päivä¬ 
nä 18 miehen osaston, joka piiritti Saggön lin¬ 
nakkeen ja esitti tiukan vaatimuksen linnakkeen 
komentajalle. Kuultuaan Boxön kohtalosta, ve¬ 
näläiset antautuivat. Heille oli kerrottu, että suo¬ 
jeluskuntalaisia oli 1 000 miestä. Saggössä van¬ 
gittiin 17 venäläistä ja saatiin 70 kivääriä, neljä 
kuularuiskua, 74 säkkiä jauhoja ja paljon muitakin 
elintarvikkeita. Näin oli pohjoinen osa Ahvenan¬ 
maata saatu suojeluskunnan haltuun. 

Ahvenanmaalla vaikuttivat myös separatisti¬ 
set pyrkimykset. Ahvenanmaa - liike oli perustet¬ 
tu vuonna 1917 ja se vaati vahvasti Ahvenanmaan 
liittämistä Ruotsiin. Liike lähetti helmikuussa 1918 
valtuuskunnan Ruotsiin ajamaan tätä asiaa. Sa¬ 
malla levitettiin valheellisia tietoja, joiden mu- 





kaan kumoukselliset venäläiset sotilaat olivat 
käyttäneet hyväkseen paikallista väestöä saarilla. 
Ruotsin sanomalehdet alkoivat levittää tätä tie¬ 
toa. Suojeluskunnan saapuminen Ahvenanmaal¬ 
le sai ruotsalaiset toimintaan. Sen takia aselastis- 
sa ollutta Hero - laivaa ei päästetty perille, eikä 
myöskään 500 miehen suuruista vapaaehtoista 
avustusretki kuntaa. 

Ruotsin valtio katsoi asiakseen puuttua Ahve¬ 
nanmaan tilanteeseen. Kuningas oli 13.2. antanut 
suostumuksensa ruotsalaisen sotilasretkikunnan 
lähettämiseen Ahvenanmaalle "estämään väki¬ 
vallantekoja asukkaita kohtaan'.'Tässä tarkoituk¬ 
sessa saapuivat Eckerön edustalle 14.2. laivat Is- 
brytare I ja J. L. Runeberg, sekä panssarilaivaThor. 
Retkikunnan virallinen tehtävä oli evakuoida sivii¬ 
liväestöä ja tarjota Uudenkaupungin suojeluskun¬ 
nalle laivakuljetusta Pohjanmaalle, mistä oli myös 
Maarianhaminan neuvotteluissa aiemmin sovittu. 

Ruotsin hallituksen tavoitteena oli saada sekä 
suomalaiset että venäläiset joukot pois Ahvenan¬ 
maalta ja liittää se Ruotsiin. Mukanaan heillä oli 
myös Venäjän Tukholman lähettiläs Vatslav Voro- 
vskij. Ruotsin hallitus tiesi, että Suomi halusi voi¬ 
maan aselevon tai ainakin sovittelun alulle. Man¬ 
nerheim oli pyytänyt Ruotsilta aseapua ja sotilaita 
valkoiselle armeijalle. Ruotsi kieltäytyi antamasta 
sotilaallista apua, mutta tarjoutui välittäjäksi osa¬ 
puolten välille. Neuvottelut olivat viimeinen asia, 
mitä valkoinen Suomi halusi, koska se piti punai¬ 
sia maanpettureina. Punainen lehdistö taas ker¬ 
toi, että valkoiset halusivat myydä Ahvenanmaan 
Ruotsille. 

Ruotsin hallitukselle tilanne oli kiusallinen. 
Se halusi pitäytyä puolueettomuuspolitiikassaan, 
kuten se oli tehnyt myös maailmansodan aikana. 
Ruotsin sosiaalidemokraatit eivät voineet avoi¬ 


mesti tukea Suomen valkoisia, mutta eivät autta¬ 
neet punaisiakaan aineellisesti tai edes propagan¬ 
daa levittämällä. Ruotsi ei halunnut myydä aseita 
Suomeen ja tästä syystä valkoiset ostivat aseita 
Saksasta. Suomeen saapui kuitenkin valkoisten 
puolelle ruotsalaisia vapaaehtoisia 94 upseeria, 
jotka toimivat esikunnissa ja eri joukko-osastois¬ 
sa päällystötehtävissä. Heidän lisäkseen saapui 
maalis - huhtikuussa Suomeen 500 - miehinen 
ruotsalainen prikaati. Valkoisten puolella taisteli 
vapaaehtoisina yhteensä noin 1 000 ruotsalaista 
(Lähde: Den Svenska insatsen i Finlands frihets- 
krig är 1918). 


Godbyn ensimmäinen taistelu 

Sunnuntaina 17. helmikuuta majaili Uudenkau¬ 
pungin suojeluskunnan henkilöstö ja kaksi komp¬ 
paniaa edelleen Haraldsbyssä. 

Carl-Rudolf Gardberg: "Palasin takaisin 
Schvvelan osastoon (ruotsinkielisiä). Elämä muut¬ 
tui iloisemmaksi. Vartiomiehillä oli hyvä näkyväi- 
syys yli Färjsundetin. Soitettiin viulua, laulettiin 
ja viihdytettiin toisiamme vitseillä.Tunnelma oli 
suruton, vaikka pidettiinkin taisteluharjoituksia 
jäällä. Päivin ja öin oltiin kuitenkin valmiita hyök¬ 
käämään vihollisen kimppuun." 

Sotiminen koetteli miesten voimia. Marssimi¬ 
nen lumessa oli raskasta ja jalat olivat rakoilla. 
Ruokailut tapahtuivat epäsäännöllisesti. Marssi¬ 
en aikana saatiin ruoaksi vain vettä ja kuivaa lei¬ 
pää. Pitkien lepotaukojen ja majoittumiskausien 
aikana syötiin jatkuvasti ja liikaakin. Öisin nukut¬ 
tiin kovalla lattialla. Moniin vuorokausiin ei riisut¬ 
tu vaatetusta ja peseytymismahdollisuus oli vain 
kerran viikossa. 

Samanaikaisesti olivat Turun punaiset saa¬ 
neet tietoja Uudenkaupungin suojeluskunnan 
etenemisestä Ahvenanmaalla. Helmikuun 16. päi¬ 
vänä lähti noin 200 punaista matkaan jäänmurta¬ 
ja Murtajalla Turusta, tarkoituksenaan puhdistaa 
Ahvenanmaa. Eräs näiden punaisten johtajista oli 
23-vuotias Harry (Harald) Borg. Hän oli turkulai¬ 
sen tukkukauppiaan ja Arbetet -lehden toimitta¬ 
jan Walter Borgin vanhin poika. Samaista Harrya 
syytettiin yhteistoiminnasta venäläisten matruu¬ 
sien kanssaTurussa voin takavarikoin-nissa. 

Turun punakaartin pää11iköihin kuulunut O. 
Järvinen kertoi matkasta Murtajalla kohti Maa¬ 
rianhaminaa: 

"Me lähdimme lauantaina (16.2.) aamupäi¬ 
vällä Murtajalla Ahvenanmaata kohti. Matkam¬ 
me tarkoituksena oli mennä avustamaan Ahve¬ 
nanmaan työväestöä, jota porvarien kaartilaiset 
olivat ryhtyneet hätyyttämään." 

Maanantaina (18.2.) kello neljän ajoissa il¬ 
tapäivällä astui Maarianhaminaan maihin jouk¬ 
ko-osasto punakaartilaisia. Eräs mukana ollut ker¬ 
toi tästä 23.2.1918 Sosialisti -lehden kirjoituksessa: 
"Marssimme noin 5 - 6 kilometriä kaupungista Go- 
dbyhyn päin (Godby on 20 kilometrin päässä Maa¬ 
rianhaminasta). Jomalan pitäjän kirkon ohi mars¬ 
sittuamme einehdimme eräässä pikkukylässä ja 
kun tuli iltahämärä, haimme itsellemme yöpuuta'.' 

Kuultuaan punaisten voimien lähestyvän, 
kapteeni Fabritius päätti 17.2. hyökätä Godby- 
hyn niin pian kuin mahdollista. Siellä tulivat al¬ 
kamaan Ahvenanmaan retkikunnan kaikkein kii¬ 
vaimmat taistelut, jossa koko suojeluskunta otti 
osaa kaoottiseen liikkuvaan sodankäyntiin, tie¬ 
tämättä tarkemmin vihollisen ja omien joukko¬ 
jen liikkeistä. Hyökkäyssuunnitelmansa mukaan 
kapteeni Fabritius oli sijoittanut Uudenkaupungin 

suojeluskunnan 3. komppanian valmiiksi Grels- 
byhyn. Haraldsbyssä odottelivat 1. ja 4. komppa¬ 
nia.Tarkoituksena oli saarrostaa Godby luoteesta 
Finströmin ja Grelsbyn suunnista sekä koillises¬ 
ta yli Haralsbyn ja Färjsundetin. Fabritius oletti, 
että venäläisten vastarinta myös Godbyssä olisi 
heikkoa. Hän määräsi komppanioidensa tunnus¬ 
sanaksi "Mannerheim" 

Vihollisen taisteluasemat olivat noin 500 met¬ 
riä Godbyn kylästä etelään, metsäisen mäen reu¬ 
nassa tien molemmin puolin. Joukot olivat val¬ 
mistautuneet taisteluun, myös venäläiset, mutta 
kun mitään ei alkanut sunnuntaina 17.2. illalla 
tapahtua, alkoivat venäläiset hermostua. He il¬ 
moittivat tohtori Plathinin kautta Fabritiukselle, 
että he antautuvat. Fabritius meni itse Godbyhyn 
ja vaati venäläisiltä lopullista vastausta 10 minuu¬ 
tin sisällä. Mitään ei kuulunut ja Fabritius palasi 
Haraldsbyhyn. Pian tämän jälkeen kaksi venäläis¬ 
tä tuli perässä, ilmoittivat haluavansa neuvotella 
ja ehdottivat, että he saisivat poistua aseineen. 
Kapteeni vaati heitä laskemaan aseensa. Miehet 
poistuivat sen kuultuaan ja heti sen jälkeen kuul¬ 
tiin Haraldsbyhyn venäläisten merkkivihellys. 

Godbyn taistelu alkoi 17.2. illalla hieman yli 
kello 6. Suojeluskunnan 3. komppania ryntäsi 
kolmena osastona eteenpäin Grelsbystä ja 1. ja 
4. komppania lähtivät matkaan Haraldsbystä. 
Godby vallattiin jalkaväen voimin ilman tykistön 
tulitukea.Toinen joukkue luutnantti Ähmanin joh¬ 
dolla katkaisi venäläisten perääntymistien Maa¬ 
rianhaminaan. Samalla venäläisten konekivääri 
jäi heidän haltuunsa. Kolmas joukkue valtasi ky¬ 
län eteläpuoleisen kukkulan. Ensimmäinen jouk¬ 
kue hyökkäsi ketjussa Grelsbyn tien vasemmalta 
puolelta Godbyn kylään, kulkien sen läpi. Tämä 
yllätti venäläiset täysin ja heitä jäi vangiksi 106 






miestä ja 2 upseeria. Lisäksi Ähmanin joukkue 
vangitsi noin 20 miestä. Loput venäläiset päätti¬ 
vät tappion kärsineinä vetäytyä Emkarbyhyn. 

Haraldsbyn suunnalta lähestyneet 1. ja 4. 
komppania olivat puolen kilometrin päässä kyläs¬ 
tä, kun alkoi kuulua ammuntaa. Komppaniat ryn¬ 
täsivät kylään, jossa vastaan tuli 3. komppanian 
miehiä. Viholliset oli vangittu ja kiväärit koottu 
kasaan tielle. Vangittujen venäläisten kuljettami¬ 
sesta Haraldsbyn työväentalolle vastasivat ahve¬ 
nanmaalaiset vapaaehtoiset. 

Kapteeni Fabritius päätti saman tien kello 9 
aikoihin illalla edetä Gölbyn kautta Jomalaan. 
Siellä sijaitsivat venäläisten suuret varastot. Mu¬ 
kaan lähti kaksi joukkuetta 3. komppaniasta, 1. 
komppania ja 4. komppania reservinä. Marssit¬ 
tiin varoen kohti etelään. Ämnesin sillan takana 
olevien ampumahautojen jälkeen edettiin tietä 
pitkin metsän reunaan, jolloin alkoi kiivas am¬ 
munta konekiväärillä ja kiväärein. Suojauduttiin, 
3. komppania ketjussa tien oikealla puolella ja 1. 
komppania vasemmalla puolella. Hyökkääjien tuli 
oli heikkoa ja konekivääriäkään ei saatu toiminta¬ 
kuntoon. Suojeluskunnan komppanioiden ketjut 
olivat epäjärjestyksessä ja osin sekoittuneet.Tu¬ 
lituksessa oli kolme taukoa. Venäläiset ampuivat 
kenttätykeilläkin sekä noin 20 km päässä olevasta 
Hammarlandin patterista järeillä mörssäreillä. 

Kun taistelussa tuli hetken tauko, Fabritius 
nousi ylös ja kehotti venäläisiä antautumaan. 
Tästä he kieltäytyivät ja aloittivat vielä kiivaam¬ 
man tulituksen. Tukena käytettiin lyhyeltä mat¬ 
kalta ammuttuja shrapnelleja (luodeilla täytetty 
tykinammus), jotka räjähtelivät ketjussa. Tähän 
eivät hyökkääjät olleet tottuneet. Kaksi suojelus¬ 
kuntalaista haavoittui. Lyytinen 1. komppaniasta 
sai lievän haavan jalkaansa.Taivassalolainen Nii¬ 


lo Henrikki Rannikko (s.1896) haavoittui vaikeasti 
päähän ja hän kuoli myöhemminTukholman Se- 
rafimer - sairaalassa. Fabritius antoi peräänty- 
miskäskyn. Paniikkia ei ehtinyt syntyä ja miehet 
poistuivat ilman lisätappioita kohti Godbytä ve¬ 
näläisten kiivaan kivääri- ja tykkitulen saattamina. 
Tykkituli Hammarlandin suunnalta kesti myöhään 
iltaan asti ja alkoi taas seuraavana aamuna. Mie¬ 
het alkoivat vähitellen tottua siihen. Eräs suoje¬ 
luskuntalaisista kirjoitti päiväkirjaansa: 

"Paraillaan, illalla, kun pieni lamppu palaa 
pöydällä ja minä kirjoitan tätä, kuuluu lännes¬ 
tä valtavia jymäyksiä. Ikkunaruudut tärisevät. 
Sota... ja viereisessä huoneessa laulavat pojat: 
Lugn vilar sjön... Muutamat näyttävät sentään 
vähän hermostuneilta." 

Tämä venäläisten tykkituli sai aikaan vain pie¬ 
niä vahinkoja. Godbyssä vain kestikievari vauri¬ 
oitui. Maarianhaminasta palanneet neuvottelijat 
olivat pahaksi onneksi juuri taistelun aikana Göl- 
byssä, josta venäläiset ottivat heidät vangeiksi. 
Myöhemmin punaiset vaativat heidän luovutta¬ 
mistaan, mutta Ruotsin laivastosta kapteeni Äker- 
mark otti heidät suojelukseensa. 

Hyökkäykseen oli lähdetty liian heikoin voi¬ 
min. 4. komppania ei osallistunut taisteluun. 
Venäläiset kertoivat Gölbyn asukkaille, että jos 
suojeluskunta olisi jatkanut taistelua vielä 10 mi¬ 
nuutin ajan, niin he olisivat antautuneet. 

Valkoiset muodostivat tämän ensimmäisen 
Godbyn taistelun jälkeen kylän alueelle vahvan 
etuvartion, jossa oli joukkueellinen miehiä. Lisäk¬ 
si vartiojoukkue piti vahtia neljän tunnin vuorois¬ 
sa. Komppaniat olivat majoittuneet kylien taloi¬ 
hin. Miehistötelttoja ei ollut käytössä. Ne olisivat 
mahdollistaneet majoittumisen lähelle vartio¬ 
paikkoja, jolloin pataljoona olisi ollut nopeammin 






toimintavalmiina vihollisen mahdollisesti hyökä¬ 
tessä pimeään aikaan.Tämä sama puute joukoilla 
oli myös Pohjoisrintamalla. 

Gölbyn vetääntymiseen johtaneen taistelun 
jälkeen kapteeni Fabritius sijoitti Grelsbyhyn 3. 
komppanian ja Haraldsbyhyn 1. ja 4. komppa¬ 
nian. Vasenta sivustaa saartoiiikkeiltä varmisti 2. 
komppania. Godbyssä oli vartiossa 1. komppa¬ 
nian yksi joukkue. 

Lähes kaikki 1. komppanian 80 miestä olivat 
saaneet oman henkilökohtaisen kiväärin. Tin- 
gö,Tjulö, Klickö ja Haraldsbyn eteläosa olivat 2. 
komppanian 61 miehen vartioitavina. Grelsbyssä 
kantoivat 3. komppanian 110 miestä japanilais- 
mallisia kiväärejä. Haraldsbyssä oli 4. komppa¬ 
niasta 30 miestä, lisäksi sen yksi joukkue (Frans 
Salomaan johtama 1. joukkue) Godbyssä vartios¬ 
sa ja vielä 10 miestä Mickelsössä pitämässä sil¬ 
mällä Ängön salmea. 

Näin Godbyn suunnalla oli helmikuun 18. päi¬ 
vänä käytössä taisteluun noin 300 miestä. Heidän 
lisäkseen tulivat konekivääreiden, tykistön ja rat- 
suosastojen miehistöt, hevosmiehet, sanitäärit eli 
lääkintämiehet ym. Päälliköitäkin vaihdettiin.Yn- 
gve Svinhufvud sai komentoonsa 3. komppanian 
ja Hjalmar Karlström 4. komppanian. 

Jalkaväen tukena oli kuusi konekivääriä, jois¬ 
ta kolme oli täysin käyttökuntoisia ja koulutettua 
miehistöäkin riitti vain niihin. Helmikuun 15. päi¬ 
vänä oli lisäksi saatu Saltvikin Kvarnbosta sota¬ 
saaliiksi 8 tykkiä. Ne sijoitettiin täysine ammus- 
laatikoineen päämajaan Haraldsbyhyn. Nuo 150 
mm kenttätykit olivat vuosilta 1882 - 1886. Niistä 
oli irrotettu lukot ja muitakin osia, jotka olivat tal¬ 
lella kuormastossa. Miehistä turkulainen Martti 
Davidsson oli omin päin alkanut kokeilla osien 
sopivuutta ja sai yhden tykin toimintakuntoon, 

tosin väärällä lukolla varustettuna. Hän sai ajatte- 
lemattomasti aikaan tykinlaukauksen, ensimmäi¬ 
nen Uudenkaupungin suojeluskunnan ampuman 
laukauksen sisällissodassa. Ammuksen osuma- 
kohdasta ei saatu tietoa. Näin Älands batteri oli 
syntynyt. Samaan aikaan 17. helmikuuta oli Tu¬ 
rusta saapunut tohtoriTheodor Beckerin mukana 
saksalainen sotavanki, tykistökapteeni Joseph 
Schleutker. Hän alkoi järjestellä tykistöpatteria 
toimintakuntoon. 

Frans Salomaa oli suojeluskunnan 4. komp¬ 
panian 1. joukkueen johtaja. Hän kirjoittaa 19.2. 
päiväkirjaansa: "Olemme pitäneet vuorokauden 
vahtia saamatta ollenkaan nukkua. Aamulla hu¬ 
huttiin alkavan 9 vuorokautisen välirauhan Sak¬ 
san ja Venäjän rauhanteon tähden. Venäjän nimit¬ 
täin piti poistaman t. k. kuluessa joukkonsa. Oltiin 
toivorikkaita, että päästään kotipuoleen. Mutta 
toista tuli." 


Godbyn toinen taistelu 

Godby oli sekä venäläisille, että suojeluskuntalai¬ 
sille strategisesti merkittävä. Sen kautta kulkivat 
tiet Maarianhaminaan, Getaan, Eckerön satamaan 
ja Värdöhön. Venäläiset olivat päättäneet vallata 
sen takaisin. Kapteeni Fabritiuksen oli arvioinut 
heidän vahvuudekseen jopa 800 miestä, joilla ei 
ollut puutetta sotakalustosta.Taistelutoiminnan ve¬ 
näläiset halusivat jättää mieluimmin suomalaisille 
punakaartilaisille.Tässä tarkoituksessa turkulaiset 
punakaartilaiset, 200 miestä, olivat rantautuneet 
Maarianhaminassa. He etenivät aamuhämärässä 
19.2. Jomalan kautta kilometrin päähän Godbystä, 
pysähtyen pellon laitaan ja levittäytyen hyökkäys- 
asemiin. Niistä oli kuuloyhteys suojeluskunnan 







etuvartioihin. Punakaartilaiset olivat havainneet 
kylässä liikettä, mutta eivät hämärässä vielä erot¬ 
taneet, keitä oli kyseessä. Punaisten päälliköihin 
kuulunut Harry Borg huusi kylään: 

-Ketä te olette? 

Kylästä vastattiin: 

-Ketäs te olette? 

Punakaartin puolelta vastattiin: 

"Jos olette aseistettuja ja jollette poistu ky¬ 
lästä 10 minuutin kuluttua, niin ammumme kylän 
maan tasalle!" 

Tämän kuultuaan suojeluskunnan etuvartion 
miehet ampuivat merkkilaukauksen ja kiiruhtivat 
päällystöön kuuluneen Arthur Fredriksson luokse. 
Hän sai puhelimitse käskyn puolustaa kylää apu¬ 
joukkoja odotellessa. Hän sijoitti vartiojoukkueen 
miehet hajalle uusiin asemiin suojaten mm. pu¬ 
helinkeskuksen. Komendantti Korkelalle tuli kiire 
järjestellä puolustusta. Kilometrin matkalle piti 
järjestää puolustusketju vain 27 miehellä. Hän 
määräsi Fredrikssonin sijoittamaan 7 miestä tien 
oikealle puolelle puhelinkeskuksen seudulle, kes¬ 
kelle maantietä suojapaikalle konekiväärin, sen 
läheisyyteen keskustaan 8 miestä ja tien vasem¬ 
malle sivustalle 8 miestä. Näillä piti nyt selvitä. 

Punaiset etenivät jonkin matkaa ja valkoisen 
lipun turvin Harry Borg itse vei valkoisille punais¬ 
ten ilmoituksen: "Vaadimme Godbyn luovutta¬ 
mista 10 minuutin kuluessa, muuten ammumme 
sen tykeillä maan tasalle." Näin suojeluskunta 
sai aikaa järjestellä puolustustaan. Vastauksena 
punaisille kerrottiin, ettei antautuminen tullut ky¬ 
seeseen. Suojeluskuntalaiset saivat käskyn avata 
tuli. Esikunta lähetti pikamarssilla 1. komppanian 
muut joukkueet kiertämään Godbyn kylä idästä. 
Lisäksi 3. komppanian tuli kaartoliikkeellä Grels- 
bystä käsin estää punaisten perääntyminen Maa¬ 


rianhaminan suuntaan, 2. komppania suuntasi 
marssin suoraan kylään, 4. komppania jäi reser¬ 
viin ja Schleutker sai määräyksen avata tykistötu¬ 
li. Kylässä Vuorenkosken joukkue jatkoi kiivasta 
tulitusta. Syrjälän konekivääri joutui taisteluun 
punaisten konekiväärin kanssa, joka kuitenkin 
vaikeni tulituksesta. Samalla kaatui turkulainen 
Harry Borg. Hän oli ilmeisesti ensimmäisiä kaa¬ 
tuneita punaisia. Tämä vaikutti lamaannuttavasti 
punaisten taistelutahtoon. Schleutkerin kolme 
tykkiäkin avasivat tulen, jota ohjasi Godbyn kes¬ 
kuksesta käsin 19-vuotias keskusneiti Ingeborg 
Johansson, luotien lävistäessä keskuksen seiniä. 
Ennen taistelua hän oli kysynyt kapteeni Fabri- 
tiukselta, mitä hän tekee taistelun alkaessa. Fab- 
ritius pyysi häntä johtamaan tulta puhelinkeskuk¬ 
sesta.Tykkien osuus olikin merkittävä taistelussa. 
Keskusneiti Johansson seurasi keskuksen ikku¬ 
noista tykinlaukausten osumakohtia ja ilmoitti 
niistä puhelimella patterille, Färjsundetin toiselle 
puolelle Haraldsbyhyn: "Pari sataa metriä liian 
pitkälle... sata metriä liian lyhyt ja saman verran 
liikaa vasemmalle ...täysosuma punakaartilaisten 
asemiin!" Kolmas laukaus oli siis osunut keskelle 
punaisten konekivääripesäkettä. 

Kolme tykkiä oli toiminnassa vajaan parin 
tunnin ajan, minkä jälkeen Godbystä ilmoitettiin, 
että tykkituli tuli lopettaa, koska omat miehet oli¬ 
vat vaarassa. 

Uudenkaupungin suojeluskunnan 2. komp¬ 
pania hyökkäsi punaisten asemiin tykistön tuke¬ 
mana. Hjalmar Karlströmin 4. komppania pysyi 
reservissä, kun 1. ja 3. komppania tekivät saarto- 
liikkeen. Svinhufvud oli 3. komppaniansa kanssa 
edennyt pitkälle punaisten selän taakse ja eteni 
Godbyn kylää kohti. Hän huomasi jonkin matkan 
päässä miesjoukon kiväärit kädessä, tietämättä 

Godbyn puhelinkeskuksen hoitaja Ingeborg Johansson. Kuva Sotamuseon. 

punaisten saapumisesta taistelualueelle. Huo¬ 
mattuaan punaiset merkit miesten lakeissa, ve- 
tääntyi Svinhufvud erään kaivon taakse, jatkaen 
tulitustaan. Punaiset vetäytyivät metsään. Saman 
joukon kanssa joutui myös Alaranta laukausten 
vaihtoon, jolloin Birger Filip Söderholm kaatui. 
Söderholm oli retkikunnan toinen sankarivaina¬ 
ja, jos ei oteta huomioon sairaalassa haavoihinsa 
kuollutta Niilo Rannikkoa. 

Tämä kahakka kesti noin tunnin ja siinä kaatui 
ainakin seitsemän punaista taistelijaa. 

Taistelu alkoi jo olla lopuillaan, kun neiti Jo¬ 
hansson ilmoitti toisen vihollisjoukon kiertävän 
suojeluskuntalaisten selustaan. Viesti piti paik¬ 
kansa. Samaan aikaan, kun punaiset olivat läh¬ 
teneet liikkeelle Jomalasta kohti Godbytä, oli 300 
miestä käsittävä joukko venäläisiä, mukanaan 3 
konekivääriä ja 2 tykkiä, lähtenyt etenemään Jo¬ 
malasta Markusbölen kautta Finströmin kirkolle. 
Tavoitteena heillä oli vallata ensin Grelsby ja sit¬ 
ten Godby. Finströmin kirkolla venäläiset löysivät 
vain tyhjän pappilan, jossa suojeluskuntalaisilta 
oli jäänyt nauttimatta valmiiksi katettu ateria. Sen 
venäläiset söivät ja ryöstivät pappilan. Grelsbyn 
vartion he riisuivat aseista ja vangitsivat. Kap¬ 
teeni Fabritius lähetti osia 2. ja 3. komppanioista. 
Lyhyen laukaustenvaihdon jälkeen pakenivat ve¬ 
näläiset. Luutnantti Neovius ahdisteli heitä Mar- 
kusböleen saakka.Taistelu oli lopuillaan. 

Frans Salomaa jatkaa: "Klo 11 aikana häly¬ 
tettiin miehet aseisiin ja lähetettiin joukkoja lä¬ 
henevää vihollista vastaan. Kohta alkoi kuulua 
kiivas ammunta. Meidän tykistömme sekaantui 
leikkiin, lähettäen pommeja vihollisen ampuma- 
ketjuun. Mutta kohta muuttui leikki meille vaka¬ 
vaksi. Alkoi sataa kaukaisen patterin lähettämiä 
pommeja asemillamme. Kaikkialla räjähtelevät 


pommit tehden maahan syviä kuoppia ja levit¬ 
täen siruja ympärilleen. Ihme kyllä ei suurempia 
tuhoja tapahtunut. Vakavuus täytti kaikkien ajat- 
televien mielen, kun turvattomina saatiin olla tu¬ 
hoavan tulen alaisina. Kylän asukkaat pakenivat 
jättäen asuntonsa autioksi. Neljäs komppaniani 
yksin vahtivuoronsa tehden. Levottomina pelko 
pahimmasta. Odotettiin taisteluun lähetettyjen 
kohtaloa ja kuunneltiin taistelujyryn ääntä. Tie¬ 
dettiin, mikä kohtalo miehiä odottaa, jos ryssien 
ja punakaartin puristin vääntää joukkomme. Vih¬ 
doin saapui tieto, että joukkomme oli selvinnyt 
voittajana taistelusta.Ylivoimaisen vastustajansa 
olivat miehemme työntäneet takaisin. 1 m kaatui 
vastustajilta, kk ampui.Tykistötuli lakkasi ja mie¬ 
het saivat jäädä levähtämään, vaikka odottavina. 
Epätietoisuus asemasta ja retkemme vastaisesta 
suunnasta on mielissä. Mutta selvittyä taas leikis¬ 
tä kunnialla mieli ei turhia vaikeroinut." 

Ahvenanmaalla olevien venäläisten varus¬ 
kuntien ns. järjestelevä komitea oli määrännyt 
kaikki siellä olevat venäläiset joukot evakuoi¬ 
taviksi kotimaahan heti, kun Uudenkaupungin 
suojeluskunta oli ajettu pois Ahvenanmaalta. 
Venäläiset uhkasivat kohdistaa tykkitulen Maa¬ 
rianhaminaan, jos paikalliset asukkaat tukisivat 
Uudenkaupungin suojeluskuntaa. 

Godbyn toinen taistelu päättyi Uudenkau¬ 
pungin suojeluskunnan voittoon. Suojeluskunta¬ 
laisista kaatui yksi mies, joitakin haavoittui ja 4 
joutui venäläisten vangeiksi. 

Punaisista kaatui Harry Borg ja samana päi¬ 
vänä 19.2.1918 Finströmin seudun taisteluissa 
kaatuneiksi merkittiin kahdeksan turkulaista työ¬ 
läistä. Loput punaisista olivat paenneet. 

Taistelut päättyivät, mutta Ahvenanmaan 
kysymys jäi edelleenkin ratkaisematta ja Ruotsi 

Uudenkaupungin suojeluskuntaosaston taistelut Ahvenanmaalla. Kartan ulkopuolella pohjoisessa vallattiin myös vahvasti 
varusteltu Boxön kalliolinnoitus. Kartta Pentti Ahtiainen. 

pyrki nyt saamaan suojeluskuntalaiset pois Ah¬ 
venanmaalta mihin hintaan hyvänsä. 

Godbyn taistelun jälkeen Markusbölessä oli 
2. komppania ja yksi joukkue 3. komppaniasta, 
muun osan komppaniasta ollessa Grelsbyssä 
Godbyssä oli 1. komppania Godbyssä, 4. komp¬ 
panian ollessa reservissä ja vahdissa Haralds- 
byssä. 


Godbyn toisen taistelun jälkimaininkeja 

Godbyn toinen taistelu oli monella tavalla tyypilli¬ 
nen Suomen sisällissodan taistelu. Sitä luonneh¬ 
tivat kiivaat tulitukset, harhailevat sotilasjoukot, 
tietämättömyys taistelutilanteesta ja epäonnis¬ 
tuneet sotatoimet. Godbyn taistelujen jälkeen 
tapahtui jotakin sellaista, mikä tuli jatkossa tois¬ 
tumaan sodan aikana. Vangittuja ja haavoittunei¬ 
ta teloitettiin kylmäverisesti. Sekä valkoiset että 
punaiset teloittivat vankejaan Suomen sisällisso¬ 
dassa. 

Suojeluskunnassa mukana ollut Carl-Rudolf 
Gardberg kertoo: "Isänmaan pettäminen sai palk¬ 
kansa. Haavoittuneet ammuttiin maanpettureina. 
Sitä voidaan pitää epäinhimillisenä, mutta - he¬ 
hän olivat itse jättäytyneet lain ulkopuolelle. Li¬ 
säksi he eivät ole kohdelleet inhimillisesti käsiin¬ 
sä jääneitä valkoisia sotilaita." 

Carl-Rudolf kirjoitti korttiin ja päiväkirjaansa 
kylmästi teloituksista.Tekikö hän oikean päätel¬ 
män, pitäessään oikeudenmukaisena kaikkea 
sitä, mitä oli tapahtunut? 

Viisi päivää taistelun jälkeen 24. helmikuuta, 
kun sota Ahvenanmaalla oli päättynyt, löysi pai¬ 
kallinen asukas Färjsundetin Godbyn puoleiselta 
rannalta hangelta verijälkiä. Joidenkin muiden 


kyläläisten avustamana hän veti läheltä löyty¬ 
neestä avannosta ylös neljä ruumista, joilla kai¬ 
killa oli kuulanreikä otsassa.Viidennellä ruumiilla 
päähän oli osunut arvioiden mukaan voimalla 
kirveenterän isku. Läheisyydessä makasi lisäksi 
neljä lumeen kätkettyä ruumista. 

Ruotsalaisen merivoimien luutnantin Alarik 
VVachtmeisterin sijoituspaikkana oli Haraldsby 24. 
helmikuuta. Hän kirjoitti päiväkirjaansa: 

"Olen unohtanut kirjoittaa muistiin, että ilta¬ 
päivällä jotkut punakaartilaiset yhdessä paikal¬ 
listen kyläläisten kanssa olivat kalastaneet avan¬ 
nosta Haraldsbyn alapuolella viisi ruumista, jotka 
olivat Godbyn taistelussa edellisenä sunnuntaina 
kaatuneita. Ruumiit näyttivät kauheilta, käsiä ja 
jollakin pääkin oli runneltu. Näiden ruumiiden 
löytyminen on aiheuttanut levottomuutta kylän 
suomalaisten keskuudessa." 

VVachtmeister kertoi monien Haraldsbyn sa¬ 
halla työskennelleiden suomalaisten olleen pu¬ 
naisten puolella. Epäselväksi jäi, kuka oli teloit¬ 
tanut punakaartilaiset ja oliko joku todella tehnyt 
surmatyön kirveellä. Oliko VVachtmeister itse 
nähnyt ruumiit? Carl - Rudolf Garbergin nuorem¬ 
pi veli John oli ollut vartioimassa haavoittunei¬ 
ta ja vangittuja punakaartilaisia, mutta vaikeni 
myöhemmin täysin tapahtumista ja lopetti päi- 
väkirjamerkintöjen teon tähän. Myös monet muut 
vaikenivat näistä tapahtumista, jotkut jopa tyys¬ 
tin tästä sodasta. Näin teki myös Onni Virtanen 
Kalannin Kodjalasta. Hänkin oli 4. komppaniassa, 
sen ensimmäisessä, Frans Salomaan johtamas¬ 
sa joukkueessa, III osaston varapäällikkönä. Sa¬ 
lomaa piti päiväkirjaa ja pohti siinä inhimillisesti 
taistelujen aiheuttamia ajatuksia, pelkoja ja toivoi 
rauhan tulevan nopeasti. Hänkään ei mainitse te¬ 
loituksista. 



Godbyn tapahtumat vuonna 1918 mainitsee 
myös Äbo Akademin oikeus- ja hallintohistorian 
dosentti, fil.tri Lars Westerlund raportissaan Venä- 
läissurmat Suomessa 1914- 22 (Valtioneuvoston 
kanslian julkaisusarjan 1/2004). 

Westerlundin mukaan punaiset olivat saa¬ 
puneet jäänmurtaja Murtajalla Ahvenanmaalle 
17.2.1918.Turkulaisia oli mukana 175 miestä vah¬ 
vistettuna noin 90 venäläisellä. Godbyn toisessa 
taistelussa 19.2.1918 kuoli yksi tai kaksi venäläis¬ 
tä. Perimätiedon mukaan toinen kaatuneista oli 
aliupseeri Voronov. Vangeiksi oli otettu 11 venä¬ 
läistä. Punaisten joukosta kaatui kolme miestä. 
Vakavasti haavoittui 11 punaista sekä lievästi 7. Li¬ 
säksi vangiksi jäi kuusi punaista, jotka myöhem¬ 
min samana iltana teloitettiin Färjsundetissa ja 
upotettiin avantoon. Joitakin päiviä myöhemmin 
paikkakuntalaiset naarasivat ruumiit Färjsunde- 
tista. Ne kuljetettiin yhdessä kolmen taistelussa 
kaatuneen ruumiiden kanssaTurkuun ja haudat¬ 
tiin siellä 10.3.1918 ns. suuressa vallankumous- 
hautauksessa. Nuo menehtyneet punakaartilaiset 
olivat: 

Harry Borg, Werner Andersson, Hugo Elo, 
Adolf Lahti, Johan Puolamäki, Johan Rautanen, 
Hjalmar Sauri ja Johan Siivonen. Vähän myöhem¬ 
min alueelta löydettiin vielä yksi tunnistamaton 
teloitettu punakaartilainen, joka haudattiin Salt- 
vikin kirkon lähelle. 

Suomen sotasurmat-tiedostoissa mainitaan 
Finströmin alueen taisteluissa 19.2.1918 kaatu¬ 
neeksi myös turkulainen metallityöläinen Viljam 
Halme (s.1900). 

Sosialisti - lehdessä oli pari viikkoa taistelu¬ 
jen jälkeen julkaistu Nikolai Siivosen ja Hjalmar 
Saurin kuolinilmoitukset. Punaisten lehdistössä 
Siivosen kerrottiin kaatuneen taistelussa totuu¬ 

den ja vapauden puolesta. Hjalmar Saurin kuo¬ 
linilmoituksessa kerrottiin tämän 20-vuotiaan 
kaartilaisen kuolleen taistelussa vallankumouk¬ 
sen puolesta Ahvenanmaalla. Äidin ja muiden 
omaisten käsityksen mukaan Hjalmar Sauri kuoli 
"lahtarikaartilaisten vankeudessa" raa asti mur¬ 
hattuna. Mistään lähteistä ei löydy tarkempia 
tietoja Saurin kuolemantapauksesta, joten mur- 
haväitettä on vaikea todistaa oikeaksi tai vääräk- 
sikään. 


Ruotsi juonii Ahvenanmaata itselleen 

Pohjanmaalla oleva valkoisten sodanjohto oli 
jossain määrin tietoinen Uudenkaupungin suo¬ 
jeluskunnan tilanteesta. Mietittiin keinoja, joilla 
suojeluskunnalle saataisiin toimitettua aseita. 
Ylipäällikkö Mannerheim antoi Satakunnan ryh¬ 
män komentajalle Ernst Linderille käskyn ottaa 
yhteyttä Uudenkaupungin suojeluskuntaan Ah¬ 
venanmaalle. Kauhajoen asemalla 1 500 kivää¬ 
riä ampumatarpeineen odotti kuljetusta. Näistä 
1 000 kivääriä oli tarkoitus kuljettaa 300 - 500 
miestä käsittävän saattojoukon mukana Uuden¬ 
kaupungin suojeluskunnalle.Tehtävä osoittautui 
mahdottomaksi toteuttaa. Maitse kuljetusten olisi 
pitänyt päästä yli rintamalinjan ja jatkua jääteit- 
se Ahvenanmaalle. Merikuljetuksiinkaan ei ollut 
mahdollisuuksia kuljetuskaluston puutteen ja 
osittain jääolosuhteidenkin takia. 

Valkoisten suunnitelmia sotkivat myös ruot¬ 
salaisten ja Ahvenanmaan separatistien toimet 
irrottaa saarialue kokonaan Suomesta. Eckerön 
edustalle oli 15.2.1918 saapunut ruotsalainen 
laivasto-osasto separatistien avuksi, virallisena 
tehtävänään Ahvenanmaan asukkaiden suojele- 



minen taistelevilta osapuolilta. Ahvenanmaalais- 
valtuuskunta olikin käynyt pyytämässä Ruotsin 
ulkoministeriltä suojelusta kurittomia venäläis- 
joukkoja vastaan. Punaiset taas saivat venäläisel¬ 
tä esikunnalta tiedon, että suojeluskuntalaiset ja 
ruotsalaiset olivat ryhtyneet yhteistyöhön punai¬ 
sia ja venäläisiä vastaan. Ruotsilla oli kuitenkin 
tarkoituksena saada Ahvenanmaa itselleen. Ah¬ 
venanmaalaisten enemmistö oli kansanäänes¬ 
tyksessä joulukuussa 1917 äänestänyt Ruotsiin 
liittymisen puolesta. Nyt oli Uudenkaupungin 
suojeluskunta tullut sekoittamaan tätä valtiollista 
suunnitelmaa ja Ruotsin oli saatava suojeluskun¬ 
ta pois alueelta. 

Niinpä turvauduttiin valheeseen. Eckeröön 
saapuneen ruotsalaisen laivasto-osaston pääl¬ 
likkö, komentajakapteeni G. Stark lähetti taiste¬ 
lujen jälkeen Grelsbyhyn agronomi Lindemanille 
kirjeen. Sen sisällöstä Ruotsin hallituksenkin oli 
täytynyt tietää. Kirje oli osoitettu Uudenkaupun¬ 
gin suojeluskunnan päällikölle. Siinä mainittiin, 
että Ruotsin hallitus oli kenraali Mannerheimin 
toivomuksesta tarjoutunut kuljettamaan suoje¬ 
luskunnan aseineen ja varustuksineen Suomeen. 
Edellytyksenä oli, että myös Venäjän sotaväelle 
myönnetään vapaa poistuminen Ahvenanmaalta 
aseineen ja varustuksineen Ruotsin kautta Venä¬ 
jälle. Ahvenanmaan väestö tuli myös jättää rau¬ 
haan. Suojeluskuntaosaston tuli siirtyä Eckerö- 
hön, josta olisi Ruotsin järjestämä laivakuljetus 
Suomeen. 

Stark lisäsi loppuun vakuudeksi vielä uhkauk¬ 
sen: 

"Lisään, että jos joukkonne paraillaan käy¬ 
dyissä taisteluissa joutuisi tappiolle, ei Ruotsin 
hallitus voi pysyä tarjouksessaan, vaan jos jouk¬ 
konne silloin etsii turvaa luotamme, täytyy mei¬ 


dän kansainvälisen oikeuden mukaan riisua se 
aseista ja sulkea se jonnekin Ruotsiin." 

Kirje vaikuttaa sisältävän sekä Starckin selviä 
omia otaksumia, että Ruotsin hallituksen nimis¬ 
sä laadittuja ja vetoavia sanakäänteitä. Päällikkö 
Starck lienee laatinut kirjeen omissa nimissään. 
Ruotsin hallitus tuskin oli valmis ottamaan omiin 
nimiinsä valheellista tietoa kenraali Mannerhei¬ 
min toivomuksista. 

Fabritius, Jörgensen ja Koskelainen saivat tä¬ 
män kirjeen tiedokseen. Muutamat suojeluskun¬ 
talaiset osasivat epäillä tiedonantoa ja halusivat 
varmennuksen kenraali Mannerheimilta. Käytän¬ 
nössä suojeluskunnalla ei ollut muuta vaihtoeh¬ 
toa, kuin toimia tuon valheelliseksi osoittautu¬ 
neen "Mannerheimin ilmoituksen" mukaisesti ja 
suostua vetäytymään. Vastaus lähetettiin agrono¬ 
mi Lindemanin kautta. Myöhemmin Ruotsin lai¬ 
vaston kautta saatiin vielä jyrkempiä vaatimuksia 
suojeluskunnan poistumisesta Ahvenanmaalta. 
Myös aseista piti luopua. Käytännössä ruotsalai¬ 
set ohjailivat tapahtumia Ahvenanmaalla ja todel¬ 
lisena neuvotteluosapuolena Ruotsin hallitus piti 
vain venäläisten toimeenpanevaa komiteaa, joka 
Ruotsin hallituksen edustajien kanssa saneli Uu¬ 
denkaupungin suojeluskunnalle, sen edustajille 
kapteeni Fabritiukselle ja johtaja E. Grönblomil¬ 
le vaatimuksensa. Suomen valtio oli osapuole¬ 
na käytännössä sivuutettu ja Suomen edustajaa 
valtioneuvos Gripenbergiä manipuloitiin, minkä 
ehdittiin. 

Kapteeni Fabritius ilmoitti, että neuvotteluja 
oltiin valmiit jatkamaan Starckin ehdotuksen poh¬ 
jalta ja tämän vastauksen tilanomistaja Aminoff 
vei Maarianhaminaan venäläisten toimeenpane¬ 
valle komitealle. Suojeluskunnan neuvottelijat 
Grönblom, Alfthan ja Lilius olivat edelleen Maa- 





rianhaminassa pidätettyinä. Myös heidän vapaut¬ 
tamistaan vaadittiin. Grönblom vapautetuinkin ja 
hän palasi Aminoffin mukana Haraldsbyhyn. Hei¬ 
dän mukanaan Godbyhyn asti tulivat ruotsalaiset 
ja venäläiset sotilaskomitean edustajat odottele¬ 
maan suojeluskunnan kannanottoja. Venäläiset 
olivat antaneet oman ehdotuksensa ja ruotsalai¬ 
set olivat siihen lisänneet jälkiehtoja ja painosti¬ 
vat suojeluskuntaa hyväksymään sen.Tähän on 
vaikuttanut myös se, että venäläiset olivat uhan¬ 
neet tulittaa Maarianhaminaa.Tämä uhkaus olisi 
vaatinut ruotsalaisilta määrätietoisen kannan¬ 
oton, jopa ruotsalaisten aseellisesta puuttumises¬ 
ta tilanteeseen. Ruotsin sotavoimilla kynnys am¬ 
pua ensimmäinen laukaus oli epäilemättä varsin 
korkealla ja tämän tiesivät venäläisetkin. Suoje¬ 
luskunnan esikunta alkoi pohtia joukkojensa ase¬ 
maa ja mahdollisuuksia. Ruotsalaiset ilmoittivat 
venäläisiä olevan Ahvenanmaalla edelleen 2 050 
miestä, aiemmin luullun 1 200 asemesta. Tais¬ 
telutahtoa suojeluskuntalaisilla oli ehkä paljon 
enemmän, kuin venäläisillä, minkä ruotsalaiset 
upseeritkin selonteossaan tunnustivat. Paikalliset 
asukkaat tukivat osittain suojeluskuntaa (salviki- 
läisten kirjelmä). Niistä pitäjistä, joista suojelus¬ 
kunta oli karkottanut venäläiset, löytyivät myön¬ 
teisimmät näkemykset suojeluskuntaa kohtaan. 


Ruotsin hallitus väärentää Mannerheimin 
käskyn 

Kenraali Mannerheim oli Uudenkaupungin suo¬ 
jeluskunnalle 13.2. ja 18.2. lähettämissään säh¬ 
kösanomissa vaatinut suojeluskuntaa pysymään 
Ahvenanmaalla ja valtaamaan saaristo omin voi¬ 
min. Näitä sähkeitä kapteeni Fabritius ei koskaan 

saanut, koska ruotsalaiset kontrolloivat Ahvenan¬ 
maan ja Suomen valkoisten joukkojen päämajan 
välisiä yhteyksiä, jotka kulkivatTukholman kautta 
Pohjanmaalle. Ruotsin meriministeri Palmstier- 
nahuolehti siitä, että sähkeitä ei lähetettyTukhol- 
masta edelleen panssarilaivaThorille. Ruotsin ku¬ 
ningas Kustaa V oli kutsunut Suomen edustajan, 
valtioneuvos Alexis Gripenbergin luokseen ja pyy¬ 
si tätä antamaan kenraali Mannerheimin nimissä 
Uudenkaupungin suojeluskunnalle käskyn pois¬ 
tua Ahvenanmaalta ruotsalaisissa laivoissa. Gri¬ 
penberg oli ilmoittanut, että tämä oli mahdotonta. 

Ruotsin meriministeri antoi Gripenbergille 
vääriä tietoja, joiden mukaan suojeluskuntalais¬ 
ten asema oli varsin huono ja he olisivat tuhon 
omia venäläisten ylivoiman edessä, jolleivät he 
poistuisi Ahvenanmaalta. Lopulta Gripenberg oli 
20.2.lähettänyt kapteeni Fabritiukselle sähkeen, 
joka alkuperäisenä kuului näin: " Jos asemanne 
näyttää kestämättömältä, eikä toiveita nopeasta 
avusta ole, kehotan teitä mitä hartaimmin mene¬ 
mään ruotsalaisiin laivoihin" Ruotsalaisten tahol¬ 
ta Gripenbergin asettamat varaukset poistettiin ja 
Fabritiukselle lähetettiin tämä vääristelty sähke: 
"Kehotan teitä mitä hartaimmin menemään ruot¬ 
salaisiin laivoihin'.' Lisäksi ruotsalaiset väittivät 
Mannerheimin tarvitsevan Uudenkaupungin suo¬ 
jeluskuntaa Pohjois-Suomessa "suurta tehtävää 
varten'.' Kapteeni Fabritius ei näitä perusteita va¬ 
rauksetta hyväksynyt. Hän oli jopa katkera Man¬ 
nerheimia kohtaan, tosin valheellisten tietojen 
perusteella, koska suojeluskunnan saavuttamat 
voitot olisivat näin käytännössä olleet turhia ja 
sotasaalisaseetkin mahdollisesti palautettaisiin 
venäläisille. 

Tämän neuvotteluvaiheen myötä paljastui vi¬ 
hollisille eli venäläisille myös suojeluskuntalais- 



ten todellinen vähäinen lukumäärä. Suojeluskun¬ 
ta menetti näin mahdollisuuden yllätykselliseen 
toimintaan venäläisiä vastaan. Lisäksi Fabritius 
ei halunnut joutua selkkauksiin ruotsalaisten 
kanssa. Hänelle tarjottiin allekirjoitettavaksi sopi¬ 
musta. Sen mukaan suojeluskuntalaisten oli luo¬ 
vutettava kaikki aseensa, niin omat, kuin sotasaa¬ 
liina saadut ja palattava Suomeen Haaparannan 
kautta. Uudenkaupungin suojeluskunnan asema 
oli varsin epävarma. Venäläisten asettama takara¬ 
ja suojeluskunnan ratkaisulle lähestyi. Koetettiin 
löytää kolmatta vaihtoehtoa, jossa olisi mahdol¬ 
lista siirtyä Mannerheimin rintamalle, alistumatta 
venäläisten ja ruotsalaisten ehtoihin. Sellaista ei 
tuntunut löytyvän. 


Fabritius pakotetaan sopimukseen 

Neuvotteluille asetetun takarajan umpeutuessa 
Godbyhyn lähtivät 20.2. illalla rekikyydissä neu¬ 
vottelemaan Fabritius, Grönblom, Koskelainen, 
Jörgensen ja Aminoff. He tiedustelivat Godbyssä 
ruotsalaisilta, miksi Starckin ehdotusta ei otettu 
neuvottelujen pohjaksi.Tähän vastattiin kyseisen 
ehdotuksen olleen yksityisluontoinen. Komen¬ 
tajakapteeni Äkermarkin esitys oli ruotsalaisten 
mukaan virallinen.Tuon ehdotuksen jyrkin ehto 
oli suojeluskunnan aseiden luovutus, mihin suo¬ 
jeluskunnan neuvottelijat halusivat muutoksen. 
Heille selitettiin, että ehdotuksen kaikki kohdat oli 
hyväksyttävä sellaisinaan. Suomalaiset vetosivat 
jopa Äkermarkin upseerinkunniaan. Komentaja¬ 
kapteeni vakuutti kyyneleet silmissään, että hänet 
on pakotettu menettelemään näin ja pyysi har¬ 
taasti suojeluskunnan edustajia allekirjoittamaan 
sopimuksen. Fabritius tarttui kynään. Hän katsoi 


kysyvästi Koskelaista, joka ymmärsi viestin ja 
vastasi suomeksi: "Luuletteko joukkomme vielä 
pystyvän raivaamaan tiensä ehtoihin suostumat¬ 
ta? Ellei, menetelkää sen edesvastuun mukai¬ 
sesti, joka Teillä on sotilaspäällikkönä." Kapteeni 
Fabritius ajatteli kauan asiaa, harkiten eri mah¬ 
dollisuuksia. Lopulta hän allekirjoitti sopimuksen, 
samoin teki johtaja E. Grönblom. 

Hyväksytyn sopimuksen myötä Ahvenanmaa 
näytti jäävän ruotsalaisille. Venäläisiä vaadittiin 
myös poistumaan, mutta heille annettiin viiden 
viikon poistumisaika ja oikeus viedä sotatarvik- 
keensa Turkuun. Sieltä niitä päätyisi punaisten 
käyttöön. Kun sopimus oli tehty, esiintyivät venä¬ 
läiset Ahvenanmaalla varsin röyhkeästi ja heidän 
vetäytymisensäkin näytti kyseenalaiselta. Saksa¬ 
laiset tekivät maihinnousun Ahvenanmaalle maa¬ 
liskuun alussa, minkä jälkeen venäläiset poistui¬ 
vat saarilta. Ruotsin hallituksen kyseenalaiset 
diplomaattiset menettelytavat Ahvenanmaalla 
vaikuttivat myös myöhemmin Kansainliiton Ah¬ 
venanmaan kysymyksessä tekemään ratkaisuun. 
Ahvenanmaa jäi lopulta Suomen yhteyteen. 

Uudenkaupungin suojeluskunnan miehis¬ 
tölle vetäytymisehdoista tiedottivat toimittaja 
Koskelainen ja puutarhuri Söderberg. Aseiden 
luovutusta koskeva kohta herätti hämmästystä ja 
katkeruutta miehissä. Muutamat syyttivät suoje¬ 
luskunnan esikuntaa pelkuruudesta, kieltäytyivät 
lähtemästä mukaan ja laativat kirjallisen vasta¬ 
lauseen, joka jätettiin kapteeni Fabritiukselle. Kir¬ 
jelmässä vaadittiin taistelun jatkamista ja uuden 
esikunnan muodostamista. Jotkut heistä jopa 
suunnittelivat Boxön linnoituksen puolustuskun- 
toon laittamista ja sen turvin puolustautumista. 
Asia esitettiin myös kapteeni Schleutkerille, joka 
oli kuitenkin jo saanut venäläisistä tarpeekseen, 



eikä suostunut jäämään. Fabritius rauhoitteli mie¬ 
hiä ja antoi tätä varten myös oman julistuksen, 
jossa hän antoi toimintaohjeet miehistölle. Hei¬ 
dän tuli marssia Eckeröhön, Ruotsin joukkojen 
turvaamina ja sieltä siirtyä ruotsalaisilla laivoilla 
johonkin Pohjanmaan satamaan. Punakaarti luo¬ 
vuttaisi aseensa ja vankien vaihto tapahtuisi Go- 
dbyssä. Lopuksi Fabritius toteaa julistuksessaan 
miehille: 

"Meitä tarvitaan kipeämmin kenraali Manner¬ 
heimin luona Pohjanmaalla, jonne äskettäin on 
saapunut Saksasta useita laivalasteja aseita, kuin 
täällä Ahvenanmaalla, jonka väestön enemmistö 
vastenmielisesti näkee meidän viipyvän täällä. 
Jatkamalla matkaamme, ehkäisemme Ahvenan¬ 
maan kylien hävityksen ja teemme itsellemme ja 
isänmaallemme suuren palveluksen. Fabritius" 

Varsin monet ahvenanmaalaiset tahotkin 
olivat hämmästelleet ehtoja, joilla Uudenkau¬ 
pungin suojeluskunta nyt aseistaan riisuttuna 
ohjattiin pois saarilta. Saarten pohjoispuolisilla 
alueilla suojeluskunnalla oli vahvaa kannatusta, 
eteläpuolen ollessa Ruotsiin liittymisen kannal¬ 
la. Saltvikissa 21. helmikuuta pidetyn kansalais¬ 
kokouksen puolesta jätettiin suojeluskunnan 
päällikölle tämä kirjelmä (Lähde: Marjanen, 
Väinö:Turun rintamapataljoona vapaussodassa 
1918): 

"Valkokaartiin urhealle päällystölle ja miehistölle. 

Suuresti ihaillen urheutta ja rohkeutta, jotaTe 
olette osoittaneet oleskelunne aikana täällä Ah¬ 
venanmaalla, valitamme mitä syvimmän suuttu¬ 
muksen vallassa sitä loukkausta ja häpeää, johon 
Teidän urhoollisina sotilaina on täytynyt alistua 
luovuttamalla aseenne. Suuresti arvostaen teidän 
sotilaskunniaanne,Teidän uljuuttanne ja rohkeut¬ 
tanne annamme meTeille täyden tunnustuksem¬ 


me kieltäymyksistämme ja työstänne isänmaan 
tosiparhaaksi. 

Kokouksen puolesta: J. W. Erikson, John Carl¬ 
son" 

Uudenkaupungin suojeluskunta valmistautui 
poistumaan Ahvenanmaalta. Koko torstaipäivä 
21.2. tehtiin lähtövalmisteluja. Luetteloitiin venä¬ 
läisille jätettävät aseet ja tavarat. Fabritius käski 
siirtää kaksi konekivääriä Appelöhön, josta ne piti 
kuljettaa pohjoiselle rintamalle, mutta ruotsalai¬ 
set estivät tämän. Värdöläiset toivat miehille pal¬ 
jon ruokatavaraa. Myötätuntoisia kannustuksia 
kuultiin ja kansanopistolla järjestettiin erojaisjuh- 
lakin, jossa Finströmin kirkkoherra puhui, kiittäen 
poikia taistelusta hyvän asian puolesta. 

Marssille kohti Eckerötä lähdettiin perjantai¬ 
na 22.2. Ilma oli kaunis ja pakkasta oli 19 astetta. 
Aamulla klo 8.30 kokoontuivat Haraldsbyssä ole¬ 
vat joukot päämajan pihalle, minne vangitkin oli 
marssitettu. Marssikäsky annettiin ja muodostel¬ 
maa johti 1. komppanian 1. joukkue, perässään 
vankijoukko ja sitten komppanian muut joukkueet 
ja viimeisenä kuormasto. Godbyssä 24 ruotsa¬ 
laista merisotilasta otti kunnia-asennossa seisten 
joukon ohimarssin vastaan lammasnahkatur- 
keissaan, korkeat mustat karvalakit päässään, 
mukanaan Ruotsin lippu ja valkoinen rauhanlip- 
pu. Godbyssä liittyi marssikolonnaan 4. komp¬ 
pania. Finströmin puolella olevat joukot liittyivät 
mukaan myöhemmin. Marssia jatkettiin ruotsa¬ 
laisten johtamina ja saattamina. Vangit vaihdet¬ 
tiin Gölbyssä. Venäläisiä vankeja oli noin 300 ja 
valkoisia 8. Vankeina olleet suojeluskuntalaiset 
kertoivat, että venäläiset olivat halunneet ampua 
heidät kaikki, mutta venäläiset jalkaväen sotilaat 
olivat sen estäneet. Heiltä oli ryöstetty kaikki ra¬ 
hat ja kellot. Gölbystä marssittiin Eckerötä kohti. 




Sieltä nuo 459 Uudenkaupungin suojeluskunta¬ 
laista siirtyisi laivakuljetukseen. Marssin aikana 
Eckerön tien varteen oli kertynyt runsaasti katse¬ 
lijoita, venäläisiä ja paikkakuntalaisia.Tunnelma 
muistutti vankisaattoa, kertoi marssiin osallis¬ 
tunut Olavi Aapola paljon myöhemmin. Matkan 
varrella venäläiset virnistelivät. Paikalliset asuk¬ 
kaat seurasivat suojeluskuntalaisten kulkua vaka¬ 
vina ja epätietoisina tulevasta. 

Godbyssä heillä oli ollut 415 kivääriä. Mar- 
byssä palautettiin näistä venäläisille 123 kivää¬ 
riä, joista osa oli japanilaisvalmisteisia Arisaka 
- kiväärejä ja heikkolaatuisia Berdaneja. Tästä 
komissaarit elämöivät kovasti, mutta tyytyivät 
lopulta siihen, mitä saivat. Omia aseita ei heille 
sopimuksen mukaan luovutettu.Tästä syystä näi¬ 
tä "omia aseita" löytyikin paljon. Pistoolit jäivät 
suojeluskuntalaisille, samoin miehille jaetut pat¬ 
ruunat, noin 40 000 - 50000 kpl. jotka kuljetettiin 
pohjoiselle rintamalle. Nuo omat aseet luovu¬ 
tettiin ruotsalaisille Storbyn kylässä. Jokaiselle 
miehelle annettiin paperilappu, johon kirjoitettiin 
nimi ja osoite. Lappu kiinnitettiin kivääriin, joka 
luvattiin sodan päätyttyä palauttaa takaisin. Tar¬ 
vikkeita palautettiin myöhemmin varsin laiskasti 
Suomeen. Hevosia myytiin ja osa niistä jätettiin 
paikallisten isäntien hoitoon myöhempää palau¬ 
tusta varten. 

Uudenkaupungin suojeluskuntaosasto oli 
Ahvenanmaalla osaltaan ollut ajamassa venä¬ 
läisiä joukkoja pois Suomesta ja varmistamas¬ 
sa maan itsenäisyyttä. Uudenkaupungin suo- 
jeluskuntaosaston miehille sota oli siis alkanut 
vapaussotana. Ahvenanmaan saaristo oli kiin¬ 
nostanut myös ulkovaltoja. Ruotsi koetti juonia 
saaristoa itselleen. Neuvosto-Venäjä ei ilmeises¬ 
ti vielä hallinnut siellä olleita venäläisiä, tsaarin 


vallan peruilta olleita asevoimia ja kun suojelus¬ 
kuntaosasto oli vielä onnistunut katkaisemaan 
puhelin- ja lennätinyhteydetkin, oli tiedonkulku 
venäläisten osastojen välillä ollut riittämätöntä. 
Tämä varmisti suojeluskuntaosaston menestyk¬ 
sen taisteluissa. 

Samoilla Ahvenanmaan vesillä oli liikkunut 
myös Ruotsin sotalaivasto, jolla oli ollut asevoi¬ 
mien lisäksi sormensa pelissä myös diplomatian 
keinoin. Eikä uusi Venäjän hallituskaan ollut jää¬ 
nyt tällä saralla toimettomaksi. Neuvosto-Venäjän 
kansankomissaarien neuvoston keskuskomitea 
oli lähettänyt Tukholmaan lähettilääkseen sosi- 
aaliministerinsä, kirjailija ja feministi Alexandra 
Mikhailovna Kollontain, joka oli yksi johtavia val¬ 
lankumouksellisia. Hän oli alkuun ollut menshe- 
vikki, mutta oli nyt bolshevikkihallituksen jäsen. 
MatkallaTukholmaan oli madame Kollontain val¬ 
tuuskuntaa kuljettanut pieni höyrylaiva Mareo- 
graf juuttunut 27.2. jäihin Maarianhaminan lä¬ 
hellä ja matkustajat joutuivat siirtymään maihin. 
Tuolla laivalla oli ollut myös Suomen punaisen 
hallituksen, Kansanvaltuuskunnan Tukholmaan 
nimittämä edustaja Allan VVallenius. Hänen kih¬ 
lattunsa oli Ahvenanmaalta Haraldsbyn koulun 
opettaja Alice Rosenblad, jonka Uudenkaupun¬ 
gin suojeluskuntaosasto oli ollut asettamassa 
kotiarestiin, syytettynä toiminnasta venäläisten 
hyväksi. 

Monenlaisia pelaajia tuon Ahvenanmaan 
asian ympäriltä siis oli saattanut löytyä. Ehkä Ah¬ 
venanmaan kohtalo olisi ollut toisenlainen ilman 
tuota Uudenkaupungin suojeluskuntaosastoa, 
varsinaissuomalaisten talonpoikien ja turkulais¬ 
ten amatööriarmeijaa. Saksa tämänkin asian sit¬ 
ten oli lopulta ratkaissut Ahvenanmaan miehittä¬ 
neillä sotilaillaan. 

Suojeluskuntaosasto marssilla Eckeröhön. Kuva on Ahvenanmaan museon (Älands museum) kokoelmasta. 

Uudenkaupungin suojeluskuntaosasto siirtyy 
aseettomana Ruotsiin 

Eckerön redillä olivat Ruotsin merivoimien aluk¬ 
set odottamassa suomalaisia. Siellä höyrysivät 
panssarilaivat Thor, Oscar II ja Sverige, kuljetus- 
laivat J. L. Runeberg, Heimdal ja Vineta, jäänmur¬ 
taja Isbrytare II, hiililaiva ja pieni hinaaja. Suo¬ 
jeluskuntalaiset viettivät yön laivoilla. Laivojen 
edustalla pidettiin paraati seuraavana päivänä. 
Miehet olivat pesseet kasvonsa ja saivat taas 
"lainaksi" omat aseensa Eckerön tullikamarista. 
Ruotsalainen soittokunta soitti Porilaisten mars¬ 
sin ja Maammelaulun. Miehet eivät oikein tien¬ 
neet, miten menetellä kansallislaulun aikana. Pa¬ 
raati ei herättänyt sotilaissa mitään juhlamieltä. 
Suojeluskuntalaiset tunsivat olevansa komeasti 
puettujen ruotsalaisten rinnalla pörröisiä ja köm¬ 
pelöitä. Kapteeni Fabritius ei ollut itse mukana 
paraatissa, mutta kirjoittaa siitä jälkeenpäin: "Se 
oli kuin ivaa urhoollisille taistelutovereilleni'.' 
Marssin aikana Eckerön tien varteen oli kertynyt 
runsaasti katselijoita, venäläisiä ja paikkakunta¬ 
laisia. Tunnelma muistutti vankisaattoa, kertoi 
marssiin osallistunut isäni Olavi Aapola paljon 
myöhemmin. 

Komppaniat luovuttivat sitten kirvelevin mie¬ 
lin aseensa takaisin, minkä jälkeen miehet nou¬ 
sivat laivoihin. Heimdaliin meni 1. komppania, 
J. L. Runebergiin 2. ja 4. komppania ja Isbrytare 
Ikeen 3. komppania. Laivat lähtivät liikkeelle 24. 
helmikuuta aikaisin aamulla. Miehet kokoontui¬ 
vat laivojen kansille laulamaan Maammelaulua 
ja hurrasivat yhdeksän kertaa isänmaalle. Haikein 
mielin monet katselivat Suomen rantojen loitto- 
nemista. Sopimuksen mukaan joukot piti viedä 
johonkin satamaan valkoisen Suomen alueella, 


mutta jääesteiden takia ruotsalaiset kertoivat 
tämän olevan mahdotonta. Maihinlasku tulikin 
tapahtumaan Hargshamnin satamassa. Merellä 
ohitettiin kolme ruotsalaista laivaa, jotka olivat 
täynnä Ahvenanmaalle meneviä ruotsalaisia soti¬ 
laita. Ahvenanmaa oli saanut Ruotsin välityksellä 
rauhan Suomen kustannuksella. 

Illalla 24.2. 1918 kaikki Uudenkaupungin suo¬ 
jeluskunnan miehet olivat Ruotsin mantereella. 
Suomen lähetystön virkailijoita oli satamassa 
heitä vastassa. Virkailijat kertoivat Ruotsin hal¬ 
lituksen vilpillisestä toiminnasta ja mainitsivat, 
että kenraali Mannerheim ei koskaan kutsunut 
suojeluskuntaa pois Ahvenanmaalta. Tietoon 
suhtauduttiin suurella hämmästyksellä. Muuta¬ 
mat esikunnan jäsenet lähtivät tietoaTukholmas- 
ta tarkistamaan. Kapteeni Fabritius jatkoi miesten 
mukana matkaa pohjoiseen.Tavalliset ruotsalai¬ 
set suhtautuivat matkan varrella Uudenkaupun¬ 
gin suojeluskuntaan myönteisesti. Kerran tuli kor- 
kea-arvoinen ruotsalainen upseeri syleilemään 
komppanianpäälliköitä. Hän valitteli sitä, että 
Ruotsilla oli tuolla hetkellä niin kelvoton hallitus. 

PunakaartiTurussa ei tiennyt solmitusta so¬ 
pimuksesta ja lähetti Turusta Ahvenanmaalle 
400 kaartilaista. He saapuivat Lumparlandiin 
26. helmikuuta. Kuitenkin venäläisten kehotuk¬ 
sesta tämä punakaartilaisjoukko palasi Murta¬ 
jalla ja Balticilla takaisin Turkuun seuraavana 
aamuna. 

Ruotsin valtion Uudenkaupungin suojelus¬ 
kuntaa kohtaan tekemä petos johti kriisiin, joka 
rasitti maiden välisiä suhteita vuosien ajan. Kun 
kenraali Mannerheim sai kuulla Uudenkaupungin 
suojeluskunnan lähdöstä Ahvenanmaalta, pyysi 
hän Saksalta apua. Osa saksalaisista joukoista, 
joiden oli tarkoitus nousta maihin Hangossa, lähe- 

Aseiden luovutus tapahtui Marbyssä. Kuva Ahvenanmaan museon (Älands museum) kokoelma. 

Kuvassa on 140 kpl Ahvenanmaan retkikunnan miesten käytössä olleita 
aseita, jotka ovat tallellaTurun museokeskuksessa. Ne jouduttiin luovut¬ 
tamaan ruotsalaisille ja kulkeutuivat sitä kautta takavarikkoonTurkuun, 
olematta välillä sotilaskäytössä. Aseet ovat: venäläinen sotilaskivääri 
pistimin ja ilman (24 kpl), japanilainen Arisaka - kivääri (95 kpl), Grafton - 
kivääri (1 kpl), luodikko (11 kpl),Tabodi-kivääri (1 kpl), Winchester - kivääri 
(1 kpl), Husqvarna kivääri (1 kpl), yksipiippuinen haulikko (2 kpl), kaksi¬ 
piippuinen haulikko (2 kpl) ja salonkikivääri eli pienoiskivääri (2 kpl). Kuva 
pnTurun museokeskuksen. 

tettiinkin sen sijaan Ahvenanmaalle. Saksalaiset, 
jotka nousivat siellä maihin 5. maaliskuuta, eivät 
välittäneet ruotsalaisten vastalauseista ja ottivat 
Ahvenanmaalta poistumaan määrätyt venäläiset 
vangeiksi. Ruotsin sotavoimat eivät voineet muu¬ 
ta, kuin seurata tilannetta, voimatta puuttua asioi¬ 
den kulkuun. Niille tuli selväksi, että Ahvenanmaa 
oli todellisuudessa Saksan hallinnassa ja lopulta 
Ruotsin joukot poistuivat näiltä saarilta. 

Suojeluskunnan matka Hargshamnista Haa¬ 
parantaan ja koti-Suomeen tapahtui rautateitse. 

Leevi Lindqvist Lokalahdelta muistelee näin 
suojeluskunnan matkaa Ahvenanmaalta Ruotsiin 
ja takaisin Suomeen Ikaalisten rintamalle: 

"Jalkamarssi läpi Ahvenanmaan, Eckerön 
Storbyhyn, Ruotsin lipun suojassa ja ruotsalai¬ 
sen merisotilasjoukon saattelemana alkoi 22. 
helmikuuta klo 9.30. Meren rannalle saavuttiin- 
noin 13.30, jolloin seurasi heti aseitten luovutus 
jäällä sekä siirtyminen kuljetusaluksiin, laivaston 
soittokunnan soittaessa Porilaisten marssin. Jou¬ 
duin matkustajalaiva J. L. Runebergin ruumaan, 
johon oli laitettu makuutiloja.Toinen kuljetusalus 
oli Heimdall -niminen. Edessämme redillä olivat 
ruotsalaiset panssarilaivat Oscar II, Sverige ja H. 
M.Thor sekä kauempana pienikokoiset jäänmur¬ 
tajat Isbrytare I ja Isbrytare II. 

Sunnuntaina 24. päivänä klo 6 aamulla läh¬ 
tivät kuljetuslaivamme jäänmurtajien avustamin 
kulkemaan kohti Ruotsin maata. Oli kova pakka¬ 
nen ja matkanteko hidasta. Laivat juuttuivat tavan 
takaa jääsohjoon, jolloin murtajien oli ajettava lai¬ 
vojen ympäri rikkomassa esteet. J. L. Runeberg 
oli heikkorakenteinen jäissä kulkemaan, joten 
käskettiin olemaan varuillaan laivan mahdollisen 
uppoamisvaaran takia. Onni oli kuitenkin mat¬ 
kassa ja illalla viiden tienoissa oltiin Ruotsissa, 


pienen Hargshamn -nimisen paikan satamassa. 

Hargshamnista Dannemoraan ajettiin kapea¬ 
raiteisella radalla. Vaunuissa olivat istuinpenkit 
pituussuuntaan kummallakin sivustalla. Danne- 
morassa lastattiin kaikki miehet ja tavarat samaan 
pitkään junaan. Vaunujen oviin merkittiin liidulla, 
minkä komppanian miehiä oli missäkin. Tykki- 
miehillä (Älands Batteri) oli oma vaunu mutta 
kun suuren tungoksen takia oli vaikeuksia päästä 
kullekin varattuun vaunuun, ei minulla enää näyt¬ 
tänyt olevan minkäänlaista sijaa tarjolla. Kiipesin 
lopulta vaunun tavarahyllylle, tutkittuani ensin, 
että se oli lujasti kiinni seinässä. Siellä ei voinut 
istua ja niin sidoin itseni hyllylle patruunavyöl- 
läni, makuuasentoon. Raskasta junaa veti kaksi 
veturia ja pohjoisen tunturimaastossa oli apuna 
vielä takatuuppari-veturikin. Ensimmäinen ate¬ 
ria syötiin 25. helmikuuta Bollnäsissä ulkosalla 
ja seuraava klo 12 yöllä Bräckessä. Seuraavan 
päivän ruokailut olivat Vennäsissä ja Jörnissä. 
Helmikuun 26. - 27. päivien välisenä yönä pysäh¬ 
dyttiin Bodenissa.Täällä oli asemalle kokoontunut 
paljon väkeä, joista melkein jokainen ymmärsi 
suomea. Matka oli yksitoikkoinen ja ikävä. Poikke¬ 
uksen tekivät harvat pysähdykset asemilla, joilta 
ei saanut poistua sivummalle. Junan lähtö ilmoi¬ 
tettiin Ruotsin asemilla torvensoitolla, Suomessa 
soitettiin silloisena aikana aseman kelloa. Matkan 
aikana jaettiin miehille viisi kruunua Ruotsin ra¬ 
haa, josta minulle ovat jääneet muistoksi 1 ja 2 
kruunun kolikkorahat. Ruotsin asemien seinillä 
oli jo näihin aikoihin makeisautomaatteja, joista 
lähti ulos pieniä suklaalevyjä. Suomen pennin- 
lantilla, kenellä niitä sattui olemaan, tyhjenivät 
automaatit pikaisesti. Penni kun sattui olemaan 
samaa kokoa kuin se ruotsin raha, joka oli sopiva 
ulosantaja." 

Suojeluskuntaosasto saapuu Suomeen 


Junamatka läpi Ruotsin etelästä pohjoiseen ta¬ 
pahtui rauhallisissa merkeissä. Ruotsalaiset suh¬ 
tautuivat suojeluskuntaosaston miehiin hyvin 
myönteisesti. Kansalaiset valittelivat maan huo¬ 
noa hallitusta, joka oli juoninut Uudenkaupun¬ 
gin suojeluskuntaosaston kustannuksella. Soti¬ 
lasjuna pysähtyi Haaparannan asemalle 27.2. ja 
miehet nauttivat siellä viimeisen kerran ruotsa¬ 
laisten tarjoaman aterian. Ensimmäisen komp¬ 
panian pari joukkuetta jäi hoitamaan tavaroiden 
purkamista junanvaunuista. Muut osastot mars¬ 
sivat suoraan Tornioon, jossa väkijoukko otti ne 
innostuneesti vastaan. Siellä järjesteltiin huol¬ 
toa, aterioitiin ja siistiydyttiin. Pariin viikkoon 
ei oltu riisuttu vaatteita. Mikä parasta, miehet 
pääsivät nyt ensimmäisen kerran saunaan koko 
"retken" aikana. Kaikki saivat puhtaat alusvaat¬ 
teetkin. 

Kapteeni Fabritiussai kenraali Mannerheimil¬ 
ta käskyn, jonka mukaan komppanioiden oli läh¬ 
dettävä suoraan rintamalle.Tämän tiedon miehet 
ottivat vastaan hurraten. Illalla klo 20 oltiin mat- 
kavalmiina ja astuttiin junaan. Ruotsissa miehet 
olivat matkustaneet kolmannessa luokassa, mut¬ 
ta nyt he joutuivat matkaamaan härkävaunuissa. 
Tätä järjestelyä ihmeteltiin, mutta aikaa myöden 
se havaittiin käytännölliseksi. 

Leevi Lindqvist kertoo: 

"Junamatka päättyi vihdoinkin 27. päivän aa¬ 
muna klo 4.30 - oltiin Haaparannassa. Ruokailun 
jälkeen alkoi marssi kotimaan kamaralle.Ylitettiin 
kapea puurakenteinen ns. Handolinin silta ja tul¬ 
tiin Tornioon.Taällä oli kaikin puolin ystävällinen 
ja sydämellinen vastaanotto ruokineen ja sau¬ 
noineen. Lähtö etelään päin junassa tapahtui jo 

saman päivän iltana, Tornion tyttöjen jäädessä 
asemalaiturille vilkuttelemaan ja itkemään. 

Nyt matkustettiin mullivaunuissa. Ouluun 
tultiin 28. päivänä yöllä yhden tienoissa. Saa¬ 
tiin voileipätarjoilu ja matka jatkui. Aamulla klo 
8.30 oli kahvitauko Kannuksen asemalla. Kokko¬ 
laan saavuttua annettiin lupa käydä kaupungis¬ 
sa ostoksilla, kunhan ollaan määräaikana taas 
junassa. Klo 2 päivällä saavuttiin Jepualle, jos¬ 
sa seurantalolla syötiin kerrassaan kunnollinen 
ja hyvä päivällinen. Kauhavan asemalla sattui 
vahingonlaukaus, jolloin naapurin poika Taipa¬ 
leen Emil haavoittui vaikeasti. Matkan edelleen 
jatkuessa saavuttiin Seinäjoen risteysasemalle. 
Täällä komennettiin kaikki miehet ulos junasta ja 
riviin aseman edustalle. Saimme nyt nähdä ensi 
kerran ylipäällikkömme, kenraali Mannerheimin, 
joka lausui: "Minä kiitän teitä urhoollisuudesta'.' 
Täällä näimme myös vihreäpukuisia, Saksasta 
saapuneita jääkäreitä ensi kerran. 

Seinäjoella erosi joukostamme paljon mie¬ 
hiä. Muutamat halusivat ratsuväkeen, toiset 
Vöyriin sotakouluun, muutamat uudelleen muo¬ 
dostettavaan tykistöön jne. Omat tykkimiehem- 
me siirtyivät Pietarsaareen, jossa koottiin tykis¬ 
töä ja harjoitettiin miehistöä. Itse erosin Älands 
batterista ja siirryin entiseen, toiseen komppa¬ 
niaani takaisin. 

Ruokailun päätyttyä Seinäjoella jatkui matka 
taas ja yöllä kuukauden jo vaihduttua maaliskuuk¬ 
si, saavuttiin Ilmajoen kirkolle, jonne majoituttiin 
ja jossa vietettiinkin kaksi yötä ja niiden välinen 
aika levossa ja rauhassa. Lepäilin Seppälä nimi¬ 
sessä talossa. Maalikuun 2. päivänä oli herätys 
aamulla klo 4,30.Taaskin junaan ja vaelluksem¬ 
me jatkui nyt Kauhajoen asemalle, jossa miehis¬ 
tölle annettiin venäläiset sotilaskiväärit. Ahve- 



nanmaalla oli lopulta kaikilla japanilaiset aseet. 
Saatiin ruokaa ja sitten se vasta matka alkoikin. 
Ei enää junassa, vaan hevoskyydissä ja marssi¬ 
en jalkapatikassa 8 peninkulman taipaleelle. Kul¬ 
jettiin puoliasumattomia seutuja.Tultiin matkan 
varrella vanhaan alkeelliseen Honkajoen pappi¬ 
lan väentupaan, jossa tunnin verran henkäistiin 
ja taas lähdettiin. Kuljettiin koko yö ja oltiin päi¬ 
vällä, sunnuntaina 3. maaliskuuta Kankaanpään 
kansanopistolla. Ruokailtiin ja levättiin, kunnes 
iltayö oli kulunut jo pitkälle. Oltiin Kankaanpään 
kirkonkylässä matkavalmiina ja niin sitä taas alkoi 
yöllinen matka kohti tuntemattomaan. Oli kova 
pakkanen, lähellä 40 astetta ja sellaiset revon¬ 
tulet pohjan taivaalla, etten ollut eläissäni näh¬ 
nyt. Pohjoisen puolella oli korkea valokaari, joka 
näytti liekehtivän ja säteilevän ylöspäin ja kaaren 
alapuolella monenlaisia valovivahteita jotka alin¬ 
omaa vaihtuivat. Oltiin hevoskyydillä matkalla 
Jämijärven kautta Ikaalisten kauppalaan päin." 

Uudenkaupungin suojeluskuntaosasto oli 
valmistautumassa läntisen rintaman taisteluihin 
Ikaalisten suunnalla. Suojeluskuntaosaston pääl¬ 
likkö kapteeni Johan Fabritius luovutti päällikkyy¬ 
den luutnantti Neoviukselle. Fabritius asetettiin 
1.3. syytteeseen ylisotaoikeudessa. Syynä oli se, 
että hän oli vastoin ylipäällikön käskyä Ahvenan¬ 
maalla antautunut, luovuttanut suojeluskunnan 
sodan aikana valtaamia aseita sekä luovuttanut 
vieraalle valtakunnalle suomalaista maata. Evers¬ 
ti Hannes Ignatiuksen johtama ylisotaoikeus tote¬ 
si vapauttavassa päätöksessään, että: 

"Kapteeni Fabritius voi katsoa olevansa ase¬ 
massa, jossa hänellä ei enää ollut mahdollisuuk¬ 
sia saada apua tai murtautua läpi ja että hän si¬ 
ten ei ole rikkonut niitä määräyksiä vastaan, jotka 
ovat Suomen sotaväen rikoslain 63 pykälässä 


v:lta 1886 heinäkuun 16 p:Itä, jonka takia ylisota¬ 
oikeus katsoo oikeudenmukaiseksi vapauttaa hä¬ 
net niistä toimenpiteistä, jotka ovat luetut hänen 
viakseen'.' 

Tämän päätöksen jälkeen kapteeni Fabritius 
toimi eversti Hjalmarsonin alaisena rintamalla. 
Hän haavoittui vaikeasti Kurun taistelussa. 

Kenraali Mannerheim oli Uudenkaupungin 
suojeluskuntaan tyytyväinen, minkä hän oli toi¬ 
mittaja Koskelaiselle todennut jälkeenpäin. Ylei¬ 
sen tyytyväisyyden lisäksi hän oli ollut erityisen 
tyytyväinen suojeluskunnan järjestelyistä, johon 
kuuluivat mm. oma insinööriosasto, pommimie- 
het ja hyvä kuormasto. 

Suojeluskunnan johto pyysi kenraali Manner¬ 
heimilta lupaa pysähtyä Seinäjoelle muutamiksi 
päiviksi komppanioiden lepoa ja täydennysten 
hankkimista varten.Tähän hän ei kuitenkaan voi¬ 
nut suostua. Siinä määrin epävarma oli valkoisen 
armeijan asema. 

Uudenkaupungin suojeluskunta oli näin siir¬ 
tynyt Ahvenanmaan tapahtumien kansainväli¬ 
sistä puitteista karumpaan sotatodellisuuteen. 
Pienimuotoisen sodankäynnin ja diplomaattis¬ 
ten juonittelujen näyttämöltä oli lähdetty osittain 
tappiomielialan, osittain kiukun saattamina. Ah¬ 
venanmaan retki kesti kolme viikkoa. Se olikin 
ollut vasta alkua Uudenkaupungin suojeluskun¬ 
taosaston sotaretkelle, jonka taistelut jatkuisivat 
Satakunnan rintamalla. 


Pentti Ahtiainen 

KAUPUNKI VAIHTAA VÄRIÄ 


Punaiset valtasivat Etelä-Suomen ainoan valkoi¬ 
seksi jääneen isomman saarekkeen, Uudenkau¬ 
pungin, maanantaina 11.2. Valtaus sujui ilman 
taistelua, mutta ei verettömästi. Kaikessa karmeu- 
dessaan suoritus oli näyttävä. Ensimmäisten va¬ 
rovaisten tiedustelijoitten jälkeen päästettiin täysi 
rähinä valloilleen. Tämä oli tarkoituskin, kaartin 
taktiikkana oli pelolla heti lannistaa kaikki mah¬ 
dollinen piilevä vastustus. Joukkojen etupäässä 
reuhasi entinen uusikaupunkilainen Alfred Saari 
eli "Taju" aseistettuna parilla kiväärillä, sapelilla 
ja revolvereilla.Tajun tulosta kaupunkiin on säi¬ 
lynyt silloin 14-vuotiaan Väinö Saarnin silminnä¬ 
kijä kuva us: " 

...kuultiin, että ratsuja on tulossa lähempänä 
kaupunkia, ovat jo Vironkallion mäessä. Meitä 
Blasieholman poikia meni sinne järven rantaan 
katsomaan mitä tulee ja kun siinä vähän varrot¬ 
tiin niin rupesi näkymään yksi ratsastaja ja kun 
hän tuli niin lähelle, että tunnettiin, oli hän kau¬ 
pungista nimeltään Taju Daavitson (Tajun isä oli 
David Davidsson), vähän sellainen sukkela. Hän 
oli aseistettuna, että ei mitään muuta puuttunut 
kuin tankki ja tykki, hevosen selkä oli täynnä asei¬ 
ta. Taju meni keskukseen ja ilmoitti, että on va¬ 
paa tulla. Sitten tuli jonkun ajan kuluttua kolme 
miestä ratsain ja menivät valtaamaan lennätintä 
ja tietysti ilmoittivat, että koko pääjoukko saa tul¬ 
la'.'Mukaan liittyi innokkaimpia paikkakuntalaisia, 
ensimmäisten joukossa kiinnitti punanauhan hat¬ 
tuunsa suutari Petteri Aaltonen. 

Ensitöiksi lyötiin johtaja Viikin asunnon ikku¬ 
nat säpäleiksi, siitä äänekkään joukon matka jat¬ 
kui Ylistä katua pitkin raatihuoneelle, siitä Aliselle 


kadulle, yhteislyseolle, Vallilaan ja ruotsalaiselle 
kansakoululle ja Kasvin talolle. Ilma oli täynnä 
ääntä, huutoa, laukauksia kajahteli ja hevoset 
höyrysivät pakkasilmassa. Myös aktiivisimmat 
paikkakunnan vallankumousta kannattavat oli¬ 
vat ehtineet kadun kulmiin joukkoja vastaanotta¬ 
maan ja antamaan oman lisänsä meteliin. Muu 
kaupungin asujaimisto kyyristeli ikkunoiden taka¬ 
na peloissaan tulevasta. 

Uudenkaupungin historia kirjaan Kaukoval¬ 
ta on kirjannut saapuneen punakaartilaisjoukon 
kooksi noin 1000 miestä. Kaukovalta asui kapinan 
aikaan Tampereella ja tiedot joukkojen määrästä 
ovat varmaan paikallislehtien palstoilta sodan jäl¬ 
keen. Lehdet kuvasivat määräksi juuri aiemmin 
mainitun, tuhatkunta miestä. Länsi-Suomi leh¬ 
den mukaan punaisia tuli Uuteenkaupunkiin 800 
jalkamiestä ja 70 ratsumiestä. Äbo Underrättel- 
ser arvioi joukkojen määrän epämääräisemmin, 
... uppgäende tili flere hundra man, useita satoja. 

Turkulaisia ja helsinkiläisiä 

Kapinan jälkeiseen lehtikirjoitteluun on suhtau¬ 
duttava varauksella, uutisoinnissa kautta linjan 
oli vahva propagandan sävy. Uudenkaupungin 
suojeluskunnan joukkojen paolle Ahvenanmaal¬ 
le olisi sopinut syyksi hyvin Turusta lähenevien 
joukkojen ylivoimaisuus ja tämä voi olla taustalla 
liioittelemassa joukkojen määrää. Myöskään pu¬ 
nakaartilla ei ollut mitään syytä tulla kaupunkiin 
näin suurella voimalla, olihan heillä täytynyt olla 
puhelimitse saatu tieto valkokaartin vetäytymi- 

sestä saaristoon. Valtausjoukkojen vahvuuden 
määrittäminen onkin hankalaa, mitään kirjallista 
määräystä joukkojen siirrosta Uuteenkaupunkiin 
ei ole, ei mainintaa joukko-osastoista. Ainoastaan 
kuulustelupöytäkirjoista hahmottuu jonkinlainen 
näkemys siitä, mitä joukkoja kaupunkiin tuli. Leh¬ 
tien ja historiakirjojen kuvaamana kaupungin 
vallannut punakaarti käsitti joukkoja Helsingistä, 
Turusta ja lisäksi mukana oli maassa oleilevaa ve¬ 
näläistä sotaväkeä. Ratsuryssiä mainitaan olleen 
50 -70. Valtiorikosoikeuden kuulustelupöytäkir¬ 
joista tarkentuu joukkojen koostumus. 

Helsingistä siirrettiin helmikuun alkupäivinä 
junallaTurkuun kaksi komppaniaa. Suutarikomp- 
pania muodosti Hgin 2. rykmentin 2. pataljoonan 
3. komppanian (2.2.3.) ja nimensä mukaan koostui 
helsinkiläisistä jalkinetyöntekijöistä. Komppanian 
päällikkö oli K.H. Leskinen. Kalle Heikki Leskinen 
s. 11.11.1893 kaatui myöhemmin 6.3 Ruoveden 
rintamalla. Alipäällikkönä, mutta ilmeisen aktiivi¬ 
sena tästä komppaniasta, oli suutari Juho Kustaa 
Tähtinen s. 27.8.1886, joka sittemmin joulukuus¬ 
sa -18 oli kadoksissa paettuaan kesäkuussa Suo¬ 
menlinnan vankileiriltä. Lihava ja noin 35 mies, 
kuvasi Uudenkaupungin Sanomat myöhemmin 
Tähtistä. Vähemmän huomiota on herättänyt 
Hjalmar Hurenius, joka on myös toiminut suuta- 
rikomppanian päällikkönä. 31-vuotias Karl Hjal¬ 
mar Hurenius kaatui maalis/huhtikuun vaihteessa 
Tampereen /Lempäälän taistelussa, kuolleeksi hä¬ 
net on julistettu vasta 29.1.1986. Useamman pääl¬ 
likön esiintyminen on tyypillistä punakaartille, 
johtajat vaihtuivat usein ja pikkujohtajat, esimer¬ 
kiksi plutoonan päälliköt, saattoivat toimen mie¬ 
hinä olla päättämässä koko komppanian asioista. 
Komppanian vahvuus on varmaankin ollut noin 
reilu satakunta miestä, esikunta 2-5 henkilöä ja 


avustavaa palvelusväkeä, ruuanlaittajaa ja sai¬ 
raanhoitajia mahdollisesti 6-8. 

Lisäksi pääkaupungista oli kivityömiesten 
komppania, Helsingin punakaartin 2.3.2, samoin 
runsaat 100 miestä. Kivimiehiin kuuluneen Juho 
Kustaa Koskisen mukaan komppania siirrettiin 
Toijalan kautta Turkuun, mistä 2 päivän kulut¬ 
tua lähtivät kolmatta sataa miestä kohti Uutta- 
kaupunkia. Helsinkiläiset joukot olivat liikkeellä 
jalkaisin ja matka Mynämäen ja Laitilan kautta 
kesti 3 vrk. Matkalla ottivat heiniä eri taloista 
Salmelan määräyksestä, ruokatarpeita oli erään 
kuulustelukertomuksen mukaan ostettu Uudes¬ 
takaupungista. Kivityömieskomppanian pääl¬ 
likkönä oli Otto Salmela ja 3. pataljoonan pääl¬ 
likkönä Oskari Haimila. Kivimiesten komppania 
viipyi kaupungissa ainoastaan muutamia päiviä, 
jatkaen rantatietä Rauman kautta Noormarkun 
rintamalle. Miesluvultaan suurimmassa Helsin¬ 
gin punakaartissa oli tyypillisimmillään pataljoo¬ 
nien/komppanioiden koostuminen ammattiryh¬ 
mittäin. Jalkinetyöntekijät, kivimiehet, räätälit, 
peltisepät, satamatyöläiset (Portun pataljoona), 
urheilijat (Jyryn eliittijoukko) muodostivat omat 
yhtenäiset yksikkönsä. 

Helsinkiläisten päällikkönä oli pataljoonan 
komentaja Haimila. Lund on mainittu Uudessa¬ 
kaupungissa olleitten suutarikomppanialaisten 
päällikkönä sodan myöhemmässä vaiheessa, 
mutta alkuvaiheessa ja täällä oli nimenomaan 
Haimila. Komentaja muurari Oskar Gideon Hai¬ 
mila (s. 15.3.1874) ammuttiin myöhemmin van¬ 
gittuna Kotkassa ilmeisesti kesäkuussa. Näistä 
pikateloituksista ilman asiaankuuluvaa oikeuden¬ 
käyntiä vaiettiin, eikä tietoa kuolemasta välitetty 
seurakunnalle. Näin Haimilankin tapauksessa ja 
Suomen Sosiaalidemokraatissa 10.3.1919 eli lä- 

Punakaartilaisia majoittui muun muassa Kasvin talolle. Kuva Matti Jussilan arkisto. 

hes vuoden kuluttua haki joku omainen tietoa 
lehti-ilmoituksella "Missä on Oskar G Haimila'.' 
Punakaartin omalta taholta Haimila on ollut syy¬ 
tettynä 13.3 omavaltaisuudesta, juopottelusta ja 
hänen toimintansa on herättänyt levottomuutta 
alaisissaan. Haimila sai varoituksen ja menetti 
kaikki luottamustehtävänsä punakaartissa. 

Pakan ja Portun sakit 

Turusta oli 1. rykmentin 1. pataljoonan 2. komp¬ 
pania, päällikköinä Sampo Pohja ja Jussi Helin, ja 
joukon vahvuus 115 miestä. Helinin komppania 
tuli Laitilan kautta kuten muukin pääjoukko ja täs¬ 
tä 1.1.2:sta jätettiin Laitilaan 2 plutoonaa eli puo¬ 
let vahvuudesta ennen Uuteenkaupunkiin siirty¬ 
mistä. Kaarinasta oli ns. Nummenpakan (" Pakan 
sakki") komppania eli Kaarinan 1. K (Turun 1.1.1), 
joka koostui nimensä mukaisesti nykyiseenTurun 
kaupunkiin kuuluvan Nummen ja Nummenpakan 
työläisistä, vahvuus oli noin 100 miestä. Kaari¬ 
nan kaikkien kolmen komppanian ylipäällikkönä 
oli Arvo Sampo, 26-vuotias peltiseppä Kaarinan 
Nummen kylästä. Sampo oli mukana Uudenkau¬ 
pungin retkellä ja täällä merkittävässä asemas¬ 
sa. Arvo Sampo kuoli Suomenlinnan vankileirillä 
20.11.1918. Pakan sakkiin kuuluneen Hannes Haak- 
sin mukaan komppanian vahvuus oli vain 75 mies¬ 
tä ja siitäkin jätettiin matkalla Maskun Kankaisten 
kartanoon 1 plutoona ja edelleen Mynämäelle osa 
vahtitoimintaan. Helmikuun toisella viikolla tästä 
Pakan sakista saattoi tulla Uuteenkaupunkiin vain 
1 plutoona eli 24-25 miestä, jotka jäivät kyllä pa¬ 
hantekijöinä historiaan. Haaksin kertoman mu- 
kaanTurussa Aninkaisten tullissa oli 500 helsinki¬ 
läistä lähdössä Uuttakaupunkia valloittamaan. 


Suurimman osan Uudenkaupungin turkulai¬ 
sista valtausjoukoista muodostivat Turun kuu- 
laruiskukomppania ja ratsujoukko. Yksiköt eivät 
mahtailleet koollaan, mutta toiminnallaan kum¬ 
pikin joukko saavutti mainetta, hyvässä tai pa¬ 
hassa, riippuen kummalta rintamapuolelta asiaa 
tarkastelee. Kuularuiskukomppaniaa kutsuttiin 
Portun sakiksi, myös A-komppaniaksi, joka mo¬ 
nessa kuulustelupöytäkirjassa mainitaan pahan¬ 
tekijöiksi Uudenkaupungin seudulla. Se koostui 
pääosin turkulaisista, venäläiseen sotatarvike- ja 
satamateollisuuteen (Sv. port) liittyvästä, laiva- 
verstaan (A.E.Eriksson et kumpp.) työläisistä, 
johtajinaan Smirnoff, Malkoff ja Heininen. Por¬ 
tun sakin vahvuus oli yhteensä 100 miestä ja 
he olivat mukana Maskun Kankaisten kartanon 
ryöstö- ja väkivaltatouhuissa ja lisäksi Suinulan 
verilöylyssä. Kyse ei siis ole Helsingin legendaa¬ 
risesta Portun pataljoonasta, johon täällä vaikut¬ 
tanut Portun porukka on usein sekoitettu. Sakilla 
oli huono maine, eivätkä joukko-osastoon kuu¬ 
luvien omatkaan kommentit olleet kovin yleviä. 
Komppaniaan liittynyt sähkötyömies Into Roos 
oli muiden tavoin Turun Portussa töissä, ja ku¬ 
vasi sitä kaiken pahuuden pesäksi. Kirvesmies 
Emil Mäkisen kuulusteluissa Portun komppaniaa 
on luonnehdittu sanoin; ... oli muodostettu rys- 
sistä ja satamatyöläisistä, oli kaikkein raaimpia 
ja huonomaineisempia, mitä on ollut.Tähän Por¬ 
tun sakkiin kuului venäläisiä sotilaita 14-15, jot¬ 
ka erottuivat omilla univormuillaan ja heitä johti 
siviiliryssä Aleksander Smirnoff, joka ammuttiin 
Lahdessa 12.5. Joukon pääosan eli turkulaisten 
päällikkönä oli sähkötyömies William "Vili" Hei¬ 
ninen.Todennäköisesti Uudenkaupungin valtaus- 
kuvauksessa mainitut 50 ratsuryssää olivat nämä 
Portun 15 venäläistä. 

Lisäksi kaupunkiin tuli Lehtimäen veljesten 
(Verner ja Hjalmar) johtama ratsujoukko Turusta. 
Siihen kuului miehiä turkulaisten lisäksi myös Maa¬ 
rian Raunistulasta ja esimerkiksi Karinaisista 25 
miestä. Yhteensä tähän liikkuvaan ratsujoukkoon 
kuului 80 kaartilaista.Työmies VVigellin mukaan 
koko komppania lähti ratsuin helmikuun toisella 
viikolla Uuteenkaupunkiin ja sieltä edelleen Rau¬ 
man kautta Tampereelle. Lehtimäen komppanian 
virallinen numerointi vaikuttaa muuttuneen, mai¬ 
nintoja löytyy useammasta variaatiosta; 1.2.1. K 
ja 1.2.3. K. 


"Kaikki olivat vähän päälliköitä" 

Kaikkien turkulaisten ylipäälliköksi mainitaan le- 
vyseppä Sampo Pohja, joka evästi joukkojaan en¬ 
nen Uudenkaupungin retkeä sanoin; "ja nyt po¬ 
jat tiedätte tämän, ettei vankeja oteta'' 45-vuotias 
Salomon Leander Pohja menehtyi Hämeenlinnan 
vankileirillä 3.7.1918. 

Punakaartin joukkojen keskimääräinen raken¬ 
ne oli seuraavanlainen: Rykmentti, joka koostui 4 
pataljoonasta, pataljoona 4 komppaniasta, komp¬ 
pania 4 plutoonasta, plutoona 2 osastosta. Osas¬ 
tossa oli 12 miestä, plutoonassa 24 m ja komppa¬ 
niassa noin 100 m. Päälle täytyy laskea esikunta 
5-7 jäsentä, samat määrät sairaanhoitajia ja keit- 
tiöväkeä. EsimerkiksiTurun Helinin komppanian 
punaiseen ristiin kuului 7 henkilöä, maaliskuussa 
Lokalahdelle majoittuneeseen Forssan komppa¬ 
nian ensi-apuun 9, joista naisia 5. Komppaniat 
saattoivat olla vahvuudeltaan hyvinkin erikokoi¬ 
sia, aina 70 miehestä 170:een. Erikseen ovat vielä 
pienet paikallisjoukot, joissa oli parikymmentä 
miestä. Näin esimerkiksi Pyhämaalla ja Vehmaal¬ 


la, joiden yksiköistä käytettiin pienuudesta huoli¬ 
matta komppania-nimeä. Kaikilla eri yksiköillä oli 
päällikkönsä, aina osastoja myöten. Punakaartin 
joukkojen yleisstrategia oli kovin puutteellinen, 
suurin operatiivisesti toimiva yksikkö oli komp¬ 
pania. Myös sen sisällä toiminta oli huteraa, pääl¬ 
liköt vaihtuivat, samoin miehet. Auktoriteetti oli 
huono ja kuten eräs kuulusteltava kuittasi - kaikki 
olivat vähän päälliköitä. 

Edellä kuvatun tarkemman valtausjoukkojen 
analyysin perusteella määräksi näyttäisi jäävän 
noin 500 - 600 miestä, pikemminkin hieman alle 
kuin yli. Senkin kokoisen joukon ryntäys kaupun¬ 
kiin on täyttänyt kaikki keskustan kadut, mukana 
oli hevosia toista sataa rekipeleineen. Kaukoval¬ 
lan kuvaamana: "Maanantaina 11.2 kiirehti itä- 
tullista päin pitkin Alistakatua 3 hiihtäjää, yllään 
harmaa villapaita, päässä hiihtolakki, selässä 
kivääri ja kiväärin piipussa punainen rusetti. Ja 
kun kukaan ei heitä häirinnyt, he ottivat puhelin¬ 
keskuksen haltuunsa. Pari tuntia myöhemmin tuli 
itse punakaartin pääjoukko hirmuisella voimalla 
ja väellä, huutaen, kirkuen ja ammuskellen. Rat¬ 
sujoukko ajoi täyttä karkua pitkin kaupungin ka¬ 
tuja - kuin lauma villi intiaaneja'.' 

Jalo Numminen murhattiin Kalannissa 

Kaupunkiin tulleilla Helsingin jaTurun joukoilla ei 
ollut vielä taistelukokemusta, mutta molemmilla 
oli jo verta käsissään. Helsingin suutarikomp- 
panian miehet olivatTurkuun lähtöä edeltävänä 
yönä murhanneet Helsingissä Läntisellä Vierto¬ 
tiellä suutari Hartikaisen. Turkulaisilla oli taka¬ 
naan Kalannissa Jalo Nummisen murha tulopäi- 
vänä 11.2, jossa mukana oli ainakin 1 Portun sakin 

Punaisten murhaama kalantilainen Jalo Numminen. Kuva 
Uudenkaupungin museo. 


kaartilainen ja eräs Ragnar, joka oli mahdollises¬ 
ti ylipäällikkö Sampo Pohjan mukanaan tuoma 
Ragnar Lindroos -niminen oma kasvattipoika. 

Tulomatkalla 11.2 valtausjoukko Laitilasta ja 
Vehmaan suunnasta tulleina pysähtyivät päivällä 
Kalannissa, jossa pitäjä otettiin rivakoilla otteil¬ 
la punaisten hallintaan. Molemmat pappilat ja 
Männäisten kartano ryöstettiin. Kauppias Num¬ 
misen varasto tyhjennettiin lusikoita ja rautakan- 
keja myöten.Tiellä punakaartilaisjoukko kohtasi 
reen, jossa vanhempiensa kanssa matkasi lyse¬ 
on 6-luokkalainen Jalo Numminen. Perhe otettiin 
kiinni, kuljetettiin kotitaloon, jonne tunkeutui iso 
joukko aseistettuja kaartilaisia. Poikaa kuulustel¬ 
tiin, vaadittiin oppaaksi ja ilmiantajaksi, ja tivat¬ 
tiin ketkä ovat toimineet valkokaartin hyväksi. 
Nummisen taskusta löytyi paperi, joka paljasti 
hänen järjestäneen kuusi kyytihevosta valkoisille. 
Myöhemmin lehden toimittajat antoivat ymmär¬ 
tää toisenkin syyn punakaartille toimille: "Eräs 
Uudenkirkon pappilan renki leimasi hänet " I a h - 
tariksi'.' Ilman enempää tutkimista tempaisivat 
nuo roistot nuorukaisen reestä. Hänet sidottiin 
vanhempiensa läsnä ollessa, isovihan aikuisen 
kasakkatavan mukaan, punaisten hevosten väliin, 
joita ajettiin täyttä vauhtia pitkin kirkonkylän kujia. 
Nuorukaisen kauheat hätähuudot kuuluivat pitkin 
teitä ja vaikuttivat hänen ilmiantajaansa niin, että 
hän tuli mielipuoleksi ja hoidetaan häntä nyt Uu¬ 
denkaupungin mielenvikaisten sairaalassa" Kir¬ 
kon kirjoihin Jalo Nummisen kohtalo on kirjattu 
seuraavasti: "Rääkäten murhattu Pappilan ja Sii¬ 
votun välillä maantiellä. Pistelty kahdesti vatsaan 
ja kerta rintaan, pudotettu reestä maanottokuop- 
paan Siivotun tien varteen" 

Kalannissa ehdittiin jo samana tulopäivänä 
käydä monissa talouksissa, oppaana hääri aktiivi- 

UudenkaupunginYhteislyseo palveli myös punakaartilaisia majoitustilana. Sinne olivat jääneet jopa suojeluskuntalaisten 
petivaatteet joukkojen lähdettyä Ahvenanmaalle. Kuva Uudenkaupungin museo. 

Tämän kuvan tilaajaksi on Augusta Olssonin valokuvaa¬ 
mossa merkitty A. Valo eli hän on epäilemättä yksi kuvan 
miehistä. Aleksanteri "Santtu" Valo kuuluiTurun punakaar¬ 
tiin ja osallistui Uudessakaupungissa tehtyihin murhiin. 
Kuva Uudenkaupungin museo. 

simmin entinen paikkakuntalainen, mutta jo muu¬ 
taman vuoden Helsingissä asunut, kivityömies 
Kalle Penttinen. Penttinen tuli kotikonnuilleen 
Helsingin kivityömieskomppanian mukana. Pent¬ 
tisen kuulustelupöytäkirjasta: "että kivityömies 
Kalle Penttinen tuli viime helmikuun 11. päivänä 
meidän kotiimme isomman punakaartilaisjou- 
kon mukana ja näyttäen toiminnassaan joukon 
johtajaksi. Mainittu joukko pani silloin toimeen 
kodissamme ryöstön, jossa menetimme erilaista 
tavaraa ainakin parin tuhannen markan arvosta. 
Vielä pani Kalle Penttinen toimeen ankaran tutkin¬ 
non siitä, että isäntä olisi kuulunut suojeluskun¬ 
taan ja pakotti lopuksi kirjoittamaan sitoumuksen, 
että talollisen Kalle Käkölän on sitouduttava py¬ 
symään erillään kaikista valkokaartin toimista ja 
avustamisista, sillä uhalla, että jos hän jossain 
suhteessa rikkoisi mainitun sitoumuksen, tulisi 
hän paikalla armotta ammuttavaksi" 


Iltapäivällä Uuteenkaupunkiin 

Valtausjoukot saapuivat Uuteenkaupunkiin ilta¬ 
päivällä klo 16-17 maissa. Ensimmäiseksi haettiin 
majoitustiloja ja niitä oli näinkin isolle joukolle hy¬ 
vin tarjolla. Lyseolla jopa vuodevaatteita myöten 
valmiina, jotka olivat jääneet valkoisilta heidän 
vetäydyttyään Ahvenanmaalle 4 pv aikaisemmin. 
Vuodevaatteet oli kaupunkilaisten valkoisille ke¬ 
räämiä ja luovutettuja, eikä niitä oltu ehditty kor- 
jamaan pois ennen punaisten tuloa. Helsinkiläiset 
majoittuivat ruotsalaiselle kansakoululle, Lehti¬ 
mäen ratsuväki Vallilaan ja loput lyseolle, apteekin 
asuntorakennukseen. Myös tyhjillään olevia yksi¬ 
tyisasuntoja vallattiin, tullinhoitaja Boehmin talo, 
ja muutaman päivän sisällä Zachariassenin talo. 

Vielä samana iltana, vaikka alkoi hämärtää, 
ehtivät punaiset touhuamaan. Heti kuin esikunta 
oli majoittautunut Elina Riihimaan matkailijako- 
tiinYlisellä kadulla, antoi turkulaisten ylipäällikkö 
Sampo Pohja määräyksen lähteä etsimään ase- 
kätköjä. Homma kaatui Jussi Helinin komppanian 
niskaan ja kaartilaiset VViljam "Vili" Lindström ja 
Aleksander "Santtu" Walo lähtivät päällikkönsä 
kanssa kierrokselle. Menivät ensin Airion kahvi¬ 
laan, jossa Walo ja Lindström yhdessä rikkoivat 
pistimillä useita piirongin laatikoita, mutta eivät 
kuitenkaan löytäneet mitään. Helinin ei kuuluste¬ 
lussa kertomansa mukaan muista, jos sieltä mi¬ 
tään otettiin. Sen jälkeen olivat menneet Ailiolle, 


mutta ei löytäneet mitään. Matka jatkui Paldanille, 
josta olivat ottaneet yhden puvun. Näin toimivat 
muutkin joukot, tarkastuksia ja ryöstöjä. 

Vangitsemiset alkoivat myös välittömästi. 
Kahden tunnin kuluttua joukkojen saapumisesta 
oli konttoristi Julius Zachariassen napattu kiinni. 
Kotoaan Itätullin torin asunnosta häntä ei löyty¬ 
nyt, mutta Zachariassenin palvelija Saima Lin¬ 
tunen ohjasi kaartilaiset VVaszeille. Sieltä haettu 
löytyi ja samalla otettiin säilöön eläinlääkäri Hugo 
Wasz. Valkoisia tai valkokaartia avustaneita haet¬ 
tiin paikallisten opastuksella. Punaisella logiikalla 
etsityt olivat vastavallankumouksellisia, vallanku¬ 
mousta he itse olivat puuhaamassa. 

KAUHUA HERÄTTÄNYT ALFRED SAARI 


Alfred Saari oli keväällä 1918 Uudessakaupun¬ 
gissa näkyvä hahmo - persoonallisuus - pahan 
ruumiillistuma. Kaukovallan kuvaamassa kau¬ 
pungin historiassa kapina-aikaisista paikallisista 
kaartilaisista ainoastaan Saari on tullut noteerat¬ 
tua, ylipäällikköäkään ei mainita. Saari oli entuu¬ 
destaan kaupungissa hyvin tunnettu henkilö. Jo 
hänen lempinimensä "Taju" antaa jonkinlaisen 
aavistuksen kantajastaan. Väinö Saarni muisteli 
häntä "vähän sellaisena sukkelana'.' Lauri Kos¬ 
kinen on jossain juhlajulkaisussa 1910-luvulla 
kirjoittanut värikkääseen sävyyn Tajun maratoo- 
niharrastuksesta: "Taju sai äkki tiättä, ett hänt 
oi pilkattu ja hak silmä verenpunasena Koskise 
Laurit. Siin Lauri tuliki toisten poikatten kans 
Sinisalo kahvila erustal.Taju hyökkäs sana sa¬ 
nomat Lauri niskaha, veteli Laurit armottomas- 
te ja väsymät ympärs korvi hokemal koko aja: 
Täsä olis kirjailipalkkiot, ja täsä ja täsä ja täsä..." 
Alfred Saari syntyi Vehmaalla, josta koko perhe 
muutti Uuteenkaupunkiin. Hän otti sukunimek¬ 
seen Saari - vanhempansa kuolivat 1910-luvulla 
pelkällä patronyymillä eli isännimellä Davidsson. 
Taju on leskiäitinsä kuoltua muuttanut työn pe- 
rässäTurkuun, jossa hänen mainitaan toimineen 
syksyllä 1917 miliisinä eliTurun poliisin syrjäyt¬ 
tämän työväen järjestyskaartin edustajana. Saari 
herätti jo kapinan alkuvaiheessa kauhua ratsas¬ 
tamalla kaupunkiin ryntäävän punakaartijoukon 
sivulla hampaisiin asti aseistautuneena. Jopa tur¬ 
kulainen Uusi Aura -lehti kirjoitti heti punaisten 
paettua kaupungista tunnetusta uusikaupunkilai- 
sesta Alfred Saaresta, käyttäen hänestä nimityk¬ 
siä "Taju" ja "Juoksija'.' 


Tunnettu pitkänmatkan juoksija 

Juoksuharrastuksestaan Taju olikin kaupungis¬ 
sa erityisesti tunnettu. Eikä kyse ollut pelkäs¬ 
tä harrastuksesta, vaan kilpaurheilusta. Alfred 
Saari oli 1910-luvulla kaupungin tunnetuimpia 
pitkänmatkan juoksijoita, Uusi Aura mainitsi kil- 
pailukolumneissaan hänet aina vanhaksi tutuksi 
Uudestakaupungista. Turun Sanomat raportoi 
14.5.1913 "Jymyn" järjestämistä ensimmäisistä 
murtomaajuoksukilpailuista Uudessakaupun¬ 
gissa ja neljän kilometrin kilpailussa oli toiseksi 
tullut UU:n Alfred Saari. Saaren juoksu-ura kat¬ 
toi vuodet 1911-16. Kilpailuja oli Turussa, Po¬ 
rissa ja lähiseudulla. Laitilan Jyskeen Seelim 
LaaksolleTaju aina hävisi, mutta Laaksoa pidet¬ 
tiinkin jopa 1912 olympiakisojen potentiaalise¬ 
na ehdokkaana - maamme parhaita 5000 met¬ 
rin ravureita - Vakka-Suomi -lehden mukaan. 
Saari juoksi 5000 metriä noin 16 minuuttiin ja ma- 
ratoonin useaan otteeseen kolmen tunnin ajalla, 
jopa alle sen. Tulos on sen aikaisilla välineillä 
ja olosuhteissa kova. Syksyllä 1915 Saari näytti 
muille tietä alusta loppuun asti kaupungissa jär¬ 
jestetyssä 25 kilometrin juoksussa, joka suori¬ 
tettiin Alisella- ja Rantakadulla satojen katsojien 
seuratessa. Saari edusti "Urheilijat" seuraa eli 
UU:ta, ei työnväenseura Roimaa, joka oli ehkä 
enemmän painottunut voimisteluun kuin yleis¬ 
urheiluun ja tämä lienee syy, että UU:ssa kilpaili 
useita myöhemmin punakaartissa olleita, kuten 
Hjalmar Nordling ja Kaarlo Valli. Politiikka ei ur¬ 
heilussa näytellyt vielä 1915 minkäänlaista osaa, 
sekä Nordling että Valli kilpailivat samana vuon- 

na Roiman ja UU:n riveissä. Jalmari Nordling 
ehti edustaa sujuvasti kaikkia kaupungin urhei¬ 
luseuroja, nimittäin kolme luokkaa lyseona käy¬ 
neenä kilpaili Nordling myös "Jymyn" paidassa 
eli lyseon urheiluseurassa. Alfred Saari oli koko 
kilpailu-uransa UU:lle uskollinen, seuran histo¬ 
riikki on hänet kyllä täysin unohtanut. Mauno 
Vannas oli useaan otteeseen samoissa kisoissa 
mukana, kuten myös valkoisten puolella sisällis¬ 
sodassa kaatunut jääkäri PaavoTeukku Laitilasta. 

Innokas vapaapalokuntalainen 

Huhtikuussa 1915 Uudenkaupungin Sanomat 
kirjoitti kaupungin vapaapalokunnasta ja VPK 
oli palkinnut Alfred Saaren innokkaasta osallis¬ 
tumisesta sammutustöihin. Muitakin tässä yh¬ 
teydessä palkittuja tuli myöhemmin kuulumaan 
Uudenkaupungin punakaartiin, esimerkiksi Niilo 
Vuorinen, joka sittemmin teloitettiin kaksi päivää 
Alfred Saarta aikaisemmin. Huhtikuussa 1916 
VPK:n ruiskuosastoja esiteltäessä on Saari il¬ 
moittanut ammatikseen urheilija, tuskinpa edes 
olympiavoittaja Hannes Kolehmainen käytti it¬ 
sestään tuota nimikettä. Itsetuntoa Tajulla riitti. 
Toukokuisen teloituksensa jälkeen Alfred Saari 
haudataan täydellisesti, edes mittava vuoden 
1918 sotasurmaselvitys ei ole pystynyt häntä 
tarkemmin identifioimaan. Kaikki siis tunsivat 
hyvin Saaren, mutta kukaan ei myöhemmin tien¬ 
nyt kuka hän oli. Saaren vaiheista kapinan aikana 
on kovin vähän tietoa, muutama 1. komppanian 
kuulusteltava on kertonut hänen olleen kaikista 
häijyin. Alfred Saari vangittiin Tampereella, mikä 
viittaa siihen, ettei hän ainakaan loppuvaihees¬ 
sa ollut Uudenkaupungin punakaartin muka- 



Alfred Saaren parhaat päivät olivat jo takana, kun tämä 
kuva otettiin. Kuva Uudenkaupungin museo. 

na pakoretkellä, joka päättyi Lahden edustalle. 
Taju oli ennen kapinaa siirtynyt vuoden 1917 
tienoilla työn perässä Turun seudulle ja liittynyt 
siellä Uuteenkaupunkiin helmikuussa matkan- 
neeseenTurun kaartijoukkoon. Uudenkaupungin 
kaartiin liittyneen muurari Yrjö Ahtosen mukaan 
Taju olisi kuulunutTurun Portun sakkiin: "..tähän 
joukkoon oli kuulunut eräs Alfred Saari, joka 
muuten oli kauhea mies uhkaillen aina revolve¬ 
rilla." Turkulaisjoukkojen matkassa Saari ajautui 
Tampereen taisteluihin tai ainakin vangittiin siel¬ 
lä. Tampereelta Saari toimitettiin Raumalle, mis¬ 
tä hän käveli Uuteenkaupunkiin 12. toukokuuta. 


Lähteet: 

• Uudenkaupungin Sanomat 1914-1918 

• Vakka-Suomi-lehti 1914-1918 

• Uusi Aura-lehti 1914-1918. 

• Kaukovalta K. V.: Uudenkaupungin historia IV. 1962. 

• Suomen Sukuhistoriallinen yhdistys ry/ kirkonkirjat. 

• Väinö Saarni /Matti Jalava arkisto 

• Lauri Koskinen /Kaupunkim poja -yhdistyksen arkisto. 

Uudenkaupungin Sanomat kuvasi saapumis¬ 
ta seuraavasti: "Sunnuntai-iltana tuli Raumalta 
vieläkin suurempi sankari, uusikaupunkilaisten 
kauan odottama Taju, Alfred Saari, jonka kiinni 
saamisesta ja kaatumisesta on tänne huhuja kul¬ 
kenut useasti.Toinen oli ulkonäköTajulla nyt, kuin 
viimeksi täältä lähteissään; laihtunut ja parroittu- 
nut ja pää painuksissa. Ei ollut enää halua kat¬ 
soa ihmisiä silmiin, helmikuiset teot olivat liian 
tuoreina ja raskaina muistoissa." Saari teloitettiin 
heti seuraavana päivänä. 


Olli Laurila 

KAUPUNKILAISIA PAKENI 


Kamalia aikoja Uudessakaupungissa 

Uudessakaupungissa lisääntyi levottomuus lauan¬ 
taina helmikuun 9. päivänä. Kaupunkilaiset sai¬ 
vat lisää yhä varmempia tietoja siitä, että suu¬ 
ret punakaartilaisten joukot ovat tulossa Turusta 
Uuteenkaupunkiin. 

Kaupunkiin jääneillä suojeluskuntalaisilla ei 
ollut ilman aseita mitään mahdollisuuksia puo¬ 
lustautua ja suurin osa heistä päättikin lähteä 
pakomatkalle. Samoin muita sellaisia kaupunki¬ 
laisia, jotka kokivat olevansa vaarassa. Osa otti 
mukaansa myös perheensä, toiset jättivät vai¬ 
monsa ja lapsensa kaupunkiin. Kukin lähti sin¬ 
ne, mistä uskoi ja toivoi löytävänsä turvapaikan. 
Moni maaseudulle ja suuri joukko saaristoon. 


Jotkut harvat päättivät jäädä paikalleen ja osa 
heistä joutui maksamaan tästä rohkeudestaan 
todella kovan hinnan. 

Pakoon lähtöä jatkui koko sunnuntain helmi¬ 
kuun 10. päivän ja sitä seuraavan maanantain 11. 
päivän helmikuuta. 

"Sitten isonvihan päivien ei Uudessakaupun¬ 
gissa ollut eletty näin kamalia aikoja',' kirjoittaa 
K.V. Kaukovalta Uudenkaupungin historiassa. 
Hän jatkaa seuraavasti: 

"Kadulla kulkeva tunsi omituisen yksinäisyy¬ 
den tunteen painostavan itseään, sillä ulkona ei 
näkynyt juuri muita kuin paikkakunnan punaisia, 
jotka seisoskelivat katujen kulmissa kasvoillaan 
ivallinen voitonvarma ilme. Jokainen aavisti jo¬ 
takin kamalaa olevan tulossa." 



Uudenkaupungin 
Alinenkatu taisi 
olla näin hiljainen 
helmikuun alkupäi¬ 
vinä suojeluskunta¬ 
laisten lähdettyä ja 
ennen kuin puna¬ 
kaartilaiset tulivat. 
Kuva Uudenkau¬ 
pungin Sanomien 
arkisto. 

Kanttori pakeni Isoonkariin 

Moni kaupunkilainen lähti pakoon saaristoon. 
Joku saattoi yrittää Ahvenanmaalle liittyäkseen 
sinne lähteneitten suojeluskuntalaisten joukkoon. 
Joku lähti löytääkseen saariston suojasta itselleen 
turvallisen pakopaikan. Usea suuntasi kulkunsa 
Isonkarin majakkasaarelle, jonne helmikuussa ko¬ 
van talven takia pääsi Uudestakaupungista jäätä 
myöten. 

Yksi heistä oli Uudenkaupungiin seurakunnan 
kanttori-urkuri Primus Leppänen. Hän oli lisäksi 
aktiivinen suojeluskuntalainen ja VVakka-Suomi 
-lehden toimittaja. Suvun piirissä elävän tiedon 
mukaan hänen kiinniottamisestaan tai hänen 
"päästään" olisi luvattu 10 000 markan palkkio, 
mutta sen todenmukaisuudesta ei ole tietenkään 
varmuutta. Semminkinkään, kun tietoa ei joudut¬ 
tu koskaan testamaan todellisuudessa, sillä Pri¬ 
mus Leppänen pääsi pakoon punaisilta. 

Hän lähti muiden pakolaisten kanssa yöllä 
helmikuun 7. päivänä jäätä pitkin pois kaupungis¬ 
ta. Osa pakenijoista pyrki ehkä Ahvenanmaalle, 
osan tavoitteena oli vain päästä pois kaupungis¬ 
ta ilman sen selvempää päämäärää. Primus Lep¬ 
pänen päätyi Isonkarin majakkasaarelle, jossa 
hän viipyi pari päivää. Punaiset kävivät kuitenkin 
myös Isossakarissa, joten sinne ei ollut turvallista 
jäädä pitemmäksi ajaksi. 


Merta pitkin pohjoiseen? 

Helmikuussa 1918 oli niin sanottu hyvä jäätalvi. 
Osa pakolaisista jatkoikin ilmeisesti Isostakarista 
jäätä myöten Brändön Jurmon kautta eteen päin 
Ahvenanmaalle. 



Kanttori Primus Leppänen ja muutamat muut kaupunkilai¬ 
set pakenivat Isonkarin majakkasaarelle. Siitä muodostui 
kuitenkin sekä hänelle että muille vain väliaikainen etappi. 
Kuva Uudenkaupungin museo. 

Miten Primus Leppäsen pakomatka Isosta- 
karista jatkui, on epävarmaa. Perheen piirissä 
on säilynyt muistitieto, jonka mukaan hän olisi 
päässyt veneellä laivaväylää pitkin Vaasaan. Näin 
muistelevat lapset isänsä itse kertoneen. Toisen 
tiedon mukaan matka olisi jatkunut "Ahvenan 
yli" ja edelleen "ruotsalaisella pelastuspaatilla 
pohjoisen rintamalle'.' Tämän tiedon on välittänyt 
VVakka-Suomi -lehden vastaava toimittaja Iivari 
Partanen, joka lienee kuullut sen myös Primus 
Leppäseltä itseltään. 

Jossain sisällissodan vaiheessa Primus Lep¬ 
pänen joka tapauksessa päätyi Korsholman soti- 
lassoitto-opistoon Pohjanmaalle. 

Sisällissodan aikaiset tapahtumat Isossakaris- 
sa saivat merkillisen jälkinäytöksen. Nimimerkillä 
esiintynyt henkilö kirjoitti sodan jälkeen luotsi pii¬ 
ri n päällikölle kirjeen, jossa hän väitti, että tietyt 
nimeltä mainitut Isonkarin luotsit eivät olleet ot¬ 
taneet vastaan pakolaisia, jotka olivat matkalla 
Ahvenanmaalle. Heitä olisi jopa pilkattu. Syyte oli 
vakava ja se olisi saattanut estää pääsyn uuden 
merenkulkulaitoksen palvelukseen. 

Tapauksen taustalla vaikuttivat ristiriidat luot- 
silaitoksen sisällä. Luotsilakko oli rikkonut työto- 
vereitten välejä ja joku oli saattanut ryhtyä yhteis¬ 
työhön uusien punaisten vallanpitäjien kanssa. 
Tai sellaista saatettiin ainakin epäillä ja erilaisia 
ilmiantoja tehtiin paljon. 

Tilanteen vakavuuden vuoksi yksi Isonkarin 
luotseista lähtikin Uuteenkaupunkiin tavoitta¬ 
maan henkilöitä, jotka olivat helmikuussa olleet 
pakomatkalla saaressa. Hän halusi kerätä todis¬ 
teita siitä, miten pakolaisia oli Isossakarissa koh¬ 
deltu. 

Yhden todistuksen on antanut ja allekirjoitta¬ 
nut Primus Leppänen. Hän vakuuttaa saaneensa 



Primus Leppänen sylissään perheen lapsista Maire. Kuva 
Uudenkaupungin museo. 

Isossakarissa "henkilökunnan puolelta osakseni 
erittäin ystävällisen kohtelun, mikä kiitollisuudel¬ 
la tunnustetaan'.'Vastaavia todistuksia löytyy ar¬ 
kistosta myös neljä muuta. 


Punaiset poistuivat, kaupunkilaiset palasivat 

Punainen valta kesti Uudessakaupungissa kak¬ 
si kuukautta. Punaisten poistuminen käynnistyi 
Katanpäästä huhtikuun ensimmäisellä viikolla. 
Punakaartin toinen komppania kuljetti sieltä kau¬ 
punkiin valtavan määrän tavaraa, ruokaa, aseita 
ja monenlaista kalustoa. Katanpään joukot jättivät 
kaupungin huhtikuun 8. päivänä. Miehiä oli noin 
sata. Loput joukoista - noin 150 miestä - lähti¬ 
vät keskiviikon 10.4. vastaisena yönä ja viimeiset 
aamulla kello 10. Ennen lähtöä toteutettiin kui¬ 
tenkin vielä viimeiset tihutyöt rikkomalla puhelin¬ 
keskus ja vahingoittamalla VVakka-Suomi -lehden 
kirjapainoa. 



Näkymä Uuden kirkon tornista lounaaseen yli kaupungin. 
Etualalla raatihuone ja vasemmalla puutalo, jossa toimi 
sisällissodan aikana puhelinkeskus. Kuva Uudenkaupungin 
museo. 


8 


Epävarmuus kaupunkilaisten keskuudessa 
kuitenkin jatkui vielä jonkin aikaa. Ei oltu varmoja, 
ovatko punaiset poistuneet lopullisesti vai onko 
vielä vaarana jonkinlainen paluu ja kostoisku. Sel¬ 
laisesta oli kuultu Raumalta. Vähitellen pakolaiset 
palasivat piilopaikoistaan koteihin ja läheistensä 
luokse. Samalla saatiin tietoja niistä kaupunki¬ 
laisista, jotka olivat Uudenkaupungin retkikun¬ 
nan mukana menneet Ahvenanmaalle ja sieltä 
monien vaiheiden jälkeen taisteluihin valkoisten 
puolella Satakunnan rintamalle. 


Kaupungissa kärsittiin nälkää 

Vakavana vaikeutena Uudessakaupungissa - niin 
kuin muuallakin maassa - oli paha elintarvikepu¬ 
la. Osa kaupunkilaisista joutui kärsimään suora¬ 
naista nälkää. 

"Mutta kaiken hädän keskellä suurissa vai¬ 
keuksissakin elävät kansalaiset olivat kuitenkin 
iloisia ja onnellisia siitä, että maa oli vapaa ja 
kansamme itsenäinen. Oli laskettu vahva perus¬ 
tus onnellisemmalle tulevaisuudelle',' kirjoitti ai- 
kalaistodistuksenaan K.V. Kaukovalta Uudenkau¬ 
pungin historiassa. 


MJ 


Lähteet: 

• Kaukovalta K.V.: Uudenkaupungin historia IV osa. Uu¬ 
denkaupungin kaupunki, Uusikaupunki 1962. 

• Linhola Leena: Primus,Ystävät ja kylänmiehet Espoo, 
Seinäjoki 2016. 

• Uudenkaupungin yhteislyseo 1895-1920, toim. Matti 
Viitakari, Uusikaupunki 1920. 

Päätoimittajan pakomatka 

Matti Lehmus "jäniksen poluilla"' 

Tiedot punaisten suurten joukkojen etenemises¬ 
tä kohti Uuttakaupunkia helmikuun alkupuolella 
herättivät huolta ja levottomuutta kaupunkilais¬ 
ten keskuudessa. Suojeluskuntalaisten yllättävä 
lähtö Ahvenanmaalle oli näet jättänyt kaupun¬ 
gin ja kaupunkilaiset oman onnensa varaan ja 
vakavaan vaaraan. 

Osa niistä kaupunkilaisista, jotka kokivat 
olevansa suurimmassa vaarassa, päätti paeta 
pois kaupungista. Saaristoon, maaseudulle, 
kuka mihinkin. 

Uudenkaupungin Sanomien silloinen pää¬ 
toimittaja Matti Lehmus oli ensin päättänyt jää¬ 
dä kaupunkiin, mutta sunnuntaina helmikuun 
10. päivänä hän tuli lopulta toisiin ajatuksiin 
ja päätti poistua kaupungista. Se tapahtui vii¬ 
me tipassa, sillä punaisten etujoukko saapui 
Uuteenkaupunkiin seuraavana päivänä ja pu¬ 
nakaarti otti välittömästi kaupungin valtaansa. 
Alkoi punaisen pelon ja terrorin aika pidätyksi- 
neen, murhineen, hävityksineen ja takavarikoin- 
teineen. 

Punainen hävitys kohdistui myös Matti 
Lehmuksen työpaikkaan: Uudenkaupungin Sa¬ 
nomien toimituksessa ja kirjapainossa tuhottiin 
paikkoja ja työvälineitä. Lehden ilmestymisessä 
oli punaisen vallan mittainen miltei kolmen kuu¬ 
kauden tauko. 



Matti Lehmus oli Uudenkaupungin Sanomien ja kirjapai¬ 
non keskeinen toimija 1900-luvun kahdella ensimmäisel¬ 
lä vuosikymmenellä. Lehden päätoimittajana hän toimi 
viiteen otteeseen vuosien 1901 ja 1922 välisenä aikana 
yhteensä noin 13 vuotta. Hän oli päätoimittaja myös si¬ 
sällissodan aikana. Kuva Uudenkaupungin museo. 







"Ajankuvaksi myöhemmille polville" 

Päätoimittaja Matti Lehmus kirjoitti pakoretkestään - jonka aikana hän täytti 55 vuotta - Uuden¬ 
kaupungin Sanomiin vasta runsas vuosi sisällissodan jälkeen huhti-kesäkuussa 1919. Viisiosaisen 
kirjoituksen otsikko oli "Jäniksen poluilla" ja siinä hän kertoi yksityiskohtaisesti kaikkiaan yli yhdek¬ 
sän viikkoa kestäneen monivaiheisen pakomatkan vaiheista. Hän halusi omien sanojensa mukaan 
kirjoittaa muistelmansa "eräänlaiseksi ajankuvaksi myöhemmille polville, kun he selailevat van- 



Matti Lehmuksen osallistuminen jumalanpalvelukseen ei 
toteutunut sunnuntaina helmikuun 10. päivän aamuna. 
Sen sijaan hän lähti pakomatkalle saaristoon. Kuva Matti 
Jussilan arkisto. 


hoja sanomalehtiä'.'Tässä hänen kirjoituksensa 
pääkohdat kerrotaan kirjoittajan tarkoittamalla 
tavalla tätä kirjaa lukeville. 

Jotain sodan jälkeisestä jännitteisestä ti¬ 
lanteesta kertoo se, että hän ei kirjoituksessaan 
mainitse kaikkien auttajiensa ja neuvojiensa ni¬ 
miä. 


Pulaa kyytimiehistä 

Vaikeni sunnuntain, helmikuun 10. päivän aamu 
allekirjoittaneellekin, valvotun yön jälkeen. Koko 
yön oli kaduilta kuulunut tavallista vilkkaampaa 
liikettä. Mutta lapsellisen naivisti ajattelin vain, 
että toki joku hyvä naapuri antaa minullekin tie¬ 
don, jos jotain erinomaisempaa olisi tekeillä. 
Sunnuntaiaamuna klo 8 korvissa aloin hankkiu¬ 
tua kirkkoon. Ulkona käytyään toi vaimoni sisäl¬ 
le tulessaan sen "kirkkaan" tiedon, että kaikki 
miesväki ja niiden mukana vähän muutakin vä¬ 
keä oli yön kuluessa "jättänyt" kaupungin. 

"Punaisten etujoukko" pitäisi parhaillaan 
olla Uudellakirkolla, siis mikä hetki tahansa 
myöskin Uudessakaupungissa! 

Hm. 

Menemmekö kirkkoon? 

Emme. 








Mitä tehdään? 

Perheen pojat lähetettiin tiedusteluretkelle kaupungille. He toivat huolestuttavan tiedon, jonka 
mukaan Raumalla punaiset olivat edellisenä iltana vanginneet kaikki sanomalehden toimittajat. Sa¬ 
man kohtalon sanottiin odottavan heidän isäänsä, ellei hän ajoissa suoriudu pois kaupungista. Matti 
Lehmus sanoi tietävänsä, että "sananvapauden" innokkaat puoltajat vihasivat sanomalehtimiehiä 
kuin - sonni punaista vaatetta. 

Päätoimittajan vaimo vaati miestään lähtemään kaupungista ja "mitä naiset tahtovat, sitä ju¬ 
malatkin tahtovat" Pojat pantiin etsimään kyytihevosta ja eväskori laitettiin kuntoon. 

Iltapäivällä kello 14 onnistuttiin vihdoin saamaan kyytimies, sillä kaikki kaupungin ajurit olivat 
olleet koko yön ja aamupäivän kyytimässä pakolaisia, joten myöhässä oleva lähtijä ei enää tahtonut 
kyytiä saada. 

Kyytimies ohjattiin ajamaan tyhjänä Pakkahuoneen rantaan, jotta kaupunkilaiset eivät näkisi 
päätoimittajan pakomatkalle lähtemistä. Ajatuksena oli lähteä "pariksi päiväksi pois kaupungista" 
ja tarjoitus oli tulla takaisin heti, kun tiedetään, millaisiksi olosuhteet muodostuvat. Ne pari päivää 
venyivät siis kahdeksi kuukaudeksi ja viideksi päiväksi. 



Matti Lehmuksen pakomatka jäätä pitkin saariston alkoi Pakkahuoneen rannasta. Lähtiessään hän tapasi kau¬ 
punginlääkäri Santeri Jalavan tämän kotiportilla (vaalea talo oikealla). Kuva Matti Jussilan arkisto. 









Viimeinen, jonka kaupungista lähteissäni tapasin, oli tohtori Jalava asuntonsa portilla. 

Vai niinITe aijotte "mennä'.' Mutta ei ihme. Kaikki nuoremmat ja parempihenkiset ovat jo viime 
yön tietämään menneet. 

Ettekö lähde mukaan? 

En! Minulla on paljon sairaita hoidettavanani. Ja tiettävästi sairaalloisuus nyt lisääntyy. Lää¬ 
kärinä olen velvollinen jäämään paikalleni, potilaitani hoitamaan. Eiköpähän punaisetkin tarvitse 
lääkäriä. 

Ei. He eivät tarvinneet lääkäriä, niinkuin uusikaupunkilaiset, koko Suomen kansa, koko maail¬ 
man kansat ovat kauhistuksekseen saaneet kuulla. 


Huonoja uutisia kaupungista 

Matti Lehmus tapasi kyytimiehen pyykkilaiturin rannassa. Lumipyry sakeni ja Lehmuksen ehdotuk¬ 
seen Kustaviin lähtemisestä, ei mies suostunut, koska hänen hevosensa ei jaksaisi enää niin kauas. 
Päätökseksi tuli, että lähdetään ensin Vohdensaarelle ja sieltä mahdollisesti Lyökkiin. Kaikkialla jäällä 
näkyi pakenevia ihmisiä, osa oli liikkeellä hevosilla, osa suksilla tai jalkaisin. 

Ensimmäisessä talossa, jonka pihalle pakolaiset ajoivat, tuli isäntä kalpeana ulos ja sanoi talon 
olevan jo täynnä pakolaisia. Hän neuvoi matkalaisille riihen takaa lähtevän talvitien Lyökkiin. Siellä 
heidät otettiin ensimmäisessä rannalla olevassa torpassa vieraanvaraisesti vastaan. 

Seuraavana päivänä selvisi, että joka talossa ja torpassa oli pakolaisia ja iltapäivällä ja illalla tuli 
lisää, muun muassa kanttori Primus Leppänen ja HeikkiTanner perheineen. 

Myöhemmin illalla saapui Vohdensaarelta lähetti, jolla oli huonoja uutisia.Tuhatlukuinen pu¬ 
naisten joukko oli "kauhealla melulla" saapunut Uuteenkaupunkiin. Kirkkoherra, kaupunginlääkäri 
ja paljon muita oli vangittu ja punaiset olivat uhanneet heti lähteä myös Vohdensaarelle ja Lyökkiin 
ottamaan pakolaisia kiinni. 

Se yö ei ollut varsin rauhallinen. Kun sitten seuraavana aamuna kaupungista tullut lähetti saapui 
uudestaan varoittamaan, ja kertoi, että allekirjoittaneenkin vähäpätöistä persoonaakin oli jo edelli¬ 
senä iltapäivänä käyty etsimässä ja vaimoani uhkaamassa juuri julmasti, kun hän ei "tietänyt" mis¬ 
sä miehensä oli, pidin parhaana siirtyä H.Tannerin kanssa erääseen kylmillä olevaan metsämökkiin. 
Mutta sielläkin alkoi tuntua turvattomalta. Joku oli saanut piilopirtissä olijoista tiedon, sen vuoksi 
seuraavana tuorstaina 15. päivänä aamulla anivarhain lähdettiin parempaa turvapaikkaa etsimään, 
varsinaiselle kiertomatkalle. 






"Ei pahemmin käy, kun Jumala sallii" 


Pakomatkasta muodostui todella varsinainen kiertomatka. Ensimmäinen kohde oli Edväisten kylä, 
josta saatiin toinen hevonen ja matka jatkui Velhoveden rannalle Raudasten luodolle. Sieltä pakolai¬ 
set saivat pitkien puheiden jälkeen - samaan aikaan, kun punaiset ryöstivät kilometrin päässä olevan 
Kammelan kylän kauppiaan puotia - taas kyytihevosen, joka kovassa pakkasessa ja purevassa tuu¬ 
lessa kuljetti miehet Velhoveden halki mantereen rannalle ja aina Laitilan Seppälän kylään saakka. 

Ensimmäisessä talossa kiellettiin kuitenkin kylmästä kohmettuneilta matkamiehiltä yökortteeri, 
sillä punaiset olivat "suurissa laumoissa" asettuneet kirkonkylään ja tekivät retkiä ympäri pitäjää. 

Mutta toisessa talossa, Kylä-Heikolla, otettiin pakolaiset lämpimästi ja vieraanvaraisesti vastaan, 
sillä kaikki me olemme samassa vaarassa. Eihän pahemmin käy, kun Jumala sallii. 

Yö kului rauhallisesti. Aamulla varhain taas matkalle, lähikylään tai johonkin metsätorppaan. 
Mutta kaikkialla pelättiin pakolaisia yhtä paljon kuin punaisiakin, sillä tiedettiin punaisten rankaise¬ 
van ankarasti niitä, jotka valkoisia suojasivat. 

Monien mutkikkaiden metsäteiden kautta pakolaiset saapuivat vihdoin Ropan torpalle, mistä 
matka jatkui "huimaa kyytiä" Ihoden kestikievarin - joka toimi punaisten joukkojen levähdyspaik- 



Punakaartilaiset tuhosivat Matti 
Lehmuksen työpaikan Uudenkau¬ 
pungin Sanomien ja kirjapainon 
tiloja heti kaupunkiin saavut¬ 
tuaan.Tämä ja seuraavien sivujen 
ainutlaatuiset hävityksestä ker¬ 
tovat valokuvat ovat Uudenkau¬ 
pungin Sanomien arkistosta. 














kana - kautta Lapin pitäjänYlikereen kylään Mäki-lmpolan taloon. Sinne matkalaiset saapuivat ilta¬ 
myöhällä ja siellä he saivat levätä yli pyhän. 

Jo maanantaina alkoivat kylän punaiset kuitenkin esittää uhkauksia pakolaisista ja punaisten 
joukkoja retkeili pitkin pitäjää ja kyliä pitämässä tarkastuksia. Pakolaisten ei auttanutkaan muu kuin 
lähteä takaisin päin Uuttakaupunkia kohden. 

Seuraava yö levättiin erään Ihoden talon kylmässä, likaisessa, kirppuja ja muita pieniä kotieläi¬ 
miä puolillaan olevassa tuvassa, noin puolen kilometrin päässä kievarista, punaisten kortteerista. 

Talon isännältä, joka oli edellisenä iltana kyytinyt Uudestakaupungista Raumalle ja edelleen Po¬ 
rin rintamalle matkaavia punakaartilaisia, sain kuulla, että Uudenkaupungin Sanomain kirjapaino oli 
rikottu niin pieniksi säpäleiksi, että kukko nokassaan suuremmat kappaleet kantaa. Siinä painossa 
ei enää porvarilehteä paineta! 

Lohdullinen uutinen minulle, joka noin 18 vuoden ajan olin siellä hiki päässä työskennellyt por¬ 
varien palveluksessa. Uutinen oli kuitenkin, niin kuin kaikki tämän lehden lukijat tietävät, yksi niistä 
leveistä jutuista, joilla "toverit" töitänsä ylistelivät. 








Päätoimittajaa jäljitettiin 

Varhain ammulla helmikuun 19. päivänä pakolaiset lähtivät uudelleen Uudenkaupungin saaristoa 
kohti.Tarkoituksena oli päästä pujahtamaan punaisten "ketjun" läpi Kustaviin ja sieltä edelleen aina 
Ahvenanmaalle asti. Hyvän onnen avulla ohitettiin Ihode ja päästiin Pyhämaan kirkonkylään saakka. 
Siellä piti kuitenkin tehdä täyskäännös, sillä yksi hyvä ystävä kertoi hänelle, että punaiset olivat juuri 
tulossa suurin joukoin Kettelistä kirkokylää kohti. Oli siis lähdettävä muualle, nyt kohti itää. Monien 
mutkien kautta hevosen vetämä reki päätyi jälleen meren jäälle. 

Näin juoksee jäniskin, ilman tiettyä suuntaa! 

Monien hyvien opetusten ohella olin jo kerinnyt saamaan sen hyvän opin, etten kenellekään 
ilmaissut, mihin päin menen, joka muuten olisi ollut vaikeakin varmuudella sanoa. Sillä saattoi 
milloin tahansa "tie nousta pystyyn" niinkuin nytkin kävi. Vähäistä myöhemmin tulin vielä huomaa¬ 
maan, ettei ollut terveellistä mainita edes niitä paikkoja, joissa jo oli tullut oltua ja käytyä, sillä siitä 
saattoi koitua ikävyyksiä niiille viattomille ihmisille, joitten ovesta pakolainen nenänsä sisälle pisti. 
Niin tiukkaa komentoa pitivät uudet vallassaolijat. 

Pakomatka jatkui nyt niin lähelleTorlahden kartanoa kuin mahdollista, vaikka tiedossa oli, että 
siellä sijaitsi punaisten "muonituspäämaja" Sieltä lähetettiin ryöstettyjä elintarvikkeita Uudenkau¬ 
pungin päämajalle. Päätoimittaja luotti siihen, että punaisilla on sama vika kuin valkoisillakin: et¬ 
sitään kaukaa ensin, kyllä läheltä aina löytää. Illalla pakolaiset majoittuivat muutaman kilometrin 
päässä "kimalaispesästä" sijaitsevaan torppaan. 

Levolle hankkeissa, saapui erään sivuuttamani talon tytär kolmen neljän kilometrin päästä 
umpihankea jään ylitse ilmoittamaan, että Pyhämaan Luodon kirkonkylässä oli eräs palvelustyttö 
kuullut toisen talon palvelustytöltä, että erään talon poika oli kuullut toisesta talosta, että Uuden¬ 
kaupungin Sanomien toimittaja ja eräs toinen herra olivat saapuneet kylään.Tämä tieto oli niin 
laajasti kerrottu kylällä noin puolen tunnin ajassa sen jälkeen, kun olin kylän raitille ilmestynyt. Ja 
luonnollista oli, että sama tieto kulki suoraa päätä punaisten pääkortteriin kylän länsilaidassa. 

Silloin se alkoi. Miehet ulos joka ilmansuunnalle, sillä olihan nyt oiva saalis saatavissa. 

Sivuuttamaani taloonkin ilmestyi viisimiehinen pyssyjoukko noin neljännestunti sen jälkeen, 
kun olin sen jättänyt. Pyssynpiiput ja pistimet ensiksi ovesta sisälle ja julma ääni karjaisi: 

Missä pakolaiset? Häh! 

Mitkä pakolaiset? kysyi emäntä ihmeissään. Sillä talon isäntä "sattui" juuri olemaan metsässä. 

Älkää te, emäntä kenkkuilko!Tänne on tullut ihan nyt juuri kaksi uusikaupunkilaista pakolaista. 
Toinen Uudenkaupungin Sanomien toimittaja. Sanokaa suoraan, missä he ovat! Kiväärin pistimet 
tekivät uhkaavan liikkeen värisevän emännän viatonta olentoa kohden. 




Mutta eihän se emäntä mitään tietänyt, oli vaan nähnyt erään kuormallisen miehiä ajavan äs¬ 
kettäin Kauhianpäähän päin. Siinä hänen tietonsa, vaikka kaikki viisi pistintä paikalla lävistäisivät 
hänet. 

Nähkääs, niitä on lujia emäntiä Suomen kansassa. 

Pakkasessa heinäladossa 

Punaiset epäilivät kuitenkin sekä emäntää että tytärtä.Torpassa pantiinkin toimeen perinpohjainen 
"kotitarkastus'.' Navetan ylisetkin pengottiin. Mutta turhaan. "Linnut" olivat kuin olivatkin jo ties¬ 
sään. 

Talon tytär oli kiireesti juossut aukean jäämatkan yli kertomaan tietoja siitä, mitä punaiset par¬ 
haillaan Pyhämaassa puuhasivat.Torlahden "päämajassa" oli tietenkin puhelin, joten pakolaiset 
huomasivat joutuneensa "kahden tulen väliin" 

Nopea neuvottelu torpan isännän kanssa päätyi siihen, että pakolaiset siirtyvät yöksi läheiseen 
heinälatoon. Siitä huolimatta, että pakkasta oli 30 astetta! 










Pakkaseen kuin punaisten pistimiin. Ja vähäistä myöhemmin oli allekirjoittanut hyvän matkan 
päässä olevassa ladossa, korteheinän sisässä vällyihin kääriytyneenä. 

Onneksi ei kuitenkaan tullut uni silmään, sillä silloin olisi pakkanen tehnyt tehtävänsä. Sittenkin 
pakkasi jalat ja nokka paleltumaan. 

Oli kirkas kuutamo ja sen valossa oli mukava tarkastella yöelämää metsässä ja jäillä. Sain 
nähdä, että sota ei taukoa yöksikään. Kettu ajoi jäällä jänisparkaa, saavutti sen ja ykskaks nitisti 
kuoliaaksi sekä kantoi hampaissaan kuolleen serkkunsa aivan lähelle latoa, hautasi saaliinsa ranta- 
kaislikkoon lumeen ja meni uutta saalista etsimään. 

Ladossa värjöittelijä ajatteli, että tuo olisi kait hänenkin kohtalonsa, jos punaiset ketut saavut¬ 
taisivat. 

Vielä seuraavan päivänkin ikäpuolelle asti pakolaiset värjöttelivät ladossa odotellen uutisia pu¬ 
naisten mahdollisista toimista lähistöllä. Myös Uudestakaupungista odotettiin uutisia. Punaisia ei 
näkynyt lähettyvillä. Kaupungista puolestaan tuotiin tieto, että "punainen hallitus" eli nykyinen 
kaupunginhallitus kehotti kaikkia pakolaisia saapumaan määräajassa takaisin kaupunkiin. Matti 
Lehmus ei sellaiseen kehotukseen uskonut. Muutamat kuitenkin uskoivat. Esimerkiksi nimismies 
Thure Silverberg, joka tapettiin parin päivän päästä paluusta. 

Illalla mentiin lämpimään tupaan ja loimottavan pesävalkean edessä sulatettiin jäätyneitä jäse¬ 
niä. Mutta seuraavaksi yöksi taasen heinälatoon, kuitenkin toiseen kuin edellisenä yönä, kauemmak¬ 
si ja sivummalle. Enemmän vaatteita mukaan. Ja kun heinätkin olivat hienompia, kuin edellisessä 
"yökortteerissa" tuntui olo suotuisammalta ja turvallisemmaltakin. Unikin tuli muutamaksi tunniksi, 
mutta kun heräsi aamuyöstä, oli kasvot ja kaikki parranhaivenet paksussa härmässä ja jäässä. Ruu¬ 
mis vapisi kuin "vaivaisen onni seipään päässä" niin, että täytyi kömpiä ylös suorimaan luitansa 
sekä raapimaan jäätä ja härmää naamastaan. 

"Kuume runteli mumista" 

Aamulla helmikuun 21. päivänä saapui ladolle mies ja hevonen. Pakolaiset lähtivät jälleen harhai¬ 
lemaan ja etsimään turvapaikkaa. 

Ensimmäisessä talossa Pyhärannan puolella tarjottiin vain kahvia, mutta turvapaikkaa ei voitu 
antaa pakolaiselle, jota ladossa saatu vilukuume alkoi pahasti puistatella. Jossakin "kunnankokouk¬ 
sessa" oli päätetty, ettei pakolaisia suojata ja se oli ilmoitettu pitäjän punaiselle esikunnalle, joka 
puolestaan lupasi varjella pitäjää ryöstöiltä ja muilta vahingoilta. 

Suunnitelmana oli mennä Velhoveden pohjukan toiselle puolella ja pyrkiä saamaan sieltä kyyti 
Laitilan Salon kylään. 








Ensimmäisessä talossa, johon poikettiin, ei ollut hevosta kotona eikä osattu metsäteitse Salon 
kylän takamaille. Ja kun vielä joku talonvääestä sairastui, kun kuuli pakolaisia tulleen, oli parasta 
poistua ihmisten ristinä olemasta. 

Erottiin toivotuksella: 

-Jumala teitä auttakoon, ihmiset eivät enää voi auttaa! 

-Siltä näyttää! 

Pakolaisten matka jatkui nyt entisen kyytimiehen mukana uudelleen Velhoveden jäälle.Toisella 
rannalla poikettiin erääseen asuntoon hevosta lepuuttamaan.Talossa oli puhelin ja päätoimittaja 
päätti soittaa pyhämaalaiselle ystävälleen. 

Olisi saanut jäädä tekemättä, sillä puhelinasemat olivat punaisten vallassa. Vaikka puhuinkin 
"hebreiskaa',' älysivät kuuntelijat kuitenkin, että puhuja oli vierasta väkeä. 

Kuului huurahduksia, usealta taholta. Lopetin soitolla. Mutta kuuntelin uteliaana sitä sekamels¬ 
kaa, mikä puhelimessa syntyi. 

Muutaman minuutin kuluttua soitettiin riivatusti sinne, missä olin. Pantiin pieni poika vastaa¬ 
maan. 

Vieläkö se herrasmies on siellä, joka äsken soitti? 

Ei ole. Meni jo. En tiedä, minne. 





Ja lähdettiinkin, takaisin viimeisille asuinsijoille, sekä varmemmaksi vakuudeksi myöhemmin 
illalla taas heinälatoon, kireästä pakkasesta huolimatta. 

Kului sekin yö, kasvoi huurre ja jää hengitysaukkojen ympärille, niinkuin edellisinä öinä. Ja kun 
kuume runteli ruumista täysin ottein, ei unikaan häirinnyt oloa. Eikä punaisetkaan. 


"Entinen merimies Pyhämaasta" 



Amvarhain aamulla helmikuun 22. päivänä ladolle kuului lähestyvien ihmisten ja reen aama. Ne 


olivat onneksi tuttuja ääniä.Tulijat toivat juotavak¬ 
si kuumaa maitoa ja sen jälkeen pakolaiset pan¬ 
tiin rekeen vällyjen ja loimien alle. Matka jatkui 
nyt Hirslahden tuulimyllylle ja sieltä Rohdaisiin ja 
edelleen pohjoiseen. 

Ropan torpalla vaihdettiin taas hevosta. Ja 
myös vaatteita. Torpan mies sen hyvän neuvon 
antoi ja myös huonoimmat työvaatteensa. Hän oli 
nähnyt, että muutamat toiset tunnetut pakolaiset 
olivat tällä tavoin sivuuttaneet monta punaisten 
"karavaania',' saaden heiltä vain kunnioittavia ter¬ 
vehdyksiä. 

Sen lisäksi oli hyvä tietää, mikä vieras oli 
miehiään, jos joku kysyisi. Päätoimittaja oli siitä 
lähtien toistaiseksi "entinen merimies Pyhämaan 
luodolta" 

"Entisen merimiehen" matka jatkui nyt Ropan 
kylästä hyvällä orihevosella kohti Ihodea ja sen 
kautta piti suunnata Hinnerjoen pitäjän rajamaille 
vakaana aikomuksena mennä ostelemaan palkki- 
metsiä hinnerjokisillta ja honkilahtelaisilta. Mikäli 
mahdollista, aikomuksena oli edelleen pujahtaa 
näissä asioissa Pyhäjärven Säkylään ja sieltä aina 
valkoisten rintamalle. Suunnitelman toteuttami¬ 
nen ei ollut kuitenkaan yhtä helppoa kuin sen ko¬ 
koon ajatteleminen. 


Punakaartilaiset naulasivat laudat Uudenkaupungin Sa¬ 
nomien toimitalon oveen. Kuva Uudenkaupungin Sano¬ 
mien arkisto. 



















Jo Kodisjoella näytti tie nousevan pystyyn. Kylään oli saapunut Raumalta viitisen kuormallista 
punaisia, joukossa pari naistakin.Tarkoituksena oli jatkaa aiemmin alulle panemiaan "kotitarkastuk- 
sia" Parin pikkukauppiaan varastot oli jo tyhjennetty ja nyt oli talollisten varastojen "tarkastuksen" 
vuoro. 

Sattumalta saivat pakolaiset tiedon tilanteesta, jolloin ajettiin ensimmäisen, maantien sivussa 
sijainneen talon pihalle. Ori rekineen pantiin hyvään piilopaikkaan ja sitten siirryttiin tupaan odot¬ 
tamaan, mitä tuleman piti. 

Talon miesväki "ei ollut kotona" Naisväki oli, ja odotellessa siinä pakinoiden valmistui kahvit 
ja juotiinkin.Tuli tupaan muuan oman kylän "vaaleanpunainen" ja häneltä oli sopiva tilaisuus tie¬ 
dustella, missä olisi palkkimetsiä myytävänä ja miten metsätyöt nyt voisivat sillä ilmansuunnalla 
menestyä. 

Taisi siinä olla puhetta "vallankumouksestakin','ynnä köyhälistön riemuajan noususta. Mutta mi¬ 
täpä vanha entinen merimies sellaisista asioista ymmärsi, varsinkin pyhämaalainen, joka koko ikän¬ 
sä oli haistellut suolaisen veden sumua ja laivapien hajua lämpöisemmillä ilmoilla. Silloin tällöin 
tosin pakkasi tiedot palkkimetsäasioissa "viiraamaan',' mutta harvapuheisuus ja ensikertalaisuus 
"maakravun toimissa" pelastivat sentään aina pälkäästä.Toista olisi ollut, jos "haastattelijakin" olisi 
ollut entinen merimies. Silloin olisi toinen "entinen merimies" joutunut varmasti "haaksirikkoon" 
meriasioissa. Ja mahdollisesti olisi "vaaleanpunainen" silloin sulautunut "tulipunaiseen','joka oli 
läheisessä naapuritalossa parhaillaan päävärinä. 

Niin ei kuitenkaan käynyt. Jonkin ajan kuluttua ilmestyi talon kohdalle kuitenkin kaksi kuormal¬ 
lista punaisia, jotka Internationalen sävelten kaikuessa pysähtyivät aivan portin kohdalle. Talossa 
odotettiin punaisten "vierailua" Pian joukon jatkoksi saapui vielä kolmaskin kuorma ja karavaani 
lähti liikkeelle uuden laulun kaikuessa. Perässä hurautti vielä pari samanlaista kuormaa, kaikki Lah- 
denvainion kylää ja Raumaa kohti. 

Kylä oli vapaa, ihmiset huokasivat helpotuksesta, ja "entinen merimies" kyytimiehineen lähti 
jatkamaan matkaansa pohjoista kohden, Hinnerjoen rajamailla oleviin metsätorppiin, jossa erot¬ 
tiin. 


"Honkilahdella punaisimmat punaiset" 

Helmikuun 28. päivä oli lauantai.Torpan miehen hevonen sairasti ja kun "entinen merimieskin" poti 
kylmän vihoja ja lisäksi alkoi tupruttaa lunta taivaan täydeltä, oli riittävästi syitä jäädä lepäämään 
päiväksi pariksi siinä luvallisessa toivossa, että noissa hajallaan olevissa asumuksissa olisi hyvässä 
piilossa. 






Mutta kaukana siitä. 

Ja lisäksi oli torpanmies myöskin entinen merimies ja "Amerikan faarari" Varovaisuus oli tar¬ 
peen. Mutta sittenkin oli "pyhämaalainen merimies" vähällä kompastua joka toiseen sanaan. Ja 
palkkimetsäasiat alkoivat naurattaa isäntää. 

Mutta myöskin torpanmiehen puheet "porvarien" ilkeyksistä, "talonjussien" metkuista, esimer¬ 
kiksi viljansalaamisesta, saivat naurunkareen "pyhämaalaisen" suupieleen. 

Illalla syötiin puuroa ja miehet menivät saunaan. Saunan jälkeen isäntä ja vieras joivat tuvan 
peräkamarissa pari kupillista väkevää pippurikahvia, joka ajaa ruumista ulos kylmän. 

Sillä ajalla emäntä saunotti itsensä. Saunasta palattuaan iltamyöhällä oli torpan emännällä 
uutisia. Naapuritalon itkevä emäntä oli käynyt tiedustelemassa sitä "vierasta" joka edellisenä päi¬ 
vänä taloon tuli. Samalla hän kertoi epäilyksensä, ettei vieras ollut mikään "entinen merimies','sekä 
että Kodisjoellakin on punakaarti nyt asettanut teitten risteykseen samanlaiset vahdit kuin Padon, 
Suontaan ja Kivijärven kylissäkin on ollut. Ei kukaan pääse enään läpi ilman passia. Onkos teidän 
"vieraalla" passi? 

Pääseehän sitä kylän sivukin, huomautti torpanmies naurahtaen. Mutta, lisäsi hän, Hinnerjoelle 
ja Honkilahdelle ei ole terveellistä mennä "palkkimetsiä" ostelemaan, sillä niissä pitäjissä, varsinkin 
Honkilahdella, on kaikkein punaisimpia punaisia. Siellä ne murhaavat jokaisen vieraan matkustajan, 
niin ovat kertoneet ne, jotka pari päivää sitten olivat käyneet Honkilahdella. 

Yön hiljaisuudessa pidettiin pieni neuvottelu. Naapuritalon emäntä oli luvannut aamulla lähteä 
Laitilan kirkolle Padon kylän kautta. Punaisten vahdit saisivat silloin tietenkin tietää, että metsätor- 
passa on "vieraita" Ennen iltaa torppaan saataisiin toisia "vieraita'.' 

Isäntä arveli, että heidän kipeällä hevosellaan pääsisi ehkä hiljalleen matkaan. Päätökseksi tuli, 
että matkaan lähdetään varhain aamulla, niin kukaan ei näe. Muutaman tunnin unen jälkeen juo¬ 
tiin kello viisi aamukahvit pimeässä pesätulen hämärässä. Valkeata ei saanut ottaa, ettei se näkyisi 
naapuriin ja herättäisi epäilyjä. Sitten lähdettiin liikkeelle. Ensin vähän matkaa tietä myöten ja sen 
jälkeen metsään, umpihankeen. Lunta oli hevosen mahaan saakka ja lisää tuli taivaalta niin, että 
jäljet menivät pian umpeen. 

-Sitä paitsi jokainen käsitti, että suoraan metsän korpeen eivät muut aja kuin ne, jotka sieltä 
puita tuovat - ei ainakaan kaupunkilaisherrat, sillä käsistänne minä heti näin, ettette te ole milloin¬ 
kaan pidellyt laivan köysistä kiinni, mahdollisesti huvipurren ruorista joskus, puheli torpanmies 
kulkiessaan reen perässä ja tukien rekeä pystyssä pysymään. 

-Olettepa te hyvä käsistäkatsoja. Ottakaa tupakat sen päälle, sanoin ojentaessani hänelle savu- 
kelaatikkoni. 

Seitsemän aikaan aamulla matkalaiset saapuivat kyyditsijän lankomiehen torpalle. Siellä sel¬ 
vitettiin aikaisen retken syy ja tarkoitus. Häntä pyydettiin jatkamaan kyyditsemistä kohti Ihodea. 




Hän lupasi, mutta vain Nuuskin kylään saakka, sillä hänen hevosensa oli kovin uupunut, kun se oli 
vetänyt koko viikon kupiikkia huonolla heinärehulla. 

-On tämä maailma surkeaksi tullut, kun ihmisten täytyy kierrellä. Oikein veri kuohahtelee joka 
kerta, kun kohtaa niitä punaisia Rauman matkoilla, lisäsi hän, mies, jonka torpan tuvan sisustus ei 
suinkaan puhunut porvarillisesta ylellisyydestä. 

Maailma musteni 

Matka jatkui nyt uuden kyytimiehen mukana. Välillä piti tehdä ylimääräinen kierros metsässä mah¬ 
dollisten punaisten etsijöiden harhauttamiseksi ja kyytimiehen neuvokkuutta tarvittiin myös epä¬ 
luuloisen kivimiehen "hoitamisessa" Kohteena oli seuraavaksi metsässä sijaitseva torppa, jonka 
isännän kyytimies tunsi rehelliseksi mieheksi ja tiesi, että hänellä on vahva hevonen. Mies olikin 
valmis jatkamaan kyytimiehenä. 

Hyvästit entiselle kyytimiehelle ja lämpimät kiitokset hänen keksiliäisyydestään, sekä pieni 
seteli ylimääräistä. Mies pyyhkäisi silmäkulmaansa, toivotti "entiselle merimiehelle" pitkää ikää, 
sekä lähti hevosensa luokse metsään ja sitä tietä omalle maalleen. 

Ja sitten lähdettiin ajamaan valtatietä myöten Ihoden kylää kohden, jossa sanottiin punaisia 
olevan runsaanlaisesti. 

Matkalaiset pysähtyivät kestikievarin portin eteen ja kyytimies poikkesi sisälle tupakan ostoon. 
Kyydittävä jäi pitämään hevosen ohjaksia reen laidalla istuen. Jonkin ajan kuluttua kyytimies palasi 
kestikievarista mukanaan pari pyssyniekkaa. 

Silloin pullonkorkki mällinä poskessani teki äkkinäisen liikkeen toiselta toiselle puolelle, sillä 
aloin mä luulla kyytimiehestä mitä pahinta. Mutta se oli väärin, niinkuin on väärin ajatella pahaa 
lähimmäisistään. Kyytimies vain rekeä kohden kulkiessaan "kohteliaasti" kuunteli, mitä pyssynie- 
koilla oli selitettävänä aatteidensa ja toimiensa tarkoituksesta. He kertoivat kerskuen kyytimiehelle 
siitä, mitä helmikuun 20. päivänä oli Uudessakaupungissa tapahtunut. Oli kymmenkunta vastaval¬ 
lankumouksellista "lahtaria" ammuttu vallankumousoikeuden päätöksen mukaisesti, niitten mu¬ 
kana tohtori Jalava. 

Maailma musteni silmissäni. Samasta syystä olivat kyytimiehenikin kasvot valkeat, kuin päi¬ 
vänpaisteinen lumi. 

Pyssyniekkain rekemme viereen saavuttua koetin levollisesti "haastatella" tovereita. 

Kuinkas ne sen tohtorinkin? 

Hän se oli oikein päämies. Oli hankkinut laivalasteittain aseita Pyhämaahan. 

Ka, sieltähän minäkin olen. Mutta en ole siitä ennen kuullut, koetin levollisesti puhella. 





Ei suinkaan ne "lahtarit" kaikille hommistaan ilmoita. Mistäs te sieltä olette? 

Sieltä vaan Pitkäluodolta, koetin hädissäni tekaista. Olen muuten ollut merillä, niin että syksyllä 
vasta saavuin kotia. 

Havahduin tuhmaa valhettani. Eihän viimeisinä vuosina kukaan ollut ollut merillä, sitä vähem¬ 
min sieltä viime syksynä palannut. Koetin jo keksiä uusia valheita. Mutta niitä ei tarvittu. "Haasta¬ 
teltavani" olivat sitä tyhmintä lajia, jotka eivät nähtävästi tietäneet maailman menosta enempää 
kuin mitä edessään näkivät. 

Äijälän surutaloon 

"Entiseksi merimieheksi" naamioitunut päätoimittaja ei malttanut olla vielä kertomatta miehille 
muka kuulemaansa tietoa kenraali Mannerheimin saapumisesta Poriin, jonne olisi tullut myös viisi 
laivallista saksalaisia.Tästä pyssymiehet hermostuivat ja palasivat Kestikievariin tarkistamaan täl¬ 
laisia tietoja puhelimitse Raumalta. 

-Koetetaanpas nyt lähteä liukkaasti liikkeelle, sanoin kyytimiehelle. Sillä pian nuo kaverit palaa¬ 
vat takaisin toisenlaisilla tiedoilla. Ja silloin on minun turvallisuudelleni parasta, että olemme täältä 
niin kaukana kuin mahdollista. 

-Taitaa olla parasta, ettemme aja tuonne tavalliselle Ropan tielle. Siellä niittyaukealla ne pian 
meidän keksivät, jos lähtevät perään, sanoi kyytimies, ja käänsi ensin hevosen maantietä pitkin 
Raumalle päin. 

-Osaan minä täältä mistä tahansa Ropalle ja kun menemme tänne päin, luulevat että ajamme 
Raumalle, hän sanoi, ja kun menemme sinne päin, luulevat, että ajamme Raumalle, hän lisäsi. 

Matka jatkuin nyt kohti Hirslahtea ja tavoitteena oli Santtio tai Reilan kylä. Kyytimies ei osannut 
suoraan muualle kuin Hirslahteen, mutta siitä päästäisiin yleistä maantietä myöten Santtiolle. Rei¬ 
lassa saakka ei kyytimies ollut milloinkaan ajanut. 

Tosin yleinen maantie oli "jäniksen poluilla" liikkujalle vähemmän suositeltava kulkuväylä, sillä 
raitilla saattoi milloin tahansa kohdata punaisia karavaaneja. Mutta minkäs teki, kun kaikki metsätiet 
eivät johda "Roomaan'.' Luotin siihen, että minua ei sillä hetkellä olisi oma äitinikään tuntenut. Ja 
niin mentiin eteenpäin. 

Ohi Hirslahden. Halki Santtion kylänkin. Kylän laidassa muuan poikamies, jolta tiedustelimme 
matkaa Reilaan, heittäytyi rekemme nokalle, itsekin matkalla sinnepäin. 

Vähän matkan päässä tuli kolme kuormallista punaisia vastaamme, matkalla Raumalta Pyhä- 
maahan perunoita "ostamaan'.' Sivuutimme tienpuoleen "herrasväen" tieltä - oppaamme kohot- 




taessa eläköönhuudon ohiajaville. Vähän matkan päässä oppaammekin jätti meidät selittäen, että 
ensimmäinen kylä on etsimämme kylä. 

Ja niin olikin. 

Helposti siellä osuttiin myöskin Äijälään, jossa sinä päivänä, tai jo pari kolme päivää sitten asusti 
Suru. 

Tohtori Jalava-vainajan syntymäkoti, ennen niin iloinen, päivänpaisteinen vierastalo, oli nyt 
Surun tyyssijana: Se oli siellä saattanut emännän tautivuoteelle ja isännän murtanut. Ainoastaan 
nuori-isäntä, silmät punaisina ja kosteina toimi. 

Kamarissa vieras kertoi asiansa nuorelle isännälle, joka totesi: 

-Kiitos, etteivät kaikki ole joutuneet murhaajain käsiin. Niissä sanoissa oli tuskaa, mutta myöskin 
vilpitöntä osanottoa pakolaisten kohtaloon. 

-Kaikkea saatte, mitä meillä on. Mutta turvapaikaksi lienee tämä talo epäedullinen, sillä punaiset 
poikkeavat tänne tämän tästäkin ohi ajaessaan, selitti nuori-isäntä. 

Ymmärsin sen seikan itsekin, enkä aikonutkaan taloon jäädä. Saatuani hyviä neuvoja ja oi¬ 
vallisen päivällisen, vieläpä evästä matkallekin, sekä huhun kertoman tiedon, että "ruotsalaiset ja 
saksalaiset jo olivat astuneet maihin Ahvenanmaalle',' läksin talosta jonkun ajan kuluttua virmalla 
hevosella luotettavan ajomiehen ja hyvien toivotusten saattamana ulos meren jäälle. 

"Vankeuteen'' Lyökkiin 

Tarkoituksenani oli kulkea pitkin ulkomeren jäitä ohi "punaisen Pyhämaan',' ohi "veren tahriman 
Uudenkaupungin" ja sivu Lypertön "punaisten patterien" aina Ahvenanmaalle saakka, sekä sen 
kautta "samaa tietä myöten" kuin "Uudenkaupungin pojatkin? valkoisten pariin Pohjanmaalle. 

Mutta heinäladossa vietettyjen pakkasöitten vaikutukset ruumiissani, muitten "esiintulleiden 
syitten" kanssa keskeyttivät nämä vakavat aikeeni. Vietettyäni vielä yhden yön Pyhämaan luodon 
uloimmassa kärjessä, päättyi "jäniksen poluilla" harhailuni Lyökkiin ja alkoi vapaaehtoinen, noin 
8 viikkoa kestänyt "vankeuteni" erään hyväsydämisen ja neuvokkaan perheen peräkamarissa, jos¬ 
ta vapauduin vasta sitten, kun Uusikaupunkikin vapautui punaisista.Tästä vankeusajastani, josta 
melkein puolet kului sairastamiseen suojeliaini hellässä hoidossa, on minulle jäljellä vain hyviä ja 
hauskoja muistoja. 

Mutta kun onnistuin pääsemään tähän herttaiseen vankilaani niin salaisesti, että vain pari kol¬ 
me "vartijaini" lähimmistä sukulaisistakaan tiesivät minun "vaarallisesta" läsnäolostani, niin jätän 
nämä "vankilamuistoni" vain meidän kuuden henkilön tietoon. 





Näille "vartioilleen" Lyökissä hän lähetti kirjoituksensa lopuksi "herttaiset kesäiset tervehdyk¬ 
sensä" 


"Tutkimattomat ovat Herran tiet" 

Yhden tapauksen päätoimittaja halusi vielä kertoa kirjoituksensa lopuksi. 

Olin ollut vankeudessani noin parisen viikkoa, kun maaliskuun 14. päivän vastaisena yönä klo 
12-2 aikaan ilmestyi Lyökkiin uusikaupukilaisia punaisia, joita johti surullisen kuuluisa kivityömies 
J. Rahikka Lepäisiltä. 

He olivat tulleet varta vasten etsimään H.Tanneria ja allekirjoittanutta, joitten piti oleskella jossa¬ 
kin hakomajassa ja öisin tietysti jossakin tuvassa. "Miestä väkevämmällä" täytettyinä he tunkeutui¬ 
vat sisälle miltei kaikkiin asuntoihin ympäristöllä ja peljättivät rauhalliset ihmiset pahanpäiväisesti. 
Mutta "vankilassa" saatiin nukkua aivan täydessä rauhassa. Aamulla vasta muuan pieni tyttö toi 
meille tiedon punaisten yöllisestä mellastuksesta. 

Saatuamme kuulla kuinka lähellä vaaraa olimme olleet, tulin "vartijaini" kanssa siihen yksimie¬ 
liseen valaistukseen, että "korkein oli ollut yöllä vartijana, kun me muut nukuimme" 

Sama Rahikka sai sitten heti seuraavana yönä surmansa omien punaisten luodeista Uudenkau¬ 
pungin yhteislyseon seinustalla. 

Kun siitä saimme tiedon taas seuraavana päivänä lähettiimme kautta oli meidän yhteinen va¬ 
kaumuksemme: "Hän on saanut palkkansa.Tutkimattomat ovat Herran tiet." 

Muualta myöhemmin saadun tiedon mukaan päätoimittaja Matti Lehmus olisi ollut paossa ja 
piilotettuna Lyökin Ruotsiluodossa Lahtisilla.Tieto perustuu Frans Lindströmin sisällissodan aikoja 
koskevaan haastatteluun, joka on tehty vuonna 1974. 

Kyseinen kiinteistö on nykyään Ilvessalon suvun omistuksessa. "Salakomero" jossa päätoimit¬ 
tajaa piiloteltiin, on vieläkin olemassa. 





PÄÄTOIMITTAJASTA KAU PU N GINJO HTAJAKSI 

Matti Lehmus syntyiTampereella vuonna 1863. Hän oli sisällissodan aikana siis 55-vuotias. 

Matti Lehmus (vuoteen 1906 Lindström) aloitti työuransa lehtitalossa synnyinkaupungissaan 
Tampereella latojana ja toimi samassa tehtävässä myöhemmin useissa kirjapainoissa myös muilla 
paikkakunnilla. 

Uudenkaupungin Kirjapainon faktoriksi hänet valittiin vuonna 1900. Hän oli Uudenkaupungin 
Sanomien ja kirjapainon keskeinen toimija 1900-luvun kahdella ensimmäisellä vuosikymmenellä. 
Hän hoiti yhtiössä monia erilaisia tehtäviä. Isännöitsijänä hän toimi vuosina 1903-18 ja 1919-22 ja 
Uudenkaupungin Sanomien päätoimittajana viiteen otteeseen vuosien 1901 ja 1922 välisenä aikana 
yhteensä noin 13 vuotta. Hän oli paitsi sujuvasanainen journaslisti myös pätevä talousmies. 


Matti Lehmuksen viimeinen piilopaikka Lyökin Ruotsiluodossa. Kuva Kauko Isotuvan arkisto. 



Sisällissodan jälkeen ero ja paluu 

Sisällissodan jälkeen Matti Lehmus pyysi eroa tehtävistään ja kesäkuussa 1918 ero myönnettiin. 
Yhtiökokouksessa häntä kiitettiin muun muassa siitä, että "kirjapainoliike edelleen oli olemassa'.' 

Jo seuraavan vuoden maaliskuussa Matti Lehmusta kuitenkin tarvittiin jälleen, kun sekä pää¬ 
toimittaja että isännöitsijä olivat lähteneet samanaikaisesti yhtiön palveluksesta. Matti Lehmus oli 
siten Uudenkaupungin Sanomien päätoimittaja kirjoittaessaan kevään ja alkukesän 1919 aikana 
sisällissodan aikaisista kokemuksistaan viisiosaisen kirjoitussarjan "Jäniksen poluilla" 


y 



Uudenkaupungin Sanomien ja kirjapainon toimitalo Alisenkadun ja Rauhankadun kulmauksessa. Kuva Uudenkaupun¬ 
gin Sanomien arkisto. 















Kaupunginjohtajaksi ikämiehenä 

Matti Lehmuksella oli ollut työn ohessa pitkään kunnallisia luottamustehtäviä. Hän oli ollut kaupun¬ 
ginvaltuuston jäsen - lyhyin keskeytyksin - vuodesta 1905 lähtien. Myös muita kunnallisia tehtäviä 
hänelle oli vuosien varrella uskottu. 

Niinpä hän jätti lehtitalon ja otti vuonna 1922 hoitaakseen kaupunginkamreerin, valtuuston 
sihteerin ja kruununkasöörin tehtävät. Marraskuussa 1930 hänet valittiin Uudenkaupungin ensim¬ 
mäiseksi kaupunginjohtajaksi. Matti Lehmus oli tuolloin jo 77-vuotias. 

Hän kuoli Uudessakaupungissa kuusi vuotta myöhemmin vuonna 1936. Hän sai elää sisällisso¬ 
dan koettelemusten jälkeen siis vielä vajaat kaksi vuosikymmentä. 

MJ 


Lähteet: 

• Santonen Pirjo:Tyyntä ja myrskyä, Uudenkaupungin Sanomat 1890-1990, Uudenkaupungin Kirjapaino Oy 1990. 

• Uudenkaupungin Sanomat huhti-kesäkuu 1919. 




TEVALUOTO 1918 


Punakaarti etsi aseita ja suoritti kuulusteluja Uudessakaupungissa. Etsinnät ulottuivat myös saaris¬ 
toon.Tevaluodossa oli silloin kaksiTuorlahden kartanon luotsitorppaa.Toisessa torpassa asui Lyö- 
kin luotsi Emil Mattsson vaimonsa Idan ja perheensä kanssa, ja toisessa torpassa isännöi Lyökin 
luotsioppilas Abel Blomroos. Blomroosilla asui myös Abelin vaimon Ellidan sisar Olga Lindström 
kolmen lapsensa kanssa. 

Merikapteeni Viktor Johans oli joutunut kaupungissa punakaartin kuulusteluun. Viktor oli Emil 
Mattsonin tuttu. Sovittiin, että Viktor voi tulla vaimonsa kanssaTevaluotoon. Johanssit olivat huolis¬ 
saan punaisten mahdollisesta uhasta. Kelloseppä Karl Waldemar Eskola oli myös joutunut punais¬ 
ten kuulusteluun. Eräs kuulustelija oli kuitenkin huomauttanut; "Älkkä Eskola tappakko, sil o viis 
mukulaki'' Eskola ja hänen vaimonsa Aina hakivat myös turvaaTevaluodosta Blomroosilta. 

Talvella punaisten partio kävi saaristossa etsimässä pakolaisia. Olga Lindströmin poika Adolf 
("Aatu") kertoi haastattelussa (1963): Eskola asusiva meijä salis. Peikko ja jännityst riit, ko saatti tiät- 
tä, et Salmen kartanon isänt Zenger oi lööretty saristost, ja tapettu. Lyäki Malen sai pittä henkes, ko 
hän oi nii hyvä miäs. Me mukula piretti vahti. Meijä akkunast näk mont kilomeetteri Lyäki ja Pohjaste 
aukoi. Hyvä piilopaik oi Mattssoni kellari. Kerra kuitenki punaiste partio oi jo ranttiäl, ennekö me 
huamatti mittä.Tuva penkeist otetti peito ja polstari pois, ja Eskola makasiva tyhjis laatikois. Niis oi 

Mattssonin luotsitorppaTevaluodossa. 

Kuva Jaakko Lindströmin arkisto. 





kans pääl. Miähe tuliva sisäl, ja istusiva kanssitte pääl, ja kysysivä "Onk Eskola näkyny" Ei näkyny 
missä, ja henk säilys" 

Ida Mattsson kertoi 1951: (käännös ruotsin kielestä) Johans oli merikapteeni. Hän oli ollut kip¬ 
parina mm "LockTorridon"-laivassa. Suku oli kotoisin Lumparlandista. Miehillä riitti juttua me- 
rimiesajoista. Meillä oli silloin tilaa, kun osa lapsista oli Jurmossa koulussa, ja he asuivat siellä 
sukulaisten luona. Johanssit majoitettiin porstuakamariin. Liinavaatteita haettiin välillä kaupungis¬ 
ta. Ihmettelimme hienoja pitsisiä nenäliinoja. Se kerta, kun punaisten partio pääsi yllättämään jäi 
erikoisesti mieleen. Piilopaikkaan, niityn kellariin ei nyt voinut mennä.Tyhjensimme tuvan penkit, ja 
Johanssit asettuivat niihin makamaan. Samaa keinoa oli käytetty aikaisemmin Blomroosilla. Koe¬ 
timme ruotsinkielisinä vastata partion kysymyksiin. Jännitys oli kova, mutta me kaikki selvisimme. 

Jaakko Lindström 

Kirjoittaja on Ida Mattsonin lapsenlapsi 



Blomroosin 
torppa oli 
Tevaluodon 
toinen luot- 
sitorppa. 
Taustalla 
näkyy Matts¬ 
sonin torppa. 
Kuva Jaakko 
Lindströmin 
arkisto. 

ISÄNNÄN JA PUNAKAARTILAISTEN KOHTAAMINEN 


Kun punakaarti oli miehittänyt Uudenkaupungin 
talvella 1918, olot kaupungissa muuttuivat se¬ 
kaviksi ja vaarallisiksi. Epävakaassa tilanteessa 
kaupunkilaisia lähti pakoon maaseudulle tutta¬ 
vien tai sukulaisten luo toivoen, että maalla oli¬ 
si rauhallisempaa. Näin ajatteli myös kauppias 
David Jussila, joka lähetti perheensä (tai joitain 
henkilöitä perheestä) maalaispitäjään, kauppiaan 
omalle syynnyinseudulle. Kauppiaan perheeseen 
kuului vaimo ja neljä lasta. Samaan talouteen 
kuului myös kauppiaan sisar Hilja, perheen talou¬ 
denhoitaja. David Jussilan itse tiedetään jääneen 
kaupunkiin hoitamaan liikettään. Huoli perheen 
turvallisuudesta oli varmaankin suuri. 

Kauppiaan perhe tuli Lokalahden Pinipajun 
Jussilaan, maalaistaloon, jossa isäntänä oli kaup¬ 
piaan vanhempi veli Mikko. Jussilan talo sijaitsi 
kylän keskustassa Taivassalon ja Lokalahden vä¬ 
lisen maantien varrella. Vierailun aikana Jussilan 
isäntä oli lähtenyt viemään kaupunkilaisia Mäh- 
kärlän Heikolaan, jossa isäntänä oli kauppiaan 
toinen veli Juho. Oliko matkan tarkoitus pelkkä 
kylässä käynti, vai oliko tarkoitus, että kauppiaan 
perhe jäisi Heikolaan pidemmäksi aikaa. Oletetta¬ 
vasti kyseessä oli vain kylässä käynti. 

Ennen lähtöä isännän oli valittava, meneekö 
hän yleistä maantietä pitkin, jota myös punaiset 
käyttivät kulkiessaan pitäjästä toiseen.Tällä tiellä 
oli suurempi riski törmätä punaisten partioihin. 
Toinen vaihtoehto olisi ollut huonokulkuisempi 
kylätie. Isäntä välisi yleisen maantien. Ketkä oli¬ 
vat mukana matkassa? Siitä ei ole tarkkaa tietoa, 
vain Jussilan Mikko ja kauppiaan perheen nuo¬ 
rempi tytär Irma on nimeltä mainittu. 


Jonkin matkaa kuljettuaan isäntä oli havain¬ 
nut etäältä vastaantulevan hevosmiehiä aavis¬ 
taen heidän aikeensa. Isäntä oli todennut, että nyt 
heidän taitaa käydä huonosti. Punaiset pysäytti¬ 
vät isännän, matkalaiset komennettiin pois rees¬ 
tä. Haluttiin tarkistaa, oliko reessä mahdollisesti 
aseita tai muuta kiinnostavaa. Kysyttiin myös, 
minne heillä oli matka. Ennen kuin kukaan van¬ 
hemmista oli ehtinyt mitään vastata, yksi lapsista 
ilmoitti kirkkaalla äänellä, että he menevät Hei- 
kolan sedän luokse kylään.Tarkastuksen jälkeen 
he pääsivät jatkamaan matkaansa. Helpotus oli 
suuri, olihan matkalasten turvallisuus Jussilan 
isännän vastuulla. Isäntä oli tunnistanut toisen 
punaisista sukulaismieheksi, joka oli varmaan 
tuntenut myös isännän. Kumpikaan heistä ei ol¬ 
lut tehnyt asiaa sukulaisuudestaan. Sukulaismies 
oli työmies Waldemar Salminen, joka oli asunut 
ennen sisällisotaa Pinipajun Jussilan mailla ole¬ 
vassa Riihimäessä.Toinen punaisista oli vieras, 
eikä isäntä ollut häntä tuntenut. 

Kohtaaminen tapahtui ilman ikäviä seuraa¬ 
muksia. Toisenlainenkin tarina tästä kohtaami¬ 
sesta olisi voinut syntyä. Isäntä oli talollinen ja 
valkoisten puolella. Oliko punaisten osalta ky¬ 
seessä vain normaalia partiointia, eikä siihen liit¬ 
tynyt muita aikomuksia. Auttoiko selviytymisessä 
se, että toinen punaisista ja isäntä olivat keske¬ 
nään sukulaisia. Kohtaaminen oli ollut kuitenkin 
niin pelottava ja jännittävä, että siitä jäi tarinaa 
kerrottavaksi jälkipolville.Tarina ei kerro, miten ja 
milloin kauppiaan perhe pääsi takaisin Uuteen¬ 
kaupunkiin. Kerrottu on myös, että sisällisodan 
aikana Heikolassa punaiset olivat käyneet rette- 

löimässä ja vaatineet emännältä rahaa. Emäntä 
oli kätkenyt osan rahoista, mutta jonkinverran 
rahaa hän oli joutunut antamaan punaisille. Jos¬ 
sain tapauksissa punaisten liikkeistä oltiin kylillä 
tietoisia ja isännät ehtivät lähteä pakoon. 

Miten kyläyhteisö toimi sisällisodan aikana?. 
Maaseudulla tunnettiin hyvin toisensa ja oltiin 
useasti myös sukua keskenään, suoraan tai välil¬ 
lisesti. Jussilan veljekset David, Juho ja Mikko oli¬ 
vat SalmisenVValdemarin isän, Nestorin serkkuja. 
Waldemar oli sisaällisodan aikana kaksikymppi¬ 
nen ja Jussilan Mikko oli vähän alle nelikymppi¬ 
nen. Miten hyvin he tunsivat toisensa ja miten 


hyvissä väleissä he olivat keskenään?. Ilmeisesti 
mitään niin suurta vihaa ei ollut, että olisi pitänyt 
ryhtyä väkivaltaisuuksiin. Lisäksi Mylläri Nestor 
Salmisen vaimo oli Jussilan emännän täti. Paljon 
oli yhdistäviä tekijöitä, oliko niillä merkitystä, sitä 
voi miettiä. Tätä tarinaa on kerrottu pohtien su¬ 
kulaisuuden merkitystä, kun vastapuolet kohda¬ 
sivat tosisensa sisällisodan aikana. Aina sukulai¬ 
suudestakaan ei ollut apua, siitä saattoi olla jopa 
haittaa, kun pikatuomioita jaettiin.Tähän tarinaan 
saatiin kaikesta huolimatta onnellinen loppu. 

LVi 

Vanha Jussilan talo 
Lokalahden Pinipajun 
kylässä. Kuva Matti 
Jussilan arkisto. 

KAUPUNKILAISIA UHATTIIN VALLANKUMOUSOIKEUDELLA 


Punaiset vallanpitäjät vaativat siis kuulutuksilla 
"kaikkia pankkien ja virastojen henkilökuntaan 
kuuluvia henkilöitä saapumaan kaupunkiin sekä 
astumaan toimiinsa heti'' Tämä määräys julkais¬ 
tiin Uudessakaupungissa majailevan Punasen 
Kaartin Esikunnan ensimmäisessä Tiedonanto- 
lehdessä. 

"Siinä tapauksessa, että ei tätä määräystä 
täytetä katsotaan heidät vastavallankumouksel¬ 
lisiksi ja tuomitaan vallankumouslakien mukaan',' 
jatkui tämä tiukka tiedonanto, joka julkaistiin tors¬ 
taina helmikuun 14. päivänä. 


Jo seuraavana päivänä eli punaisen vallan 
ensimmäisen viikon perjantaina alkoikin Uudesta¬ 
kaupungista paenneita kaupunkilaisia palata takai¬ 
sin tämän määräyksen johdosta. Heidän asiansa 
käsiteltiin mainitussa esikunnassa, jossa uusikau- 
punkilaisia silloin edusti Kalle Palmu, joka toimi 
myös punaisten takseerauslautakunnan jäsenenä. 

Osan palaajista esikunta päästi vapaaksi il¬ 
man ehtoja, toisilta vaadittiin kirjallista sitoumus¬ 
ta ja osa passitettiin vankilaan. Vangitsemiset 
tapahtuivat vastoin punaisten kaikkia etukäteis- 
lupauksia. 



Lehti-ilmoituksessa saivat kehotuksen saapua Vallankumousoikeuden istuntoon muun muassa tullivirkamies F.O. Stenroos, 
kauppias Edvard VVestergren ja sähköteknikko Hannes Viikki. Kuvat Uudenkaupungin museo. 

Seuraavana sunnuntaina helmikuun 17. päi¬ 
vänä punaiset perustivat vallankumoustuomio- 
istuimen Uuteenkaupunkiin. Se laski "vapaalle 
jalalle niitä, joita ei edeltä käsin jo oltu tuomittu 
tapettaviksi, tai joilta ei voitu toivoa kiristämällä 
saatavan suuria rahasummia',' kuten Uudenkau¬ 
pungin Sanomat kertoi myöhemmin. 


Vallankumousoikeuden syyttäjänä 
Kalle Palmu 

Kaikki kaupunkilaiset eivät kuitenkaan palanneet 
punaisten määräyksistä huolimatta. Niinpä otteet 
kovenivat ajan myötä ja maaliskuun 30. päivänä 
Sosialisti-lehdessä julkaistiin kuulutus, jonka oli 
allekirjoittanut Uudenkaupungin Vallankumous- 
oikeuden yleinen syyttäjä Kalle Palmu, siis sama 
mies, joka oli ollut punaisten esikunnassa käsitte¬ 
lemässä pakolaisten rangaistuksia. 

Tuossa kuulutuksessa lueteltiin kaikkiaan 
parikymmentä merkittävää kaupunkilaista, jotka 
"ovat poistuneet pois paikkakunnalta ja heidän 
nykyinen olinpaikkansa on tuntematon" Heitä ke¬ 
hotettiin saapumaan Uudenkaupungin Vallanku¬ 
mousoikeuden istuntoon huhtikuun 18. päivänä 
kello 10 "tekemään selvää ja vastaamaan luvat¬ 
tomasta poistumisestaan paikkakunnalta" 


Kauppiaita, pankinjohtajia, toimittajia 

Nämä "luvattomasti paikkakunnalta poistuneet" 
olivat kauppiaat Edvard Vestergren, Paavo Lin¬ 
den, K. Valovuori ja John Engdahl, pankinjohtajat 
Martti Airisto ja Aron Grönros, sanomalehdentoi- 
mittajat Iivari Partanen ja Matti Lehmus, kantto- 

ri Primus Leppänen, kansakoulunopettaja Sulo 
Salonen, sähköteknikko Hannes Viikki, sähkölen- 
nätinvirkamies Heikki Tanner, henkikirjoittaja E. 
Lyytinen, tullivirkamies EO. Stentos, leipuri J. 
Sinisalo, puuseppä J. Siivonen ja entinen poliisi 
Yrjö Koskinen. 


Kalle Palmu kuoli vankileirillä 

Kuulutuksen lopuksi uhattiin, että "Oikeus tulee 
asian käsittelemään ja tuomionsa langettamaan, 
vaikkei vastaajat, täten tiedon saatuaan, olisikaan 
saapuvilla" 

Tapahtumat eivät edenneet kuitenkaan Uu¬ 
denkaupungin Vallankumousoikeuden kaavailu¬ 
jen mukaan. Vallankumous oli sortumassa tappi¬ 
olliseen sotaan ja viimeiset punaiset poistuivat 
Uudestakaupungista huhtikuun 10. päivänä. Siis 
yli viikkoa ennen määrättyä Vallankumousoikeu¬ 
den istuntoa. Ensimmäiset suojeluskuntalaiset 
saapuivat kaupunkiin huhtikuun 19. päivänä, siis 
päivä sen jälkeen, jolloin Vallankumousoikeuden 
olisi pitänyt kokoontua tuomitsemaan paenneita 
kaupunkilaisia. 

Vallankumousoikeuden yleinen syyttäjä Kal¬ 
le Palmu joutuikin itse syytetyksi ja vietiin Turun 
vankileirille. Siellä viimeisen tuomion hänelle 
langetti kuolema. 

PUUTALOKAUPUNGIN IDYLLI SÄRKYY 


Tiistaiaamuna 12. helmikuuta kaupunkilaisia ei 
puraissut ainoastaan kirpeä pakkassää, vaan 
myös pelko ja epätietoisuus kaiversivat sisuksia. 
Edeltäneen illan laukauksien kaiku soi vielä kor¬ 
vissa ja silmien eteen avautui musta aukko. Aivan 
yllätyksenä tilanne ei tullut, sitä oli osattu odot¬ 
taa jo vajaan viikon valkoisten joukkojen paettua 
kaupungista ja esimakua oli saatu lehdistä syksyn 
levottomuuksista ja murhista. Kauhulla odotettiin 
ja kaikki pahimmat mielikuvat toteutuivat. Ensim¬ 
mäinen punaisten hallitsema viikko kaupungissa 
vietettiin totaalisen anarkian parissa. Kotietsin¬ 
nät, vangitsemiset ja väkivallanteot lamaannut¬ 
tivat kaupungin täydellisesti. Tämä oli tietysti 
punakaartin tarkoitus, tällä mallilla toimittiin lä¬ 
hes kaikkialla. Pelolla otettiin kaupunki haltuun 
ja pelolla pidettiin se pihdeissä. Pelon lähettiläät 
kiertelivät ympäri kaupunkia kiväärit selässä ja 
erityisesti niistä korkealle sojottava pistin aiheutti 
vilunväristyksiä. Levottomuudet ja kaupunkilais¬ 
ten kahtiajaon syventyminen aiheuttivat lisäksi 
vainoharhaa, kyräilyä ja osin myös perusteetto¬ 
mia ilmiantoja. Sama prosessi käytiin läpi toisin 
päin punaisen vallan romahdettua. Kauhun aika 
huipentui 20.2 työväentalolla pidettyyn äänek- 
kääseen mellastelutilaisuuteen ja saman päivän 
virkamiesmurhiin. Näiden tapahtumien jälkeen 
kaupunki rauhoittui jonkinlaiseen siedettävään 
tilaan ja kaartissakin herättiin varmaan huomaa¬ 
maan, että laukalle oli touhu lähtenyt. Jopa So- 
sialisti-lehti tuomitsi melko jyrkin sanakääntein 
punakaartin toimet Uudessakaupungissa. 

Pelko oli luokkatietoista, kohdistuen erityi¬ 
sesti omistavaan luokkaan, porvarikauppiaisiin, 


talollisiin ja virkamiehiin. Hyvin nopeasti paljastui 
vallankumouksen luonne ja vallan anastaminen 
yhden luokan monopooliksi. Vallan vaihdosta oli 
punaisten sotilaallisesti haltuun ottamilla alueil¬ 
la maassamme kaikenlaisia variaatioita, osassa 
kuntia sai jopa vanha porvarienemmistöinen 
valtuusto jatkaa toimintaansa. Osin valtuustoja 
täydennettiin työväenluokan edustajilla, mutta 
Uudessakaupungissa työväenluokka anasti kai¬ 
ken vallan ja kunnallisen toiminnan käsiinsä. 
Pelkoa oli myös paikallisessa työväestössä. Ai¬ 
noastaan noin neljäsosa lähti vallankumous- 
hankkeeseen aktiivisesti, joko sotilaina kaartissa 
tai punaisten kuntahallinnon tehtävissä. Kau¬ 
pungissa oli myös perheitä, joissa vietettiin rie¬ 
mujuhlaa punaisten saavuttua. Nordlingit olivat 
kiistatta täysin vallankumouksen hengen kylläs- 
tämiä, äiti-Nordlingia myöten. Ehkä noin sadas¬ 
sa taloudessa nukuttiin yöt levollisesti helmikuun 
toisella viikolla. Punaisten valta toi heille illuusion 
vapautuksesta porvarin kahleesta ja paremmasta 
tulevaisuudesta. 

Punaisten vallattua nopeasti Etelä-Suomen, 
viimeiset ilmestyvät lehdetTampere-Lahti linjan 
eteläpuolella olivat Uudenkaupungin Sanomat 
ja Vakka-Suomi. Näiden ilmestymisen loputtua 
kaupunki vaipui uutispimentoon.Toisen mediavä- 
lineen, puhelimen, punakaarti otti ensimmäiseksi 
haltuunsa ja kontrollin alle. Keskusvälitteinen pu¬ 
helinjärjestelmä mahdollisti televalvonnan. Pel¬ 
ko yhdistettynä tietopimeyteen ja huhumyllyyn 
aiheuttaa kauhun noidankehän. Paon mahdolli¬ 
suutta ei ollut ja satimessa olo lisäsi ahdistusta. 
Kevättä -18 Uudessakaupungissa verrattiin myö- 

hemmin 200-vuoden takaiseen isovihan aikaan, 
jolloin venäläiset vahasivat kaupungin. Ehkä siinä 
osin on liioittelua, mutta helmikuun toisen viikon 
tapauksissa on vankka analogia; pakolaisineen, 
ryöstöineen ja murhineen. Lapset jäivät tässä 
sekasorrossa vielä huonompaan asemaan. He 
kuitenkin kuulivat ja näkivät kaiken, osaamatta si¬ 
säistää tuntojaan ja puhua niistä. Heillä oli lisäksi 
koko ajan lapsen suurimman pelon uhka päällä, 
vanhempiensa menettäminen. Lapsen hätää ku¬ 
vaa hyvin Väinö Saarnin muistelma "Jaakkolan 
muodosta aina silmissä"(tästä toisaalla). Saar¬ 
ni oli kapinakeväänä 14-vuotias ja periaatteessa 
työikäinen, pääsi samana vuonna Lehtolan nah¬ 
katehtaalle töihin.Työikäisyys ei tehnyt hänestä 
aikuista, lapsenikäinen on vielä lapsi, henkisesti 
kypsymätön. "Jaakkolan muoto" vei Väinön äitin¬ 
sä selän taakse öisin nukkumaan, pelko oli saanut 
hänestä otteen. Pelko ja kauhu kävivät koko kan¬ 
san läpi, eri tahdissa. Sisäinen sota, punainen ja 
valkoinen terrori jättivät aikakauden sukupolveen 
elämänaikaisen jäljen. Vuoden -18 tapahtumien 
lamaannuttama sukupolvi ei pystynyt käsittele¬ 
mään koettuja kauhuja, se vaikeni. 

Yhteiskunnan tukirakenteet, kaupungin infra¬ 
struktuuri, romahtivat helmikuussa. Virkamiehet 
olivat paenneet ja punaisten parhaan ensiriemun 
haihduttua palattiin arkeen. Kaupungissa oli 3300 
asukasta, joiden tarpeita oli hoidettava, pelkkä 
sotilaallinen haltuunotto ei ollut ratkaisu vallan¬ 
kumouksen loppuun saattamiseksi. Punakaartin 
johto oli aluksi helsinkiläisten joukkojen käsissä 
ja siltä taholta tuli aloite kunnallisten asioiden 
hoitamiseksi. Pakoon lähteneitä virkamiehiä koe¬ 
tettiin saada palaamaan takaisin sakon uhal¬ 
la. Nimismies Silfverberg Kalannista totteli, tuli 
ja ammuttiin. Virkamiehet olivatkin hankalassa 

asemassa. Jo helmikuun alussa Senaatti antoi 
julistuksen virkamiehien velvollisuudesta säilyt¬ 
tää lojaliteetti lailliselle hallinnolle ja toisaalta pu¬ 
naisten Kansanvaltuuskunta halusi samanlaisen 
uskollisuuden valan punaiselle vallalle. Nämä 
uskollisuusjulistukset juontavat juurensa jo Venä¬ 
jän vallan ajalta, jolloin virkamiesten oli tehtävä 
keisarille valatodistus. Myöhemmin nämä punai¬ 
sen vallan virkamiesten tunnustuslistat joutuivat 
valtiorikosoikeuden luupin alle ja johtivat tuhan¬ 
sien virkamiesten erottamiseen. Pahiten tämä lo¬ 
jaliteetti-ongelma kouraisi rautatiehenkilöstä. Uu¬ 
dessakaupungissa ainoastaan tullivartija Rosvall 
joutui oikeuden penkkiin kirjoitettuaan nimensä 
punaisten listaan Raumalla. 

Opettajat irtisanottiin kaikki, neuvottelut hei¬ 
dän kanssaan eivät johtaneet kompromissiin, 
eikä kivityömiehistä ollut tuuraajiksi. Koulunkäyn¬ 
ti loppui kaikista kaupungin kouluista viimeistään 
helmikuussa. Eikä opetustyölle ollut paikkaakaan, 
punakaarti oli ottanut koulujen tilat parempaan 
käyttöön. Suomalainen kansakoulu oli loppunut 
jo ainakin osin aikaisemmin, opettaja "vääpe¬ 
li" Salosen aika meni opettaessa suojeluskun¬ 
talaisia sotaan. Väinö Saarni muistelee; "Kävin 
kansakoulua, olin silloin siinä noin neljäntoista 
vanha. Olin kuudennella luokalla, silloin luokkia 
oli kahdeksan. Meillä oli miesopettaja nimeltään 
Salonen (Sulo Salonen s.1888). Hän oli hyvä opet¬ 
taja ja kaikessa jämpti. Hänellä oli jonkinlainen 
sotilasarvo, sanottiin "vääpeliksi" Kaupungissa 
ruvettiin järjestämään suojeluskuntaa ja opettaja 
Salonen rupes opettamaan suojeluskuntalaisia. 
Hänen koulun opettaminen tuli hankalaksi, oli 
usein poissa ja meille tuli vapaata, kun ei ollut 
ketään väliaikaista opettajaa. Sitten joululoman 
jälkeen ei enää alettu koulua ja minultakin jäi puo- 

litoista vuotta käymättä kansakoulua'.' Koulu oli 
kuitenkin talvisin lasten ja nuorten elämän rytmit- 
täjä ja kevään ajaksi he jäivät Uudessakaupungis¬ 
sa tyhjän päälle. Kotiin ja kaduille kuuntelemaan 
ja katselemaan tosielämän kauhutarinoita. Väki- 
valtasarjaa, jota ei pystynyt katkaisemaan kauko¬ 
säätimen pienestä punaisesta napista. 

Kunnallisten toimien järjestämiseen tarttui 
sosiaalidemokraattinen kunnallisjärjestö, joka 
15.2 kokouksessaan nuiji kokoon tulevan kun- 
tahallintomallin ja vastuuhenkilöt. Koska halut¬ 
tiin pitää kiinni työväenluokan harvainvallasta, 
olivat tulevat kunnan toimijat ja lautakuntien 
jäsenet työväestöä. Tämä aiheutti vääjäämättä 
pätevyysongelman. Sanonta "pysyköön suutari 
lestissään" ei tullut räätäli Lauri Vuoriolle ensim¬ 
mäiseksi mieleen, kun hän otti vastaan 21. hel¬ 
mikuuta paikallisen oikeuslaitoksen päätuomarin 
viran. Vuoriosta tehtiin vallankumousoikeuden 
puheenjohtaja, eikä hänellä tainnut olla juridista 
kokemusta edes syytettynä istumisesta. Tämän 
"tuomioistuimen" piti käsitellä myös tavanomai¬ 
sia siviilijuttuja, mutta kuten nimi velvoitti, niin 
syytettyinä olivat alkuvaiheessa ainoastaan vas¬ 
tavallankumouksellisista toimista epäiltynä ol¬ 
leet. Kun heidän puolustusasianajajanaan toimi 
40-vuotias kivityömies Nikodeemus Viitanen, niin 
syytettyjen oikeusturva oli vielä heikompi kuin 
myöhemmissä valtiorikosoikeuden istunnoissa. 

Vallankumousoikeus perustettiin jo helmi¬ 
kuun puolella, mutta ensimmäiset istunnot olivat 
vasta helmi - maaliskuun vaihteessa; 

"Vastavallankumoukselliseen toimintaan 
osanotosta syytetty Aug. Kanerva Lokalahdelta 
tuomittiin 1500 mk sakkoon tai varojen puuttees¬ 
sa 3 kk vankeuteen. Sakko on maksettava viikon 
kuluessa. Valkokaartille keräämänsä rahat 423 


mk 50 p tuomittiin hänet menettämään valtiolle. 
Syytetty ilmoitti tyytyvänsä päätökseen. 2.3 tuo¬ 
mittiin vastavallankumouksellinen entinen polii¬ 
si Kustaa Aho Lokalahdelta 500 mk sakkoon tai 
varojen puutteessa 1 kk vankeuteen ja kahden 
vuoden ehdonalaiseen vapauteen 3 kk vankeu¬ 
den uhalla. Syytetty ilmoitti tyytymättömyyttä 
päätökseen. Alb. Impola Pyhämaasta, joka oli 
syytettynä vastavallankumouksen avustamisesta 
tuomittiin 3000 mk sakkoon tai varojen puuttees¬ 
sa 6 kk vankeuteen ja kahdeksi vuodeksi ehdo¬ 
nalaiseen vapauteen 3 kk vankeuden uhalla. Syy¬ 
tetty tyytyi päätökseen. Rakennusmestari Armas 
Linden Uudestakaupungista syytettynä suojelus¬ 
kunnan jäsenyydestä ja sen toimintaan osanotta¬ 
misesta tuomittiin 3000 mk sakkoihin tai varojen 
puutteessa 6 kk vankeuteen. Kaikilta tuomituilta 
otettiin sitoumus että tunnustavat Suomen Kan¬ 
sanvaltuuskunnan, eivätkä vehkeile sitä vastaan 
ja laskettiin vapaalle jalalle. 7.maaliskuuta tuo¬ 
mittiin Ivar Sinisalo Raumalta osallistumisesta 
valkokaartin Vehmaan retkeen, tehtailija Alpini 
valkokaartin avustamisesta monella eri tavoin, 
varatuomari Linturi suojeluskaartiin kuulumises¬ 
ta ja vahtipalvelukseen osallistumisesta" 

Aivan valmiiksi etukäteen päätettyjä vallanku¬ 
mousoikeuden tuomiot eivät olleet. Jalmari Sot¬ 
kalle oli langetettu raskas syyte 7.3, mutta hän sai 
Pyhämaan työväenyhdistyksen jäsenien, Juho 
Salmisen ja Jalmari Aaltosen, todistuksilla itsel¬ 
leen vapauttavan tuomion. 

Punaisten kunnallisista instituutioista vallan¬ 
kumousoikeus oli selvästi vihatuin, muista oli 
kaupunkilaiselle edes jonkinlaista hyötyä. Nämä 
oikeusistuimen irvikuvat olivat kansalaisille vää¬ 
ryyden näyteikkuna. Epäoikeudenmukaisuutta ja 
mielivaltaa siedetään yleensä huonosti ja tämä 

sama tuli ilmi myös myöhemmässä valkoisten oi¬ 
keuden käytössä. Oikeuden puheenjohtaja Vuo¬ 
rio sai nopeasti "pormestarin" arvonimen, eikä 
hänen kohtalollaan ollut huhti -toukokuun vaih¬ 
teen ilmapiirissä vaihtoehtoja. Jos Lauri Vuorio, 
26-vuotias räätäli, olisi jäänyt huhtikuussa kau¬ 
punkiin, niin hänet olisi täällä ammuttu ensim¬ 
mäisenä. Pakomatkallaan hän lunasti elämäänsä 
3 viikkoa jatkoaikaa, Vuorio ammuttiin Hollolassa. 
Vallankumousoikeuden jäsenistä myös Juho Sa- 
karias Salminen ammuttiin, hänen teloituksensa 
tapahtui Uudessakaupungissa. Jäsenyys tuskin 
oli ainoa syy Salmisen kohtaloon, siihen liittyi 
muitakin tekijöitä. Vallankumousoikeus ei liitty¬ 
nyt täällä murha-asioihin, ne olivat jo ohi toimin¬ 
nan alettua. Myöhempi huhtikuinen Lokalahden 
tappo oli täysin spontaani teko. Oikeuden jäsen 
Sammalisto kertoi kesän kuulusteluissa murhista, 
että uusikaupunkilaiset olivat niitä vastaan. Vai¬ 
kea on kuitenkin kuvitella, että kenelläkään olisi 
ollut siviilirohkeutta ruveta oikeasti ja äänekkäästi 
kyseenalaistamaan punakaartin laittomia murha- 
päätöksiä. 

Järjestyslaitos eli poliisi oli ensimmäisiä toi¬ 
mia, jolla helmikuun anarkiaa koetettiin saada 
kuriin. Apuun tuli Turun vallankumouksellinen 
neuvosto, joka lähetti kokeneen työnväen vete¬ 
raanin, Juho Heikki Jokisen, laittamaan järjestys 
kaupunkiin. Jokinen tuli Uuteenkaupunkiin helmi¬ 
kuun puolivälissä ja värväys propagandan ohella 
Jokinen sai nimitetyksi 11 miliisiä. Kaartilaisten 
mellastuksen nämä saivat jotenkin kuriin, mutta 
muuta apua heistä ei ollut. Yksittäisen kaupunki¬ 
laisen tai kauppiaan oli täysin turha soittaa milii¬ 
sille, kun kotiin tai kauppaan tunkeuduttiin pistin 
ojossa pidätyksiä tekemään, piirongin laatikoita 
penkomaan ja ryöstelemään. Punainen kunnallis¬ 

hallinto ei syyllistynyt laittomiin takavarikkopuu- 
hiin, ne olivat punakaartin erikoisalaa. Punaisen 
Uudenkaupungin johtopari, Unhon pariskunta, 
hoiti verotuksen ja raha-asian komitea aneli rahaa 
Turusta ja myös Kansanvaltuuskunnalta kunnan 
toimien rahoittamiseksi. Kaupungilla oli kuiten¬ 
kin runsaasti rahareikiä, joita ei voinut niin vain 
lopettaa.Terveydenhuolto, vanhainkoti, palotoimi 
ja lastenkoti etunenässä. Niihin ei näyttänyt koh¬ 
distuvan opettajien kaltaista irtisanomisuhkaa tai 
punaisen vallan tunnustamisvelvoitetta.Työnteki¬ 
jät jäivät paikoilleen ja toiminta jatkui. Ainoastaan 
terveydenhuolto koki kolauksen, kun kaupungin¬ 
lääkäri Jalava murhattiin 20.2, mutta hänenkin vir¬ 
kaansa paikkasi piirilääkäri Rothström. Punakaarti 
koetti parhaansa mukaan nuolla itse haavansa, ja 
pystyttivät kaupunkiin oman sairaalan venäläisen 
välskärin ja palvelijatasoisten hoitajien ammatti¬ 
taidon turvin. 

Työttömyys oli ollut kaupungissa paha ongel¬ 
ma jo edellisestä vuodesta lähtien, jota oli pai¬ 
kattu kunnan hätäaputöillä. Helmikuussa vastuu 
tästä kaatui punaiselle hallinnolle. Helmikuun 17. 
päivänä Turun vallankumouksellinen neuvosto 
käsitteli kokouksessaan Uudenkaupungin on¬ 
gelmia; "koska Uudessakaupungissa ilmoitettiin 
olevan suuren työttömäin joukon, jolle on mah¬ 
dotonta saada kunnan puolesta riittävästi työtä, 
päätettiin asianomaiselleTurun - Uudenkaupun¬ 
gin radan komissaarille antaa määräys, että näil¬ 
le työttömille on järjestettävä rautatietyötä aivan 
heti. Uuteenkaupunkiin lähetetään tätä varten 
25 000 markkaa" Työttömäin työvoimasta kilpai¬ 
li myös punakaarti ja menestyi siinä paremmin, 
isommalla palkkalupauksella. 

Takavarikot olivat siis punakaartin heiniä. 
Ruokatarpeita tarvittiin runsaasti ja alun perin 

ne oli tarkoitus ostaa joko rahalla tai lunastusla- 
puilla, mutta ryöstelyksi se lopulta meni jo mel¬ 
ko varhaisessa vaiheessa. Kustavin punakaartin 
päällikkö Juho Nummela Rahin kylästä kävi jopa 
Turun miIiisilaitoksella kysymässä, miten taka¬ 
varikoidut tavarat maksetaan, niin vastattiin, että 
lahtareilta saa ottaa ilman maksua. 

Kaupungissa einestarpeita ei juuri ollut yli 
oman tarpeen, joten besorkkausryhmät suun- 
tasivat maaseudulle. Maalaiskunta, Pyhämaa, 
Kalanti ja muut lähikunnat koluttiin tarkkaan ja 
moneen kertaan. Paikallisasiantuntemusta käy¬ 
tettiin hyväksi ja meijerit, kartanot ja suurtalot 
tyhjennettiin ensimmäisinä.Tämä tehtiin vallan¬ 
kumouksen hengessä, omaisuuden uudelleen¬ 
jaon oikeutuksella, kuten kapinaa edeltävät leh¬ 
det olivat toitottaneet. Osa osallistuneista rinnasti 
tämän kuulusteluissa normaaliin verotukseen, 
johon kansanvaltuuskunnalla oli oikeus. Näitä 
takavarikkoja ei tässä yhteydessä tarkemmin ja 
laajemmin kuvata, esimerkiksi Romppainen on 
kirjassaan listannut takavarikkoja kattavasti Ka¬ 
lannin alueelta. Varsinaista väkivaltaa näissä ei 
tarvinnut käyttää, jo pelkkä aseitten kalistelu riitti. 
Maitoa, juustoa, lihaa ja hevosille heiniä kuljetet¬ 
tiin kuormatolkulla Uuteenkaupunkiin. Kaupun¬ 
gista ei ollut oikeastaan muuta ryöstettävää kuin 
makkaratehtaan tuotteet, tupakka, paperitarpeet 
Jussilan kaupasta ja vaateparsia ja liinavaatteita. 
Hevosen menettäminen taloudesta oli iso juttu, 
sen merkitys kulkemiseen ja työntekoon oli kor¬ 
vaamaton. Ruokatarpeita oli helpompi piilotel¬ 
la portaiden alle, samoin rahaa ja arvoesineitä, 
mutta hevosta oli vaikeampi saada hakijoilta kät¬ 
köön. Pyhämaan Hannulassa oli useampi hevo¬ 
nen ja isäntä arveli, että joka tapauksessa ainakin 
yksi heiltä viedään, joten siihen pitää varautua. 


Ainutta hevosta kaarti ei yleensä talosta vienyt ja 
sitä sääntöä Hannulassa hyödynnettiin;" Pyhä- 
maan Kammelassa Juho Hannula oli huolissaan 
omasta laadukkaasta hevosestaan, joka oli paras 
Hannulassa olleista 3 hevosesta. Niinpä Hannula 
sopi Jalmari Aaltosen (ei kaartissa, mutta punai¬ 
sen Pyhämaan johtomiehiä) hevosen vaihdosta 
päittäin siksi, kunnes punaiset olisivat jättäneet 
Pyhämaan rauhaan, Jalmarilla kun oli ainoastaan 
1 huono hevonen. Näin tehtiin ja Juhon arvokas 
hevonen säästyi takavarikolta'.' 

Kirkon toimintaan ei punaisen vallan aikana 
tullut katkosta. Lapset kastettiin ja kuolleet haudat¬ 
tiin. Jopa punakaartin vainajat saivat täällä kirkol¬ 
lisen maahanpanon ja siunauksen. Kirkkoherralla 
ei tässä ollut kyllä vaihtoehtoa, muun Suomen esi¬ 
merkit pappien kohtalosta olivat varmaan tiedos¬ 
sa. Isoissa kaupungeissa kaartilaisten hautajaiset 
olivat suuria juhlatilaisuuksia, joissa uhrivalmiut- 
ta korostettiin ja taisteluhenkeä nostatettiin. Saat¬ 
tojoukkoihin osallistui parhaimmillaan tuhansia 
ihmisiä ja hulmuava lippumeri teki tilaisuuksista 
näyttävän. Uudessakaupungissa 21. maaliskuuta 
haudattiin esikunnan jäsen Juho Rahikka, mutta 
hänen hautajaistilaisuutensa ei ollut suurjuhla, 
eikä sankarihautaus. Mukana ollut kaartilainen 
Juho Kristiansson kuvaa tapahtuman aika korutto¬ 
mana. Rahikan tolkuton juopottelu ja muihin kaar¬ 
tilaisiin kohdistama väkivalta eivät olleet omiaan 
järjestämään siitä ylevämpää tapahtumaa. 

Kaupunki oli erittäin hyvin valvottu. Katuja 
kiersivät yötä päivää kaartin vahtipatrullit. Kau¬ 
punkilaisilla täytyi olla liikkumiseen lupa, matka- 
todistus punakaartilta. Piirilääkäri Rothström sai 
18.2 kaartin esikunnasta valokuvalla varustetun 
todistuksen, jolla hänet oikeutettiin kulkemaan 
kaikkina vuorokauden aikoina. 

Sähkö kaupungissa oli ollut noin kymmenen 
vuoden ajan; katuvaloissa, julkisissa laitoksissa 
ja keskustan taloissa. Sähkö tuotettiin diesel-ge- 
neraattorin voimin ja vaati ammattimiestä. Sitä 
haettiin helmikuussa punaisten ilmoituksella. 
Sähkölaitos ei pysähtynyt punaisen vallan aikana, 
ainakin siellä työssä jo aikaisemmin ollut Juho 
Koistinen hoiti laitosta Viikin sijaan "johtajana" 
Huhtikuussa punaisten aloitettua vetäytymis- 
valmistelut, lisääntyi levottomuus kaupungissa 
uudestaan. Takavarikot ja puhelinkeskuksen ja 
muiden vastaavien laitteiden rikkominen jäivät 
ainoiksi vahingoiksi. Kaupungin alueella verta ei 
vuodatettu ja siten maatamme kohdannut viimei¬ 
sen punaisen terrorin aalto jäi realisoitumatta Uu¬ 
dessakaupungissa. Kahden kuukauden piina oli 
ohi ja uusi oli ovella. 

UUDENKAUPUNGIN PUNAKAARTI 


Kaupungin valtaus tapahtui vieraiden joukko¬ 
jen toimesta. Jatkohallinta jäi muodostettavalle 
omalle kaartille ja siirtymävaihe oli liukuva. Hel¬ 
sinkiläiset ja osa turkulaisista joukoista lähtivät 
kaupungista viikon sisällä, ainoastaanTurun 1.1.2. 
komppania jäi tänne viiden viikon ajaksi. Sinä 
aikana oli oma kaarti kasvanut riittävän suurek¬ 
si ottamaan vastuun kaupungin ja lähikuntien 
hallinnasta. Esikunta perustettiin ensimmäisenä 
ja siinä oli aluksi tukena mukana helsinkiläinen 
Joonas Karilainen, joka sittemmin siirtyi Lyper- 
tön joukon päälliköksi. Samoin kaartilaisjoukko- 
jen muovautuminen oli liukuvaa, vahvuudessa 
oli ensin paljon vieraspaikkakuntalaisia. Komp¬ 
panioiden koostumus oli siten aluksi kirjavaa ja 
vaihtelevaa. Uudenkaupungin 1. komppanian yh¬ 
den osaston miehistöön kuului helmikuussa kuusi 
uusikaupunkilaista ja saman verran helsinkiläisiä, 
joista varmaankin vieraspaikkakuntalaiset siirtyi¬ 
vät sitä mukaa pois, kun paikkakunnalta saatiin 
värvättyä väkeä. Useat kaartilaiset eivät myö¬ 
hemmin kuulusteluissa osanneet nimetä komp¬ 
paniaansa, osa vaihtoi komppaniaa, väkeä tuli 
ja meni, joten selkeää, luotettavaa jakoa plutoo- 
niin ja osastoihin ei voi tehdä. Ehkä noin puolella 
miehistöstä oli asema kaartissa selkeä. Samoin 
johtajat vaihtuivat, näitä saatettiin valita tai erot¬ 
taa huutoäänestyksellä. Punakaartien pyrkimys 
tasavertaisuuteen ja kansanvaltaisuuteen tekivät 
niistä toimintakyvyltään tehottomia.Tämä koros¬ 
tui erityisesti isompien joukkojen manöövereissä. 
Paikalliskaartiin liittyi aivan ensimmäisinä päivi¬ 
nä noin parisenkymmentä aktiivisinta punakapi¬ 
naa kannattavaa. Valtaosa näistä oli ollut mukana 



Punakaartilaisia. Uudenkaupungin museo. Kuvaaja Augus¬ 
ta Olsson. 

Uuteenkaupunkiin tulleitaTurun seudun kaartilaisia. Uudenkaupungin museo. Kuvaaja Augusta Olsson. 

jo syksyn järjestyskaartissa ja suurlakon aikana 
kauppaliikkeitä sulkemassa. Huhtikuun puolivä- 
lissäTurun piiriesikunta kirjasi palkkalistalleen Uu¬ 
denkaupungin komppanioista 216 miestä ja Lyper- 
tön kaartista 148.Tässä on mukana osin muualta 
tulleita, mutta kahden kuukauden aikana paikka¬ 
kunnalta ja lähikunnista värvättyjä kertyi reilu 300. 

Punakaarti oli periaatteessa palkka-armeija. 
Varsinaiset pakko-otot kaartiin tulivat voimaan 
vasta hävittyjen isojen taisteluiden jälkeen maa- 
lis-huhtikuussa, eikä niitä Uudessakaupungissa 
koskaan ehditty toteuttamaan. Liittyminen perus¬ 
tui lähtökohtaisesti vapaaehtoisuuteen, vaikkakin 
sosiaalinen paine ammattiyhdistyksissä ja työ¬ 
paikoilla oli kova.Tämä korostui erityisesti isojen 
kaupunkien työvoimavaltaisissa tehtaissa, jois¬ 
sa liittyminen kaartiin oli käytännössä pakollista. 
Lähes velvoittavana voi pitää punaisten antamaa 
ilmoitusta Uudessakaupungissa. Punakaartin ri¬ 
veihin komennettiin Uudestakaupungista kaikki 
kunnan töissä olevat 18-50 vuoden ikäiset mie¬ 
het maaliskuun 8. päivänä. Määräys oli pakolli¬ 
nen uhalla, että kaikki työt seisautetaan. Ikära¬ 
joituksia ei periaatteessa kuitenkaan tunnettu, 
kaikki halukkaat kelpasivat, eikä lapsisotilaiden 
käyttöä pidetty mitenkään epäeettisenä. Pikem¬ 
minkin päinvastoin, molemmilla rintamapuo- 
lilla näitä mainostettiin sankarillisina sotilaina. 
Valkoisella puolella heti helmikuussa masinoitu 
asevelvollisuuslaki oli pakkotoimi, jossa kutsun¬ 
toihin velvoitettiin 18-40-vuotiaat miehet. 


Raha sai värväytymään 

Vain murto-osa liittyi vallankumousjoukkoihin 
puhtaasta halusta tai aatteellisuudesta. Pääosa 

Mahdollisesti Uudenkaupungin 1. komppanian Kosti Salmi¬ 
nen. Uudenkaupungin museo. Augusta Olsson. 








täytyi värvätä painostamalla ja etuja tarjoamal¬ 
la. Kiihottajiksi mainittiin kuulusteltavien taholta 
myöhemmin noin kymmenkunta paikkakunta¬ 
laista, useimmin esiintyivät nimet Vanharanta, 
Vuorinen ja Nordling. MyösTurusta saapuneiden 
joukkojen mukana tuli agitaattoreita, kuten täällä 
miliisipäälli kkö n ä toiminut J. H. Jokinen, vanha 
työväen veteraani ja jo 1905 suurlakkoon osallis¬ 
tunut.Yksi merkintä löytyy William Lundbergista, 
Turun punadiktaattorista, että tämä olisi käynyt 
Uudessakaupungissa agitaatiopuheilla. Myös 
Alfred Saari, aiemmin kaupungissa asuneena, 
mainittiin punakaartiin värvääjänä. Kalannissa 
kaartiin houkutteli puheillaan JussiTanhuanpää. 
Sairaanhoitajattarena kaartissa ollut Elina Elo- 
vaara mainitsi liittymisensä syyksi helsinkiläisen 
Leskisen yllytyksen. Myös yleisellä propagandal¬ 
la oli vaikutusta, Sosialisti-lehti teki parhaansa 
kuvatessaan vallankumouksen välttämättömyyttä 
ja oikeutusta. Turun valtausjoukkojen Lehtimäen 
veljesten mainitaan laittaneen kaupunkiin esille 
ilmoituksia, joissa painotetaan, että kaikkien on 
liityttävä punakaartiin. Kirvesmies Johan Aalto¬ 
nen kertoi liittymisestään: "Nuorena kokematto¬ 
mana nuorukaisena saatiin minut uskomaan kai¬ 
kenlaisiin sittemmin valheellisiksi huomaamiini 
vakuutuksiin ja sillä tavoin yhtymään punaiseen 
kaartiin. Jos olisin täydelleen ollut selvillä tuon 
kaartin tarkoituksista ja hommista olisin jättänyt 
menon kaartiin, mutta sitä minulla valitettavasti 
ei ollut." Aaltosen osalta kyse voi olla luonnolli¬ 
sesta jälkiviisaudesta, hän oli kuitenkin ollut työ¬ 
väenyhdistyksen jäsen, osallistunut syksyn järjes¬ 
tyskaartiin ja liittyi kaartiin ensimmäisellä viikolla. 
Propagandan seurauksena moni uskoi vilpittö¬ 
mästi ainakin alkuvaiheessa vallankumousliik¬ 
keen olevan suurin piirtein laillisella asialla. He 



Lypertön kaartilaiset ovat käyneet kaupungissa valokuvalla. 
Uudenkaupungin museo. Kuvaaja Augusta Olsson. 

rinnastivat takavarikot normaaliin verottamiseen, 
johon Kansanvaltuuskunnalla oli oikeus. Väinö 
Vuorisalo oli jo kaartiin liittyneenä käynyt puhu¬ 
massa laivuri Viktor VVikströmin poikia mukaan, 
kun työt keväällä olivat loppuneet. Vuorisalo oli 
kuulemma sanonut, että "herrat me tapamme 
niin kuin kissoja vaan" Pojat eivät liittyneet, eikä 
heille tästä mitään seuraamuksia tullut. Joillekin 
kuitenkin tuli Uudessakaupungissa seuraamuk¬ 
sia kapinaa vastaan kapinoinnista. Paikallinen 
puutyönliitto erotti kolme paikallista kirvesmies- 
tä liiton jäsenyydestä. Helmikuun 24. päivänä 
pitämässään kokouksessa päätti Suomen puu- 
työväen liiton Uudenkaupungin osasto nro 79 
erottaa osastostaan kirvesmiehet Herman Vian- 
derin, Paavo ja Otto Grönholmin vastavallanku¬ 
mouksellisen toimintansa takia. Kuukauden ku¬ 
luttua Paavo oli jo kypsä liittymään kaartiin, joka 
tapahtui 26.3. Muutamia miehiä erosi kaartista 
kesken kaiken, osa sairauden takia. Kirvesmies 
Albin Aaltonen ajautui sattumalta kaartin vahti- 
palvelukseen, mutta erosi viikon kuluttua ja palasi 
entiseen työhönsä laivaveistämölle. Sieltä häntä 
käytiin hakemassa takaisin kaartiin, Aaltonen ei 
kuitenkaan uhkauksista huolimatta palannut. Kir- 
vesmiehenä Aaltonen ehti tekemään palveluksia 
myös valkokaartille, hän oli nikkaroimassa lave- 
reita valkoisten makuupaikoiksi koululla. Lund¬ 
gren hakiTurusta aseita Uuteenkaupunkiin ja ehti 
ennen punaisten tuloa palvelemaan samalla ta¬ 
voin myös valkokaartia, hakemalla näille aseita 
Mynämäeltä. Valkoisten auttamisesta olisi voinut 
periaatteessa henki lähteä, punaisten ajohom¬ 
mista Lundgren selvisi kolmen vuoden tuomiol¬ 
la. Luoviminen eri osapuolien välillä oli monelle 
vaikeaa ja vaati ihmissuhdetaitoja. Mauno Hurme 
on maininnut isästään: "Hän oli seppämestari, 




* > 



Mahdollisesti Juho Blomroos Lokalahden Väättäsistä, joka 
kuului Lypertön kaartiin. Uudenkaupungin museo. Kuvaaja 
Augusta Olsson. 

joka kengitti sekä punaisten että valkoisten he¬ 
voset." Artturi Hurme onnistui tasapainoilussaan, 
eikä sodan kumpikaan osapuoli ollut häntä pistin 
ojossa vaatimassa tilille. 

Sodan jälkeen vangituilta kapinallisilta ky¬ 
syttiin kuulusteluissa kaartiin liittymisen syitä. 
Selkeä enemmistö ilmoitti syyksi rahan. Aivan 
yksiselitteinen tämä rahamotivaatio ei ole, se 
liittyi oleellisesti jo edeltävänä vuonna pahen¬ 
tuneeseen ja alkaneen sodan myötä räjähtä¬ 
neeseen työttömyyteen. Perheellisillä tämä tiesi 
lapsikatraan nälän kurjistumista, johon kaartin 
palkka tarjosi ratkaisun. Uudenkaupungin puna¬ 
kaartin vanhimpiin kuuluva 49-vuotias maalari 
Kustaa Enroth liittyi perheensä elättämiseksi. 
Työt veneveistämöllä loppuivat ja kotitorpas- 
sa Kainpirtissä oli vaimon lisäksi ruokittavana 
kahdeksan lasta, joista kuusi alaikäistä ja nuo¬ 
rin yksivuotias. Kustaa oli maaliskuussa kuusi 
päivää kaartin palveluksessa ja ehti kuittaamaan 
yhteensä kaikkiaan 277 markkaa palkkana ja 
korvauksena perheestään. Tällä perhe selviytyi 
huhtikuuhun saakka, jolloin Kustaa liittyi uudel¬ 
leen kaartiin ja joutui myös pakomatkalle. Mer¬ 
kittävä osa työväestä oli ollut kunnan tai valtion 
järjestämissä hätäaputöissä, jotka jatkuivat vielä 
sodan syttymisen jälkeenkin. Helmikuun loppu¬ 
puolella nämä loppuivat kaupungissa. Kunnal¬ 
linen hallintovalta oli silloin punaisilla, ja lo- 
pettamispäätöksen teki miliisipäällikkö Jokinen 
Turusta. Syynä saattoi olla rahoituksen puute 
tai mahdollisuus tällä toimenpiteellä saada lisää 
miehiä värvättyä punakaartiin. KunYrjö Nordling 
meni sen jälkeen kysymään työtä Jokiselta, niin 
vastaus oli tyly: "Joko punakaartiin tahi hirteen, 
työtä ei anneta." Iivari Polvinen Putsaaresta oli 
ollut rautatien rakennuspuuhissa aina Maarian 

päivään saakka, jolloin työt loppuivat ja hänet 
kertomansa mukaan pakotettiin kaartiin. Jalma¬ 
ri Saarinen taas meni työttömäksi jouduttuaan 
punaisten esikuntaan päästääkseen hätäapu¬ 
töihin, missä häntä käskettiin ottaa ase käteen. 
Voitto Siren kertoi kuulusteluissa liittymisestään: 
"Kapinan alussa olin Uudenkaupungin maaseu¬ 
rakunnan hätäaputöissä. Kun sanotut työt helmi¬ 
kuun lopussa lopetettiin, käytiin useasti kotonani 
minua vaatimassa ryhtymään punakaartin pal¬ 
velukseen. Alussa en ryhtynyt, mutta kun alin¬ 
omaa käytiin uhkailemassa ja minua luvattiin 
ampuakin, ellen punakaartin antamia määräyk¬ 
siä noudata, oli minun pakko vihdoin alistua ja 
näin jouduin siis mainitun kaartin palvelukseen 
vasten vapaata tahtoani." Näihin kertomuksiin 
on syytä suhtautua varauksella, pidätetyt kaut¬ 
ta linjan halusivat luonnollisesti myöhemmin 
vähätellä osuuttaan ja aktiivisuuttaan. Viktor 
Grönmanilla oli vilpitön motiivi punakaartiin 
liittymisellään. 16-vuotiaana Viktor joutui 7-lap- 
sisen perheen vanhimpana pääosin kantamaan 
vastuun äitinsä ja sisarustensa elättämisestä, 
kun isäpuoli kulki maailmalla. Uudenkaupungin 
asukasmäärä vuoden 1917 henkikirjassa oli 3283 
henkeä. Näistä karkeasti arvioiden noin 1600- 
1800 on luettavissa porvaristoon. Työväestöön 
tilastoitujen lukumäärä on 1300-1500 henkeä, 
joista miehiä 600-700. Paikalliseen punakaar¬ 
tiin kirjattuja uusikaupunkilaisia oli noin 150 eli 
enintään neljännes työväestöön lukeutuvista 
otti osaa vallankumoushankkeeseen. Ammatti¬ 
ryhmittäin erot ovat suuret. Kaupungin 120-130 
merimiehestä kirjautui kaartiin alle viisi miestä, 
valtaosan seilatessa varmaankin maailmalla. 
Punakaartin liittyminen tarkoitti jäseneksi kirjau¬ 
tumista, aseen ottoa ja lupausta päiväpalkas- 

ta. Kaartin palkkasopimus oli hyvä, suorastaan 
houkutteleva. 15 markkaa luvattiin päivältä eli 
450 markkaa kuukaudessa. Se oli huomattavas¬ 
ti suurempi kuin nykyiselle asevelvolliselle tai 
myöhempien sotiemme sotilaille maksettu päi¬ 
väraha. Se vastasi vähintään silloisen ammat¬ 
timiehen keskipalkkaa, eikä vahtipalvelu kau¬ 
pungissa kuulostanut raskaalta. Luonnollisesti 
palkkaan liittyi vaarallisen työn lisä, riski joutua 
tositoimiin, rintamalle. Hätäaputöistä maksettiin 
noin yksi markka päivässä eli 200-250 markkaa 
kuukaudessa. Sodan jälkeen Uuteenkaupun¬ 
kiin haettiin sairaanhoitajaa kulkutautisairaa¬ 
laan 120 markan kuukausipalkalla. Kaupungin 
sähkölaitoksen johtajan palkka kesällä 1918 oli 
kuukaudessa 460 markkaa, eli samaa tasoa kuin 
kaartilaisen. Hyvä palkka korostui erityisesti 
naisilla, Forssan naiskaartiin liittyneiden palkka 
moninkertaistui niillä, jotka olivat olleet aikai¬ 
semmin puuvillatehtaalla töissä. Naiset olivat 
pääosin miesten kanssa tasa-arvoisia palkkauk¬ 
sen osalta, joidenkin punaiseen ristiin kuulunei¬ 
den tyttöjen palkka on ollut kymmenen mark¬ 
kaa päivässä, kuten myös Elina Elovaara kertoi 
saaneensa toimiessaan sairaanhoitajattarena 
Lypertössä. Perheelliset kaartilaiset saivat lisäk¬ 
si kuukaudessa puolisostaan korvausta satasen 
ja jokaisesta lapsesta 25 markkaa. Nämä olivat 
siis lupauksia, jotka Uudessakaupungissa näyt¬ 
täisivät toteutuneen kutakuinkin täysimääräisi¬ 
nä helmikuun ja maaliskuun alun aikana. Sen 
jälkeen rahat loppuivat tai se meni muihin tar¬ 
koituksiin. Moni myöhemmin kaartiin liittyneis¬ 
tä ilmoitti jääneensä ilman luvattua rahakorva¬ 
usta, olivat sentään päivittäisen ruoan saaneet 
ja joitakin vaateparsia.Tavalliset rivikaartilaisen 
rahapalkat koko ajalta jäivät keskimäärin tasolle 



Lypertön kaartilainen naisseurassa. Uudenkaupungin mu¬ 
seo. Kuvaaja Augusta Olsson. 

Kiväärinmittainen kaartilainen. Uuden¬ 
kaupungin museo. Kuvaaja Augusta 
Olsson. 

0-500 markkaa. Johtohenkilöt junailivat asian¬ 
sa paremmin, kunnan tehtäviä hoitanut Unhon 
pariskunta kuittasi reilun 2000 markkaa kevään 
aikana, joista mies lupasi pidätyksen jälkeen kor¬ 
vata kaupungille koko summan takaisin, vaimo 
ei katsonut korvausvelvollisuutta omalta osal¬ 
taan aiheelliseksi.Paikkakunnalla oli työn pe¬ 
rässä aiemmin tulleita vieraskuntalaisia, jotka 
tavalla tai toisella ajautuivat kaartiin. Lauri Risti- 
mäki, sekatyömiesTyrväältä, yritti punaisten val¬ 
latessa kaupungin palata kotiseudulleen: ...yritti 
Uudestakaupungista pois ja kun meni esikunnas¬ 
ta mainittua matkustamiseen tarvittavaa lupalip- 
pua pyytämään, niin vaadittiin liittymään puna¬ 
kaartiin. Samoin Kustaa Koivukari, josta tehtiin 
esikunnan lähetti, oli viettänyt kuljeksivaa elä¬ 
mää ja Oripäästä tänne länsirannikolle eksynyt. 
Punakaartilta loppuivat rahat miltei heti alkuun¬ 
sa, pitempään sodankäyntiin ei ollut varauduttu. 
Uudenkaupungin punainen esikunta oliTurusta 
tulleiden määrärahojen varassa ja edelleen koko 
Suomen punaisia joukkoja rahoitti Kansanval¬ 
tuuskunta. Sakkotuomioilla vallankumousoikeus 
sai joitakin tuhansia markkoja kerättyä, mut¬ 
ta huhtikuuta pitemmälle varat eivät riittäneet. 
Palkkaa maksettiin myöhemmässä vaiheessa 
myös kupongeissa, jotka olivat ikään kuin sek¬ 
kejä, joilla voi lunastaa rahaa. Yksi nimetty ku- 
ponkilappu oli 25 markan suuruinen. Punaiset 
ehtivät saada käyttöön myös valtaamansa Suo¬ 
men Pankin setelipainon ja ehtivät painaa melko 
mittavasti "punaisia" seteleitä, jotka heti sodan 
jälkeen mitätöitiin. 



Mahdollisesti Yrjö Heikkilä, renki Kalannista. Uudenkaupun¬ 
gin museo. Kuvaaja Augusta Olsson. 

Kaikkea vartioitiin ja vahdittiin 

Kaupungista saatiin värvättyä kaartin palveluk¬ 
seen noin 300 miestä ja lisäksi avustaviin tehtä¬ 
viin joukko naisia. Kookkain yksikkö oli kaupunkiin 
majoittunut 1. komppania. Helmikuun loppupuo¬ 
len ja maaliskuun alun aikana muodostettiin 2. 
komppania, joka siirrettiin Katanpään linnakkeel¬ 
le Kustaviin. Tämä Lypertön komppaniaksi kut¬ 
suttu joukko-osasto tuli korvaamaan linnakkeelta 
vetäytyneen venäläisen miehistön ja vastaamaan 
tärkeästä rannikkopuolustuksesta ja vartioinnis¬ 
ta. Uudenkaupungin kaartiin, jota paikoin käsitel¬ 
tiin pataljoonana, kuului myös pieni Lokalahden 
osasto, 3. komppania. Sen oma vahvuus oli ai¬ 
noastaan parisenkymmentä miestä. 

Ensimmäinen komppania majoittui Kasvin ta¬ 
lolle. Ruotsalaisella kansakoululla oli majoitukses¬ 
sa sata miestä, aluksi helsinkiläiset joukot. Koulun 
vahtimestarin Sandbäckin omaisuus ryöstettiin 
heti alkajaisiksi kokonaan. Ekerodden apteekin 
asuntorakennuksen olivat ensin vallanneetTurun 
Portun sakki; heidän poistuttuaan sinne siirtyiTu- 
run 1.1.2. komppania, viipyen näissä tiloissa maa¬ 
liskuun puoliväliin saakka. Uudenkaupungin 1. 
komppanian ruoka valmistettiin Elomaalla, jossa 
keittäjänä oli Kosti Hypen. Apuna oli rouva Vigell ja 
kaartilainen Elis Rauvolin määräsi mitä keitettiin. 
Pääasiallisin komppanian palvelusmuoto oli 
vahtipalvelu.Tähän tarvittiin jo mittavasti miehiä, 
punaisten epäluuloisuuden takia kaikkia piti var¬ 
tioida ja vahtia; etunenässä strategiset kohteet, 
kuten lennätin, sähkölaitos, vankien pidätyssellit 
ja sanomalehtipaino. Komppanian kasarmin por¬ 
tilla oli parivartio ja esikunnassa tambuurivah- 
ti. Muita vahtimisen kohteita olivat tullikamari, 
itätulli, pohjatuin, F.O Stenroosin nurkalla Ylisen 



Kuvan tilaaja on Martta Hellsten. Uudenkaupungin museo. 
Kuvaaja Augusta Olsson. 

kadun päässä, kiertävä vahti kaduilla, palotor- 
nissa, raastuvanoikeuden portilla, sairaalassa, 
pankkien edustalla, pakkahuoneella, työväenta¬ 
lon pikkuportilla, Hallun tullissa, Vallilassa, jossa 
oliTurun ratsujoukko.Tämä ylenpalttinen tarkkai¬ 
lu yötä päivää nieli miestyövoimaa. Puhelinsent- 
raalin vahteina toimivat ainakin Raita, Grönman 
ja Varjonen, vuorot olivat neljän tunnin mittaisia. 
Puhelinkeskuksen vartioimisen lisäksi tehtävään 
kuului puheluiden kontrollointi, salakuuntelu. 

Vahtipäällikköinä olivat turkulaiset ainakin 
helmikuussa, myöhemmin maalis-huhtikuussa 
omat miehet.Tallivahtina kertoi olleensa Johan 
Aaltonen, hevostallit sijaitsivat mahdollisesti 
Lehtolan nahkatehtaan ulkorakennuksessa, jos¬ 
sa aiemmin venäläiset olivat pitäneet hevosiaan. 
Hevosia pidettiin myös joidenkin kaupunkilaisten 
yksityistäneissä, ainakin Soinnulla Rauhankadul¬ 
la. Ajuri Kustaa Lundgren osallistui kaartin hom¬ 
miin tekemällä ajopalveluksia.Turusta Lundgren 
haki aseita Uuteenkaupunkiin ja ehti ennen pu¬ 
naisten tuloa palvelemaan samalla tavoin myös 
valkokaartia, hakemalla näille aseita Mynämäeltä. 
Valkoisten auttamisesta olisi voinut periaatteessa 
henki lähteä - punaisten ajohommista Lundgren 
selvisi kolmen vuoden tuomiolla. Luoviminen 
eri osapuolien välillä oli monelle vaikeaa ja vaa¬ 
ti ihmissuhdetaitoja. Mauno Hurme on kertonut 
isästään: "Hän oli seppämestari, joka kengitti pu¬ 
naisten että valkoisten hevoset." Hurme onnistui 
tasapainoilussaan, eikä sodan kumpikaan osa¬ 
puoli ollut pistin ojossa häntä vaatimassa tilille. 

Uudenkaupungin kaartin varautuminen varsi¬ 
naiseen tehtäväänsä, sotaan, oli lähes nimel¬ 
listä. Muutamia äkseerausharjoituksia torilla 
pidettiin ja mielisairaalan lähellä käytiin tutus¬ 
tumassa kiväärin toimintaan. Useimmat ker- 



Punakaartilainen. Uudenkaupungin museo. Kuvaaja Augus¬ 
ta Olsson. 

toivat ennen rintamatilanteeseen joutumista 
ampuneensa kiväärillä muutaman kerran. Har¬ 
joituksia veti Heikki Ahonen, kaartin nestoreihin 
lukeutuva 52-vuotias kivityömies. Ahonen jär¬ 
jesteli myös komppanian vahtipalvelusvuoroja. 
Komppanian erityistehtäville oli nimetty vastuu¬ 
henkilöt. Asemestarina ja asevaraston hoitajana 
toimi Vilho Koskinen, puna-Koskiseksi kutsut¬ 
tu kivityömies. Teknillisen osaston päällikkönä, 
monttöörinä, oli seppä Frans Nurmela. Vaate- 
tuspuolesta vastasi Kalle Kuusisto. Räätäleitä 
kaartissa oli useampikin, mutta Kuusisto oli ki¬ 
vityömies. Muonituskomissaari Yrjö Nordling 
sai myöhemmin oikeudessa raskaimmin vas¬ 
tata tehtävistään. Muonituksesta vastaavalle 
kuului ruokatavaroiden takavarikointien järjes¬ 
tely ja määräysten antaminen. Valtiorikosoikeus 
ei näitä toimia myöhemmin hyvällä katsonut; 
ryöstöpäällikkö Nordling sai kovan tuomion. 
Ensimmäisen komppanian päällikkönä toimi 
aluksi Juho Salminen, joka myöhemmin syrjäy¬ 
tettiin, eikä Salminen ollut mukana pakomatkalla 
Lahteen, vaan jäi kaupunkiin.Tämän hän maksoi 
hengellään. Kalle Palmu on mainittu myös olleen 
vähän aikaa komppanian johdossa, mutta pisim¬ 
pään ja varsinaisena 1. komppanian päällikkönä 
oli Lokalahden Haaroisista kotoisin oleva mäki¬ 
tupalainen EinoVVuorela. Pikkupäälliköitä olivat: 
1. plutoona Kustaa Lindgren, 2. plutoona Jalmari 
Nordling, 3. plutoona Petteri Aaltonen/Juho Val¬ 
tonen. 


Lypertön komppania Katanpäässä 

Jos ykköskomppaniassa valtaosa näyttäisi olleen 
uusikaupunkilaisia, niin kakkoskomppaniassa 



Punakaartilainen. Kuvan tilaaja on Salminen Eero. Uuden¬ 
kaupungin museo. Kuvaaja Augusta Olsson. 

enemmistö muodostui maalaiskunnan, Kalannin 
ja lähikuntien työläisistä. Komppanian joukkoja 
oli aloitettu kokoamaan heti kaupungin valtauk¬ 
sen jälkeen ja ensimmäiseen miehistösiirtoon 
Lypertöön helmikuun 15. päivä kertyi 50 mies¬ 
tä. Myöhemmin täydennyksiä oli vielä kahteen 
otteeseen siten, että kaikkiaan vahvuus linnak¬ 
keella oli 130-150 miestä. Helsinkiläinen Joonas 
Karilainen siirtyi kaupungin esikunnasta vastaa¬ 
maan Lypertön rannikkovartiostosta. Myös ve¬ 
näläinen Baranoff on mainittu muutaman kerran 
linnakkeen päälliköksi. Venäläiset miehitysjou¬ 
kot siirtyivät vähitellen pois; viimeiset isommat 
erät maaliskuun alussa ja ainoastaan tykeistä 
vastaavat neljä venäläissotilasta jäivät jäljelle 
koko maaliskuuksi. Muitakin satunnaisia ammat¬ 
timiehiä oliTurusta määrätty Lypertöön, ainakin 
sähkömonttööri ja vesiaseman koneenkäyttäjä. 
Katanpään linnake oli tärkeä strateginen tukikoh¬ 
ta punaisille. Neljä sekä 4- että 6-tuuman tykkiä 
antoivat rannikon puolustukselle uskottavuut¬ 
ta ja linnakkeelta voitiin hyvin vahtia liikennettä 
keväisellä jäällä. Venäläissotilaat kouluttivat 2. 
komppanian miehiä tykkien käyttöön, ainakin 
Lauri Ristimäki kertoi olleensa kolme viikkoa tyk- 
kikoulussa.Tilat Katanpäässä olivat erinomaiset. 
Koko lähes puolitoista sataa miestä käsittävä 
komppania mahtui hyvin 20 huonetta käsittävään 
kasarmirakennukseen, päälliköt luonnollisesti 
erilliseen upseerirakennukseen. Keittiö ja ruo¬ 
kala olivat eri tilassa. Sairaalarakennus löytyi, ja 
viihtyisyyttä lisäsi rannan tuntumassa sijainnut 
tilava sauna. Rakennuskanta oli vain muutaman 
vuoden ikäistä. Ruokatarpeiden osalta Lypertö 
oli lähes omavarainen, vanhan keisarikunnan so¬ 
tilaat olivat hyvin varustautuneita, eivätkä jaksa¬ 
neet viljasäkkejä mukaansa raahata poistuessaan 

Punakaartilaisia. Uudenkaupungin museo. Kuvaaja Augus¬ 

kotimaahansa. Vain tuoretavaraa täytyi käydä 
takavarikoimassa kustavilaisilta. Kaupungin esi¬ 
kunnasta pidettiin tiivistä yhteyttä linnakkeelle 
ja miehiä vaihdeltiin puoli ja toisin. Matkayhteys 
voitiin koko punaisten hallinta-aikana suorittaa 
jääteitse, jopa huhtikuun alun pakomatka. 


Lokalahden pikkukaarti 

Lokalahden komppania perustettiin Lokalahden 
Nuortentuvalla 10. maaliskuuta. Pienten kunti¬ 
en punakaartilais-miniyksiköt olivat tyypillisiä 
muuallakin maassamme. Pyhämaassakin oli 
oma pikkukaarti, jonka vaiheet Pekka Salminen 
on kirjassaan hyvin kuvannut. Ne olivat se tär¬ 
keä työkalu, jolla alue saatiin ja pidettiin hallin¬ 
nassa. Lokalahden komppanian perustaja oli 
Johan Verner Suominen Lokalahden Salmen¬ 
perältä. Iisakki Kaukovalta ja Lauri Perho lähti¬ 
vät Suomisen määrääminä seuraavina kahtena 
päivänä kiertämään ympäri pitäjää värväyslista 
mukanaan ja kehottamaan nuoria miehiä pu¬ 
nakaartiin. Kehuivat rahapalkkaa ja sanoivat, 
että Lokalahden komppanian kaartilaiset saavat 
olla omalla paikkakunnallaan, ainoastaan kak¬ 
si viikkoa täytyy olla Uudessakaupungissa har¬ 
joituksissa. Tirkkalassa Kaukovalta oli puhunut 
isäntien kohtalosta jo uhkaavaan sävyyn; ettei 
ne näitä maita enää kauan polje, jos vaan kiinni 
saadaan. Näin todisti Olga Saarinen. Kaukovalta 
oli kova värväämään kaartiin, mutta itse hän ei 
siihen liittynyt.Toinen silmä oli kuulemma kipeä. 
Komppania perustettiin Nuortentuvalla, siellä 
oli myös päämaja ja vajaan 20 miehen kaartin 
majoitus. Aseet saatiin harjoitusjakson aikana 
Uudestakaupungista puna-Koskiselta. Takavari¬ 

kointeja Lokalahdella tehtiin runsaasti - meije¬ 
rissä vierailtiin useammasti. Lokalahden komp¬ 
pania liikkui ja piti vahtia Vehmaan Huruisissa, 
tievahtia keskeisillä maanteillä ja rannikon val¬ 
vontaa Taivassalon Helsingin kylän Tylpännie- 
meä myöten. Muonituksesta Nuortentuvalla 
vastasi Lempi Varpula, jonka mies oli ollut jo 
kaksi vuotta Amerikan matkalla sairaana. Lem¬ 
pi sanoi tehneensä kaartille muonaa ruokapal¬ 
kalla. Maaliskuun puolen välin jälkeen rannik¬ 
kopuolustusta vahvistettiin ja 3. komppaniaa 
tuli Lokalahdelle tukemaan forssalaisvahvistus. 
Komppanian päällikön tehtävistä Suomisen syr¬ 
jäytti Frans Sandelius, itsellinen maanviljelijä Kai- 
maisista, ison perheen pää. Sandelius ansaitsi 
natsansa reippailla puheilla ja otteilla, jotka joh¬ 
tivat kesällä oikeudessa elinkautiseen tuomioon. 
Sandelius säilytti tekemästään taposta huolimat¬ 
ta henkensä, mutta Juho Suominen ei. Suominen 
ei lähtenyt pakomatkalle ja joutui kapinahank- 
keen sijaiskärsijäksi, valkoisten pikakostoaallon 
uhriksi. 


Kaartilaisten taustaa 

Uudenkaupungin punakaarti koostui pääosin 
20-40-vuotiaista miehistä, kaikki työväestöön luo¬ 
kiteltavia. Mukaan mahtui viisi yli viisikymppistä, 
vanhimpana 62-vuotias Juho Puisto. Nuorimpa¬ 
na mukaan lähti Kustaa Sainio, 15-vuotias työ¬ 
mies Kalannista, josta ei ole sen enempää tietoja. 
Sainio on kadonnut sodan melskeissä. Muita alle 
18-vuotiaita eli nykykäsityksen mukaisia alaikäisiä 
oli reilu parikymmentä. Maahamme perustetut 
naiskaartit olivat ikärakenteeltaan selvästi mies¬ 
kaarteja nuorempia, voitaisiin puhua melkeinpä 

tyttökaarteista. Vallankumousta lähtivät tekemään 
pääosin naimattomat alle 20-vuotiaat naiset. 
Ensimmäisen komppanian miehistä parhaiten 
olivat edustettuina kivityöläiset. Tämä kuvastaa 
ammatin yleisyyttä niinä vuosina. Kivityömiehiä 
tarvittiin runsain määrin, pääosa palveli Venäjän 
1. maailmansodan inspiroimia laajoja vallitöitä 
Etelä-Suomessa. Samoin näiden töitten loputtua 
teetetyissä hätäaputöissä kivimiesten osuus oli 
merkittävä, suurimpana työmaana Uudenkau¬ 
pungin junarata ja siihen liittyvä kivien louhinta, 
johon Varsinais-Suomen kalliomaaperä oli suo¬ 
tuisa. Käsityöläiset olivat myös vahvasti muka¬ 
na, samoin muut tarkemmin määrittämättömät 
työntekijät. Uudessakaupungissa merkittävänä 
ja runsaslukuisena vaikuttava merimieskunta 
väitteli tai välttyi kaartilta, mahdollisesti suu¬ 
rin osa oli kapinasta tietämättömänä maailman 
merillä. Väinö Linnan antama torpparikapina- 
kuva on jo aiemmin osoitettu historiaa vääris¬ 
televäksi ja samoin paikallisen kaartin koostu¬ 
mus vahvistaa asian. Muutamia torppareita, 
renkejä ja mäkitupalaisia otti aseen käteensä 
punaisten hyväksi. Maaseudulta talolliset eli it¬ 
selliset maanviljelijät asettuivat lähes poikkeuk¬ 
setta valkoisten kannalle. Lokalahden komppa¬ 
nian päällikkö Sandelius oli kuitenkin talollinen, 
vaikka hänellä oli kyllä aiempi torpparihistoria. 
Kaarti tarvitsi naisia avukseen, vaikka miehiä 
käytettiin runsaasti myös ruokahuollossa ja 
sairaanhoidossa. Noin kymmenkunta naista 
liittyi virallisesti punakaartiin. Punaisen Ristin 
ensi-apukoulutusta järjestettiin Turussa hotelli 
Phoenixissä, jossa oli Turun punaisten pääsai¬ 
raala ylilääkärinään Erik Jorpes. Viikon mittainen 
kurssi käsitteli haavan sidontaa ja lastoittamista 
sekä sotilaslääketieteen perusoppeja. Uudesta¬ 


kaupungista kukaan ei tiettävästi kursseilla käy¬ 
nyt, työhön kelpasi ilmankin. 20-vuotias Amanda 
Jokinen, teurastajan tytär, oli ensin keittiöhom- 
missa esikunnan ruokalassa ja sitten Punaisessa 
Ristissä. Kaupungissa punaisten sairaala oli ensin 
tullihoitaja Boehmin asunnossa ja sitten rouva 
Wahlbergin talossa Ylisellä kadulla, nykyisessä 
museossa. Paikallisen Maria Savonin sairastu¬ 
van palvelija-hoitajana toiminut Elina Elovaara 
liittyi kaartin palvelukseen ja hän oli ainoa en¬ 
siavun palveluksessa ollut, jolla oli jonkinlaista 
käytännön kokemusta takanaan; hän oli sairas¬ 
tuvan lisäksi ollut piirisairaalassa töissä. Tilda 
Saarni toimi Lypertössä sairaanhoitajana ilman 
koulutusta ja kokemusta. Myös Maria Pietilän, 
sittemmin teloitetun, mainittiin toimineen lyhyen 
aikaa sairaanhoidossa. Pääosin sairaanhoidosta 
näyttäisi vastanneen valtausjoukkojen matkas¬ 
sa tulleet huoltoyksiköt. Kaupungissa toiminut 
punaisten sairaala hoidettiin venäläisen välskä¬ 
rin johdolla ulkopuolisten joukkojen toimesta, 
helmikuusta aina maaliskuun puoliväliin saak¬ 
ka asialla olivat turkulaiset ja sen jälkeen vas¬ 
tuun otti Forssan Punainen Risti. Turun Helinin 
komppanian ensiapuun kuului ainakin seitsemän 
henkilöä, joista miehiä oli neljä. Maaliskuussa 
Lokalahdelle siirretty Forssan komppania toi mu¬ 
kanaan yhdeksän hoitajaa, joista kuusi naisia. 
Josefiina Sointu Rauhankadulta laittoi kaartilai¬ 
sille ruokaa ruotsalaisella kansakoululla. Hänen 
kertomansa mukaan ruokatarvikkeet oli koottu 
suomalaiselle kansakoululle ja siellä oli suolattuja 
sianlihakappaleita, kokonaisia makkaroita, juus- 
tokimpaleita ja voita lasipurkeissa.Täällä punais¬ 
ten apuna olivat puna-Koskisen Olga-vaimo, Alii¬ 
na Sulonen, Fransiina Englund ja pikku-Waltoska. 
Esikunnassa keittäjänä oli Amanda Jokinen. 

UUDENKAUPUNGIN PUNAKAARTIN ESIKUNTA 


Punakaartin johtoa piti käsissään alkuvaiheessa 
kaupungissa valtausjoukot, helsinkiläiset etune¬ 
nässä ja turkulaiset. Punaiselle kaartille ominai¬ 
seen tapaan toiminta ei ollut sotilaallisen hierark¬ 
kista ja päälliköitä oli useita, joiden keskinäinen 
komentosuhde oli epäselvä. Uudenkaupungin 
oman kaartin syntyyn kului vähintään 2-3 viik¬ 
koa ennen kuin 1. ja 2. komppanioissa alkoi olla 
riittävästi väkeä. Esikuntakin lienee muovautunut 
pikku hiljaa, Lypertöön linnakkeelle päälliköksi 
siirtynyt Joonas Karilainen Helsingistä oli alun 
perin Uudenkaupungin esikunnassa. Esikuntien 
sijainniksi on kirjattu kaksi paikkaa. Myöhemmin 
lehdistössä on mainittu esikunnan sijainneen 
aluksi tullivirkailija Boehmin talossa Ljungin ta¬ 
lossa, joka olikin tyhjillään helmikuussa. Mahdol¬ 
lisesti aivan alkuvaiheessa helsinkiläiset päälli¬ 
köt, Hurenius, Haimela, Leskinen jaTähtinen ovat 
tätä käyttäneet.Turkulaisten päämaja oli apteekin 
asuinrakennuksessa. On mahdollista, että esikun¬ 
tia on yhtä aikaa ollut monessakin paikassa. Väinö 
Saarni muistelmissaan mainitsee, että ensin esi¬ 
kunta oli Ljungin talossa ja myöhemmin apteekin 
rakennuksessa. Mahdollisesti Uudenkaupungin 
päälliköt ovat pitäneet ensin päämajaa Ljungin 
talossa ja sitten siirtäneet sen apteekin taloon, 
kun turkulaiset poistuivat paikkakunnalta. 

Uudenkaupungin kaartin esikunnan jäsenet 
täytyy erikseen kaivaa kaartilaisten kuulustelu¬ 
pöytäkirjoista, joissa yhtenä tiedustelun kohtee¬ 
na olivat nimenomaan kapinan johtajat. Minkään¬ 
laista esikunnan virallista listaa ei ole säilynyt. 
Vaikkakin kaartilaisten antamissa nimissä on hor¬ 
juvuutta, voi esikunnan jäsenet luotettavasti 


määrittää. Majoituspaikkanaan esikunta piti Eli¬ 
na Riihimaan matkustajakotia Ylinenkatu 16:ssa, 
Myllykadun ja Ylisenkadun kulmassa. Täällä ma¬ 
jailivat sekä paikalliset että turkulaiset päälliköt. 

Uudenkaupungin punakaarti oli kivityömies- 
ten hallitsema, samoin johto. Esikunnan kuudesta 
jäsenestä ainoastaan Jussi Peltola oli ammatil¬ 
taan nahkuri, muut olivat kivityömiehiä. Päällik¬ 
kö Emil "Salo" Salonen oli seppä, mutta hänkin 
oli töissä kivilouhimoilla. Kivityömiehet olivat 
hyvin edustettuina myös rivimiesten keskuudes¬ 
sa, 1. komppanian reilusta sadan vahvuudesta oli 
kivitöissä ollut noin 20. Jokunen kuulusteltavis¬ 
ta on maininnut Heikki Kaleniuksen päälliköksi, 
mutta selkeästi ylipäällikkö on ollut seppä Sa¬ 
lonen. Muut jäsenet olivat: Santeri Joela, Jussi 
Rahikka, Jussi Peltola ja Jalmari Österman heti 
alusta lähtien. Heikki Kalenius liittyi seuraan heti 
maaliskuun alkupuolella kun vapautui valkoisten 
panttivankeudesta Ahvenanmaalta. Esikunnan 
kirjurina toimi Joela, 31-vuotias kolmen lapsen 
isä. Kalenius kuvasi tulleensa maaliskuussa kaar¬ 
tin esikuntaan kanslia-apulaiseksi, jonka tehtäviin 
kuului lyödä leimat laskuihin ja passeihin. 

Ylipäällikkö Emil Salonen 

Ylipäälliköstä ei ole kertynyt paljon tietoa, vain 
hajakommentteja sieltä täältä. Jopa henkilön 
varma identifiointi osoittautui työlääksi. Seppä 
Salonen oli kirjoillaTurussa, mutta asui ilmeisen 
paljon Lepäisten Kaukolassa, koska hänen puo¬ 
lisonsa Signe oli kotoisin Lepäisten Junttilas- 

Otto August Suomi oli turkulaiskomppanian varapäällikkö, välittiTakon murhakäskyn tekijöille. Uudenkaupungin museo. 
Kuvaaja Augusta Olsson. 

ta. Signe on kyllä tehnyt muuttokirjan Turkuun 
vuonna 1911 eli he saattoivat asustella vaihtele¬ 
vasti, töitten mukaan. Viimeksi seppä Salonen on 
Sandellin kertomana ollut työssä Helsinginkylän 
kivilouhimossa Taivassalossa. Ylipäällikkö Salo¬ 
nen on mitä suurimmalla varmuudella sotasur- 
maprojekti 1918 -luettelon Emil Anders Salonen, 
syntynyt Liedossa 22.1.1890. Salosilla oli ainakin 
yksi lapsi Kerttu Signe, joka on kuollut kahden vii¬ 
kon ikäisenä vuoden 1913 alussa. Myöhemmis¬ 
tä lapsista ei ole tietoa. Ylipäälliköstä on pitkin 
punakaartin vaiheita kommentoitu siellä täällä. 
Pakomatkan loppusekaannuksessa esikunta ei 
ole pysynyt yhtenäisenä, vangituiksi joutumiset 
ovat tapahtuneet eri paikkakunnilla. Ylipäällikkö 
Salonen oli pakomatkalla Laitilan apteekkarilta 
sosialisoidulla autolla. Esikunnan jäsenistä Kale- 
nius ja Salonen ovat päässeet Lahden sumpusta 
läpi, Kalenius on vangittu Inkeroisissa 4. touko¬ 
kuuta ja siitä viety Kouvolaan. Ilmeisesti Salonen 
on ollut muussa joukossa, koska hänet ammuttiin 
Heinolassa 5.toukokuuta ja vangitsemispaikka on 
jossain lähistöllä. 

Surullisen kuuluisa Jussi Rahikka 

Kivityömies Jussi Rahikka Uudenkaupungin 
maalaiskunnan Lepäisiltä oli kaartiin liittyessään 
30-vuotias, naimisissa ja ainakin yhden pojan 
isä. Rahikalla oli ennen vallankumoushankkeita 
ollut yhteiskunnallista aktiviteettia, helmikuun 
1918 alussa hän on ollut työväenyhdistyksen 
ehdokkaana tulevien kunnallisvaalien keskus¬ 
vaalilautakuntaan kuten myös Lauri Zenger, jota 
Rahikka oli reilun viikon kuluttua vangitsemassa 
murhattavaksi. Jussi Rahikankin elämän tiima- 



Kuvan tilaaja on Lehtinen Lauri. Lypertön komppanian 
plutoonanpäällikkönä oli nuori uusikaupunkilainen Lauri 
Lehtinen. Hänen vanhempi siskonsa ammuttiin Uudessa¬ 
kaupungissa. Uudenkaupungin museo. Kuvaaja Augusta 
Olsson. 

lasi oli nopeasti vuotamassa tyhjiin. Zengerin 
murhan jälkeen Rahikan elinaikaa oli jäljellä vain 
kuukausi. Kirkonkirjat mainitsevat Rahikan olleen 
juopposairas; kaikki hänestä jäljelle jääneet tie¬ 
dot liittyvätkin holtittomaan alkoholin käyttöön. 
Toimittaja Matti Lehmus muisteli myöhemmin 
lehtiartikkelissa maaliskuun vaiheita: "Olin ollut 
pakomatkan vankeudessani noin parisen viikkoa, 
kun maaliskuun 14. päivän vastaisena yönä klo 
12-2 ilmestyi Lyökkiin uusikaupunkilaisia punai¬ 
sia, joita johti surullisen kuuluisa Jussi Rahikka 
Lepäisiltä. He olivat tulleet varta vasten etsimään 
HeikkiTanner vainajata ja allekirjoittanutta, joiden 
piti piileskelemän päivisin jossain kalamajassa ja 
öisin tietysti jossakin tuvassa. "Miestä väkeväm- 
mällä" täytettyinä he tunkeutuivat sisälle miltei 
kaikkiin asuntoihin "vankilani" ympäristöllä ja 
peljättivät rauhalliset ihmiset pahanpäiväisesti." 
Vuorokausi Lepäisten reissun jälkeen eli seuraa- 
vana päivänä jatkunut juopottelu huipentui aa- 
muyölliseen punaisten väliseen ammuskeluun, 
jossa Rahikka sai surmansa. Kaupungissa toimi 
miliisipäällikkönä turkulainen Juho Heikki Joki¬ 
nen, joka oleskeli paljon Turussa. Maaliskuussa 
Jokiselle oli kantautunut tietoja, että Uudessa¬ 
kaupungissa kaarti oli löytänyt väkijuomia. Jo¬ 
kinen antoi puhelimella määräyksen, että ne pi¬ 
tää vaarallisina aineina kaataa maahan. Puhelun 
vastaanottanut esikunnan ylipäällikkö Salonen 
oli toista mieltä ja käski Jokista pikemminkin tu¬ 
lemaan ja maistelemaan niitä. Jokiselle oli tullut 
kuva, että Uudenkaupungin esikunnassa juomia 
oli jo maisteltu liiankin kanssa ja lähtiTurusta hoi¬ 
tamaan asiaa. "Heti kun Jokinen viluissaan saapui 
kaupunkiin tiistaina 12. maaliskuuta, ohjasi Salo¬ 
nen esikunnassa hänet toiseen huoneeseen otta¬ 
maan lämmikettä ja seurassa oli myös Kalenius ja 


Joela esikunnasta." Yöhön jatkuneen törpöttelyn 
keskeytti Lypertön linnakkeesta tullut soitto, joka 
hermostutti Jokista. Varsinaisesti tilanne eskaloi¬ 
tui torstaina jolloin juopottelu alkoi tai jatkui ilta¬ 
päivällä esikunnassa ja Jokinenkaan ei ollut enää 
alkuperäisen tavoitteensa mukaisesti hävittämäs¬ 
sä löydettyjä viinoja vaan oli niitä nimenomaan 
esikunnassa hakemassa. Kaleniuksen avulla 
löytyi kolme pulloa ja joukko palasi esikuntaan. 
Ryppyporukassa oli Jokinen, Kalenius, Rahikka 
ja yhden nimeä ei mainita punaisen miliisin kuu¬ 
lustelupöytäkirjassa, todennäköisesti Salonen. 
Välillä Jokinen kävi Kasvin talon kasarmissa, jos¬ 
sa majaili Uudenkaupungin 1. komppania ja antoi 
määräyksen, että ne jotka eivät lähde Lyperttöön, 
niin ne ammutaan. Illan ja yön aikana Jokisella 
oli ollut riitaa Rahikan kanssa, niistä tihutöistä 
joita kaupungissa tehtiin helmikuussa ja ilmoit¬ 
ti vastustavansa sellaista kaartin toimintaa.Tästä 
Rahikka kuumeni, otti kiväärin ja lupasi ampua 
Jokisen. Kuulustelussa Jokinen kertoi pelkäävän¬ 
sä Rahikkaa ja pitävän tätä aina silmällä. Rahikan 
uhkaukseen Jokinen vastasi, että on sanoistaan 
valmis kaatumaan. Rahikka leppyi ja ehdotti, että 
haetaan lisää viinaa. Vielä löytyi esikunnasta pul¬ 
lo ja se tietysti juotiin. Jossain vaiheessa Jokinen 
otti brovninginsa ja ampui kaksi kertaa kattoon, 
asetta muka kokeillakseen. Sitten Rahikka otti 
patruunia ja läksi Jokisen kanssa ulos. Ulkona 
Rahikka alkoi ampua, mutta Jokinen kielsi. Joki¬ 
nen lähti sisälle, mutta ampui umpimähkään pari 
kertaa. "... sitten oli Rahikka saatu kiertoliikkeellä 
kiinni. Rahikka näytti kättänsä ja sanoi, että hän 
on haavoittunut. Sitten kertoja antoi määräyksen 
Jokisen vangitsemisesta ja niin tuotiin Jokinen 
putkaan. Hommattiin hevonen, jolla haavoittu¬ 
nut vietäisiin sairaalaan, mutta näki kertoja, että 

Turun punakaartin Uudessa¬ 
kaupungissa ollutta 1.1.2.:n 
ensiapuosastoa. Uudenkaupun¬ 
gin museo. Kuvaaja Augusta 
Olsson. 

Rahikka kannettiin kuolleena." Kuulustelun sih¬ 
teerinä toimi 1. komppanian Kosti Salminen. Ka¬ 
hakassa haavoittunut oli juuri hiljattain kaartin 1. 
komppaniaan liittynyt Oskari Fager Lokalahdelta, 
joka ilmeisesti aamuyöstä oli suorittamassa vah- 
tipalvelusta kaupungilla ja tällöin torin ammuske¬ 
lussa Rahikka ampui häntä rintaan. Fager oli vii¬ 
kon sairaalassa, toipui ja oli vielä viikon kotonaan 
toipumislomalla ja tervehdyttyään liittyi Lokalah- 
den 3. komppaniaan. Rahikka sai asianmukaisen 
kirkollisen hautauksen, Juho Kristiansson sai heti 
kaartiin liityttyään määräyksen saattaa Rahikka 
hautaan viiden muun miehen kanssa. Arkku ha¬ 
ettiin kaupungin leikkaushuoneelta, mukana oli 
urkuri, pappi ja haudankaivaja. 

Heikki Kalenius 

Kivityömies Kalenius on syntynyt Liedon Prunk- 
kalassa ja muuttanut Hangon kautta työn perässä 
Uuteenkaupunkiin vuonna 1908. Puolisoksi vali- 
koituiVera Stark ja pari solmi niin sanotun oman¬ 
tunnon avioliiton ilman kirkollista vihkimistä ja 
ilmoittivat asiasta paikallisessa lehdessä 5.4.1910 
(US): "Oman vakaumuksemme perusteella, kos¬ 
ka emme voi hyväksyä kirkollista vihkimistä, 
olemme päättäneet alkaa yhdyselämää ja jolle 
lähimmässä tulevaisuudessa hankimme laillisen 
vahvistuksen. Pyydämme, että kansalaiset antai¬ 
sivat tunnustuksensa yhtä hyvin kuin kirkollisil- 
lekin.Tästä lähin otan mieheni sukunimen, Veera 
Kalenius." 

Wera Josefina Sulen on syntynyt Pyhäran¬ 
nan Kaukan kylän Hannulan torpassa 8.10.1876. 
16-vuotiaana Veera on lähtenyt kotoaan töihin 
ensin Kalannin Torlahteen ja sieltä Uuteenkau¬ 


punkiin naimisiin työmies Johannes Starkin 
kanssa, joka avioliitto loppui kuitenkin lyhyeen 
ja raastuvan päätöksellä aviopari on erotettu toi¬ 
sistaan. Nimistä Stark/Kalenius aiheutuu sekaan¬ 
nusta esimerkiksi Romppaisen kirjaan jaTyöväen 
arkistoon, Vera Stark ja Vera Kalenius ovat sama 
henkilö, joka teloitettiin Uudessakaupungissa 30. 
huhtikuuta. Pariskunta asui Sepänkatu 22:ssa. Ka¬ 
lenius oli aktiivi työväenyhdistyksessä ja kunnalli¬ 
sissa toimissa. Vuoden 1917 aikana hän kävi rää¬ 
täli Vanharannan kanssa esitelmöimässä työväen 
järjestöjen tilaisuuksissa. Hieman ennen sodan 
syttymistä tammikuussa sos. dem. kunnallisjär¬ 
jestö asetti Heikki Kaleniuksen kunnanvaltuutettu¬ 
jen ehdokkaaksi tulevaan, sittemmin toteutumat¬ 
tomaan, kuntavaaliin. Kalenius kuului työväen 
kärkinimenä valkoisten vangitsemaan joukkoon, 
joka kyydittiin Ahvenanmaalle helmikuun alussa 
ja hän pääsi kaartiin toimiin vasta maaliskuussa, 
suoraan esikuntaan. Punakaartin pakomatkalla 
Kalenius pääsi pisimmälle itään, hänet vangittiin 
vasta Inkeroisissa 4.toukokuuta. Kouvolan kautta 
Kalenius toimitettiin Riihimäen vankileirille, jossa 
ehdotettiin valtio- ja maanpetoksesta kuoleman¬ 
tuomiota, mutta Kalenius sai kymmenen vuotta 
kuritushuonetta. Kansalaisluottamusta Kalenius 
ei ehtinyt saada itselleen koskaan palautettua. 
Punakaartin esikunnan jäsen Heikki Kalenius löy¬ 
dettiin Helsingistä metsästä 6.7.1925, itsemurhan 
tehneenä, dynamiitilla kivityömiehen malliin. 

Peltola, Joela ja Österman 

Jussi Peltola oli 25-vuotias nahkuri, josta on ko¬ 
vin vähän tietoa karttunut ja toimet esikunnas¬ 
sa ovat jääneet epäselviksi. Maaliskuun lopulla 

Peltola on majoituspaikassa Kasvin talolla ollut 
pahasti juovuksissa ja hänestä soitettiin esikun¬ 
taan Kaleniukselle, joka käski viedä miehen put¬ 
kaan. Peltola ei lähtenyt pakomatkalle, vaan hä¬ 
net vangittiin kaupungissa.Täältä vangit siirrettiin 
30. toukokuuta samalla proomullaTurkuun, millä 
vangit oli kaupunkiin tuotukin 16. toukokuuta. 
Jussi Peltolan, nuoren miehen, nujersi lopulta 
keuhkokuume heti juhannuksen jälkeen Turun 
vankileirillä. 

Santeri Joela oli 31-vuotias kivityömies ja 
työnjohtaja Uudestakaupungista. Joela oli nai¬ 
misissa ja kolmen lapsen isä. Kuulusteluissa hän 


väitti, ettei olisi kuulunut varsinaisesti esikuntaan, 
vaan oli siellä ainoastaan erään toisen jäsenen 
kutsumana. Joelan mainitaan olleen esikunnan 
kirjuri. Oli mukana pakomatkalla ja vangittiin 
muun pakojoukon mukana Lahden edustalla. 

Hjalmar Österman oli 30-vuotias kivityömies 
Lokalahdelta. Minkäänlaisia tietoja hänen toimis¬ 
taan esikunnassa ei ole. Österman on mahdolli¬ 
sesti tullut jäseneksi vasta Rahikan kuoleman jäl¬ 
keen maaliskuun puolivälissä. Jalmari Österman 
on kuollut Hämeenlinnan vankileirillä 21. kesä¬ 
kuuta. 


Lähteet: 

• Uudenkaupungin Sanomat 1918 

• Sosialisti 1918 

• LintunenTiina: Punaisten naisten tiet. 2017. 

• Kansallisarkisto/digitaaliarkisto/valtiorikosoikeuden ja valtiorikosylioikeuden asiakirjat. 

• SKP:n arkisto 

• Kansallisarkisto/digitaaliarkisto/henkikirjat Uusikaupunki 1917. 

NORDLINGIN POJAT 


Oskari ja Emilia Nordlingilla oli kolme poikaa, 
joista vanhimmat Jalmari ja Yrjö liittyivät puna¬ 
kaartiin ja olivat siinä merkittävissä tehtävissä. 
Jalmari oli jo syksyllä 1917 aktiiviurheilijana pitä¬ 
nyt järjestyskaartille "voimisteluharjoituksia',' eli 
käytännössä sotilaallista äkseerausta. Veljesten 
merkitystä kevään 1918 tapahtumissa kuvastaa 
hyvin Uudenkaupungin Sanomien kommentointi 
vankien saapuessa lotjalla Saunasiltaan, jolloin 
tulijoista mainittiin erityisesti Nordlingin veljek¬ 
set. Jalmari oli plutoonan päällikkö ja haavoittui 
Lahden taistelussa. Koko perhe oli vahvasti val¬ 
lankumouksen asialla. Äiti Emilia oli päivää en¬ 


nen punaisten tuloa sanonut suojeluskuntaan 
kuuluvalle kanttori Primus Leppäselle, että "tuon- 
kin saatanan päivät ovat jo luetut'.' Näin lämpi¬ 
miksi olivat muodostuneet suhteet naapuruksilla, 
jotka asuivat samaa taloa Alisellakadulla. Molem¬ 
mat pojat saivat pitkän vankeustuomion. Aarre, 
nuorin kolmesta veljeksestä, ei vielä 14-vuotiaa- 
na ehtinyt tai päässyt punakaartiin, mutta puo¬ 
lusti isänmaata jatkosodassa, kuuluen kesän 1941 
hyökkäysvaiheen ensimmäisten uusikaupunki- 
laisten sankarivainajien joukkoon. 

OL 


Lähteet: 

• Uudenkaupungin Sanomat 1918 

• Suomen Sukuhistoriallinen yhdistys ry/ kirkonkirjat. Kansallisarkisto/digitaaliarkisto/valtiorikosoikeuden arkistot. 
Kansallisarkisto/digitaaliarkisto/henkikirjat. Uusikaupunki 1917. 

LEHTIMÄEN VELJEKSET 


Helmikuussa 1918 talviseen Uuteenkaupunkiin 
saapuivat Lehtimäen veljekset. Veljeksistä van¬ 
hemman,Turun ratsujoukon päällikön, kapinallis- 
ja sotilasura oli vasta alkumetreillä. Ensimmäinen 
etappipiste oli Uudessakaupungissa vallankumo¬ 
uksen puolesta ja viimeinen kahdenkymmenen 
vuoden päässä Leningradissa vallankumouksen 
uhrina, vastavallankumouksellisena. Väliin mah¬ 
tui monta elämää. 

Vahdolla vuonna 1890 syntynyt Lehtimäki 
oli lähtenyt nuorena merille ja jäi Amerikkaan 
vuosiksi 1910-14, työskennellen erilaisissa am¬ 
mateissa. Palattuaan takaisin valtameren takaa 
hän siirtyi autonasentajaksi Vauxhall-liikkeeseen 
Pietariin vuosiksi 1916-17. Työttömästä auton¬ 
asentajasta tuli kapinan alkuvaiheessaTurun rat- 
sukomppanian päällikkö. Uudestakaupungista 
vauhtia ottaen Lehtimäki siirtyi punaisten poh¬ 
joiselle rintamalle ja yleni Tampereen taistelujen 
loppuvaiheessa koko kaupungin puolustuksen 
ylipäälliköksi. UudessakaupungissaTurun ratsu- 
joukko viipyi ainoastaan neljä päivää majoittuen 
Vallilassa. 

Räätälin poika ja itsekin räätäli, Kaarlo Val¬ 
li Kirkkokadulta, liittyi kaupungissa idolikseen 
muotoutuneen Lehtimäen sakkiin. Tampereen 
puolustuksen romahdettua Lehtimäki pakeni va¬ 
litun joukkonsa kanssa Näsijärven jäätä pitkin 
Urjalaan ja edelleen Pietariin. Tarinan mukaan 
punaiset ryöstivät kaupungin pankkiholvit ja Leh¬ 
timäellä olisi ollut ratsun satulalaukut täynnä kul¬ 
taa. Kapinan melskeissä mukaan oli hänen seu¬ 
raansa tarttunut kuoreveteläinen Martta Autio. 
Pietarista Verner Lehtimäki ajautui Muurmannin 


legioonaan brittien avuksi ja kohosi pikavauh¬ 
tia Britannian armeijan everstiksi. 1920-luvun 
Venäjällä Lehtimäki vaihtoi ratsut ilmavoimiin 
ja hänestä tuli puna-armeijan lentoaseen pio¬ 
neeri. Venäjä vaihtui Neuvostoliitoksi ja Vernerin 
naisystävä Martta Autio sveitsiläiseksi ooppera¬ 
laulajaksi, Lilly Leemanniksi. Pariskunta muutti 
vuosiksi 1924-32 Yhdysvaltoihin, mutta päättivät 
palata takaisin Neuvostoliittoon.Tämä oli virhe- 
ratkaisu. Stalinin vainoharhaisuutta lähentele¬ 
vä asenne maahanmuuttajiin huipentui vuosi¬ 
kymmenen loppupuoliskolla ja 58. pykälä koitui 
myös Verner Lehtimäen kohtaloksi vuonna 1938. 
Aina vallankumouksen puolesta taistellut Leh¬ 
timäki ammuttiin vastavallankumouksellisena. 
Vernerin nuorempi veli Hjalmar oli Turun ratsu- 
joukkojen mukana Uudessakaupungissa, jatkaen 
täältäTampereelle, Vilppulan ja Väärinmajan tais¬ 
teluihin.Tampereen puolustustaistelussa Verne¬ 
rin otettua vastuun koko puolustuksesta tuli JaI- 
maristaTurun ratsujoukon päällikkö. 

Veljeksistä vanhin, Konrad, oli kirjailija ja kan¬ 
sanedustaja. Hänen toimintansa kapinan aikana 
jäivät osin epäselviksi. Hän oli veljiensä mukana 
Tampereella, pakeni Näsijärven jäätä pitkin Urja¬ 
laan ja jatkoi sieltä edelleenTurkuun. Konrad Leh¬ 
timäki väitti olleensa mukana ainoastaan kirjalli¬ 
sista näkökohdista, mutta esimerkiksi ylioppilas 
Amberla Vehmaalta ilmoittautui valaehtoisesti 
todistamaan, että K. Lehtimäki olisi eräässä seu¬ 
rassa kertonut omin käsin murhanneensa Tam¬ 
pereella erään valkoisen parlamentäärin ja tekoa 
peittääkseen valkoista seuranneen punakaartilai¬ 
sen. 

Uusikaupunkilainen KaarloValli tosiaan fanitti 
päälIikköään Verner Lehtimäkeä siinä määrin, että 
sisällissodan jälkeen kirjoittamassaan kapinaikaa 
kuvaavassa romaanissa "Liekeissä" päähenki¬ 
lön esikuva on Verner Lehtimäki. Vallin teoksista 
ei ole jäänyt jälkipolville mitään aikalaishistoriaa 
valaisevaa tietoa, kirjat ovat romanttissävyistä ja 
luokkatietoista fiktion ja faktan sekoitusta. 


OL 


Lähteet: 

• Turun Sanomat 2018 

• Lehtimäki, Kimmo: Verner Lehtimäki - Punapäällikkö. 2005. 

• Kansallisarkisto/digitaaliarkisto/valtiorikosoikeuden arkistot. 

VÄINÖ VUORISALO 


Kalannin Säästöpankin ikkunassa on harvinaisen 
upea Eläköön-laivan pienoismalli. Pieniä yksityis¬ 
kohtia myöten reilun metrin mittainen malli on 
taidokkaasti tehty.Tekijä on FransVäinö Vuorisalo. 

Vuonna 1893 syntynyt Vuorisalo oli lähes 
koko 1910-luvun ollut Suomen Kiviteollisuus Oy:n 
palveluksessa siten, että kesäisin hän oli laivalla 
matruusina ja kirvesmiehenä ja talvisin kivitöissä. 
Vuorisalo tunsi laivat ja oli näppärä käsistään. Ki- 
viteollisuuden töiden loputtua 1917 jatkuivat vielä 
työt seuraavan vuoden puolella kaupungilla hel¬ 
mikuuhun saakka. 

Punakaartiin Vuorisalo liittyi heti ensimmäisi¬ 
nä päivinä, vaikkei mikään aktiivi ollut aikaisem¬ 
min ollut, eikä osallistunut marraskuun suurlakon 
järjestyskaartiin. Vuorisalon mainittiin olleen yli¬ 
päällikkö Emil Salosen adjutantti, vaikka hän itse 
kertoi olleensa ainoastaan Salosen ajuri. Laivuri 
Vikströmin poikia Vuorisalo kävi agiteeraamassa 
kaartiin huonolla menestyksellä. 

Punakaartille tekemistään palveluksista Vuori- 
saloa rangaistiin valtiorikosoikeudessa raskaasti. 
Juustojen takavarikko Salmen kartanosta oli tul¬ 
lut tehtyä Salosen määräyksestä ja kirjapainossa 
koneita rikottu. 



Väinö Vuorisalo puolisoineen. Kuva: Uudenkaupungin mu¬ 
seo. 


Eläköön-laivan pienoismallin Vuorisalo on 
saanut valmiiksi vuonna 1926. 

Monitaitoinen Väinö Vuorisalo kuoli oman kä¬ 
den kautta 45-vuotiaana hieman ennen talviso¬ 
dan alkua. 


OL 


Lähteet: 


Uudenkaupungin merihistoriallisen yhdistyksen vuosikirja 2016-2017. Raisio 2017. Kansallisarkisto/digitaaliarkisto/ 
valtiorikosoikeuden arkistot. 

Suomen Sukuhistoriallinen Yhdistys ry/ kirkonkirjat. 

PUNAINEN KUNNALLISHALLINTO 


"Kaikki valtiollista ja kunnallista alaa koskeva 
valta on vallankumouksellisten lakien mukaan 
siirtynyt työväen käsiin ja ennen vallankumous¬ 
ta toimineet kunnan virastot ja johtokunnat ovat 
menettäneet kaiken valtansa." 

Punaiset vahasivat Uudenkaupungin helmi¬ 
kuun 11. päivänä ja asiaan kuului myös vanhan 
kunnallisen vallan kumoaminen ja uuden perusta¬ 
minen. Vain neljä päivää myöhemmin helmikuun 
15. päivänä pidettiinkin työväentalolla Uudenkau¬ 
pungin sosialidemokraattisen kunnallisjärjestön 
kokous, jossa tuo vallansiirto toteutettiin. Ko¬ 
kouksessa oli väkeä runsaasti, tuskin kuitenkaan 
Sosialisti-lehden kertomaa paria tuhatta ihmistä. 
Keskeiseksi toimijaksi valittiin Kunnanneuvosto, 
joka ilmoitti helmikuun 20. päivänä pitämässään 
kokouksessa "ottavansa käsiinsä sen vallan, joka 
ennen vallankumousta on ollut Uudenkaupungin 
VValtuustolla" 


Uudessakaupungissa tapahtui siis totaalinen 
vallan anastus punaisille.Tässä suhteessa tilanne 
vaihteli punaisten valtaamilla alueilla ja joillakin 
paikkakunnilla vanha valtuusto jatkoi toimintaan¬ 
sa, vaikka se oli porvarienemmistöinen. 

Todellinen valta punakaartilla 

Kunnanneuvosto ilmoitti vallanvaihdoksesta pöy¬ 
täkirjanotteella "entisen" valtuuston puheenjoh¬ 
tajalle J.J. Simeliukselle. Hänethän oli myös van¬ 
gittu heti punakaartin vallattua kaupungin, mutta 
kirkkoherra päästettiin vapaaksi melko pian. 

Kaikille uusikaupunkilaisille vallan vaihtumi¬ 
sesta ilmoitti Punaisen Kaartin EsikuntaTiedon- 
antolehdessään numero 6. 

Tässä yhteydessä onkin syytä korostaa ja 
tiedostaa, että vaikka kaupunkiin pystytettiin 



Uudenkaupungin työ¬ 
väentalo oli varsinkin 
punaisen Uudenkaupun¬ 
gin aikana monenlaisen 
toiminnan tyyssija. Kuva 
Uudenkaupungin museo. 

punainen kunnallishallinto, oli varsinainen val¬ 
ta Uudessakaupungissa punakaartin käsissä. 
Punakaartin esikunnassa tehtiin kaikki tärkeim¬ 
mät kaupunkilaisten elämään vaikuttaneet pää¬ 
tökset. 

Esikunta siis ilmoitti myös kunnallishallinnon 
kokoonpanosta tuossaTiedotuslehdessään. Se on 
hyvin luonnollista, sillä punakaartilla oli ollut kes¬ 
keinen rooli koko kunnallisessa vallansiirrossa. 

Kunnallisen vallankumouksen toteuttamis¬ 
tapa vaihteli siis melkoisesti eri puolilla maata. 
Täydellinen vallansiirto edellytti alueen sotilaal¬ 
lista hallintaan ja tämä "vallankumouksellinen 
tilanne" syntyi Uudessakaupungissa helmikuun 
11. päivänä. 

Helsinkiläiset muodostivat pääosan Uuteen¬ 
kaupunkiin silloin saapuneista punaisista joukois¬ 
ta ja heidän johtonsa vaati paikallista työväkeä 
ottamaan kunnalliset asiat hoitoonsa. Samalla se 
lupasi tarvittaessa aseellista apua asian toteutta¬ 
miseksi. 


Kunnanneuvosto keskeinen 

Punaisen kauden keskeinen kunnallinen elin Uu¬ 
dessakaupungissa oli tuo Kunnanneuvosto. Sen 
puoleen tuli kääntyä niissä asioissa, jotka ennen 
oli ratkaistu kaupunginvaltuustossa. 

Punakaartin esikunta ilmoitti, että kunnanneu¬ 
vostoon kuuluvat puheenjohtajana räätäli Kaarlo 
Unho, kirjurina hänen vaimonsa Ilma Unho ja jäse¬ 
ninä entinen poliisi, puuseppä Juho Hellman, nah¬ 
kuri Frans Terho, koneenkäyttäjä Juho Koistinen, 
kivityömies Nikolai Viitanen ja työmies John Herlin. 

Laillisilla vaaleilla valittu valtuusto korvattiin 
siis kunnallisjärjestön päättämillä henkilöillä. 


Tiedonantolehti 

Punaisen Kuartm fcsikunnan Julkaisu Ho 6 


Kaikki oaltiollista ja kunnallista alaa kos- 

Kaupunginvaltuustossa oli kaupunkilaisia edus¬ 
tamassa 21 henkilöä, mutta nyt korkeinta kunnal¬ 
lista valtaa käytti seitsemän jäsenen neuvosto, 
jota voi pitää kai lähinnä "kaupunginhallitukse¬ 
na" 

Aikalaistiedon mukaan Kunnanneuvoston- 
kokouksia pidettiin ahkerasti ja niissä päätettiin, 
kuinka "porvarien sekoittamat asiat" olisi saatu 
"oikealle tolalle" 

Myös muiden punaisen kunnallishallinnon 
toimielinten kokoonpano kerrottiin samaisessa 
punakaartin tiedotuslehdessä numero 6. 

Rahatoimikamarin jäseniksi nimitettiin räätä¬ 
li Kaarlo Unho puheenjohtajaksi, työmies John 
Herlin kirjuriksi ja kirvesmies Anian Kumio rahas¬ 
tonhoitajaksi sekä jäseniksi nahkuri FransTerho, 
kivityömies Nikolai Viitanen ja puuseppä Juho 
Hellman. 

Köyhäinhoitohallitukseen kuuluivat puheen¬ 
johtajana koneenkäyttäjä Juho Koistinen, kirjuri¬ 
na räätälin vaimo Ilma Unho, rahastonhoitajana 
nahkuri FransTerho ja jäseninä puuseppä Juho 
Hellman ja Lydia Vanharanta. Köyhänhoitohalli- 
tuksen puoleen voivat kääntyä ne, jotka tarvitse¬ 
vat kunnan apua. 

Sähkölaitoksen johtokuntaan kuuluivat punai¬ 
sena kautena puuseppä Juho Hellman puheen¬ 
johtajana, Lydia Vanharanta kirjurina, posteljooni 
V. Paasio rahastonhoitajana sekä jäseninä nahku¬ 
ri FransTerho ja koneenkäyttäjä Juho Koistinen, 
joka toimi sähkölaitoksen "johtajana" punaisena 
aikana. 

Takseerauslautakuntaan nimettiin nahkuri 
FransTerho puheenjohtajaksi ja jäseniksi ainakin 
puutyömies Juho Salminen, kivityömies Henrik 
Oskar Lukander, Petter Aaltonen ja kivityömies 
Kalle Palmu. 

Postiljooni V. Paasio oli pitkään työväen johtohenkilöitä Uu¬ 
dessakaupungissa. Hänellä oli tehtäviä myös punaisessa 
kunnallishallinnossa. Kuva Uudenkaupungin museo. 








Tarkastuslautakuntaan kuuluivat puolestaan 
työmies John Herlin, työmies Nikolai Viitanen, 
puuseppä Juho Hellman, L. Vuorio ja F. Elomaa. 

Huoneenvuokra lauta kunnan puheenjohtaja¬ 
na toimi kivityömies Henrik Oskar Lukander ja 
jäseninä muurari Siivonen ja puutyömies Juho 
Salminen. 

Järjestyslautakunnan kokoonpano oli seuraa¬ 
vanlainen: puheenjohtaja puuseppä Juho Hell¬ 
man ja jäsenet työmies Nikolai Viitanen, venetyö- 
mies Lauri Sammalisto, kivityömies Henrik Oskar 
Lukander, puutyömies Juho Salminen ja kivityö¬ 
mies Viitanen sekä valittavan miliisimiehistön 
edustaja. 

Tiedotuslehdessä ilmoitettiin lisäksi, että 
Kouluasiain valtuutettuna toimii Uudenkaupun¬ 
gin kunnanneuvosto. 

Muonituskomitean puheenjohtajana toimi 
kivityömies Karl Nestor Suomela, elintarvike- 
lautakunnan kirjurina ja rahastonhoitajana Juho 
Vilhelm Laihonen, palomestarina räätäli Karl Jo¬ 
han Valli ja metsänvartijana koneasioitsija eli Sin- 
ger-kauppias Gustaf Valfrid Lindroth. 

Kyseessä olivat tietenkin poikkeusolot, mut¬ 
ta sittenkin kiinnittyy huomio siihen, että kovin 
laajoja joukkoja ei punaiseen kunnallishallintoon 
saatu tai haluttu. Samoille henkilöille näyttää 
kertyneen kovin paljon tehtäviä. He olivat selväs¬ 
ti paikallisen työväestön varttuneita ja kokeneita 
edustajia, yhdistysaktiiveja ja mukana luottamus¬ 
tehtävissä jo ennen sisällissotaa. 

Vähän tietoa 

Punaisen kunnallishallinnon päätöksistä ei ole 
saatavilla kovin paljon tietoja. Uudenkaupungin 
kaupungin arkistosta ei löydy tuolta ajalta en¬ 
simmäistäkään asiakirjaa. Ilmeisesti myöskään 
Uuden ka upung ^Työväenyhdistyksen arkistoissa 
ei ole tätä vaihetta koskevaa tietoa. Näin voi pää¬ 
tellä yhdistyksen 85-vuotishistoriikistä. Viimeinen 
kokous on pidetty helmikuun 3. päivänä ja sen 
jälkeen pöytäkirjaan on merkitty otsikko "VVuosi- 
kertomusVTekstin tilalla on kuitenkin tyhjä sivu. 
Tilanteeseen vaikutti osaltaan varmasti sekin, että 
Työväenyhdistyksen rahastonhoitaja Knut Palmu 
ja sihteeri Väinö Vanharanta olivat olleet suojelus¬ 
kunnan panttivankeina Ahvenanmaan retkikun¬ 
nan mukana. 

Työväenyhdistys ei ollut virallisesti Uuden¬ 
kaupungin asioista päättävä toimija, vaan valta 
oli Kunnallisjärjestöllä. Yhdistyksen pitkäaikaisia 
johtohenkilöitä oli kuitenkin keskeisissä tehtävis¬ 
sä punaisessa kunnallishallinnossa. 


Kaupungin virkamiehet erotettiin 

Jotain punaisen kunnallishallinnon toiminnasta 
kuitenkin tiedetään. Esimerkiksi se, että kaupun¬ 
gin virkamiehet erotettiin. Heidät määrättiin myös 
saapumaan punakaartin esikuntaan määräajan 
kuluessa sillä uhalla, että muuten he joutuvat 
tuomittaviksi. Erottaminen koski myös opettajia 
ja opetus Uudenkaupungin kansakouluissa kes¬ 
keytyi helmikuun puolivälin jälkeen. Opettajien 
paluusta työhön käytiin kyllä tiettävästi neuvot- 

teluja punaisten puolelta, mutta heidän ehtonaan 
oli, että opettajat tunnustavat kansanvaltuuskun¬ 
nan eli punaisen hallinnon. 

Maaliskuun 8. päivänä punakaartin riveihin 
komennettiin kaikki kaupungin töissä olevat 18- 
50 -vuotiaat miehet. Määräys oli pakollinen sillä 
uhalla, että kaikki työt lopetetaan. 

Rahasta pulaa 

Rahaa tarvitaan kunnallishallinnossa aina, olipa 
se punainen tai valkoinen. Punaisen vallan edus¬ 
tajat saivat kaupungin rahatoimikamarin kassasta 
12 637,23 markkaa, jotka olivat pääosin palkkojen 


maksamiseen varattuja varoja. Kassan tyhjensi¬ 
vät punaisen rahatoimikamarin puheenjohtaja 
Kaarlo Unho, kirjuri J. Herlin ja rahastonhoitaja 
Anian Kumio. Heidän työntarkastajinaan olivat K. 
Suomela, J.H. Jokinen ja A. Vuori. 

Suomen Pankin Turun konttorista olivat pu¬ 
naiset saaneet rahaa 55 000 markkaa. Kun rahat 
loppuivat, anottiin Uudestakaupungista maalis¬ 
kuun 23. päivänä 100 000 markkaa lisää Suomen 
kansanvaltuuskunnalta. Se myönsi Uuteenkau¬ 
punkiin 75 000 markkaa. 

Kunnanneuvosto pyrki toteuttamaan myös 
Uudessakaupungissa Suomen Kansanvaltuus¬ 
kunnan antaman määräyksen, joka koski "suur¬ 
ten tulojen veron maksuunpanoa" Määräys koski 



Uudenkaupungin laillisesti valittu kaupunginvaltuusto kokoontui taustalla näkyvässä raati¬ 
huoneessa. Kuva Uudenkaupungin museo. 

niitä henkilöitä ja yrityksiä, joille vuonna 1917 toi¬ 
mitetussa kunnallistaksoituksessa oli pantu kun¬ 
nallisveroa vähintään 20 000 markan suuruisista 
tuloista. Nämä määrättiin antamaan ilmoitus tu¬ 
loistaan kolmen vuoden osalta ja Uudessakau¬ 
pungissa ne tuli toimittaa rahatoimikamarin pu¬ 
heenjohtajalle Kaarlo Unholle Myllykatu 12:een 
maaliskuun 10. päivään mennessä. Punakaartin 
tiedotuslehdessä julkaistun ilmoituksen oli alle¬ 
kirjoittanut myös hänen vaimonsa kunnannevus- 
ton kirjuri Ilma Unho. 


Valtuusto halusi työtä työttömille 

Uudenkaupungin laillisesti valittu kaupunginval¬ 
tuusto oli kokoontunut vielä neljä päivää ennen 
punakaartin tuloa eli helmikuu 7. päivänä. Ko¬ 
kouksessa valtuusto valtuutti rahatoimikamarin 
hankkimaan varoja kaupungin hätäaputöitä var¬ 
ten 200 000 markkaan saakka. Valtuutettu F.O. 
Stenroos ehdotti lisäksi, että näinä työttömyy¬ 
den aikoina ryhdyttäisiin rakentamaan viemä¬ 
reitä kaupungin länsiosaan liiallisen pintaveden 
poistamiseksi. Hänen mukaansa tämä pintavesi 
on etenkin keväisin suurena kiusana kaupungin 
läntisen osan asukkaille. Viemäritöillä saataisiin 
työtä työttömille. Valtuusto hyväksyi ehdotuksen 
ja lähetti sen rahatoimikamariin työsuunnitelman 
laatimista varten. 

Valtuusto teki päätöksen myös Uudenkau¬ 
pungin tulevan rautatieaseman paikasta, mikä 
oli jo pitkään synnyttänyt kiivasta keskustelua 
kaupungissa.Tämänkin päätöksen tarkoituksena 
oli rautatieaseman paikan lisäksi saada "työtä 
kaupungin hädänalaiselle työttömälle väestölle'.' 
Aseman paikaksi hyväksyttiin "alue kaupungin 



Kirkkoherra J.J. Simelius toimi kaupunginvaltuuston pu¬ 
heenjohtajana vuoden 1918 vaikeina aikoina ja hän joutui 
myös punaisten pidättämiseksi. Hänet vapautettiin kuiten¬ 
kin melko pian. Kuva Uudenkaupungin museo. 

kaakkoispuolella, kaupunginlahden itäisen pään 
ja Lounais-Suomen Piirimielisairaalan välillä',' 
siis se, missä asema nyt on. Valtuuston päätös 
oli aiemmista erilaisista esityksistä huolimatta 
nyt "melkein yksimielinen sen vuoksi, että kaikki 
halusivat hartaasti valmistaa työnsaantimahdol¬ 
lisuuksia kaupungin työttömille nykyisenä tuka¬ 
lana aikana',' kuten Uudenkaupungin Sanomat 
kirjoitti lauantaina helmikuun 9. päivänä. 

Punaiset aloittivat ja lopettivat ratatyöt 

Hätäaputyöt jatkuivat myös punaisen vallan ai¬ 
kana. Asiaa käsiteltiin Turun piirin vallankumo¬ 
uksellisen neuvoston kokouksessa helmikuun 17. 
päivänä.Tuloksena oli tällainen ratkaisu: "Koska 
Uudessakaupungissa ilmoitettiin olevan suuren 
työttömäin joukon, jolle on mahdotonta saa¬ 
da kunnan puolesta riittävästi työtä, päätettiin 
asianomaiselle Turun-Uudenkaupungin radan 
komissaariolle antaa määräys, että näille työt¬ 
tömille on järjestettävä rautatietyötä aivan heti" 
Työt jatkuivat tiettävästi ainakin helmikuun lo¬ 
pulle saakka, mutta silloin ne lopetettiin yhden 
tiedon mukaan punakaartin turkulaisen järjestys- 
päällikön J.H. Jokisen määräyksestä. 

Asian voi nähdä myös niin, että punaiset 
alkoivat puuttua rakennuskonttorin toimintaan 
siinä vaiheessa, kun miehiä ryhdyttiin "pakol¬ 
la ottamaan punakaartiin'' Silloin ratatyömaan 
"työnjohtajat ja insinöörit päättivät poistua 
turvatummille maille ja lopettaa työt kautta 
linjan" 



Punaiset vangitsivat myös pormestari Henrik Södermanin 
Hän sairastui vankeudessa ja vietiin sairaalaan. 

Kuva Uudenkaupungin museo. 

Avustus Suomen lailliselle hallitukselle 

Virallisen valtuuston seuraava kokous voitiin 
pitäää vasta huhtikuun 27. päivänä. Kokouksen 
aluksi puheenjohtaja J.J. Simelius piti puheen, 
jossa hän totesi muun muassa: 

"Pitkän väliajan jälkeen voi kaupunkimme val¬ 
tuusto jälleen kokoontua istuntoonsa.Yli kahden 
kuukauden ajanovat kapinalliset ryövärijoukot 
polkien jumalallisia ja inhimillisiä lakeja pitäneet 
valtaa kaupungissamme ja ehkäisseet kaikkien 
yhteiskuntaelimien laillisen toiminnan. Nyt on 
kapinallisten isäntävalta täällä toivoaksemme 
ainaiseksi murrettu ja kaupunginvaltuusto voi 
ryhtyä säännölliseen työhön kuntamme hyväksi. 
Kauhun aikoja olemme saaneet elää, kauhistutta¬ 
via ovat punaisen valta-ajan muistot." 

Puheenjohtaja lausui muistosanat lisäksi val¬ 
tuutettuna toimineen kaupunginlääkäri Santeri 
Jalavan sekä raatihuoneen ja valtuuston vahti¬ 
mestarin Wilhelm Aaltosen muistoksi. Molemmat 
punakaarti oli murhannut ja molempien haudalle 
valtuusto päätti laskea seppeleet. 

Kaupungin komendantille valtuusto myönsi 
"juoksevien menojen peittämiseksi" 2000 mark¬ 
kaa. 

Suomen lailliselle hallitukselle valtuusto 
myönsi 100 000 markan suuruisen avustuksen 
"kapinan kukistamisesta ja laillisten yhteiskun¬ 
taolojen palauttamisesta maahamme johtuvien 
menojen peittämiseksi'' 

Kaupungin katukilvet päätettiin lisäksi palaut¬ 
taa entiselleen eli niistä ensi tilassa poistetaan ve¬ 
näjänkieliset nimet. Kustannuksia ei muutoksesta 
koitunut kuin 100 markkaa, sillä vanhat suomen- 
ja ruotsinkieliset kyltit olivat tallessa. 

Vankitoverit valtuustossa 

Tämä valtuuston kokous jäi puheenjohtaja J.J. Si- 
meliuksen viimeiseksi, sillä hänet oli valittu kirk¬ 
koherraksi Kuopioon ja hän muutti pois Uudesta¬ 
kaupungista toukokuun alussa. 

Pormestari Henrik Söderman kiitti J.J. Sime- 
liusta maistraatin puolesta hyvästä yhteistyöstä 
ja toivotti hänelle menestystä ja viihtymistä uu¬ 
dessa kotikaupungissaan "niitten kärsimyysten ja 
ja ikävyyksien jälkeen, jotka hänenkin osakseen 
viime aikana kapinallisten puolelta paikkakunnal¬ 
lamme oli tullut" 

Sekä kirkkoherra J.J. Simelius että pormesta¬ 
ri Henrik Söderman oli vangittu heti punakaartin 
vallattua kaupungin. Kirkkoherra haettiin kotoa ja 
kaksi pistinmiestä totesi, että hänet viedään ta¬ 
pettavaksi. Pihalla häntä potkittiin ja lyötiin kivää¬ 
rinperällä kahdesti päähänkin. Molemmat olivat 
vangittuina Wallilan kellarissa.Toisen tiedon mu¬ 
kaan kirkkoherra J.J. Simelius olisi viety ensim¬ 
mäiseksi yöksi yhteislyseoon, johon punakaar¬ 
tilaisia oli majoittunut. Siellä hän joutui saman 
tiedon mukaan "viettämään kolkon yön, ollen 
ainoa porvari' räyhäävien punaisten joukossa'.' 

Kerrotaan, että Uudenkaupungin työväki piti 
seuraavana päivänä kokouksen ja lähetti puna¬ 
kaartin esikuntaan viestin, että pormestaria ja 
kirkkoherraa ei saa tappaa, koska he eivät ole teh¬ 
neet mitään pahaa köyhälle kansalle. Viesti vai¬ 
kutti ja heidät siirrettiin poliisilaitoksen putkaan. 
J.J. Simelius siis vapautettiin muutaman päivän 
kuluttua. J.J. Simeliuksen poika Uudessakau¬ 
pungissa syntynyt arkkipiispa Martti Simojoki on 
myöhemmin kertonut sisällissodan kokemuksis¬ 
ta, että "jokin isässä silloin murtui. Sen jälkeen 
hän ei ollut enää entisensä." 

Sisällissodan punaisten uhrien yhteinen hautamuistomerkki on Uudenkaupungin hautausmaalla. 

Pormestari Henrik Söderman oli ensin van¬ 
gittuna pari viikkoa ja sairastuttuaan hänet vietiin 
sairaalaan, "jossa hän pistinniekkojen vartioima¬ 
na makasi maaliskuun puoliväliin" Silloin hänet 
lopulta vapautettiin. 


Punaiset toimijat tuomiolla 

Uudenkaupungin punaisen kunnallishallinnon jä¬ 
senistä osa joutui maksamaan kovan hinnan toi¬ 
minnastaan. Rahatoimikamarin rahastonhoitaja 
A.K. Kumio muurhattiin ampumalla sisällissodan 
päätyttyä Uudessakaupungissa. Kova tuomio 
tuntuu käsittämättömältä eikä sen syistä liene 
olemassa minkäänlaista oikeuden päätöstä. Kyse 
lieneekin ollut pelkästä voittajien kostosta. 

Esimerkiksi kunnanneuvoston ja rahatoimika¬ 
marin puheenjohtaja Kaarlo Unho, joka oli kes¬ 
keinen toimija punaisessa kunnallishallinnossa 
oli valtiorikosoikeudessa syytettynä ainakin suu¬ 
rituloisten verotushankkeesta, mutta hän selvisi 
3 + 7 vuoden vankeustuomiolla. Sekin oli Kaarlo 
Unhon itsensä mielestä kohtuuton, sillä hän ei 
käsittänyt tehneensä mitään rikollista, ottaessaan 
vastaan nämä luottamustoimet. Hän korosti myös 
sitä, että kukaan ei tullut hänen toimiensa takia 
kärsimään. Suojeluskunnan esikunnan lausun¬ 
nossakin hänet mainittiin kunnolliseksi mieheksi 
ja aatteelliseksi sosialistiksi, joka on vastustanut 
punaisten aseellista toimintaa. Hänelle ehdotet- 
tiinkin ehdollista tuomiota. 

Kaarlo Unhon vaimon vankeustuomio oli 
myös 3 + 7 vuotta. 

Valitettavasti myös vainajia 

Uudenkaupungin suojeluskunnan lausunto Väinö 
Vanharannasta ja hänen vaimostaan Anna Ly- 
diasta oli jyrkkä. Heidän kotinsa oli lausunnon 
mukaan kaikenlaisen kiihotuksen keskus, missä 
aina viime hetkiin saakka harjoitettiin mitä kata- 
linta kiihotusta. Heille esitettiin ankaraa rangais¬ 
tusta. Sellaisen sai Sosialisti-lehden paikallinen 
toimittaja ja usein kiihottajaksi mainittu Väinö 
Vanharanta, ei tosin valtiorikosoikeudessa, vaan 
paikallisessa enemmän tai vähemmän laittomas¬ 
sa kenttätuomiossa. Hänet ammuttiin Uudessa¬ 
kaupungissa toukokuun 13. päivänä. LydiaVan- 
haranta sai valtiorikosoikeudessa 3 + 7 vuoden 
tuomion. 

Aktiivisesti kunnallishallintoon osallistunut 
nahkuri FransTerho, joka ei ollut punakaartin jä¬ 
sen sai 3 + 6 vuoden vankeustuomion. Elintarvike- 
komitean kirjuri ja rahastonhoitaja Juho Villhelm 
Laihonen tuomittiin vankeuteen 2 + 5 vuodeksi. 
Metsänvartija Gustaf Valfrid Lindroth vangittiin 
Uudessakkaupungissa huhtikuun 19. päivänä ja 
hänet tuomittiin valtiorikosoikeudessa 4 + 6 vuo¬ 
den vankkeusteen. Hän kuoli marraskuun alussa 
Turun pakkotyöleirillä. 

Monissa tehtävissä punaisessa hallinnossa 
toiminut Johan Hellman päätyiTurun vankileirille 
ja kuoli siellä. Saman kohtalon koki takseeraus- 
lautakunnan jäsen Kalle Palmu, joka toimi myös 
vallankumousoikeuden yleisenä syyttäjänä ja vä¬ 
hän aikaa punakaartin 1. komppanian päällikkö¬ 
näkin. 


MJ 


231 





1918 


Lähteet: 

• Valtiorikosoikeuden asiakirjat. 

• Kaukovalta K.V.: Uudenkaupungin historia IV osa, Uudenkaupungin kaupunki, Uusikaupunki 1962. 

• Linhola Leena: Primus,Ystävät ja kylänmiehet Espoo, Seinäjoki 2016 

• Paasio Veikko: Uudenkaupungin valtuusto 1875-1974, Uudenkaupungin kaupunki. Uusikaupunki 1974. 

• Rasila Viljo ym.: Suomi 1918, Amanita Oy, Porvoo 2018. 

• Väänänen Pekka: UudenkaupunginTyöväenyhdistys r.y. 1892-1877, Uusikaupunki 1977. 

• Suomi 1917, toim. Kai Linnilä, Amanita Oy, Porvoo 2016. 

• Uudenkaupungin Sanomat 


232 







Uudenkaupungin "vanha" 
valtuusto päätti yksimielisesti 
tammikuussa 1918 "olla jättä¬ 
mättä laivaa myrskyssä" ja jatkoi 
toimintaansa siihen saakka, että 
uuden lain mukaiset vaalit voitiin 
järjestää. Kuva Uudenkaupungin 
museo. 


Vuonna 1918 toiminut Uudenkaupungin kaupunginvaltuusto oli viimeinen, joka oli valittu vanhan 
vaalilain mukaisesti. Sen mukaan kaupunkilaisten äänioikeus perustui varallisuuteen ja enimmil¬ 
lään yhdellä henkilöllä saattoi olla Uudessakaupungissa vaaleissa jopa 25 ääntä.Tämän räikeän 
epäkohdan korjaamista oli ryhdytty vaatimaan yhä kovaäänisemmin etenkin työväestön toimesta. 
Ensimmäiset yleiseen ja yhtäläiseen äänioikeuteen perustuvat valtiolliset vaalithan oli järjestetty jo 
vuonna 1907. Eduskunta hyväksyikin jo vuonna 1908 asetukset, joilla kunnallinenkin äänioikeus, olisi 
tullut yleiseksi ja yhtäläiseksi, mutta keisari ei niitä vahvistanut. Eduskunta hyväksyi kunnallislait 
uudelleen syksyllä 1917 ja korkeimman vallan haltijana silloin myös vahvisti ne. 

Ensimmäiset uuden lain mukaiset vaalit järjestettiin maan kaupungeissa hieman eri aikoihin. 
Uudessakaupungissa vaalit pidettiin tammikuun 15. päivänä 1919, mutta esimerkiksi Helsingissä jo 
vuoden 1918 lopussa. 

"Vanha" valtuusto jatkoikin toimintaansa siihen saakka, että uuden lain mukainen valtuusto oli 
valittu, sillä joulukuussa 1917 ei Uudessakaupungissa eikä muuallakaan maassa järjestetty levotto¬ 
mien ja epävarmojen valtiollisten olojen vuoksi kunnallisvaaleja. Valtuusto päätti tammikuussa 1918 
yksimielisesti "olla jättämättä laivaa myrskyssä" ja katsoa velvollisuudekseen jatkaa toimintaansa. 

Viimeisessä "vanhassa" valtuustossa oli vanhasuomalaisella puolueella yhdeksän paikkaa, 
nuorsuomalaisilla seitsemän ja ruotsalaisilla neljä paikkaa sekä sosialisteilla vain yksi edustaja. 

Unhot pyörittävät kunnallishallintoa 

Räätälinliikettä pitänyt Unhon pariskunta Myllykadulta oli yhteiskunnallisesti aktiivinen ennen ka¬ 
pinaa ja toimi keväällä 1918 merkittävissä asemissa punaisessa kunnanhallinnossa. Ilma Unho, 
joka toimi miehensä liikkeessä vaatteiden pesijänä ja silittäjä, oli työväenyhdistyksen pitkän lin¬ 
jan jäsen jo vuodesta 1902 lähtien. Hän oli ehtinyt ennen vallankumoushanketta osallistumaan 
jo vuoden 1905 suurlakkoon. Molemmat olivat aatteellisesti tiukkoja, Ilma ehkä vielä jyrkemmin. 
Punaisten vallattua kaupungin Unhon pariskunta otti suurimman vastuun kunnallishallinnon jär¬ 
jestämisestä, kun punaiset olivat erotettaneet lailliset valtuusmiehet ja rahatoimikamarin virkaili¬ 
jat. Räätäli Unho oli punaisen hallinnon aikana kunnanneuvoston puheenjohtaja ja Ilma-puoliso 
sihteeri. Kunnanneuvosto otti hoitaakseen aiemmat valtuuston tehtävät. Ilma oli lisäksi köyhäin¬ 
hoitohallituksen jäsen ja kirjuri. Molemmat olivat kiistatta aatteellisesti punaisia; ja heidät tuo¬ 
mittiin kuritushuonerangaistukseen valtiopetoksesta ja avunannosta vallankumoushankkeeseen. 
Ilma Hellstenillä oli ennen avioitumistaan Kaarlo Unhon kanssa poika, 1906 Uudessakaupungissa 
syntynyt Kaino Ilmari. Ilmari Unhosta tuli sittemmin suomalaisen elokuvan huomattavimpia tekijöi¬ 
tä. Vanhempiensa punaisesta perinnöstä ei ollut hänelle herunut edes häivähdystä - pikemminkin 
päinvastoin. Käsikirjoittaja-ohjaaja Unho oli hyvin oikeistolainen ja toimi 1930-luvulla aktiivisesti 
äärioikeistolaisen Isänmaallisen Kansanliikkeen toiminnassa. Unho oli IKL-puoleen piirijohtajana 
ja sen äänenkannattajan Karjalan Suunnan vastaava toimittaja. Unho osallistui 1950-luvulla sisäl¬ 
lissodan tapahtumia kuvaavan elokuvan "1918 - mies ja hänen omatuntonsa" käsikirjoittamiseen, 
mutta kielsi nimensä käytön elokuvan esittelytiedoissa. 

PUNAISTEN TEKEMÄT MURHAT 


Metsänvartija Väinö Jaakkola vietiin 
morsiamensa luota 

Ensimmäisen tulopäivän iltaan mahtui valkoisten 
etsintöjen joukkoon ensimmäinen kaupungissa 
tapahtunut punaisen terrorin tapaus. Uudenkau¬ 
pungin kaartin 1. komppaniaan sittemmin liitty¬ 
nyt räätäli Frans Aaltonen kuvaa helmikuisen illan 
tapahtumia yksityiskohtaisesti (kertojana Aalto¬ 
nen): 

"... Kapinan aikana seisoi eräänä iltana (sa¬ 
mana jolloin vieraita punakaartilaisia oli tullut 
kaupunkiin)Työväentalon kohdalla kadulla noin 
klo 8-9 välillä. Tällöin 4 kivääreillä varustettua, 
kertojalle tuntematonta miestä, oli tullut kertojan 
luo ja kysynyt, että tietääkö ja tunteeko kertoja 
jotakin Sillanpää ja Vesivalo nimistä miestä ja 
tietääkö kertoja missä on piirimielisairaala. Tä¬ 
hän kertoja vastasi tietävänsä piirimielisairaalan, 
jolloin miehet pyysivät kertojaa johtamaan hei¬ 
dät mainittuun sairaalaan, jonka kertoja tekikin. 
Sairaalassa menivät sairaalan keskellä olevaan 
rakennukseen, koska siinä näkyi valoa ja kolkutti¬ 
vat ovelle, jolloin eräs nainen (ylihoitaja) tuli ulos. 
Kertojan mukana olleet miehet kysyivät, missä 
Sillanpää asuu, johon nainen vastasi tulevansa 
näyttämään ja lähti mukaan. Pihamaalla huomasi 
nainen, ettei hänellä ollut takkia päällään ja lähti 
sitä noutamaan erään kiväärimiehen seurates¬ 
sa sisälle mukana. Sieltä tulivat molemmat ulos 
mukanaan eräs mies, joka oli ollut sisällä naisen 
luona ja ilmoitti tämä kysyttäessä nimekseen 
Jaakkola.Tällöin miehet selittivät, ettei heillä ole 
Jaakkolan kanssa mitään tekemistä ja käskivät 


Jaakkolan mennä takaisin sisälle, jonka Jaakko¬ 
la tekikin. Nainen seurasi miehiä ja näytti missä 
Sillanpää asuu, jolloin miehet menivät kertojan 
kanssa sisälle ja kysyivät onko Sillanpää kotona. 
Täällä ollut rouva ja tyttö vastasivat, ettei ole ko¬ 
tona, vaan että hän on toisessa rakennuksessa. 
Tämän rakennuksen näytti rouva tai tyttö, kerto¬ 
ja ei tarkoin muista. Miehet menivät sisälle sii¬ 
henkin rakennukseen ja löysivät sieltä Ahlbergin, 
jonka toivat ulos tullessaan ja kysyivät kertojalta 
onko mies Ahlberg ja mikä mies Ahlberg on, jol¬ 
loin kertoja myönsi tuntevansa Ahlbergin, sekä 
selitti, että hän on kauppa-apulainen. Samaan ai¬ 
kaan oli sairaalaan saapunut toinen joukko mie¬ 
hiä ja pyrkivät sisälle erääseen toiseen rakennuk¬ 
seen, josta tulivat hetken kuluttua saman joukon 
luo, jossa kertoja oli ja tiedustelivat ketä miehiä 
heillä oli mukana, jolloin kertoja vastasi, että ne 
olivat Ahlberg ja Jaakkola.Tähän miehet sanoivat 
heitä juuri etsivänkin. Näiden viimeksi tulleiden 
miesten mukana oli myöskin Valli ja tuli kertoja 
siihen käsitykseen, että Valli oli miehet tuonut 
sairaalaan, sillä eivät vieraat miehet olisi sinne 
osanneet muuten pimeässä. Pihamaalla alkoivat 
viimeksi tulleet miehet tutkia Ahlbergia ja Jaak¬ 
kolaa, ja kertoja lähti samojen miesten kanssa 
kaupunkiin, jotka oli sairaalaan vienytkin. Kun 
pääsivät muutaman metrin sairaalasta, tuli Valli 
kertojan kanssa puhelemaan ja jäi joukkoon, sekä 
kulki mukana aina kaupunkiin saakka. Blasiehol- 
mankatu 2:n kohdalle saavuttua kuulivat 4 perät- 
täin ammuttua laukausta takaapäin, laukauksista 
välittämättä jatkoivat matkaansa kaupunkiin. Ker¬ 
toja meni kotiinsa ja Valli todennäköisesti miesten 

mukana työväentalolle. Jälkeenjääneitä miehiä ei 
enää nähnyt. Kertoja on varma, ettei Valli voinut 
olla ampujien joukossa, koska hän koko matkan 
tuli ensimmäisten joukossa kaupunkiin." 

Lounais-Suomen Piirimielisairaalan ylihoita¬ 
ja Olga Peltomäki varmensi kuulustelussa, että 
Valli oli ollut toisen punakaartilaisjoukon op¬ 
paana, joka sama joukko vei mukanaan kertojan 
sulhasen metsänvartija Väinö Jaakkolan ja kaup- 
pa-apulaisen Jussi Ahlbergin. Kertoja ei murha- 
tapahtumaa nähnyt, eikä näin ollen tiedä kertoa, 
ottiko Valli osaa ampumiseen, tai ei. Mainitsi, että 
yleensä koko joukko esiintyi hävyttömästi ja san¬ 
gen uhkaavasti sairaalassa ollessaan. 

Jussi Ahlberg selvisi ampumisesta 

Kauppa-apulainen Jussi Ahlberg, joka toipui haa- 
voittumisestaan, pääsi myöhemmin esittämään 
oman versionsa tapahtumista: 

"Helmikuun 11. päivän 1918 iltana vangitsi¬ 
vat punakaartilaiset V. Jaakkolan ja kertojan Lou¬ 
nais-Suomen Piirimielisairaalassa. Pihalla tapasi 
kertoja K. Vallin sekä suuremman joukon vieraan 
paikkakunnan punakaartilaisia, jotka muka kuu¬ 
lustelivat meitä pihalla ja syyttivät meidän kuulu¬ 
van lahtareihin ja näyttelivät kivääreitään maini¬ 
ten, että tässä ovat lahtareiden leipäkortit ja vielä 
vaativat meidät ilmoittamaan toverimme Paul 
Nikanderin olinpaikan. Minä, joka olin hyvä, oike¬ 
astaan lapsuuden tuttava K. Vallin kanssa, pyysin, 
että hän olisi vienyt meidät tai että olisi meidän 
sallittu itse suksilla saapua punaisten esikuntaan, 
mutta kumpaakaan ehtoa ei sallittu, vaan osa vie¬ 
raista punakaartilaisista lähti pois vieden F. Aalto¬ 
sen sekä K. Vallin mukanansa ja meidät jätettiin 


vieraitten kuljetettaviksi. Kun oli ehditty pari- tai 
kolmesataa metriä sairaalasta ampuivat kuljetta¬ 
jat takaapäin. 

V. Jaakkola lähti heti juoksemaan ja minä 
haavoituin oikean käden lihaksesta ja kaasin heti 
itseni. Ampujat juoksivat Jaakkolan perässä ja 
ampuivat, jolloin Jaakkola kaatui vähän matkaa 
minusta. Sen jälkeen tuli pari miestä Jaakkolan 
tykö ja puhuivat keskenään minun vieressäni, 
että kyllä kai tuokin perkele jo on kuollut, mut¬ 
ta toinen sanoi, että ammutaan varoiksi, jonka 
jälkeen myös ammuttiin aivan heti minua uudel¬ 
leen. Sen jälkeen kuljetettiin minut tien viereen 
ja peitettiin lumella. Heti kun ampujat poistuivat, 
niin lähdin minä myös takaisin sairaalaan, jossa 
sain ensiavun hoitajilta. K. Valli ja F. Aaltonen ei¬ 
vät olleet joukossa kun meidät ammuttiin, vaan 
oli heidät lähetetty edeltäpäin kaupunkiin." 

Väinö Saarnin muistelemana samasta tapa¬ 
uksesta: "Olivat saaneet ilmoituksen, että siellä 
on kaksi lahtaria. He löysivät sieltä metsänvarti¬ 
jan (Jaakkola) ja kauppias Aalperin (kauppa-apu¬ 
lainen Ahlberg), joka muutti sitten nimensä Aisa. 
Kun punaset lähtivät kuljettamaan heitä kaupun¬ 
kiin, niin ampuivat he kuljetettavansa siinä ny¬ 
kyisen aseman asuntorakennuksen paikkeilla. 
Sillä silloinen tie meni siitä Lokalahteen ja mie¬ 
lisairaalaan. Aamulla tuli tietoja, että siellä on 
ammuttu yksi mies. Minäkin menin katsomaan 
ja siellä makasi metsänvartija Jaakkola selällään, 
pää oli pientä mäntyä päin, kauniisti makasi sii¬ 
nä. Veri oli tullut kravattinauhan alta, joka oli 
kovin noussut ja siihen jäätynyt. Sitten kuultiin, 
että Aalperin Jussi on päässyt mielisairaalaan 
kömpien yli peltojen. Hän oli saanut osuman kä¬ 
teensä ja teki itsensä kuolleeksi. Olivat vaan pot¬ 
kineet lunta päälle ja puhuneet, että kyllä se jo 

kuoli. Kun punaset lähti niin hän lähti kömpimään 
sairaalaan, jossa sitten sidottiin hänen kätensä. 
Heillä oli siellä morsiamensa, joita olivat katso¬ 
massa, kun heidät pidätettiin. Muistan kun olin 
katsomassa Jaakkolan ruumista, niin en pitkään 
aikaan saanut nukuttua yksinään, vaan täytyi 
mennä äitin taakse. Kun oli aina vaan Jaakkolan 
muoto silmissä'.' 

Valli oli murhajoukosta tuntenut ainoastaan 
yhden eli urheilija Atte VuorenTurusta. Vallin mu¬ 
kanaolon todisti myös hoitajatar Selma Leivo. 
Jaakkolan murhaan ja Ahlbergin murhayrityk¬ 
seen ei koskaan löytynyt tekijöitä. Vallin mukana¬ 
olo viittaa Lehtimäen sakkiin. 


8 


Tuloiltana ryhtyivät innokkaimmat paikka¬ 
kuntalaiset pyrkimään punakaartiin.Tarkoitus oli 
muodostaa kaupunkiin oma kaarti ja sitä varten 
työväentalolle kerääntyi aktiivisimpia vallanku¬ 
mouksen kannattajia. 

11.2 jäseneksi kirjoittautuneita on hiukan tois¬ 
takymmentä.Työväen talon tunnelmat tuloiltana 
olivat siinä määrin riehakkaita, ettei varsinaises¬ 
ta paikalliskaartin perustamisesta tullut mitään, 
päätökset hukkuivat yleiseen hälinään ja Uuden¬ 
kaupungin oman punakaartin esikunnan ja jou¬ 
kon muodostus jäi alkavan viikon tehtäviksi. 

JUHO TAIPALE TAPETTIIN POIKIENSA TAKIA 


Samaisena helmikuun 12. päivänä Uudestakau¬ 
pungista lähteneet punakaartilaiset menivät pai¬ 
kallisten punaisten opastamina Kalannin etelä- 
kulmilleTaipaleen yksinäistaloon. 

Talon isäntä JuhoTaipale oli hoitanut kotiti¬ 
laansa kaikkiaan vajaan neljän vuosikymmenen 
ajan ja hän osallistui myös moniin kunnallisiin 
luottamustehtäviin Kalannissa. 

Punakaartilaiset vaativat häntä kertomaan 
poikiensa piilopaikat, koska näiden tiedettiin ole¬ 
van "lahtareina" Lopputulos tästä "kuulustelus¬ 
ta" oli kauhea. JuhoTaipale ammuttiin oman tu¬ 
pansa penkille. 

Talo ryöstettiin 

Eikä isännän tappaminenkaan riittänyt näille pu¬ 
nakaartilaisille. Murhattuaan Juho Taipaleen he 
veivät hänen sormestaan kultasormuksen ja tas¬ 
kusta rahat. Lisäksi ryöstäjät ryöstivät talosta 200 
kiloa heiniä, rekivällyt, liinavaatteita, talon tyt- 
tären rahat sekä kolme kultaista korvarengasta. 


Tämä selviää JuhoTaipaleen pojan EmilTaipaleen 
sodan jälkeen tekemästä vahinkoilmoituksesta. 
Ryöstetyn omaisuuden arvo oli kaikkiaan 726 
markkaa. 

Emil Taipale toimi joukkuepäällikkönä Ahve¬ 
nanmaalla ja Satakunnan rintamalla. Hänellä oli 
sodan jälkeen selvä käsitys isänsä murhaajista: 
"Tämän työn tekivät tuntemattomatTurun jouk¬ 
kojen miehet, opastajana oli ulkona vartioiva Viljo 
Abrahamsson Santtion kylästä" 

Punaisten oma Turun vallankumousoikeus 
tuomitsi punakaartilaisen Aku Koskisen Juho 
Taipaleen ampumisesta neljän kuukauden kuri- 
tushuonerangaistukseen. Virallisestihan punais¬ 
ten johto toisinaan tuomitsi tällaiset murhat. 

Uudenkaupungin Sanomien uutisen (11.5. 
1918) mukaan tuomiota ei olisi kuitenkaan pantu 
täytäntöön.Toisen tiedon mukaan Aku Koskinen 
päästettiin joka tapauksessa vapaaksi vähän en¬ 
nen punaisten pakoaTurusta. 

MJ 

YRJÖ TUOMOLA PALASI AHVENANMAALTA KUOLEMAAN 


Kalannin Kytämäestä kotoisin ollut 17-vuotiasYrjö 
Tuomola oli talollisen lesken ainoa poika. Hän oli 
lähtenyt Uudenkaupungin retkikunnan mukana 
Ahvenanmaalle, mutta palannut kesken matkan 
takaisin kotiin. Muitakin kalantilaisia oli palannut 
kotikyläänsä ja he piiloutuivat punakaartin pelos¬ 
sa kuka mihinkin.YrjöTuomola oli sanonut, ettei 
hän ole tehnyt mitään pahaa ja siksi hän ei osaa 
myöskään pelätä mitään pahaa. 

Illallispöydästä kuoleman kitaan 

Helmikuun 12. päivän illalla hän oli kotonaan kai¬ 
kessa rauhassa illallispöydässä. 

Kalantilainen Siiri Pietilä joutui yllättäen tä¬ 
män tapahtuman todistajaksi tullessaan vierailul- 
leTuomolan taloon. Hän on myöhemmin kertonut 
järkyttävästä illasta seuraavasti: 

"Olimme kaikki pahaa aavistamattomia. Is¬ 
tuin penkille Rauha-tytön viereen ja siinä istui 
myös talon vaari KustaaTuomola. Pöydän takana 
istuiYrjö ja emäntä kantoi ruokia pöytään.Yhtäk¬ 
kiä kuului liikettä ulkoa. Porstua kolisi, ovi aukeni 
ja joukko punakaartilaisia syöksyi sisään, noin 7-8 
miestä. Kaksi asettui heti pöydän ääreen vasta- 
päätäYrjöä, pistoolit ampuma-asennossa, ja aloit¬ 
tivat kuulustelun.Toiset työntyivät kamareihin ja 
vinttiin muka aseita etsimään, joita ei tietenkään 
löytynyt talosta, jossa ei metsästystäkään harras¬ 
tettu. Rauha-sisko alkoi itkeä ääneen ja emäntä oli 
hätääntynyt ja koetti jotain selittää. Puolittain raa¬ 
haten he veivätYrjön pöydän takaa ja komensivat 
mukaansa. Vanha vaari nousi penkiltä polvet va¬ 


visten, otti naulakosta päällystakin ja puki pojan 
päälle sanoen: Kun siellä on niin kova pakkanen. 

Seurasimme ulos kaikki ja kuun valossa re¬ 
kien vieressä näimme seisoskelevan pari paikka¬ 
kunnan nuorta miestä, jotka emäntä heti tunsi. 
Nämä olivat oppaina näille, joiden sanottiin ole¬ 
van Forssasta taiTurusta tai mahdollisesti jostain 
kauempaakin. Kulkue lähti kohti Uuttakaupunkia 
ja läheisen Hakalan torpan luota maantieltä kuu¬ 
luivat ensimmäiset laukaukset. 

Seuraavan viikon jokaisena päivänäTuomo- 
lan emäntä ajoi hevosellaan etsimään poikaansa. 
Joidenkin asiaa seuranneiden viittauksista hän 
viimein löysi hautausmaan takaa ainoan poikan¬ 
sa pistimillä silvotun ruumiin.Tällä äidillä olivat 
teräksen vahvat hermot. Kukaan ei muista hänen 
itkeneen. Ehkä hän piti itkunsa salassa.Toki sen¬ 
tään omaiset saivat haudata ruumiit. Sen ajan 
hautausmaan kiviaidan takana marssivat puna¬ 
kaartit kiväärit olalla." 


"Hirveästi pistettynä" 

Toisen tiedon mukaanYrjöTuomolan tuskanhuu¬ 
dot kuuluivat pitkin matkaa kauas, kun häntä vie¬ 
tiin kohti kaupunkia. 

Hänet löydettiin lopulta siis Uudenkaupungin 
hautausmaan luota ns. leikkaushuoneen kohdalta 
"hirveästi pistettynä'' ammuttuna ja ryöstettynä. 
Murhatyön tekijäksi epäiltiin myöhemmin lehti¬ 
kirjoituksessa Viljo Abrahamssonia Santtiolta. 

MJ 


239 




1918 


LAURI ZENGER JA MAX KANDELIN MURHATTIIN 
UUDENKAUPUNGIN SAARISTOSSA 


Salmen kartanon nuori isäntä Lauri Zenger mur¬ 
hattiin sata vuotta sitten helmikuussa kylmäve¬ 
risesti Uudenkaupungin lähisaaristossa. Hänen 
äidilleen Marialle ilmoitettiin myöhemmin, että 
voi hakea poikansa ruumiin jäältä. 


Lauri Zenger ja hänen puolisonsa Sally olivat 
molemmat 25-vuotiaita. Sally jäi paitsi leskeksi 
myös kolmen alle kaksivuotiaan lapsen yksin¬ 
huoltajaksi.Tytär Margit oli 2-vuotias, poika Paul 
puolivuotias ja Sally odotti kolmatta lasta, joka 
sai aikanaan nimekseen Lasse. 



Lauri Zenger oli innokas automies. Hän hankki Uudenkaupungin ensimmäisen henkilöauton Hubmobilen vuonna 1913. Ra¬ 
hat auton ostamiseen 20-vuotias Lauri Zenger sai lainaksi äidiltään ja isältään. Zengerin Hubmobile toimi myös Uudenkau¬ 
pungin ensimmäisenä taksiautona kuljettajanaan Kaarlo Stählberg. Kuva Kaarina Junnilan arkisto. 

Nuoren perheen joulu Salmen 
kartanossa vuonna 1916. Sally 
ja Lauri Zenger sylissään 
Margit-tytär. 

Kuva Kaarina Junnilan arkisto. 

Matkalla Ahvenanmaalle 

Kartanon isäntä Lauri Zenger osasi pelätä henken¬ 
sä edestä, kun punakaarti oli tulossa valtamaan 
Uuttakaupunkia helmikuun alkupuolella 1918. 
Hän piilotteli ensin vastapäätä Salmen kartanoa 
tien toisella puolella sijaitsevassa sukulaistalossa 
Lepolassa.Talon vintillä oli huone salaoven taka¬ 
na. Hän päätti kuitenkin hylätä piilonsa ja lähteä 
kohti Ahvenanmaata. 

Mahdollisia selityksiä Ahvenanmaalle suun¬ 
tautuneelle pakomatkalle on esitetty ainakin kak¬ 
si. Toisen mukaan hän olisi pyrkinyt vaimonsa 
Sallyn sukulaisten luo Finnströmin pitäjään.Toi¬ 
sen teorian mukaan hän yritti päästä jälkikäteen 
mukaan Uudestakaupungista lähteneiden suoje¬ 
luskuntalaisten joukkoihin. Hänen mukanaan pa¬ 
komatkalla oli uusikaupunkilainen kauppatieteen 
ylioppilas Max Kandelin. 


Pakomatka päättyi Vähä-Vehakseen 

Lauri Zengerin pakomatka päättyi kuitenkin jo 
Uudenkaupungin saaristossa Vähä-Vehaksen saa¬ 
ressa. Punakaartin murharyhmä tavoitti hänet ja 
hänen ystävänsä Max Kandelinin helmikuun 13. 
päivän iltana ilmeisen ilmiannon seurauksena Vä¬ 
hä-Vehaksen torpasta. 

Asiakirjoista löytyvän tiedon mukaan Juho 
Rahikka toi punakaartin esikuntaan tiedon, että 
"lahtareita on Vähä-Vehaksen torpassa" Juho Ra¬ 
hikka oli Uudenkaupungin maalaiskunnassa syn¬ 
tynyt 30-vuotias kivityömies. Komppanian pääl¬ 
likön Otto Salmelan määräyksestä lähtivät Juho 
Kustaa Koskinen, 0. Saarinen, Kalle E. Penttinen 
ja Jokinen noutamaan miehiä. Miehet kuuluivat 


Salmen kartanon 
omistaja 

Lauri Zengerin kuolinilmoitus Uudenkaupungin Sanomissa 
toukokuun 4. päivänä 1918. 

helsinkiläiseen kivityömieskomppaniaan. Heistä 
Penttinen oli kotoisin Kalannista, mutta kivitöissä 
Helsingissä. 

Oppaana oli seppä Salonen Lepäisiltä.Tämä 
Emil Anders Salonen, 28 v, oli tosin kirjoilla Tu¬ 
russa, mutta asui Lepäisillä Kaukolassa. Hänen 
puolisonsa oli 27-vuotias Signe Sofia Lepäisten 
Junttilasta. Heillä oli ollut yhteinen lapsi Kerttu 
Signe, joka oli kuitenkin kuollut kahden viikon 
ikäisenä vuonna 1913. 


Operaatiossa oli siis kyse helsinkiläis-uusi¬ 
kaupunki laisesta yhteistyöstä. 

Juho Kustaa Koskinen on kuulusteluissa ker¬ 
tonut, että vangitsemismatkalle saaristoon lähti 
aamulla kuusi aseistettua miestä kahdella hevo¬ 
sella. Kun he saapuivat Vähä-Vehakseen Lindber¬ 
gin torpalle, tuli sen väki ovelle vastaan ja tervehti 
seppä Salosta vanhana tuttavana. Vähä-Vehaksen 
torppa kuului Sundholman kartanon alueisiin ja 
torpan isäntänä oli Nestor Lindberg. "Salonen ja 



Salmen kartanon verannalta sisällissodan jälkeen vuonna 1921 otettu kuva. Oikealla Lauri Zengerin leski Sally Zenger ja 
vasemmalla hänen isänsä JohannesThomasfolk. Lapset rappusilla ovat Margit, Paul ja Lasse, joka syntyi vasta isänsä kuo¬ 
leman jälkeen. Kuva Kaarina Junnilan arkisto. 

toisessa reessä ollut uusikaupunkilainen terveh¬ 
tivät tuvassa olevia herroja ja käskivät heitä tulla 
kaupunkiin''Koskinen kertoi. 

Jäälle ammuttaviksi 

K.V. Kaukovallan kirjoittaman Uudenkaupungin 
historian mukaan Lauri Zenger ja Max Kandelin 
tuotiin vangitsemisen jälkeen kaupunkiin VPK:n 
talon kellariin. Parin päivän vankeuden jälkeen 
heidät vietiin 15. päivän vastaisena yönä jäälle ja 
tapettiin Ison ja Vähän Vilissalon välisellä jäällä, 
toisen tiedon mukaan Nuhjan saaren lähistöllä. 

Toinen versio Lauri Zengerin viimeisistä vai¬ 
heista on sellainen, että hänet tuotiin Vähä-Vehak- 
sen saaresta suoraan punakaartin esikuntaan AIi- 
sellekadulle ja kuulustelujen jälkeen kuljetettiin 
lähisaaristoon tapettavaksi. Murhapäivä olisi sen 
mukaan siis 13.2., mikä pitänee paikkansa. 

Samainen Juho Kustaa Koskinen on kuulus¬ 
teluissa kertonut, että hänelle tuotiin illalla sana, 
että "oli laitettava hevonen kuntoon oitis'.' Hän 
oli ajanut punakaartin esikuntatalon eteen, jossa 
odottivat vangit ja kaksi muuta miestä, joista toi¬ 
nen oli kivityömies Jokinen ja toinen aamulla mu¬ 
kana ollut uusikaupunkilainen, ei Salonen. "Uusi¬ 
kaupunkilainen sanoi, että viedään ammuttaviksi'/ 
Jäällä ajettaessa punakaartilaiset seisoivat jalak¬ 
silla. Kun oli ajettu jäällä noin kolme kilometriä, 
käskettiin vankien nousta ja lähteä kävelemään 
edellä. "Katselin, kun miehet ampuivat noin 4-5 
metrin päästä ja kuolivat heti pään läpi ammut¬ 
tuina. Ruumiita ei rosvottu, sillä esikunnassa oli 
heiltä otettu arvoesineet pois. Toisena päivänä, 
kun lähdettiin Poriin, sain Zengerin palttoon ja 
hanskat" Juko Koskinen kertoi kuulusteluissa. 


Salonen ja Rahikka ammuttiin 

Emil Salonen lähti myöhemmin Uudenkaupungin 
punakaartin mukana pakomatkalle. Kerrotaan, 
että hän oli matkalla Laitilan apteekkarilta pak¬ 
ko-otetulta autolla, kun kaikki muut olivat liikkeel¬ 
lä hevoskyydillä tai jalkaisin. Kaikki muut Uuden¬ 
kaupungin punaiset vangittiin Lahden tienoilla 
30.4. - 1.5., mutta Salonen Heinolassa toukokuun 
5. päivänä. Hänet teloitettiin samana päivänä. 

Punakaartin esikunnan jäsen Juho Rahikka 
kuoli maaliskuun 15. päivänä punaisten välises¬ 
sä ampumavälikohtauksessa Uudenkaupungin 
torilla. Punaiset olivat juopotelleet löydettyään 
kaupungin viinavaraston, jolloin asiasta oli tullut 
riitaa järjestyspäällikkönä toimineen J.H. Jokisen 
kanssa.Tilanne kärjistyi aamuyöllä kello 3-4, jol¬ 
loin torilla ammuskeltiin ja Juho Rahikka sai kuo¬ 
lettavan osuman yhteislyseon seinustalla. 

Suojeluskuntalaisuus syynä 

Mikä sitten oli syynä Lauri Zengerin joutumiseen 
murhattavien listalle? 

Jossakin muualla syyksi olisi saattanut riittää 
jo se, että hän oli kartanon omistaja.Tässä tapauk¬ 
sessa varsinainen syy lienee ollut se, että hän oli 
suojeluskunnan jäsen ja hän oli ollut hankkimas¬ 
sa aseita suojeluskuntalaisille. Lisäksi hän olisi 
ollut mukana pidättämässä niitä kuutta uusikau- 
punkilaista työväen johtomiestä, jotka suojelus¬ 
kuntalaiset veivät mukanaan Ahvenanmaalle. 

Yhden tiedon mukaan Lauri Zenger olisi ol¬ 
lut mukana siinä vakkasuomalaisten lähetystös¬ 
sä, joka kävi syksyllä 1917 Turussa vaatimassa 
vangitun maaherra Collanin vapauttamista ja 

uhkaamassa punaisia muuten elintarvikkeiden 
luovutuslakolla.Tieto kertoo edelleen, että turku¬ 
laiset punakaartilaiset olisivat jo silloin merkin¬ 
neet miehiä murhattavien listalle.Tämän tiedon 
todenperäisyydestä ei ole kuitenkaan mitään var¬ 
muutta. 


Max Kandelin opiskeli kauppakorkeakoulussa 

Max Kandelinin kohdalla on mainittu mahdolli¬ 
sena syynä kuolemantuomion langettamiseen 
se, että hän olisi kulkenut Helsingistä punakaar¬ 
tilaisen passilla. Näin kirjoitettiin ainakin Uuden¬ 
kaupungin Sanomissa 9.1.1919, mutta heti perään 
lehdessä todetaan, että "tieto on toteamaton'.' Vai 
onko niin, että Max Kandelinin kohtaloksi koitui 
se, että hän oli pakomatkalla ystävänsä Lauri Zen- 
gerin kanssa? 

Samassa kirjoituksessa todetaan, että Lauri 
Zengerin ja Max Kandelinin murhat ovat olleet 
"yksityisetsivätoimiston huostassa',' mutta niitä 
ei ollut pystytty ainakaan siihen mennessä sel¬ 
vittämään. 

Max Kandelin oli kuollessaan 21-vuotias. 
Hän oli valmistunut ylioppilaaksi yksityisoppi¬ 
laana Uudenkaupungin yhteislyseosta vuonna 
1916. Hänen isänsä oli kauppias Johan Kande¬ 
lin, joka oli yksi kolmesta osakkaasta kaupungin 
tunnetussa kauppaliikkessä "Kandelin, Honkain 
& Lindqvist" eli "Kolme herram puodissa'' ku¬ 
ten se kaupunkilaisten keskuudessa tunnettiin. 
Myös Max Kandelin oli ilmeisesti hakeutumassa 
kaupalliselle alalle, sillä hän oli toiminut kaup- 
pa-apulaisena isänsä liikkeessä ja opiskeli kaup¬ 
pakorkeakoulussa, kun hänen elämänsä päättyi 
kylmäverisen murhan uhrina. 



Max Kandelin oli nuori kauppatieteen ylioppilas, joka oli 
saanut ylioppilaslakin Uudenkaupungin Yhteislyseosta 
vuonna 1916. 

Max Kandelin ehti toimia kauppa-apulaisena Koulukadulla sijainneessa Kandelin, Honkain & Linden -liikkeessä (oikealla). 
Yksi tämän "Kolme herram puodin" omistajista oli hänen isänsä Johan Kandelin. Kuva Uudenkaupungin museo. 

Max Kandelinin kuolinilmoitus Uudenkaupungin Sano¬ 
missa 30.4.1918. 

Hänen muistokirjoituksessan Uudenkaupun¬ 
gin Sanomissa todettiin näin: 

"Tuntuu unennäöltä, kun ajattelee, että olet 
poissa toveriesi keskeltä. Kun unelmoit kauniita 
päiviä armaalle Suomellemme, kun sen eteen 
tahdoit Sinäkin kortesi kantaa, silloin hiipi mur¬ 
hamies kintereilläsi. Senkö palkan sait! Kauhean 
kidutuksen, Eipä murhamies tahtonut sitä tar¬ 
peeksi, että olisi heti Sinut kuoliaaksi pistänyt. 
Veri vuosi - mutta veri vuosi isänmaan tähden. 
Se vaati Sinunkin kukoistavan elämäsi. 

Me seisomme mykkinä haudallasi, emmekä 
ymmärrä muuta kuin että niin oli Jumalan tahto." 

MJ 


Lähteet: 

• Valtiorikosoikeuden asiakirjat 

• Uudenkaupungin Yhteislyseo 1895-1920, toim. Matti 
Viitakari, Uusikaupunki 1920. 

• Uudenkaupungin Sanomat 


247 






1918 


SANTERI JALAVA, WILHELM AALTONEN, TURE SILFVERBERG JA 
WILHELM AALTO MURHATTIIN MAANTIELLÄ 


Uudenkaupungin suojeluskunnan lähdettyä pant- 
tivankeineen Ahvananmaalle, vallitsi kaupungis¬ 
sa muutaman helmikuisen talvipäivän ajan hyvin 
painostava, pelokas ja odottava tunnelma. 

Punaisiin lukeutuva väestö loi valkoisiksi 
miellettyihin verhottuja, pilkallisia ja uhkaaviakin 
katseita heitä kaduilla ja arkisissa toimissa koh¬ 
datessaan. Uusikaupunki oli eräänlainen avoin 
kaupunki, vailla selkeitä vallanpitäjiä, punaisten 
vallassa jo olevassa eteläisessä ja lounaisessa 
Suomessa. 

Epätietoisuutta ei kuitenkaan kestänyt kauan. 
Maanantaina 11.2. Itätullista lähestyi kaupunkia 
hiihtämällä kolme punaisten joukkojen tieduste¬ 
lijaa, punaiset rusetit kiväärin piipuissa ja aseet 
uhmakkaasti selässä. Heitä ei häiritty millään 
lailla ja he saivat aivan rauhassa ottaa haltuunsa 
puhelinkeskuksen. 

Muutaman tunnin kuluttua karautti punaisten 
pääjoukko kaupunkiin Alistakatua pitkin ammus¬ 
kellen ilmaan ja jopa ikkunoihin, hurjasti karjuen 
ja kiljuen villin intiaanijoukon tapaan. 

Joukkion kärjessä ratsasti kaupunkilaisten 
hyvin tuntema Taju, Alfred Saari, paikkakunnal¬ 
la aikaisemmin vaikuttanut lupaava urheilija ja 
kovanaama. Vahvasti aseistautuneena ja brow- 
ning-pistoolia uhkaavasti kädessä heiluttaen. En¬ 
simmäisten joukossa kiinnitti punaisen nauhan 
hattuunsa myös suutari Petteri Aaltonen. 

Molemmat menettivät henkensä myöhemmin 
sisällissodan pyörteissä. Alfred Saari ammuttiin 
pikaoikeudenkäynnin jälkeen Uudessakaupun¬ 
gissa 13.5, Petteri Aaltonen joutui teloitusryhmän 
eteen Hollolan kirkolla toukokuun alussa. 



Kaupunginlääkäri Santeri Jalava vangittiin kesken vastaan¬ 
oton, vietiin VVallilan kellariin ja murhattiin myöhemmin. 
Kuva: Uudenkaupungin museo. 

Kuva on otettu hautausmaan 
kohdalta, tien vastakkaiselta 
puolelta, suunta kohti Haka- 
metsää. Santamontun reunat 
erottuvat. 


Kuva Raumantien varrelta 
autotehtaan kohdalta pohjoi¬ 
sen suuntaan. Keskellä näkyy 
heinittynyttä vanhan Ruonan- 
peräntien tieuraa. Vasemmalla 
näkyy Pajalan rakennuksia. 

Santeri Jalavan ja Wilhelm 
Aaltosen murhapaikka. Kuva: 
Pentti Ahtiainen 


Ruonanperäntie; Kuva on otet¬ 
tu nykyiseltä Ruonanperän- 
tieltä, heti liittymän jälkeen n. 
100 m lounaaseen autotehtaan 
suuntaan kuvattuna. Metsä¬ 
maasto on hiekkaista mänty¬ 
kangasta usean sadan metrin 
matkalta tien varrella. Maata 
on helppo kaivaa. Pajalan - 
autotehtaan tasalla ent. Ruo- 
nanperäntien ympäristössä on 
avokalliota. 

Silminnäkijöiden mieleen ratsastajien tulo ja 
uhmakas käytös jäi loppuiäksi. 

Joukko ratsasti kovaa vauhtia ympäri kau¬ 
punkia kiroillen ja mellastaen, ikkunoita rikkoen ja 
umpimähkään ammuskellen.Tarkoitus oli herät¬ 
tää pelkoa ja kauhua huomattavana vähemmis¬ 
tönä kaupungissa olleiden valkoisia kannattavien 
keskuudessa ja osoittaa myöskin, kenen hallussa 
ehdoton valta oli nyt paikkakunnalla. Henkilöuh- 
reja ei tämä railakas vallannäyttö kuitenkaan vie¬ 
lä vaatinut. Joukko oli suuri, lähes tuhat henkeä. 
Päällikkönä toimi myöhemmin sisällissodassa 
keskeisissä tehtävissä toiminut Verner Lehtimäki. 
Osaston kaartilaiset olivat pääasiassa Turusta ja 
sen ympäristöstä, mutta myös helsinkiläisiä oli 
joukossa. Mukana ratsasti myös viitisenkymmen¬ 
tä venäläistä. 

Ratsu- ja rekihevosia olikin runsaasti, joten 
pelkästään niiden rehu, joukkojen majoitus, huol¬ 
to ja muonitus niukkuudessa nuokkuvalle kau¬ 
pungille oli valtava lisärasitus. 


Vastaanottajia löytyi 

Uudet vallanpitäjät otettiin työväestön keskuu¬ 
dessa valtaosin ilolla vastaan.Työväentalon vahti¬ 
mestarin Knut Palmun Olga-vaimo oli kaupungin 
itätullissa tulijoita vastassa. Hänen miehensä oli 
viety vankina Ahvenanmaalle, ja vankien kohta¬ 
losta ja murhaamisesta liikkui villejä huhuja. Olga 
Palmulla oli huollettavanaan neljä pientä lasta. 

Mutta myös tuulenhaistelijoita löytyi. Meri¬ 
kapteeni Isaksson, yleisesti tunnettu nimellä lisu, 
meni hautausmaan luokse punaisia vastaan ja 
kutsui heitä kotiinsa papusoppaa syömään. Hän 
myös ihmetteli, kuinka kauan työväki antaa her¬ 

rojen olla vallassa. Ne tietysti määräävät, jotka 
kaiken työnkin tekevät. 

Punavankeja sitten myöhemmin Kalarannas- 
sa proomuihin lastattaessa lisu oli tuumannut, 
että nyt on leijona kahleissa ja pysyy. 


Vangitsemiset alkoivat heti 

Jo punaisten tulopäivänä alkoivat myös valkois¬ 
ten vangitsemiset. Monet heistä piileskelivät jo 
ympäröivän maaseudun tai luotojen valkoisiin 
suopeasti suhtautuvien torpissa ja taloissa tai 
suunnittelivat lähtevänsä Ahvenanmaalle lähte¬ 
neen retkikunnan perään. 

Kaupunginlääkäri Santeri Jalavaa oli jo edel¬ 
tävänä iltana kehoitettu poistumaan kaupungista. 
Hän oli ollut yhdessä apteekkari Ekerodden kans¬ 
sa hankkimassa aseita suojeluskunnalle ja tiedet¬ 
tiin sen innokkaaksi kannattajaksi. Pakeneminen 
ei kuitenkaan tullut kuulonkaan, sillä lääkärin va¬ 
lan velvoittamana hänen mielestään oli pysyttävä 
paikoillaan, tuli sitten kapina tai rutto. 

Palovartija Lauri Lipponen oli ollut punaisten 
tuloiltana Vallilassa, ja kuullut Jalmari Lindenin 
sanovan turkulaisille kaartilaisille, että tohtori Ja¬ 
lava olisi heti mentävä vangitsemaan ja ettei yh¬ 
tään armoa olisi annettava ja kaikille porvareille 
olisi tehtävä samalla tavalla. 

Punaisten tuloa seuraavana päivänä tohtori 
Jalava vangittiinkin kesken vastaanoton ja vietiin 
Vallilan kylmään, kosteaan ja pimeään kellariin 
muiden jo pidätettyjen seuraksi. 

Hänen kohtalotovereitaan olivat ainakin kaup¬ 
pias Julius Zachariassen, työnjohtaja Wilhelm 
Aalto, kaupunginpalvelija Wilhelm Aaltonen, por¬ 
mestari H. Söderman ja oikeusneuvos A.Linturi. 

Selli oli hyvin ahdas ja ainoina istuimina oli 
pari pakkilaatikkoa, joilla vangitut voivat istua 
vuorotellen. Vankeja oli jo pahoinpidelty nyrkein 
ja kolhittu kiväärinperillä. Oikea lynkkaustunnel- 
ma vallitsi: Jalmari Linden oli vankeja Vallilaan 
tuotaessa osoittanut kädellään Julius Zacharias- 
senia sanoen, että tuo perkele pitäisi tappaa. 
Vankeja tähdättiin aseilla ja esimerkiksi pulskan- 
puoleista Zachariassenia pilkattiin estotta hänen 
lihavuudestaan sanomalla tuollaisen mahan niel¬ 
leen monta työläistä. 

Käymälää saivat vangit aluksi käyttää kaksi 
kerrallaan, mutta sitten senkin käyttö kiellettiin. 
Kun vankeja oli pidetty pari päivää näissä ala-ar¬ 
voisissa olosuhteissa, siirrettiin heidät kuitenkin 
kaupungin poliisivankilaan. 

Turkulaiset tappajina 

Illalla 19.2. tulivat Uuteenkaupunkiin asekuor- 
maston mukana turkulaiset Erkki Haaksi, Yrjö 
Haaksi, Jussi Vilkas, Urho Suojanen, Lenni Aalto¬ 
nen ja plutoonan päällikkö Erkki Heimo. Aamulla 
myös heidän piti muiden mukana lähteä takaisin 
Mynämäelle, mutta Heimon käskettiin mennä 
esikuntaan ja sai siellä määräyksen lähteä edel¬ 
lä mainittujen miesten kanssa johonkin toiseen 
esikuntaan. Heimo varoitteli miehiä etukäteen, 
sanomalla matkan olevan mahdollisesti vaaral¬ 
linen. 

He jättivät itselleen kolme hevosta, kaksi pa- 
rirekeä ja yhden kirkkoreen. 

Miehet olivat kuluttaneet aikaansa maleksien 
pitkin kaupungin katuja ja menneet puolenpäivän 
aikaan esikuntaan, jossa Heimo oli viipynyt käs¬ 
kynjaolla noin vartin verran. 


Ulos tullessaan hän sanoi saaneensa mää¬ 
räyksen ottaa neljä vankia mukaan: heidät oli käs¬ 
kyn mukaan ammuttava matkalla. 

Esikunnasta ryhmän mukana tullut mies oli 
raatihuoneen ovella huutanut kädessään olleesta 
listasta neljä nimeä. 

Vangit sijoitettiin rekiin siten, että kirkkorekeen 
istuivattyönjohtaja Aalto ja nimismies Silfverberg, 
toisessa reessä istuivat kaupunginlääkäri Jalava 
ja kaupunginpalvelija Aaltonen. Kirkkorekeä ajoi 
joko Erkki Heimo tai Yrjö Haaksi, toista rekeä Jus¬ 
si Vilkas. Miehet lähtivät ajamaan pois kaupun¬ 
gista ja tullessaan lähelle Kallelan tienhaaraa oli 
Vilkas sanonut lähtevänsä ajamaan toista reittiä 
kuin edellä ajava ja kääntynyt ajamaan Varhelan 
tietä. 


Palttoo pois kaupunginlääkäriltä 

Runsaan kilometrin ajettuaan oli Vilkas pysäyt¬ 
tänyt hevosen ja käskenyt Jalavan riisumaan 
palttoonsa: ilmeisesti siksi, etteivät luodinreiät 
turmelisi sitä. Aaltonen oli sitten noussut toiselle 
puolelle rekeä ja Jalava toiselle. 

Vilkas oli käskenyt Jalavan mennä toiselle 
puolelle Aaltosen viereen maantien syrjään. 

Vangit eivät olleet sanoneet koko aikana sa¬ 
naakaan ja surmanlaukaukset kajahtivat välit¬ 
tömästi. Ampujina toimivat Erkki Haaksi, Urho 
Suojanen, ja Lenni Aaltonen: Jussi Vilkas ei 
Haaksen mukaan kuitenkaan painanut liipaisin¬ 
ta. Vilkaksen mukaan Jalava oli Aaltosen tultua 
ammutuksi lähtenyt juoksemaan pakoon, mutta 
luoti oli kuitenkin tavoittanut hänetkin välittö¬ 
mästi. 

Haaksi otti Aaltoselta kellon ja Vilkas veti 
ruumiin jaloista saappaat. Murhatut jätettiin niil¬ 
le sijoilleen ja vainajien kasvot peitettiin lumel¬ 
la. Hevoset käännettiin ja tultiin takaisin valtatiel¬ 
le, jota lähdettiin ajamaan jälleenTurkuun päin. 

Erään mäen päällä miehet olivat kohdanneet 
Erkki Heimon jaYrjö Haahden. Nimismies Silfver¬ 
berg makasi suullaan maantien laidassa palttoo 
yllään. 


Nimismies taisteli vastaan 

Näistä murhista puolestaan Erkki Heimo kertoi 
aikanaan kuulusteluissa. 

Uudenkirkon ja Vehmaan rajalla oli Heimo py¬ 
säyttänyt hevosen ja sanonut odottavansa toisten 
tuloa. Yrjö Haaksi oli ottanut Wilhelm Aallon mu¬ 
kaansa ja lähtenyt kävelemään mäkeä alas. Heimo 
jäi Silfverbergin kanssa seisomaan tien viereen. 
Hetken kuluttua lähtijöiden suunnalta pamahti 
laukaus, jolloin Silfverberg oli tarttunut vartijansa 
kivääriin ja käsirysy alkoi. Pian kuului vielä toinen 
laukaus, jonka jälkeen Haaksi oli juossut mäkeä 
ylös ja käskenyt Heimoa pysymään paikallaan ja 
ampuvansa nimismiestä. Laukauksen jälkeen oli 
Silfverberg tarrautunut Heimoon vielä kovemmin 
kiinni. Haaksi ampui vielä lähilaukauksen, jolloin 
nimismies oli lysähtänyt hengettömänä maahan. 

Samaan aikaan myös muut seurueen jäse¬ 
net saapuivat paikalle ja yhdessä lähdettiin aja- 
maanTurkua päin. Matkalla miehet olivat tulleet 
keskusteluissaan siihen tulokseen, että olisi ollut 
järkevämpää siirtää surmatut vähän kauemmaksi 
tiestä ja pois näkyvistä. Matkalla he olivat men¬ 
neet sisälle Kreulan taloon, jossa heille oli tarjottu 
kahvia. Heimon päässä ollut haava sidottiin. Hän 



Wilhelm Aallon muistokivi maantien varressa. Kuva: Rauno 
Saarinen. 

kertoi talon väelle, että eräs vangeista oli lyönyt 
häntä salaa takaapäin päähän.Teko oli koitunut 
miehelle kuolemaksi. 


Ammattilaisia Nummenpakalta 

Kaikki surmatöihin osallistuneet kuuluivat puna¬ 
kaartin Turun rykmentin 1. pataljoonan kaarina- 
laiskomppaniaan, ja heistä valtaosa asui Num- 
menpakalla. 

Erik Heimo oli syntyisin Kaarinasta ja am¬ 
matiltaan perheellinen mies oli peltiseppä. Urho 
Suojanen oli syntynytTurussa, ja oli ammatiltaan 
viilaaja. 

Erik Haaksi asui Kaarinassa. Perheellinen 
mies oli ammatiltaan rautajyrsijä. Jussi Vilkas oli 
toiminut sepän apulaisena Valtion konepajalla. 

Lenni Aaltosta ei oltu tavoitettu vielä aina¬ 
kaan helmikuussa 1919. 

Suojanen, Haaksi ja Vilkas olivat saaneet jo ai¬ 
kaisemmin valtiopetoksesta useamman vuoden 
kuritushuonetuomiot. Näistä he olivat anoneet 
armahdusta ja esimerkiksi Erkki Haaksi sai van¬ 
kileiriltä ja työnantajaltaan hyvin myötämieliset 
lausunnot. Myöskään Kaarinan suojeluskunnan 
lausunnossa ei ollut mitään raskauttavaa. 

Haaksin alkuperäisessä kuulustelulausunnos¬ 
sa hän luettelee paikkakuntia, joissa mainitsee 
olleensa, jättäen kuitenkin pois Uudenkaupungin 
ja Suinulan, jossa tapahtuiTampereen teknillisen 
opiston oppilaisiin kohdistunut verilöyly jo heti 
sodan alussa. 

Varsinaiset murhatöiden tekijät vaikuttavat 
lausuntojen perusteella olleen tavallisia työmie¬ 
hiä, joiden menneisyydessä ei ollut mitään ras¬ 
kauttavaa. 


Uusikaupunkilainen Helmer Lehtonen oli kut¬ 
sunnoissa kesällä 1918. 

Hän oli asevelvollisuusaikanaan myös var¬ 
tioimassa punavankejaTurussa. Helmer oli mää¬ 
rätty todistajaksi, kun uusikaupunkilainen poliisi 
Yrjö Koskinen oli kuulustelemassa punaisia, joi¬ 
ta epäiltiin helmikuun murhista. Koskinen käytti 
Lehtosen mukaan niin kovaa kättä, että hän läh¬ 
ti ulos, kun nyrkit alkoivat heilua. Kova mäiske 
kävi. Hänelle tuli kuitenkin mieleen, että sisään 
on mentävä, kun kerran todistajaksi on käsketty. 
Koskinen kiroili kovasti, mutta syytetty ei tunnus¬ 
tanut. Saattoi olla syytönkin. Lehtonen paheksui, 
kun sillä tavalla hakataan. 

Uudenkaupungin virkamiehiin kohdistuneet 
murhat alkoivat paljastua vuoden 1918 syksyl¬ 
lä. Uudenkaupungin Sanomien toimittaja Johan 
Sahlberg oli tutkimuksissa aktiivisesti mukana 
ja osallistui myös epäiltyjen kuulusteluihin. Uu¬ 
denkaupungin poliisivankilassa oli 25.9. näissä 
kuulusteluissa mukana myös poliisi Yrjö Kos¬ 
kinen ja vt. poliisikomisario Antti Raanta. Erkki 
Haaksi antoi tässä kuulustelussa tapahtumien 
kulusta lausunnon, johon muut syytetyt pääosin 
yhtyivät. 

Kuolemantuomioista elinkautisia 

Neljä murhiin osallistunutta saivat kuolemantuo¬ 
mion, joka vuodenvaihteessa muutettiin elinkau¬ 
tiseksi kuritushuonerangaistukseksi. Jussi Vilkas, 
joka ei ollut ampunut, selvisi 15 vuodella.vuoden 
1920 yleisessä armahduksessa ei alunperin kuo¬ 
lemaan tuomittuja Haaksin veljeksiä, Heimoa ja 
Suojasta armahdettu. Esimerkiksi Erkki Heimo 
pääsi vapaaksi vasta marraskuussa 1926. 

Lokakuussa 1918 oli Uudenkaupungin Sano¬ 
mat tiennyt myös kertoa, että murhakäskyjen an¬ 
taja, turkulainen punaisten komppanianpäällikkö 
Jussi Helin oli löytynyt. Hän oli piileskellyt Lah¬ 
den vankileirillä, paljastunut ja tuotu Uuteenkau¬ 
punkiin kuulusteltavaksi. 

Helin oli leskimies ja hänellä oli viisi lasta elä¬ 
tettävänä. 

Lehden palstoilla jatkui koko loppuvuoden 
punaisten tekemien murhien ja niiden syiden sel¬ 
vittely. Vaikka syyllisiksi olivatkin osoittautuneet 
turkulaiset, oli kuitenkin ilmiselvää, että jotkut 
paikkakuntalaiset olivat olleet mukana paljasta¬ 
massa terrorin uhreiksi joutuneita. 


Pyhämaalaisten petos 

Paikallislehden mukaan suojeluskunnan kokoon¬ 
tuessa helmikuun alussa Uuteenkaupunkiin mu¬ 
kaan liittyi myös pyhämaalaisia. He seurasivat 
joukon mukana Kustaviin saakka, josta he kuiten¬ 
kin lähtivät pakoon. Lokalahdella kerrotaan näi¬ 
den rintamakarkureiden selvittäneen punaisille 
suojeluskunnan matkaaja aseistusta. 

Sieltä nämä nuorukaiset tulivat takaisin ko¬ 
tikonnuilleen Pyhämaahan ja joutuivat siellä Ju¬ 
holan talon porstokammarissa Frans Salmisen 
kovistelemiksi.Tämä lietolainen teki Pyhämaassa 
myös takavarikkoja. 

Suojeluskunnan myöhemmän lausunnan 
mukaan Salminen oli erittäin vaarallinen, paikka¬ 
kunnan ja naapuripitäjien kauhu: hyvin ansainnut 
ensiluokkaisen tuomion. 

Näitä pyhämaalaisten tiedonantoja pidettiin 
osaltaan virkamiesten murhien taustasyinä, mut¬ 
ta punakaartilla oli kyllä muitakin tietolähteitä 
helposti saatavissa. 


Esa Lahtinen 

MERIKAPTEENI EVALD TOIVONEN MURHATTIIN KIRJEEN TAKIA 


Kuulusteluissa esille tulleen tiedon mukaan pyhä- 
maalainen 31-vuotias merikapteeni Evald Toivo¬ 
nen oli lähettänyt paikalliselle työväenyhdistyk¬ 
selle kirjeen, joka koitui hänen kohtalokseen. 

Kirje liittyy laajempaan kokonaisuuteen. Evald 
Toivosen aloitteesta oli Pyhämaalle perustettu 
syksyllä 1917 suojeluskunta ja hänet valittiin sen 
puheenjohtajaksi. Evald Toivonen laati kolmen 
muun suojeluskuntalaisen kanssa lauantaina hel¬ 
mikuun 16. päivänä kirjeen, joka oli osoitettu jou¬ 
lukuussa 1917 perustetun Pyhämaan työväenyh¬ 
distyksen jäsenille. Kirjeessä kysyttiin, yhtyvätkö 
paikkakunnan työläiset laillisen hallituksen kan¬ 
nattajiin vai muualta tulleisiin ryövärijoukkoihin. 
Evald Toivonen vei kirjeen seuraavana päivänä 
kokousta pitäneille työväenyhdistyksen jäsenille. 

Toivosen jättämä kirje herätti kokouksessa 
kiivaan keskustelun, mutta työväenyhdistys ei 
osannut päättää, millaisiin toimiin sen takia olisi 
ryhdyttävä. Neuvoa kysyttiin heti maanantaina 
puhelimitse Rauman punakaartin esikunnasta. 
Sieltä annettiin määräys toimittaa kirje Uuteen¬ 
kaupunkiin punakaartin esikuntaan. 


Lähtöpassi Evald Toivoselle 



Pyhämaalainen talollinen Abraham Pöylä on 
kertonut, että raumalaisten huligaanien ollessa 
hänen luonaan kotitarkastusta pitämässä ja juu¬ 
ri lähdössä pois, tuli Alje Arpanen sanomaan, 
että hänellä on kirje, joka olisi tarkastettava. 
Kirje luettiin Pöylän tuvassa ja se osoittautui sa¬ 
maksi, joka oli lähetetty työväenyhdistykselle. 

Punakaartilaiset käskivät lähettää sen postissa 
Uuteenkaupunkiin, mutta Alje Arpanen lupa¬ 
si lähteä yhdessä Viktor Emil Hurmeen kanssa 
viemään kirjettä seuraavana aamuna kello 5 sa¬ 
noen, että siinä onToivoselle passi. Lieneekö hän 
tarkoittanut lähtöpassia elämästä. Sellaiseksi kir¬ 
je joka tapauksessa osoittautui. Seurauksena oli 
kuolemantuomio. 

Arpanen ja Hurme lähtivätkin seuraavana 
aamuna aikaisin Uuteenkaupunkiin. Kuuluste¬ 
luissa talollinen K. V. Rantatalo kertoi nähneensä 
Arpasen ja Hurmeen tulevan Uuteenkaupunkiin 
ja talollisen poika Asser Uusikartano näki miehet 
punakaartin esikunnassa. Siellä he luovuttivat kir¬ 
jeen punakaartin päällikölle Emil Saloselle. 


"Matkalla olikin jokin muu tarkoitus" 

Kirjettä tutkittiin esikunnassa ja se johti määräyk¬ 
seen hakea Evald Toivonen kuulusteluihin Uu¬ 
teenkaupunkiin. 

NiiloTamnell on kertonut, että hän ja esikun¬ 
taan kuulunut Frans Salminen sekä FeelixVVuore- 
la, Emil Haikarainen, Kalle Salonen ja Aleksanteri 
Valo olivat menneet Pyhämaahan ja käyneet siel¬ 
lä erinäisissä taloissa ja menneet myös merikap¬ 
teeni FransToivosen luokse kirkonkylässä. Frans 
Salminen oli antanut Toivoselle määräyksen läh¬ 
teä heidän mukanaan Uuteenkaupunkiin.Talosta 
takavarikoitiin samalla 70 markkaa rahaa, miehen 
turkki, puku ja saappaat, taskukello ja revolveri 
panoksineen. 

Toivonen tuotiin kaupunkiin ja vietiin aptee¬ 
kin taloon, jossa punakaarti majaili. 

Tultuaan pihaan oli NiiloTamnell mennyt heti 
sisälle syömään ja viipynyt siellä noin neljännes- 



Merikapteeni Frans EvaldToivosen kuolinilmoitus Uuden¬ 
kaupungin Sanomissa 7.5.1918. 


Sanomattoman murheen murtamana 
ilmoitan, cttö 

fterra näli ottaa poi§ 

luotani rattaan puolijoni 

tunnin. Syötyään hän meni toiseen huoneeseen, 
jossa komppanian päällikkö Jussi Helin sanoi 
hänelle, että pitää mennä "viemään tuota mies¬ 
tä esikuntaan ja näytti samalla ulos ikkunasta pi¬ 
halle, jossa parasta aikaa Aleksanteri Valo, Feelix 
Vuorela, Ragnar Lindroos jaToivonen istuivat re¬ 
keen" 


Tamnell meni mukaan, pani kiväärinsä re¬ 
keen ja asettui seisomaan reen jalaksille. "Sitten 
lähdettiin ajamaan, mutta kun ajettiin sen paikan 
ohi, mistä olisi sopinut taittaa esikuntaan men¬ 
nessä, ymmärsi kertoja, että matkalla olikin jokin 
muu tarkoitus. Ei kuitenkaan jäänyt pois seurasta, 
vaan seurasi mukana." 



EvaldToivonen purjehti meriä muun muassa parkkilaiva Gustaf Adolfilla. Laiva oli rakennettu vuonna 1862 ja se ostettiin 
Pyhämaahan vuonna 1903. Varustajana oli Pyhämaan Laiva Oy. Saksalaiset takavarikoivat laivan I maailmansodan aikana ja 
se palautettiin omistajilleen vuonna 1918. Kuva Uudenkaupungin merihistoriallisen yhdistyksen arkisto. 

Murha Nuhjassa 

Varsinaisen murhan tapahtumat selviävät Alek¬ 
santeri Valon ja NiiloTamnellin kuulusteluista. 

Vuorelan ohjatessa hevosta oli ajettu meren 
jäälle ja siellä jonkin matkaa Nuhja-nimiseen saa¬ 
ren rannalle. Kaikki olivat siellä nousseet reestä ja 
FransToivonen oli lähtenyt menemään ylös saa¬ 
reen. Valo ja Lindroos olivat lähteneet Toivosen 
perässä saareen jaTamnellkin oli mennyt jonkin 
matkaa, "mutta sitten jäänyt koettelemaan kivää- 
riään, kun hänellä ei ollut halua ampua'.'Vuorela 
oli jäänyt hevosen luo. 

Saaressa olivat Valo ja Lindroos ampuneet 
kumpikin kaksi laukausta, joitten johdosta Toivo¬ 
nen oli kuollut. Valo oli ottanut vainajan kellon. 
Lindroos kertoi, että Jussi Helin käski tuoda rahat 
hänelle. Tamnell meni ruumiin luo ja otti ulko- 
taskusta rahapussin, jossa oli 40 markkaa rahaa. 
"Kun rahoja oli niin vähän, tuli päätökseksi, että 
rahat jaetaan miesten kesken, saaden jokainen 10 
markkaa." 

Ruumis jätettiin Nuhjan saareen miesten 
poistuessa kaupunkiin. 

Murha tapahtui keskiviikkona helmikuun 20. 
päivänä, samana synkkänä päivänä, jolloin puna¬ 
kaartilaiset murhasivat myös kuusi muuta uusi- 
kaupunkilaista. 


Murtunut masto 

Kun tieto murhasta saavutti Evald Toivosen koti¬ 
väen, sai hänen puolisonsa HellaToivonen sokin 
ja joutui lääkärin hoitoon. 

Evald Toivosen ruumis vietiin kahden päivän 
kuluttua murhasta kotitaloon Pyhämaahan. Siel¬ 
lä sitä säilytettiin talvikausi ulkorakennuksessa ja 
hautajaiset järjestettiin maaliskuun viimeisenä 
päivänä. Suuri saattojoukko oli jättämässä viimei¬ 
sen tervehdyksen merikapteeni Evald Toivoselle. 
Hänen hautamuistomerkkinsä kuvaa laivan mur¬ 
tunutta mastoa. 


Valtameriltä kotipitäjään 

Merikapteeni Evald Toivonen oli kuoleessaan 
31-vuotias. Hän oli syntyperäinen pyhämaalainen 
laivurin poika. Hän suoritti perämiehen tutkinnon 
Oulun merikoulussa vuonna 1907 ja merikapteenin 
tutkinnon Rauma merikoulussa vuonna 1910. 

Hän oli purjehtinut valtamerillä purjelaivoissa 
ja viimeksi hän oli ollut päällikkönä höyrylaivois¬ 
sa "Algot" ja "Aura H'' Evald Toivonen harjoitti 
lisäksi laajaa puutavarakauppaa. 


Lähteet: 

• Valtiorikosoikeuden asiakirjat 

• Jussila, Niilo: Merenkyntäjiä Uudestakaupungista, Uudenkaupungin Suomalaisen Seuran säätiö, Uusikaupunki 1981. 

• Salminen Pekka: Pyhämaa vallankumouksen kourissa - Puuttuva luku Pyhämaan historiaan, 2008. 

• Uudenkaupungin Sanomat 1918 

TALOLLINEN VIKTOR TAKKO TAPETTIIN VI RON KALLIONMÄESSÄ 


Punaisten murhatyöt saavuttivat synkän huip¬ 
punsa Uudessakaupungissa keskiviikkona hel¬ 
mikuun 20. päivänä. Silloin surmattiin kaikkiaan 
seitsemän vangittua aseetonta "valkoisiksi vihol¬ 
lisiksi" koettua kansalaista.Yksi heistä oli 26-vuo- 
tias pyhämaalainen talollinen ViktorTakko, neljän 
pienen lapsen isä. 

Hän sai murhatuomion kaikesta päätellen Py¬ 
hämaan suojeluskunnan puuhamiehenä. Lisäksi 
hän oli toiminut vaikeina aikoina epäkiitollisessa 
tehtävässä elintarvikelautakunnan puheenjohta¬ 
jana ja kunnan viljamakasiinin hoitajana. Näissä 
tehtävissä sai helposti vihamiehiä itselleen. Hä¬ 
nellä oli ollut ainakin elokuussa 1917 kova riita 
elintarvikkeiden hinnasta paikallisen työväestön 
edustajien kanssa. 

Kuulusteltavaksi omalla hevosella 

ViktorTakko oli saanut määräyksen saapua kuu¬ 
lusteltavaksi punakaartin esikuntaan Uuteen¬ 
kaupunkiin. Helmikuun 20. päivänä hän val¬ 
jasti hevosensa kotitilallaan Kuivaraumassa ja 
lähti matkaan. Takko ehti perille iltapäivällä, jol¬ 
loin häntä odottivat esikunnassa Frans Salminen 
ja Emil Salonen. 

Punakaartilainen Karl Peltonen on kertonut 
kuulusteluissa, että hän oli ollut kyseisenä ilta¬ 
na kahdeksan tienoissa apteekintalossa, jolloin 
komppanianpäällikkö Jussi Helin ja Otto August 
Suomi olivat tulleet ja antaneet hänelle määräyk¬ 
sen lähteä kyyditsemään Takon isäntää ulos Itä- 
tullista. 



Talollinen ViktorTakko puolisonsa Lauran kanssa yhteisku- 
vassa. Kuva Tenho Hellan arkisto. 

Hän oli lähtenyt ulos ja pihalla oli hevonen, 
jonka vieressä seisoi Takon isäntä sekä Aleksan- 
derValo ja Villiäni Lindström. Ainakin Peltonen ja 
Valo olivat turkulaisia. Joku miehistä oli käske¬ 
nyt Takkoa istumaan rekeen ja sitten oli lähdetty 
ajamaan Karl Peltosen ohjatessa hevosta, joka oli 
ViktorTakon oma. 


"Pistä sinä, kun olet vahvempi'" 

Matka jatkui kaupungista valtamaantietä pit¬ 
kin Vironkallionmäelle, jonka alapuolella kaikki 
nousivat reestä. Samalla ViktorTakko oli ottanut 
Lindströmiltä kiväärin ja tyrkännyt sillä Peltosta 
rintaan, jolloin tämä oli ottanut kiväärin poisTa- 
kolta. Tästä on kuulusteluissa kertonut myös Vil¬ 
liäni Lindström. 

Silloin Takko oli lähtenyt juoksemaan Uu¬ 
teenkaupunkiin päin ja samalla Valo ampui häntä 
kohti kiväärillä kaksi laukausta.Takko oli kaatunut 
jälkimmäisen laukauksen johdosta tielle noin 40 
metrin päähän. Peltonen kertoo kiiruhtaneensa 
juoksujalkaa paikalle ja lyöneensä Takkoa kaksi 
kertaa kiväärin tukilla päähän. 

Kun ViktorTakko osoitti vielä elonmerkkejä, tuli 
Lindström ja ampui brovvningilla kolme tai neljä 
laukausta hänen päähänsä. Sen jälkeen pisti Valo 
Takkoa pistimellä rintaan useita kertoja ja antoi sit¬ 
ten kiväärinsä Peltoselle ja sanoi: "pistä sinä, kun 
olet vahvempi" Peltonen oli pistänyt kolme kertaa. 

Sen jälkeen murhaajat nostivat ruumiin tien 
viereen. Peltonen nosti pään puolelta, mutta ei 
muista, kumpi nosti jalkopäästä. He tutkivatTakon 
taskut, mutta eivät löytäneet muuta kuin muuta¬ 
mia rautanauloja. Peltonen veti sittenTakon saap¬ 
paat jaloista ja otti ne. Valo veiTakon kellon. 


8 



Punakaartilainen Viljam Lindström oli mukana ViktorTakon 
murhassa. 

Murhakyytejä vastakkain 

Miehet olivat palanneet sen jälkeen kaupunkiin 
päin. Hautausmaan kohdalla oli tullut vastaan 
hevonen, jonka kyydissä olivat August Suomi ja 
Emil Haikarainen ja mies, joka oli herrasmiehen 
puvussa. He ajoivat ohi ja jatkoivat matkaansa 
eteen päin. 

Karl Peltosen mukaan "hänellä on se vakau¬ 
mus, että miehet veivät silloin konsuli Zacharias- 
senin murhattavaksi" 

"Hevonen vietiin entiseen ryssien talliin." 


Poika syntyi hautajaisten jälkeisenä päivänä 

Talollinen ViktorTakko haudattiin yhdessä meri¬ 
kapteeni Evald Toivosen kanssa maaliskuun 31. 
päivänä. Heidät haudattiin samaan hautaan ja 
heidän hautamuistomerkkinsä seisovat rinnak¬ 
kain Pyhämaan hautausmaalla. 

Hautajaisia seuranneena päivänä 1.4. Viktor 
Takon leski Laura synnytti pojan. 


Lähteet: 

• Valtiorikosoikeuden asiakirjat 

• Salminen Pekka: Pyhämaa vallankumouksen kourissa 
- Puuttuva luku Pyhämaan historiaan, 2008. 

• Uudenkaupungin Sanomat 1918 


Suuttunein mietin ilmoitamme 
että 

ratas mieheni ja $eHfi iffimme 
SRaanrciljelijä 

Äer Isutits 


ftjnt. 9. 7. 1891 ^pjjämaaSfö, muu*| 
pattiin Uubclfa!öupungi§fö 20. 2. 
1918. StaMaubcDa Ijäntä muistele» 
roat faniani 4 pientä laöta, äiti, 2 
fifcrcta fetä aeli. 

Caura, Erkki, Ester, 
Einar, Eero» 

©urulle fuureU' jätän, ÄgU' tänne j 
p§täwän! SBatm tahoaaSfaljan tiehän 
Sle taafen Iöptäroan. lapaamme fteQö 
terran, Xoifemme riemuSja, Xplönäj 
armon herran, ©uloifeSf' eloöfa. 


ViktorTakon kuolinilmoitus Uudenkaupungin Sanomissa 
7.5.1918. 

KOITUI KO AVIOTON LAPSI JULIUS ZACHARIASSENIN KOHTALOKSI 


Kauppias Julius Zachariassen kuului kaupungis¬ 
sa laajaa laivanvarustusta ja teollisuutta harjoit¬ 
taneeseen mahtisukuun. Hän oli mukana myös 
suojeluskunnan toiminnassa. Jo nämä olisivat 
saattaneet sinällään riittää punakaartille syiksi 
murhatuomion toteuttamiseen. 

Julius Zachariassenin kohdalla on esitetty 
kuitenkin vielä yksi syy. Siitä on kirjoittanut Uu¬ 
denkaupungin Sanomat jo vajaa vuosi murhan 
jälkeen 9.1.1919. 

Syy olisi se, että hänellä oli avioton lapsi mat¬ 
kustajakotia Uudessakaupungissa pitäneen Elina 
Riihimaan kanssa. Pienessä kaupungissa tämä 
kai yleisesti "tiedettiin" Punakaartin esikunta oli 
majoittuneena Riihimaan matkustajakodissa Yli- 
nenkatu 16:ssa Myllykadun kulmassa. Zacharias¬ 
senin palvelijan Saima Lintusen väitetään samai¬ 
sen lehtikirjoituksen mukaan tuolloin yllyttäneen 
matkustajakodissa punakaartilaisia isäntänsä tap¬ 
pamiseen. 

"Palvelijatar puuhannut murhan" 

Julius Zachariassenin palvelijatar Saima Lintunen 
oli lehtikirjoituksen mukaan jo aiemmin ihmetel¬ 
lyt Elina Riihimaalle, kuinka tämä saattoi olla tyy¬ 
tyväinen, vaikka Zachariassen rikkaana miehenä 
maksoi niin kitsaasti. Lintusen mukaan hän olisi 
jo aikoja sitten tappanut miehen, jos olisi Riihi- 
maan tilalla. 

Elina Riihimaan pojasta, joka tuohon aikaan 
oli noin 6-vuotias, ja hänen isästään oli sitten ol¬ 
lut matkustajakodissa puhetta punaisten kanssa. 



Punakaartilaiset murhasivat kauppias Julius Zachariasse¬ 
nin helmikuun 20. päivänä 1918. Kuva Zachariassen-yhtiöt 
100 vuotta -teoksesta. 

"Kun tämä samainen palvelijatar oli sydä¬ 
mellisissä väleissä kaartilaispäälliköihin ja kun 
tiedettiin ennen Zachariassenin murhaa onnitel¬ 
leen poikaa rikkaan miehen päivistä, niin täytyy 
uskoa, että tämä samainen Lintunen on puuhan¬ 
nut Zachariassenin murhan'' kirjoitettiin Uuden¬ 
kaupungin Sanomissa 9.1.1919. 

Saima Lintunen kutsuttiin kuultavaksi myös 
punakaartin esikuntaan ja siellä häneltä kysyttiin, 
millainen mies hänen isäntänsä Julius Zacharias- 
sen on ja miten hän kohtelee palvelijattariaan. 
Sielläkin Lintunen oli sanonut, että "vaikka on 
rikas mies, maksaa hän pojastaan vain hyvin kit- 
saasti, satasen silloin, toisen tällöin" 

Julius Zachariassenilta oli sitten esikunnassa 
vaadittu 25 000 markkaa, mutta tämä oli kieltäy¬ 
tynyt maksamasta sitä. 

Juho Jalmari Lindenillä näyttää myös olleen 
jotain erityistä Julius Zachariassenia vastaan. 
Hän oli helmikuun 11. päivän iltana vietäessä van¬ 
keja työväentalolta VVallillaan uhonnut osoittaen 
Zachariassenia: "tuo perkele tarvittis tappaa" 


"Sinne se jäi metsään'" 

Julius Zachariassenia kuulusteli punakaartin esi¬ 
kunnassa helsinkiläinen komppanianpäällikkö 
Hjalmar Hurenius. Kuulustelu oli suoritettu ruot¬ 
siksi. Hänen murhaansa olivat lisäksi päättämäs¬ 
sä ilmeisesti ainakin Emil Salonen, Jussi Helin ja 
Leskinen. Käytännössä murhan toteuttivat helmi¬ 
kuun 20. päivänä August Suomi, Emil Haikarai¬ 
nen, Felix Vuorela ja Karl Peltonen. 

Plutoonan päällikkö August Suomi on kerto¬ 
nut kuulusteluissa, että he lähtivät matkaan noin 
kahdeksan aikaan. Felix Vuorela ajoi hevosta ja 



Punakaartilainen Karl Peltonen oli mukana Julius Zacha¬ 
riassenin murhassa. Kuva Uudenkaupungin museo. 

Zachariassenin asuintalo (oikealla) ja urkutehdas Itätullissa. Nykyään kiinteistössä toimii päiväkeskus Sakunkulma ja van- 
husneuvola Kompassi. Osoite on Zachariasseninkatu 1. Kuva Uudenkaupungin Sanomien arkisto. 


mentiin pitkin valtamaantietä, kunnes tultiin 
VViisolan tienhaaraan. He kääntyivät tuolle tielle 
ja ajoivat noin kilometrin matkan, jolloin hevonen 
pysäytettiin. 

Julius Zachariassen oli silloin kysynyt, "mihin 
mennään" johon Emil Haikarainen oli vastannut 
"tänne" August Suomi oli kertomansa mukaan 
lähtenyt kulkemaan metsäpolkua Zachariassenin 
seuratessa häntä ja perässä kulki Haikarainen. Fe¬ 
lix Vuorela oli jäänyt hevosen luo. 

Kuljettuaan noin 150 metriä Haikarainen 
ampui takaapäin brovvningilla JuHius Zacharias- 


seniin kaksi laukausta. Samalla Suomi kääntyi 
ympäri ja ampui kiväärillä yhden laukauksen 
Zachariassenia kohti. Sen jälkeen Haikarainen 
ampui vielä kaksi laukasta kiväärillä. "Zacharias¬ 
sen jäi kuolleena makaamaan siihen paikkaan',' 
August Suomi kertoi kuulusteluissa. 

Palattuaan takaisin esikuntaan August Suomi 
oli sanonut Jussi Helinille "sinne se jäi metsään" 

Komppanianpäällikkö Hjalmar Hurenius kaa¬ 
tui myöhemmin rintamataisteluissa. Se tapahtui 
maalis- tai huhtikuun aikana joko Tampereella tai 
Lempäälässä. 

Saima Lintunen poliisin pöytäkirjoissa 

Uudenkaupungin poliisin kuulustelupöytäkirjois¬ 
ta vuodelta 1918 löytyy jonkin verran lisää Julius 
Zachariassenin murhaan liittyviä tietoja. Esimer¬ 
kiksi se, että kolmen päivän kuluttua punakaar¬ 
tin tuosta kaupunkiin oli Zachariassenin talossa 
majoittuneena 30 kaartilaista ja Saima Lintunen 
laittoi näille ruokaa. Lattialla oli ollut juustoja ja 
kokonainen tynnyri siirappia. 

Ja tämä: "Kun rouva Rivell oli mennyt muu¬ 
tama päivä punaisten saapumisen jälkeen Zacha¬ 
riassenin asuntoon, oli se ollut siivottomassa 
kunnossa ja oli tavaroita paljon ryöstetty. Rou¬ 
va Rivell oli sanonut palvelija Saima Lintuselle, 
kuinka hän on voinut sallia sellaista tehdä. Ei hän 
sille mitään voi', oli Lintunen vastannut ja kertoi 
pikemminkin hänen läsnäolonsa estäneen Zacha¬ 
riassenin välittömän murhaamisen. Isäntänsä 
murhaamisen jälkeen Lintunen jäi asuntoon asu¬ 
maan siihen saakka, kun Zachariassen tuotiin vai¬ 
najana taloon." 

Eläinlääkäri Hugo Wasz oli ollut vangittuna 
yhtä aikaa kauppias Julius Zachariassenin kans¬ 
sa, mutta hänet vapautettiin jo seuraavanna päi¬ 
vänä. Zachariassen oli silloin sanonut VVaszille, 
että jos hänelle huonosti käy, niin se on Lintusen 
syy. Dagmar Wasz vei Zachariassenille ruokaa 
vankilaan, kun Lintunen ei vienyt. 

Kuulustelupöytäkirjoista selviää edelleen se, 
että kun Julius Zachariassenin ruumis tuotiin ko- 

Lähteet: 

• Valtiorikosoikeuden asiakirjat 

• Uudenkaupungin poliisin kuulustelupöytäkirja 

• Uudenkaupungin Sanomat 9.1.1919 


tiin, oli Dagmar Wasz mennyt taloon ja nähnyt 
Saima Lintusen istuvan keittiössä yhden puna¬ 
kaartilaisen kanssa. Wasz oli sanonut Lintuselle, 
että menisi katsomaan isäntänsä ruumista, mutta 
Lintunen sanoi, ettei viitsi tulla. 

"Päivän peili" 

Elina Riihimaa tuli myöhemmin hyvin tutuksi kai¬ 
kille kaupunkilaisille, sillä hän piti yhtä kuuluisista 
kioskeista - eli "putkuista" - Rantakadun ja Kou¬ 
lukadun kulmauksessa. 

Myös hänen poikansa Ahti Riihimaa tunnet¬ 
tiin koko kaupungissa. Hänet voi nähdä usein lep¬ 
poisana keskustelemassa kaupungilla tuttujen ja 
tuntemattomien kanssa. Kun hän liikkui ja puhui 
paljon, hän myös tiesi tarkkaan, mitä kaupungissa 
ja vähän laajemmallakin tapahtui. Ahti Riihimaan 
hyväntahtoinen lempinimi olikin silloisen radion 
ajankohtaisohjelman mukaan "Päivän peili'' 

Julius Zachariassen on haudattu Uudenkau¬ 
pungin hautausmaalle sukuhautaan, jolla seisoo 
komea hautamuistomerkki. Vain muutaman kym¬ 
menen metrin päässä siitä on vaatimaton pieni 
harmaa hautakivi, jossa lukee Elina Riihimaan 
nimi. 

MJ 


266 






PAKAN SAKIN PAHAT HYVÄT POJAT 


Uudessakaupungissa punakaartin valtausjou- 
koissa oli mukana Kaarinan Nummenmäen 
komppania, "Pakan sakki',' josta jäi tänne paha 
jälkikaiku. Aika usein sisällissodan kuvauksissa 
pahimmat väkivaltaisuudet laitetaan huligaanien 
ja rikollisen aineksen piikkiin. Aina näin ei ollut, 
sota voi hetkessä käsittämättömällä tavalla muo¬ 
kata kuuliaisesta perheenisästä tunteettoman 
tappajan. Näin kävi Pakan sakin veljeksille. Kaa¬ 
rinan Nummenmäen kylässä Anna Haaksin jäl¬ 
kikasvusta neljä liittyi punakaartiin. Äiti Anna oli 
yksinhuoltaja, pojista ainakin Erkki jaYrjö olivat jo 
perheellisiä; nuorempi Hannes elätti äitiään. 

Kaikki punakaartiin liittyneet kolme veljestä 
olivat olleet säännöllisessä työssä. Veljesten työ¬ 
todistukset olivat erinomaisia ja papintodistukset 
maineeltaan puhtaita. Neljäs veli oli vakuutus¬ 
virkailijana Sammossa.Tytär Rakel liittyi maalis¬ 
kuussa punaisten ensiapuun.Toukokuussa veljek¬ 
set Erkki,Yrjö ja Hannes vangittiin. Kaikkien osalta 
alustavat lausunnot vankileiriltä ja Kaarinan suo¬ 
jeluskunnan esikunnasta olivat poikkeuksellisen 
positiivisia. Yrjöstä sanottiin: "Tuntuu erittäin 
suoralta ja rehelliseltä. Ehdottaisin päästettäväk¬ 
si pienemmällä tuomiolla kuin oikeat roistot ... 
tekee kaikin puolin kunnon miehen vaikutelman 
... työssään erityisen kiitettävä." Samanlainen 
lausunto löytyy Erkistä: "Tekee kunnollisen työ¬ 
miehen vaikutelman...voisi laskea vapaalle jalal¬ 
le...tupakoimaton ja viinan suhteen absolutisti." 


Hanneksesta oli puoltava lausunto jopa valkoisen 
kaartin vänrikiltä, aivan poikkeuksellista. 

Kesän ja syksyn selvittelyissä Uudessakau¬ 
pungissa alkoi veljesten niskaan kasautua tum¬ 
mia pilviä. Kaikki kolme olivat olleet murhissa 
mukana, ei pelkästään joukossa muiden jatkona, 
vaan itse aktiivisesti osallistuen. Erkki jaYrjö oli¬ 
vat Uudenkaupungin virkamiesmurhissa 20.2. 
pääpukareita ja samaan aikaan Maskun Kankais¬ 
ten kartanoon jäänyt saman komppanian Hannes 
murhasi Oskar Keijaisen henkilökohtaisesti ja 
kuten hän reilun kirjallisesti tunnusti - tahallani 
murhasin. Seuraavana päivänä hän antoi lopul¬ 
lisen tappolaukauksen brovvningillaan jo kertaal¬ 
leen ammutulle Iivari Hannoselle. Kaikki saivat 
kuolemantuomion Lauri-veljen epätoivoisista 
anomuksista huolimatta. Rangaistukset muutet¬ 
tiin sittemmin yleisessä armahduksessa elinkau¬ 
tisiksi vankeustuomioiksi. 

Jokaisessa meissä on valmiudet hyvään ja 
pahaan, sopivat olosuhteet voivat toimia liipai¬ 
simena suuntaan tai toiseen. Kirjailija Paavo 
Haavikko sai 1960-luvulla kovaa kritiikkiä sisäl¬ 
lissotaa koskevista kannanotoistaan. Hän sanoi, 
ettei pitänyt punaisuutta tai valkoisuutta ihmisen 
toimintaa erittelevänä tekijänä, vaan katsoi ihmi¬ 
sen toimivan suunnilleen samoin, poliittisesta 
kannastaan riippumatta. 

OL 


Lähde: 

• Kansallisarkisto/digitaaliarkisto/valtiorikosoikeuden arkistot. 

1918 


ARVI ANTOLA VÄKIPAKOLLA PUNAISTEN MATKAAN 



Arvi Antola eli "Antolan pappa" tuli torikauppiaana tutuksi aikanaan kaikille kaupunkilaisille. Kuva: Uudenkaupungin mu¬ 
seo. 

Antolan tilan Arvi-poika Kalannista pakotettiin 
aseella uhaten punaisten mukaan. Leila K.Tuomi- 
nen muistaa tarinan Antolan pappana tunnetun 
isoisänsä reissusta. 

"Arvi-pappa pakotettiin aseella uhaten punais¬ 
ten mukaan. Lisäksi hänet määrättiin ottamaan 
hevonen ja kärryt. Ne tarvittiin, koska oli lähdettä¬ 
vä pakomatkalle pois Uudestakaupungista. Pap¬ 
pa valitsi tallista parhaan mahdollisen hevosen 
ja vajasta kevyet kärryt. Antolassa oli vain yksi 
semmoinen hevonen, joka osasi ravata, jos seläs¬ 
sä oli ratsastaja. Laukata se ei osannut lainkaan. 
Uudessakaupungissa punaiset käskivät pappaa 
menemään apteekin pihalle ja jättämään omat 
kärrynsä sinne ja valjastamaan hevosensa siellä 
olleiden raskaassa lastissa olevien kärryjen eteen. 
Kolonna lähti matkaan. Ensimmäinen yöpymi¬ 
nen oli Vehmaalla Amberlassa. Pappa oli jo ko¬ 
tona hevosta valitessaan ajatellut, ettei hän sem¬ 
moisessa porukassa kauaa ole, joka väkipakolla 
mukaansa ottaa. Hän ei ajatellutkaan nukkumaan 
menoa, vaan halusi katsomaan hevostaan. Varti¬ 
jat kuitenkin kielsivät aseilla uhaten. Pappa selitti, 
että hän vain varmistaa hevosensa pysyvän kiinni 
tolpassa, koska se on niin raju. Hän oli tarkkaan 
katsonut, mihin hän hevosensa sitoo ja semmoi¬ 
sella solmulla, joka aukeaa yhdellä vetäisyllä. 
Pappa puheli hevoselleen rahoittavasti ja antoi 
kotoaan salakuljettamansa leivän palan. Kävi itse¬ 
kin pissalla, ja kun vartijat menivät kierroksellaan 


8 


kauemmaksi, ei tarvittu kuin yksi nykäisy ohjak¬ 
sen puhtista, niin solmu oli auki ja pappa hevosen 
selässä ja hevonen täyttä ravia kohti Peteksen An- 
tolaa. Pakenijan perään ammuttiin, mutta onneksi 
ei osuttu. Punaiset lähtivät etsimään pakoon läh¬ 
tenyttä, tuloksetta. Metsän turvassa pappa tuli 
alas ratsailta, jotta eivät hevosen askeleet kuului¬ 
si. Yö ja vielä seuraavakin menivät metsässä vär- 
jötelIen. Nälkä kurisi suolissa niin miehellä kuin 
hevosellakin. Vasta seuraavana yönä hän uskal¬ 
tautui käymään kotona. Vei ensin hevosen talliin 
ja antoi heiniä ja vettä. 

Näkemisen ilo vanhempien kanssa oli suuri. 
Ruokailtuaan pappa otti ruokaa ja lisää vaatteita 
ja kertoi minne menee piiloon. Ennen hän kävi 
tapaamassa morsiantaan Peteksen Rannalla. Kun 
pappa koputti Hilman akkunaan, talon väki peläs¬ 
tyi kauheasti. Hilma kuitenkin sanoi, ettei hätää, 
siellä on Arvi.Talon väki tuli eteiseen ja isäntä ky¬ 
syi heti missä Oskari on. Rannan poika oli myös 
pakotettu kuljettamaan punaisia niin kuin Nuuti¬ 
lan Jussikin. Pappa sanoi, että Vehmaalle jäivät 
punaisten sakkiin, kun hän läksi. Selvisivät kum¬ 
pikin myöhemmin kotiinsa niin kuin hevosetkin. 
Pappa lähti pian pois ja meni Aitansuon laitaan 
Pirilän metsässä olevaan latoon heinien sekaan 
piiloon. Äitinsä kävi viemässä hänelle ruokaa. 
Pappa tuli piilostaan, kun tilanne katsottiin olevan 
jo rauhoittunut." 

Hauta avoinna Hjalmar Lehtiselle 


Hjalmar Lehtisen pojantytär Lina Lehtinen kertoo isoisänsä vaarallisista vaiheista vuonna 1918: 

Isoisäni Hjalmar Lehtinen oli 30-vuotiaana Uudenkaupungin suojeluskunnan johtotehtävissä. Ky¬ 
syin viitisentoista vuotta sitten isältäni Jukka Lehtiseltä, miksei isoisää tapettu, kuten kaupungin¬ 
lääkäri Santeri Jalava ja Salmen kartanon isäntä Lauri Zenger. 

Isä kertoi, että isoisäni Hjalmarin ensimmäinen vaimo Lyyli oli synnyttänyt lapsen tammikuun 
9. päivänä 1918 ja kuollut muutaman viikon kuluttua synnytyksestä helmikuun 5. päivänä vain 
22-vuotiaana. Kun punaiset olivat tulleet hakemaan Hjalmaria hautajaisten jälkeen, oli hän sano¬ 
nut: "Viekää minut sitten Sannolle ja ampukaa samaan hautaan kuin vaimo. Siellä on hauta vielä 
avoinna ja päästään vähemmällä kaivamisella." 

Punaisten mukana olleet paikalliset miehet olivat ruvenneet säälimään pientä Kalevi-vauvaa, 
joka olisi jäänyt kokonaan orvoksi. Isoisäni henki säästettiin. 

Hjalmar Lehtinen teki pitkän työuran Uudenkaupungin Sanomien ja Uudenkaupungin kirjapai¬ 
non palveluksessa. Hän oli tullut yrityksen palvelukseen 13-vuotiaana vuonna 1901 latojaoppilaaksi 
ja toimi myöhemmin muun muassa alifaktorina, faktorina, kirjapainonjohtajana ja toimitusjohtajana 
sekä johtokunnan jäsenenä ja puheenjohtajana.Työvuosia yrityksen palveluksesa kertyi vuosina 
1901-1974 kaikkiaan yli seitsemänkymmentä.Talousneuvoksen arvon Hjalmar Lehtinen sai vuonna 


1951. 




joka oli saapunut Uuteen¬ 
kaupunkiin 19.4. ahve¬ 
nanmaalaisten joukkojen 
johtajana. Siviilissä hän oli 
tukholmalainen taiteilija, 
Hjalmar Lehtinen puoles¬ 
taan silloin Uudenkau¬ 
pungin kirjapainon faktori. 
Kuva Lehtisten arkisto. 






Hjalmar Sotka selvisi 

Hans Hjalmar Sotkan tytärenpoika Kauko Isotupa kertoo kuulemiaan tietoja isoisänsä vangitsemi¬ 
sesta vuonna 1918: 

Valkoiset olivat tuomassa aseita laivalla Suomeen vuoden 1918 alussa.Tarkoituksena oli ottaa 
lasti maihin Edväisten Lupan rannalle. Paikallisena apumiehenä pidettiin isoisääni Hjalmar Sotkaa. 
Jostain syystä aselastin tuonti Lupan kautta kuitenkin peruttiin. Hjalmar Sotka oli kuitenkin nyt 
"merkitty mies" punaisten listoilla. 

Helmikuussa hänet pidätettiinkin ja vietiin Vallilan selliin, jossa samaan aikaan oli muun muassa 
kaupunginlääkäri Santeri Jalava. Äitini - Hans Sotkan tytär - kävi viemässä isälleen ruokaa Vallilan 
kellariselliin. 

Isoisääni kuulusteltiin Uudessakaupungissa ja kerrotaan, että painava puolestapuhuja Hjalmar 
Sotkan vapauttamiseksi syytteistä oli yksi punaisten Pyhämaan osaston johtomiehistä, Johan Sal¬ 
minen eli Vintrinrannan Salminen. 

Isoisäni Hjalmar Sotka saikin jonkin ajan kuluttua palata kotiin. Vankitoveri Santeri Jalava sen 
sijaan ei. 

Samoihin aikoihin valmisteltiin Sotkalla äitini ja isäni häitä. Hjalmar Sotka pääsi siis vapaaksi 
hyvissä ajoin ennen tyttärensä häitä. Paikalliset kirjapainot oli silloin suljettu punaisten toimesta, 
joten hääkutsuja ei voitu painaa. Kutsut kirjoitettiinkin siksi käsin. Häitä päästiin viettämään toivo¬ 
tulla tavalla huhtikuun 28. päivänä 1918. 

Hjalmar Sotkan isä hukkui kalastusmatkalla, kun poika oli kolmen kuukauden ikäinen. Nuoruu¬ 
dessaan hän oli merillä, mutta täysi-ikäiseksi vartuttuaan Hjalmar Sotka otti Sotkan tilan isännyyden 
haltuunsa ja hän teki elämäntyönsä maanviljelijänä Pyhämaassa. 


Ottakaa hevonen 

Liisi Suominen kertoo isänsä isoisän David Hakulan pelastumisesta: 

Minulle on kerrottu, että punaiset tulivat hakemaan Hakulan tilan vanhaa isäntää 62-vuotiasta 
David Hakulaa Kiparista, jossa hän asui eläkepäivinään. 

Hän oli sanonut: "Mitä te tällaisella vanhalla miehellä teette, ottakaa hevonen." 

Niin tapahtui. 

MJ 




1918 


VANHAN SAATAVAN KUITTAUS 


Työmies Frans Nestor Kling Kalannin Männäisil- 
tä myönsi kuulustelussa punaisten oikeuden ol¬ 
leen pistimien kärjessä.Tätä hyväksi käyttäen hän 
koetti saada Nevavuorelta takaisin vanhoja saata¬ 
viaan. Jupakka liittyi kahdeksan vuotta vanhaan 
riitaan. "Ollessaan Männäisten Pyrrin talossa 
Nevavuoren palveluksessa 8 v sitten riitautui tut¬ 
kittava erään palvelijattaan kanssa, minkä vuok¬ 
si vaati, että palvelijatar on erotettava, uhaten 
muussa tapauksessa 4 muun rengin kanssa ero¬ 
ta. Kun isäntä ei vaatimukseen suostunut, lähtivät 
rengit pois, mutta palasivat muut 4 takaisin jonkin 
päivän päästä, paitsi ei kuulusteltu.Tämä tapahtui 
maaliskuussa 8 vuotta takaperin ja oli tutkittava 
saanut siihen asti palkkaa 40 mk, koko vuosipal¬ 
kan määrän ollessa 300 mk ja parselit päälle sekä 


perunamaa. Saamatta jäänyttä palkkaansa tutkit¬ 
tava ei ollut ennen vaatinut, mutta helmikuussa 
1918 punakaartilaisten vallitessa Uudellakirkolla, 
meni Kling Nevavuoren luo vaatien tältä jäljellä 
jäänyttä palkkaansa. Nevavuori oli tällöin hyvin 
heikkona sairaana ja kun Nevavuori ilmoitti ei jak¬ 
savansa sellaisesta silloin keskustella, lähti Kling 
pois, luvaten lähettää toisia miehiä ottamaan hä¬ 
nen palkkansa, tarkoittaen tällä - oman puheensa 
mukaan - sen vallan laki miehiä, jonka laki kulloin¬ 
kin on voimassa." 


Kansallisarkisto/digitaaliarkisto/valtiorikosoikeuden 

arkistot. 


VIERAILU SUNDHOLMAN KARTANOSSA 


Paikallisen punakaartin neljä miestä: Eero Suo¬ 
minen,Yrjö Ahtonen, Ristiharju (Ristimäki Lauri?) 
ja eräs kustavilainen, lähtivät hevosten hakureis¬ 
sulle 8. huhtikuuta. Saatuaan Salmen kartanosta 
yhden hevosen rattaineen, suuntasi joukko Sund- 
holman kartanoon. Siellä oli Suominen pyytänyt 
kartanon pehtorilta niin monta hevosta kuin ta¬ 
lossa on. Myös Ahtonen oli tiedustellut paroni 
Aminoffilta hevosia. Paroni oli kysynyt miehiltä, 
että millä valtuuksilla he liikkuvat. Suominen oli 
vastannut, että hänellä oli punakaartin valtuutus 
ja jatkanut, että jos paroni ei pidä suutaan kiinni. 


niin hän ampuu paronin.Tämän todisti kartanon 
puutarhuri Edvin Rannikko. Pehtori ja paroni lu- 
pasivat antaa niin monta hevosta kuin talossa on. 
Hevosia miehet eivät ottaneet mukaansa, vaan 
käskivät toimittaa ne kaupunkiin. Aminoff me¬ 
netti jupakassa kahdeksan hevosta valjaineen ja 
rattaineen. 


Kansallisarkisto/Uudenkaupungin poliisilaitoksen tut- 
kintapöytäkirjat 1918. 


272 






Kilpikonnan pakomatka 

Kalannin suojeluskunnan päällikön Otto Leinon kodissa oli suurikokoinen täytetty kilpikonna. Sen 
varhaisemmista vaiheista ei ole säilynyt tietoa, mutta todennäköistä on, että sen oli joku merimies 
tuonut mukanaan matkoiltaan. 

Sisällissodan aikana vietiin tunnetusti turvaan sekä ihmisiä että omaisuutta. Jostain syystä Lei¬ 
non talosta vietiin turvaan myös tuo kilpikonna. Siitä, mitä muuta sen lisäksi lähti pakomatkalle, ei 
ole suvun piirissä säilynyt tietoa. Pakopaikaksi mainitaan kuitenkinTorren talo Kalannin ja Laitilan 
rajamailla. 

Kilpikonna selvisi sodasta ehjänä ja se palveli perimätiedon mukaan myöhemmin Leinolla pi¬ 
detyissä pyhäkouluissa lasten mieluisana istuimena. Nyt se kuuluu kalantilaisten Pentti ja Anne 
Siivosen kokoelmiin. 

Otto Leino toimi paitsi sisällissodan aikaisena suojeluskunnan päällikkönä myös Kalannin mei¬ 
jerin isännöitsijänä ja Kalannin Säästöpankin johtajana. Kalannin kunnanvaltuuston puheenjohta¬ 
jana hän oli peräti neljä vuosikymmentä. Otto Leino olikin pitkään yksi Kalannin keskeisimmistä 
vaikuttajista. 



MJ 


Sisällissodasta selvinneellä täytetyllä kilpikonnalla on pituutta runsaat 
seitsemänkymmentä senttiä.Todennäköisesti merimiehen matkoiltaan 
tuoma kilpikonna palveli myöhemmin lasten istuimena pyhäkoulutun- 
neilla. Kuva Uudenkaupungin merihistoriallisen yhdistyksen arkisto. 




1918 


LAIVANRAKENNUS JATKUI 


Uudestakaupungista on sanottu, että se oli meri¬ 
kaupunki jo syntyessään. Tälle tiedolle antaa yh¬ 
den vahvan todistuksen se, että laivanrakennus 
jatkui kaupungissa sisällissodankin aikana. Rau¬ 
han palattua maahan vietettiin Uudenkaupungin 
Varvinmäellä elokuun puolivälissä kauniin park- 
kilaivan vesillelaskujuhlaa. Laiva sai nimekseen 
"Rauha'.' 


Uudenkaupungin Laiva-Osakeyhtiö 

Parkkilaiva Rauhan varustamo Uudenkaupun¬ 
gin Laiva-Osakeyhtiö oli nuori yritys, sillä se oli 
perustettu vasta edellisenä vuotena 1917. Yhtiön 
perustavassa kokouksessa sen osakkeita merkit¬ 
sivät muun muassa kaupunginlääkäri Santeri Ja¬ 
lava, kauppias Julius Zachariassen, tilanomistaja 
Lauri Zenger ja toimittaja Matti Lehmus. Varus¬ 
tamon keskeinen vaikuttaja oli sen monin tavoin 
lahjakas ja ansioitunt toimitusjohtaja, merikap¬ 
teeni Johannes Arvid Malen. 

Hänen johdollaan varustamon toiminta lähti 
ripeästi liikkeelle ja ensimmäisen uuden laivan ra¬ 
kentaminen aloitettiin jo samana vuonna. Myös 
osakepääomaa korotettiin ensimmäisen vuoden 
aikana kahteen kertaan ja kaikki osakkeet merkittiin. 

Laivanrakennus työllisti 50 miestä 

Laivayhtiön johtokunta otti myös heti vuoden 
1918 alussa käsiteltäväkseen "kysymyksen siitä, 
olisiko yhtiön työmiesten palkkoja korotettava jol- 



Johannes Arvid Malen ja hänen vaimonsa Eleonora, jota 
kutsuttiin yleisesti Nooraksi. Kuva: Uudenkaupungin 
museo. 

Merikapteeni J.A. Malen perheensä kanssa yhteiskuvassa todennäköisesti isännän 50-vuotissyntymäpäivänä vuonna 1917. 
Kuva Uudenkaupungin museo. 

1918 



Kuva Uudenkaupungin laivaveistämöltä vuonna 1917. Kuva Matti Jussilan arkisto. 

lakin määrällä, koska he ollen ammattimiehiä alal¬ 
laan saavat vähemmän palkkaa kuin esimerkiksi 
kaupungin töissä olevat sekatyöläiset. Keskuste¬ 
lussa katsottiin, huomioonottaen yhä kalliimmak¬ 
si käyvät elintarpeet, että olisi syytä nostaa palk¬ 
koja ja annettiin toimitusjotajan huoleksi se tehdä 
sopivassa suhteessa, kuitenkin niin, että korkein 
tuntipalkka tulisi olemaan Smk 1:60." 

Laivanrakennus työllisti tuolloin Uudessakau¬ 
pungissa noin 50 miestä. Se oli merkittävä määrä 
silloisessa kaupungissa. 


Laivan nimeksi "Rauha" 

Noin vuoden työn tuloksena voitiin elokuun 14. 
päivänä viettää siis ensimmäisen laivan vesille- 
laskujuhlaa. Kyseessä on saavutus jo sinänsä, 
mutta sen arvoa lisää merkittävällä tavalla se, 
että kaikki tapahtui aikana, jolloin Uuttakaupun- 
kia koetteli sekä sisällissota kauheuksineen että 
vaikea pula-aika, jolloin oli puutetta peruselintar¬ 
vikkeistakin. 

Uusi kaunis laiva sai siis nimekseen "Rauha'.' 
Aiheen nimeen antoi epäilemättä J.A. Malenin 
samanniminen tytär, mutta kovin hyvin se sopi 
myös tilanteeseen, jossa rauha oli palaamassa 
maahan ja maailmaan. 


"Kuka meille sitten töitä antaisi" 

Merikapteeni J.A. Malenin nauttimasta arvos¬ 
tuksesta myös työväestön keskuudessa kertoo 
selvällä tavalla se, että hän sai sisällissodankin 
aikana "jotenkin rauhassa ja häiritsemättä johtaa 
silloisia laivanrakennuksiaan ja mielensä mukaan 



Parkkilaiva Rauhan vesillelasku heinäkuussa 1918. 
Kuva Matti Jussilan arkisto. 


käydä sinne, mihin työasiat kulloinkin vaativat 
häntä menemään" kuten Uudenkaupungin Sano¬ 
mat myöhemmin kirjoitti. 

Suvun piirissä on säilynyt myös muistitieto, 
jonka mukaan punaisten paikalliset johtomiehet 
tulivat yhtenä iltana Malenin taloon Kirkkokadulle 
kysymään sen isäntää. Kun he saivat Noora-vai- 
molta vastauksen, ettei hän tiedä, missä hänen 
miehensä on, kyselijät sanoivat, ettei kaspteenin 
tarvitse mitään pelätä. "Emme me hänelle mitään 
pahaa tee. Jos me Malenin tappaisimme, kuka 
meille sitten töitä antaisi." 


Matti Jussila 

1918 


KIVIMAAN TAISTELU 


Maaliskuun 25. päivän aamuna noin 20 saksa¬ 
laista tuli Kustavin Kivimaalle tiedusteluluontei- 
selle retkelle.Tiedon saatuaan lähetettiin Lyper- 
tön linnakkeelta 30 miehen punakaartilaisjoukko 
ottamaan asiasta selkoa. Tilanteesta kehkeytyi 
lyhyt taistelu ja Lypertön komppaniasta pieni 
osa sai ensimmäisen tulikasteen. Joukkoa ko¬ 
mensivat plutoonan päälliköt Lauri Lehtinen 
Uudestakaupungista ja Martti Nyholm Laitilas¬ 
ta. Kivääriaseistuksen lisäksi mukaan oli saa¬ 
tu yksi kuularuisku, jota hoiti venäläinen me¬ 
risotilas ja hevosta ajoi venäläinen maasotilas. 
Joukon saavuttua nuorisoseuratalon kohdalle al¬ 
koi taistelu, jossa ammuttiin runsaasti puolin ja 
toisin, mutta monenkin osalta itse vihollista näke¬ 
mättä. Ammuntaa kesti vain noin puolituntia, mut¬ 
ta silti uhreja ehti kertyä. Punaisten puolelta kaatui 
24-vuotias leipuri Väinö Lundholm Laitilasta, joka 
jäi tantereelle ja korjattiin pois vasta seuraavana 


päivänä. Juho Blomroos Lokalahdelta haavoit¬ 
tui olkapäähän ja joutui kaupunkiin sairaalaan. 
Taisteluun osallistuivat Lypertön komppaniasta 
ainakin seuraavat kaartilaiset: Jonni Grönroos, 
Haapanen, Leonard Hämäläinen, kivityömies 
Antti Juanoja, Vieno Ikonen, kivityömies Kos¬ 
kinen, Lauri Lehtinen, Verner Lundelin, Martti 
Nyholm, Eino Rantanen, Lauri Ristimäki, Saras¬ 
te, Voitto Siren, Eemil Suominen, Yrjö Virtanen. 
Ristimäki tuli takaisin Lypertöön vasta seuraavana 
päivänä ja oli kehunut kaataneensa yhden saksa¬ 
laisen. Mahdollisesti sama mies kuvasi tapahtu¬ 
mia Sosialisti-lehdessä sanoen koko yön kiusan¬ 
neensa ampumisella saaristoon päin siirtynyttä 
valkokaartijoukkoa. Saksalaisista haavoittui yksi 
ja lisäksi yksi siviili sai surmansa, kun kuula lensi 
hänen asuntonsa läpi haavoittaen kuolettavasti. 

OL 


Lähteet: 

• Sosialisti 2.4.1918 

• Kansallisarkisto/digitaaliarkisto/valtiorikosoikeuden arkistot. 

1918 

UUDENKAUPUNGIN PUNAKAARTIN 
VETÄYTYMINEN 


Uudenkaupungin punakaartin toimintastrategia 
kietoutui punaisen vallankumouksen kokonaisku¬ 
vaan. Kaartille oli jäänyt tehtäväksi kaupungin ja 
sitä ympäröivien maalaiskuntien hallinta ja val¬ 
vonta sekä pitkän rannikon vartiointi. Kaikkien 
kolmen komppanian miesvoima käytettiin hel- 
mi-huhtikuun aikana pääosin vahtipalvelukseen, 
sotatoimiin läntiselle tai pohjoiselle rintamalle 
joukkoja ei täältä liiennyt. Ensimmäiset vakavat 
epäilyt vallankumouksen epäonnistumisesta lui- 
kertelivat Kansanvaltuuskunnan johdon mieliin 
maaliskuun ensimmäisellä viikolla. Helmikuun 
yleishyökkäys oli törmännyt valkoisten sitkeään 
vastarintaan ja uusi ryntäysyritys maaliskuun 
alussa tyrehtyi samoin. Merkittävä sotilaallinen 
ja psykologinen tuki punaisille haihtui 3. maalis¬ 
kuuta, kun eurooppalaisen suursodan osapuolet 
Venäjä ja Saksa sopivat rauhan.Tässä sopimuk¬ 
sessa Venäjä sitoutui vetämään joukkonsa pois 
Suomesta ja punakaarti menetti vahvuudestaan 
6500 koulutettua sotilasta ja upseeria. Vallan¬ 
kumoukseen yllyttänyt bolsevistinen Venäjä oli 
pettänyt puna-Suomen.Toinen rauhansopimuk¬ 
seen liittyvä takaisku punakaartille oli Saksan 
välittömät toimet. Suomen laillinen Senaatti oli 
jo helmikuussa lähettänyt Saksaan uudistetun 
avunpyynnön kapinan kukistamiseksi. Nyt tämä 
aie mahdollistui ja jo 5.3. Saksan laivasto-osasto 
parkkeerasi Ahvenanmaalle Eckerön vesille. Pu¬ 
nakaartin pääesikunnassa saksalaisten manööve- 
ri herätti suurta hämminkiä ja epäilyn tilanteen 
muuttumisesta valkoisten eduksi. Kansanvaltuus¬ 


kunnan epätoivoiset tuomitsevat sähkösanoma- 
viestit ympäri Eurooppaa ja saksalaiselle laivas¬ 
to-osastolle eivät saaneet vastakaikua. 

Aivan paniikkiin ei punakaarti saksalaisten 
Ahvenanmaalle ilmestymisestä mennyt. Suora¬ 
naiseen maihinnousuun rannikolle ei uskottu ja 
vasta 14.3. lähetettiin lounaissaaristoon seitse¬ 
män komppaniaa tukemaan rannikkovartiota. 
Tästä sai osansa myös Uudenkaupungin kaarti. 
Pieneksi muotoutunutta Lokalahden kaartia saa¬ 
pui vahvistamaan komppaniallinen miehiä Fors¬ 
sasta päällikkönään Anton Niemi. Komppania 
tuli maaliskuun aikana tutuksi lähiympäristön ta¬ 
loissa, eikä aina niin tervetulleina. Salmella Loka- 
lahdentien varrella 10-vuotias Väinö Laine ja pari 
vuotta vanhempi Antti Suominen olivat jousipys- 
syillään ammuskelemassa, kun Forssan kaarti oli 
marssinut ohi. Joku näistä oli houkutellut poikia 
joukkoonsa: "Tulkaa meidän mukaan, niin ei teil¬ 
tä leipä lopu." 

Pakopuheet kaupungissa alkoivat olla lähes 
päivittäisiä maaliskuun puolivälistä lähtien. Pelko 
kahden rintaman muodostumisesta oli ilmeinen 
ja huhupuheet lietsoivat epävarmuutta. Turun 
ylipäällikkö Lundberg sähkötti yleisesikuntaan 
15.3. tuhannen kiväärin avunpyynnön, koska 
Uusikaupunki on vaarassa saksalaisten ja ruot¬ 
salaisten takia. Huhut saivat myös vahvistusta, 
kun saksalaiset tekivät pienellä joukolla Kustavin 
Kivimaalle 25. maaliskuuta tiedusteluluonteisen 
retken, joka johti lyhyeen aseelliseen mittelöön. 
Mahdollisen vetäytymisen määränpääkin oli jo 

alusta alkaen selvä; Venäjälle oli tarkoitus pyrkiä, 
Siperian retkestä puhuttiin. Pisin vetäytymis¬ 
reitti oli Lypertön komppanialla, eikä Uudenkau- 
punginkaan sijainti ollut otollinen, junayhteydet 
maailmalle olivat vasta työn alla. Hurjat huhut 
lisäsivät kauhua - valkoiset tappavat kaikki pu¬ 
nikit. 

Uudenkaupungin esikunta oli jatkuvassa 
puhelinyhteydessä Turun piiriesikuntaan, jossa 
punaiseksi diktaattoriksi tituleerattu ylipäällikkö 
Lundberg jakoi määräyksiä.Toimittaja Lundberg 
oli omapäinen johtaja, johon Helsingin pääesi¬ 
kuntakaan ei oikein saanut otetta. Saksalaisten 
pääjoukkojen maihinnousu Hankoon tapahtui 3. 
huhtikuuta. Heti tämän tultua punaisten johdon 
tietoisuuteen, lähettivät pääesikunnasta A.Taimi 
ja E. HaapalainenTurkuun välittömän käskyn ryh¬ 
tyä evakuoimaan Varsinais-Suomea itään päin 
linjalleToijala-Riihimäki. Turussa tämä ei aiheut¬ 
tanut minkäänlaista isompaa reaktiota. Lypertön 
komppanialle Lundberg kuitenkin antoi evaku- 
ointikäskyn. Komppanian päällikkö Ossian Lin- 
degrenin soitettua Lundbergille tarkempia ohjei¬ 
ta vetäytymisestä, antoi tämä määräyksen, että 
räjäytetään koko Lypertö ilmaan, jos ei tavaroita 
saada vietyä pois. Samoin Turun piiriesikunnas- 
ta tuli muillekin Uudenkaupungin komppanioille 
ohjeet toimenpiteistä peräytymisen yhteydessä: 
"On hävitettävä kaikki sotilaallista merkitystä ole¬ 
vat laitokset, varastot, tiet, sillat, liikkuva kalusto, 
sotatarviketehtaat, ampumavarastot, aseet, tykit, 
kaikenlaiset laivat ja moottoriveneet yms. Mu¬ 
kaan on otettava autot, moottorit, polkupyörät ja 
hevoset, joita itse voidaan käyttää." Vaikka evaku- 
ointikäsky ei uudistettunakaan tehnyt vaikutusta 
LundbergiinTurun osalta, Uudessakaupungissa 
ylipäällikkö Salonen laittoi tuulemaan. Ensim- 

mäiseksi määrättiin Katanpään linnake Lypertös- 
sä tyhjennettäväksi ja sieltä toinen komppania 
siirrettäväksi kaupunkiin. 


Lypertön tyhjennys 

Katanpään linnakkeen tyhjennys alkoi 4. huhti¬ 
kuuta. Kilometrien pituinen yli 200 kuorman re- 
kikolonna pääsi kulkemaan lyhyintä reittiä meren 
jäätä pitkin, vaikka maalla oltiin jo kevään korvalla 
siirtymässä rekipeleistä rattaisiin. Päivä oli sumui¬ 
nen ja eksymisen pelossa kivääreillä ammutut 
merkkilaukaukset säestivät matkantekoa. Linnake 
oli tyhjennetty mahdollisimman tarkoin ja kuor- 
masto sisälsi pääosin huonekaluja, paloruiskuja, 
muuta sammutuskalustoa, lennätinlaitteen, 19 as¬ 
tiaa öljyä, joista 4-6 astiaa bensiiniä ja noin 300 
kivääriä. Ruokatavaroita oli 70 säkkiä tattarinryy- 
nejä ja jauhoja, jotka kattoivat koko Uudenkaupun¬ 
gin tulevan pakoretkikunnan kuivaruokatarpeet. 
Grönroosin Juhon kertomana ruokaa jäi ylikin 
kaupunkiin joukkojen lähdettyä. Ensimmäiset re- 
kikuormat saapuivat Uuteenkaupunkiin saman 
päivän illalla kello 19 maissa ja tätä tavarasaat- 
tuetta jatkui seuraavaan päivään saakka. Kaupun¬ 
gissa tarpeettomat kiväärit ja osa polttoaineesta 
upotettiin kaupunginlahteen pakkahuoneiden 
edustalle ja osa satamaan Saunasillassa. Kuor¬ 
mia ajoivat mereen ajurit Lundgren ja Krusberg. 
Kiväärit oli ehditty varastoida apteekin taloon ja 
sieltä ne kyydittiin Saunasiltaan, jossa toiset mie¬ 
het kuljettivat ne jäälle ja upottivat. Väinö Saarni 
muisteli tätä huhtikuun vaihetta: "Kun punaset 
sitten rupesivat muualla häviämään, niin aloitet¬ 
tiin täälläkin poislähtöä järjestämään. Kustaavista 
Katan linnoituksesta tulivat punaiset jäätä myöten 

hevosilla takareet perässä ja tavaraa lastina oli ki¬ 
vääreitä ja ruokatavaraa, joissakin 80 kilon tahko- 
juustoja neljä kappaletta. Aseista oli osa upotettu 
Hangon aukolle pohjaan. Ne olivat ilman lukkoja, 
ihan uusia, piiputkin vaseliinia täynnä. Oli ruotsa¬ 
laisia kivääreitä ja uudempaa venäläistä mallia. 
Eivät olleet enää sellaisia, joita venäläisillä ensin 
oli, kun tänne tulivat. Niitä sanottiin Pertaanin 
(Berdan) kivääriksi, kuulana oli suuri lyijyn kokka¬ 
re ilman manttelia. Eikä ollut mitään makasiinia, 
yksi kuula vaan kerrallaan. Kun me pojat kuulim¬ 
me, että siellä aukolla on aseita, niin laitoimme 
sellaisen rautakoukun narun päähän ja laskimme 
pohjaan. Mutta tulos oli huono, ei saatu mitään. 
Sitten keksimme ottaa sellaisen uistimen koukun, 
jossa oli useampia koukkuja yhdessä. Kyllä sitten 
rupesi tulemaan kivääreitä, tuli jollakin kerralla 
kolmekin asetta.Tuli myös sellaista parikymmen¬ 
tä senttiä pitkää reiällistä, lyijykynän paksuista, 
keltasenruskeata, joka paloi hyvin. Sanoivat sen 
olevan tykin ruutia, en sitten tiedä mitä hän oli. 
Kiväärit oli pudotettu pohjaan ja kun piippu on 
raskaampi, olivat tukit ylöspäin ja siihen otti uis¬ 
timen koukku kiinni. Lukot oli pudotettu Sorvakon 
sillan alle, joita sitten jälkeenpäin saivat sukelta¬ 
jat ylös. Minulla oli kotona kolme kivääriä, joista 
yksi sellainen nätti ratsukivääri. Meinasin kätkeä 
meidän pellon santakuoppaan, kun tuli tieto, että 
kaikki aseet täytyy viedä esikuntaan. Niin rupesin 
pelkäämään ja vein pois." 

Lypertöstä saapunut toinen komppania käsit¬ 
ti reilut sata miestä ja se majoittui kaupungissa 
muutamaksi päiväksi lyseon tiloihin, jotka oli¬ 
vat olleet tyhjillään noin maaliskuun puolivälistä 
lähtien helsinkiläisten ja turkulaisten poistuttua 
paikkakunnalta. Ensimmäinen komppania ma¬ 
jaili edelleen Kasvin talolla ja 3. komppania Lo- 

kalahdella. Punakaarti ei lähtenyt pakomatkalle 
yhtenäisenä joukkona, vaan portaittain komppa¬ 
nia kerrallaan ja kärkeen laitettiin matkaan Lyper- 
tön komppania 8. huhtikuuta. Suuntana oliVeh- 
maa-Mynämäki ja siitä edelleen itää kohti. 


Lokalahden komppanian ylilyönti 

Lokalahden komppania lähti matkaan 10. huhti¬ 
kuuta. Paikalliskaartia vahvistaneet forssalaiset 
lienevät lähteneet jo aiemmin, ainakaan loppu¬ 
päivien toimissa heitä ei enää myöhempien kuu¬ 
lustelupöytäkirjojen valossa näy. Lokalahdella 
suoritettiin määräysten mukaiset lähtövalmiste- 
lutyöt. Päällikkö Sandelius antoi viime hetkien 
ohjeena kaartilaisille, että "nyt saa ryöstää niin 
paljon kun tahtoo ja tappaakin heti, jos joku vä¬ 
hänkin sanoo vastaan" 

Työnjohtaja Väinö Hinkkala Vartsaaren Ollan 
tilalta kertoi myöhemmin todistaessaan valkois¬ 
ten esikunnalle seuraavaa: "Huhtikuun 10. päi¬ 
vänä oli Jaafet Saarinen uhkaillut Nikolai Blom¬ 
qvistille, että jos hän takaisin pääsee niin tappaa 
Väinö Salmisen ja lausunut, että kaikki hevoset 
saisi viedä talosta."Tilanomistaja Oskari Sallmen 
kertoi, että samana päivänä Jaafet Saarinen ja 
Juho Soisalo veivät puhelinkoneen ja hevosen 
valjaineen ja rattaineen. Saarinen oli vielä mur¬ 
tanut erään suulin oven. Kapteenin vaimo Aino 
Davidsson kertoi, että huhtikuun 9. päivänä tuli 
joukko miehiä, joiden joukossa oli Jaafet Saari¬ 
nen ja jotka tarkastivat kaikki paikat, alkoivat sär¬ 
keä kassakaappia rautakangella ja veivät mukana 
puhelinkoneen. 

Kauppias Lehtovirralta vietiin tupakkaa ja 
saappaat. Rauvolasta samoin paperosseja ja tuli- 

tikkuja sekä telefoonin osia. Hilma Ruissaari ker¬ 
toi, että huhtikuun yhdeksäntenä Oskari Fager ja 
eräs toinen veivät telefoonin ja hevosen, sekä vaa¬ 
tivat kaiken rahan, mutta eivät sentään saaneet. 
Viimeisten päivien takavarikoinneissa toistuvat 
nimet Oskari Fager ja komppanian päällikkö Frans 
Sandelius. Näiden piikkiin valtaosa pahanteosta 
paikkakunnalla menikin, samoin kuin pakoa edel¬ 
tävän päivän väkivaltainen ylilyönti. Seuraavan 
kesän kuulusteluissa vainajan vaimo Lovisa An¬ 
toinette Salonen kertoi huhtikuun tapahtumista 
Lokalahden Haaroisissa seuraavasti: "Tiistaina 9. 
huhtikuuta noin klo 7 aamulla Petter Salosen vielä 
ollessa makuulla tuli taloon paikallisen punakaar- 
tilaisosaston päällikkö Frans Sandelius mukanaan 
työmies Oskari Fager molemmat varustettuna 
kiväärillä ja pistimellä. Sisälle tultuaan vaativat 
heti hevosta, jolloin Salonen nousi ylös ja lähti 
talliin antamaan hevosta. Vähän ajan perästä tuli 
Sandelius sisälle ja vaati kertojalta rahoja, mutta 
oli kertoja niin pelästyksissään, ettei paljon puhua 
osannut. Oli sanonut rahain, mitä niitä on, olevan 
jossain laatikossa ja oli Sandelius hakenutkin pii¬ 
rongin laatikoista mitään kuitenkaan löytämättä. 
Fager selittää kun Salonen oli Sandeliuksen pa¬ 
kotuksesta kulkenut tallia kohden, niin oli Sande¬ 
lius ampunut Salosta selkään aivan läheltä Fa¬ 
gerin seistessä noin 10 m päässä heistä, että Sa¬ 
lonen oli mennyt polvilleen, noussut siitä ylös 
ja lähtenyt juoksemaan rinnasta runsaasti verta 
vuotavana talosta poispäin ja Fageria kohti ja oli 
Fager työntänyt Salosen, tämän tultua hänen koh¬ 
dalleen, pistimellään pois, voimatta sanoa missä 
määrin pistos työntyi ruumiiseen, että Salonen 
oli tällöin työntynyt taaksepäin ja Fager myös pe¬ 
räytynyt ja oli Sandelius silloin tullut ja ampunut 
Salosta rintaan edestäpäin; ei tiedä miten pisti¬ 


men reiät selkään tulleet, mutta sanoo Salosen 
ja Sandeliuksen jo tallissa otelleen.Tarkastaessa 
ruumista havaittiin etupuolella vähän oikean ol¬ 
kapään alapuolella suuri nähtävästi kuulan teke¬ 
mä reikä.Takapuolella keskellä hartioita useam¬ 
pi pienempi reikä ja nähtävästi olivat pistimellä 
tuotettuja, takapuolella vasemmassa lonkassa oli 
myös nähtävästi pistimellä tuotettu reikä." 

Riehuminen Lokalahdella jatkui vielä verityön 
jälkeen. Haaroisista Fager ja Sandelius matkasi¬ 
vat Nopperlan Heikolaan, josta veivät hevosen, 
valjaat ja rattaat sekä V 2 hehtolitraa kauroja, 550 
markkaa rahaa, 20 kiloa leipää. Sandelius oli ky¬ 
synyt toveriltaan, että tapetaanko eräs Luhtanen 
ja näyttänyt hihassaan verta, jonka oli saanut kui¬ 
vatessaan pistintään murhatessaan Haaroisen 
isännän sekä huomautti että Haaroinen makaa 
nyt tuolla. Sandelius määräsi, että kolme vuo¬ 
rokautta pitää pysyä kotona, saamatta poistua. 
Juho Luhtanen säilytti henkensä, mutta leivät ja 
voit vietiin. Mäkkärän kylässä Voimalan talosta 
vietiin toinen hevonen ja rattaat, mitkä seuraava- 
na päivänä kuitenkin palautettiin takaisin omis¬ 
tajalleen. 

Komppanianpäällikkö Frans Sandelius oli liit¬ 
tynyt punakaartiin vasta 20. maaliskuuta ja ikä- 
miehenä, lähes 50-vuotiaana. Sandeliuksen sor¬ 
tuminen väkivaltaan paon kynnyksellä ei sopinut 
Uudenkaupungin muun kaartin kuvioon, muita 
lähtöön liittyviä väkivallan tekoja paikkakunnalla 
ei koettu. Sandelius oli suurperheellinen. Aiem¬ 
min kahdeksanlapsinen perhe oli ollut torpparina 
Vehmaan Puotilassa, mutta viime vuodet Sande- 
liuksilla oli ollut oma tila Iso-Kaivaisissa. Aivan 
nuhteeton komppanian päällikön menneisyys ei 
ollut, papinkirjoista löytyi tuomiomaininnat sekä 
pahoinpitelystä että metelöinnistä. Nämä olivat 

nuoruuden hairahduksia, mutta antavat vihjeen 
luonteeseen kudottuun kykyyn tehdä pahoja teko¬ 
ja, sopivien olosuhteiden toimiessa liipaisimena. 
Jo helmikuussa Sandelius ja murhattu Salonen 
olivat ottaneet yhteen. Punaiset olivat vanginneet 
Salosen ilmeisesti juuri Sandeliuksen ilmiannos¬ 
ta, kun tämä oli käynyt Sandeliukselle ilmoitta¬ 
massa, että olisi varattava hevosia ja ajoneuvoja 
valkokaartin kyyditsemistä varten. Naapurille oli 
Sandelius tästä kertonut myöhemmin, että olisi 
ollut parempi jo silloin tappaa, kun hänellä oli 
kirveskin samassa vajassa. Murhan takana saat¬ 
toi olla myös aikaisemmista tapahtumista itä¬ 
mään jäänyt kostonhalu. Lokalahdella kerrottiin 
myöhemmin, että Sandelius olisi ennen kapinaa 
pyytänyt Salosta lainansa takaajaksi, mutta Sa¬ 
lonen ei ollut suostunut. Joka tapauksessa tämä 
yksittäinen väkivallanteko rinnastui punaisten 
turhautumiseen ja katkeruuteen vetäytymisvai- 
heessa, joka purkautui koko maassa viimeisenä 
punaisen terrorin aaltona.Turun Sanomat kirjoitti 
vapunpäivänä, että punaisilla oli aikomus erityi¬ 
sen listan mukaan murhata noin 30 lokalahtelais- 
ta isäntää, mutta nämä olisivat saaneet vaarasta 
tiedon ja paenneet metsiin. Missään kuulustelu- 
tai todistuskertomuksissa ei kuitenkaan tällaises¬ 
ta ole mainintaa. 


Pääkaartin pako 

Kaupungissa majailevan pääjoukon lähtölaskenta 
alkoi, kun esikuntapäällikkö seppä Salonen antoi 
kaartilaisilleen määräyksen lähteä ympäröivälle 
maaseudulle hakemaan hevosia, joita isäntien 
oli määrä toimittaa seuraavaksi aamuksi Uuden¬ 
kaupungin torille. Kalannissa kävivät paikkakun¬ 

talaiset Juho Bruno Lehtonen ja Kustaa Tähtinen 
13 talossa määräyksiä jakamassa ja seuraavana 
päivänä näistä kymmenen oli totellut ja tuonut 
hevosen torille. 

Kalanti joutui raskaasti "besorkkauksen" eli 
anastusten kohteeksi, siellä vierailivat sekä Lai¬ 
tilan että Uudenkaupungin kaartit. Pelkästään 
yhden kuulustelukertomuksen lista takavarikoin¬ 
neista kertoo paljon: Selim Marttilalta hevosen 
valjaimineen ja rattaat, Kustaa Salmelalta Suon- 
taasta 2 hevosta, 2 valjaat, 2 rattaat ja 2 lointa; 
Juho El Iältä Hyynisistä hevosen, Elkkyisten Kailan 
talosta vaatineet hevosen, Elkkyisten Ellän talosta 
Kustaa El Iältä hevosen valjaineen ja rattaat, Frans 
Maikolalta Suurikkalasta hevosen valjaineen ja 
rattaat, Frans Juvalalta Suurikkalasta hevosen 
uhaten ampua; Juho Juvalalta Hyynisten kyläs¬ 
tä hevosen, Eemil Saariolta Hyynisistä hevosen, 
Petter Puukilta hevosen valjaineen ja rattaat. 

Harikkalan kapteenska Gottlebenilla kävivät 
9. huhtikuuta vierailulla Laitilan punakaartiin kuu¬ 
luvat Emil Sjöman, Jussi ja Väinö Leino ottaen ta¬ 
losta hevosen valjaineen, säkit rukiita ja kauroja. 
Kun Harikkalan väki ensin kieltäytyi antamasta 
viljamakasiinin avainta, ampui Sjöman oman ker¬ 
tomuksensa mukaan ilmaan, mutta muiden todis¬ 
tamana ampui Sjöman useita laukauksia asutun 
kyökin ja vaatekonttorin läpi, tuhoten vaatteet, 
kiroillen ja uhaten hurjasti. Samalla reissulla vie¬ 
tiin Vapolalta jauhoja 60 kiloa, Pietilästä hevosen 
rattaineen, 10 kappaa rukiita, yksi säkki kauroja. 
Päivölän talosta saatiin rattaat ja Pilpolan talosta 
10 leipää ja säkin kauroja tai rukiita. Lisäksi Sjö- 
mannin porukka oli ottanut Aulan talosta Hauron 
kylässä säkin rukiita. Osalla hevosista oli pako¬ 
matkalla joku ajaja talosta mukana Mynämäelle, 
mistä hevosen vaihdon jälkeen olisi päässyt pa- 


285 





1918 


laamaan takaisin. Näin oli tarkoitus esimerkiksi 
Konnun hevosen osalta, jota eräs poika ajoi, mut¬ 
ta koska Mynämäeltä punakaarti ei saanut taka¬ 
varikoitua uusia hevosia, niin oli jatkettu matkaa 
vanhoilla. 

Kaupunkilaisilta ei voinut jäädä huomaamat¬ 
ta muutos punaisten liikkeissä. Lypertön komp¬ 
panian siirto kaupunkiin ja hevosien mittava 
takavarikointi ennakoivat punakaartin lähtöä kau¬ 
pungista. Huhut rintaman yleistilanteesta kantau¬ 
tuivat pienellä viipeellä myös länsirannikolle ja 
kaupungissa nopeasti naapurilta toiselle. Puhe¬ 
linta salakuunneltiin ja 7.4. aamupäivällä kello 10 
tallentui keskustelu Uudenkaupungin ja Laitilan 
esikuntien välillä, kun ylipäällikkö seppä Salonen 
kilautti Laitilaan esikuntaan. Salonen halusi pako¬ 
matkalle mukavan kyytipelin, Laitilan apteekkarin 
auton. 

Salonen: "Kuka sen on sanonut, ettei me sitä 
autoa saada." 

Esikunta: "Emme voi sitä antaa, sillä me tar¬ 
vitaan se itse." 

Salonen: "Minä olen ylipäällikkö ja määrään, 
että me otetaan se auto. Pidä sinä turpas kiinni, 
sillä ei se parane sinun valittamisestasi." 

Seuraavana päivänä 8.4. levisi kaupunkiin en¬ 
simmäiset tiedot Tampereen valloituksesta, joka 
enteili käytännössä punaisen rintaman lopullis¬ 
ta romahdusta. Aamupäivällä 2. komppania oli 
aloittanut marssinsa Vehmaalle ja illalla seitse¬ 
mältä komppanian päällikkö Lindegren soitti Uu¬ 
denkaupungin esikuntaan Vanharannalle Pehdos- 
ta, jonne joukot olivat edenneet. 

Vanharanta: "Terve, vai olette Pehdossa. Kuin¬ 
kas sapuskojen kanssa on, saatteko niitä sieltä?" 


Lindegren: "No, kysytkös sitä, me olemme 
täällä Lailan talossa. Kyllä me sapuskoista huo¬ 
len pidämme. Huomen illaksi menemme Mynä¬ 
mäkeen asti. Mitäs sieltä kuuluu?" 

Vanharanta: "Täällä on ihan rauhallista (Van¬ 
haranta käytti aina sanontatapaa; täällä on ihan 
rauhallista). Ja sieltä pohjoisesta tuli kokonaan 
toiset tiedot, kun te täältä läksitte. Rintama on 
hyvä. Sano pojille terveiset, että ovat reippaalla 
mielellä, kyllä meille hyvä tulee. No, terve, terve 
vaan. Ei kansanvaltuuskuntakaan pois Helsingis¬ 
tä ole mennyt. Se oli väärä uutinen." 

Väinö Vanharanta kiersi pahemman kerran 
totuutta, rintama oli romahtanut ja kansanval¬ 
tuuskunnan johto oli hyvissä ajoin paennut Hel¬ 
singistä Viipuriin. Myös punaiset lehdet sortuivat 
samaan vääristelyyn, joukkojen taistelumoraalia 
koitettiin keinotekoisesti tekohengittää viimei¬ 
seen saakka. 

Kaikki kaartiin kuuluneet eivät lähteneet pa- 
kojoukon mukana, vaan jäivät kaupunkiin odot¬ 
tamaan kohtaloaan. Esikunnasta Salonen tuli 9.4. 
Kasvin talolle ilmoittamaan, että niiden, jotka ei¬ 
vät tahdo lähteä mukaan, on annettava kiväärit 
pois. Kivääriä luovutettaessaan Vilho Koskinen 
eli puna-Koskinen kyllä uhosi ampua, jos ei tule 
mukaan. Motiivina "Venäjän" matkalle olivat 
myös huhupuheet siitä, että kaikki kiinni jääneet 
punaiset tapetaan. Kaupungin sähkölaitoksella 
punaisen vallan aikana "johtajana" toiminut säh- 
kömonttööri Juho Koistinen lähti kaartin mukana 
pakomatkalle, kun "Kansanvaltuuskunnan aikai¬ 
set viranomaiset tapetaan'' Matkalla Koistinen 
joutui ottamaan aseen selkäänsä eli liittymään 
virallisesti punakaartiin. 

Viimeiset tihutyöt 

10. huhtikuuta lähetettiin Pietarista vetoomus 
kansanvaltuuskunnalle, että yhdessä Venäjän 
hallituksen kanssa kansanvaltuuskunta määräi¬ 
si kiireimmin maa-alueen jostain Siperiasta Bai- 
kal-järven itäiseltä rannalta tahi jostain muualta 
punapakolaisten siirtokuntaa varten. Lisäksi pyy¬ 
dettiin, että pakolaiset takavarikoisivat kalanpyy¬ 
dyksiä, maanviljelyskalustoa, rakennustyöväli- 
neitä, rautatiekalustoa ynnä muuta. Alueen tulisi 
olla sellaisessa paikassa, että se tarjoaisi mahdol¬ 
lisuuden rauhassa toimia uusien vallankumous- 
taistelujen varalle. 

Putsaarelainen Ivar Polvinen erosi kaartista ja 
kävi jättämässä aseensa varusmestari Koskiselle 
päivää ennen pakomatkaa. Polvista ei teosta suu¬ 
remmin uhkailtu, mutta kaupungista hän ei saa¬ 
nut heti poistua. Kaikkiaan peräytymisestä kiel¬ 
täytyneitä oli vajaa 40 eli noin kuudesosa kaartin 
vahvuudesta. Kaupunkiin jättäytyneet punaiset 
osasivat huonosti ennustaa tulevaisuuttaan, val¬ 
kokaartin kosto vangitsemisien alkuvaiheessa tuli 
raskaimmin kohdistumaan tähän ryhmään. Kotei¬ 
hinsa jääneiden vangitsemisia jatkui aina kesä¬ 
kuun loppupuolelle saakka. 

Ennen lähtöä viimeisteltiin vielä viimeiset ti¬ 
hutyöt, puhelinsentraali hajotettiin ja puhelinpyl¬ 
väät kaadettiin. Kirjapaino koki saman kohtalon. 
Myöhemmin näistä syytettiin turkulaisia, mutta 
tekijättaisivat kuitenkin olla omaa kaartia, nimistä 
mainittiin Väinö Vuorisalo, Frans Nurmela ja Yrjö 
Sjöroos. Seppä Salonen määräsi, että Nurmelan 
huoleksi jätetään telefoonikeskuksen rikkominen 
ja tähän oli Nurmela vastannut, että "aivan ker¬ 
naasti'.' Nahkuri Juho Peltola ehti ennen vankilei- 
rikuolemaansa todistaa, että Vuorisalo oli vasa¬ 


ralla rikkonut latomakoneen ja sen jälkeen käynyt 
isomman painokoneen kimppuun, jonka särkemi¬ 
sen Peltola oli saanut estetyksi. Vakka-Suomi-leh- 
ti kuvasi kaartilaisten lähtöä värikkääseen tapaan: 
"Verihurttain lähtö Uudestakaupungista tapah¬ 
tui 8.4. klo 3 iltapäivällä. Roistoilla oli mukanaan 
73 hevoskuormaa varastettua tavaraa, muonaa, 
vaatteita ym. Viimeiset murhaajat lähtivät 10.4. 
klo 9 aamupäivällä, kenraalit ryövätyssä autossa 
ja juovuksissa. Siinä nähtiin "pormestari',' räätä- 
linkisälli Vuorio, pyssy selässä poistumassa virka¬ 
paikaltaan, samoin "miliisi'' 

Pakomatka 

Punakaarti pakeni kaupungista portaittain: 1. 
komppania eli pääjoukko 10.4. käsittäen tois¬ 
tasataa miestä, 2. komppania oli lähtenyt kaksi 
päivää aikaisemmin ja Lokalahden 3. komppania 
10.4. Joukot todennäköisesti noudattivat suurin 
piirtein samaa reittiä ja viimeistään Jokioisissa 
ovat yhdistyneet pitemmän lepotauon aikana. 
Matkaa tehtiin sekä jalan että hevoskyydissä. 
Esikunta mahtui lähes kokonaisuudessaan Lai¬ 
tilasta ryövättyyn autoon. Raumalta ja Turusta 
lähteneet joukot olivat ottaneet mukaansa per¬ 
heitä pienine lapsineen, mutta Uudenkaupungin 
kaartista ei ole yhtään mainintaa mukana olleesta 
perheenjäsenestä.Tämä on täytynyt olla yhteinen 
päätös. Edes esikunnan jäsen Heikki Kalenius ei 
ottanut vihkimätöntä vaimoaan mukaan, vaikka 
Vera Stark/Kalenius oli puhdasverinen sosialisti 
ja tarkoitushan oli paeta Venäjälle perustamaan 
ihannesiirtokuntaa. 

Pakoreitin ensimmäinen etappi oli Vehmaan 
kautta Mynämäelle, jossa Nihattulassa pidettiin 

taukoa 10. päivän iltana.Täällä joukkoon liittyi vielä 
kolme lisää. Kalannissa Johan Snällström Palsas¬ 
ta oli samana päivänä havahtunut kaartiin pakoon 
ja lähti omalla polkupyörällään ajamaan jouk¬ 
kojen perään ja tavoittikin joukon Nihattulassa. 
Snällström oli toiminut punaisten vallankumous- 
oikeudessa syyttäjänä ja lisäksi j ä rj esty s p ä ä 11 i kkö - 
nä Kalannissa. Kaartiin liittymisestä hän ei ollut 
innostunut, mutta kun ruokaa ei muuten tippunut, 
niin myös Snällströmin oli laitettava nimi jäsenlu¬ 
etteloon ja otettava ase selkään. Jokioisiin saak¬ 
ka hän pysyi ruodussa mukana, mutta 14. päivä 
kääntyi itsekseen takaisin kohti kotia, samoili ta¬ 
losta taloon ja suojeluskuntalaiset vangitsivat hä¬ 
net Karjalan pitäjässä 17. huhtikuuta. Mynämäeltä 
tarttui mukaan lisäksi ruuanlaittajaksi Saima Yl¬ 
häinen, 20-vuotias palvelijatar. Saimalle kolmen 
viikon palveluksista punakaartille lätkäistiin valtio- 
rikosoikeudessa kolmen vuoden kuritushuonetuo¬ 
mio. Raimelan kylän Haukkalan talosta kaarti meni 
takavarikoimaan tuoretta hevosta jatkomatkalle. 
Oskari Lukander oli joukossa mukana ja pakotti 
samalla punakaartiin 16-vuotiaan poikansa Yrjön, 
joka oli ollut Haukkalassa renkinä. 

Rintaman yleistilanne alkoi olla siinä määrin 
huolestuttava, että Uudenkaupungin pakoretki- 
kunnan levähdys Nihattulassa jäi lyhytaikaiseksi. 
Edes yöpymiseen ei ollut aikaa, vaan yötä myö¬ 
ten joukko lähti etenemään kohti Ylänettä. Kaarti 
oliYläneellä 12.-13.4. ja pappilassakin vierailtiin. 
Martti Haavio muistelee päiväkirjassaan, miten 
kaksi uuskaupunkilaista miestä oli tullut pappi¬ 
laan. He olivat sitoneet hevosensa tikapuun nap¬ 
pulaan ja pyrkineet sisään. Äiti oli mennyt pihalle. 

Äiti: "Jo täällä on käynyt ryöstäjiä." 

Uuskaupunkilainen: "Ei meillä sellaista asiaa 
ole, me tahdomme hevosen." 

Äiti: "Hevonen ja miehet ovat metsässä." 

Uuskaupunkilainen: "Taitavat olla lahtarikaar- 
tissa. Päästäkää sisään." 

Äiti: "En minä uskalla teitä päästää." 

Silloin siihen ilmestyi, mistä lienee ilmesty¬ 
nyt, Kalle Saleva, kivääri selässä. Kalle Saleva 
(tiukasti): "Mitä nämä miehet tahtovat?" 

Uuskaupunkilainen: "Hevosta." 

Kalle Saleva: "Kyl mää sen vaan sanon, etei 
heone koton ole." 

Uuskaupunkilainen: "Katotas talliin." 

Äiti: "Tuossa on avain." 

Miehet vilkaisivat talliin, mutta eihän siellä 
ollut hevosta. Kalle seisoskeli kivääri tanassa, 
kuin vahtimies, trapun edessä ja takavarikoijat 
lähtivät muristen tiehensä. Lähtiessään he pu¬ 
dottivat huomaamattaan maahan lappusen, jossa 
oli sanat: "Tämän omistaja oikeutetaan takavari¬ 
koimaan hevosen. Uudenkaupungin punakaartin 
liikenneosasto." 

Yläneeltä matka jatkui Loimaalle, jossa aina¬ 
kin 1. komppania oli 14. päivä. Edellisenä päivänä 
puoliltapäivin oli Turun punakaarti Pöytyällä rä¬ 
jäyttänyt Vähäkaulan sillan ilmaan. Paikkakunta¬ 
laiset Pöytyällä olivat silloin olleet siinä uskossa, 
ettei enää tarvitsikaan pelätä sitä 3000 hengen 
joukkoa, jolla ohikulkeneet turkulaiset olivat pe¬ 
lotelleet tienvarsien asukkaita. Lisäksi oli huhun 
mukaan Kakolasta vapautettu kaikki pahantekijät. 
Tätä joukkoa ei enää kuulunut, mutta vielä saa¬ 
pui pöytyäläisiä ryöstämään 200 hevoskuorman 
verran uusikaupunkilaisia ja raumalaisia, joilla oli 
vaimot ja lapset mukana. 

Seuraava pitempi lepopaikka ja joukkojen 
kasaaminen oli Jokioisissa, jossa kaartilaiset vii¬ 
pyivät 4- 5 päivää. Majapaikaksi valittiin palokun¬ 
nan talo, joka jäi lähtiessä siivoamatta ja jälki oli 

sen mukainen. Paikkojakin meni rikki. Jokioisten 
kartanon taisivat pääosin paloitella turkulaiset. 
Jauhoja oli matkassa riittävästi, ainoastaan tuo¬ 
re tavara, maito ja liha, kuitattiin taloista matkan 
varrelta. Jokioisissa verotettiin kartanosta neljä 
nautaa kaartin suihin, ne toimitettiin Uudenkau¬ 
pungin joukoille paikallisen kaartin toimesta. 
Täällä sattui myös pakoretken ainoa aseellinen 
selkkaus. Uudenkaupungin kaartin 2. komppa¬ 
nia törmäsi 30-miehiseen oripääläisjoukkoon, 
joka oli ryöstänyt kassakaapin eräästä talosta. 
Komppanian päällikkö Lindegren ammutti aina¬ 
kin yhden näistä ryöstäjistä, erään kuulustelu¬ 
pöytäkirjan mukaan kaksi. Teloituksen suoritti 3. 
plutoonan päällikkö Lauri Lehtinen. Oripään muu 
joukko oli pakotettu riisumaan aseensa ja seu¬ 
raamaan Uudenkaupungin kaartia. Oripääläis- 
ten ampumisesta on, kuten kaikesta muustakin, 
valkoinen ja punainen versio. Länsi-Suomi-lehti 
kirjoitti: "Valkoisten edetessä punaisten perässä 
tavattiin vähän matkan päästä kylästä Oripään 
kankaalle päin erään punakaartilaisen ruumis... 
saaliinjaosta oli tullut riita." Punaisten kertomana 
tapaus oli nimenomaan Uudenkaupungin kaartin 
suorittama kurinpidollinen toimi.Tästä on kesän 
kuulusteluissa useampi samansuuntainen ker¬ 
tomus ja se vaikuttaa totuudenmukaisemmalta. 
Komppanian päällikkö Ossian Lindegren kertoi 
kesällä omassa kuulustelussaan, että ryöstörahat 
on kätkettynä maahan Lahden ympäristössä. 

Jokioisiin liittyy myöhemmissä selvittelyissä 
esiin tullut verityö, joka voi liittyä edellä kuvat¬ 
tuun tapahtumaan tai olla erillinen tapaus.Turun 
Portun joukkoihin kuuluva Einar Peterzens ker¬ 
toi: "Edellä mainitun Karilaisen, Uudenkaupun¬ 
gin ylipäällikön ja esikunnan kirjurin oli vastaaja 
tavannut Jokioisten palokunnan talolla heidän 


paetessaan Uudestakaupungista...jotka kertoneet 
päivää aikaisemmin autolla ajaneen Tammelaan 
päin ja maantien varrella ampuneen erään talon 
isännän...samana päivänä oli nähnyt heidät Jo¬ 
kioisten asemalla, jolloin olivat kuljettaneet Hä¬ 
meenlinnaan 11 herrasmiestä Tammelasta ja So¬ 
merolta." 

Forssan ja Tammelan jälkeen joukkojen oli 
tarkoitus edetä Riihimäelle, mutta siellä tie oli 
saksalaisten sulkema. Reitti kääntyi enemmän 
kohti pohjoista Hämeenlinnaan, mutta sinnekin 
tie oli jo valkoisten hallussa. Läpimurtoon ei ol¬ 
lut haluja, joten Rengosta käännyttiin Janakka¬ 
laan,Turenkiin ja edelleen Kosken kautta Lahden 
edustalle, Vesalan, Herralan ja Okeroisten kylien 
tienoille. Ainakin eräässä pakokertomuksessa on 
maininta Hauhosta ja Tuuloksesta, mutta se oli¬ 
si edellyttänyt Hämeenlinnan kiertoa pohjoisen 
kautta ja sopii muistivirheeksi. Hauhon jaTuulok- 
sen suunta olisi myös tiennyt taistelua ja tällai¬ 
sesta ei kukaan Uudenkaupungin punakaartilai¬ 
nen pakokertomuksessaan mainitse. 

Rysän perällä 

Varsinais-Suomen joukoille annettu vetäytymis- 
linja oli suurin piirtein saavutettu Lahden edus¬ 
talle saapuessa. Rintamalinjaa oli saatu kurottua 
lyhyemmäksi ja tiiviimmäksi, mutta muutoin pu¬ 
naisten yleistilanne oli jo kääntynyt epätoivoisek¬ 
si. Valkoiset olivat yhdessä Hangosta ja Loviisas¬ 
ta maihin nousseiden saksalaisjoukkojen kanssa 
saaneet Lahden korkeudella pihtiliikkeen kiinni. 
Valtavat punajoukot olivat täysin saarrettu sump¬ 
puun, josta viikon verran huhtikuun lopulla yritet¬ 
tiin läpi itään. Punakaarti toivoi hallitsemastaan 

... ja loppu. 

Kaakkois-Suomen suunnasta apuja, mutta tämä 
jäi toiveajatteluksi. Kokonaisuudessaan vetäyty¬ 
vän läntisen punajoukon vahvuus oli noin 30 000 
henkeä, joista valta-osa siviilejä, naisia ja lapsia. 
Hevosia ja kuormarattaita oli mukana tuhansia. 
Tavoitteena oli Lahti tai ainakin pääsy junaradalle 
itään. Lahden edustan varsinainen läpimurtojouk- 
ko käsitti noin 15 000 henkeä. Siinäkin joukos¬ 
sa oli kuitenkin paljon siviilejä, jotka vaikuttivat 
epäedullisesti muutenkin hajanaisten joukkojen 
sotilaalliseen hallintaan.Taistelumoraali oli myös 
jo suurelta osalta kadonnut. Kuormastoon, he¬ 
vosten hoitoon, ruoanlaittoon ja Punaiseen Ris¬ 
tiin oli tunkua. 

Uudenkaupungin joukoilla ei ollut pääosin 
minkäänlaista edeltävää taistelukokemusta. Muu¬ 
tama kerta oli äkseerattu talvisella torilla ja käyty 
piirisairaalan takana ampumaharjoituksissa ja nyt 
olisi pitänyt aloittaa varsinainen sota koulutettu¬ 
ja saksalaisia vastaan. Okeroisten kylän kohdalla 
Uudenkaupungin komppaniat joutuivat ampu- 
maketjuun etulinjaan, ja kaartilaiset viettivät am- 
pumahaudoissa vaihtelevasti aikaansa kolmes¬ 
ta seitsemään vuorokauteen. Grönroosin Juho 
mainitsi olleen viisi vuorokautta ketjussa, mutta 
kertomansa mukaan oli sellaisessa paikassa, et¬ 
tei sopinut ampua. Muittenkin ampumiset olivat 
umpimähkäisiä, taisteluita käytiin öisin ja moni¬ 
kaan ei nähnyt vihollisesta vilaustakaan. Herlinin 
Jussi kertoi ampuneensa lämpimikseen, kun yöt 
olivat kylmät. Kosti Vielä puolestaan sanoi ampu¬ 
neensa muutamia kertoja, kun päällikkö muuten 
uhkasi ampua. Rintamalla näkyi myös ryssän 
sotilaita ja tykkejä, joten kyllä oikeasti sotaa käy¬ 
tiin. Ampumatarvikkeet kuljetettiin eturintamaan 
Okeroisten junapysäkiltä ja esikunta sijaitsi tästä 
noin kilometrin päässä. Hevosten pääsäilytys- 


paikka oli huomattavasti taaempana selustassa, 
noin 11 kilometrin päässä. Myöhemmät kuulus- 
telukertomukset ovatkin ampumisen osalta ko¬ 
vin vähätteleviä, ei haluttu antaa minkäänlaista 
vihjettäkään siihen suuntaan, että kuulusteltava 
olisi ampunut valkoisia kohti. Sankarivainajiksi 
ei ollut halua, mutta muutamista tiedonmuruista 
henkii, että osa joutui tai halusi eturintaman tiuk¬ 
koihin tilanteisiin. Laitilasta kotoisin oleva, mutta 
Uudenkaupungin kaartiin kuulunut Herman Lai¬ 
ne ei ollut varmaankaan aiheetta saanut lempi- 
nimekseen Hurja-Hermanni. Laine oli haistellut 
ruudin tuoksua jo 25. maaliskuuta Kustavin Kivi¬ 
maan pikku kahakassa, mutta nyt hän sai taistella 
elämästä ja kuolemasta. Hermannille jäi käteen 
jälkimmäinen kortti, hän oli yksi niistä harvoista 
taistelussa varmuudella kaatuneista paikkakun¬ 
nan kaartilaisista. Toinen suhteellisen varmasti 
taistelussa kaatunut oli Leonard Hämäläinen, joka 
oli myös ollut mukana jo Kivimaan yhteenotossa. 
Kuulustelupöytäkirjoista ei löydy mitään mainin¬ 
taa esikunnan toiminnasta Lahden sumpussa. 
Esikunnan jäsenet näyttäisivät toimineen Kan¬ 
sanvaltuuskunnan tavoin, oman nahkan pelasta¬ 
minen oli tärkeintä. Jalmari Nordlingin mukaan 
uusikaupunkilaisia johtivat Lahden taistelussa 
porilaiset. Ainakin ylipäällikkö Salonen ja Heikki 
Kalenius ovat päässeet Lahden sumpusta läpi, ja 
tämän on täytynyt tapahtua jo ennen joukkojen 
lopullista antautumista vapun päivänä. Kaikkiaan 
noin 15 000 punaisesta pääsi Lahden itäpuolel¬ 
le murtautumaan tuhat. Kalenius pääsi uusikau- 
punkilaisista pisimmälle aina Inkeroisiin saakka, 
jossa hänet vangittiin neljäntenä toukokuuta ja 
siirrettiin ensin säilöön Kouvolaan. Aseensa hän 
oli jättänyt Hollolaan eli omien joukkojen luo ja 
tehnyt läpimurron kertomansa mukaan jalkaisin. 

Ylipäällikkö Emil Salonen ammuttiin Heinolassa 
5. toukokuuta ja vangitsemispaikka lienee samoil¬ 
la seuduilla. Kolmas Uudenkaupungin kaartista 
Lahden itäpuolelle päässyt oli Karl Yrjö Santa¬ 
nen Arvassalosta, joka saksalaisten srapnellien 
pelästyttämänä pakeni metsien ja Vesijärven yli 
pakoon ja löysi punaisten esikunnan Nastolassa, 
missä tapasi myös Salosen.Torpparin poika San¬ 
tanen antautui Nastolassa 3. päivänä. 


Yrjö Santasen pakomatka 

Uudenkaupungin kaartilaisten kuulustelukerto- 
mukset kolmen viikon pakomatkasta Lahteen 
ovat pääosin hyvin ylimalkaisia 4-5 rivin kuittauk¬ 
sia. 20-vuotiasYrjö Santanen sen sijaan kuvaa pa¬ 
komatkaa seikkaperäisesti: 

"9. päivänä huhtikuuta tuli esikunnasta mää¬ 
räys, että kaikki jotka ovat vahtipalvelusta vapaat, 
lähtisivät maalle hankkimaan hevosia. Määräyk¬ 
sen antoi komppanian päällikkö Vuorela. Tällöin 
meni tutkittava yhdessä Ensio Lahden kanssa Sal¬ 
men kartanoon, kiväärit mukana, ja määräsivät 
sieltä lähetettäväksi hevosen Uuteenkaupunkiin 
seuraavaksi aamuksi klo 1 , samoin tekivät Halo- 
lan kylän Mikkolan talossa; samoin saman kylän 
Pyörilän talosta; samoin Peteksen kylän Rannan 
talosta 2 hevosta, mutta saivat vain yhden; sa¬ 
moin 1 hevonen saman kylän Alapirilän talosta, 
mutta eivät saaneet täälläkään; samoin saman 
kylän Knuutilan talosta; samoin Mattilan talosta, 
mistä eivät kuitenkaan saaneet mitään; samoin 
lähettivät Mattilan isännän menemään Antolan 
taloon heidän puolestaan määräämään hevosen. 
Yötä olivat Lahden kotona, josta aamulla menivät 
Salmen kartanoon ja ottivat sieltä hevosen. Uu¬ 

dessakaupungissa tekivät flanellipaidoista kuor¬ 
man Grusbergin hevoselle yhdessä erään Kuusis¬ 
ton kanssa. Huhtikuun 10. päivänä lähtivät pois, 
saaden tutkittava ajaa Kalle Konnun hevosella 
Vehmaan Vinkkilään saakka, jolla matkalla näki 
otettavan hevosia taloista, itse ottamatta ryöstöi¬ 
hin osaa. Oltuaan yön Vinkkilässä jatkoi matkaan¬ 
sa tuntemattomalla hevosella, jota ajoi tuntema¬ 
ton kyytimies Mynämäelle asti, josta hevonen 
kuskeineen päästettiin pois.Täällä haalittiin taas 
hevosia, jolloin tutkittava ajoi Mynämäen pappi¬ 
lan arrendaattorin hevosella, pieni poika kuskina, 
Yläneelle saakka, jossa poika sai ilman hevosta 
lähteä pois.Täältä Loimaalle ajoi tutkittava samaa 
hevosta ja antoi sen hevosen Mynämäen pappi¬ 
lan toiselle kuskipojalle, joka tutkittavan käskystä 
ensin toi tälle Loimaan asemalta 2 isännätöntä 
hevosta. Loimaalla ryöstettiin eräästä talosta kau¬ 
roja hevosille, tutkittavankin ottaessa osaa tähän. 
Matkaa jatkettiin Jokioisiin, jolla matkalla kohta- 
sivat erään 30 miehisen Oripään punakaartin jou¬ 
kon ryöstämässä erästä taloa. Ryöstäjät riisuttiin 
aseista ja liitettiin 3. komppaniaan. Ryöstäjien 
päällikkö, jolta tavattiin toistakymmentä tuhatta 
markkaa rahaa sekä paljon sormuksia, ammuttiin. 
Ampujana oli Lauri Lehtinen Uudestakaupungis¬ 
ta. Rahat, sormukset ja muut vielä eheät tavarat 
annettiin takaisin omistajilleen. Jokioisissa olivat 
noin viikon päivät palokunnantalolla, jolla ajalla 
pakkoluovuttivat heiniä, kuulustellun itse otta¬ 
matta osaa oman puheensa mukaan. Siirtyivät 
sieltä Somerolle, jossa olivat yhden yön ja jossa 
otettiin eräästä talosta viljaa. Somerolta menivät 
Riihimäelle päin, mutta saivat tällöin tietää, että 
Riihimäki on valloitettu. Lähtivät Hämeenlinnaan, 
muuta 6 km sen ulkopuolella tuli lähetti ilmoitta¬ 
maan, ettei Hämeenlinnaan pääse. Menivät tällöin 

Turengin aseman lähelle, jossa ottivat hevosille 
ruokaa. Sieltä Okeroisten kylään lähellä Lahtea, 
missä kadotti hevosensa.Täällä oltiin useampia 
päiviä, saksalaisten rintaman ollessa Lahdessa 6 
km päässä. Oli mukana hyökkäämässä Lahteen 
30.4. makasi ketjussa yhden päivän ampuen nä¬ 
kymätöntä vastustajaa. Illalla tuli saksalaisten 
ilmalaiva pudottaen merkkipommeja ketjulle, jol¬ 
loin saksalaisten shrapnellit alkoivat lentää suo¬ 
raan ketjulle, missä pakokauhu valtasi miehet ja 
tutkittavankin. Jätti venäläisen kiväärin nojalleen 
aitaa vasten ja lähti samoilemaan metsiä Hollo¬ 
laan päin. Kulki metsien kautta Vesijärven poikki 
ostaen matkalla ruokansa. Tuli vihdoin Nasto¬ 
lan pitäjän Järvistön kylän esikuntaan pyytäen 
päästä matkustamaan Uuteenkaupunkiin.Täällä 
oli puheissa punakaartilaispäällikköjen Salon tai 
Salosen ja erään toisen kanssa, jotka olivat koko 
matkan kulkeneet autolla mukana. Näitten keho¬ 
tuksesta kielsi kaiken osallisuutensa punakaar¬ 
tiin. Tutkittava lähetettiin sitten Heinolaan, missä 
tutkinnassa myös kielsi kaiken, sanoen olleensa 
vain kyytimiehenä pakosta mukana. Heinolasta 
sai vapaamatkan Raumalle, josta saapui jalkaisin 
Uuteenkaupunkiin ja Uudellekirkolle, missä kävi 
ilmoittautumassa paikalliseen esikuntaa ja pidä¬ 
tettiin." (Kuulustelupöytäkirja 28.5.1918) 

Uusikaupunkilaisten tappiot Lahden seudulla 

Lahden taistelussa haavoittumisesta mainitaan 
kesän 1918 kuulusteluissa 14 kaartilaisen osalta. 
Valtaosa vammoista on syntynyt tykinammuk- 
sen, srapnellin, sirpaleista. Grönroosin Jonni 
menetti toisen silmänsä. Armas Varjonen Loka- 
lahden Nopperlasta sai kylkeensä sirpaleen ja 


kuula katkaisi toisen käsivarren, joka jäi sittem¬ 
min vialliseksi. Haavoittuneista osa oli sittemmin 
Lahden sairaalassa hoidossa. Juho Edström sai 
srapnellin kuulasta vammat kylkeen ja reiteen ja 
Emil Viljanen loukkasi jalkansa. 

Uudenkaupungin punakaartin reilusta 200 
miehestä ilmoitti haavoittuneensa 14. Ei ole mi¬ 
tään syytä epäillä, ettei tämä määrä olisi totuu¬ 
denmukainen, vammojaan pääsi hoidattamaan 
kenttäsairaalaan ja kaikki kannatti varmasti ilmoit¬ 
taa, pienetkin ovat olleet hyvänä syynä vetäytyä 
leiripaikalle. Normaaleissa sodankäyntiolosuh- 
teissa tämän haavoittumismäärän olisi pitänyt 
tarkoittaa sitä, että Lahden taistelussa olisi kaa¬ 
tunut paikallisen kaartin joukoista noin 3-5 kaar¬ 
tilaista, jotta tavanomainen haavoittumis-kaatu- 
missuhde toteutuisi. Saksalaisilla joukoilla suhde 
taisteluissa oli noin 2,5. Uudenkaupungin valkois¬ 
ten joukolla suhde oli samaa luokkaa: seitsemän 
haavoittunutta ja kaksi kaatunutta. Koko Turun 
rintamapataljoonan valkoisissa haavoittuneita 
oli 154 ja kaatuneita 45. Uudenkaupungin puna¬ 
kaartin osalta suhde Lahden huhtikuun viimeisen 
viikon taistelussa on aivan vinksallaan, 14 haa¬ 
voittunutta ja reilu 20 menehtynyttä. Lukuvääris- 
tymä antaa aavistaa minkälaista sotaa Lahdessa 
käytiin. Kirjailija Juhani Aho seurasi kevään 1918 
tapahtumia tiiviisti ja herkällä korvalla. Ahon tuo¬ 
reeltaan antama aikalaiskommentti päättyneen 
sodan luonteesta on ytimekkään karu - toista 
tällaista voittoa maamme ei kestä. Kirjailija Aho 
lukeutui valkoisiin, vaikka poikansa oli tekemässä 
vallankumousta. 

Uudenkaupungin punakaartin tappioiden 
analysointi on vaikeaa. Asiakirjatietoa ei löydy, 
on vain vainajia, kuulopuheita ja arvioita. Kaar¬ 
tin Lahdessa menehtyneistä noin 5-6 kaartilaisen 

kohtalo on täysin epäselvä. Vuosina 1999-2003 
koostetuissa sotasurmaluetteloissa heidät ilmoi¬ 
tetaan kadonneiksi. Dambergin Santtu on näistä 
kadonneista kirjattu epävarmaksi, mahdollisesti 
selvinnyt elävänä sodasta. Herman Laine, Leon¬ 
ard Hämäläinen ja Petteri Aaltonen ovat ilmei¬ 
sesti oikeasti kaatuneet taistelussa, näistä löytyy 
asiaa vahvistava maininta muiden myöhemmissä 
kuulusteluissa. Sosiaalidemokraattisen puolueen 
keräämä vuoden 1919 kunnittainen terroriluettelo 
kirjaa toisaalta suutari Petteri Aaltosen teloitetuk¬ 
si. Kustaa Lindgrenin kuolinpäiväksi on ilmoitet¬ 
tu 27. huhtikuuta, tämä viittaa kaatumiseen ja sa¬ 
moin on tulkinnut SDP:n terroriluettelo. Samoin 
Frans Männistö voidaan suhteellisen varmasti 
kirjata kaatuneiden luetteloon.Taistelussa kaatu¬ 
neiden määrä on siten 4-5 miestä. Tähän koko- 
naisanalyysiin voidaan selvinä tapauksina lisätä 
kaksi varmaa teloitusta; ylipäällikkö seppä Salo¬ 
sen osalta kaikki seikat puhuvat tämän kohtalon 
puolesta, johtava asema ja kuolinaika 5. touko¬ 
kuuta, jolloin tiedetään vangittuja nimenomaan 
teloitetun. Näin on myös räätäli Lauri Vuorion 
osalta, teloituksen indikaattorit täyttyvät, hän oli 
vallankumousoikeuden puheenjohtaja. Flaamin- 
gin veljekset, Yrjö ja Viljo, mainitaan murhatuiksi, 
aika on epämääräinen huhtikuun lopulla ja ase¬ 
ma kaartissa molemmilla pelkkä sotilas. Lähes 
kahdenkymmenen punakaartilaisen kohtalo Lah¬ 
dessa huhti-toukokuun vaihteessa on epäselvä 
edelleen nyt sadan vuoden kuluttua. Lahti vappu¬ 
na 1918 oli täydellinen sekamelska, sellainen liha- 
mylly, josta eivät aikalaisetkaan saaneet kunnolla 
selvää.Toisen komppanian kirjurilta Lauri Lehti¬ 
seltä hävisi Okeroisten kaaoksessa koko kaartin 
kirjanpito, joka oli matkalaukussa kuorman mu¬ 
kana seurannut Uudestakaupungista saakka. 

Yksittäisiä tapauksia selviää joidenkin tiedon- 
rippeiden ansiosta. Kivityömies Kalle Taiminen 
Lepäisiltä mainitaan ensinnäkin sotasurmaluet¬ 
teloissa väärälläTaimi-sukunimellä ja ilmoitetaan 
kaatuneeksi epämääräisellä ajalla 1918. Annan 
Hurmeen muistitiedon mukaanTaimisen kohta¬ 
lona oli kuolla Hennalassa: "Lahden Hennalan 
vankileiriltä pelastunut Salminen Arvassalosta 
oli kertonut Taimisen pyytäneen päästä vessaan. 
Vartija oli tullut ase kädessä hakemaanTaimista ja 
heti oven sulkeuduttua oli kuulunut laukaus, eikä 
Taiminen enää koskaan palannut takaisin." 

Osin epäselviksi jää kaikkiaan 15 tapausta, 
näistä neljä mainitaan kaatuneen, viisi murha¬ 
tun ja kadonneita on kuusi. Murhista neljä on 
SDP:n luetteloiden mukaan tapahtunut huhti¬ 
kuun lopulla, jolloin antautumista ei ollut vielä 
tapahtunut, mutta aika-arvio voi olla väärä. An¬ 
tautumisen jälkeiset puhtaat teloitukset alkoi¬ 
vat Lahdessa toukokuun ensimmäisellä viikolla. 
Näille noin 10-11 todennäköiselle teloitetulle 
ei löydy mitään vahvaa syytä. Kukaan heistä 
ei kuulunut johtotehtäviin, eikä ollut mukana 
helmikuun väkivaltaisuuksissa. Lahdessa van¬ 
gittiin kuitenkin 1.5. antautumisen yhteydessä 
Uudenkaupungin kaartista kolme komppanian 
päällikköä, kaksi esikunnan jäsentä, ainakin kuu¬ 
si plutoonan päällikköä, jotka kaikki säilyttivät 
henkensä Lahdessa. Valkoisten teloitukset eivät 
antautumisen jälkeen olleet arpapeliä, johtajia ja 
kiihottajia haettiin. Syitä kaiveltiin ja niiksi saat¬ 
toi riittää naissotilaiden pukeutuminen - housut 
jalassa.Tiedämme, että pikateloituksia Lahdessa 
tapahtui runsaasti ja osa oli summittaista, mie¬ 
livaltaista. Ensimmäisinä vankipäivinä nöyryys 
oli valttia, paras henkivakuutus. Uhmakkuus, vä¬ 
häinenkin revanssihengen julistus tai huonosti 

muotoiltu, kirosanoilla höystetty vastaus saattoi 
johtaa montun reunalle. 

Työmies E. Varjon elokuussa 1919 allekirjoit¬ 
tamassa punakaartin menehtyneiden luettelos¬ 
sa, niin sanotussa terroritilastossa, on erikseen 
mainittu, onko henkilö kaatunut vai teloitettu 
valkoisten toimesta vangitsemisen jälkeen.Teloi¬ 
tettujen määräksi tämä valtakunnallinen SDP:n 
tilasto antaa Uudenkaupungin osalta 11. Lukua ei 
voi mitenkään pitää yliarvioituna, pikemminkin 
päinvastoin. Jos kadonneet tulkitaan kaatuneik¬ 
si taistelussa, on haavoittuneiden ja kaatuneiden 
määrien välinen suhde edelleen vääristynyt. Mi¬ 
käli ainoastaan varmat kaatumistapaukset (4-5) 
laskettaisiin menehtyneiksi taistelussa, ja kaikki 
loput tulkittaisiin teloitetuiksi, olisi suhde oikea. 

Uudenkaupungin punakaarti joutui Lahden 
edustalla osallistumaan sotaan sen verran, että 
haavoittuneita ja kaatuneita tuli, mutta valtaosa 
menehtyneistä näyttäisi johtuneen teloitustyyp- 
pisistä tapauksista. On syytä erottaa teloitus ja 
teloitustyyppinen tapahtuma. Puhdas teloitus 
kattaa ne kohtalot, joissa on jonkinlainen kuulus¬ 
telu suoritettu ensin ja sitten tuomio ja sen väli¬ 
tön täytäntöönpano.Teloitustyyppiset tapaukset 
koostuvat erilaisista kohtaloista. Sekavissa rinta- 
maolosuhteissa, joka puolelta saarrettuina, yksit¬ 
täiset läpimurtoa yrittäneet kaartilaiset tai pienet 
ryhmät on epäilemättä ammuttu ilman kuuluste¬ 
lua tai kirjanpitoa. Samoin rintaman taakse pääs¬ 
seet aseelliset kaartilaiset sai Mannerheimin käs¬ 
kystä ampua paikalla, sama kohtalo saattoi olla 
myös aseettomilla. Summittaisia pikateloituksia 
antautumisen jälkeenkin on voinut tapahtua.Tie¬ 
detään lisäksi, että etenkin saksalaiset ampuivat 
pahoin haavoittuneita.Tämä kaikki edellä kuvat¬ 
tu analyysi on jäänyt spekulaation varaan, mutta 


pohja-arvioksi on otettu normaalin taistelutilan¬ 
teen haavoittuneiden/kaatuneiden suhde. 


Nopeita kuolemantuomioita 

Lääkäri J. K. Klemola toimi sisällissodan aikana 
valkoisten ambulanssilääkärinä ja seurasi heti 
piiritysjoukkojen perässä Lahden seudulle. Seu- 
raava lainaus Klemolan muistelmista antaa Lah¬ 
den tapahtumista vahvistusta aiemmin kuvatulle 
arviolle menehtyneiden kohtalosta: 

"Muda seuraavana aamuna ilmoitettiinkin, 
että meidän oli viipymättä lähdettävä Heinolaan, 
missä käytiin vielä kovia taisteluita. Pataljoona oli 
pian marssivalmiina ja lähdimme metsäistä tietä 
kohti Hollolaa ambulanssin ollessa perässä vii¬ 
meisenä. Metsästä ilmestyi tielle kymmenen ou¬ 
don näköistä miestä, jolla yhdellä oli käsi siteessä 
ja toisella naarmuja kasvoissa. Aseita ei miehillä 
ollut. Huomasin heidän olevan punaisia, jotka ha¬ 
lusivat antautua. Käskin miesten tutkia jokaisen 
taskut ja kun niistä ei mitään löytynyt, komensin 
vangit kulkemaan joukkojemme perässä ja panin 
pari miestä vahdiksi. Saavuimme Etola-nimiseen 
kylään, jonne oli ilmoitedu, edä hälytys oli ollut 
turhaa, sillä sota oli jo lopussa Heinolassakin. 
Esikunta oli asettunut kylän suurimpaan taloon 
osan joukoista ollessa pihalla. Pataljoonamme 
adjutandi, eräs jääkäriluutnandi katseli pitkään 
vangitsemiani punaisia ja kysyi: 

- Mistä sinä nämä löysit, mitä joukkoja sinä 
raahaat mukanasi? 

- Sadui niin, että minäkin otin vankeja, ne 
tulivat tielle eteeni ja antautuivat. 

- No mistäs päin ne sitten ovat? Ei niitä kaik¬ 
kia pitäisi mukanaan raahata. 

- En ole tullut kysyneeksi, mutta rauhallisia 
poikia näkyvät jo olevan. 

Syntyi lyhyt kuulustelu. Jääkäri ei juuri muuta 
tiedustellut kuin että mistä vangit olivat kotoisin. 
Yhdeksän oliTurun puolesta ja yksi Lempäälästä. 
Lempääläinen jätettiin seisomaan keskelle pihaa, 
toiset komennettiin kohti kivinavettaa. Luulin, 
että jääkäreillä oli tarkoitus teljetä vangit navet¬ 
taan, mutta pian huomasinkin, että vallan muuta 
oli kyseessä. 

Vangit kuljetettiin navetan seinän viereen ja 
kohta oli paikalla joukko sotilaita. Huomasin, että 
heidät ammuttaisiin, mutta koko toimitus oli mi¬ 
nulle niin äkkinäinen yllätys, etten tajunnut lähteä 


heti väliin. Kun tavoitin jääkärin, niin eräs raa an 
näköinen punainen kehotteli häntä hieman odot¬ 
telemaan. - Elä perkele hätäile, kusisin ensin, hän 
sanoi. Mutta samalla pamahti yhteislaukaus ja 
navetan seinustalla oli yhdeksän värisevää ruu¬ 
mista. Moitin adjutanttia kovasti liian äkillisestä 
tuomiosta, mutta tämä sanoi sen olevan paikal¬ 
laan: - Et ole nähnyt mitä ne tekivät Karkussa, 
adjutantti sanoi. Ne käyttivät kirkkoa tallina, tap¬ 
poivat papin ja naulasivat ruumiin alttarille eh- 
toollisleipä suussa. En minä koskaan tuleTurun 
ja Porin huligaaneja säästämään." 

Olli Laurila 


Lähteet: 

• Länsi-Suomi 1918 

• Uudenkaupungin Sanomat 1918 

• Vakka-Suomi-lehti 1918 

• SDP:n terroritilasto 1919/kopio Esa Lahtinen/Työväenarkisto. 

• Hannula J. O.: Suomen vapaussodan historia. Porvoo 1934. 

• Martti Haavio: Nuoruusvuodet. Juva 1999. 

• Klemola J. K.: Kahden tulen välissä. Hämeenlinna 1970. 

• Kansallisarkisto/digitaaliarkisto/valtiorikosoikeuden ja valtiorikosylioikeuden asiakirjat. 

• Suomen sotasurmat 1914-22 

• Osmo Laine/Pentti Ahtiaisen arkisto 

• Väinö Saarni/Risto Salosen arkisto 

• Anna Hurme/Matti Jalavan arkisto 

HOLLOLAN KIRKONMÄKI, TUONELANMÄKI 


Länsi-Suomesta pakomatkalle lähteneet punaiset 
juuttuivattaisteluihin Lahden lähellä. Niiden tauot¬ 
tua jäi valkoisten käsiin valtava määrä vankeja. 
Aseettomia antautuneita surmattiin jo heti tais¬ 
telujen jälkeen, mutta etenkin Hollolan kirkolla 
istunut kenttäoikeus alkoi pian jakaa kuoleman¬ 
tuomioita oikein urakalla. Moni uusikaupunkilai- 
nenkin joutui astumaan siellä tai lähialueilla ar¬ 
mottoman kenttäoikeuden eteen. 

Kirkonmäellä oikeutta jakoi pahamaineinen 
virolainen majuri Hans Kalm, joka pian saavutti 
myös kyseenalaista kunniaa Hennalan vankileirin 
komendanttina. Siellä teloitettiin lyhyessä ajassa 
viitisensataa punaista, joista parisataa oli nuoria 
naisia. Sieltä hän siirtyi vielä erittäin pahamainei¬ 
sen Hämeenlinnan vankileirin johtoon. 

Mutta tuulemaan pantiin sitä ennen Hollolas¬ 
sakin. Lyhyessä ajassa siellä surmattiin 300-500 
punaista ylimalkaisen kuulustelun jälkeen. Perimä¬ 
tietona tästä oikeudenkäynnistä on säilynytTurusta 
tulleen kirjapainotyöntekijän Eino Mäkisen silmin- 
näkijäkertomus. Kuolemantuomiosta kuin ihmeen 
lailla selvinneen Mäkisen mukaan kuulustelut Kun- 
nantuvalla suoritti sotilaspukuinen nuori mies. 

Päiväkirjanpitäjä kirjoitti syytettyjen tiedot 
ylös. Käsittelyt olivat hyvin nopeita: tuo lähtee, 
tämä jää. Ne jotka lähtivät, joutuivat nousemaan 
neljän ryhmissä kirkkoaidan viertä pitäjänmaka- 
siinin luokse, jossa heidät välittömästi ammuttiin. 
Laukausten ääni kantautui Kunnantuvalla vuo¬ 
roaan odottavien korviin.Tuomitut suhtautuivat 
kohtaloonsa eri tavoin. Armoa polvillaan rukoil¬ 
leet pakotettiin julmasti pistimin eteenpäin. Muu¬ 
an naiskolmikko puolestaan meni käsikynkässä 


rohkeasti teloituspaikalle vallankumouslauluja 
laulaen.Teloittajat ja heidän uhrinsa olivat enim¬ 
mäkseen toisilleen tuntemattomia vieraspaikka¬ 
kuntalaisia. 

Hollolassa asuvan Arja Laineen äiti oli ta¬ 
pahtumien aikaan kuusivuotias ja saanut kuulla 
omalta äidiltään sukulaisten kohtaloista tuona 
kauhun aikana. Makasiinin luona päättyi myös 
hänen isoisänsä maallinen vaellus. 

Ammuttuja oli paljon. Koko takahautaus- 
maan edessä oleva kenttä oli täynnä ruumiita. 
Hans Kalmin joukot tulivat Hollolaan sillä asen¬ 
teella, että kaikki punaiset on eliminoitava no¬ 
peasti. Jos alue olisi ollut paikallisten hallinnassa, 
ei niin olisi varmaan päässyt käymään, Arja Laine 
pohtii. Kansallisarkistosta löytyy Hollolan seura¬ 
kunnan kappalaisena toimineen Hjalmar Paunun 
raportti kesäkuulta 1918 "korkea-arvoiselle" Por¬ 
voon tuomiokapitulille. Hän kirjoittaa raportis¬ 
saan seuraavasti: '.'..asia, joka tässä yhteydessä 
myöskin ansainnee mainitsemista, on punaisten 
joukkoteloitus Hollolan kirkolla toukokuun ensim¬ 
mäisinä päivinä. Aivan Hollolan kirkon ympärillä 
ammuttiin lähes 500 henkilöä. Suurina röykkiöi¬ 
nä viruivat heidän ruumiinsa siinä kaiken kansan 
nähtävillä joitakuita päiviä. Vielä viikkoja jälkeen- 
päinkin todistaa kalkittu tanner veritahroineen 
näistä kauhun päivistä. On paikkakuntalaisten 
mielestä varsin valitettavaa, että juuri kirkon juu¬ 
rella tämmöistä julmuutta, kun metsää ja mäkeä 
olisi hiukan kauvempanakin ollut miten paljon 
tahansa.Tämä erehdys on niin ollen asetettava 
kapinaliikettä kukistaneinkin joukkojen ja tuoma¬ 
rien laskuun." 

Luodinreiät Hollolan kirkonmäen makasiinin seinässä. Kuva: Juhana Säde, Hollolan 
seurakunta. 

Surmattujen punaisten joukkohaudan muistomerkki Hollolan Parinpellon kylässä. 
Kuva:Tapio Niemi 

Myös uusikaupunkilaisia uhreja 

On merkille pantavaa, että Hjalmar Paunu ei kri¬ 
tisoinut teloituksia sinänsä, ainoastaan niiden 
toteuttamispaikkaa. Verellään kostuttivat Hollo¬ 
lan pitäjän maaperää myös muutamat uusikau- 
punkilaiset. Päällikkötason ammuttuja Hollolan 
tapausten joukossa on "pormestariksi" nimitel¬ 
ty Uudenkaupungin vallankumousoikeuden pu¬ 
heenjohtaja, räätäli Lauri VVuorio. Muut teloitetut 
olivat tavallisia rivimiehiä, sekatyömiehetYrjö ja 
Viljo Flamming, jotka olivat veljeksiä, sekä leipu¬ 
rin kisälli Emil Rimm ja suutari Petter Aaltonen. 
Mahdollisesti myös sekatyömies Emil Saari. 

Kyse tuskin on kuitenkaan summittaisista rat¬ 
kaisuista. Miltei kaikista eteläisen Suomen kun¬ 
nista tuli voittajien edustajia antamaan lausunto¬ 
ja voitetuista. On täysin mahdollista, että myös 
Uudenkaupungin suojeluskunta lähetti arviomie- 
hiä tunnistamaan vangittuja vastustajiaan - ja hei¬ 
dät löydettyään tekivät lopullisen ratkaisun ilman 
sen kummempia selvittelyjä. Tähän viittaa sekin, 


Lähteet: 


Juhana Säde: Meidän seurakuntamme-lehti 2/2008 
Hjalmar Paunun raportti Porvoon tuomiokapitulille 

että kaikki ammutut näyttäisivät joutuneen put¬ 
kien eteen Hollolassa, mahdollisesti myös kirkon¬ 
mäellä. Uudenkaupungin suojeluskunta on voinut 
myöskin lähettää Hämeeseen sähkösanomia ja 
suositella tietyille henkilöille nappituomiota. 

Lahden seutu oli vappuna 1918 täysin se¬ 
kaisin, täyttä sekasortoa. Todellinen hullunmyl¬ 
ly, jonka rattaissa jauhautui niin syyttömiä kuin 
murhiinkin osallistuneita. Pikateloituksia tapahtui 
runsaasti, ja ne olivat usein summittaisia ja täy¬ 
sin mielivaltaisia. Ensimmäisinä päivinä pienikin 
uhmakkuus tai pelkkä katse saattoi viedä joukko¬ 
haudan reunalle. 

Kuolemantuomiolta säästyneet vietiin van¬ 
kileireille. Niiltä hengissä selvinneet toivat aikoi¬ 
naan Uuteenkaupunkiin omaisten kipeästi kai¬ 
paamia tietoja heidän kadonneista läheisistään; 
myös leireillä menehtyneet olivat ehtineet kertoa 
kotiin aikoinaan palaaville sodassa kokemastaan 
ja näkemästään. 


EL 


301 





SOTATAPAHTUMIA 


suri 

SISÄLLISSODAN OSAPUOLET KOKOAVAT 
VOIMIAAN 


Uudenkaupungin suojeluskuntaosasto oli taistel¬ 
lut Ahvenanmaalla vapaussotaansa. Osasto oli 
lähtenyt Uudestakaupungista 7.2.1918 ja monien 
dramaattisten tapahtumien jälkeen se oli aseet¬ 
tomana Ruotsin kautta kulkien saapunut 27.2. 
taas Suomeen. Noiden kolmen viikon aikana ja 
jo ennen sitä oli muualla koti - Suomessa ehtinyt 
tapahtua paljon. 

Valkoisten ylipäälliköllä, kenraali Mannerhei¬ 
milla oli taistelujoukkonaan noin 40 000 suojelus¬ 
kuntalaista. Punakaartin miesvahvuus oli alkuun 
noin 30 000 ja myöhemmin lähes 100 000, mut¬ 
ta sen taisteluarvo oli huono yksiköiden johdon 
heikosta sotilaskoulutuksesta johtuen. Venäläistä 
sotaväkeä maassa oli noin 40 000 miestä. 

Punaiset ja venäläiset saivat valtaansa maan 
eteläosan sillä välin, kun valkoiset vahasivat poh¬ 
joisempia alueita helmikuun 8. päivään mennes¬ 
sä. Punaiset olivat saaneet valmisteluissa etu¬ 
matkaa. He olivat saaneet venäläisiltä runsaasti 
aseita ja apujoukkoja. Kuitenkin vasta helmikuun 
loppupuolella punaiset ryhtyivät hyödyntämään 
päärintamilla etujaan, aloittaen 21. helmikuuta 
yleishyökkäyksen Pohjanlahden ja Päijänteen vä¬ 
lillä sekä Karjalassa.Tuon hyökkäyksen kuluessa 
vakiintui valkoisen ja punaisen Suomen välinen 
rintama lopullisesti linjalle Ahlainen - Pomarkku - 
Ikaalinen - Parkano - Ruovesi - Vilppula - Jämsä 
- Kuhmoinen - Lusi - Mäntyharju - Savitaipale - 
Joutseno - Antrea - Rautu - Laatokka. 

Valkoisten joukot oli jaettu Satakunnan (Ernst 
Linder), Hämeen (Martin VVetzer), Savon (Ernst 


Löfström) ja Karjalan ryhmiin (Aarne Sihvo). Uu¬ 
denkaupungin suojeluskuntaosasto tulisi kuulu¬ 
maan Satakunnan ryhmään eli taistelemaan Sa¬ 
takunnan rintamalla. 

Punaisten joukot koostuivat pohjoisesta (Poh- 
janmaa-Päijänne), keskisestä (Päijänne-Saimaa) 
ja itäisestä (Saimaa-Laatokka) ryhmästä. Heidän 
ylipäällikkönään oli Eero Haapalainen ja tämän 
lähimpänä neuvonantajana yleisesikuntaeversti 
Mihail Stepanovits Svetsnikov. Pohjoisen ryhmän 
päällikkönä oli Hugo Salmela ja hänen neuvon¬ 
antajanaan alkuun eversti Georgi Bulatsel. Sal¬ 
melan kuoleman jälkeen Pohjoisen ryhmää johti 
Verneri Lehtimäki. Hän oli johtanutTurun puna¬ 
kaartin ratsuosastonTampereelle. Matkalla osas¬ 
to oli poikennut myös Uudessakaupungissa 10.2. 

Punaisten yksiköiden johdon sodankäyntitai- 
dot olivat varsin puutteelliset. Valkoisten puolella 
suuri osa upseeristoa oli toiminut Venäjän armei¬ 
jassa. 

Uutena tekijänä valkoisten sodankäynnissä 
olivat Saksassa koulutetut jääkärit, joista osallis¬ 
tui taisteluihin 1 261 miestä. Valtaosa jääkäreistä 
sijoitettiin asevelvollisten kouluttajiksi ja johtajik¬ 
si jääkäripataljooniin. 

Valkoisen armeijan vähitellen järjestäytyes¬ 
sä kenraali Mannerheim ryhtyi suunnittelemaan 
hyökkäystä. Punaisten helmikuun hyökkäys oli 
osoittanut heidän Länsi-Suomessa olevien rin- 
tamajoukkojensa pääosan keskittyneen Vilppu¬ 
lan seudulle. Rintama muodosti tuolla kohdalla 
pohjoista kohti pistävän kiilan, jonka huomatta- 

vat punaiset voimat kenraali Mannerheim päätti 
tuhota eri suunnilta saarrostavalla hyökkäyksellä. 
Tavoitteena oli vallata punaisten tärkeä tukikohta 
Tampere. Vaasaan sodan alussa siirtynyt Suomen 
senaatti oli pyytänyt saksalaisia joukkoja valkois¬ 
ten avuksi. Kenraali Mannerheim joudutti tästä 
syystä hyökkäysvalmisteluja, koska halusi valla¬ 
ta Tampereen ennen saksalaisten maaliskuun al¬ 
kuun ajoitettua maihinnousua. 

Punaiset ehtivät valkoisten edelle ja ryhtyivät 
uuteen suurhyökkäykseen 8.3. ja pyrkivät Haa¬ 
pamäki - Pieksämäki poikkiradan valtaamiseen. 
Tämä olisi jakanut maan kahteen osaan. Punais¬ 
ten päävoimat, noin 15 000 miestä käsittävä ns. 
pohjoisarmeija eteni Pohjanlahden ja Päijänteen 
välissä. Heillä oli sodan alussa valkoisia suu¬ 
rempi tykistö, panssarijunia ja lentokoneitakin. 
Punakaartien johtaminen ja koulutus sen sijaan 
oli heikkoa. Rintamalla punakaartit operoivat 
pääasiassa vain komppanian suuruisina osastoi¬ 
na. Joukot olivat suurelta osin kurittomia. Näistä 
syistä punaisten hyökkäykset olivat yksittäisiä, 
ilman riittävän selvää painopistettä ja ilman vai¬ 
kutusta. Punaiset eivät osanneet käyttää hyväk¬ 
seen saavuttamiaan menestyksiä. Ainoastaan 
Heinolan taistelu päättyi punaisten voittoon. 
Suurhyökkäys kesti kaksi viikkoa ja se kulutti pu¬ 
naisten joukkojen voimia ja laski taistelutahtoa. 
Samanaikaisesti saivat valkoiset yhä enemmän 
taistelukokemusta ja aikaa siirtää uusia joukkoja 
ja tykistöä rintamalle. 

Tähän suureen voimainkoetukseen pieni Uu¬ 
denkaupungin suojeluskuntaosasto oli nyt joutu¬ 
massa. 

Satakunnan rintamalle 


Satakunnan rintaman keskuspaikaksi oli määrät¬ 
ty Kankaanpää ja sen komentajaksi Mannerheim 
oli määrännyt ruotsalaisen eversti Ernst Linderin. 
Hän oli sijoittanut esikuntansa Kankaanpäähän 
21 . 2 . 

Porissa sijaitsi punaisten läntisin keskittymä 
ja heidän etenemissuuntansa oli Ahlaisten ja Me¬ 
rikarvian kautta pohjoiseen sekä Pomarkun kautta 
Kankaanpäähän. Suodenniemen ja Lavian sekä 
Ikaalisten ja Jämijärven kautta punaisten hyök- 
käyspaine kohdistui myös Kankaanpäähän. 

Näille alueille oli syntynyt Satakunnan rinta¬ 
ma. Valkoiset olivat sitten vallanneet Pomarkun 
kirkonkylän 25.2. ja eversti Linderin johdolla La¬ 
vian 2.3. 

Ikaalisten suunnalla valkoisten asema oli 
kovin epävarma. Siellä vain paikallinen suoje¬ 
luskunta oli punaisia vastassa. Punaiset luulivat 
suojeluskunnan olevan vahvasti aseistettu, mikä 
ei pitänyt paikkaansa. Helmikuun lopulla hyökkä- 
ystoiminta kuitenkin aktivoitui ja punaiset ryhmit¬ 
tivät joukkojaan Ikaalisten kauppalan ympärille, 
aikoen hyökätä ympäröivistä kylistä eri suunnilta 
sinne. Maaliskuun alussa tilanne oli uhkaava ja 
punaisten komentaja, 24-vuotias tamperelainen 
kirjansitoja A. E. Leinonen oli jo varma kauppalan 
joutumisesta punaisille. 

Puuttuvasta sotilaskoulutuksesta huolimatta 
Leinonen kykeni taitavasti viivyttämään valkois¬ 
ten etenemistä kohti Tamperetta. Hänellä oli käy¬ 
tössään vähän yli tuhat punakaartilaista, jotka oli 
jaettu kahdeksaan komppaniaan. 

Uudenkaupungin suojeluskunta oli saapunut 
Kankaanpäähän 3.3. ja majoittunut kansanopis¬ 
tolle väsyttävän noin 80 km rekimatkan jälkeen. 





sun 



Uudenkaupungin suojeluskuntaosasto aterialla 25.2.1918 Ruotsin Bollnäsissä. Kuva on teoksesta Vapaussota kuvissa. 

Luutnantti Neovius ja komppanioiden päälliköt 
pyysivät eversti Linderiltä levähdys- ja harjoitte¬ 
luaikaa.Tätä eversti ei väsyneelle joukolle myön¬ 
tänyt. 

Komppanioiden päälliköt valittivat myös, 
etteivät miehet tunne kivääreitään. He olivat 
aiemmin käyttäneet lyhyitä japanilaisia Arisaka 
-kiväärejä, jotka nyt vaihtuivat venäläisiin Mosin 
- Nagant M1891 - malleihin. Linder kehotti miehiä 
tutustumaan matkalla aseisiin. On hämmästyt¬ 
tävää, että vaikka miehet olivat olleet Ahvenan¬ 
maalla taisteluissa, kaikki heistä eivät osanneet 
tähdätä ja ampua kiväärillä. 

Ikaalisten taisteluihin 

Vähän ennen keskiyötä 3.3. revontulten loistaes¬ 
sa Uudenkaupungin suojeluskunnan 1., 2. ja 3. 
komppania lähtivät Kankaanpään kirkonkylästä 
Jämijärven kautta kohti Ikaalisia. Joukkoa johti¬ 
vat jääkärialiupseeri Aarne Peltonen ja jääkäri- 
vänrikki Elis Koivula pataljoonan komentajana. 
Jämijärven jälkeen tiellä tuli vastaa Ikaalisten ni¬ 
mismies Sparfven, joka oli lähetetty selvittämään 
taistelutilannetta ja ohjeistamaan hyökkäystä Va- 
tulan kylään. 

Punakaartilaisten oli tarkoitus saartaa Ikaa¬ 
listen kauppala ja siellä olevat paikalliset suoje- 
luskuntajoukot. Maaliskuun alussa miehittivät 
punaiset kauppalan läheisyydessä olevat Vatu- 
lan, Haapimaan ja Sikurin kylät. Kauppalan val¬ 
taamista varten Sikuriin oli sijoitettu myös tykki. 
Edelleen he vahasivat Sarkkilan kylän, jonne sijoi¬ 
tettiin myös tykki, jolla tulitettiin kohti kauppalaa, 
mutta ammukset putosivat läheiselle pellolle ja 
tykinjohtajan epäiltiin tahallaan ampuneen ohi. 

Punaiset jatkoivat kuitenkin etenemistään Vatu- 
lasta Viljalaan ja Kilvakkalaan, jossa katkaistiin 
valkoisten huoltoyhteys Kankaanpäähän. Näin 
punaiset pääsivät useilta suunnilta saartamaan 
Ikaalisten kauppalan, josta noin kilometrin pää¬ 
hän oli asemiin asettunut turkulaisista ja kisko- 
laisista koottu punaisten pataljoona.Tämän he¬ 
vosenkengän muotoisen saartomuodostelman 
valkoisten sodanjohto päätti murtaa. Uudenkau¬ 
pungin suojeluskunnan tuli vallata ensin Vatula. 

Maaliskuun 4. päivän iltapäivällä Sonckin 
johtama 1. komppania sai kosketuksen Vatulassa 
punaisten etuvartioon, joka ampui ensimmäiset 
laukaukset. Pakenevia punaisia seuraten komp¬ 
panian 1. joukkue levittäytyi männikössä ketjuun, 
jonka vasen siipi alkoi nopeasti edetä pellon lai¬ 
taan, vetäen lähistöllä odotelleen vihollisen pää¬ 
joukon tulituksen puoleensa. Oikea siipi jatkoi ja 
sulki vihollisen hyökkäysmahdollisuuden aukean 
yli.Tässä hyökkäyksessä kaatui taivassalolainen 
Juho Gummerus. Hyökkäyksen ensiaallossa oli¬ 
vat 1. ja 2. komppania ja pian tuli 3. komppania 
mukaan hyökkäykseen.Taistelun osapuolet olivat 
lähes tasavahvuiset, noin 300 miestä kummal¬ 
lakin. Punaiset lähtivät hätäisesti pakoon kohti 
Mattisten kylää, koettuaan tilanteen toivotto¬ 
maksi. Seuraavana päivänä valkoiset yllättivät 
punaisten 40 miehen osaston Vatulan koululla. 
Heistä selviytyi vain 23 miestä suojaan tulituk¬ 
selta. Valkoiset vahasivat näin Vatulan. Samaan 
aikaan vallattiin jääkäri Kumlinin johdolla Viljala. 
Komppaniat jatkoivat tämän jälkeen vartiossa Va¬ 
tulassa viikon verran, kunnes saatiin käsky 10.3. 
valloittaa Vartiaisten kylä. 

Linder oli kiinnittänyt huomiota joukkojen 
kurittomuuteen. Marssimuodostelmat olivat epä¬ 
määräisiä, miehet myös huutelivat ja metelöivät 

edetessään. Myös ampumataidoissa Linderin 
mukaan oli pahoja puutteita. Taistelutilanteissa 
miehet toimivat everstin mukaan liian verkkai¬ 
sesti. 

Sotilastaitojen puute ei ollut mikään ihme, sil¬ 
lä valkoisen armeijan miehistö oli pikakoulutettua 
väkeä. Suomen oma sotaväki eli ns. vanha so¬ 
taväki oli lakkautettu sortovuosina. Vuoden 1918 
sotaa onkin osuvasti luonnehdittu amatöörien 
sodaksi. 

Mannerheim oli suunnitellut Tampereen val¬ 
taamisen aloittamista kaksisuuntaisella hyökkäy- 
soperaatiolla viimeistään 8. maaliskuuta. Eversti 
Linderin alaisen Satakunnan ryhmän olisi hyökät¬ 
tävä Näsijärven länsipuolella ja vallattava saman 
päivän aikana Kyröskoski, Hämeenkyrö ja Viljak¬ 
kala. Tampereen-Porin rautatiekin ryhmän tulisi 
katkaista. Sen tuli sitoa punaisten joukot läntisel¬ 
lä rintamalla, pääjoukkojen edetessä pohjoista ja 
idästä kaupunkia kohti. Eversti Martin VVetzerin 
Hämeen ryhmän piti hyökätä Näsijärven itäpuo¬ 
lelta Vilppulasta Oriveden kautta ja pihtiliikkeellä 
piirittääTampere. 

Eversti Linder piti saamaansa tehtävää yli¬ 
voimaisena. Hän lähetti 7. maaliskuuta moot- 
toripyörälähetin mukana kirjeen kenraali Man¬ 
nerheimille. Linder huomautti, että joukot eivät 
olleet riittävän harjaantuneita tai organisoituja¬ 
kaan vaativiin offensiiveihin. Hänen mukaansa 
tarvittaisiin joitakin viikkoja kestävää koulutusta. 
Mannerheim kuitenkin määräsi hyökkäyksen al¬ 
kamaan 15. maaliskuuta, mutta antoi Linderille 
vahvistuksina oululaisen rintamakomennuskun- 
nan. 

Komentaja Linderin kovasti kaipaamaa har¬ 
joitusta annettiin ainakin Pomarkkuun varmista¬ 
maan jääneelle Uudenkaupungin suojeluskunnan 



Nuorimpia suojeluskuntaosaston jäseniä oli Jalmar 
Johansson (s.1902) Kalannista. 

4. komppanialle. Sen miehet jatkoivat Pomarkun 
Vihteljärven koululla harjoituksia jääkäriTallqvis- 
tin komennossa. Harjoittelua seuranneessa am¬ 
pumakilpailussa parhaaksi ampujaksi osoittautui 
kalantilainen Frans Salomaa, joka oli Suomen 
vanhan sotaväen reserviläinen ja oli näin har¬ 
jaantunut ampumaan. Keskiyöllä 6.3. komppania 
siirtyi oletettua vihollista vastaanottamaan Tuu- 
najärvellä. Vihollista ei kuitenkaan näkynyt ja niin 
jäi taas aikaa harjoituksiin Vöyrin sotakoulusta 
valmistuneiden uusien upseereiden tiukassa ko¬ 
mennossa.Tästä miehet eivät pitäneet. 


Kilpajuoksu Ikaalisten ratkaisevaan taisteluun 

Punaisten ylipäällikkö oli määrännyt ratkaisevan 
läpimurtotaistelun valkoisen kaartin musertami¬ 
seksi alkamaan 10. maaliskuuta kaikilla rintaman 
osilla. Tuosta päivästä tuli Ikaalisten rintaman 
ratkaiseva päivä, mutta kokonaan toisella tavalla, 
mitä punaiset olivat ajatelleet. 

Eversti Linder oli myös päättänyt aloittaa 
toiminnan vapauttaakseen Ikaalisten kauppalan 
saarrosta. Tätä varten hän vahvisti joukkojaan. 
Luutnantti Enhörningin tykistöpatteri ja Ericsso¬ 
nin konekiväärikomppania olivat saaneet mää¬ 
räyksen saapua kauppalaan. Samanlaisen mää¬ 
räyksen oli jo 7.3. saanut Hjalmar Karlströmin 
johtama Uudenkaupungin suojeluskunnan 4. 
komppania. 

Painopistealueeksi määritettiin Ikaalisten - 
Hämeenkyrön suunta Mannerheimin suunnitel¬ 
man mukaisesti. Siirtymistä varten 4. komppania 
ryhmittyi Kankaanpäähän. Mukaan tuli tykistöä, 
kuularuiskuja ja ambulanssi. Marssi edistyi hi¬ 
taasti, koska lumisella tiellä tykkien kuljetus tuot¬ 

ti vaikeuksia. Jämijärvellä oltiin 9. maaliskuuta, 
jolloin vielä annettiin koulutusta ennen taistelua. 
Tykistö lähti kohti Ikaalista, ryhmittyäkseen sinne 
taisteluasemiin. 

Maaliskuun 10. päivänä tuli valloittaa Vartiais¬ 
ten kylä.Tätä varten oli Vatulan kylään määrätty 
4. komppania, osa 1. komppaniasta, 70 Iisalmen 
hiihtäjää sekä konekivääriosasto. Tätä joukkoa 
johti Karlström. Hetki oli vakava, sillä 4. komppa¬ 
nia aloitti nyt ensimmäinen taistelunsa Hämeen 
rintamalla. Karlström kokosi miehet aamuhartau¬ 
teen. Hän totesi: "Tänään saamme nähdä, onko 
asiamme oikea!" Vakavina miehet ottivat osaa 
tähän lyhyeen toimitukseen. 

Aluksi hiihtäjät lähetettiin katkaisemaan 
vihollisen perääntymistie Kyröskoskelle päin. 
Konekivääriosasto ja 1. komppania saivat var¬ 
mistaa vasenta sivustaa sillä aikaa, kun 4. komp¬ 
pania taistelun aluksi suorittaisi varsinaisen ryn¬ 
näkön. 

Niin olivat 1. komppanian miehet jo asemis¬ 
saan ja odottivat. Vain Ikaalisten taholta kuului 
ajoittain kiväärin laukauksia ja tykin jyrinää, muu¬ 
ten oli hiljaista. Aurinko paistoi ja hanget hohtivat. 
Kello alkoi lähennellä jo yhtätoista. Siinä samassa 
alkoi tapahtua. Ensin tuli kiväärin laukauksia ja 
sitten kuularuiskun sarjoja, edelleen punaisten. 
Tulitus oli tiivistä ja kesti jonkun aikaa. Kun se 
lakkasi, saivat miehet etenemiskäskyn. He eteni- 
vät metsästä aukealle ketjussa, odottelivat jonkin 
aikaa suojassa kumpareen takana ja ryömivät sit¬ 
ten paksussa lumessa eteenpäin. 

Sillä välin hyökkäävä 4. komppania eteni Va- 
tulasta ketjussa kohti vihollisten asemia Vartiaisis¬ 
sa, kahlaten lumisessa metsässä kolmen kilomet¬ 
rin matkan. He saapuivat kylän edustalla olevan 
aukean laitaan. Sen yli punaiset alkoivat tulittaa 

hyökkääjiä. Rynnäkkö kylään tapahtui nopeasti. 
Kauaa taistelu ei kestänyt. Punaiset vetäytyivät 
kylästä sekä naapurikylistä Haapiaisista ja Kur¬ 
kelasta. Vihollinen oli jostakin syystä menettänyt 
noissa kylissä taistelutahtonsa. Suojistaan tulleet 
kyläläiset kertoivatVattiaisissa olleen 80 venäläis¬ 
tä ja useita satoja punakaartilaisia. 

Taistelupäivän aamuna eversti Linder oli 
saapunut tutustumaan taistelutilanteeseen. Hän 
tarkisti asemia ja seurasi taistelun kulkua. Muual¬ 
lakin Ikaalisissa taisteltiin samaan aikaan. Svin¬ 
hufvudin 3. komppania oli siirtynyt Kilvakkalasta 
Karhoisiin olutpanimolla olevien joukkojen vah¬ 
vistukseksi. Luutnantti Enhöringin patteri kirkon 
edustalla oli taistelussa vihollisen tykistön kans¬ 
sa. Vihollisen tulenjohto oli tarkkaa ja ammunta 
tiivistahtista. Insinööri Grönblom oli seurannut 
tykistöpatterin epätasaista taistelua punaisten 
tykistöä vastaan. Enhöringin mielestä Sarkkilas- 
sa olevasta punaisten tykistöstä selvittäisiin sen 
sivustaan tehdyllä hyökkäyksellä. Grönblom eh¬ 
dotti rohkeaa kaartoiiikettä Sikurin kylässä ole¬ 
van vihollisen selustaan. Hän lähti selvittämään 
suunnitelmaa majuri GerichiIle ja ehdotti johta¬ 
ja John Engblomia retken päälliköksi. Hanke oli 
järjestetty Engblomin tietämättä, mutta tämä otti 
tehtävän rohkeasti vastaan yhdessä Grönblomin 
kanssa. Ikaalisista tuli heidän mukaansa toista¬ 
sataa miestä. Tehtävään lähtenyt joukko kohtasi 
Kilvakkalassa muita Uudenkaupungin suoje¬ 
luskunnan osastoja, joita pyydettiin liittymään 
mukaan, mutta ne eivät suostuneet. Tehtävää 
pidettiin vaarallisena. Nämä väsyneet rivimiehet 
olivat myös haluttomia lähtemään matkalle En¬ 
gblomin johdolla. Hän oli Ahvenanmaan Finströ- 
min "puhdistusten" seurauksena menettänyt 
suosionsa. 

Matkaa jatkettiin kohti Sikuria, hiihtäjät etu¬ 
joukkona ja miehet seuraten avojonossa etäi¬ 
syydet säilyttäen, yllätysten varalle. Ajomiehet 
olivat mukana, mutta heidän livistämisensä 
varalta keskellä marssimuodostelmaa. Ilta al¬ 
koi jo hämärtää. Edestä alkoi kuulua pauketta. 
Hiihtäjät olivat joutuneet kosketuksiin vihol¬ 
lisen kanssa, joka kuitenkin pakeni nopeasti. 
Hetken kuluttua hyökkäysjoukotkin saapuivat 
kylän laitaan ja tunkeutuivat hurraten kylään, 
joka oli pimeä ja tyhjä vihollisen paettua. Oltiin 
kylässä ilman kunnollista karttaa ja havainto¬ 
jakaan vihollisesta ei pimeässä pystynyt teke¬ 
mään. Hiihtolähetin mukana lähetettiin Sikurilta 
avunpyyntö, joka päätyi eversti Linderille. Hän 
ei voinut pyyntöön vastata lisäjoukkoja lähet¬ 
tämällä, vaan vaati vastausviestissään täyttä¬ 
mään käskynsä. Sarkkilaa vastaan oli hyökättä¬ 
vä päivän koittaessa. 

Sikurilla odotettiin lähettiä ja vastausta. Par¬ 
tioita oli lähetetty kylän ympäristöön ja vartioita 
lisätty. 

Lähimetsissä liikkui punakaartilaisjoukkoja. 
Tällaisten kanssa joutui tekemisiin mm. uusikau- 
punkilainen Alvar Winter. Pimeyden keskeltä oli 
äkkiä ilmaantunut miesryhmä, joista ei tiedet¬ 
ty, olivatko he punaisia vai valkoisia. Punaisten 
tiedusteltua, mitä miehiä vastaantulijat olivat, 
ilmoitti Winter, että he ovat valkoisia, jolloin pu¬ 
naiset avasivat tulen. Winter kaatui välittömästi 
luodin osumasta. 

Havaittiin, että Sikurin kylää oli varsin help¬ 
po puolustaa, koska se sijaitsi metsän keskellä 
olevalla aukealla. Hyökkääjät oli helppo havaita. 
Vankeja oli saatu lähes 30 ja he kertoivat toverei¬ 
densa paenneen pelon vallassa Sikurista ja myös 
Sarkkilan kylästä. Vankeja alettiin pian kuulustella 

Alvar Winter syntyi 17.3.1899 ja kuoli 10.3.1918. Kuva on 
Uudenkaupungin yhteislyseon matrikkelista. Muokannut 
Pentti Ahtiainen. 


ja useimmat heistä kertoivat saapuneensa edelli¬ 
senä päivänäTampereelta. 

Aamun koittaessa lähtivät komppaniat etene¬ 
mään Sarkkilaa kohti. Matkan varrelta saatiin so¬ 
tasaaliiksi punaisten tykki, joka oli jätetty kahden 
miehen vartioimana lähelle Sikurin kylää. 

Sarkkilasta lähti Engblom etujoukon kanssa 
pyrkimään kohti Ikaalista ja lähetti hetken kulut¬ 
tua tiedon, että tie kauppalaan asti oli vapaa. Si- 
kurille jätettiin joukko ikaalislaisia vartioon, mutta 
he kuitenkin poistuivat kylästä omine lupinensa. 
Myöhemmin lähetetty vartio ei myöskään us¬ 
kaltanut jäädä sinne, ja niin punaiset miehittivät 
kylän uudelleen seuraavana päivänä. Hjalmar 
Karlströmin tehtäväksi annettiin Sarkkilan kylän 
vartioiminen. 

Näin oli Ikaalisten saarto saatu murrettua. 
Kauppalaa oli ennen apujoukkojen tuloa ollut 
puolustamassa vain 30 paikallista suojeluskun¬ 
talaista. Punaisilla oli Kyröskoskella aseissa 400 
miestä. Nyt Ikaalisten puolustuksen johtoon tuli 
jääkäri Akseli Isopuro. Paikkakunnalla järjestet¬ 
tiin kutsunnat, joiden avulla paikallisen suojelus¬ 
kunnan miesmäärä nousi 300 mieheen. Heidän 
huolenaan tuli olemaan huoltoyhteyden säilyttä¬ 
minen Kankaanpäähän. A. E. Leinosen punakaar¬ 
tilaiset hyökkäsivät, tarkoituksenaan katkaista 
tämä huoltotie. Tehtävä ei onnistunut 70-miehi- 
sen iisalmelaisen hiihtojoukon katkaistessa pu¬ 
naisten etenemisen. Hiihtäjät vangitsivat ja teloit¬ 
tivat osan punaisista, heidän mukanaan Punaisen 
Ristin miespuolisen työntekijän. 

Viikon verran punaiset hyökkäsivät rintaman 
eri osilla, mutta eivät saavuttaneet erityisempää 
menestystä. Kuhmoisten, Eräjärven ja Vaskive¬ 
den taisteluissa he kärsivät raskaita tappioita. 

Uudenkaupungin suojeluskuntaosastosta 
tulee Turun pataljoona 

Ikaalisissa tapahtui valkoisten joukkojen uudel¬ 
leenjärjestelyjä. Siellä perustettiin Turun patal¬ 
joona Uudenkaupungin suojeluskuntaosaston 
ympärille ja tuohon uuteen joukko-osastoon kuu¬ 
lui nyt 490 miestä. Huoltotehtävissä toimi kolme 
naista. Sanitäärinä oli Birgitta Gadolin ja muissa 
huoltotehtävissä Laina Pitula sekä Hanna Nevala. 

Sunnuntaina 12. maaliskuuta pidettiin Ikaa¬ 
listen kauppalan edustalla järven jäällä suuri val¬ 
koisten joukkojen paraati, johon kaikki vapaana 
olevat miehet ottivat osaa. Majuri von Gerich 
tarkasti joukot ja piti näille puheen. Sen jälkeen 
seurasi kaikille yhteinen jumalanpalvelus Ikaa¬ 
listen kirkossa. Seuraavana päivänä tapahtui 
Uudenkaupungin suojeluskuntajoukkojen lopul¬ 
linen järjestäytyminen, jossa se sai nyt viralliseksi 
nimekseen Turun pataljoona. Ikaalisten rintama- 
joukkojen ylipäällikkönä toimi aluksi majuri von 
Gerich, josta tuli Turun pataljoonan komentaja. 
Kankaanpäästä saavuttaessa oli suojeluskunnas¬ 
sa ollut neljä komppaniaa, jotka olivat supistu¬ 
neet nyt varsin pieniksi. Varsinkin Seinäjoella oli 
suuri määrä miehiä eronnut liittyäkseen erikois¬ 
joukkoihin, mm. ratsuväkeen ja tykistöön. Useita 
miehiä oli myös komennettu Vöyrin sotakouluun, 
mutta nyt heitä myös palasi sieltä takaisin yksik¬ 
köön. 

Uuden järjestyksen mukaan tuli pataljoonaan 
kuulumaan toistaiseksi vain kolme komppaniaa. 
4. komppania liitettiin Ikaalisissa 3. komppaniaan. 

Ikaalisissa annettiin 13. maaliskuuta Turun 
pataljoonan ensimmäinen päiväkäsky, jonka mu¬ 
kaan sen miehistö oli nyt ryhmitelty uudelleen 
käskyssä esitetyn luettelon mukaisesti. Jokaises¬ 


sa kolmessa komppaniassa oli kolme joukkuetta 
ja näissä kolme ryhmää kussakin, paitsi 3. komp¬ 
paniassa, jonka kolmannessa joukkueessa oli 
vain kaksi ryhmää. 

Kuhunkin komppaniaan kuului seuraava miehis¬ 
tö: 

1 komppanian päällikkö 
1 varapäällikkö 
3 joukkuepäällikköä 
1 vääpeli 
1 kirjuri 
1 tallimestari 

1 hevosmies 

2 sanitääriä 

3 joukkuetta, ä 27 miestä, yht.81 miestä 
1 varusmestari 

I muonamestari 
1 asemestari 

1 tallimies 

2 stafettia (lähettiä) 

Yhteensä 98 miestä 

(Lähde: V. J. Marjanen: Turun rintamapataljoona 
vapaussodassa 1918, s.214 - 227) 


Hyökkäystoiminta kohti Tamperetta alkaa. 

Järvenkylän taistelu 15.3. 

Valkoisen armeijan suurhyökkäys alkoi 15.3.1918. 
Noin 13 000 miestä hyökkäsi Näsijärven ja Päijän¬ 
teen välisellä alueella. Satakunnan ryhmään oli 
Ikaalisiin määrätty uusina joukkoina Oulun kre- 

Turun pataljoonan sanitääri Birgitta Gadolin (s.1895) oli 
voimistelunopettaja Helsingistä. Kuva on Uudenkaupungin 
museon Augusta Olssonin kokoelmasta. 



Yrjö Airola (s.1900) oli pataljoonan 2. komppanian lähetti. 
Hän toimi sodan jälkeen räätälinä Uudessakaupungissa. 
Kuva on Uudenkaupungin museon Augusta Olssonin koko¬ 
elmasta. 

natööripataljoona ja kapteeni Ekin patteri. Ikaa¬ 
listen ryhmän komentajaksi oli nimitetty eversti¬ 
luutnantti Waldemar Appelgren. Hänen hyökkäsi 
joukkoineen 15.3. Kyrösjärven molemmin puolin. 
Hyökkäys suuntautui näin kolmelta suunnalta Ky¬ 
röskoskella olevia punaisia joukkoja vastaan eli 
Viljakkalan kirkonkylästä, Osaran koulun suunnal¬ 
ta ja erään metsäisen nummen läpi. 

Kurkelan kylästä lähti 15.3. iltapäivällä etene¬ 
mään majuri von Gerichin osasto. Voimina olivat 
Turun ja Oulun pataljoonat, Vähänkyrön ja Kau¬ 
hajoen suojeluskunnat sekä yksi tykki.Tavoitteena 
oli edetä Hämeenkankaan kautta Järvenkylään. 
Hiihtäjät olivat joukon kärjessä, mutta karttojen 
puuttuessa nämä eksyivät iltahämärässä. Etu¬ 
joukkona olivatTurun pataljoonan 2. ja 3. komp¬ 
pania. Illalla kello 18 etujoukko lähestyi Järven- 
kylää, missä kohdattiin vihollisen etuvartio, joka 
lyhyen ammuskelun jälkeen vetäytyi. Kalantilai- 
nen Nestor Varjonen haavoittui tuolloin jalkaan. 
Tykistö aloitti tulituksen, johon vihollinen vastasi. 
Joukot etenivät nyt aivan järven rantaan asti, vä¬ 
lillä vihollisen kanssa laukauksia vaihtaen. 

Turun pataljoonan 1. komppania asettui ket¬ 
juun maantien tuntumaan Järvenkylän järven 
luoteisrantaan, muiden jatkaessa ketjua järven 
pohjoisrannalle Järvenkylään asti. 

Seuraava yö oli varsin kylmä taisteluasemis¬ 
sa yöpyjille. Pataljoonan miehet olivat syvässä 
lumessa ryömittyään märkiä ja osa heistä olikin 
jättänyt märän päällystakinsa kuormastoon. 
Sieltä takkeja ei enää voinut noutaa taistelun 
tuoksinassa. Niinpä kylmyys tuotti monille on¬ 
gelmia. Lisäksi Nuutin talon suunnalta vihollinen 
tulitti tykistön tukemana yölläkin välillä varsin 
kiivaasti. Valkoisten asemista vastattiin tuleen 
harvakseen. 


Valkoisten tykki saatiin asemiin toimintakun¬ 
toon vasta puolenyön aikoihin. Lopulta tykillä 
aloitettiin tulitus Nuutin taloa kohti, vihollisen tu¬ 
len suuntaan. Sillä välin oli 3. komppanian pääl¬ 
likkö Svinhufvud joukkoineen aloittanut etene¬ 
misen Mannanmäen itäpuolitse kohti maantietä. 
Hän lähetti partion Osaran suuntaan. Se kohtasi 
vihollisen kaksimiehisen etuvartion, joka aloitti 
tulituksen ja lähistöllä ollut vihollisen ketju yhtyi 
siihen. 

Punaisten joukot olivat alkaneet liikehtiä 
sekä etelässä että pohjoisessa Osaran tienoilla. 
Valkoisten puolella oululaisetkin olivat yllättäen 
palanneet Ikaalisiin. Näin Svinhufvud ei mieles¬ 
tään liian vähäisin voimin yrittänyt valloittaa tär¬ 
keää Mannanmäkeä, mutta asettui joukkoineen 
sen tuntumaan asemiin.Tuolta mäeltä punaiset 
pystyivät hallitsemaan Ikaalisista Kyröskoskelle 
vievää tietä. Kun ampumatarvikkeet alkoivat lop¬ 
pua ja muut valkoiset joukot olivat jo vetäytyneet, 
antoi Svinhufvud miehilleen perääntymiskäskyn 
ja 16.3. iltapäivällä he olivat palanneet Kurkelaan. 

Majuri von Gerich oli jo ennen tätä antanut 
pääjoukolleen perääntymiskäskyn. Hän ei ollut 
päässyt yhteyteen omien joukkojen, eli eversti 
Appelgrenin osaston kanssa, jonka piti samanai¬ 
kaisesti edetä päätietä. Appelgrenin heikko osas¬ 
to oli Sikurin kylässä yllättäen kohdannut hyvin 
maastoutuneet ja vahvat vihollisjoukot. Ne olivat 
vähällä tuhota koko hänen ryhmänsä. Taistelu 
muodostui erittäin sitkeäksi ja vasta myöhään il¬ 
lalla vihollinen vetäytyi vähän. Haavoittuneita oli¬ 
vat kalantilaiset Oskari Korpi ja MattiTanner sekä 
nousiaislainen Oiva Tasanen. Lopulta punaiset 
päättivät vetäytyä yöllä jäätä pitkin Kyröskoskelle. 

Sekavaa taistelutilannetta käytti punaisten 
päällikkö A. E. Leinonen hyväkseen ja miehitti 




TaisteluihinTurun pataljoonan mukana oli tu¬ 
lossa myös Ahvenanmaan retkikunnan vanhin 
jäsen, kustavilainen agronomi Albert Aapola, 
jonka poika Armas oli kaatunut Prästön val¬ 
tauksessa. Albertin muistelmia on kirjannut 
Markku Aapola ja tuosta tekstistä on seuraa- 
va lainaus: "Albert Aapola erosi joukosta jo 
Oulussa 27.2.1918. Hän ja Olavi saivat Fabri- 
tiukselta lomaa. Olavi sairasti pahaa yskää, 
keuhkoputken tulehdusta suorastaan, ja niin 
Albert vei nuoren soturipoikansa toipumaan 
Muhokselle, Tikkalaan, hänen vielä omista¬ 
maansa sahalaitokseen. Yskä hellitti vähitel¬ 
len. Miehet oleskelivat Muhoksella pari viik¬ 
koa. 14.3.1918 he lähtivät kohti omiaan. He 
kulkivat Seinäjoelle. 15.3. Albert Aapola pyr¬ 
ki ja pääsi Mannerheimille ilmoittautumaan. 
Hän luovutti Prästön lennättimen avaimia 16 
kappaletta kenraalille. Läsnä oli myös eversti 
Tesche. Herrat olivat kyselleet vanhalta agro¬ 
nomilta kokemuksia Ahvenanmaan retkestä." 



Kustavilainen Olavi Aapola (s.1897). Kuva Markku 
Aapolan kokoelmasta. 

16.-17.3. välisenä yönä Mannanmäen entistä vah¬ 
vemmin joukoin. Hänen käytössään oli varsin 
kurinalaista joukkoa, eli Ruoveden komppania ja 
Helsingin kolme komppaniaa. Valkoisten puolella 
taisteluita seurannut eversti Linder ei ollut tyyty¬ 
väinen Appelgrenin toimintaan. Linder otti Appel- 
greninin osaston suoraan komentoonsa ja aloitti 
uuden hyökkäyksen Mannanmäkeä vastaan. Vain 
luutnantti Rehnbäck osastoineen Kyrösjärven itä¬ 
puolella oli onnistunut etenemään, mutta pysäh¬ 
tyi ylivoiman edessä Viljakkalaan. 


Järvenkylä ja Mannanmäki vallataan 

Taistelut siirtyivät kohtiTamperetta, jonne punais¬ 
ten joukkoja perääntyi. Heidän rintamansa Ku¬ 
russa ja Vilppulassa oli romahtanut maaliskuun 
puolivälissä. Myös eversti Linder valmistautui 
joukkoineen entistä huolellisemmin etenemään 
kohtiTamperetta. Sitä ennen piti saada Mannan¬ 
mäki vallattua punaisilta. 

Linder oli määrännyt Turun pataljoonan ko¬ 
koon Ikaalisten keskustaan 17.3. aamulla kello 
5.30. Varustetäydennyksen jälkeen aloitti parin 
kilometrin pituinen, 700-miehinen marssikolon- 
na taipaleen etelään kohti Järvenkylää Linderin 
komennossa. Osaran tasalla joukot pysähtyivät ja 
Linder selosti tilanteen ja suunnitelmansa komp¬ 
panianpäälliköille. 

Kostulan koululle etujoukkona edennyt 3. 
komppanian ryhmä ilmoitti myös sinne saapu¬ 
neelle eversti LinderiIle Mannanmäen olevan va¬ 
paa vihollisista. Ryhmä eteni sitten ylös mäkeä ja 
asettui rinteille asemiin havaitakseen, että viholli¬ 
nen oli jo ehtinyt mäen harjalle. Sinne oli saman¬ 
aikaisesti siirretty 1200 punaisen taistelijan osas¬ 

to, jota tiedustelijat joutuivat nyt pakenemaan. 
Punaiset vahvistivat asemiaan ja olivat valmiina 
avaamaan tulen, kun valkoisten pääjoukko oli 
saapunut mäen lähistölle Kostulan koululle. Het¬ 
ken kuluttua he avasivat Mannanmäeltä kiivaan 
konekivääri-ja kivääritulen Kostulan koulua kohti. 

Eversti Linder esikuntineenkin etsi suojaa 
erään torpan takaa. Miehet järjestäytyivät ketjuun 
ja vastasivat vihollistuleen. Samoin tekivät Syrjä- 
län ja Ericsonin konekiväärit. Myös tykistö antoi 
tulitukea. Osaralle oli saatu asemiin kapteeni Ekin 
kaksi tykkiä ja niitä käytti 70 Pietarsaaressa kou¬ 
lutettua tykkimiestä.Tulenjohto oli puutteellinen. 
Ensimmäinen ammus räjähti omien miesten ylä¬ 
puolella ja seuraavat repäisivät mukaansa osan 
kansakoulun kattoa. 

Vähitellen tykinammukset alkoivat pyyh¬ 
kiä Mannanmäen rinteitä. Valkoisten iskujoukot 
hyökkäsivät kummaltakin sivustalta punaisten 
asemia kohti. Vihollisen ammunta heikkeni ja val¬ 
koisten ketjut siirtyivät lähemmäs kukkulaa. Jal¬ 
kaväki teki vielä alkuillasta hyökkäyksen ja lopulta 
valtasi mäen. 

Punaiset vetäytyivät Järvenkylän eteläpuolel¬ 
la olevalle Alasen harjulle ja jatkoivat kovaa tuli¬ 
tusta Mannanmäelle. Valkoiset etenivät Järvenky¬ 
län laitaan, jonne he asettivat puolustusketjunsa. 

Frans Salomaa kirjoitti 173. taistelun alkami¬ 
sesta päiväkirjaansa: 

"Aamun sarastaessa vei päällikkömme mei¬ 
dät vahtipaikkoihin harjanteen rinteille. Minä to¬ 
verini kanssa jäimme erään mökin viereen. Ala¬ 
puolella oli kuularuisku ja sen miehet majailivat 
myös siinä. Huomasin kohta, että olin paikalla, jo¬ 
hon vihollinen tulensa kohdistaa. Laitoin itselleni 
kivistä ampumavarustuksen, jossa tiesin olevani 
turvassa. Kuularuiskumies sai vierelläni kuulan 

Turun pataljoonaan tykki Ikaalisten - Kyröskosken taisteluissa. Kuva on teoksesta Vapaussota kuvissa. 

vatsaansa, näyttäytyessään nurkan takaa. Vaikea 
oli ambulanssimiehille haavoittuneen korjuu.To¬ 
verini ampuessa ja minun ollessa seisomassa 
huoneen takana, sain äkkiä kovan iskun päähä¬ 
ni. En kaatunut kohta, mutta laskeuduin pitkäl- 
leni.Tunsin saaneeni vaikean vamman.Toverini 
huusivat sairaanhoitajia ja koettivat sitoa päätä¬ 
ni. Koin nousta pystyyn ja ajattelin omin voimin 
lähteä ambulanssiin, mutta se ei käynyt. Hetken 
päästä tulivat haavoittuneiden kantajat ja paa¬ 
reilla vetivät minut läpi kolmesataametrisen tuli¬ 
linjan. Kaamea oli haavoittuneelle kuulien soitto. 
Avuttomaksi tunsi siinä tilassa itsensä. Talossa 
sidottiin minut ja lähdettiin viemään hevosella 
kauppalaan. Siellä lääkäri kunnallissairaalassa 
sitoi pääni ja totesi minun menettävän silmäni. 
Seuraavana päivänä lähdettiin kohti Kauhajokea, 
jonne saavuttiin seuraavana päivänä." 

17.3. Haavoittuneiden joukossa olivat myös 
pataljoonan päällikkö jääkäri Koivula ja komppa¬ 
nianpäällikkö Prievert. Miehistöstä haavoittuivat 
lisäksi Anto Pihanperä Uudeltakirkolta, Petter 
Junttila ja August Suomi Laitilasta, Ilmari Lyyti¬ 
nen, Väinö Leppänen ja Yrjö Koskinen Uudesta¬ 
kaupungista sekä Leevi Lindqvist ja Mikko Aro¬ 
maa Lokalahdelta. Heidän hoitonsa oli aloitettu 
kenttäsidontapaikalla ja sitä jatkettiin Ikaalisten 
kenttäsairaalassa ja Kauhajoen sotasairaalassa. 

Näin rintamalinja pysähtyi viikoksi Mannan¬ 
mäen - Nuutin linjalle, mihin Mannerheim oli 
tyytymätön. Punaisten puolustusasemaksi tuli 
Alasenharju ja valkoiset olivat viereisellä Man¬ 
nanmäellä. Näiden mäkien väliin jäi 600 metrin 
levyinen laakso. Kuluttavia taisteluja alueella käy¬ 
tiin sittemmin 18. - 23.3. Valtausyrityksiä tehtiin 
kummaltakin puolelta, ensin 18.3. hyökkäsivät 
valkoiset ja tulivat torjutuiksi.Tuossa taistelussa 

kaatui mynämäkeläinen Väinö Airikki ja 23.3. tur¬ 
kulainen ryhmäpäällikkö Iivari Rosenberg. Nuutin 
kylässä haavoittui 23.3. Juho Mattila, 16-vuotias 
lyseolainen Uudestakaupungista. Hän menehtyi 
vammoihinsa 2.4. Kauhajoen sotasairaalassa. 
Myös 3. komppanian päällikkö Svinhufvud oli 

23.3. haavoittunut jalkaan ja Eero Heilä toimi hä¬ 
nen sijaisenaan. 

Punaisten puolelta Eino Rahja oli koneineen 

19.3. pudottanut muutamia pommeja Mannan¬ 
mäen ja Ikaalisten väliselle alueelle, tosin huo¬ 
nolla menestyksellä.Tällä punaisten päällikkö A. 
E. Leinonen pyrki vahvistamaan punaisten hei¬ 
kenevää taistelutahtoa. Samana päivänä oli myös 
punaisten ratsuosasto yrittänyt jäitse hyökkäystä 
Osaralle, mutta tuli torjutuksi. 

Punaiset alkoivat keskittää voimavarojaan 
Tampereelle.Tämä koski myös elintarvikkeita. Hä¬ 
meenkyröön pyydettiin 20.3. Tampereelta sataa 
hevosta, jotta siellä ollut vilja voitaisiin kuljettaa 
turvaanTampereelle. Kyröskoskella sanottiin ole¬ 
van yli 2 000 hehtolitraa viljaa, joka oli ehdotto¬ 
masti saatava "varmempaan paikkaan" 


Parkanolaiset ja karvialaiset vahvistavat 
pataljoonaa 

Eversti Linder tarvitsi nyt joukkoihinsa lisävoimia. 
Valkoisen armeijan päämajassa oltiin selvillä Ky¬ 
röskosken rintaman tärkeydestä ja punaisten suu¬ 
resta ylivoimasta siellä.Ylipäällikkö Mannerheim 
päätti 20.3. lähettääTurun pataljoonalle vahvistuk¬ 
sia. Reservijoukkojakin valkoiset saivat käyttöön, 
jolloin pitkään linjassa olleet saivat lepotaukoja. 
Osaralle saapui 20.3. Oulun pataljoona, joka aloit¬ 
ti rynnäkön Nuutin talon lähellä olevia punaisten 

Myös Ilmari Lyytinen haavoittui 17.3. Mannanmäellä. 
Kuvassa Ilmari on vasemmalla ja koulukaveri Nyholm oi¬ 
kealla. Kuva Uudenkaupungin museon Augusta Olssonin 
kokoelmasta. 


319 







En rl 



Punakaartilaisia Kyröskoskella maaliskuussa 1918. Kuva on teoksesta Vapaussota kuvissa. 

asemia vastaan.Tästä muodostui lähitaistelu, jota 
käytiin pistimin. Lopulta oululaiset perääntyivät, 
Turun pataljoonan jatkaessa Mannanmäen ase¬ 
missa vartiointia. Myöhemmin oululaiset vapaut¬ 
tivat rintamavastuusta uupuneen 3. komppanian, 
joka siirtyi lepoon Osaran maanviljelyskoululle. 

Vahvistuksina valkoisille tuli 21.3. myös Raa¬ 
hen komppania sekä noin 270 miestä Parkanon 
ja Karvian asevelvollisia. Heidät liitettiin Turun 
pataljoonaan. Näin voitiin muodostaa taas neljä 
komppaniaa. Koska miesvahvuus suureni uu¬ 
sien tulokkaiden kautta, muodostettiin nyt taas 
neljä komppaniaa. Komppanioiden pää11iköinä 
olivat: 1. komppania K. Sonck, 2. komppania jää¬ 
käri A. Peltonen, 3. komppania jääkäri P. Kaski ja 
4. komppaniaY. Svinhufvud. Komppanioissa oli 
kolme joukkuetta ja joukkueessa pääsääntöises¬ 
ti neljä ryhmää. Päällikköineen, virkailijoineen ja 
miehistöineen pataljoonan vahvuus oli tuolloin 
noin 500 miestä. Siihen kuului lisäksi tykistöä, 
konekivääriosasto,Turun patteri, sanitääriosasto 
sekä pieni insinöörikomennuskunta. 

Päämaja oli järjestänyt lisävahvistuksia Lin- 
deriIle, joka jo 20.3. tästä tiedon saatuaan päätti 
hyökätä Kyröskoskelle. Eversti Hjalmarsson oli 
Mannerheimilta saanut määräyksen avustaa Ky¬ 
röskosken valtauksessa. Hjalmarsson aloitti 22.3. 
etenemisen 1 000 miehen osaston kanssa jäitse 
Näsijärven yli. Osasto nousi maihin länsirannalla 
Pengonpohjassa kello 10.30. ja eteni kohti Viljak¬ 
kala Kyrösjärven rannalla. Vihollinen oli Viljakka- 
lassa kuitenkin vastassa ja niinpä Hjalmarssonin 
osasto joutui siellä yöllä kiivaaseen taisteluun. 
Lopulta osasto oli vallannut Viljakkalan kirkonky¬ 
län, josta punaiset perääntyivät Kyröskoskelle. 

Linder käskytti joukkonsa hyökkäämään 
kahdessa ryhmässä etelän suuntaan, toinen 


Järvenkylänjärven länsi- ja eteläpuolelta Myl¬ 
lyojalta Nuutille ja toinen Mannanmäeltä Ala- 
senharjulle ja edelleen Nuuttiin ja Kyröskos¬ 
kelle. Punaisten joukkoja perääntyi edelleen 
Kyröskoskelle, joka oli punaisten vahvin tuki¬ 
kohta Satakunnassa. 


Kyröskoski vallataan 

Ratkaiseva hyökkäys Kyröskoskelle alkoi vihdoin 
lauantaina 23.3. valkoisten saatua kaikki vahvis¬ 
tukset. Aamupäivällä kiihtyi punaisten tykistön 
toiminta, mutta tulenjohdon tehottomuuden ta¬ 
kia valkoisten vahingot jäivät vähäisiksi. Punai¬ 
silla oli käytössään 8 tykkiä Kyröskoskella. Kap¬ 
teeni Peli aloitti koukkauksen kello 10.45 Raahen, 
Porin ja Oulun vapaaehtoisten muodostamalla 
komppanialla Järvenkylän järven ympäri sen 
länsipuolelta etelään, hyökäten vihollisen läntis¬ 
tä sivustaa vastaan, tavoitteenaan Nuutti. Etene¬ 
minen lumisessa maastossa oli hidasta. Peli oli 
jo pyytänyt lupaa keskeyttää hyökkäyksen, mutta 
Linder ei tähän suostunut.Turun pataljoona odot¬ 
ti tuon hyökkäyksen etenemistä Nuutin tasalle. 
Vasta kello 17 sai pataljoona hyökkäyskäskyn ja 
aloitti etenemisen suoraan tien suunnassa kohti 
Alasenharjua ja Nuuttia. Reserviin kansakoululle 
jäänyt 3. komppania seurasi myöhemmin pää¬ 
joukon perässä. Hyökkäyksen aloittivat Sonckin 1. 
komppanian kolme joukkuetta, edeten järven itä¬ 
rannalla hyökkäysketjun oikealla sivustalla pitkin 
harjun rinnettä. Muiden rynnäköidessä ampui 1. 
joukkue punaisten asemiin pikatulta.Taivassalo- 
lainen Aksel Nordlund kaatui, komppanian pääl¬ 
likkö, varapäällikkö ja kaksi joukkueenjohtajaa 
haavoittuivat. Ketjun keskellä eteni jääkäri Pel- 

sun 


Luettelo Uudenkaupungin suojeluskuntaosastoon eliTurun rintamapataljoonaan vuonna 1918 kuulu¬ 
neista Kalannin, Lokalahden, Pyhämaan ja Uudenkaupungin miehistä.Taisteluissa kaatui kuusi miestä: 

Ahv = Ahvenanmaan retkikunnassa (+/ei) 

Sat = Satakunnan rintamalla (+/ei) 


Aalto, Eino, työmies 
Airola, John, räätälimestari 
Airola,Yrjö, räätäli 
Alkula, Oskar, konttoristi 
Aromaa M. maanviljelijä 
Haimio, Aarne, virkamies 
Hakala, Lauri, kirjuri 
Harju, O. maanviljelijä 
Heikkilä, Eino, maanvilj.p. 
Heikkilä, Suomi, maanvilj.p. 
Heilä, Eero, yliopp. 

Heilä, Martti, maanvilj. 
Heininen, Aarne, rak.mest. 
Heininen, Bertel, maanvilj.p. 
Heininen,Yrjö, maanvilj.p. 
Heinonen,Yrjö, maanvilj.p. 
liskala, Eino, maanvilj.p. 
Jaakkola, Allan, taloll.p. 
Jacobsen, Paavo, talollisen p. 
Jalava, Kaarlo, työmies 
Johansson, Jalmar, itsell. p. 
Karru,Yrjö, maamiesk.opp. 
Kaven, Johan, vahtimestari 
Kontu, Kalle, maanvilj. 

Kontu, Viljo, maanvilj. 

Korpi, F. Oskari, maanvilj. 
Koskinen,Yrjö, poliisikonst. 
Kotiranta, J., itsell. poika 
Kuusela,Yrjö, kauppias 
Laine, Frans, tulIivartija 
Laine, Jalmari, renki 


Kalanti 

1897 

Ahv 

+ 

Sat 

+ 

Uusikaupunki 

1888 

+ 

+ 

Uusikaupunki 

1900 

+ 

+ 

Uusikaupunki 

1894 

+ 

+ 

Lokalahti 

1895 

+ 

+ 

Uusikaupunki 

1885 

+ 

ei 

Uusikaupunki 

1894 

+ 

+ 

Kalanti 

Kalanti 

1889 

1897 

+ 

+ 

Kalanti 

1895 

+ 

+ 

Kalanti 

1894 

+ 

+ 

Kalanti 

1896 

+ 

+ 

Uusikaupunki 

1893 

+ 

+ 

Lokalahti 

1887 

+ 

+ 

Lokalahti 

1889 

+ 

+ 

Kalanti 

1900 

+ 

+ 

Kalanti 

1897 

+ 

+ 

Kalanti 

1900 

+ 

+ 

Pyhämaa 

Kalanti 

1899 

1899 

+ 

+ 

Kalanti 

1902 

+ 

+ 

Pyhämaa 

1898 

+ 

+ 

Uusikaupunki 

1887 

+ 

+ 

Kalanti 

1877 

+ 

+ 

Kalanti 

1901 

+ 

+ 

Kalanti 

1889 

+ 

+ 

Uusikaupunki 

1891 

ei 

+ 

Kalanti 

1902 

+ 

+ 

Uusikaupunki 

1895 

+ 

+ 

Kalanti 


+ 

+ 

Lokalahti 

1897 

+ 

+ 


Ryhmäpääll 
Il kompp lähetti 
J.pääll ja I kompp vääpeli 
Haav Järvenkylä 

Kaatunut: Epilä, haudattu:Ylöjärvi 


Kaatunut: Karkku 
J.pääll, haav Epilä 
III kompp. hevosmies 
Kankaanpaästä Sat.r. ins.kompp 

Haav Epilä. 


Varastomies 

Haav Kyröskoski 

Haav Epilä ja Laitikkala, r. pääll 

Il kompp. varusmest 
Haav Karkku 
Haav Järvenkylä 
Haav Mannamäki 


Varastomies 

SiirtyiTurun ratsuosastoon 

Laukola, Kosti, maanvilj.p. 
Leino, Otto, kamreeri 
Leino,Yrjö, kauppa-apul. 
Lehtinen, Armas, kauppa-ap. 
Lehtinen Kaino, kaupp.poika 
Lehtinen, Siivo, kauppa-apul. 
Lehtola, U. Edvin, yliopp.kok. 
Lehtonen, Arvi, maanvilj.p. 
Leppänen, S., taloll.poika 
Leppänen, Väinö, koulul. 
Lehtonen(Blomros) J.,maanv.p 
Lind, Ragnvald, lenn.virkailija 
Lindqvist, Leevi, maanvilj.p. 
Lindroos, Lauri, koulul. 
Lindroos, Paavo, koulul. 
Luotonen, Oskari, maanvilj.p. 
Luukkala, Kasper, maanvilj.p. 
Lyytinen, Ilmari, koulul. 
Lönnroth, Elias, rak.mestari 
Malmström, Einar, apt.opp. 
Mattila, Johannes, maanvilj. 
Mäkinen, A., kauppa-apul. 
Mäkinen, Kaarlo, kauppias 
Nissilä, Akseli, maanvilj.p. 
Nordgren, Georg, kelloseppä 
Nurmi, Yrjö, taloll.poika 
Oksanen, Aarne, maanvilj.p. 
Penttilä, Siivo, työnjoht. 

Pietilä, Matti, maanvilj. 
Pihanperä, Anto, maanvilj.p. 
Poukka, Kustaa, maanvilj.p. 
Poukka,Yrjö, koulul. 

Raitanen, Kaarlo, räätäli 
Rantapere, Emil, maanvilj.p. 
Rekola,Yrjö, maanvilj.poika 
Rinne, Artturi, merimies 
Rosendahl, Björn, maanvilj.p. 

Kalanti 

1897 

+ 

+ 

Kalanti . 

1874 

+ 

+ 

Uusikaupunki 

1900 

+ 

+ 

Kalanti 

1903 

+ 

+ 

Kalanti 

1895 

+ 

+ 

Kalanti 

1895 

+ 

+ 

Uusikaupunki 

1902 

+ 

+ 

Kalanti 

1899 

+ 

+ 

Uusi.kaup. 

Uusikaupunki 

1901 

+ 

+ 

+ 

+ 

Lokalahti 

1896 

+ 

+ 

Uusikaupunki 

1894 

+ 

+ 

Lokalahti 

1898 

+ 

+ 

Uusikaupunki 

1900 

+ 

+ 

Uusikaupunki 

1903 

+ 

+ 

Lokalahtj 

1894 

+ 

+ 

Kalanti 

1896 

+ 

+ 

Uusikaupunki 

1899 

+ 

+ 

Uusikaupunki 

1892 

+ 

+ 

Uusikaupunki 

1897 

+ 

+ 

Kalanti 

1889 

+ 

+ 

Uusikaupunki 

1897 

+ 

ei 

Uusikaupunki 

1892 

+ 

ei 

Kalanti 

1895 

+ 

+ 

Uusikaupunki 

1899 

+ 

+ 

Kalanti 

1894 

+ 

+ 

Lokalahti 

1891 

+ 

+ 

Kalanti 

1891 

+ 

+ 

Lokalahti 

1894 

+ 

+ 

Kalanti 

1892 

+ 

+ 

Lokalahti 

1896 

+ 

+ 

Lokalahti 

1901 

+ 

+ 

Kalanti 

1881 

+ 

+ 

Kalanti 

1896 

+ 

+ 

Kalanti 

1898 

+ 

ei 

Kalanti 

1891 

+ 

+ 

Kalanti 

1899 

+ 

+ 


Haav Epilä 

III kompp. vääp ja IV kompp. kirjuri 

I kompp lähetti, haav Järvenkylä 

Kaatunut: Epilä, haudattu:Ylöjärvi 
III kompp lähetti 
Haav Epilä 

II kompp sanitääri 
Haav Mannamäki 

Siirtyi Linderin esik sähköttäjäksi 
Haav Mannamäki 

III kompp lähetti 

Haav Pälkäneen Laitikkala 
Haav Gölby ja Mannamäki 
Haav Myllyoja, r. pääll 
Haav Nuutti 


Asemestari ja sanitääri 
Haav Hirvola 

Siirtyi Vöyrin kouluun 
Kaatunut: Epilä, haudattu:Ylöjärvi 
J.pääll, Il kompp adjutantti 

Haav Järvenkylä, r.pääll 
Ahv.m.j.pääll. Il kompp.asemestari 
III kompp, myöh. IV kompp.lähetti 
Kaatunut: Epilä, haudattu:Ylöjärvi 
Haav Karkku, r.pääll 

SiirtyiTurun ratsuosastoon 

Rosendahl, Verner, yliopp. 
Roslund, Martti, mekaanikko 
Ruusuvuori, Eino, varusmest. 
Saari, Juho, taloll.poika 
Salminen, Väinö, maanvilj. 

Salomaa, Frans, maanvilj. 
Sandbäck, Rangvald, lenn.virk. 
Sandvik, Eino, maanvilj.poika 
Siivonen, Hugo, kauppa-apul. 
Sinisalo, Jussi, leipuri 
Taipale, Emil, maanvilj. 

Tanner, Armas, leipuri 
Tanner, Matti, merimies 
Tiinus, Jussi, nimismies 
Tättilä, Ahto, maanvilj. 
Vahtera,Yrjö, lenn.virk. 
Valovuori, Kustaa, kauppias 
Varjonen, Nestor, maanvilj. 

Viitanen, Lauri, yliopp.kok. 
Viikki, Hannes, sähköl. johtaja 

Vinter, Alvar, yliopp. 

Virtanen, Onni Viktor, renki 
Volin, Erkki, merimies 
Vuotila, Kasper, maanvilj.p. 


sun 


Kalanti 

1897 

+ 

+ 

Uusikaupunki 

1894 

+ 

ei 

Uusikaupunki 

1893 

+ 

+ 

Kalanti 

1896 

+ 

+ 

Lokalahti 

1879 

+ 

+ 

Kalanti 

1883 

+ 

+ 

Uusikaupunki 

1898 

+ 

ei 

Kalanti 

1900 

+ 

+ 

Uusikaupunki 

1902 

+ 

+ 

Uusikaupunki 

1886 

+ 

+ 

Kalanti 

1886 

+ 

+ 

Uusikaupunki 

1898 

+ 

+ 

Kalanti 

1895 

+ 

+ 

Uusikaupunki 

1888 

+ 

+ 

Kalanti 

1888 

+ 

+ 

Uusikaupunki 

1896 

+ 

+ 

Uusikaupunki 

1892 

+ 

+ 

Kalanti 

1890 

+ 

+ 

Uusikaupunki 

1900 

+ 

+ 

Uusikaupunki 

1880 

+ 

+ 

Uusikaupunki 

1899 

+ 

+ 

Kalanti 

1892 

+ 

+ 

Uusikaupunki 

1902 

+ 

+ 

Kalanti 

1894 

+ 

+ 


Ryhmäpäällikkö 

Varusmestari 

III kompp ja myöh. IV kompp. 
asemest 

Haav Järvenkylä, r.pääll 

Siirtyi konekiväärikompp 
Siirtyi konekiväärikompp 

I kompp muonitusmestari 
Joukkuepäällikkö 

II kompp. lähetti 
Haav Hirvola 

Patalj. majoitusmestari 

Siirtyi konekiväärikompp 

Haav Lavia. Kristiinank. kren.patalj 

I kompp. muonitusmest. apul 

Haav Myllyoja, III kompp 

muon.m.apul 

Haav Järvenkylä 

Ahv.m.insinöörios, siirtyi 

lennätinos 

Kaatunut: Sikuri 

Siirtyi konekiväärikompp 

Haav Järvenkylä 

Ahv.m. r.pääll 

tosen johtama 2. komppania. Vihollinen vetäytyi 
lopulta Alasenharjulta Kyröskoskelle. 

Valkoisten hyökkäysketju ulottui yhtenäisenä 
Järvenkylästä Kyrösjärven rantaan, jossa vasem¬ 
malla sivustalla eteni 4. komppania varapäällik¬ 
könsä Eero Heilän johdolla. Se eteni muita no¬ 
peammin Kyröskosken sahalle saakka ja joutui 
kosken niskalla kiivaaseen tulitaisteluun vartiossa 
olleiden punaisten kanssa.Tuolloin kaatui ryhmä¬ 
päällikkö, kustavilainen Onni Linden. Komppania 
oli joutunut liiaksi vasemmalle ja palasi lopulta 
maantielle omien joukkojen selkäpuolelle. 

Vihollisia oli jäänyt valkoisten rakoilevien ket¬ 
jujen väliin epätoivoisina. Valkoiset olivat jo lä¬ 
hellä Nuutin taloa punaisten alkuun tehostaessa 
tulitustaan, joka vähitellen vaimeni. Pellin joukko 
jaTurun pataljoona tulivat kosketuksiin ja hetken 
aikaa tulittivat toisiaankin. Erehdys huomattiin 
ennen kuin vahinkoja syntyi. Turun pataljoona 
valtasi konekiväärien tukemana Nuutin ja pu¬ 
naiset alkoivat saarrostuksen pelossa paniikissa 
paeta Kyröskoskelta Siuron jaYlöjärven suuntiin. 
Monet pakenivat perhekunnittain ja pakoa on ku¬ 
vattu kammottavaksi. Helsinkiläisistä punakaar¬ 
tilaisista suurin osa päätti palata takaisin Helsin¬ 
kiin. 

Ensimmäiset valkoiset eli Turun pataljoo¬ 
nan 2. ja 3. komppania saapuivat Kyröskoskelle 
puolenyön aikoihin. Osa punakaartilaisista kävi 
edelleenkin viivytystaistelua valkoisia vastaan, 
muiden jatkaessa pakoa.Taisteluja käytiin myös 
kosken partaalla olevan paperitehtaan ympäris¬ 
tössä. 

Punaiset pakenivat hätäisesti, jättäen run¬ 
saasti aseita (mm. 10 konekivääriä), ampumatar¬ 
vikkeita, elintarvikkeita ja jopa kuljetuskalustoa 
kuormineen. 


Punaiset olivat taistelleet Ikaalisten ja Hä¬ 
meenkyrön alueilla sitkeästi päivien ajan, mutta 
sitten heidän uskonsa voiton mahdollisuuteen 
näyttää hiipuneen. He ilmoittivat omien tappioi- 
densa (kaatuneet ja haavoittuneet) olleen 300 - 
400 miestä. Pako ja tappiot olivat siinä määrin 
karvaita punaisten sodanjohdolle, että se vangitsi 
Tampereelle paenneen rintamapäällikkö Edvard 
Seppälän, jota syytettiin petoksesta. 

Kyröskosken taisteluissa 15.- 23.3. kaatui val¬ 
koisia yhteensä 69 ja punaisia yli 70 (Lähde: Rose- 
nius: Amatöörien sota).Turun pataljoonasta kaa¬ 
tui 8 ja haavoittui 63 miestä. Suomen sotasurmat 
1918-22 - tiedostoista löytyvät 35:n noissa taiste¬ 
luissa kaatuneen punakaartilaisen tiedot. Heidän 
kotipaikkansa olivat: Hämeenkyrö (13 miestä), 
Tampere (7), Kisko (5), Ikaalinen (2), Lempäälä (2), 
Helsinki (1 ajomies), Längelmäki (1), Vihanti (1), 
Rovaniemi (1), Perniö (1) ja Suoniemi (1). 

Vangiksi jääneet punakaartilaiset kokivat ran¬ 
kaisutoimenpiteitä niin Ikaalisissa, kuin Kyröskos¬ 
kellakin. Niinpä 23. - 29.3. välisenä aikana Ikaa¬ 
lisissa teloitettiin rintamaoikeuden päätöksillä 
ainakin 18 punaisten puolella taistellutta. Sama 
jatkui Hämeenkyrössäkin, jossa rintamaoikeuden 
päätöksellä teloitettiin 12 punakaartilaista 29.3. - 
8.4. Kenraali Mannerheim oli kyllä kieltänyt näi¬ 
den rintama-/kenttäoikeuksien perustamisen. 
Turun pataljoona on saattanut osallistua ensim¬ 
mäisiin teloituksiin, paikallisten jatkaessa sen jäl¬ 
keen. Kyröskoskella punavankeja teloitettiin Myl¬ 
lymäelle ja ruumiit heitettiin jokeen, josta niitä 
myöhemmin nostettiin ylös. Pataljoonan vangik¬ 
si Kyröskoskella oli Aarne Valmusen muistelman 
mukaan jäänyt 40 punakaartilaista. 

Mannerheim sai eversti Linderiltä tiedotteen 
Kyröskosken valtauksesta. Punaisten yhteysTam- 

Otto Leino (s.1874) Kalannista toimi 3. komppanian vää- 
Kustaa Leonard Poukka, myöhemmin Väättänen (s.1896) pelinä ja 4. komppanian kirjurina. Kuva Uudenkaupungin 

Lokalahdelta toimi joukkuepäällikkönä ja sittemmin 2. museon Augusta Olssonin kokoelmasta, 

komppanian asemestarina ja inventoi sotasaalisaseita. 

Kuva Uudenkaupungin museon Augusta Olssonin kokoel¬ 
masta. 

Kyröskosken taisteluiden aikoihin myös Vakka-Suomi sai osansa taistelutapahtumista saksalaisten 
joukkojen tiedustelutoiminnasta johtuen. Saksalaiset sotilaat saapuivat Kustaviin 20.3.Tuolloin Ki¬ 
vimaalle eli kirkonkylään saapui 15 saksalaisen sotilaan tiedusteluosasto. Myöhemmin 25.3. heitä 
saapui lisää.Tieto tästä kulki nopeasti Katanpään linnoitukselle asti, josta saapui punaisten 40-mie- 
hinen taistelijaosasto häätämään saksalaisia pois. Punakaartilaisten ollessa tulossa Vuorten kohdal¬ 
la, avasivat saksalaiset näitä kohti tulen. Kärtynmäessä kaatui punaisista 1 laitilalainen ja haavoittui 
1 kalantilainen kaartilainen. Lehtomäen talon isäntä August Saario haavoittui kuolettavasti omassa 
kamarissaan, jonka läpi saksalaisten luodit menivät. Samana iltana aloitti Katanpään linnake tulituk¬ 
sen kohti Ströömiä. Kylien asukkaat olivat paenneet lähes kaikki, samoin saksalaiset olivat jo tätä 
ennen poistuneet Kivimaalta. Seuraavana aamuna punakaartilaiset olivat siirtyneet suurin joukoin 
Ströömin yli Kivimaalle ja jatkoivat rannalta marssia kohti kylää. 

Punakaartilaiset tekivät takavarikkoja Kustavissa. Niitä he toteuttivat toistuvasti myös aiemmin 
mainitusta Kunnaraisten talosta, joka näin joutui luovuttamaan valtavan määrän tarvikkeita kah¬ 
denkin sotaväen ylläpitoon.Talosta oli neljä miestä, isä ja kolme poikaa lähtenyt Uudenkaupungin 
suojeluskuntaosaston mukana Ahvenanmaalle. Pojista Erkki jaTaavi jäivät pois tuolta retkeltä. Al¬ 
bert - isällä oli ollut perheen turvaamiseksi suunnitelma, mutta Armas - pojan kuolema Prästössä 
jollakin tavoin lamaannutti isän ja niin Taavi jäi kotitaloon. Sieltä punaiset etsivät häntä veljien ja 
isän suojeluskuntayhteyden tähden. Vähitellen punaisten takavarikointikäynnit harvenivat venäläi¬ 
sen sotaväen ja osan punakaartilaisistakin siirryttyä Turkuun. 

Näin on Jouni Aapola kirjannut isänsäTaavi Aapolan (s.1902, k.1990) muistelmaan: "Eräänä tal¬ 
vipäivänä Taavi - poika oli hakoja (havuja) hakkaamassa hevostallin kulmilla, kun yllätys tapahtui. 
Äkkiä poika oli punaisten piirittämänä ja hänet pidätettiin. Punaisten päällikkö otti pojan vartioi- 
tavakseen ja komensi väkensä täydentämään ruokavaroja Kunnaraisten talosta.Taavi ja päällikkö 
seisoivat Kalliston kallioilla ja seurasivat toimintaa. Saatuja tavaroita lastattiin rekiin ja samassa 
punaisten joukosta lähtötouhujen seasta alkoi kuulua hälinää. Alkoholin käyttö joukkojen keskuu¬ 
dessa oli tuolloin hyvin yleistä. Joku huusi: "Pannaan poika matalaksi!" Seurasi muutama ilmaan 
ammuttu laukaus. Punaisten päällikkö otti pistoolinsa esiin ja laukaisi pari kertaa maahan. Päällikkö 
huusi miehille: "Poika on minun vastuullani ja minun on käsketty viemään hänet Kivimaalle ja niin 
myös teen!" Hän uhkasi ampua jokaisen, joka ei tottele ja kirosi. Samaan aikaan hän painoi pojan 
kalliossa olevaan syvennykseen, minkä isäni on minulle myöhemmin näyttänyt. 

Tilanne rauhoittui ja vähitellen joukkio pääsi rekineen lähtemään. Päällikkö ottiTaavin omaan 
rekeensä ja muut kaksi hevosta miehineen menivät edellä. Liikkeelle päästyä päällikkö sanoi pojal¬ 
le, ettei halua ottaa tämän henkeä vastuulleen. Hän sanoi uskovansa, ettei tämä ole ollut missään 
taistelutilanteessa osallisena ja että tilanne on karannut käsistä. Vielä hän lisäsi, että jos poika tietää 
jonkun sopivan mutkapaikan tai muun sellaisen niin hän voi hypätä pois kyydistä. "Minä en sinua 
kohti ammu, mutta muut kyllä tulittavat. Käytä hyväksesi tuntemaasi seutua!" Sopiva paikka tuli ja 




Taavi - poika hyppäsi reestä, tunsi polun pätkän ja metsätiet metsästysretkiltään. Joitakin laukauksia 
hän oli kuulevinaan, mutta mielessä oli vain juoksu ja pako järkyttävästä tilanteesta. Hän onnistui! 

Mielessä oli päätös, ettei hän palaisi enää kotiin Kunnaraisiin, vaan menee suoraan Kuivaluo- 
toon kalastajan luo. Asiasta oli keskusteltu aiemmin ja oli sovittu, että näin toimitaan. Metsiä pitkin 
hän pääsi perille kalastajan luo ja pelko ja järkytys vähitellen hellittivät. Kalastaja vei seuraavana 
päivänä kalaa Kunnaraisiin ja luottomiehenä kertoi kotiväelle pojan olevan kunnossa ja turvassa." 


pereen ja Porin välillä oli näin katkaistu. Ikaalisten 
osasto oli kokenut kovia. Se oli ollut vihollisen 
tykistön ampuma-alueella 7 vuorokautta. Turun 
pataljoonakin oli joutunut kestämään etulinjassa 
5 vuorokautta. Miehet olivat edelleenkin taiste¬ 
lemassa niissä omissa vaatteissaan, jotka heillä 
olivat Uudestakaupungista lähtiessään päällään. 
Muonatäydennys oli ollut puutteellista ja kaikilla 
miehillä ei ollut asianmukaisia talvivarusteita- 
kaan. 

TAMPEREEN SAARTO LÄNSIPUOLELTA 
Epilän taisteluihin 

Turun pataljoona oli muiden taistelevien joukko¬ 
jen tavoin levon tarpeessa. Jonkinlainen lepotau¬ 
ko saatiin 24.3. ja seuraavana yönä, mutta aamul¬ 
la oli taas lähdettävä marssille kohti Tamperetta. 

Valkoisten päämaja oli antanut yöllä uuden 
määräyksen eversti Linderi11e. Satakunnan ryh¬ 
män päällikölle. Hänen oli kiireimmiten siirrettävä 
joukkonsa kohtiTamperetta ja katkaistava lännes¬ 
tä yhteydet kaupunkiin. Mannerheim oli päättänyt 


aloittaa hyökkäykset punaisten joukkoja vastaan 
yhtä aikaa sekäTampereen itä- että länsipuolella. 
Lännessä Epilänharjua ja Lielahtea kohti valkoi¬ 
set tulisivat etenemään kahdeksan komppanian 
voimin. 

Pataljoonan marssi Hämeenkyröön alkoi 25.3. 
aamulla klo 10. Matkan varrella kuultiin paikalli¬ 
silta siviileiltä uusia tietoja punaisten joukkojen 
hätäisestä paosta. Punaiset olivat salaa kuullus¬ 
sa puhelinkeskustelussa pyytäneet esikunnaltaan 
Tampereelta apua Kyröskoskelle, mutta vastaus 
oli ollut kielteinen. Hämeenkyröstä matka jatkui 
kohti Ylöjärveä, jota punaiset pitivät hallussaan. 
Se piti vallata. Yö vietettiin Mahnalan kylässä ja 
marssi jatkui aamulla. Pataljoona saapui pianYlö- 
järvelle, jonka eversti Hjalmarsonin joukot olivat 
juuri vallanneet. Seuraava tavoite olisikin sitten 
Tampereen Epilänharju. 

Hyökkäystä pelätessään punaiset olivat 25.3. 
jättäneet Tampereen länsipuolella olevan Epi¬ 
län harjun miehittämättä. Valkoisten hyökkäystä 
lännestä Tamperetta vastaan ei sitten tapahtu¬ 
nutkaan odotetusti samana iltana. Kaikki eivät 
suinkaan jääneet hyökkäystä odottelemaan. Seu¬ 
raavana aamuna 26.3. klo 9 aikoihin marssi Kaa- 

rilan kautta Pirkkalan kirkolle päin noin 400 puna¬ 
kaartilaista, joista hyvin monet olivat aseettomia. 
Paikalliset asukkaat luulivat heidän olleen menos¬ 
sa Villilän juoksuhautoihin. Myöhemmin kerrot¬ 
tiin heidän olleen turkulaisia, jotka lähtivät viime 
tingassa pakoon. He olivat kulkeneet rauhallisesti 
kirkolle, ylittäneet Nokian sillan ja kyselleet tietä 
Tottijärvell e. 

Eversti Hjalmarson oli päättänyt aloittaa 26.3. 
aamulla hyökkäyksen Epilän harjun asemia vas¬ 
taan. Hänen komentoonsa oli myös Turun patal¬ 
joona alistettu.Tarkoituksensa oli vallata ensin Li¬ 
elahden tehdasalue, jolta voitaisiin sitten jatkossa 
tulittaa Epilän harjulle. Varsinaisen harjun puhdis¬ 
taminen vihollisvoimista oli annettu Hallströmin 
johtaman, Virroilta lähtöisin olleen pataljoonan 
tehtäväksi. Tästä joukosta eversti Hjalmarsonin 
esikuntapäällikkö oli kuitenkin määrännyt kaksi 
komppaniaa Lielahdelle, mikä heikensi Virtain 
pataljoonaa merkittävästi. 

Epilän valtaaminen ei ollut helppo tehtävä. 
Venäläisten joukkojen 1. maailmansodan aikaan 
harjulle kaivama juoksuhautaverkosto piikki- 
lankaesteineen oli hankala vallattava. Epilän 
harjulta oli mahdollista hallita konekivääritulel¬ 
la maasto täydellisesti koilliseen eli Lielahden 
suuntaan sekä etelään ja lounaaseen Tohlop- 
pijärven yli. Lielahden tehtaiden kiviset raken¬ 
nukset antoivat punaisille puolustajille suojan, 
josta saattoi tulittaa Lielahden aukealla eteneviä 
hyökkääjiä. Punakaartin ruoka-ja varustehuollon 
sekä haavoittuneiden hoidon järjestämistä hel¬ 
potti Pispalan asutuksen läheisyys. Huoltoa oli 
järjestetty noin kilometrin päässä työväentalolla, 
palokunnantalolla ja jopa rukoushuoneella.Tais¬ 
telujen välillä miehet pääsivät lepäämään, jotkut 
koteihinsakin. 


Pispalan punakaartin päällikkönä toimi Aatto 
Koivunen. Hänet oli nimitetty myös Tampereen 
puolustuksen läntisen rintaman päälliköksi ja tä¬ 
män suunnan puolustusta hän alkoi järjestellä. 
Pispalaan sijoitettiin kahdeksan tykkiä, joista neljä 
Ylä-Pispalan koulun luokse. Lisää tuotiin taiste- 
lupäivänä, jolloin tykkejä oli siellä lopulta yli 20 
kappaletta. Myös punakaartin taistelijat (n. 300 
miestä) palasivat Epilään ja miehittivät uudel¬ 
leen taisteluasemat Epilänharjulla ja Lielahden 
tehdasalueella tuntien aikana ennen valkoisten 
hyökkäyksen alkua.Tampereelta oli 26.3. klo 10 
aikaan alkanut virrata Epilään päin lisää ratsu- ja 
jalkaväkijoukkoja, jotka sijoittuivat harjulle rinta- 
maketjuun Epilän pysäkiltä Pispalaan päin. Aatto 
Koivunen oli sittenkin saanut taistelujoukot tyyn¬ 
tymään ja ryhtymään vastarintaan. 

Mukana Epilän taisteluissa ollut vilppulalai- 
nen Lauri Niittynen muisteli: 

"Oltiin venäläisten maailmansodan aikana 
kaivamissa juoksuhaudoissa Epilässä. Odoteltiin 
valkoisten hyökkäystä ja kaikkialla tuntui olevan 
pelko persiissä. Anttilan Akseli kulki pitkin miehi¬ 
tystä ja sanoi meille, että näistä asemista ei sitten 
pojat lähdetä mihinkään, pirukaan ei meitä näis¬ 
tä asemista noki. Eikä nokkinutkaan ennen kuin 
muualla repesi'' 

Sodan päätteeksi Akseli Anttila pakeni Venä¬ 
jälle tuhansien muiden kanssa, edeten siellä pu¬ 
na-armeijan kenraaliluutnantiksi ja divisioonan 
komentajaksi.Tampereella Epilän taisteluissa mu¬ 
kana ollut Lauri Niittynen kertoo: "Oli sillä Antti¬ 
lan Akselilla sotapäällikön lahjoja jo silloin, vaikka 
olikin vain plutoonan päällikkö kaartissa, melkein 
samanlaisia rivimiehiä kuin me muutkin." (Läh¬ 
de: https://www.pispala.fi/historia/punainenpis- 
pala/1910/1918_taistelut.php?id=8&id2=17) 




KunTurun pataljoona oli vielä ollut matkalla 
kohti Epilää, olivat tapahtumat alkuun edenneet 
eversti Hjalmarsonin suunnitelman mukaises¬ 
ti. Tarkoituksena oli ensin vallata Lielahti. Tämä 
yritys jäi kuitenkin puolitiehen. Lisäksi valkoiset 
eivät jostain syystä saaneet tykistöä ajoissa ase¬ 
miin tulitukea antamaan, joten valtaus jäi jalka¬ 
väen rynnäköimisen varaan. Hyökkäys Lielahden 
suuntaan oli juuri lähellä ratkaisevaa vaihetta, 
kun siinä mukana olleille Hallströmin johtamille 
Virtain pataljoonan komppanioille annettiin yl¬ 
lättäen käsky hyökätä suoraan Epilän harjulle. 
Ennen tätä oli tanskalainen ratsumestari Rantzau 
pakottanut harjulla olevan pataljoonan osan ryn¬ 
näkköön.Tämän ajoitus oli kuitenkin ollut väärä. 
Alussa rynnäkkö kyllä etenikin, mutta voimakkaat 
punaisten joukot mursivat vastahyökkäyksellään 
ketjun keskeltä. Hällström haavoittui, mutta säi¬ 
lytti toimintakykynsä ja sai järjestettyä hajaantu¬ 
neet joukkonsa väliaikaiseen puolustukseen. 

Valkoisten puolellaTurun pataljoonaan kuulu¬ 
nut nimimerkki "vääpeli" (mahdollisesti 2. komp¬ 
panian vääpeli Yrjö Kartio Vehmaalta) kirjoitti Tu- 
run Sanomissa 11.5.1919 Epilän taistelualueelle 
saapumisesta: 

"Viimeiset kilometrit ennen Epilää ajettiin he¬ 
vosilla. Saapui lähettejä, tuli tietoja, että apua tar¬ 
vitaan. Ylöjärven kirkolle ehdittyä saatiin kuulla, 
että Virtain ja Ähtärin komppaniat olivat hyökkää¬ 
mässä Epilän harjulle; punaisten ylivoima oli mu¬ 
serrettava ja mainittujen komppanioiden asema 
synkkä. Näin ollen, kunTurun pataljoona saapui 
lähimaille kolmine oivallisessa kunnossa olevine 
komppanioineen, tuli se yhdennellätoista hetkel¬ 
lä ja sai heti toimekseen estää katastroofin, jonka 
sattuminen olisi todennäköisesti ollut aivan rat¬ 
kaisevasti vaikuttava tapaus Tampereen piirityk¬ 


sessä. Avuksi Virtain ja Ähtärin komppanioille tuli 
pataljoonamme toinen komppania, jota silloin 
johti jääkäri Peltonen. Sen saapuessa harjun juu¬ 
relle, olivat edellä mainitut joukot jo menettäneet 
taistelun, perääntyneet ja luovuttaneet punasille 
kaksi kuularuiskuaan.Tuokiossa olivat meidän po¬ 
jat muodostaneet ketjun ja vastahyökkäys alkoi." 

Punaiset pitivät sitkeästi puoliaan hyvissä 
asemissaan tykistön tukemina. Valkoiset toivat 
uutta miehistöä, joka oli varsin suojaton edetes¬ 
sään rynnäköiden. He eivät saaneet riittävästi tu¬ 
litukea tykistöltään eivätkä konekivääreiltäkään. 
Oli siis rynnäköitävä melko avoimella rinteellä, 
alttiina punaisten tulitukselle. Hyökkäyksen py¬ 
sähtyminen tai perääntyminen olisivat olleet 
huonompia vaihtoja yksittäiselle taistelijalle. Ko¬ 
vin ihmeellistä tulivoimaa ei sen ajan jalkaväen 
aseissakaan ollut. Jalkaväenkivääri m/91 (soti- 
laskivääri Mosin - Nagant M 1891) oli Suomessa 
käytössä jo autonomian aikana suomalaisella so¬ 
taväellä. Sisällissodassamme se oli molempien 
osapuolten pääasiallisena aseena. 

Epilän taistelualueelle juuri saapunut Turun 
pataljoona sai kiireellisen taistelukäskyn.Tilanne 
kentällä oli varsin epäselvä. Uusien voimien piti 
siis edetä ketjussa rynnäköiden, kuten jo aiem¬ 
massa tyrehtyneessä harjun valtausyrityksessä. 
Mitään yllätystä asemissa oleville punaisille ei 
siis ollut luvassa. Ensimmäisenä hyökkäsiTurun 
pataljoonan 2. komppania jääkäri Peltosen joh¬ 
dolla Epilän harjulle. Mukaan tuohon hyökkäyk¬ 
seen määrättiin myös kaksi joukkuetta 4. komp¬ 
paniasta. 

Punaiset puolustautuivat sitkeästi, mutta ei 
Turun pataljoonakaan antanut periksi. Se eteni 
hitaasti ja samalla suurin miestappioin. Myös 
punaisia kaatui asemissaan. Käytössä olivat rä- 

jähtävät luodit ja pauke oli yhtämittaista. Oli mah¬ 
dotonta kuulla ihmisääntä. Huudot tukahtuivat 
huulille. 

Taistelu jatkui 9 tuntia, iltaan saakka. Vain 
laskeutuva pimeys antoi toivoa suojasta. Ennen 
puoltayötä pataljoona määrättiin perääntymään 
puolustusasemiin. Osasto kerrallaan irtaannut¬ 
tiin, muiden ampuessa suojatulta. Perääntymisen 
yhteydessä kohdattiin taistelussa kaatuneita sekä 
valittavia haavoittuneita punaisia ja valkoisia. 

Haavoittuneiden joukossa oli Turun pataljoo¬ 
nan 4. komppanian väliaikainen päällikkö Eero 
Heilä, jonka konekiväärikomppanian Onni Virta¬ 
nen oli saanut suojaan tulitukselta. Samoin Juho 
Mattila oli vetänyt haavoittuneen Yrjö Heinisen 
turvaan. Pataljoona menetti kaatuneina 27 miestä 
ja haavoittuneita oli noin 60 miestä. Uudenkau¬ 
pungin suojeluskunnan arkistossa säilyneen ko- 
nekiväärikomppaniaan kuuluneen pataljoonalai- 
sen mukaan kaatuneita olisi ollut 33 miestä. 

Nimimerkki vääpeli kirjoittaa edelleen Turun 
Sanomissa 11.5.1919: 

"Meidän hyökkäyksemme jyrkälle harjulle 
voitokkaasti eteneviä punaisia joukkoja vastaan 
muodostui kuumimmaksi ja verisimmäksi niistä 
monista taisteluista, joihin pataljoonamme otti 
osaa. Kaiken kaikkiaan etenivät ketjumme noin 
puolitoista kilometriä, käyden koko ajan kiihkeätä 
taistelua, kestäen koko ajan infernaalista tulta ja 
ristitulta. 9 tuntia kesti taistelu ja meikäläisten ja 
punaisten ketjut olivat koko tämän ajan aivan lä¬ 
hellä toisiaan. Keskimäärin 50 metrin etäisyydeltä 
syytivät kiväärit tultaan, ollen välimatka kuitenkin 
hyvin usein vielä paljon lyhyempi, niin että vain 
muutama harva metri erotti punikit valkoisesta 
ketjusta ja silloin tällöin sattui tapauksia, että am¬ 
pumisen asemasta käytettiin kiväärinperiä. 


Jos hyökkäävällä komppaniallamme olisi täl¬ 
löin ollut käytettävänään käsigranaatteja, olisi rat¬ 
kaisu ollut paljon helpompi, sillä tuskin koskaan 
voidaan niiden tehokkaaseen käyttämiseen saada 
oivallisempaa tilaisuutta. Ne kuitenkin puuttuivat 
kokonaan meikäläisiltä, ja mikä pahempi, alkoi 
puuttua kiväärinpatruunatkin. Punaiset tulittivat 
joukkojamme herkeämättä. Pian saavuttiin siihen 
kohtaan, mistä virtaalaisten peräytyminen oli al¬ 
kanut, vallattiin näiden menettämät kaksi kuu- 
laruiskua sekä vielä yksi punaisten ruisku. Sitä 
mukaan kuin vastahyökkäyksemme edistyivät, 
kävi eteneminen kuitenkin vaikeammaksi. Harju, 
joka pohjoispuolelta on verrattain kapea, levenee 
etelään ja länteen, siis hyökkäyssuuntaan. Meikä¬ 
läisten ketju käy tästä syystä yhä harvemmaksi. 
Tästä syystä ja myöskin toisesta: meiltä kaatuu 
mies miehen jälkeen murhaavassa, sokaisevassa 
kuulasateessa. 

Kuten jo tuli mainituksi, kävivät komppaniam¬ 
me ampumavarat hyökkäyksen edistyessä vähiin 
ja ajan kuluessa loppuivat patruunat monelta 
mieheltä tyyten.Turhaan lähetti komppanianpääl¬ 
likkö miehen toisensa jälkeen viemään määräys¬ 
tä patruunien saattamisesta linjoille. Lähetit joko 
kaatuivat tai haavoittuivat matkalla tai syystä eli 
toisesta jäivät palaamatta. Ketjussa makavain ja 
hyökkääväin miestemme oli pakko ruveta anta¬ 
maan tulta säästeliäämmin - pelkään että monen 
oli pakko ottaa vastaan murhaava aivan läheltä 
ammuttu laukaus, voimatta tyhjästä makasiinis¬ 
ta laukaista vastaan. Oli masentavaa nähdä roh¬ 
keiden poikiemme kaatuvan muutaman metrin 
päässä vihollisesta, jonka tuli lankesi sakeana 
pyrynä, lojuvan siinä tahtomatta paeta, mutta 
voimatta myöskään ampua. Viimein lähti komp¬ 
panian päällikkö itse liikkeelle, löysi tykistökuor- 




maston, sai käsiinsä muutamia miehiä ja riensi 
takaisin täyttämään tyhjentynyttä komppaniansa 
patruunavarastoa. 

Pahin paikka oli harjun suoraviivainen poh¬ 
joinen puoli, jota punaisten panssarijunan kuu- 
laruiskut lakaisivat kaikilta kohdin aivan esteet- 
tömästi. Sieltä oli suojaisan paikan löytäminen 
melkein mahdottomuus. Tältä suunnalta yrittivät 
punaiset myöskin tehdä saartoliikkeen tapaisen. 
Avointa tietä marssi melkoinen punikkijoukko ai¬ 
van meikäläisten silmien edessä. Se rohkeus kävi 
heille kalliiksi; vaikka meikäläisten ketju olikin 
harventunut melkein olemattomiin, oli sillä joka 
tapauksessa pontta suunnata murhaava kivääri- 
tuli keskelle tiheitä joukkoja. 

Taistelun kestäessä hämärtyi maaliskuun 
päivä. Molemmat muut komppaniamme oli ko¬ 
mennettu kumpikin vuorostaan vahvistamaan 
hupenevia joukkojamme. Vasta klo 9 aikaan illalla 
saapui lähetti tuomaan perääntymiskäskyn. 

Peräydyttiin sinne, mistä hyökkäys oli aloi¬ 
tettukin. Suojelemaan paluuta jätettiin 6 miestä 

- parkanolaisia maanpoikia muistaakseni, jotka 
Osaralla olivat liittyneet pataljoonaamme. Näi¬ 
tä poloisia odotettiin palaavaksi koko yö, mutta 
turhaan. Ei kuulunut näitä eikä punaisia. Vasta 
seuraavana päivänä palasivat ukkelit. He olivat 

- kuusimiehinen armeija - koko yön pitäneet yllä 
kivääritulta, maaten mahallaan hangella. Punai¬ 
set eivät tästä syystä olleet edenneet askeltakaan 
siitä, mihin olivat tulleet edellisenä iltana aje¬ 
tuiksi. 

Uuden päivän tultua koottiin pataljoonan 
miehet jälleen. Kaksi vajaata komppaniaa. Edel¬ 
lisenä päivänä vielä oli kolme täyttä. Vaikka Tu¬ 
run pataljoona olikin taistellut itsensä uuvuksiin 
ja yhdessä ainoassa hyökkäyksessä vuodattanut 


kolmanneksen vertaan, ei lepo tullut kysymyk¬ 
seen.Taisteluja jatkettiin päivästä päivään. Ne oli¬ 
vat pienempiä, mutta kuitenkin jokapäiväiset ve¬ 
riuhrinsa vaativia yhteenottoja. Hyökkäämiseen 
ei enää ryhdytty meidän puoleltamme, vaan so¬ 
dankäynti rajoittui pääasiassa patru11iliikkeisiin ja 
punaisten torjumiseen. Varsinainen ja ratkaiseva 
taistelu käytiin yllämainittuna kertana." 

"Vääpelin" mainitsemat kuusiTurun pataljoo¬ 
nan miestä jatkoivat sitkeästi koko yön vihollisiin- 
jan tulitusta. Nuo kuusi olivat karvialaiset I. Kal¬ 
lioniemi, F. Peltomaa, S. Nauhala, N. Peltoniemi, 
V. Lampinen ja taivassalolainen J. Salvi. Vasta aa¬ 
mulla yksi heistä lähti hakemaan lisävoimia, jotka 
sitten saatiinkin apuun ja puolustusketju vedettiin 
27.4. noiden kuuden taistelijan tasalle. He saivat 
toiminnastaan II luokan Vapaudenmitalit. 

Epilän taistelun jälkeen 26.3. illalla sanitää- 
rit joutuivat toivottomaan työhön haavoittuneita 
hoitaessaan. Mielialat valkoisten puolella olivat 
matalalla ja monet miehistä itkivät taistelusta pa¬ 
latessaan.Tällaista he eivät olleet odottaneet. 

Turun pataljoona sai seuraavana päivänä 
27.3.1918 jäädä reserviin ja lepoon, Oulun patal¬ 
joonan jatkaessa taistelua. Taistelujen painopiste 
oli jo ennen Epilän taistelua Tampereen itäpuo¬ 
lella Kalevankankaalla ja Messukylässä. Valkois¬ 
ten ylipäällikkö kenraali Mannerheim odotti kiih- 
keästiTampereen valtaamista ennen saksalaisten 
maihinnousua. Vehmaisten kalliolta hän oli 25.3 
seurannut Messukylän taistelua, josta piti tulla 
ratkaiseva läpimurto Tampereelle. Näin ei vielä 
tuolloin tapahtunut. Punaisten läpimurtoa län¬ 
teen Porin radan suuntaan kuitenkin myös pelät¬ 
tiin. Valkoiset olivat varuillaan ja Linderin muut 
joukot katkaisivat sitten 273 SiurossaTampereen 
- Porin radan. 



Epilän taistelun jälkeen 28.3.Turun pataljoo¬ 
nassa tehtiin järjestelyjä. Kyröskosken ja Epilän 
taistelujen tappioista johtuen 4. komppania oli 
kutistunut 103 mieheen. Niinpä 3. ja 4. komppa¬ 
nia yhdistettiin taas yhdeksi komppaniaksi. 

Ensimmäisen komppanian päällikkö V. Met¬ 
sämäki luovutti päällikkyyden S. Anttilalle, joka 
sittemmin esitti komppanian päälliköksi sotilas¬ 
henkilöä. Komppanian miehistä oli taistelukun- 
toisia vain 62 miestä. Täydennykseksi määrättiin 
parkanolaisia ja karvialaisia asevelvollisia. 

Pataljoonaan muodostettiin lopulta vain kak¬ 
si komppaniaa. Jääkäri A. Peltonen sai johdetta- 
vakseen 1. komppanian ja J. Havunen 2. komp¬ 
panian. Havunen haavoittui seuraavana päivänä 
ja hänen tilalleen tuli Svante Anttila ja edelleen 
jääkäri R Kaski. Peltonen ilmoitti 28.3. komppa¬ 
niansa vahvuuden olevan 154 miestä. Molemmat 
komppaniat olivat samansuuruiset, joten Turun 
pataljoonassa oli nyt noin 300 miestä. 

Pataljoona johdossakin oli tehty järjestelyjä. 
Majuri von Gerich oli poissa väliaikaisesti ja hä¬ 
nen tilallaan pataljoonan päällikkönä toimi ensin 
ratsumestari von Essen ja tämän haavoituttua 
kapteeni Rehnbäck, pidetty upseeri. 

Hämeenkyrön Mahnalassa oli nyt muodos¬ 
tettu eversti Linderin suoraan alaisuuteen myös 
ratsuväkiosasto. Sen runkona oliTurun suojelus¬ 
kunnan alkuperäinen ratsuosasto. Uuden osas¬ 
ton päällikkönä toimi alkuun H. Söderberg ja 
hänen jälkeensä E. VVikeström ja ruotsalainen A. 
Olsson. Osastopäälliköinä olivatT. Piintilä ja J. F. 
Korkela ja miehistönä: A. VVegelius, V. Vesanto, U. 
Leppänen, H. Laine (Lokalahti), A. Rinne (Kalan¬ 
ti), S. Eklund, A. Suominen, F. Lehtonen, Y. Kuu¬ 
sio, K. Ahteenluoma, E. Kujala, J. Metsäturja, J. 
Viljamaa, M. Rahikainen, J. Saranpää, E. Nevala, 

A. Harjunpää, A. Raitio (Vehmaa), A. Bollman, H. 
Grönblom sekä ruotsalaiset H. Johansson, Carl J. 
Schauman, H. Voltaire ja S. Voltaire.Tämän osas¬ 
ton huoltotehtävissä toimi Hanna Nevala. 

Kaikista Uudenkaupungin suojeluskuntaosas- 
ton Ahvenanmaalle mukanaan viemistä hevosista 
oli jouduttu luopumaan Eckerössä Ruotsiin siir¬ 
ryttäessä. Ainoastaan turkulaiset Toivo Piintilä ja 
Juho Korkela saivat sopimuksen mukaan vaihtaa 
hevosensa Ruotsissa uusiin, muiden jouduttua 
myymään osan ahvenanmaalaisille. Osa niistä oli 
luovutettu Eckerössä korvausta vastaan Ruotsin 
viranomaisille. Sundholman kartanokin anoi näin 
menetetyistä neljästä hevosestaan myöhemmin 
korvausta Ruotsin valtiolta. Harald Söderberg hank¬ 
ki sitten Ruotsista osastolle 20 hevosta, jotka hän 
toi maaliskuun lopulla Hämeenkyrön Mahnalaan. 

Taistelu Epilästä oli pysähtynyt ratkaisemat¬ 
tomana. Valkoiset odottelivat lännessä asemis¬ 
saan, mitä kaupungin itäpuolella nyt tapahtuisi. 
Kiivaimmat ja verisimmät ratkaisutaistelut käy¬ 
tiinkin siellä, Messukylässä ja Kalevankankaalla. 
Niiden lopputulos tuli vaikuttamaan koko sisällis¬ 
sodan kulkuun. 

Osa Hjalmarssonin joukoista siirrettiin Mou¬ 
hijärvelle punaisten joukkojen sinne tapahtu¬ 
neen keskityksen takia, jolloin valkoisten voima 
Epilässä väheni. Punaisten oli mahdollista saada 
myös miehistötäydennystä Pispalasta. Tätä pe¬ 
läten ratsumestari von Essenin johdolla Turun 
pataljoonan osastoja yritti lumipyryssä kiertää 
Tohlopinjärven jäätä pitkin punaisten sivustaan, 
tavoitteena päästä Epilänharjulle. Näkyvyys jäälle 
kuitenkin parantui nopeasti ja punaiset avasivat 
sinne tulen. Seurasi nopea vetäytyminen, jonka 
aikana ratsumestari von Essen ja 2. komppanian¬ 
päällikkö J. Havunen haavoittuivat. 




Pääsiäispäivänä 31.3. valkoisten joukoille 
luettiin kenraali Mannerheimin vetoava ja taiste¬ 
luun kannustava kiitos: "Satakunnan, Hämeen, 
Savon ja Antrean rintamille, luettavaksi joka 
pataljoonassa ja komppaniassa. Sotilaat, veljet. 
Teidän voittoisat aseenne, joilla Te verisissä tais¬ 
teluissa olette vapauttaneet jo suurimman osan 
maatamme ja murtaneet maan vihollisen rinta¬ 
mat, tekee minulle mieluisaksi velvollisuudekseni 
kiittää Teitä tänä pääsiäispyhänä, jonka maamme 
viettää synkässä sodassa omia eksyneitä ja rikol¬ 
lisia kansalaisiaan vastaan.Te olette pelastaneet 
Suomelle nuoren itsenäisyyden, sen vapauden, 
sen kansan kirkon, jonka punaiset ovat häpäis¬ 
seet mitä törkeimmillä rikoksilla. Eläköön nuori 
uljas armeijamme." 

Tuona pääsiäispäivänä haudattiin Ylöjärven 
kirkkomaahan 27 Epilän taisteluissa kaatunutta 
Turun pataljoonan miestä. Heidän joukossaan 
olivat vakkasuomalaiset Siivo Lehtinen (Kalan¬ 
ti), Niilo Pere (Taivassalo), Viljo Lehtomäki (Veh- 
maa), Aarne Oksanen (Lokalahti), Kaarlo Raita¬ 
nen (Kalanti) ja Arvo Siuttila (Pyhäranta).Tuossa 
tilaisuudessa 1. komppania muodosti hautausalu- 
een ympärille kunniavartion. Eversti Hjalmarson 
puhui sankarien muistolle ja tykeillä ammuttiin 
kunnialaukaukset. Mukana oli myös paikallisia 
asukkaita. 


Tampereen - Porin radanvarren taistelut. 
Tampereen kukistuminen. 

ValkoistenTampereen valtaus oli viivästynyt.Yli¬ 
päällikkö Mannerheimilla oli kiire vallata kaupun¬ 
ki ennen saksalaisten tuloa. Saksalaiset joukot 


olivat jo valmiina nousemaan maihin Hangossa. 
Tapahtumien edistymistä ylipäällikön toivomaan 
suuntaan hidasti vielä voimien jakaminen Tam¬ 
pereen lähialueille, kuten Karkun ja Mouhijärven 
tienoille, sinne keskittyneiden punaisten jouk¬ 
kojen saartamiseksi. Punaisten tarkoituksena 
oli puhkaista yhteys Epilän kautta Tampereelle. 
Myös Porista olisi apuvoimia punaisille saatta¬ 
nut tulla. 

Eversti Linder oli päättänyt ehtiä ennen vas¬ 
tustajaansa ja suunnitteli iskua Mouhijärvelle 
kokoontuneita punaisia vastaan. Lindholmin ja 
Äströmin johtamat joukot lähtivät 31.3. aamulla 
hyökkäykseen linjalla Salmi - Häijää - Mouhijärvi. 
Eversti Berghill hyökkäsi Noormarkuun samaan 
aikaan. Punaiset tekivät Mouhijärvellä voimakas¬ 
ta vastarintaa ja valkoisten eteneminen oli hidas¬ 
ta. Jouduttaakseen taistelua eversti Linder mää¬ 
räsi Mouhijärvelle lisäjoukkoja. Näissä joukoissa 
oli mukana myös Turun pataljoona, joka lähti 
liikkeelle 31.3. Sasin kautta Siuroon. Kuloveden 
ja Suoniemen rautatiepysäkeillä pataljoona kävi 
pieniä taisteluita puolustautuvia punaisia vas¬ 
taan, edeten kuitenkin. 

Turun pataljoonan ensimmäinen komppania 
sai 2.4. määräyksen siirtyä Mouhijärvelle punais¬ 
ten voimia vastaan. Vastarinta murtui 3.4. ja punai¬ 
set pakenivat kohti Karkkua ja 1. komppanian piti 
etelästä katkaista heidän perääntymisensä.Taiste- 
lukosketukseen ei komppania kuitenkaan joutunut. 

Vasta 4.4. puhkesi raju taistelu Karkun ase¬ 
malla. Sinne oli Mouhijärveltä perääntynyt noin 
1 000 punaista taistelijaa. Kristiinankaupungin 
krenatööripataljoona teki päähyökkäyksen poh¬ 
joisesta suunnasta. Sieltä eteni myösTurun pa¬ 
taljoonan 2. komppania, jonka päällikkö Svante 
Anttila kaatui taistelussa. Samoin kaatui Suomi 





siiri 



Yrjö Heininen (istumassa kuvan oikeassa laidassa) haavoittui Epilässä 26.3. ja tässä kuvassa hän on mahdollisesti Hämeen¬ 
kyrön sotasairaalassa. Kuva on Pirjo Heinisen kokoelmasta. 

Heikkilä Uudeltakirkolta. Karkussa kaatuneita 
olivat myös turkulainen Juho Vahlsten ja taivas- 
salolainen Martti Raikunen, jonka ruumiin hä¬ 
nen isänsä löysi sodan jälkeen 23.5. haudattuna 
tuntemattomana erään pellon pientareelle. 

Pataljoonan 1. komppania eteni pimeässä yös¬ 
sä 3.-4.4. Kuloveden rantavedessä kahlaten kohti 
Karkun asemaa. Huolimatta siitä, että komppa¬ 
nian miehet etenivät hiljaa, avasivat KarkunTyri- 
sevän kylän laidalla ketjussa odotelleet punaiset 
yllättäen tulen.Tähän valkoiset eivät vastanneet, 
vaan makasivat hiljaa paikallaan, kunnes saivat 
klo 2 yöllä lisävoimia. Sen jälkeen taistelu jatkui 
seuraavaan puoleenpäivän asti. Punaiset lopulta 
vetytyivät kylästä ja Karkun asemalta.Yksittäisten 
taistelijaryhmien pelossa myös Hämeenkyrön so¬ 
tasairaala evakuoitiin. Punaisten päällikön A. Kau¬ 
tosen esikuntaansa antaman raportin mukaan: 
..."Joukoissamme vallitsee masentunut mieliala 
ja valittavat he huonoa johtoa, jonkunlaista pro- 
vokatsionia on havaittavissa ja on sitä koetettu 
ehkäistä vangitsemalla useita henkilöitä. A. Kau¬ 
tonen." (Lähde: V. J. Marjanen: Turun rintamapa- 
taljoona vapaussodassa 1918) 

Eversti Linder katsoi päämajan hänen joukoil¬ 
leen antaman tehtävän Karkun ja Mouhijärven 
suunnalla tulleen suoritetuksi.Tamperetta piirittä¬ 
vät joukot oli turvattu punaisten lännen suunnas¬ 
ta tulevilta hyökkäyksiltä. Silti kummankin puolen 
joukkoja oli jäänyt tuolle seudulle asemiin. Sa¬ 
moihin aikoihinTampereella valkoiset pelkäsivät 
edelleen punaisten läpimurtoa länteen. Punaiset 
odottivat Rahjan joukkojen murtautuvan avuk¬ 
seen kaupungin piiritysrenkaan läpi, mutta tur¬ 
haan. Syttyi suuria tulipaloja 70 tykin ampuessa 
noin 5 000 laukausta eri puolille kaupunkia. Laa¬ 
joja alueitaTampereesta tuhoutui. Epilässä punai¬ 


set kuitenkin pysyivät asemissaan. Keskustassa 
käytiin katutaisteluja talosta taloon. Rakennuksis¬ 
ta puolustajat ampuivat kadulla liikkuvia valkoi¬ 
sia. Kaupunki oli vallattu jo perjantai-iltana 5.4. 
kaupungintaloon linnoittautuneiden punaisten 
antauduttua, mutta Pyynikillä ja Epilässä he jat¬ 
koivat taistelua vielä seuraavaan aamuun klo 8.30 
saakka, jolloin punaiset vetivät Pyynikin näkötor¬ 
niin valkoisen antautumislipun. Tieto Tampereen 
antautumisesta tuli myös Turun pataljoonalle 
Karkkuun, jonne saapui 7.4. nyt valkoisten pans¬ 
sarijuna Tampereelta ja sen miehet vahvistivat 
tiedon. Pataljoonan miehet siirrettiin vartiopalve- 
lukseen Karkun Kutalan saareen 12.14.4.1918. 

Nimimerkki S.L. (Lauri Sankila) kertoo kirjas¬ 
saan "Punakapina Pirkkalassa 1918"Tampereen 
tapahtumista näin: 

"Raholan rintamalla valkoiset pelkäsivät joka 
päivä ja yö punaisten piirityksestä murtautumis- 
yritystä. Siksi he yötä päivää ylläpitivät ankaraa 
tulta peittääkseen vähälukuisuuttaan.Tähän pel¬ 
koon olikin syytä, sillä kun Tampere pala palalta 
vallattiin sitkeiden taisteluiden perästä, pakkau¬ 
tuivat sieltä punakaartilaiset Pispalaan. Huhtik. 
4 pnä niitä tuli tulvimalla. Pispalassa anastettiin 
kaikki asunnot, ryöstettiin ja hävitettiin. Koko 
maantieTampereelta lähelle Epilää oli täynnä he¬ 
vosia, rekiä, karjaa, väkeä ja kaikenlaista tavaraa. 
Huutoa ja kirousta oli ilma täynnä. Nähtävästi pi¬ 
dettiin jo kaikki menetettynä, sillä Pispalassa pan¬ 
tiin toimeen yleinen kommuuni. Maantiellä jaet¬ 
tiin viljaa, voita, kahvia, sardiineja, ryöstösaalista 
sekä väkijuomia, joita sai ilman maksua kuka vain 
halusi tulla ottamaan sekä sotilaat että siviiliväki. 
Viljasäkit vedettiin puukolla halki. Viljaa, kahvia, 
ym. kannettiin kaikenlaisilla astioilla kuten esi¬ 
liinoissa, lakeissa, pusseissa, huiveissa ja mitä 




kukin käsiinsä sai. Suuret määrät viljaa sotkettiin 
maantielle kuraan, josta nälkiintyneet hevoset 
söivät sitä niin ahneesti, että monet pakahtuivat 
kuoliaaksi. Voita ajettiin kourin tritteleistä ämpä- 
reihin ja muihin astioihin." 

Tampereen tappio oli punaisille jo 5.4. var¬ 
sin selvä asia. Valkoisten joukot olivat vallanneet 
jo Amurin ja Pyynikin. Ainoastaan Epilän rinta¬ 
maosalla heidän puolustuksensa kesti antautu¬ 
miseen asti. Punakaartin toiminnalle ominaiseen 
tapaan pidettiin Pispalassa yleinen kokous, jossa 
mietittiin vaihtoehtoja; pitäisikö antautua vai pae¬ 
ta. Osa piti antautumista parhaana vaihtoehtona 
ja luottivat valkoisten kohtelevan heitä oikeuden¬ 
mukaisesti. Monet taas pitivät parempana pake¬ 
nemista punaisten pääjoukon yhteyteen Tampe¬ 
reen eteläpuolella. 

Tampereelta pakeni yöllä 5. - 6.4. noin 300 
- 500 punakaartilaisen joukko, jota johti alueen 
parhaiten tunteva läntisen puolustuksen johtaja 
Aatto Koivunen. Punaisten johtajista olivat mu¬ 
kana mm. luutnantti Ali Aaltonen,Tampereen yli¬ 
päällikkönä aivan sodan lopussa ollutVerner Leh¬ 
timäki (Turun punakaartin ratsuosastosta) ja K. M. 
Evä. Pakolaiset nousivat maihin Ylöjärven Muta- 
lassa, mistä kulkivat Viljakkalan, Hämeenkyrön ja 
Karkun lävitse Vesilähteen, punaisten puolelle. 

Nimimerkki S. L. jatkaa: 

"Huhtik. 5 pnä oli elämä Pispalassa jo raukea¬ 
ta. Kuularuiskut olivat ilman vahteja, tykkejä ei 
enää käytetty, vain ketjuista harjuilta kuului kivää¬ 
rin laukauksia. Kaikki valmistivat jo antautumista, 
sillä kaupunki vallattiin kokonaan jo samana päi¬ 
vänä. Seuraava yö oli Pispalan asukkaille kauhun 
yö, sillä valkoiset ampuivat sinne tykeillä joka 
puolelta. Pommeja tuli melkein satamalla. Paljon 
rakennuksia vioittui ja ihmisiäkin haavoittui. 


Lauantaina huhtik. 6 p:n aamuna tiedettiin, 
että valkoisille joukoille oli annettu määräys 
pommittaa Pispala raunioiksi, ellei antautumis¬ 
ta tapahdu. Sitä varten kerrottiin varatun 100 
kuormaa tykin ammuksia. Mutta klo V 2 9 aamulla 
vietiin rauhanpyyntilippu, valkoinen lakana Pyy¬ 
nikin näkötorniin, ja 3 punakaartilaista Jäppisen 
lakana lippunaan lähtiTampereelle antautumis¬ 
ta ilmoittamaan tavaten valkoiset Patterinahteen 
suussa. Pian saapuikin Tampereelta ratsullaan 
jääkäri A.Tamminen yksinään ja vähän sen jäl¬ 
keen muutamia muita valkoisia ratsuja. He kier¬ 
telivät pitkin Pispalaa huudellen punakaartilai¬ 
sia kokoontumaan maantielle ja luovuttamaan 
aseensa. Ne luovutettuaan järjestettiin heidät ri¬ 
veihin oikealle puolen tietä ja marssitettiin Tam¬ 
pereelle.Yhtämittaista kulkuetta kesti useita tun¬ 
teja. Vankeja kerrottiin kokoontuneenTampereen 
torille noin 10,000 miestä, jotka sijoitettiin van- 
kileireihin tutkintoja varten. Pispalassa alkoi 
kylän puhdistaminen. Aseita koottiin tavatto¬ 
mat määrät. Kiväärejä oli valtavia röykkiöitä, 10 
kuormaa täysinäisiä käsipommilaatikoita, räjäh¬ 
dysaineita, pyroksiliiniä, nitroglyseriniä, bentsii- 
niä y.m." 

Tampere oli näin 6.4.1918 kukistunut, minkä 
jälkeen alkoivat punaisten vangitsemiset ja teloi¬ 
tukset. 

Eversti Linder oli omille joukoilleen Epilän 
taistelujen jälkeen antanut päiväkäskyn, jossa 
sotaoikeuteen joutumisen uhalla kiellettiin teloi¬ 
tukset ilman laillista tutkintaa.Tampereella tais¬ 
telujen jälkeen tapahtuneiden teloitusten aikaan 
Turun pataljoona oli jo Karkussa, ajaen takaa pa¬ 
kenevia punaisia. 

TilanneTampereella oli sekasortoinen. Haa¬ 
voittuneita oli hoidettavana satoja sekä punaisia, 





että valkoisia. Lääkintähuoltoa koetettiin kuiten¬ 
kin kaupungissa toteuttaa. 

Suomen Punaisen Ristin alaisuudessa toimi 
Tampereella viisi sairaalaa ja kaksi poliklinik¬ 
kaa. Sekä punaisia että valkoisia haavoittuneita 
hoidettiin sairaaloissa 1 002. Hoitajat ja lääkärit 
pyrkivät toimimaan ammattietiikkansa mukaan 
ja koettivat parhaansa mukaan vastustaa niin pu¬ 
naista kuin vaikoistakin hirmuvaltaa. Punaisten 
haavoittuneiden hoitamisen ja mahdollisen pii- 
lottelun johdosta sairaaloiden henkilökuntaa oli 
syyteharkinnassa epäiltynä valtiopetoksesta. 

Usein sairaaloiden henkilökunta piilotti ker¬ 
taalleen, mutta huonosti teloitettuja punakaarti¬ 
laisia.Teloittajien "ammattitaito" oli puutteellinen 
ja usein ilmeisesti juopumus oli aiheuttanut suur¬ 
piirteisyyttä. 

Tampereen kukistumisesta 6.4.1918 punaiset 
eivät enää toipuneet ja vähitellen koko Etelä-Suo¬ 
mi tuli valkoisten hallintaan samalla, kun punais¬ 
ten puolelta suuret ihmisjoukot koettivat epätoi¬ 
voissaan paeta itään. Punaisen Suomen hallitus, 
Kansanvaltuuskunta siirtyi Viipuriin. Tampereen 
taisteluissa 23.3. - 6.4.1918 oli punaisten puolella 
ollut mukana lähes 14 000 henkilöä. Heistä kaatui 
1 087 ja vankileirille vietiin noin 10 000 henkilöä, 
joista noin 1 400 kuoli. Osa heistä oli teloitettu 
pian taistelujen jälkeen, osa kuoli myöhemmin 
leireillä nälkään ja tauteihin. Venäläisiä sotilaita 
oli jäänyt vangeiksi 200 ja heidät teloitettiin heti 
taistelujen tauottua. Valkoisten puolella Tampe¬ 
reella oli ollut taistelemassa noin 16 000 henki¬ 
löä ja heistä kaatui 824.Tuhansia oli haavoittunut 
kummallakin puolella. 


Turun pataljoona Karkun ja Mouhijärven 
suunnilla 


Tampere oli vallattu, mutta tieto tästä ei ollut tul¬ 
lut kaikille punakaartilaisille. Karkun kirkonkyläs¬ 
sä punaiset tekivät Turun pataljoonalle erittäin 
sitkeätä vastarintaa. Myös Mouhijärvellä liikkui 
punaisia ja. Mouhijärven Häijään kylässä punai¬ 
set yllättivät 6.4. vehmaalaisen sanitääri Frans 
Lehtosen eräästä talosta. Isäntä pakeni, mutta 
Lehtosen punaiset surmasivat. Frans Lehtoselle 
myönnettiin IV luokan Vapaudenristi. 

Panssarijunankin valkoiset saivat käyttöönsä 

7.4. lähtien. Se otti osaa taisteluun Karkun uuden 
kirkon ympäristön punaisia vastaan. Myöhem¬ 
min saatiin käyttöön toinenkin, vielä paremmin 
varusteltu panssarijuna, jonka mukana saapui 
Karkkuun myös kenraali Linder. Hänen muka¬ 
naan oli majuri von Gerich, joka sai komentoon¬ 
sa Karkun ympärillä olevat joukot. Väliaikaiseksi 
pataljoonankomentajaksi nimitettiin luutnantti 
Liljeberg. 

Turun pataljoonan miehet anoivat parin päi¬ 
vän lomaa käydäkseen Tampereella katsomassa 
sodan tuhoja. Lomia myönnettiin taistelutilan¬ 
teen takia vain muutamille yksittäisille taiste¬ 
lijoille. Komppaniat oli majoitettu Kuloveden 
lähistölle Kutalan kylään, jossa suoritettiin varti- 
opalvelusta. Etuvartioita oli vedetty Kiuralan nie¬ 
melle ja Kuloveden vastarannalle Rainion kylään. 
Punaiset hyökkäsivät 9.4. Rainioon ja karkottivat 
etuvartion. He tulittivat salmen yli etenemättä ky¬ 
lään asti. Joitakin pataljoonan miehiä haavoittui 
ja kaatuikin tuolloin. Näissä asemissa viivyttiin 

16.4. asti. Mitään muita erityisiä yhteenottoja ei 
tuona aikana tapahtunut, vaikka punaisten puo¬ 
len "tavanomainen" tulitus saattoi välillä olla kii- 

Punakaartilaisia on koottu Tampereen keskustorilla antautumisen jälkeen. Kuva on kirjasta Vapaussota kuvissa. 

vastakin. Punaisten Karkussa olevien vahvojen 
varustusten valtaamista ei näin pienin valkoisin 
voimin vielä yritetty. Sota oli täällä muodostunut 
asemasodaksi. Erityistä rohkeutta osoitti veh- 
maalainen A. Vilo, joka kävi kokemassa kalaver¬ 
kot vihollisen tulialueella olevassa salmessa. Yri¬ 
tys onnistui ja saalis oli runsas. 

Valkoiset saivat vähitellen koottua lisäjouk¬ 
koja ja tykistöä.Taistelu punaisia vastaan Karkun 
kirkolla aloitettiin 17.4.Tiukasta vastarinnastaan 
huolimatta punaiset jäivät tappiolle ja aloittivat 
vetäytymisen etelään, jättäen jälkeensä poltettuja 
kyliä. 

Turun pataljoona ei ottanut osaa Karkun tais¬ 
teluun, koska se oli 16.4. saanut käskyn siirtyä 
Poriin. 

Pataljoonan miesvahvuus oli taisteluissa hu¬ 
vennut huomattavasti. Väliaikaisen komentajan, 
luutnantti Liljebergin antaman raportin mukaan 
kahdessa komppaniassa oli miehistöä 219, ryh¬ 
mänjohtajia 28, joukkueenjohtajia 6 ja komppa- 
nianpäälliköitä/varapäälliköitä 4, kaikkiaan yh¬ 
teensä 257 henkilöä. Konekiväärikomppaniassa 
miehiä oli 29 ja päällystöä 6. Näiden lisäksi kuului 
ambulanssiin kaikkiaan 8 henkilöä, jolloin patal¬ 
joonan koko vahvuus oli 300 henkilöä. 

Leevi Lindqvist oli haavoittunut Mannanmäen 
taistelussa 17.3. ja oli ollut hoidossa Vaasan re- 
servisotasairaalassa. Hän kertoo näin paluustaan 
joukko-osastoonsa: 

"Olin viettänyt sairaalassa jo kolme viikkoa. 
Aika oli kulunut hyvin ja joutuisasti aseveljien 
hupaisessa seurassa. Käsivarteni oli jo niin pa¬ 
rantunut, että sairaalan ylilääkäri antoi minulle 
lähtöpassituksen takaisin joukko-osastooni. Sa¬ 
malla sain junalitteran juuri vallattuunTampereen 
kaupunkiin. Äkkinäisen sairastumisen ja korkean 


kuumeen nousun takia matka kuitenkin lykkään¬ 
tyi niin, että pääsin lähtemään vasta 16/4 aamulla, 
ollen Tampereella kuuden tienoissa iltapäivällä. 
Täällä minulle osoitettiin kortteeripaikka yksityi¬ 
sasuntoon, Siironmaa -nimiseen perheeseen. Et¬ 
siessäni omaa joukko-osastoani, johdettiin minut 
junamatkalle Porin radalle. Juna pysähtyi Karkun 
asemalle, josta eteenpäin rata oli vielä osittain 
punakaartilaisten valvonnassa.Yöpaikkani oli nyt 
Karkun huonekalutehtaalla. Sain kovan hammas¬ 
säryn ja vioittunut hammas poistettiin apteekissa. 

Perjantaina 19/4 jouduin mukaan panssa¬ 
rijunaan, josta käsin konekiväärillä ampumal¬ 
la saatiin torjutuksi Karkun asemalle uudelleen 
pyrkimässä ollut vihollisjoukko. Punaiset lähtivät 
pakoon metsiä pitkinTyrväälle päin. Vihollinen oli 
saanut irrotetuksi ratakiskon, joten panssariveturi 
putosi raiteilta. Rata kunnostettiin ja niin ajettiin 
hiljaisella vauhdillaTyrväälle.Täällä olivat pake¬ 
nevat punaiset sytyttäneet Vammalan kauppalan 
talot tuleen ja asunnot tuhoutuivat, harvoja etäi¬ 
sempiä lukuun ottamatta. Oli järkyttävää nähdä 
onnettomia ihmisiä istuskelemassa vähissä vaat¬ 
teissaan kotiensa savuavilla raunioilla. Junamat¬ 
ka jatkui vielä eversti Collanin kokoon haalimien 
vapaaehtoismiesten kanssa Kiikan asemalle, jos¬ 
sa yövyttiin. Lähimaastossa oli vielä hajanaisia 
punakaartilaisosastoja, joten koko yö pidettiin 
tarkkaa vartiota ja oltiin varauduttu yllätyksiin.Yö 
kului kuitenkin häiriöittä. 

Aamulla 20. päivänä jatkettiin rautatiematkaa, 
mutta nyt ns. pumppuresinalla ja näin saavuttiin 
Äetsään ja Kauvatsalle, josta löysin sinne monien 
vaiheiden jälkeen kulkeutuneen komppaniani.Ta- 
pasin enää vain muutamia entisiä ruotukavereita- 
ni, niin oli joukko harvennut. Olin saanutVaasasta 
lähtiessäni päälleni uuden suojeluskuntapuvun 

Vasemmalta Björn Rosendal Kalannista, Leevi Lind¬ 
qvist Lokalahdelta ja Reino Henriksson (myöhem¬ 
min Harsti) Uudestakaupungista. Kuva on Leena 
Ahtiaisen kokoelmasta. 


Vapaalippu. 

matkustamaan Suomin valtionrautateillä , 


Leevi Lindqvistin matkalittera junallaTampereelta 
Karkkuun 16.4.1918.Timo Heikkalan kokoelma. 


Tampereen Etappikomcndantin kansliassa, 

lakkeineen ja voineen ja herätin aseveljissä ka¬ 
teutta ja katkeruutta, koska he joutuivat edelleen¬ 
kin kulkemaan kuluneissa kotikamppeissaan." 


Uusikaupunki jää sotilaalliseen tyhjiöön. 
Ahvenanmaalaiset tulevat. 

Uudestakaupungista, Lokalahdelta ja Lypertön 
linnoitukselta punakaartin 3 komppaniaa poistui¬ 
vat 10.4. kovalla kiireellä. Lypertöstä lähteneen 2. 
komppanian mukana poistuivat myös siellä pu¬ 
naisten kouluttajina toimineet 4 venäläisupseeria. 
Punakaartit olivat poistuneet sitten 12.4. myösTu- 
rusta ja saksalaiset joukot olivat 13.4. kukistaneet 
punaisten joukot Helsingissä. Turun pataljoona 
sai tästä tiedon kaksi päivää myöhemmin. 

Uudessakaupungissa oltiin epätietoisia tule¬ 
vista tapahtumista. Kaupunkia oli hallinnut ensin 
valkoisten sotajoukko ja sen jälkeen punakaarti. 
Jälkimmäisen pelko oli asukkaissa tullut näky¬ 
vimmin esille. Jäljet olivat pelottaneet. Mutta nyt 
ei ollut kumpaakaan järjestyskaartia ja tunnettiin 
uudenlaista pelkoa. Kaupunkilaiset olivat lähettä¬ 
neet ja saaneet tammi - huhtikuun aikana paljon 
lyhytsanaisia sähkeitä, joiden olennainen sisältö 
oli: "Oletteko hengissä ja kunnossa?" Lyhyin säh¬ 
keitse lähetetty, silti olennaisen kertova viesti oli 
tämä opettaja Siina Viitakarin Uudestakaupungis¬ 
ta sisarelleen Kuopioon 17.4. lähettämä vastaus: 
"Elämme. Siina" 

Suurin osa Uudenkaupungin omista suoje¬ 
luskuntalaisista oliTurun pataljoonassa mukana 
taisteluissa Satakunnan rintamalla. Kaupungin 
suojeluskunnan rippeet aktivoituivat vasta vähi¬ 
tellen.Tässä "tyhjiössä" lähetti Erik Savon 16.4 klo 
12.45. avunpyyntösähkeen Turun pormestarille 


von VVillebrandille. Hän oli pyytänyt lähettämään 
Uuteenkaupunkiin välittömästi pienen joukku¬ 
eellisen sotaväkeä kouluttamaan vapaaehtoisia 
ja estämään väkivaltaisuuksia sekä suojaamaan 
omaisuutta. Raumalla oli puhjennut levottomuuk¬ 
sia ja näitä pelättiin Uudessakaupungissakin il¬ 
menevän. Turun pormestarilla ei suoranaisesti 
ollut sotaväkeä käytettävissään, mutta hän välitti 
viestiä eteenpäin. 

Uudenkaupungin varmistaminen määrättiin 
edelleen Porin rykmentin tehtäväksi. Omia mie¬ 
hiään ei Porin rykmentin komentaja Uuteenkau¬ 
punkiin määrännyt. Hän pyysi vasta perustetulta 
Varsinais-Suomen rykmentiltä, ettäTurusta lähe¬ 
tettäisiin Uuteenkaupunkiin joukkueellinen sen 
miehiä.Turusta lähtikin matkaan yksi joukkue yli¬ 
luutnantti Bergin johdolla. Joukkueen miehet oli¬ 
vat pääosin Saariston vapaajoukosta, joka oli juu¬ 
ri liitetty Varsinais-Suomen rykmenttiin. Samoihin 
aikoihin oli Ahvenanmaalta Maarianhaminasta 
18.4. käskyn saatuaan lähtenyt 25 Finströmin ja 
Maarianhaminan suojeluskuntalaista varmis¬ 
tamaan Loimijoen seutua. Matkaan oli lähdetty 
venäläisiltä takavarikoidulla jäänmurtaja Ljodilla. 
Osaston johtajana oli ruotsalaisen Henrik Blom¬ 
berg. Osastoon kuului suojeluskuntalaisia Maa¬ 
rianhaminan ja Finströmin suojeluskunnista. 

Turkuun saavuttuaan Ahvenanmaan suoje¬ 
luskuntalaiset saivat uuden käskyn kääntyä kohti 
Uuttakaupunkia.Tätä ennenTurusta matkaan läh¬ 
tenyt Saariston vapaajoukon joukkue saapui sit¬ 
ten 19.4.1918 aamuyöllä klo 5 kaupunkiin. Myös 
heidän mukanaan oli ahvenanmaalaisia. 

Kun Maarianhaminan suojeluskuntaosastot 
olivat laivalla saapuneet Uuteenkaupunkiin, mää¬ 
rättiin varmistus ja vartiointi heidän tehtäväkseen 
ja Turusta tullut joukkue lähti heti samana päi- 

Finströmin ja Maarianhaminan suojeluskuntalaisia, "Getan joukkue" Maarianhaminan Länsisatamassa jäänmurtaja Ljodin 
edessä lähdössäTurkuun ja Uuteenkaupunkiin 18.4.1918. Vasemmalta 1. rivissä ovat: Carl Olofsson (varatuomari, Värdö), 
Carl Björkman (varatuomari, Maarianhamina), Viktor Henriksson (torppari, Grelsby Finström), Justus Jansson (tilanomis¬ 
taja, Grelsby Finström), Kurt Ekman (lyseolainen, Maarianhamina), Valdemar Engblom (torppari, Bastö Finström), Edvin 
Johansson (torppari, Strömsvik Finström), Artur Karlsson (maanviljelijä,Tjudö Finström), Lauri Hammar (kelloseppä, Maa¬ 
rianhamina), Einar Andersson (torppari,Tjudö Finström), Frans Aaltonen (maalari, Maarianhamina). Äärimmäisenä oikealla 
oleva pitkä mies on osaston ruotsalainen päällikkö, kapteeni Henrik Blomberg (siviilissä taiteilija,Tukholma). Kuva on Ahve¬ 
nanmaan museon (Älands museum) kokoelmista. 

Edessä istumassa vasemmalla kapteeni Henrik Blomberg, hänestä oikealle ilmeisesti Lemqvist.Takana toinen oikealta on 
Eriksson ja kolmas Hellman. Kuva on Uudenkaupungin museon Augusta Olssonin kokoelmasta. 


347 




vänä paluumatkalle. Maarianhaminasta tulleet 
suojeluskuntalaiset olivat Uudessakaupungissa 
kuusi viikkoa varmistamassa kaupunkia ja orga¬ 
nisoimassa sekä kouluttamassa paikallisia suoje¬ 
luskuntalaisia. 

Taistelut olivat kääntyneet valkoisille voitolli¬ 
siksi. Uudessakaupungissa alettiin nyt järjestellä 
valkoisten hallintoa, jonka painopisteenä oli kai¬ 
kin keinoin estää uuden kapinan puhkeaminen. 
Suojeluskuntien Turun piiriesikunnan päällikkö 
majuri Krook oli 21.4. määrännyt varatuomari 
Toivo Piintilän Uudenkaupungin komendantiksi. 
Piintilä aloitti tehtävän 22.4. varsin tarmokkaas¬ 
ti, pyytäen jo ensimmäisenä työpäivänään pii- 
riesikunnalta 400 kivääriä lähiseudun suojelus¬ 
kuntalaisille. Uuden komendantin päätösvalta 
vaikuttaa olleen hyvin laaja, päätellen hänen lä- 
hettämistään sähkeistä. Hän kutsui 26.4. uudeksi 
kaupunginlääkäriksi Väinö Horellin ja osallistui 
aktiivisesti poliisitoimen ja suojeluskuntien jär¬ 
jestämiseen. Esimiehelleen, eli alueen suojelus¬ 
kuntien piiriesikunnan päällikölle majuri Krookille 
hän esittiTurun pataljoonaan kuuluneita sotaka- 
vereitaan valittaviksi määrääville paikoille lähi¬ 
kuntien suojeluskunnissa. Näitä esityksiä myös 
noudatettiin. Komendantti Piintilä uhkasi Uuden¬ 
kaupungin Sanomissa 23.4. kuolemanrangais¬ 
tuksella vähäisimpiinkin sabotaasiksi tulkittaviin 
tekoihin syyllistyviä. 

Toivo Piintilä ehdotti apulaisekseen Turun 
pataljoonassa kanssaan palvellutta ratsuväen 
osastopäällikkö Korkelaa.Tämä pyyntö ei jostain 
syystä kuitenkaan toteutunut. Sen sijaan hän sai 
apulaisekseen jääkärijefreitteri (aliupseeri) Johan 
Sahlbergin, joka on ainakin jo 26.4. ollut tarkas¬ 
tamassa Uudestakaupungista lennätinkonttorilta 
lähetettävät sähkeet. Sähkesensuuri toimi sekä 

venäläisten, punaisten, että valkoisten valtakau¬ 
della. 

Kaupunginjohtaja Matti Lehmus oli 27.4. lähet¬ 
tänyt senaatin puheenjohtaja Svinhufvudille säh¬ 
keen, jossa ilmoitettiin, että: "Uudenkaupungin 
Valtuusto on tänään myöntänyt 100 000 markkaa 
Hallituksen käytettäväksi kapinan kukistamiseksi 
laillisten olojen palauttamiseksi maahamme." 


Turun pataljoona liitetään Porin rykmenttiin. 

Suomen senaatti julisti 18.2.1918 vuoden 1878 
asevelvollisuuslakiin nojaten yleiset asevelvolli- 
suuskutsunnat valkoisen Suomen alueelle. Valkoi¬ 
seen armeijaan kuului vapaaehtoisia suojeluskun¬ 
talaisia, värvättyjä sotilaita ja kutsuntajoukkoja. 
Näin armeijan vahvuus kasvoi voimakkaasti ke¬ 
vään edetessä ja siihen alettiin tämän takia perus¬ 
taa uusia joukko-osastoja keskellä sotaa. Näiden 
järjestelyjen takiaTurun pataljoonakin määrättiin 
liitettäväksi Porin rykmenttiin, jonka komentajak¬ 
si tuli everstiluutnantti W. Bergh. Porin rykmentti 
koottiin seuraavista joukko-osastoista: 

I Pataljoona: entinen Porin pataljoona ja Ikaalis¬ 
ten suojeluskunta, komentajana jääkärikapteeni 
Gunnar von Hertzen. 

II Pataljoona: Kristiinan lentävä pataljoona sekä 
yksiTurun komppania, komentajana jääkärikap¬ 
teeni PaavoTalvela. 

III Pataljoona: Turun pataljoona sekä Kristiinan 
reservipataljoona, komentajana everstiluutnantti 
Johan Linsen. 

Tämän joukkojen uudelleenjärjestelyn oli 
määräysten mukaan oltava valmiina 20.4. men- 

Uudenkaupungin suojeluskuntalaiset harjoittelevat aseiden käsittelyä ja huoltoa ilmeisesti Vöyrissä koulutetun aliupseerin 
ohjauksessa. Vasemmassa reunassa komendantti Piintilä seuraa opetusta. Uusikaupunkilaisista Arvo Juvala oli käynyt Vöy- 
rin sotakoulun (mahdollisesti kuvan oikeassa laidassa seisova mies). Kuva on Uudenkaupungin museon kokoelmista. 

KomendanttiToivo Piintilä raportoi säännöllisesti esimiehelleen majuri KrookilleTurkuun.Tämä raportti 
on lähetetty Piintilän viidentenä työpäivänä. 

(Lähde: Uudenkaupungin lennätinkonttorin sähkösanomakokoelma marraskuu 1917 - toukokuu 1918. 
Vapaussodan arkisto) 


Kuulutus. 

Asevelvollisuusijässä oleville, syystä tai toisesta jo toimitetusta 
kutsunnasta poisjääneille miehille Uudessakaupungissa, Uudenkau¬ 
pungin maaseurakunnassa sekä Uudenkirkon, Vehmaan ja Loka- 
lahden pitäjissä ilmoitetaan täten, että heidän on ehdottomasti saa¬ 
vuttava Vallilan hotellissa Uudessakaupungissa lauvantaina kulu¬ 
van toukokuun 18 päivänä kello 10 pidettävään kutsuntatilaisuu¬ 
teen. Samalla huomautetaan, että myöskin vuonna 1877 synty¬ 
neet ovat asevelvollisia, sekä että niidenkin, jotka jo toimitetun 
kutsunnan jälkeen ovat käyneet ilmoittautumassa Uudenkaupungin 
Pormestarin luona, on uudelleen ilmoittauduttava ylempänä maini¬ 
tussa tilaisuudessa. 

Uudessakaupungissa, toukokuun 10 päivänä 1918. 

Uudenkaupungin Komendantti: 

Toivo Piintilä. 

Uudenkaupungin Sanomissa 10.5.1918 julkaistu kutsuntail¬ 
moitus. 

nessä. Turun pataljoonan oli lopetettava sota¬ 
toimensa Karkun seuduilla ja siirryttävä länteen 
liittyäkseen rykmenttiin. Pataljoona koottiin 16.4. 
Karkun asemalle, jolloin miehistölle jaettiin en¬ 
simmäiset manttelit, patruunavyö, selkälaukku 
ja kengät. Miehistön manttelit olivat tummanhar¬ 
maat ja päällystön vihreät. Sotilaslakkeja ei kui¬ 
tenkaan vielä voitu jakaa.Tähän asti oli taisteltu 
omissa, samoissa vaatteissa, joissa lähdettiin Uu¬ 
destakaupungista. Karkusta pataljoona lähti klo 
11 jääkärivänrikki Koivulan johdolla marssimaan 
Mouhijärven suuntaan. Alkuperäisen määräyk¬ 
sen mukaan piti marssia Poriin. Suodenniemel- 
lä ilmoitettiin taas uusi määränpää eli Kauvatsa. 
Sinne siis jalan marssittiin. Rasittavan matkan 
varrella näkyi sodan ja perääntyvien punaisten 
aiheuttamia tuhoja; poltettuja taloja ja kaikki sil¬ 
lat oli hävitetty. 

Punaisten jälkijoukot olivat vielä Kauvatsan 
kirkonkylässä, jotaTurun pataljoona lähestyi 18.4. 
aamupuolella. Komppaniat levittäytyivät ketjuun 
ja hyökkäsivät kylään, joka lyhyen laukausten- 
vaihdon jälkeen vallattiin. Vihollisen pääjoukon 
kulkusuuntaa arvioitiin edessäpäin näkyvistä sa¬ 
vupatsaista. Kauvatsan aseman rakennukset oli 
vihollinen sytyttänyt tuleen ja ne paloivat maan 
tasalle. 

Kauvatsalle oli tullut pataljoonan uusi ko¬ 
mentaja everstiluutnantti Linsen, joka ilmaisi 
yleisen tyytymättömyytensä pataljoonaan. Mo¬ 
nenlaista huomautettavaa häneltä löytyi. Epä¬ 
miellyttävän ensitapaamisen yhteydessä monet 
miehistä muistelivat edellistä komentajaa. Ma¬ 
juri Walter von Gerichiä miehet pitivät oikeu¬ 
denmukaisena ja rehtinä esimiehenä. Näissä 
mietteissä lähetettiin sitten partioita lähistölle. 
Kyttälän aseman ja sen mukana 20 rautatievau¬ 


nua olivat punaiset polttaneet.Tulipalot valaisi¬ 
vat iltataivasta. 

Miesten mieli paloi jo kotiin päin. He olisivat 
halunneet ajaa vihollista etelään, enemmän ko¬ 
din suuntaan.TietoTurun vapautumisesta punais¬ 
ten vallasta oli tullut jo aiemmin ja monet olisivat 
halunneet lähteä kotiin tapaamaan omaisiaan ja 
tarkistamaan tuhoja kotiseudullaan. Kotiin ei 
vielä lähdetty. Taivalta jatkettiin päinvastaiseen 
suuntaan.Tiistaina 23.4. aamulla klo 7 lähtivät pa¬ 
taljoonan 1. ja 2. komppania Kauvatsan asemalle 
junakuljetusta varten, 3. komppanian seuratessa 
hiukan myöhemmin junaan. Vallitsi masentunut 
mieliala, koska huhuttiin, että määränpäänä olisi 
nyt Karjala, jossa taisteltiin vielä. 

Juna pysähtyi Nokian asemalle, josta se pie¬ 
nen tauon jälkeen hiljalleen lähti miehineen taas 
liikkeelle. Matkalaiset sivuuttivat Epilän, Pispalan 
juoksuhaudat ja piikkilankaesteet. Juna pysähtyi 
klo 15 aikoihinTampereen asemalle. Eversti Lin¬ 
sen otti taas pataljoonan johtoonsa jääkärivän¬ 
rikki Koivulalta. Jotkut turkulaiset saivat lomaa 
ja lähtivät Turkuun. Tieto tästä synnytti muissa 
nurinaa. Sanomalehdistä oli juuri luettuTurkuun 
marssineesta Saariston Vapaajoukosta. Sitä oli 
kukitettu ja tervehditty riemuiten. "Se ei tehnyt 
mieltä iloisemmaksi - siellä olisi meidän pitänyt 
olla, sen hetken olisi pitänyt kuulua meille"(Läh- 
de: V. J. Marjanen:Turun rintamapataljoona va¬ 
paussodassa 1918). 


Laitikkalan taistelut 24.-27.4. 

Valkoisten joukot komennettiin 24.4. ikäpuolel¬ 
la etenemään punaisten hallussaan pitämään 
Laitikkalan kylään. Nämä etenevät joukot eivät 

voineet käyttää Pinteleen ja Mallasveden rantoja 
pitkin kulkevaa etelään johtavaa tietä, koska se oli 
järvien länsipuolella olevien punaisten asemien 
tulialueella. Niinpä valkoiset sitten etenivät kohti 
etelää pitkin syrjäisiä metsäteitä. Kulku oli hidas¬ 
ta. Kollolan kartanoon saavuttaessa levähdettiin 
hetki ja Porin rykmentin III pataljoonan ("Turun 
pataljoonan") 2. komppania jäi toistaiseksi sin¬ 
ne, muiden komppanioiden jatkaessa matkaansa 
metsäpoluilla. 

Laitikkalan kylän tasalla valmistettiin kiireellä 
Kyllönjoen yli tilapäinen silta hirsistä punaisten 
polttaman tilalle. Yksi ryhmä lähti tiedusteluret- 
kelle ottamaan selvää vihollisen asemista. Kun 
etummaiset miehet Kissalammin jälkeen lähes¬ 
tyivät peltoaukealta metsän reunaa, heitä kohti 
aloitettiin kiivas tulitus kivääreillä ja kuularuiskuil- 
la. Punaiset käyttivät räjähtäviä luoteja. Pian oli 11 
pataljoonan miestä kaatunut ja taistelun aikana 
heitä kaatui vielä 17 lisää. Noin 40 miestä haa¬ 
voittui. Valkoiset vetäytyivät nyt Kyllönjoen toisel¬ 
le puolelle. Punaisille tuli hyvin vähän tappioita, 
ilmeisesti vain kaksi kaatunutta. 

Laukaustenvaihto alkoi aamuyöllä vähitellen 
vaimentua, jolloin eversti Linderin määräyksen 
mukaisesti piti lähteä edelleen kuitenkin tulituk¬ 
sen alaisena pellolle rynnäkköön. Vänrikiksi ylen¬ 
netty jääkäri Aarne Peltonen arvioi tämän olevan 
mahdotonta avoimella pellolla ja lähetti vain par¬ 
tion tiedustelemaan. Siitä eivät pohjalaisetkaan 
sitkeistä yrityksistään huolimatta enää päässeet 
läpi. Kentälle jäi paljon haavoittuneita, joiden va¬ 
litus kuultiin, mutta oli mahdotonta mennä aut¬ 
tamaan tulituksen takia. Vähäiset Linsenin taiste¬ 
luvoimat hupenivat punaisten tulituksessa. Yön 
aikaiset valkoisten tappiot kaatuneina ja haavoit¬ 
tuneina olivat yli 40 miestä. 

Kiivas taistelu jatkui vielä seuraavana päivänä 
25.4. Kaatuneita ei Laitikkalassa Porin rykment¬ 
tiin kuuluneesta Turun pataljoonan miehistöstä 
tullut, mutta kuusi miestä haavoittui. Haavoit¬ 
tuneita olivat mm. Kasper Luukkala Kalannista, 
Viljam Laaksonen Taivassalosta ja Yrjö Karru Py¬ 
härannasta. Laitikkalan asukkaat pelkäsivät sekä 
valkoisia, että punaisia ja olivat piiloutuneet, kuka 
minnekin. Punakaartilaiset olivat uhanneet polt¬ 
taa ne kylän talot, joihin valkoiset jalallaankaan 
astuisivat. Punaisten tykkituli sytytti taloja tuleen. 
Seuraavana päivänä 26.4. taistelut jatkuivat.Tuol¬ 
loin kaatuivat pataljoonan miehet Juho Viitanen 
Taivassalosta, Otto Onkilampi Parkanosta ja Nes¬ 
tori Jokinen Kiikalasta. Samana päivänä haavoit¬ 
tui viisi pataljoonan karvialaista ja parkanolaista 
miestä. 

Punaiset saivat näiden taistelujen avulla vii¬ 
vytettyä valkoisia ja punaisten pääjoukko sai näin 
pakoaikaa ja samalla sille säilyi toistaiseksi kulku¬ 
yhteys Lahden suuntaan avoimena. 

Valkoiset aloittivat Laitikkalassa 27.4. aamu¬ 
yöllä klo 4 pikatulen vihollisasemia vastaan.Tä¬ 
män seurauksena punaiset alkoivat paeta aamul¬ 
la klo 7. Ruotsalainen prikaati oli juuri vallannut 
Valkeakosken ja edennyt Sääksmäen suuntaan. 
Tämän tultua punaisten tietoon, he katsoivat par¬ 
haaksi irtautua hyvistä asemistaan. Punaisten 
toinen sivusta ja tausta olivat nyt tulleet uhatuik¬ 
si. Valkoiset pääsivät etenemään ja pataljoonan 
miehet kohtasivat matkallaan hävitettyjä taloja. 
Ojissa ja pellolla makasi noin 30 kaatunutta Ete¬ 
lä-Pohjanmaan reservipataljoonan miestä, jotka 
olivat joutuneet kahden konekiväärin ristituleen. 
Laitikkalan taistelut jäivätTurun pataljoonan vii¬ 
meisiksi taisteluiksi. 

Turun pataljoonan henkilöstön lepohetki 27.4. taistelujen välillä. Kolmas oikealta on Siivo Penttilä Kalannista. 
Kuva on mynämäkeläisen Virmo-seuran kokoelmista. 

Alvettulan sillalta Hauholle ja Tuulokseen 


Seuraava taistelu käytiin Alvettulassa, jonneTurun 
pataljoonan miehet saapuivat vasta taistelujen 
tauottua. Saksalaisten vallattua Hämeenlinnan, 
punaiset olivat lähteneet pakenemaan Hauholle 
jaTuulokseen, sekä sitä kautta itään päin. Hauhon 
suunnalla piti ylittää Alvettulan silta, joka oli val¬ 
koisten hallussa.Taistelu alkoi Alvettulan kylässä 
26.4. punakaartilaisista ja siviileistä koostuneen 
pakolaisjoukon kohdatessa valkoisten asemat. 
Sillan hallinnasta käytiin 27.4. kiivas taistelu, joka 
kesti aamusta iltapäivään ja päättyi punaisten 
voittoon. He onnistuivat aukaisemaan tien kohti 
Hauhoa. Valkeakoskelaisilla naiskaartilaisilla oli 
merkittävä osuus Alvettulan sillan valloittami¬ 
sessa. Pakolaisten matka sai näin jatkua. Heidän 
kulkunsa sillan yli kesti kyläläisten mukaan kol¬ 
me tuntia. Näiden tapahtumien jälkeen oliTurun 
pataljoona edennyt sillalle saakka. Koko 28.4. 
vastaisen yön olivat sen komppaniat ketjussa sil¬ 
lan edustalla ja odottivat jännityksellä vihollisen 
hyökkäystä. Mitään ei kuitenkaan tapahtunut. Il¬ 
tapäivällä oli miesten sitten lähdettävä ajamaan 
punaisia takaa Hauholle päin. 

Alvettulasta punaisten aseistetut joukot ja 
pakolaiset jatkoivat 28.4. Hauhon kirkonkylään. 
Siellä he joutuivat jälleen taisteluun takaa aja¬ 
vien valkoisten ja nyt ensimmäisen kerran saksa¬ 
laisten kanssa.Turun pataljoona ei nytkään ollut 
kärkijoukkona kohtaamassa punaisten asevoi¬ 
mia. Kirkonkylässä oli tuhansien punaisten jouk¬ 
ko kuormastoineen levittäytynyt teille ja pihoille. 
Lähistöllä Vihniössä asemiin päässeet saksalaiset 
avasivat tykillään tulen Hauhon kirkon suuntaan. 
Punaiset ryhtyivät puolustusasemistaan kylän 
laidalta hautausmaan aidan takaa vastahyök¬ 

käykseen saarrostavien saksalaisten suuntaan. 
Pian saksalaiset joutuivat vetäytymään ylivoiman 
edessä ja punaiset pääsivät jatkamaan matkaan¬ 
sa. Arvioiden mukaan saksalaisia ja valkoisia oli 
Hauholla korkeintaan 450 miestä. Aseistettujen 
punaisten määräksi on arvioitu 3 000 - 4 000. 

Pakolaiskaravaani jatkoi matkaansa kohti 
Tuuloksen Syrjäntaan kylää, jonne se saapui il¬ 
lalla 28.4. Punaisten taistelu saksalaisia joukkoja 
vastaan alkoi Syrjäntaan tienristeyksessä Hauhol¬ 
ta Lammille johtavan tien varrella vielä samana 
iltana. Punaisten tykkituli saksalaisten asemiin 
jatkui läpi yön, ja he aloittivat tuon pitkän tulival¬ 
mistelun jälkeen aamulla 29.4. hyökkäyksen, jon¬ 
ka myötä tienristeys saatiin avattua pakolaisille. 
Ylivoiman edessä saksalaiset jälleen perääntyi¬ 
vät Syrjänkärjen niemeen kylän itäpuolelle.Tässä 
taistelussa saksalaisten tappiot olivat kaatuneina 
noin 50-90 miestä. Punaisten joukkojen tappioik¬ 
si on näiden omissa tiedoissa mainittu noin 300 
kaatunutta. Valkeakosken punakaartin naisosasto, 
noin 30 - 40 naista, jäi saksalaisten vangiksi. Myö¬ 
hemmin Hämeenlinnaan siirtyessään saksalaiset 
luovuttivat naiset Hauholle perustetulle suojelus¬ 
kunnalle. Varmuudella heistä 24 naista teloitettiin 
sitten 1.5. Hauholla. 

Punaisia joukkoja ja pakolaisia marssi näiden 
viivytystaistelujen jälkeen Syrjäntaan kylän läpi 
noin kuuden tunnin ajan. Karavaaniletkan on sa¬ 
nottu olleen jopa 18 kilometriä pitkä. Pakolaiset 
jatkoivat Lammille ja Koskelle. Heidän matkansa 
katkesi punaisten läntisen armeijan kanssa vii¬ 
meistään Hollolan kirkon seutuvilla ja Okeroisissa 
valkoisten mottiin. Viimein yritti vielä punaisten 
itäinen armeija Lahden lähellä päästä etelästä 
ulos saartorenkaasta, mutta tuloksetta ja antautui 
2.5.1918. Vangeiksi joutuneiden noin 30 000 pu- 



naisen joukossa oli taistelujoukkojen lisäksi paljon 
siviilejä - naisia ja lapsiakin. Valkoisille jäi suuria 
määriä aseita ja ammuksia sekä ryöstösaalista. 
Karjalassa viimeiset punaisten joukot olivat jo 29.4. 
antautuneet. Punainen armeija oli nyt tuhottu. 


Turun pataljoona kotiutetaan 

Sodan loppuvaiheessaTurun pataljoonan mies¬ 
ten motivaatio punaisten takaa-ajoon väheni. 
Miehet ryhtyivät toimiin irtaantuakseen noista 
sodan lopputapahtumista. He olivat mielestään 
jo osansa muutenkin tehneet.Tapahtumia patal¬ 
joonan miehet luonnehtivat nyt poliisitoiminnak¬ 
si ja he halusivat jättää sen "niille jotka ovat tä¬ 
hän asti kotona istuneet" (Lähde: V. J. Marjanen: 
Turun rintamapataljoona vapaussodassa 1918). 

Pakenevien punaisten kannoilla kulkeneetTu- 
run pataljoonan miehet olivat sunnuntaina 29.4. 
olleet Hauhon kirkonkylässä, jonne majoituttiin 
yöksi. Samana iltana saivat pataljoonan miehet 
kuulla iloisia uutisia. Maanviljelijät ja heidän poi¬ 
kansa, jotka olivat olleet mukana Ahvenanmaalta 
lähtien, saisivat muutaman viikon loman. Kylvö- 
töihin piti päästä elintarvikepulasta kärsivässä 
maassa. Tällaisesta määräyksestä ei Porin ryk¬ 
mentin komentaja eversti Linsen kuitenkaan tien¬ 
nyt mitään. Hän kieltäytyi jyrkästi myöntämästä 
lomia.Tästä monet masentuivat, mutta suunnite¬ 
livat kuitenkin lähtevänsä joka tapauksessa. Var¬ 
memmaksi vakuudeksi komentaja antoi vartioil¬ 
le määräyksen, etteivät ne saaneet päästää läpi 
ketään ilman esikunnan kirjallista lupaa. Myös 
päiväkäskyssään komentaja uhkasi ankarilla ran¬ 
gaistuksilla yksiköstä omin luvin poistuvia. Ko¬ 
mentaja määräsi kuitenkin tarkistamaan tiedon. 


Seuraavana päivänä jatkettiin marssia kohti 
Tuulosta. Matkalla oli kuultu, että perillä tavataan 
saksalaisia. Tuota kohtaamista miehet odottivat 
mielenkiinnolla. Jo Hauhon jaTuuloksen rajoilla 
he kohtasivatkin ensimmäiset saksalaiset, pari 
polkupyörillä liikkunutta tiedustelijaa. Nämä oh¬ 
jasivat suomalaiset saksalaisten majoittumis- 
alueelle. Jotkut pataljoonan miehistä osasivat 
hieman saksaa ja näin keskustelukin sujui.Tuon 
levähdystauon jälkeen jatkoi pataljoona marssia 
ja saapui Syrjäntaan raunioituneeseen kylään, 
jossa yövyttiin. Kylän 16 taloa olivat tuhoutuneet 
punaisten tykkitulesta. Joitakin pieniä rakennuk¬ 
sia oli jäänyt pystyyn ja niihin majoituttiin yöksi. 
Tuossa kylässä tulisi tapahtumaan käänne patal¬ 
joonan sotatiellä. Sen sota päättyisi seuraavana 
päivänä, Vapunpäivänä. 

Sodanjohto katsoi kolme kuukautta taiste¬ 
luissa olleen, vapaaehtoisista koostuneen Turun 
pataljoonan tehtävän tulleen täytetyksi ja jäljellä 
olevat miehet vapauttaisiin rintamalta ja liitettäi¬ 
siin Turussa perustettavaan joukko-osastoon. 

Uuden joukko-osaston,Turun rykmentin pe¬ 
rustamiseen tähdännyt tapahtumien kulku oli 
alkanut 25.4.Tuolloin Laitikkalan taistelun edel¬ 
lä oliTurun pataljoonasta noin 15 miestä saanut 
muutaman päivän loman ja he saapuivatTurkuun 
26.4. Muutamat heistä olivat olleet 29.4. mukana 
kokouksessa, jossa oli keskusteltu loman järjestä- 
misestäTurun ja lähikuntien miehille. 

Lisäksi oli keskusteltu paikallisen jouk¬ 
ko-osaston perustamisesta ja kokouksen päätök¬ 
sen mukaisesti tätä oli anottu sähkeitse kenraali 
Mannerheimilta. Sähkeen oli lähettänyt kapteeni 
H. Nieminen ja vastaus siihen oli saatu jo seuraa¬ 
vana päivänä. Siinä kenraali oli luvannut toimia 
toivottuun suuntaan. 

Turun pataljoonan miehiä asemissa Hauhon kirkonkylässä. Kuva on kirjasta Vapaussota kuvissa. 

Siiri 



Pataljoonan miehet seuraavatTuuloksessa saksalaisten marssia. Kuva on kirjasta Vapaussota kuvissa. 

Vapunpäivänä, tiistaina 1.5. saapui sitten pää¬ 
majasta Porin rykmentin esikuntaan sähkösano¬ 
ma, jossa ilmoitettiin, että varsinaissuomalaiset 
siirretään rintamalta Turkuun. Sinne perustetta¬ 
van uuden rykmentin komentajaksi oli jo nimitet¬ 
ty majuri Walter von Gerich. Erityisesti turkulaiset 
olivat innoissaan tuosta tiedosta. Kirjuri laati lis¬ 
tan kyseeseen tulevista miehistä, joita oli enää 
vain noin 150 miestä. Alkuun eversti Linsen oli 
määräyksillään koettanut estää miesten lähdön. 
Käskyn todenperäisyys varmistettiin ja miehet 
valmistautuivat matkalle. 

Turun pataljoonan kotiutuminen juuri tuossa 
vaiheessa oli onnellinen sattuma. Pataljoonan 
miehet olivat koko ajan seuranneet pakenevia pu¬ 
naisia, jotka olivat jo lähellä Hollolaa. Siellä olisi¬ 
vat pataljoonan miehet ehkä joutuneet taisteluun 
kotiseutujensa punakaartilaisten kanssa. Heitä 
vastassa olisivat olleet myös Uudenkaupungin ja 
Lypertön seudulta lähteneet punakaartin 3 komp¬ 
paniaa. Vain 40 km oli erottanut näitä joukkoja toi¬ 
sistaan ja etäisyys oli lyhentynyt koko ajan. Muut 
valkoisten joukot olivat nyt jatkaneet punaisten 
takaa-ajoa Hollolaan ja Lahden alueelle, jonka 
saksalaiset olivat jo saartaneet. 

Syrjäntakaa lähtenyt Turun pataljoonan jouk¬ 
ko saapui 1.5. klo 17 jälleen Hauhon kirkolle ja ma¬ 
joittui sinne. Torstaiaamuna 2.5. jo klo 4 aikaan 
olivat Turun pataljoonan miehet marssimassa 
Sillantaan ja Lautsian kautta kohti Pälkänettä ja 
Kangasalaa. Mielialaa kohotti Kangasalan ase¬ 
malla junaan nousun lisäksi tieto, että punaisten 
koko länsiarmeija oli riisuttu aseista.Tunnelma oli 
vapautunut junamatkalla kohti Tamperetta, jossa 
miehet viipyivät pari päivää kaupungin tuhoja 
tarkastellen. Matka jatkui 4.5. junalla kohti Hä¬ 
meenlinnaa.Toijalan rata ei ollut käyttökunnossa 


ja niin matka jatkuikin Hankoon, jonne saavuttiin 
yllä klo 2. Ainoa nukkumapaikka oli asemasali, 
mutta se sai kelvata. 


Miehet saapuvat Turkuun ja 
Uuteenkaupunkiin 

Hangon saksalainen komendantti antoi pataljoo¬ 
nan miehille seuraavana aamuna luvan matkus- 
taaTurkuun. Kulkuvälineenä oli nyt jäänmurtaja 
Murtaja. Leijonalippu kannella liehuen se lähti 
Turkua kohti klo 10. Miesten mieliala oli korkealla 
ja isänmaalliset laulut kaikuivat laivalla. 

Murtaja laski Turun Kanavaniemen laituriin 
sunnuntaina 5.5. klo 16.30, mukanaanTurun Va¬ 
paaehtoisen pataljoonan pääjoukko, noin 160 
miestä. He toivat myös mukanaan Pälkäneellä 
25.4. kaatuneiden taivassalolaisten Ilmari Hei¬ 
mon ja Jussi Viitasen ruumiit. Rannalla ei ollut 
vastaanottoseremonioita, vain joitakin sattumoi¬ 
sin sillä suunnalla liikkuneita ihmisiä. 

Miehet poistuivat laivasta ja järjestäytyivät 
laiturialueelle. Nelijonossa lähdettiin marssimaan 
kohtiTurun keskustaa. Matkan varrella aurinkoi¬ 
set kadut olivat merkillisen tyhjiä ja vastaan tuli 
vain muutamia sotilaspukuisia. Marssittiin pitkin 
Linnankatua ja käännyttiin Aurakadun risteykses¬ 
sä. Määränpäänä oli kasarmi, jona toimi Suoma¬ 
lainen lyseo. Sinne pysähdyttiin ja majoituttiin. 
Nyt kaupungilla tiedettiin jo yleisesti pataljoonan 
paluusta ja sodasta palanneille miehille tuotiin 
iso korillisen kieloja. Niitä sitten aseteltiin asetak¬ 
kien napinläpiin ja taskuihin. Kielojen mukana oli 
myös kiitosadressi, joka oli osoitettu "Vaihehik- 
kaalle Uudenkaupungin joukkueelle" ja allekirjoi¬ 
tuksena oli: "Turku 6.5.1918. - Omaisia ja ystäviä." 

Turun pataljoona eli aikalaisten nimeämänä "Uudenkaupungin joukkue" riveihin järjestäytyneenäTurussa Kanavaniemen 
laivalaiturilla 5.5.1918. Kuva teoksesta Vapaussota kuvissa. 

Seuraavana päivänä 7.5. monet erosivat pal¬ 
veluksesta. Kolme kuukautta olivat miehet olleet 
taistelukentillä ja nyt he olivat velvollisuutensa 
tehneet. Monille tuli olemaan vaikeata sopeu¬ 
tua siviilielämään. Uuteenkaupunkiin "loman" 
saaneet vakkasuomalaiset miehet lähtivät laiva¬ 
kuljetuksella ja saapuivat perille samana iltana. 
Suojeluskunta oli järjestänyt Uudenkaupungin 
Saunasillan satamassa tervetuliaisseremonian. 
Tulijoita kukitettiin vielä lisää, soittokunta soitti 
isänmaallista musiikkia, tarjoiltiin kahvia ja pi¬ 
dettiin puheita. Asevelvollisille miehille oli myön¬ 
netty viikon loma, mutta muut kotiutuivat. Miehet 
olivat liikkeellä asepuvuissaan. 

Uudenkaupungin Sanomien julkaiseminen 
oli keskeytynyt 11.2. lähtien tulematta ja lehteä 
alettiin julkaista taas 30.4. lähtien. Lehden sivuilla 
kerrotaan 11.5.1918: 

"Urhomme kotiutuneet. Suurin osa niistä 
Uudenkaupungin ja lähipitäjien miehistä jotka 
helmikuun alkupäivinä lähtivät uhatun vapau¬ 
temme puolesta taistelemaan, palasi viime tiis- 
tai-iltana (7.5.) viikon päivät kestävälle lomalle 
kotiseudulleen. Miehet, jotka tulivat Hämeen 
seutujen verisiltä taistelukentiltä, olivat varsin 
reippaita ja ahavoituneita. Ei ihmekään, ulkoilma 
ja jännittävät taistelut pitävä sellaisista huolen. 
Paikkakunnan Suojeluskunta ja kaupungin soit¬ 
tokunta olivat tulijoita vastaanottamassa, puhu¬ 
mattakaan muusta yleisöstä, jota Saunasillan 
laituri oli ääriään myöten täynnä ja joka kukilla 
kaunisti rakkaitten tulijain rinnat. Porilaisten ja 
Vaasan marssin sävelten vaiettua asettuivat mie¬ 
het rintamaan ja neuvosmies A. Linturi lausui 
heidät tervetulleiksi sekä kohotti kolminkertai¬ 
sen eläköön-huudon "urhealle Uudenkaupungin 
joukkueelle" Rannasta marssivat sotilaamme sit- 



Kuva on otettu 7.4.1918 Vaasan reservisotasairaalassa N:o 
1 b (huoneet 5-6), jossa senaattori Svinhufvud kävi tuolloin 
tervehtimässä näitä haavoittuneitaTurun pataljoonan 2. 
komppanian sotilaita. Leevi Lindqvist Lokalahdelta oli yksi 
haavoittuneista. Vammoista toipuminen kesti vielä kauan 
kotiutumisen jälkeen ja monille jäi niistä elinikäinen vaiva. 
Kuva on Leena Ahtiaisen kokoelmasta. 

ten lyseolle, jonne kaupungin naiset olivat varan¬ 
neet heille tervetuliaiskahvit." 

Sannassa lehdessä ilmoitettiin Kyröskoskella 
23.3. haavoittuneen pyhärantalaisen Aarne Jo¬ 
hannes Mattilan menehtyneen 2.4. Kauhajoen 
sairaalassa. Ilmoitettiin myös, että sunnuntaina 

12.5. klo 13 tapahtui Ikaalisten Sikurissa kaatu¬ 
neen Alvar VVinterin hautaus ja ruumiinsiunaus 
uudessa kirkossa. Hänet haudattiin ainoana san¬ 
karivainajana Uudenkaupungin hautausmaalle ja 
hänelle myönnettiin kuolemansa jälkeen Vapau¬ 
denristi. Lehdessä oli myös Uudenkaupungin ko¬ 
mendantin,Toivo Piintilän 10.5. päivätty ilmoitus 

18.5. pidettävästä kutsuntatilaisuudesta. Asevel¬ 
vollisia olivat kaikki miehet, jotka olivat syntyneet 
vuonna 1877 ja sen jälkeen. 

Uudenkaupungin suojeluskuntaosaston yli 
500 miestä olivat lähteneet Uudestakaupungista 
7.2.1918. Osasto oli toiminut Suomen valtakunnan 
viralliseen sotajoukkoon kuuluvana Ahvenan¬ 
maalla ja Satakunnan rintamallaTurun rintama- 
pataljoona -nimisenä Kankaanpään jaTampereen 
välisellä alueella sekä lopulta Porin rykmentin III 
pataljoonaksi nimettynä Hämeessä osallistunut 
punaisten takaa-ajoon. Taistelut Ahvenanmaalla 
olivat olleet sitä tehtävää, johon monet miehistä 
olivat vapaaehtoisina lähteneet, eli venäläisten 
karkottamista maasta. 

Uudenkaupungin suojeluskunnan sota oli siis 
alkanut vapaussotana. 

Suojeluskuntaosaston siirryttyä Suomen man¬ 
tereelle, sen miesten alun perin tehtäväkseen ot¬ 
tama venäläisten häätäminen oli jäänyt taka-alalle 
ja sota oli heidän osaltaan muuttunut oman maan 
kansalaisten, kahden sotavoiman väliseksi sisäl¬ 
lissodaksi.Tuossa sodassa pieni Uudenkaupungin 
suojeluskuntaosasto, eli Porin rykmenttiin kuulu- 



Kesälaitumilla helpottunein ilmein. Sota on juuri päättynyt 
ja mukana siinä olivat olleet vasemmalta 2. Hugo Siivonen 
(16-vuotias konekiväärimies), 3. Uuno Lehtola (16-vuotias 
3. komppanian lähetti) ja 4. Armas Lehtinen (14-vuotias 1. 
komppanian lähetti). Lehtinen haavoittui Järvenkylässä. 
Kuvan oikeassa laidassa on Paidan, vasemmassa laidassa 
tunnistamaton. Syksyllä poikien on taas aika jatkaa koulua. 
Kuva on Uudenkaupungin museon kokoelmista. 

Kaikki eivät palanneet sodasta hengissä. Ikaalisten Sikurissa kaatui 18-vuotias Alvar Winter, jonka sankarihaudalla kuvassa 
on kunniakäynnillä aseveljiä ja Alvarin isä. Kuva lienee otettu jonain itsenäisyyspäivänä ennen vuotta 1925. Vasemmalta 
lähinnä sankaripatsasta ilmeisesti Bertel Heininen, patsaan toisella puolella Leevi Lindqvist, kollegiasessori Herman Winter 
ja jääkärivänrikki Elis Koivula kunniamerkkeineen. Kuva on Uudenkaupungin museon/Kalannin kirjaston F. M. Karrakosken 
kokoelmasta. 

nutTurun pataljoona ei enää ollut niin näkyvä ja 
vaikuttava toimija, kuin mitä se oli Ahvenanmaalla 
ollut. Sota Satakunnan rintamalla ja Hämeessä oli 
alkuun aseellisten voimien kamppailua toisiaan 
vastaan katkonaisilla rintamalinjoilla, kylläkin 
liikenneyhteyksien läheisyydessä. Sen luonne 
muuttui loppua kohden mentäessä punaisten 
takaa-ajoksi, suurten pakolaismäärien paetessa 
epätoivoisesti, kurjissa olosuhteissa kohti Venä¬ 
jää. Lopputulos oli järkyttävä murhenäytelmä, 
joka jatkui vielä teloituksina ja vankileireilläkin, 
nälän ja tautien tappaessa lähes 15 000 ihmisiä. 


Paluu erilaiseen arkeen 

Uudenkaupungin suojeluskuntaosastoon eli Tu¬ 
run pataljoonaan oli miehistöluettelon mukaan 
kuulunut alusta lähtien Kyröskosken taisteluihin 
saakka yhteensä 494 henkilöä. Joitakin oli eronnut 
ja joitakin uusia liittynyt pataljoonaan, joten mis¬ 
sään vaiheessa todellinen vahvuus ei ollut noin 
suuri. Sekä Ahvenanmaan taisteluissa, että Sata¬ 
kunnan rintaman taisteluissa mukana oli heistä 
ollut 440 henkilöä. Erikseen on luetteloitu patal¬ 
joonaan Kyröskoskella liitetyt parkanolaiset ja 
karvialaiset, joita luettelon mukaan oli 245 miestä, 
jolloin kokonaismääräksi tuli 685 miestä ja naista. 

Väinö MarjasenTurun rintamapataljoonan his¬ 
toria - kirjassa mainitaan taisteluissa kaatuneiden 
määräksi 45 miestä ja haavoittuneiden 154 miestä. 
Pataljoonan miehistä palasi sodan loppuvaihees¬ 
sa 5.5.1918Turkuun noin 160, joista osa oli lähtöi- 
sinTurusta ja suurin osa Varsinais-Suomen muista 
kunnista. Parkanolaiset ja karvialaiset pataljoonan 
miehet olivat Porin rykmentissä jatkaneet vielä 
sotaansa Tuuloksesta edeten. Turkuun 7.5.1918 


saapuneiden miesten joukkoon saattoi liittyä var¬ 
sinaissuomalaisia myös muista joukko-osastois¬ 
ta. Ylin sodanjohto oli määrännyt perustettavaksi 
Turun rykmentti -nimisen joukko-osaston. Järjes¬ 
telyjä vartenTurkuun tulleet miehet koottiinTurun 
Suomalaiselle lyseolle, joka toimi nyt joukkojen 
tilapäisenä kasarmina. Miehet olivat edelleen ase¬ 
velvollisia kutsuntalain perusteella. 

Kutsuntalain oli Suomen hallitus antanut 
18.2.1918 ja sen mukaan:"Hallitus kutsuu täten 
kaikki asekuntoiset miehet, jotka ennen tammi¬ 
kuun 1. päivää 1918 ovat täyttäneet vähintään 21 
ja enintään 40 vuotta, saapumaan kutsuntaan..." 

Sisällissodan päätyttyä toukokuun alussa 
1918 Suomen valkoiseen armeijaan jäivät yhä 
asevelvollisuusikäiset vuosina 1892 - 1896 syn¬ 
tyneiden ikäluokat. Vanhemmat ja nuoremmat 
miehet kotiutettiin touko - kesäkuun aikana.Tur¬ 
kuun perustettavaa uutta joukko-osastoa varten 
kertyi ilmeisesti vähäisempi määrä miehiä, mitä 
rykmentin perustamiseen olisi tarvittu. Joitakin 
järjestelyjä tehtiinkin, koska myös vakkasuoma- 
laiset miehet viipyivät kaksi päivääTurussa (5. - 
7.5.), ennen kuin he pääsivät lähtemään kotiseu- 
dulleen"viikon lomalle" Kotiutettavien määrä ei 
ilmene lähteistä, mutta varmastikin heitä on ollut 
huomattava määrä. 

Valkoisessa Suomessa oli edelleenkin pelkona 
kapinan alkaminen uudelleen ja oltiin valmiita an¬ 
kariin vastatoimiin vähäisestäkin epäilystä kapinan 
nostattamiseksi. Uudessakaupungissakin pelättiin 
saavutetun yleisen järjestyksen järkkyvän. Uuden¬ 
kaupungin kaupunginvaltuuston puheenjohtaja J. 
J. Simelius oli valtuuston nimissä lähettänyt 30.4. 
onnittelusähkeen kenraali Mannerheimille Mikke¬ 
liin sanoin: "Iloiten maan vapauden turvaamisesta 
pyydämme lausua Suomen urhoolliselle armeijal- 



le ja sen nerokkaalle ylipäällikölle sydämellisim- 
mät onnittelumme loistavan voiton johdosta." 

Uudenkaupungin johto halusi valmistautua 
levottomuuksien ja mahdollisten aseellisten tais¬ 
telujen uhan varalle. Kaupunginvaltuusto päätti 
kokouksessaan 20.6.1918, samana päivänä lää¬ 
nin maaherralle lähetettävällä sähkeellä anoa, 
että "Uuteenkaupunkiin ensi tilassa määrättäisiin 
sijoitettavaksi pienempi joukkue, 40 - 50 miestä, 
Valtion vakinaista sotaväkeä, jolle joukkueelle 
kaupunkikunta sitoutuu kustantamaan asunnon 
valon ja lämmön kanssa, edellyttäen että Valtion 
sotilashallitus huolehtii joukkueen muusta ylläpi¬ 
dosta ja muonituksesta." 

TämänTurun ja Porin läänin maaherralleTur- 
kuun lähetetyn sähkeen allekirjoittivat Theodor 
Tennberg ja v.t. kaupunginjohtaja Matti Lehmus. 
Uudenkaupungin valtuuston esittämä pyyntö ei 
ilmeisesti aiheuttanut läänin taholta pysyvämpiä 
toimenpiteitä, koska vasta 1.12.1952 kaupunkiin 
perustettiin moottoroitu rannikkotykistöpatteri 
Janhuan linnakkeelle,Turun Rannikkotykistöryk¬ 
mentin yksikkönä. 

Maan puolustusvoimat oli sisällissodan jäl¬ 
keen vielä kehitystilassa ja haki oikeaa muotoaan. 
Kaikki käskyt ja päätökset tämän kehityksen to¬ 
teuttamiseksi eivät välttämättä johtaneet alun 
perin haluttuun tulokseen. Näin kävi ilmeisesti 
Turun rykmentin perustamisellekin. Samanni¬ 
mistä, vuonna 1918 perustettua joukko-osastoa 
ei eri lähteistä löydy, joten sitä ei ilmeisesti tuol¬ 
loin perustettu.Turussa koottiin sitten kyllä muita 
sotilasyksiköitä. Tähän vaiheeseen vaikutti mer¬ 
kittävästi myös Lounais-Suomen saaristossa ja 
rannikolla toiminut Saariston vapaajoukko. Se 
oli perustettu Iniön kansakoululla vuoden 1918 
helmikuun puolivälin paikkeilla Mouhijärven ni¬ 

mismies Otto VVahlroosin aloitteesta. Siihen kuu¬ 
lui alkuun lounaisen saariston ja Ahvenanmaan 
miehiä. Sotilaskouluttajiksi saatiin saksalaisia. 

Saariston Vapaajoukko marssi 13.4.1918 
Turkuun, josta punaiset olivat jo paenneet. Tu¬ 
russa tuosta vapaajoukosta muodostettiin Var- 
sinais-Suomen rykmentti. Siihen kuuluivat 1. ja 
2.komppania sekä Otto Wa hl roosin 3. komppa¬ 
nia (ns. Ahvenanmaan komppania) sekä Turussa 
koottu 4. komppania. 

Varsinais-Suomen rykmentti keskittyi sodan 
loppuvaiheessa Toijalan radan varmistamiseen. 
Lisäksi 75 rykmentin miestä toimi sodan päätyttyä 
Sirkkalan kasarmilla (tyhjäksi jäänyt venäläisten 
kasarmi) olleenTurun punavankileirin vartijoina. 
Rykmentin nimi oli nyt muutettuTurun Vartiopatal¬ 
joonaksi. Vankeja Sirkkalan leirillä oli toukokuun 
puolivälissä 1000 ja kesäkuun puolivälissä jo 3300 
nälkäisinä ja varsin ahtaissa oloissa. Sotilaskäyt¬ 
töön tarkoitettuja rakennuksia Turussa oli lisäksi 
vanhalla venäläisten kasarmialueella, jonne sijoi¬ 
tettiin alkuun vuonna 1918 tuoTurun vartiopatal¬ 
joona ja osia Itämeren jalkaväkirykmentistä. 

Kasarmialueelle tulivat vuonna 1919 Porin 
rykmentin esikunta, I pataljoona ja osia II patal¬ 
joonasta ja ne olivat alueella vuoteen 1939 saak¬ 
ka. Porin rykmentti oli näin pitkään ainoa jalka¬ 
väen joukko-osasto Turussa. Turun rykmenttiä ei 
näissäkään yhteyksissä mainita olleen olemassa 
Suomen itsenäisyyden aikana. 

Monet Turun pataljoonan asevelvollisista 
miehistä jatkoivat sisällissodan jälkeen palvelus¬ 
taan eri yksiköissä, monet edelleen myös Porin 
rykmentissä. Pataljoonaan kuuluneista miehistä 
toimi Alfred Vegelius myöhemmin komendantti¬ 
na Raumalla,Toivo Piintilä Uudessakaupungissa 
ja Edgar GrönblomTurussa. Myös Alfred Neovius 




oli ollut komendanttina eri pitäjissä Satakunnan 
rintamalla jo sodan aikana. Eero Heilä toimi so¬ 
dan jälkeen muutaman kuukauden Laitilan suoje¬ 
luskunnan päällikkönä. Kalannin suojeluskunnan 
paikallispäälliköinä vuorottelivat Otto Leino,Yrjö 
Nurmi ja AhtoTättilä. 

Eversti Aarne Sihvon johtamalle Aunuksen 
retkelle lähtivät huhtikuussa 1919Turun pataljoo¬ 
nasta ainakin Eero Heilä, Aarne Salminen (kaatui 
Aunuksessa), Ilmari Sarlin ja Onni Virtanen. Mu¬ 
kana olivat Porin rykmentin pataljoonankomenta¬ 
jista Gunnar von Herzen ja Paavo Talvela. 

Viron vapaussotaan vuonna 1919 ottivat osaa 
ainakin Kristian von Alftan, Jens Hjalmar Johans¬ 
son, Volmar Valtanen ja Erkki Volin. 


Sisällissodan kaiku 

Suomessa ei sisällissodan päätyttyä tapahtunut 
samaa, mitä kansojen välisillä isoilla rintamilla 
saattoi tapahtua välittömästi rauhan tultua. Maa¬ 
ilmansodissa Saksan ja Ranskan sekä Suomen 
ja Neuvostoliiton välisillä rintamilla mainitaan 
vastakkaisilla puolilla taistelleiden sotilaiden 
rauhan tultua nousseen taisteluhaudoistaan ter¬ 
vehtimään juuri äsken vielä vihollisena aseella 
tähtäiltyjä vastapuolen sotilaita. Pitkäaikainen 
sotiminen ja sen myötä sotaväsymys, sekä epä¬ 
tietoisuus ja huoli omaisten voinnista ehkä mer¬ 
kittävimpinä tekijöinä vaikuttivat taistelijoiden 
asenteita tasoittavasti. Näin ei juuri ehtinyt Suo¬ 
messa tapahtua vuonna 1918. 

Punaiset ja valkoiset olivat kumpikin käyneet 
omilla ideologioillaan vapaussotaansa. Nationa¬ 
lismi ja internationalismi olivat ottaneet mittaa 
toisistaan. Valkoiset olivat karkottaneet maata 


piinanneet Venäjän asevoimat ja näin nationalis¬ 
mi oli vahvistunut maassa ja maa oli säilyttänyt 
tuoreen itsenäisyytensä. Uudenkaupungin suoje- 
luskuntaosaston Ahvenanmaalla käymät taistelut 
olivat vapaussotaa venäläisiä vastaan. Vapaus¬ 
sotaa oli myös Etelä-Pohjanmaalla 27- 28.1.1918 
tapahtunut venäläisten asevoimien riisuminen 
aseista, kylläkin lähes ilman taisteluita. 

Suomen Kansanvaltuuskunnan ja sen ase¬ 
voiman, punakaartien tavoitteena taistelussa oli 
kaataa Suomen senaatti eli itsenäisyyden ajan 
ensimmäinen hallitus. Se oli kumouksellista toi¬ 
mintaa, kapinaa hallitusta vastaan. Samalla oli¬ 
vat suomalaiset taistelemassa toisiaan vastaan 
ja tämä taas oli sisällissotaa. Punaisista monet 
olivat lähteneet luokkasotaan, monet taas soti¬ 
maan rajatummin tavoittein suurten väestöryh¬ 
mien yhteiskunnallisten olojen parantamiseksi. 
Sodan jälkeen nuo olot vähitellen alkoivatkin ko¬ 
hentua. Kumpikin osapuoli oli siis omalla taval¬ 
laan ollut oikeassa. Mutta oliko silti ollut pakko 
noiden tavoitteiden saavuttamiseksi käydä sotaa? 
Ihmiskunnan keinoarsenaalista sota on kaikkein 
epätoivoisin ja tuhoisin vaihtoehto. Suomessa 
poliitikot sekä vasemmistossa että oikeistossa 
olivat tuolloin 1917 - 1918 täydellisesti epäon¬ 
nistuneet kansan yhtenäisyyden säilyttämisessä. 
Tapahtumien kulun ohjaaminen oli ajautunut so¬ 
tilaiden ja kaartien tehtäväksi. 

Sisällissodat ovat poikkeuksetta olleet jul¬ 
mimpia sodankin mittapuun mukaan. Niiden 
seurauksina kannetaan pitkäaikaisina vaikuttavia 
traumoja ja katkeruutta, jotka voivat sukupol¬ 
vienkin päästä puhjeta uudestaan selkkauksiksi. 
Suomen sisällissodan väkivaltaiset tapahtumat 
eivät rajoittuneet vain taistelutapahtumiin rinta¬ 
malla. Sodan osapuolten kokema asemansa epä- 

varmuus ja valtoimenaan velloneet aggressiot 
sekä suoranaiset kostot näkyivät sodan aikana 
ja sotaa seuranneissa laajamittaisissa ja suurelta 
osin tarpeettomissa, syyttömiinkin kohdistuneis¬ 
sa rankaisutoimenpiteissä.Teloitusten lisäksi näl¬ 
kä ja sairaudetkin vankileireillä hoitivat tunteet¬ 
tomasti oman osansa hävinneitä tappaen.Tämä 
tiedettiin jo silloin, kun vankileireiltä ruoka alkoi 
loppua.Tästä seurasi uhkia koko kansalle, myös 
sodan voittajille. Suurten ihmismäärien vangitse¬ 
misella ja keskittämisellä sekä erilaisilla vankien 
siirtotoimenpiteillä aiheutettiin Suomen väestölle 
varsin suuri riski sairastua erilaisiin epidemioina 
leviäviin tappaviin tartuntatauteihin, kuten espan¬ 
jantautiin. Näitä tauteja sitten levisikin maassa. 

Ne, jotka tästä kaikesta selvisivät, olivat he 
sitten olleet punaisia tai valkoisia, joutuivat sitten 
yhteistoimin rakentamaan tuoretta tasavaltaa ja - 
valmistautumaan uuteen sotaan. 


Turun pataljoonan miesten kotikunnat ja niistä 
lähteneiden miesten lukumäärät: 


Turku 164 

Parkano 111 

Karvia 108 

Uusikirkko 42 

Uusikaupunki 35 

Taivassalo 26 

Laitila 24 

Mynämäki 21 

Lokalahti 12 

Nousiainen 12 

Vehmaa 12 

Mietoinen 9 

Masku 9 

Paimio 9 


Rymättylä 

Kustavi 

Lieto 

Raisio 

Tarvasjoki 

Naantali 

Rauma 

Maaria 

Piikkiö 

Karinainen 

Pyhäranta 

KarjalaTI 

Kihniö 

Lohja 

Porvoo 

Pyhämaa 

Honkilahti 

Kuusisto 

Tampere 

Säkylä 

Jalasjärvi 

Pori 

Helsinki 

Salo 

Korppoo 

Vaasa 

Fiskars 

Espoo 

Iniö 

Kiikala 

Rusko 

Valkeakoski 

Pöytyä 

Merimasku 

Mäntsälä 

Lemu 

Ruotsi 


8 

8 

6 

5 

5 

5 

5 

4 

4 

3 

3 

3 

3 

3 

2 

2 

2 

2 

2 

2 

2 

2 

2 

2 

1 

1 

1 

1 

1 

1 

1 

1 

1 

1 

1 

1 

1 


366 



Porvoon maalaiskunta 

Vampula 

Kronoby 

Huittinen 

Halikko 

Hollola 

Tukholma 

Saksa 

Parainen 

Kumlinge 

Somerniemi 

Aura 

Vahto 

Porin maaseurakunta 
Viipuri 

Yhteensä 


EMPI 


miestä 

Pentti Ahtiainen 


1 

1 

1 

1 

1 

1 

1 

1 

1 

1 

1 

1 

1 

1 

1 

707 

AMATÖÖRIEN SOTA 


Vuoden 1918 sisällissotaa on kutsuttu amatööri¬ 
en sodaksi. Suomessa ei ollut mahdollista saada 
sotilaskoulutusta parinakymmenenä sitä edeltä¬ 
neenä vuotena, ja vanhassa Suomen sotaväes¬ 
sä koulutuksen saaneista nuorimmatkin olivat 
vuonna 1918 jo yli nelikymmenvuotiaita. Heitä 
soti kuitenkin jonkin verran molemmilla puolilla, 
ja esimerkiksi Uudenkaupungin suojeluskunnan 
päällikkö Vilhelm Aaltonen oli saanut vanhan 
väen aliupseerikoulutuksen. Rintamalle hän ei 
ehtinyt, sillä hänet vangittiin ja surmattiin pian 
punaisten tulon jälkeen. 

Ahvenanmaalle pakoon lähteneet Uuden¬ 
kaupungin suojeluskuntalaiset olivat valtaosin 
täysin kokemattomia aseiden käytössä. Joukossa 
oli tosin kokeneita metsästäjiä, mutta haulikos¬ 
ta ei juuri ollut hyötyä tulevissa yhteenotoissa. 
Retkikunnan vähäinen aseistus olikin hyvin kir¬ 
javaa. Vaatimattomina vallan välikappaleina oli 
erimallisia käsiaseita, merimiesten matkoiltaan 
tuomia revolvereja ja pistooleja, metsästysaseita 
ja haulikoita sekä jonkin verran sotilaskiväärejä. 
Yksi kuularuisku - konekiväärikin oli - mutta pat¬ 
ruunoita siihen tai muihin aseisiin oli äärimmäi¬ 
sen niukasti. 


Huoletonta huoltoa 

Ampumaan päästiin käytännöllisesti katsoen en¬ 
simmäistä kertaa vasta taistelutilanteessa. Kol¬ 
men sotakuukauden aikana taidot luonnollisesti 
kehittyivät, mutta niitä ei voi alkuunkaan verrata 
esimerkiksi talvisodan aikaiseen, rintamasotilai¬ 

den asevelvollisena tai suojeluskuntatoiminnassa 
saavuttamaan ampumataitoon. Sekin puolestaan 
oli olennaisesti tehottomampaa verrattuna jatko¬ 
sodan suurtaistelujen aikaiseen tasoon, jolloin 
monilla sotilailla oli jo useamman vuoden koke¬ 
mus aseenkäytöstä. Myöskin aseet, esimerkiksi 
sotilaskiväärit, olivat kehittyneet tarkkuudeltaan 
huomattavasti sisällissodan ajoista. Konekivääri 
oli ratkaisevan tärkeä jalkaväen ase ensimmäi¬ 
sessä maailmansodassa; sitä se oli myös Suo¬ 
men sisällissodassa. 

Merkillepantavaa on myös Ahvenanmaan 
retkikunnan päällystön huoleton suhtautuminen 
miesten ja hevosten huoltoon kehnoissa olosuh¬ 
teissa suoritetun jäämarssin aikana Kustavista 
Ahvenanmaalle. Loskaiselle ja vettä jopa polviin 
asti ulottuvalle jäälle lähdettiin yön selkään hy¬ 
vin puutteellisissa varusteissa, vaikka mukana 
oli ikänsä ulkotöitä tehneiden talonpoikien lisäksi 
kokemattomia koulupoikia. Upseerit eivät olleet 
huollon suhteen alkuunkaan asemansa ja tehtä¬ 
viensä tasalla, mitä monet mukana olleet ihmet¬ 
telivät ja arvostelivat myöhemmin voimakkasti. 
Joukkojen onneksi vauraista maalaistaloista saa¬ 
tiin taipaleen varrella muona- ja rehutäydennys- 
tä. Uudenkaupungin punakaarti joutui hoitamaan 
vastaavan huoltonsa aikanaan pakomatkallaan 
takavarikoinneilla ja ryöstöillä. 


Kokemattomuus kostautui 

Taistelutilanteissa osoitettiin todellista kokemat¬ 
tomuudesta johtuvaa yltiöpäisyyttä, joka kostau- 




tui tarpeettomina tappioina. Kustavilaisen Armas 
Aapolan kaatuminen jo ensimmäisessä yhteen¬ 
otossa sekä jo rintamakokemusta saaneen uusi- 
kaupunkilaisen Alvar VVinterin kuolema vielä so¬ 
dan myöhemmässä vaiheessa ovat esimerkkejä 
tällaisesta. 

Punakaartin saapuessa Uuteenkaupunkiin oli 
joukolla käsiaseita riittävästi.Taistelukokemusta 
ei heilläkään ollut ja ampumataito yhtä kehnol¬ 
la tasolla kuin vastustajillakin. Kaartiin liittyneet 
uusikaupunkilaiset olivat aseiden käytössä aivan 
yhtä kokemattomia. Heitä lähti pakolaisjoukon 
mukana kaupungista huhtikuun alussa, ja täl¬ 
laisilla edellytyksillä he osallistuivat taisteluihin 
Hämeessä jo rintamakokemusta saaneita valkoi¬ 
sia sekä neljä vuotta maailmansodan rintamia 
kolunneita saksalaisia vastaan. Valkoisilla oli joh¬ 
tajinaan myös jääkärikoulutuksen saaneita aliup¬ 
seereita ja upseereita, jotka punaisilta puuttuivat 
kokonaan. Jääkärien taito pitää johtamansa jou¬ 
kot koossa, kurissa ja liikkeessä oli ratkaisevan 
tärkeää kevään taisteluissa. Hallituksen joukoil¬ 
la taistelun johtaminen miehistön kokematto¬ 
muudesta huolimatta oli siksi jo organisoitua, 
punaisilla vastustajilla komppaniankin kokoisen 
yksikön tehokas käyttö oli usein jo ylivoimaista. 
Vallankumoussoturit osasivat järjestäytyä jonoon 
tai riviin ja asettua ampumaketjuun: hyökkäys tai 
käskyjen noudattaminen vihollisen tulen alla oli 
jo huomattavasti vaikeampaa. 

Taistelu oli siksi usein silmitöntä ja tehoton¬ 
ta räiskimistä, pakokauhukin syntyi helposti.Ty¬ 
kistöä oli molemmilla osapuolilla jonkin verran, 
mutta sen merkitys tappioissa oli kuitenkin suh¬ 
teellisen vähäinen esimerkiksi kuularuiskuihin 
verrattuna.Toisaalta kehnokin ampuja osuu kyllä 
muutaman metrin päästä kohteeseensa: tappioi¬ 


ta laskettaessa on mahdotonta selvittää, kaatuiko 
punasotilas taistelussa tai menettikö hän ainokai- 
sensa varttia myöhemmin. 

Suomen sisällissodassa murhattiin tai teloi¬ 
tettiin enemmän ihmisiä kuin heitä kaatui tais¬ 
teluissa. Uudessakaupungissa tai sen lähiympä¬ 
ristössä ei käyty vapaussotaa venäläisiä vastaan 
eikä myöskään punaisten ja valkoisten välistä si¬ 
sällissotaa. Uhreja vaati pelkästään punainen ja 
valkoinen terrori sekä pari tapaturmaa. Muualla 
sotineita paikkakuntalaisia oli loppujen lopuksi 
suhteellisen vähän eri puolilla rintamaa: taiste¬ 
luissa kaatuneita valkoisia oli muutamia, punaisia 
jonkin verran enemmän. Etenkin heillä tappioita 
lisäsi vangiksi joutuneiden välitön tai muodolli¬ 
sen kuulustelun jälkeinen teloittaminen. 


Vihreä väärä väri 

Sisällissodan ratkaisutaistelussa Tampereella 
hyökkäävän osapuolen tappiot nousivat joukko¬ 
jen paremmasta johtamisesta huolimatta korkeik¬ 
si. Jääkärien tappiot esimerkiksi Kalevankankaal- 
la edullisissa asemissa olevien punaisten tulessa 
olivat rajuja.Tappion jo häämöttäessä punaiset 
puolustautuivat epätoivoisesti ja jopa raivok¬ 
kaasti. Laitilalainen PaavoTeukku ja lokalahtelai- 
nen Knut Kaskinen kaatuivat 26 muun jääkärin 
lisäksi tänä verisenä kiirastorstaina. Sekin johtui 
osaltaan myös kokemattomuudesta: jääkäreillä 
oli muista sotilaista poiketen vihreät univormut, 
jotka vetivät asiasta tietoisten punaisten tulta te¬ 
hokkaasti puoleensa. Niiden käyttö kiellettiinkin 
seuraavana päivänä ja jääkärien käskettiin pu¬ 
keutua yhdenmukaisesti johtamiensa sotilaiden 
kanssa. Jääkäreitä ei ollut koulutettu Saksassa 

kuolemaan kehnojen esiupseerien käskystä uhka¬ 
rohkeissa hyökkäyksissä, vaan tappamaan vihol¬ 
lisia ja pysymään hengissä.Tampere piti kuiten¬ 
kin saada kiireellisesti vallattua, koska saksalaiset 
olivat jo tulossa valkoisten avuksi ja ylipäällikkö 
halusi sodan ratkaisun suomalaisten omiin kä¬ 


siin. Saksalaisten tulo ei ratkaissut sisällissotaa, 
mutta nopeutti sen päättymistä ja eteläisen Suo¬ 
men vapauttamista punaisten vallasta. 

Esa Lahtinen 

UUDELLEEN 

VALKOISEKSI 


Hiiri 

HÄVINNEET VOITTAJIEN TUOMIOLLA 


"Juho Aleksanteri Nurminen: Ottamalla osaa pu¬ 
nakaartin toimintaan on tehnyt itsensä syypääksi 
avunantoon sekä maanpetokseen että valtiope¬ 
tokseen kuitenkin lieventäväin asianhaarain val¬ 
litessa "Tämä n tyyppisellä muotokielellä alkavat 
kymmenettuhannet kuulustelupöytäkirjat, ku¬ 
ten edellä Uudenkaupungin punakaartiin isänsä 
kanssa liittyneen 19-vuotiaan Nurmisen osalta. 

Punakaartin läntisen ja pohjoisen rinta¬ 
man luhistuttua Lahden edustalla, antautuivat 
joukot mukana olevine tuhansine pakolaissi- 
viileineen vapunpäivänä 1918. Kukaan ei ole 
vangittujen määrää tarkemmin koettanut mää¬ 
ritellä. Useimmat arviot päätyvät 30 000 suu¬ 
ruusluokkaan, joka kerättiin aluksi Fellmannin 
pellolle, mukana Uudenkaupungin kaartilaiset. 
Suurin osa naisista, lapsista ja kiistattomista ulko¬ 
puolisista päästettiin palaamaan kotiseudulleen 
siinä vaiheessa, kun saksalaiset ryhtyivät vaati¬ 
maan siviilejä tulvillaan olleen leirin lakkautta¬ 
mista. Ensimmäisen viikon aikana perustettiin 
varsinaiset vankileirit, joihin vangittuja väliaikai¬ 
sesti alettiin siirtää. Uudenkaupungin kaartin jou¬ 
koista kolmeneljäsosaa kävelytettiin muutaman 
kilometrin päähän Lahden Hennalan kasarmeil¬ 
le ja neljännes siirrettiin rautateitse Hämeenlin¬ 
naan, Riihimäelle ja Suomenlinnaan perustetuille 
leireille. Joitakin yksittäisiä kaartilaisia on jou¬ 
tunut muualle, Tampereelle ja Tammisaareen. 
Toukokuun 1918 alkuun mennessä voittaneen 
valkoisen vallan armoilla oli vähintään 80 000 
punavankia. Fellmanin peltojen tyhjennyttyä 
vangittuja oli eri puolilla maata yhä lähes 60 000. 
Määrä lisääntyi puhdistusten tuomilla miehillä 



Punaisia vankeja Helsingissä. 


374 






sun 



Kuva Hennalan vankileiriltä. 

sekä käynnistyneillä asevelvollisuuskutsunnoilla. 
Näitä pakoili suuri määrä miehiä. Jälleen suoje¬ 
luskunnat saivat lähteä haravoimaan ullakoita ja 
lähimetsiä.Tämän väsymättömän ihmismetsäs- 
tyksen tuloksena otettiin tuhansia lisävankeja. 

80 000 vangille täytyi yhtäkkiä luoda ra¬ 
kenteet säilytystä ja oikeudenkäyntejä varten. 
Sodan jäljiltä maa oli sekasortoisessa tilassa, 
demokraattiset järjestelmät olivat luhistuneet, 
eikä kunnollista kattavaa laillista järjestysval¬ 
taa ollut vuoteen ollut. Tehtävä oli vähintään 
haasteellinen, suorastaan mahdoton, ja siten 
lopputulos katastrofi. Puitteet kyllä saatiin no¬ 
peasti luotua, perustettiin tuomioistuimek¬ 
si valtiorikosoikeus ja pidätetyille vankileirit. 
Tämä onnistui paperilla jo hyvissä ajoin touko¬ 
kuussa, käytännön toteutus oli jo aivan toista. 
Suuren mittaluokan ongelma ja erityisesti jäl- 
kispekulaation aihe oli se, miten suhtaudutaan 
valtavan massan tuomitsemiseen. Periaatepää¬ 
tökseen olivat vaikuttamassa Suomen valkoisen 
armeijan johto ja koko maan valtiovallan takaisin 
saanut senaatti. Aihetta käsitellyt tietokirjallisuus 
ei näytä päässeen päätöksentekoketjun logiikan 
järjestyksestä konsensukseen, tiedämme ainoas¬ 
taan varmuudella lopputuloksen. Sen mukaan 
kaikki vangitut tuli tutkia ja sen perusteella tuo¬ 
mita, myös vähäisessä määrin kapinaan myötä¬ 
vaikuttaneet henkilöt. Toinen harkinnassa ollut 
vaihtoehto olisi ollut syytteen asettaminen vain 
kapinallisten johdolle ja rikoksiin syyllistyneille. 

Vajaa 300 Uudenkaupungin punakaartiin ja 
sen huoltoon kuulunutta odotti toukokuussa van¬ 
kileirillä kohtaloaan. Lahden Hennala oli jo alusta 
alkaen hallitsemattomassa tilassa. Muonituksen 
ja terveydenhuollon luominen lähes tyhjästä ei 
onnistunut. Nälkää ihminen kestää kuukausia, 


mutta jo alkupäivinä Hennalassa todettiin ensim¬ 
mäiset isorokko ja tulirokkotapaukset. Vankeja 
ammuttiin päivittäin häiriökäyttäytymisestä, tap¬ 
peluista ja ruuan varastamisesta. Toukokuun toi¬ 
sella viikolla junaliikenne oli saatu jonkinlaiseen 
säännölliseen muottiin ja voitiin aloittaa vankien 
siirto omille paikkakunnilleen paikallisten suoje¬ 
luskuntien kuulusteltavaksi. Raumalle saapui 7.5. 
kuljetus junalla, jossa oli yhdeksän vaunullista ka¬ 
pinallisten mukaan lähteneitä vaimoja ja lapsia. 
Tämä ryhmä kuului ensimmäisten vapautettujen 
joukkoon ja joita Länsi-Suomi lehti kuvasi kirjoi¬ 
tuksessaan: "Surkeassa kunnossa nämä muuten 
olivat. Melkein kaikki lapset järjestään sairaita ja 
jos jonkun joukosta oli ennen tuntenut, niin ei 
tahtonut silmiään uskoa. Valittivat, että taivasalla 
oli pakko yöt viettää ja kovin kylmä oli ollut. Ruo¬ 
kakin oli ollut ylen huonoa, mikäli sitä olleenkaan 
oli. Seuraava vaunulasti on tulossa keskiviikon 
vastaisena yönä." 

Uusikaupunkilaiset ja lähikuntien kaartilaiset 
lastattiin junaan 13.-14.5. ja suuntana oli Turku. 
Ratatyöt Uuteenkaupunkiin olivat vielä pahas¬ 
ti kesken ja loppumatka kotikonnuille tehtiin 
höyrylaivan vetämässä lotjassa, joka rantautui 
kaupunkiin 16.5. Vangit oli tyhjennetty Lahden 
Hennalasta ja kokonaismäärä oli 233, joista uu- 
sikaupunkilaisia kolmasosa. Vakka-Suomi-leh- 
den kirjeenvaihtaja ehti raportoimaan tilannetta 
vankileirillä jo ennen tätä vankikuljetusta Hen¬ 
nalasta.Toimittaja oli selvästi Lahdessa kahdessa 
roolissa, lehtijuttua tekemässä ja suojeluskun¬ 
nan edustajana: "Täällä on noin 150 uusikaupun- 
kilaispunikkia, mm. Nordlingin veljekset, toinen 
haavoittuneena. Olisi hyvä jos saisimme tänne 
luettelon pahantekijöistä, ennekuin vangit lähe¬ 
tetään muualle. Suutari Lindgren sai surmansa 



taistelussa Lahdessa. Punikkeja kaatui muuten 
äärettömän paljon täkäläisissä taisteluissa. Van¬ 
keja otettiin 25 000 sekä ryöstettyä tavaraa hir¬ 
muiset määrät, yksinpä hevosia 6000 kappaletta. 
Ankaran moitteet ansaitsevat punikit siitä, että 
raahasivat naisia ja lapsia Porin, Rauman ja Uu¬ 
denkaupungin lähistöltä Lahteen nälkää ja vilua 
kärsimään. Oli siellä monta muijaa Laitilasta ja 
Uudeltakirkoltakin Siperiaan matkalla, viljasäkit 
ja kaikenlaista rihkamaa rattailla, lapset viluisia ja 
likaisia kuin porsaat. Nyt ovat miehet kaikki "syyt¬ 
tömiä kuten lampaat'/ kukaan ei ole heistä edes 
laukaustakaan ampunut. "Pormestari" Vuoriota 
en ole tavannut, mutta kylläkin toisia, Valtoset, 
Nordlingit, Vallin, Jalaviston, Lindegrenin ym." 

Lotjalla Uuteenkaupunkiin saapuneet vangit 
säilöttiin väliaikaiselle vankileirille. Näitä on täy¬ 
tynyt olla useampikin, mutta arkistoihin tai lehtiin 
ei niistä ole jäänyt mitään merkintöjä. Muistitie¬ 
tojen mukaan Kainpirtissä olisi ollut siirtoleiri, 
mahdollisesti vanhassa kulkutautisairaalassa (tu- 
litikkutehtaantalo/nykyinen om. Ritva Mattila) tai 
Leimannin väkipyörätehtaassa. Lehtolan nahka- 
tehdas olisi myös voinut olla sijoituspaikkana. 
Lahikainen mainitsee kirjassaan vankeja sijoi¬ 
tetun kouluihin. Vankileirin kanslia oli ainakin 
jossain vaiheessa ruotsalaisella kansakoululla. 
Kaupungista vangit siirrettiin kolmessa eri eräs¬ 
sä Turkuun, Sirkkalan kasarmeille perustettuun 
vankileiriin. Ensimmäinen lotjakuljetus oli 30.5. 
Väinö Saarni muistelee vankien siirtymistäTurun 
vankileirille: "Loput vangit vietiin sitten täältä 
proomullaTurkuun. Huhut kiersivät, että ne upo¬ 
tetaan jossain merellä, mutta kyllä ne Turkuun 
pääsivät. Kovin huonossa kunnossa olivat ilman 
ruokaa." Saarni ei kerro muistelmissaan ketään 
surmatun kuljetuksen aikana. Tällainen tieto on 


kuitenkin sos.dem. terroritilastossa ja sitä kaut¬ 
ta päätynyt sotasurmaluetteloihin. Vehmaalaisen 
Aukusti Salmisen kerrotaan ammutun lotjassa 
ja ruumis olisi heitetty veteen.Tästä epäselväk¬ 
si jääneestä tapauksesta on lisää toisaalla. Kaksi 
muuta vankikuljetusta Turkuun olivat kesäkuun 
ensimmäisellä ja viimeisellä viikolla. 

Vangittujen tutkimista ja tuomitsemista var¬ 
ten luotiin valtava organisaatio. Siihen valjastet¬ 
tiin lähes koko maamme lakimieskunta. Kaikkiaan 
valtiorikosoikeuksia perustettiin 140 ja näistä 
pääosa suurten vankileirien yhteyteen. Oikeus- 
osastot käsittelivät noin 75 000 tapausta, joista 
10 prosenttia vapautettiin syytteistä. Ympäri 
maata ripotelluilla tuomioistuimilla ei ollut täy¬ 
sin yhtenäistä linjaa ja se muuttui ajan funktiona 
kevyempään suuntaan. Syytettyjen oikeusturva 
vaihteli siten kohtuuttomasti ja puolustusmah- 
dollisuudet olivat heikot. Ei ihme, että valtiorikos- 
oikeus taipui kansan suussa rikosvaltio-oikeudek- 
si. Uusikaupunkilaisista lähes kaikki saivat tuo- 
mionsaTurussa Kerttulin koululla käydyissä lain¬ 
luvuissa. 

Rikosoikeudellisessa käsittelyssä tuomiois¬ 
tuimella oli periaatteessa kolmenlaista materi¬ 
aalia päätöksensä perustana; vankileirillä tehty 
kuulustelupöytäkirja, paikallisen suojeluskunnan 
lausunto ja punaisilta saatua arkistomateriaalia 
ja mahdollisesti lisänä ulkopuolisten todistuk¬ 
sia. Uudessakaupungissa siirtoleirillä joistakin 
kuulustelupöytäkirja on valmistunut toukokuun 
aikana, mutta ei kaikista. Monella ensimmäi¬ 
nen kuulustelu on tehty vastaTurun vankileirillä 
kesäkuun aikana. Heinäkuussa valmistuivat lo¬ 
put paikallisen suojeluskunnan lausunnot, jotka 
kunkin kaartilaisen osalta tehtiin kotikunnassa. 
Pyhämaata ja Lokalahtea myöten olivat omat 

Turun vankileiriltä. Kuva:Työväenarkisto. 

suojeluskuntien esikunnat, jotka näitä arviointeja 
muotoilivat. Viimeiseksi tuli valtiorikosoikeuden 
istunto ja päätös, joita viisihenkinen tuomiois¬ 
tuin saattoi nuijia kymmeniä päivässä. Esimer¬ 
kiksi 1. komppanian päällikön Eino Vuorelan ti¬ 
linteon aikataulu oli seuraavanlainen: Turkuun 
30. toukokuuta, kuulustelupöytäkirja Turussa 
20. kesäkuuta, Lokalahden esikunnan lausun¬ 
to 2. heinäkuuta ja tuomio Turussa 7. elokuuta. 
Heti alkuun muille vankileireille siirrettyjä kuulus¬ 
teltiin nopeammassa tahdissa, Ahtonen Riihimä¬ 
ellä 28.toukokuuta, Abrahamsson Suomenlinnas¬ 
sa 31.5. ja Fager Hämeenlinnassa 5.6. Pidätettyjä 
pidettiin vankileirillä tuomion julistamiseen saak¬ 
ka, ainoastaan kaikista vaarattomimmat saatettiin 
vapauttaa leiriltä vankipassilla ja nämä tulivat 
myöhempään tuomioistuntoon kotoaan. Kesä¬ 
kuussa oli tehty lakimuutos, jossa kolme vuotta ja 
sitä pienemmän tuomion saaneet voitiin vapaut¬ 
taa koetusajalle. Käytännössä Uudenkaupungin 
kaartin tuomituista noin kolmasosa oli vapaalla 
jalalla kesän loppuun mennessä. 

Kuulustelut suoritettiin erillisen kaavake- 
mallin mukaan. Suojeluskunnan ja vankileirin 
oikeusosaston kaavakkeet poikkesivat hieman 
toisistaan. Kuulustelun tarkoitus ei ollut pelkäs¬ 
tään kohdistua syytetyn tekemisiin, myös muiden 
tekemiä mahdollisia rikoksia tiedusteltiin. Varsin¬ 
kin johtohenkilöt, esikunnan jäsenet, ryöstöihin 
osallistuneet ja tietenkin väkivaltaan syyllistyneet 
haluttiin laajemmin selvittää. Osa kuulustelluista 
kertoi enemmän muista ja muiden tekemisestä 
kuin itsestä, näin saattoi olla nimenomaan isoihin 
rikoksiin syyllistyneiden osalta. Tuomioistuinta 
kiinnostivat myös luonteenpiirteet ja osallistumi¬ 
nen yhdistystoimintaan. Ammattiyhdistyskysely 
antaa ymmärtää tuomioiden olleen osin poliitti¬ 


sia. Parhaiten tähän syytösosioon vastasi räätäli 
Karl Valli, yksi valkoisten Ahvenanmaalle kuljet¬ 
tama panttivanki. "Että olen kuulunut sosiaali¬ 
demokraattiseen puolueeseen sekä jonkin aikaa 
toiminut Uudenkaupungin työväenyhdistyksen 
puheenjohtajana, en voi myös pitää rikollise¬ 
na ja rangaistavana asiana, koska mainittu yh¬ 
distys on toiminut Suomen senaatin sääntöjen 
edellyttämällä tavalla',' kommentoi Valli kovaa 
kahdeksan vuoden kuritushuonetuomiotaan. 
Kuuluminen punakaartiin ei pelkästään riittänyt, 
tiedusteltiin lisäksi edellisen syksyn suurlakon 
aikaisista tekemisistä ja aiemmasta rikoshisto¬ 
riasta. Valtiorikosoikeuden kokoonpano oli 5-mie- 
hinen. Pääosin uusikaupunkilaisille tuomioita ja¬ 
kaneet osastot nro VI-VIII Turussa käsittivät kaksi 
lainoppinutta (HO-neuvosja HO-asessori) ja kaksi 
tuomarivalan vannonutta maallikkojäsentä; esi¬ 
merkiksi kansakoulunopettaja ja agronomi sekä 
sotilasedustajana vänrikki. Suojeluskunnan lau¬ 
suntoja jakoi esikunta, josta istuntoon osallistui 
2-4jäsentä, Uudessakaupungissa: Maisteri Edvin 
Luotonen, ylikonstaapeli Kaarlo Salonen, poliisi- 
konstaapeli Yrjö Koskinen, opettaja Kustaa Vaah¬ 
toranta, palomestari August Vidgren, toimittaja 
Johan Sahlberg, kaupunginviskaali Georg Jaec- 
kel, poliisikomissaario Antti Raanta, poliisitTuure 
Airola, Jalmari Airio ja kanttori Primus Leppänen. 
Kalannissa istuivat paikallisessa esikunnassa: 
suojelusvartion päällikkö Otto Leino, varapäällik¬ 
kö J. Aalto, nimismies BertelTuominen, holhous¬ 
lautakunnan pj. K. Astala, kunnallislautakunnan 
esimies D. Peltonen, kaupanhoitaja Niilo Nurmi, 
Siivo Penttilä, maanviljelijä Oskari Aula, ylioppi¬ 
las Niilo Luukkala ja EmilTaipale. Lokalahdella: 
Juho Kaskinen, Oskar Sallmen, konstaapeli Kus¬ 
taa Aho, Emil Ylimattinen, kapteeni Juho Davids- 

Edvin Luotonen oli yksi niistä, jotka osallistuivat vangeista 
annettujen lausuntojen laatimiseen. Kuva: Uudenkaupun¬ 
gin museo. 


son, Mikko Ketola, A. Kallio ja lautamies Juho 
Laine. Useammassa kokouksessa sihteerinä Lo¬ 
kalahdella toimi neiti Laina Kivimäki 

Sisällissotaa käsittelevä tietokirjallisuus nos¬ 
taa esiin suojeluskunnan lausuntojen merkittä¬ 
vyyden tuomioissa. Paikallinen asiantuntemus 
oli tietenkin isossa roolissa, mutta esiin on tuo¬ 
tu myös epäily henkilökohtaisista kaunoista ja 
tietynlaisesta luokkapuhdistusmentaliteetista 
lausunnoissa. Tätä ei voi täysin kieltää lukies¬ 
saan läpi kaikki Uudenkaupungin kaartilaisten 
pöytäkirjat, mutta ei varauksetta. Maassamme 
on joidenkin suojeluskuntien loppulausunto- 
arviossa käytetty kategorista luokitusta, johon 
monessa kirjassa viitataan. Puhutaan kenttäoi- 
keudenkin käyttämistä luokista I, Il ja III, joista I 
tarkoitti ankarinta rangaistusta, jopa kuoleman¬ 
tuomion ehdotusta. Uudenkaupungin suojelus¬ 
kunta ei ole tällaista luokitusta käyttänyt, vaan 
on kaikista kaartilaisista antanut sanallisen lau¬ 
sunnon. Seppä FransVäinö Nurmelaa on kuvattu 
"rajuksi ja häijyluonteiseksi" ("huligaaniksi") ja 
ehdotetaan hänelle ankarinta rangaistusta. Esi¬ 
kunnan jäsenen Heikki Kaleniuksen lausunto on 
ilman numeroluokitustakin selvä: "Ehdotetaan 
ankarinta rangaistusta ja toivotaan, ettei häntä 
enää näy täällä paikkakunnallamme." Paul Kivis¬ 
töstä lausui Kalannin suojeluskunnan esikunta: 
"Kunnon poika, joka on yhtynyt punakaartiin 
isänsä pakotuksesta (Juho-isä ammuttiin), eh¬ 
dotetaan vapautettavaksi." Tässä ovat suurin 
piirtein paikallisten lausuntojen ääripäät ja loput 
siltä väliltä tai epämääräisemmin muotoiltuina. 
Uudessakaupungissa Pakan sakin mukana tul- 
leestaToivo Bangista antoi Kaarinan esikunta eri¬ 
koisen, turhaantumisesta kielivän, kommentin: 
"Kun kerran pahoja on tehty ja jonkun on niitä 


380 




















täytynyt tehdä, niin ehkäpä kyseessä oleva hen¬ 
kilökin jossain määrin niissä on osallinen." Vaikka 
kuulustelupöytäkirja oli kaavamainen, niin hyvin 
persoonallisia lausunnot ovat. Kustavin esikunta 
antoi Viktor Leonsaaresta ympäripyöreän lau¬ 
sunnon, jossa esikunta katsoo vangitun luon¬ 
teen ominaisuudet huomioon ottaen, että hänen 
vastainen käytöksensä on riippuvainen tulevista 
olosuhteista.Tuomitsepa siinä tämän lausunnon 
perusteella. 

Paikallisen suojeluskunnan lausuntojen pai¬ 
noarvoa tuomioissa on vaikea arvioida. Joka 
tapauksessa merkityksen äärilaidat ovat mah¬ 
dollisimman kaukana toisistaan. Pyhämaassa 
suojeluskunnan esikunta syytti punakaartiin kuu¬ 
lumatonta merimies Ivar Salmista erittäin paina¬ 
vasti: "On tunnettu kelvottomaksi mieheksi ja suu¬ 
reksi varkaaksi. Kiihottanut murhiin ja muullakin 
tavalla huomattavasti ottanut osaa punakaartin 
kapinaan ja esikunta ehdottaa kuolemanrangais¬ 
tusta." Salmisella oli jopa alla tuore rangaistus 
siviilirikoksesta ja punaiset olivat vapauttaneet 
hänet laittomasti 17.2. Turun lääninvankilasta. 
Pyhämaassa Salminen olisi varmaan saanut pi- 
katuomion, mutta hän oli onnekseen huhtikuun 
lopulta vankina Uudessakaupungissa ja siirrettiin 
Turun vankileirin suojiin. Valtiorikosoikeus hylkäsi 
syytteen ja Salminen vapautettiin kaikesta edes¬ 
vastuusta kapinaan. Kaarinalainen Erkki Haaksi, 
Uudessakaupungissa murhaan syyllistynyt, sai 
esikunnasta ehdotuksen vapautuksesta kunnon 
työmiehenä, mutta kuolemantuomio tuli valtion- 
rikosoikeudessa. Haaksin tapauksessa oli kyllä 
kysymys asioiden pikku hiljaa paljastumisesta, 
niin kuin monen muunkin kohdalla. Ruonanpe- 
rästä kotoisin olevan Frans Aallon pitkään kym¬ 
menen vuoden kuritushuonetuomioon näyttäisi 


vaikuttaneen Kalannin esikunnan tyly loppulau¬ 
sunto: "Huonossa kodissa kasvaneena kehittynyt 
täydellinen tyypillinen roisto. Ehdotetaan anka¬ 
raa rangaistusta." 


Syytteet 

Perussyyte punakaartiin liittyneelle oli seuraa¬ 
vanlainen: "Sitten kun Suomi ja Venäjän tasavalta 
olivat joutuneet sotakannalle ja täällä perustettu 
nk. punakaarti tarkoituksena laittomalla tavalla 
kumota maan laillinen hallitusmuoto, oli yhdes¬ 
sä venäläisen sotaväen kanssa ryhtynyt aseisiin 
maan hallitusta ja sen käytettävänä olevia aseelli¬ 
sia voimia vastaan, on syytetty liittynyt punakaar¬ 
tiin ja siinä ominaisuudessa ollut vahtipalveluk- 
sessa, ottanut osaa laittomiin takavarikoimisiin 
ja siten avustanut kapinallisia ja maan vihollisia." 
Tarkemmin ottaen edellä oleva lainaus sisältää 
kaksi syytettä. Valtiopetos sisälsi liittymisen pu¬ 
nakaartiin tarkoituksena kaataa maamme lail¬ 
linen hallitus. Maanpetos oli astetta vakavampi 
syytös, jossa rangaistusasteikko ylti korkeimpaan 
eli kuolemanrangaistukseen saakka. Maanpetos 
koski pääosin johtohenkilöitä, päälliköitä ja esi¬ 
kuntien jäseniä. Näillä katsottiin olevan parem¬ 
paa tietoisuutta Venäjän joukkojen mukanaolosta 
eli vihollisen avustamista tilanteessa, jossa tulkit¬ 
tiin Suomen ja Venäjän olevan sotatilassa. 

Takavarikot katsottiin oikeudessa yksityisen 
tai julkisen omaisuuden ryöstöiksi ja lisäsivät ran¬ 
gaistusta. Varastetun tavaran löytyminen tutkitta¬ 
van hallusta saattoi johtaa vielä erilliseen siviilioi- 
keuskäsittelyyn. Murhat olivat tietysti tutkinnassa 
etusijalla ja niistä kyseltiin kaikilta, joiden vä¬ 
hänkin epäiltiin asioista jotain tietävän. Lukuisat 

murhamiehet kykenivät välttämään raskaimman 
tuomion, ani harvat tunnustivat tekonsa yhtä 
avoimesti kuin Hannes Haaksi - tahallani tapoin 
Oskari Keijaisen. Laitilan murhista jäi tuomitse¬ 
matta ainakin Helinin komppanian kirjuri Frans 
Salminen ja Uudenkaupungin murhista Jaakko¬ 
lan, Nummisen jaTaipaleen surmaajat. Virkamies- 
rikokset olivat oma lukunsa. Osa rautatietyönte- 
kijöistä, tullivirkailijoista, vankiloiden vartijoista 
ym. julkisen viran haltijoista asettuivat punaisen 
vallan palvelukseen kirjallisella sitoumuksella. 
Uudessakaupungissa asuvista ainoa löytynyt vir- 
karikossyyte tuli Yrjö Rosvallille, joka oli tul livarti- 
jana Raumalla. Rosvall selvisi sakkorangaistuksel¬ 
la. Koneenkäyttäjänä kaupungin sähkölaitoksella 
ollut Antti Koistinen oli ilmeisesti kaupungin vir¬ 
kamiehiä. Koistinen toimi punaisen kunnanneu¬ 
voston jäsenenä, oli koko kevään sähkölaitoksen 
"johtaja','lähti pakomatkalle ja kotoa löytyi anas¬ 
tettua tavaraa. Kuulusteluissa Koistinen antoi re¬ 
hellisen ja luotettavan vaikutelman ja tuomiokin 
oli tekoihin nähden suhteellisen lievä; viisi vuotta 
kuritushuonetta. 


Todisteet 

Tuomion näytön peruspohjana olivat vankileirin 
ja paikallisen suojeluskunnan kuulustelupöytä¬ 
kirjat, jotka syytetty joko omasi oikeaksi tai kiisti 
sieltä valikoituja kohtia. Ville Hypen myönsi, että 
oli ollut 5.3. yhdessä teurastaja Otto Jokisen, 
Uudestakaupungista, Uudenkirkon Orjuvan ky¬ 
län Postin talossa ja omavaltaisesti pyynnöistä 
huolimatta teurastaneet kantavan 1150 markan 
arvoisen sian ja lisäksi Jokisen kanssa monessa 
talossa ryöstämässä ja teurastamassa eläimiä. 

... mies mitä epämiellyttävän ja epäluotettavan 
näköinen. Komppanian päälliköiden ja esikunnan 
jäsenien lausuntoihin oli usein liitetty todisteeksi 
muiden vangittujen kaartilaisten tunnustukset ... 
Eino Vuorela oli päällikkönä siinä komppaniassa, 
jossa asianomainen oli.Takavarikoinneista haet¬ 
tiin lausuntoja ryöstön kohteeksi joutuneilta ja lii¬ 
tettiin arkistoon. Murhajutut olivat luonnollisesti 
laajempia, niihin liittyi poliisitutkintaa ja esimer¬ 
kiksi Zachariassenin osalta maksettua yksityiset¬ 
sivä toimintaa. 


Puolustus 

Valtiorikosoikeudessa oli syyttäjä ja tuomioistui¬ 
men jäsenet, ei puolustusasianajajaa. Syytetyn 
mappiin on usein liitetty lausuntoja, joiden tar¬ 
koitus oli toimia syytteen vastapainona. Valalla 
vannotut lausunnot olivat pääosin työnantajilta, 
omaisilta tai tutuilta. "Koska torpparin pojat Pavo 
Grönholm ja Erkki Grönholm Uudestakaupungis¬ 
ta ovat joutuneet Puuna Kartin palvelluksen syys¬ 
tä, että talvella olivat Rautaa tie tyssä ja koska 
puuna kartin puollesta työ seisatettiin ja miehet 
pakotettin kartin palvelluksen ja joutusivat nämä 
miehet kanssa että se näyttä syttömästi tuleman 
kärsimän nämä yllä mainitut miehet ovat kunnon 
kansalaisia kaikissa työ mailla ja niin muhalla- 
kin ovat käyttänyt ittessä sivosti ja rehelisesti ja 
toisten pakotuksella ovat joutuneet nyt vvangiksi 
ja kurjutta kärsimään ja Korkkimalla Nöydynellä 
pyydettäissi että yllä mainitut miehet päästetäis- 
si vapa jalka pois vvankeudesta. Uusikaupungi 
Touko kuu 28 pnä 1918, Kruno Reivonen talono¬ 
mistaja uudessa kaupungissa." Reivonen on vai¬ 
valla työstänyt oikeudelle kirjeen, jolle on tuskin 




mitään painoarvoa annettu. Vai oliko sittenkin? 
Pääsääntöisesti tuomiot julistettiin yksimielisinä, 
Paavo Grönholmin tapauksessa oikeuden jäsen 
insinööri Arppe jätti eriävän mielipiteen, jossa 
hän vaati ainoastaan ehdollista 3+3 tuomiota ras¬ 
kaan 8,5+12 sijasta. Syyskuussa armonanomuk- 
sesta tuomio ylioikeudessa laski ja Paavo pääsi 
vapaalle jalalle ehdollisena 27.9. 


Oikeus rankaisee 

Vehkeily laillista hallitusta vastaan on kaikis¬ 
sa yhteiskunnissa voimakkaasti ja tehokkaasti 
sanktioitu. Näin on ollut kautta historian, hal¬ 
lintomuodosta tai aatesuunnasta riippumatta. 
Vallankumoushanke kannattaa joko voittaa tai 
sitten varautua karuun kohtaloon. Tavallisen ri- 
vikaartilaisen perusrikos oli avunanto tai myö¬ 
tävaikuttaminen valtiopetokseen. Ilman muita 
raskauttavia tekijöitä tuomio oli yleensä kolme 
vuotta kuritushuonetta ja kansalaisluottamuk¬ 
sen menetys kuudeksi vuodeksi. Tämä useim¬ 
miten viiden vuoden koetusajalla, joten tuomio 
oli ehdollinen ja tuomittu laskettiin vankileiriltä 
vapaaksi tuomion julistamisen jälkeen. Edel¬ 
lä kuvattu perustuomio saattoi sisältää hieman 
rintamalla oloa ja ampumista vihollista kohti. 
Takavarikot lisäsivät rangaistusta tuntuvasti. 
Jonni Luotonen todisti, että kaartilainen Valde- 
marAaltonen Lokalahden Mähkärlästä oli käynyt 
ryöstämässä 8 kiloa voita Lokalahden meijeristä. 
Tämä lähes kolminkertaisti Aaltosen tuomion, 
yhteensä tuli 8,5 vuotta ja mikä kohtalokkainta, 
tämä tiesi pysymistä vankileirin kurjuudessa. 
Osallistuminen suoraan murhatöihin johti herkäs¬ 
ti kuolemanrangaistukseen. Räätäli Frans Kristian 


Aaltosen pitkään tuomioon vaikutti jo pelkkä avu¬ 
nanto väkivaltarikokseen. Aaltonen opasti 11.2. 
illalla Turun kaartilaiset piirisairaalaan, joiden 
tapahtumien seurauksena metsävartija Jaakkola 
murhattiin. 

Pelkät puheet ja uhkailu kevään aikana eivät 
valtiorikosoikeutta isommin kiinnostaneet. Viktor 
Saarinen Lokalahdelta ei liittynyt punakaartin, 
mutta kävi Lokalahden taloissa suutaan soitta¬ 
massa.Työmies Juho Saari Hermansaaresta to¬ 
disti Lokalahden suojelusvartion esikunnan kuu¬ 
lustelussa Saarisen sanomisia pääsiäispyhinä: 
"Viktor Saarinen, joka sanoi, että Ollaan isäntä 
Väinö Salminen ei tule enää koskaan taloaan pi¬ 
tämään, että kyllä ne jo ennen tappaa. Samassa 
tilaisuudessa kehotti V. Saarinen edellä mainittu¬ 
ja punakaartilaisia seuraamaan häntä Vartsaaren 
Penkkalan tilalle, että siellä on pyhiksi leivottu lei¬ 
pää ja tehty mämmiä, jotka olisi sieltä saatavissa. 
Mutta punakaartilaiset kieltäytyivät sillä kertaa V. 
Saarista seuraamasta. Samalla kertaa oli V. Saa¬ 
rinen vielä lausunut, että isännät ovat Älandissa 
hylkeitä nussimassa ja sitten kun saavat temp¬ 
punsa tehdyksi kastavat peruniansa siihen. Ja 
että Hermansaaressa pidetään sika saunassa 
isännän verosta ja kun isännän niska tulee pak¬ 
suksi, niin sitten se tapetaan." Useamman loka- 
lahtelaisen todistamana samantasoiset Saarisen 
puheet vielä jatkuivat, mutta valtiorikosoikeudes- 
sa ei hänelle mitään rangaistusta vaadittu ja juttu 
raukesi. Lokalahden esikuntakin piti Saarista lör- 
pöttelijänä, joka enempi ajattelematta oli tekonsa 
tehnyt. 

Uudenkaupungin punakaartista kolme tuo¬ 
mittiin elinkautiseen kuritushuonerangaistukseen 
ja menettämään kerrassaan ainiaaksi kansalais¬ 
luottamuksensa. Oskari Fager ja Frans Sandelius 



Lokalahden komppaniasta syyllistyivät kiistat¬ 
ta tahalliseen Petteri Salosen tappoon ja saivat 
tämän tuomion. Seppä Frans Väinö Nurmela 1. 
komppaniasta tuomittiin elinkautiseen lähinnä 
kokonaisuuden pohjalta, Nurmela oli kaartin tek¬ 
nillisen osaston pomo, teki ryöstöjä ja oli mukana 
syksyllä jo Loimaan retkellä. Näin poikkeukselli¬ 
sen kovaan tuomioon ei voinut olla vaikuttamatta 
se, että Nurmela tunnettiin Alfred Saaren ohella 
kaupungin häijyimmäksi. 

Väinö Linnan erinomaisessa Täällä pohjan¬ 
tähden alla -kirjassa Akseli Koskela pelkäsi val¬ 
koisten kostoa punaisten rintaman romahdet¬ 
tua - "Varkaudessa ammuttiin kaikki päälliköt ... 
pojille ei voi tulla mitään raskasta ... minun on 
toista." Akseli oli kirjassa komppanian päällikkö. 
Uudenkaupungin kaartin 1. ja 2. komppanioiden 
päälliköt Eino Vuorela ja Ossian Lindegren saivat 
kyllä selvästi keskiverto rivikaartilaista kovemmat 
tuomiot, mutta kuitenkin säälliset 8,5 ja 9 vuotta. 
Monet heidän alaisistaan saivat isomman tuo¬ 
mion eli johtajuuden painoarvo jäi kohtuulliseksi. 
Ylipäällikkö seppä Salonen oli saanut heti touko¬ 
kuun ensimmäisellä viikolla Lahdessa pikatuo- 
mion teloitusjoukon edessä. 

Kaartiin kuuluneista muutama sai vapautta¬ 
van tuomion. Strömin torpasta Salmelta kotoisin 
olevan Vihtori Hellstenin asiaan puututtiin vasta 
syksyllä 1918. Kalannin esikunta havahtui, ettei 
Hellsten ole ollut valtiorikosoikeudessa, vaikka 
hän osoitti aktiivisuutta kapinan aikana. Syyte 
saatiin oikeuteen vasta 7.12. jälkeen, jolloin an¬ 
netun yleisen armahduskirjeen takia Hellstenin 
juttu jätettiin käsittelemättä.Tuomio olisi voinut 
olla kovempikin, Vahteruksen kylän työväenyh¬ 
distys Voimaan kuulunut Hellsten oli käynyt Kal¬ 
le Konnulta takavarikoimassa hevosen ajopelei- 

neen talonväen kielloista huolimatta. 16-vuotias 
Yrjö Lukander joutui kaartiin kesken huhtikuisen 
pakomatkan, oli Lahdessa rintamalla, mutta va¬ 
pautettiin kaikista syytteistä erittäin lieventävien 
asianhaarain vallitessa. 

Alaikäisyydellä on perinteisesti ollut tuomiota 
alentava vaikutus. Kaupungin kaartiin kuului usei¬ 
ta 15-vaan ei 18vuottatäyttäneitä. Perustuomion 
(3+6) sijasta näille on jaettu 2+5 ja 3+3 tuomioita 
eli käytännössä ei merkitystä, koska kolme vuotta 
tai sitä pienemmät vapautettiin joka tapauksessa 
kesäkuun lopulta lähtien koetusajalle. 

Keväällä 1918 tapahtui Suomessa useita sur- 
matekoja, jotka eivät oikeuslaitosta kiinnostaneet. 
Punainen terrori siviilejä tai valkoisia kohtaan sel¬ 
viteltiin mahdollisimman tarkoin, mutta punaiset 
surmasivat myös omiin joukkoihinsa kuuluvia. 
Siihen heillä ei ollut laillista oikeutta, jopa kaikki 
punaisen Kansanvaltuuskunnan antamat mää¬ 
räykset kielsivät kuolemanrangaistuksen, myös 
toveri- ja sotaoikeudessa. Uudenkaupungin pu¬ 
nakaartin pakomatkalla Oripäässä 2. komppanian 
Lauri Lehtinen ampui useamman todistamana 
Oripään punakaartiin kuuluneen, määräyksen an¬ 
toi komppanian päällikkö Ossian Lindegren. Esi¬ 
kunnan jäsen Jussi Rahikka ammuttiin omien toi¬ 
mesta torilla ja turkulainen Helle Ljungin talossa. 
Laitilassa surmattiin punakaartilainen Jaakoppi 
VVirta Malvosta ja turkulainen Lindfors omien toi¬ 
mesta ja tekijät tiedettiin. Johannes SaarinenTu- 
rusta tunnusti kuulusteluissa ampuneensa yhden 
punakaartilaisen ja kaikkiaan hänen mukaansa 
olisi Syrjäntaustan esikunnan määräyksestä am¬ 
muttu 28 kaartilaista murhien ja ryöstöjen takia. 
Paavolainen on terrori-kirjassaan lyhyesti mai¬ 
ninnut näitä punaisten punaisia kohtaan tekemiä 
murhia olleen kaikkiaan 99. Aihetta ei ole laajem- 




sun 



Vankeja Fellmanin pellolla Lahden lähellä. 

min sivuttu myöhemmässä tietokirjallisuudessa. 
Kokonaan toisen mittaluokan kokonaisuus on 
valkoisten laittomat pikateloitukset sodan loppu¬ 
vaiheessa ja heti sen jälkeen. Svinhufvudin am- 
nestia syksyllä peitti kaikki nämä rikokset alleen. 
Murha ei vanhene koskaan... 

Pahin rangaistus vallankumoushankkeeseen 
osallisille seurasi tuomiologiikan perusnäkemyk¬ 
sestä. Kaikki vähänkin valtiopetoksen avunan¬ 
toon epäillyt tuli pidättää, tutkia ja tuomita.Tämän 
päätöksen mukanaan tuoma vankileirikatastrofi 
aiheutti 32 Uudenkaupungin kaartiin kuuluneen 
menehtymisen.Valtaosan "kuolemanrangaistus" 
on kohtuuton siihen nähden, että he olisivat il¬ 
man säilöä tuomittuina olleet kaikki loppuvuon¬ 
na vapaana. Näistä 32:sta 5—6:1 la oli tai olisi ollut 
odotettavissa pitempi tuomio ilman vapautta- 
misarmahduksia vuoden 1918 aikana. Tällä lo¬ 
giikalla voidaan arvioida, että ainakin 25 miestä 
kuoli "turhaan" Isorokko, punatauti tai Espanjan 
tauti eivät valikoineet uhrejaan niiden syyllisyy¬ 
den asteen perusteella. Pientä tuomiota ja va¬ 
pautusta leirillä odottavat saivat saman kohtalon 
kuin murhamiehetkin. Oman lisänsä tähän speku¬ 
laation tuo väite, että toisaalta vankileiriratkaisu 
pelasti monen punaisen hengen paikallistason 
teloitustuomiolta ilman laillista oikeudenkäyntiä. 

Meidän on helppo jälkiviisaana tuomita van¬ 
kileirien aiheuttama katastrofi. On kuitenkin syy¬ 
tä koettaa samaistua toukokuuhun 1918. Kapina 
oli kukistettu ja katkeria vankeja oli lähes 80 000. 
Reilu kymmenentuhatta oli päässyt pakenemaan 
Venäjälle, mukanaan merkittävä osa punakaartin 
sotilaallisesta johdosta ja kansanvaltuuskunnas¬ 
ta. Bolsevistinen Venäjä oli arvaamattomassa 
tilassa ja Suomessa oli pelko tilanteen uudesta 
eskaloitumisesta. Pietarista oli lähetetty 10.4. kir¬ 


je: "Alueen tulee olla sellaisessa paikassa, että se 
tarjoaa mahdollisuuden rauhassa toimia uusien 
vallankumoustaistelujen varalle." Potentiaalinen 
revanssi haluttiin vankileiriratkaisulla ehkäistä. 
Maa oli muutoinkin kaoottisessa tilassa ja vanki¬ 
leirien järjestely, tautien ehkäisy, hoito, karantee¬ 
nit ja muonitus epäonnistuivat pahasti. 

Lain mukaan valtiorikosoikeuden tuomiosta 
ei voinut valittaa, vaan ainoastaan anoa armoa. 
Tällöin tuomio alistettiin valtiorikosylioikeudel- 
le. Kosti Vielä, 19-vuotias lämmittäjä, sai tavan¬ 
omaista korkeamman tuomion ja teki armonano- 
muksen elokuussa: "Täten nöyrimmäisesti anoa, 
että valtiorikosylioikeus myöntäisi minulle armon 
tämän rangaistuksen kärsimisestä, tai ellei se sitä 
voisi, ainakin alentaisi rangaistukseni siihen mää¬ 
rään, että minulle annettaisiin ehdollinen tuomio. 
Anomukseni tueksi pyydän esittää, etten koskaan 
ennen ole ollut missään rikollisissa teoissa tai 
säännöllistä yhteiskuntaa häiritsevissä liikkeissä 
osallisena, enkä myöskään ole ottanut osaa puo¬ 
lue-elämään, joten minä kapinan puhjetessa en 
voinut ymmärtää koko liikkeen tarkoitusta ja sii¬ 
hen kerran ankarasta yllytyksestä liittyneenä en 
voinut millään päästä vapaaksi. Näin ollen, koska 
en tietoisesti ole toiminut missään valtiopetoksen 
tarkoituksessa, toivon, että valtiorikosylioikeus 
ottaisi ylempänä tekemäni pyynnön suosiolliseen 
harkintaansa." Alla on Kosti Vielan omakätinen al¬ 
lekirjoitus, itse teksti on jonkun muun kirjoittama, 
niin kuin valtaosalla armon anojista. 

Frans Mattila Lepäisiltä anoi korkeasta tuo¬ 
miostaan (8+10) huojennusta, koska on vanha 
(47-vuotias) ja samassa paikassa palvellut kuin 
Taiminenkin, joka sai vain kolme vuotta. 

Tietynlaiseen luokkapuhdistukseen viittaa 
Albin Aaltosen tuomio. Hänet tuomittiin sekä 







sun 


valtiopetoksesta että maanpetoksesta, joka jäl¬ 
kimmäinen syyte on poikkeuksellinen pelkälle 
rivikaartilaiselle, kuten Aaltonen oli ollut. Suo¬ 
jeluskunnan lausunto hänestä on kyllä huono: 
"Vetelehtijä ja töitä välttelevä ... katsoen vanki- 
tun menneisyyteen ei esikunta katso mitenkään 
voivansa puoltaa hänelle minkäänlaista helpo¬ 
tusta hänen rangaistukseensa." Menneisyydellä 
oli selvästi vaikutusta Aaltosen kovaan tuomioon: 
8,5+12 vuotta. 


Kaiken kaikkiaan Uudenkaupungin punakaar¬ 
tilaisten tuomioita arvioidessa ne olivat ensin 
paperilla kovia, kesän lakimuutoksen ja syksyn 
armahduksien seurauksena lieviä ja lopulta van- 
kileirikatastrofin seurauksena kohtuuttomia. 

Olli Laurila jaTapio Niemi 

TILINTEON AIKA 


Uudessakaupungissa teloitettiin 30. päivä huhti¬ 
kuuta alkaen seuraavan kahden viikon aikana 12 
punaista ja toukokuun lopulla mahdollisesti vielä 
yksi punavanki siirtomatkallaTurkuun. Kaupunki 
oli tyhjentynyt punakaartista 10. huhtikuuta. 

Ensimmäisen vapautumisen jälkeisen viikon 
asukkaat elivät varpaisillaan. Kukaan ei ollut var¬ 
ma, oliko lähtö lopullinen. Raumalta kantautui 
huolestuttavia viestejä. Punakaarti oli paennut 
sieltä 12. huhtikuuta, mutta joukkoja palasi takai¬ 
sin 14. huhtikuuta, ja punaiset panivat pystyyn 
viimeisen verilöylyn. Uuteenkaupunkiin ja lähi¬ 
kuntiin oli lisäksi jäänyt kaartista noin 40 miestä. 
Kaupungin hallinta oli sekaisin, pakomatkalle oli 
jättänyt lähtemättä osa punaisen kunnanneuvos¬ 
ton jäsenistä, eikä vanha valtuusto uskaltanut 
heti ottaa ohjaksia käsiinsä. Helmikuussa paen¬ 
neita virkamiehiä alkoi pikku hiljaa palailla kotei¬ 
hinsa. Käännekohta oli 19. huhtikuuta, jolloinTu- 
run suunnasta ensimmäiset valkokaartin joukot 
ehtivät kaupunkiin varhain aamulla noin viideltä. 
Kyseessä oli niin kutsuttu Saariston vapaajouk- 
ko, joka majoittui lyseolle. Näitä lienee ollut noin 
joukkueellinen miehiä. Vangitsemiset alkoivat 
heti samana päivänä. Ensimmäiseksi otettiin säi¬ 
löön punaisten metsänvartijana toiminut Kustaa 
Lindroth, vangitsijana oli poliisi Jalmari Airio. Va- 
paajoukko lähti kaupungista jo seuraavana päivä¬ 
nä.Tilalle tuli miehiä Ahvenanmaalta ja samalla 
järjestettiin paikallinen suojeluskunta uudelleen. 

"Vangeista teljettiin osa poliisilaitokselle, 
miehet alakertaan ja naiset yläkertaan, ja osa 
palokunnan talolle, jossa pidettiin vain miehiä. 
Poliisilaitoksen suojassa olivat Väinö Vanharanta, 

Niilo Vuorinen, Lydia Vanharanta, Mandi Saarni, 
Maria Pietilä ja äitinsä Maija (Amanda), Martta 
Lehtinen ja Vera Starck.Toiseen kertaan poliisilai¬ 
toksella oli Iisakki Järvinen ja Eino Laiho (Frans 
Oskari Laihonen)." Edellä oleva teksti on kopioitu 
Väinö Saarnin muistelmista, jotka on kirjoitettu 
myöhemmin, vuonna 1978. Saarnin kirjaukseen 
ovat päässeet lähes yksinomaan teloituksen 
kohteiksi joutuneet, muistijälki muista on jo hii¬ 
punut. Vangittuja oli kuitenkin ehtinyt huhtikuun 
loppuun mennessä kertymään edellä mainittujen 
lisäksi reilut 20. Kuulustelut toteutettiin ja tuomiot 
jaettiin kenttäoikeus-periaatteella. Tuomioistui¬ 
men tuli olla ohjeistuksen mukaan kolmejäseni- 
nen, joista yksi oli tuomari. Niiden kahdentoista 
osalta, joiden päätökseksi tuli kuolemantuomio 
pikaisella täytäntöönpanolla, ratkaisu oli nykyhis- 
torioitsijoiden mukaan laiton. Paavo Haavikkoa 
mukaillen vahvin todiste rikoksesta on silloin, kun 
ei ole mitään näyttöä. Niin tässäkin, täydellinen 
pimeys. Ei kuulustelupöytäkirjoja, ei tuomioita, ei 
ilmoitusta kuolemasta seurakunnalle tai omaisil¬ 
le, ei minkäänlaisia kommentteja lehdissä, ei ker¬ 
rassaan mitään. Ainoastaan kevätyön hämäryys, 
laukausten kaiku ja 12 vainajaa. 

Toimitusten pimittämistä edesauttoi kaupun¬ 
kiin julistettu ulkonaliikkumiskielto klo 22-05 väli¬ 
senä aikana. Asiakirjojen puuttuminen ja salailu 
vahvistavat sen, että tekijätkin tiesivät tai ainakin 
aavistelivat olevansa laittomalla tiellä. Kalannin 
suojeluskunta ilmoitti kesällä Frans Oskari Laiho¬ 
sen olevan tietämättömissä, vaikka hän mitä ilmei¬ 
simmin oli nimenomaan heidän ohjeistamanaan 
Uudessakaupungissa jo toukokuussa ammuttu. 




Uuteenkaupunkiin vangiksi lähetettyjä veh- 
maalaisia ja lokalahtelaisia on kuulusteltu onnilla 
paikkakunnillaan ainakin jo 24.4. lähtien siten, että 
näistä on asialliset pöytäkirjamerkinnät.Teloitet¬ 
tujen, lokalahtelaisen Suomisen ja vehmaalaisen 
Järvisen, osalta näitä ei ole löytynyt. Uusikaupun- 
kilaisista ensimmäiset kuulustelupöytäkirjat ovat 
vasta toukokuun puolivälistä alkaen, lähes neljä 
viikkoa aiemmalta ajalta ei ole minkäänlaisia do¬ 
kumentteja löytynyt. Esimerkiksi edellä mainittu 
Lindroth, joka oli pidätetty 19. huhtikuuta, olisi ar- 
kistopapereiden mukaan kuulusteltu vasta 29.5. 
Samalla tavoin salaisesti ja asiakirjoja sittemmin 
hävittäen toimittiin laajalti ympäri maatamme, 
ainoastaan joillain paikkakunnilla on teloituksista 
pöytäkirjoja arkistoitu.Täällä toiminutta kenttäoi- 
keutta ohjasi valkoiselle armeijakunnalle ja suo¬ 
jeluskunnalle annettu Mannerheimin päiväkäsky 
25. maaliskuuta: "Henkilöt, jotka rintaman takana 
tavataan hävittämästä teitä, siltoja, kulkuneuvo¬ 
ja, sähkö- ja telefoonijohtoja ammutaan paikalla. 
Samoin henkilöt, jotka tekevät aseellista vasta¬ 
rintaa. Jokainen, joka 8 päivää sen jälkeen kun 
tämä kuulutus on luettu maan kirkoissa, ilman 
asianmukaista lupaa pitää hallussaan asetta tai 
tavataan aseistettuna rintaman takana, ammu¬ 
taan paikalla. Henkilöt, joiden vapaa oleskelu on 
vaarallista sotaliikkeillemme, vangitaan. ... Erit¬ 
täin tarkasti on pidettävä silmällä sellaisia henki¬ 
löitä, joita epäillään vakoilusta, samoin kuin niitä, 
joilla agitaattoreina tai johtajina ensi kädessä on 
syy nykyiseen kapinaan laillista hallitusta vas¬ 
taan. Samoin kuin niitä, jotka ovat olleet muka¬ 
na murha-, ryöstö-, ja murhapolttosuunnitelmia 
tehtäessä. ... Muistettava on kuitenkin, että hen¬ 
kilökohtainen viha tai hetkellinen kiivastus ei saa 
aiheuttaa vääryyttä." 


Paikallista oikeutta ohjasi myösVarsinais-Suo- 
men suojeluskuntapiirin päällikön majuri Krookin 
antama virallinen ohje alueen suojeluskunnille: 
"Suojeluskuntia kehotetaan mitä huolellisimmin 
puhdistamaan metsät ja muut autiot seudut siellä 
vielä mahdollisesti piileksivistä punakaartilaisis¬ 
ta, joita on kohdeltava mitä ankarimmin sekä ta¬ 
valla sellaisella kuin kenraali Mannerheim maam¬ 
me kirkoissa viime kuluneen helmikuun 25 p:nä 
luettu julistus tarkemmin sisältää." 

Julistuksen sanoma "mitä ankarimmin" tar¬ 
koitti keväällä 1918 jopa teloitusta. Valkokaartin 
johto oli punaisten tavoin kyvytön vaikuttamaan 
joukkojensa aiheuttamiin ylilyönteihin, teloituk¬ 
siin. Kolmen kevätkuukauden aikana patoutunut 
ruman sodan synnyttämä pahin katkeruus pur¬ 
kautui näihin pikatuomioihin. Vähäisistä tiedon¬ 
murusista ja kaupunkilaisten muistoista voidaan 
profiloida jonkinlainen kuva yöllisistä tapahtu¬ 
mista. 

Periaatteessa jo toukokuun alkupäivinä oli 
lehdissä luettavissa valkoisen armeijan ohjeistus, 
jossa nimenomaan kiellettiin teloitukset. Suoje¬ 
luskunnille tämän määräyksen on täytynyt tulla 
jo huhtikuun puolella, ennen kaupungissa aloitet¬ 
tuja ampumisia. 


Teloitukset alkavat 

30.4.-1.5. välisenä aikana tai kahtena peräkkäi¬ 
senä yönä suoritettiin ensimmäiset teloitukset. 
Vankeja oli edeltäneen puolentoista viikon aikana 
kertynyt noin 25, joukossa oli punaisen hallinnon 
virkamiehiä, punakaartia keittiö- tai sairaanhoi- 
totehtävissä avustaneita ja oli myös aseellisina 
kaartiin osallistuneita, jotka eivät syystä tai toi- 

sesta lähteneet pakomatkalle. Ilmiantojärjestel- 
mä toimi epäilemättä erinomaisesti, kaikki tunsi¬ 
vat naapurinsa ja heidän tekemisensä menneen 
kevättalven aikana. Ilmiannoilla vahvistettiin 
kuulumista voittajiin, valkoisiin. Seula toimi te¬ 
hokkaasti ja Viisasten kariltakin haettiin 26.4. ka¬ 
lastaja Mikko Lehtonen poikansa kanssa. 

Ensimmäiseen teloitusaaltoon valikoitui nel¬ 
jä henkilöä. Aivan umpimähkäistä kosto ei ollut, 
pääosalle ammutuille löytyi perusteita enemmän 
kuin muille vangeille, ei kuitenkaan kaikille. Osa 
vangituista oli jo ehditty vapauttaa. 

42-vuotias Vera Stark (Stark/Kalenius os. Su- 
lenVera, Uudenkaupungin punakaartin esikunnan 
jäsenen Heikki Kaleniuksen vihkimätön puoliso) 
ei kuulunut punakaartiin, ei punaisen kunnallis¬ 
hallinnon elimiin, eikä mitä ilmeisimmin kanta¬ 
nut asetta. Hän ei lähtenyt puolisonsa mukana 
punakaartin pakomatkalle. Vera Stark vaikuttaisi 
olevan kaikista ammutuista selkeimmin pelkän 
puhtaan aatteen uhri. Hän oli jo 1890-luvulla ol¬ 
lut naimisissa, mutta saanut miehestään laillisen 
eron raastuvassa 1897.Teko on aikakauteen näh¬ 
den melko poikkeuksellinen, kuvannee hänen 
tiukkaa luonnettaan. Seuraava arkistojälki Verasta 
on vuodelta 1910, jolloin hän solmi "omantunnon 
avioliiton" kivityömies Heikki Kaleniuksen kans¬ 
sa. Liitto oli tyypillinen erityisen vakaumukselli¬ 
sille sosialismin kannattajille sillä vuosikymme¬ 
nellä. Paljon näitä omantunnon liittoja ei tehty, 
kirkollinen vihkiminen oli työväestölle edelleen 
valtanormi. Vera Stark/Kalenius kuului työväen 
yhdistykseen ja punaisten tuomioissa kautta lin¬ 
jan oli poliittista väriä.Tuskinpa Vera Stark on kuu¬ 
lusteluissa antanut periksi piiruakaan, vallanku¬ 
mouksen asialla loppuun saakka. Aina Aaltonen 
kertoo muistelmissaan Veran huutaneen kadulla 


tuomion täytäntöön panoon vietäessä kovaan ää¬ 
neen: "Meitä viedään tapettavaksi." 


Kohtuuttomia tuomioita 

Anian Kumio (ent. Cumenius) oli 37-vuotias kir- 
vesmies-työnjohtaja Ylinenkatu 42:sta. Hän ei 
kuulunut punakaartiin, mutta oli punaisten ra¬ 
hatoimikamarin rahastonhoitaja. Uudenkaupun¬ 
gin laillisen rahatoimikamarin kassasta punaiset 
ryöstivät reilut 12 000 markkaa, mutta Kumio oli 
tässä mukana ainoastaan muiden joukossa. Pu¬ 
naisen rahatoimen johdossa oli puheenjohtajana 
Kaarlo Unho, joka oli rahojen tyhjennyksessä mu¬ 
kana ja samaan aikaan vangittuna kuin Kumio. 
Yleensä suojeluskunta haki ensisijaisesti kapinan 
johtajia ja vastuuhenkilöitä, joten Kumion tuomio 
tuntuu oudolta siinä valossa, että puheenjohtaja 
Unho sai pitää henkensä.Taustalla täytyy olla jo¬ 
tain muuta, vanhoja kaunoja ehkä, luonteenpiir¬ 
teitä kenties. Kumiolta löytyi kyllä rahavaroja 16 
500 markkaa, jotka kansanvaltuuskunta oli tänne 
toimittanut, mutta raha-asiain hoitajana tämä tun¬ 
tuu aika luonnolliselta. Suojeluskunnan lausunto 
Unhosta on hämmästyttävä, Kumion kohtaloon 
nähden: ".on tunnettu kunnolliseksi mieheksi... 
ehdotetaan ehdollista vapautta." Nöyryys oli pa¬ 
ras henkivakuutus sodan jälkeisinä viikkoina. Ku¬ 
mion syntilista vaikuttaa kevyeltä ja hänen on täy¬ 
tynyt kokea joutuneensa oikeusmurhan kohteeksi 
ja vielä laittomasti teloitetuksi. Kumion teloitus ei 
mennyt käsikirjoituksen mukaan. Hänet löydettiin 
ampumahaudastaan köytettynä ympäri eli Kumio 
on vastustellut teloitustoimia. Saarnin muistel¬ 
mien mukaan: "Kumion tiedettiin olevan kovin 
vahva ja kai se oli syynä köyttämiseen." Ampu- 





minenkin vaikuttaisi sujuneen poikkeuksellisesti, 
ei siistinä hyvin tähdättynä teloituslaukauksena. 
Myöhemmin löydettäessä Kumiolla ei ollut päätä. 
Voimakas rimpuilu on ilmeisesti pakottanut pää¬ 
hän kohdistuneisiin lähilaukauksiin, joka voisi se¬ 
littää torsouden.Teloitettujen hautaamisesta ker¬ 
too Saarni: "Sitten tuli tieto, että jokainen menisi 
hautaamaan omaisensa. Kaikki muut menivät 
paitsi ei rouva Kumio. Oli sanonut, että ei häneltä 
päätöntä miestä vietykään ja kaupungin puolesta 
haurattiin Kumio." 

Samaan teloitettavien ryppääseen kuului Uu¬ 
dessakaupungissa kaksi vieraskuntalaista.Toinen 
oli Iisakki Järvinen, 62-vuotias puutyömies Veh¬ 
maalta, jonka ilmiantoi urkuri SakariTurpeinen, 
Vehmaan suojeluskunnan esikunnan puheenjoh¬ 
taja. Järvinen on ollut ensimmäisiä vangittuja, 
teljettynä jo 20.4. lähtien. Hän oli poikkeuksellisen 
vanha kaartiin kuuluvaksi, Uudenkaupungin pu¬ 
naisissa ei ollut yhtään samaa ikäluokkaa olevaa. 
Lyhyesti läpikäytynä Vehmaan kaartilaisten kuu¬ 
lustelupöytäkirjoja, Järvisestä ei löydy mainintaa. 
Hän ei osallistunut Niilo Laurilan murhaan, eikä 
ollut päälliköitä. Ainakin yksi kuulusteltu mainit¬ 
see Isak Järvisen Piiloisista kiihottajaksi, se taisi 
riittää. Ilmiantaja kanttori Turpeinen oli itse seu- 
raavana vuonna syytteissä lahjuksista, joita vas¬ 
taan hän kirjoitteli vankileireillä oleville punakaar¬ 
tilaisille vapauttavia lausuntoja. Järvinen menetti 
henkensä,Turpeinen selvisi erotuksella suojelus¬ 
kunnasta. 

Toinen teloitetuista vieraspaikkakuntalaisista 
oli Juho Suominen, 31-vuotias työmies Lokalah¬ 
delta. Hänoli Lokalahden 10.3. muodostetun puna- 
kaartiyksikön perustaja.Yksiköstä tuli Uudenkau¬ 
pungin PK:n 3. komppania. Suominen oli aluksi 
komppanian päällikkönä, ennen kuin Sandelius 


syrjäytti hänet. Hän oli myös Lokalahden vallan¬ 
kumouskomitean jäsen. Juho Suominen ei läh¬ 
tenyt pakomatkalle. Pysyessään paikkakunnalla, 
hän jäi sopivimmaksi kohteeksi vastaamaan kol¬ 
lektiivisesti punaisten tekemisistä Lokalahdella. 


Kalantilaiset tuomiolla 

Juha Kivistö oli 56-vuotias palstatilallinen Kalan¬ 
nista. Hän oli vangittuna kolme päivää. Kalannin 
suojeluskunta piti Kivistöä tiedonvälittäjänä, urk¬ 
kijana. Muita raskauttavia syitä ei ole löytynyt. 
Väkivallan tekoihin tai kiihotukseen Kivistöä ei 
muiden kuulusteluissa liitetty. Kivistön toimin¬ 
ta punaisten hyväksi ja siitä saama rangaistus 
ovat selvässä ristiriidassa. Hänet ammuttiin 5. 
toukokuuta. Pari päivää teloituksen jälkeen lä¬ 
hetti Uudenkirkon suojeluskunnan päällikkö ja 
pankinjohtaja Leino vaimolle sanan, että hän saa 
mennä katsomaan miestään. Vaimo meni ja löysi 
miehensä ruumiina Kalannin ruumishuoneesta. 
Kuolinilmoitustekstissä (US 18.5.1918) sanotaan: 
"Pahantekijäin sekaan olet sinä luettu." Kirkko¬ 
herran kirjaama Kivistön kuolinsyy on, että tämä 
ammuttiin kuoliaaksi sotaoikeuden päätöksellä. 

Toinen kalantilainen teloitettu oli 31-vuotias 
räätäli Frans Oskar Laihonen, jota pidettiin van¬ 
gittuna kaksi viikkoa. Laihosen papinkirjat eivät 
olleet puhtaat, räätälinoppilaana hän oli syksyllä 
1906 porukassa syyllistynyt varkauksiin kotipaik¬ 
kakunnallaan ja sitten jo valmiina räätälinä mar¬ 
raskuussa 1914 ampunut revolverilla mäkitupa¬ 
laisen Roslöfin asunnon ikkunasta sisään kaksi 
laukausta ja sai näistä molemmista 3 kuukauden 
tuomion.Teloitustuomiolle raskain syyte Laihosta 
kohtaan oli hänen toimimisensa venäläisten tulk- 

kina. Vanhat tekemiset lienee olleet lisäpainolas- 
tina, missään johtotehtävissä Laihosen ei maini¬ 
ta olleen, myöskään kukaan ei häntä kiihottajaksi 
mainitse, eikä ole liittynyt suoranaisesti murhiin. 

Frans Lindström kertoo haastattelussaan kup¬ 
pari Oskarista, joka olisi mennyt kantelemaan pu¬ 
naisille nimismies Silfverbergistä ja syynä vanha 
akkunasta ampumisjuttu Kalannissa. Haastateltu 
ei Oskarin sukunimeä muistanut, mutta kysees¬ 
sä vaikuttaisi olevan Oskari Laihonen. Irene Fa¬ 
gerström muisteli setänsä, Oskari Laihon(sen) 
kohtaloa: "Oskari oli ollut venäläisten tulkkina. 
Heille oli kotiin tullut kaksi eri miesjoukkoa val¬ 
koisia. Isoäiti kertoi, että heillä oli silloin ollut 
seitsemän miestä ja yksi nainen talossaan. Val¬ 
koiset pitivät äänestyksen siitä, tapetaanko nämä 
vai säästetäänkö henki. Äänestystulos oli, että ta¬ 
petaan. Heidät vietiin Ruonanperän tien varteen 
Uudenkaupungin ja Kalannin välimaille. Ruumiit 
löysi eräs maamies. Hän oli alkanut luoda sontaa 
rattailleen ja silloin maasta oli tullut esille miehen 
jalka." Oskari Laihonen ammuttiin 10.5. 


Viimeinen teloitusaalto 

Viimeinen ja suurin teloitusaalto viikonloppuna 
11.-13.5. vaati kuusi uhria. Puuseppä Niilo Vuori¬ 
nen (27) oli perheellinen yhden lapsen isä Rau¬ 
hankatu 22:sta. Hän oli jo pitempään ollut puu- 
työntekijöiden ammattiosaston jäsen, ilmeisen 
aktiivi. Moni kuulusteltu kaartilainen mainitsee 
hänet kysyttäessä kiihottajaksi ja erään kuulus¬ 
tellun mukaan hän olisi ollut marraskuussa jär¬ 
jestyskaartin perustaja. Vuorisen kohtaloksi koitui 
suojeluskunnan silloinen henki, ainakin myöhem¬ 
min myös kirjallinen ohjeistus: " Suomen jokai¬ 

nen kunta, mikäli mahdollista, puhdistetaan ja 
vapautetaan sellaisista henkilöistä, jotka voivat 
tulevaisuudessa olla vaarallisia kunnan turvalli¬ 
suudelle ja rauhalliselle kehitykselle." Niilo Vuo¬ 
rinen kuului epäilemättä tähän ryhmään, aktiivi 
toiminnan mies. Aivan kivuttomasti Vuorisen 
teloitus ei onnistunut. Väinön Saarnin muistel¬ 
miin on kirjattuna: "Kun he lähtivät siitä poliisi¬ 
laitokselta oli viejiä vaan kaksi ja vietäviä myös 
kaksi. Kun tultiin siihen palokunnan talon portil¬ 
le, niin lähti toinen vartija hakemaan niitä sieltä 
palokunnan talolta, niin silloin Vuorinen (Saarnin 
kirjoituksissa Vuorio) karkasi siltä vahdilta, juok¬ 
si rantaan (Sepänkatua alas) ja hyppäsi Lehtolan 
sillalta (laiturilta) mereen ja rupesi uimaan. Saa¬ 
tuaan osuman uidessa, ui takaisin ja niin sitten 
lähdettiin ampumapaikalle." Mauno Hurmeen ku¬ 
vaus samasta tapahtumasta antaa vaikutelman, 
että hänet ammuttiin lopullisesti jo veteen Kau- 
punginlahdessa. 

Kirkkokadulla asunut kirvesmies Juho Salmi¬ 
nen (52) oli perheellinen. Hänen kolmesta pojas¬ 
taan nuorin, Kosti, liittyi Uudenkaupungin kaartiin. 
SDP:n terroriluettelossa elokuulta 1919 Salmises¬ 
ta mainitaan, ettei hän kuulunut punakaartiin. 
Joku myöhemmin kuulusteltu mainitsee hänet 
1. komppanian ensimmäisenä päällikkönä, mutta 
tieto jää epävarmaksi. Mahdollisesti Salminen on 
ollut näkyvä toimija paikallisen kaartin muodosta¬ 
misessa, ainakin punaisten kunnallisissa elimissä 
hän on ollut aktiivisesti mukana; vallankumous- 
oikeuden ja järjestystoimikunnan jäsenenä sekä 
miliisinä. Pahaa Salminen on tehnyt melko vähän, 
missään kuulustelukertomuksissa häntä ei liitetä 
murhiin, ei takavarikointeihin, eikä esikuntaan. 

24-vuotias Martta Lehtinen oli naimaton se¬ 
katyöläinen,Turun suunnalta 1910-luvun alussa 





muuttanut ajurin tytär. Hän ei kuulunut puna¬ 
kaartiin, ainakaan aseellisena.Teloituksen motiivi 
on täysin epäselvä. Samaan aikaan oli säilössä 
muitakin kaartia avustaneita naisia, oli "ryssän- 
heilaa" ja pidätettäessä röyhkeästi käyttäytynyt¬ 
tä. Niemisen Helmi (ks. myöhemmin) vapautet¬ 
tiin kaikesta edesvastuusta, mutta mitä oli tehnyt 
Martta Lehtinen?Tuskinpa punaisten tansseissa 
käyminen työväentalolla oli syy näin raskaaseen 
tuomioon. Hänen nuorempi veljensä Lauri kuu¬ 
lui kaartiin ja oli siinä suhteellisen merkittävässä 
roolissa. 18-vuotias Lauri oli 2. komppanian plu- 
toonan päällikkö ja komensi joukkoja Kivimaan 
taistelussa. Martta Lehtinen vaikuttaa sijaiskärsi¬ 
jältä, valkoisten kostomieliala vaati uhreja. 

Maria Pietilä, oli 23-vuotias naimaton ul- 
kotyöläinen. Oli lyhyen aikaa sairaanhoitajana, 
kertoo SDP:n terroritilasto. Yleensä toimiminen 
huollossa ja punaisessa ristissä oli pikemminkin 
rangaistusta lieventävä tekijä. Näistä ehdolliset 
vankeusrangaistukset olivat yleensä luokkaa 2-4 
vuotta. Eliina Elovaara oli Lypertössä sairaanhoi¬ 
tajatarena ja häneltä löydettiin kotoa paljon va¬ 
rastettua tavaraa, silti tuomio oli ehdollinen 2+5. 
Lehtisen ohella Maria Pietilän teloitusmotiivi on 
jäänyt epäselväksi. 

Väinö Vanharanta (26) oli räätäli ja Sosialis- 
ti-lehden Uudenkaupungin haaraosaston toimit¬ 
taja. Vanharanta oli naimisissa, liitosta ei ollut 
lapsia. Perheen asunto ja lehden toimitus olivat 
samassa osoitteessa räätäli Vallin talossa Ylinen- 
katu 5. Hän oli asunut kaupungissa vajaa kaksi 
vuotta ja oli aktiivijäsen työväen yhdistyksessä, 
myös kunnallinen toimija. Vanharanta lähti puna¬ 
kaartin mukana pakomatkalle ja vangitsemisen 
jälkeen hänet siirrettiin Hämeenlinnaan. Tottu¬ 
neena esitelmöitsijänä, manipuloijana ja muus¬ 


ta kaartijoukosta arvatenkin räätälinä paremmin 
pukeutuneena erottunutVanharanta on poikkeuk¬ 
sellisesti saanut puhuttua itsensä vapaaksi noin 
8-9.5. Jopa Uudessakaupungissa oltiin yllätty¬ 
neitä, kun Vanharanta saapui lauantai-iltana 11.5. 
Kuusisto-laivalla. Hänellä oli omasta mielestään 
selvät paperit, mutta nyt vastapuoleen puheet 
eivät enää tehonneet. Vanharanta mainitaan 
useimmin kiihottajana kaartilaisten kuulusteluis¬ 
sa ja tämä riitti kenttäoikeuden tuomioon. "... oli 
heidän kotinsa kaikenlaisen kiihotuksen keskus... 
aina viime hetkiin saakka harjoitettiin mitä kata- 
linta kiihotusta, jonka useat kaupunkilaiset hei¬ 
dän telefoonikeskusteluistaan voivat todistaa." 
Lisätaakkana Vanharannalla oli vallankumousoi- 
keuden sihteerin toimi. Vanharanta ei kuulunut 
aseellisena kaartiin, ei ollut varsinaisesti esikun¬ 
nan jäsen, mutta jonkinlaisena takapiruna hän 
on esikunnassa työskennellyt. Myös edeltäneen 
syksyn tekemiset painoivat, Vanharanta oli mar¬ 
raskuun suurlakon lakkokomitean puheenjohtaja 
ja antoi määräykset kauppaliikkeiden sulkemises¬ 
ta. Vuorokauden sisällä kenttäoikeuden tuomio 
oli valmis. Seuraavan yön tapahtumista on Väinö 
Saarni kirjannut muistiin vanhemman sisarensa 
Mandin kertomaa. Mandi (Amanda) oli samaan 
aikaan vangittuna: "Niitä vankeja vietiin aina yön 
aikaan tapettavaksi. Oli viejinä eräs tuomari, joka 
ne määräs mitä aina otetaan ja sitten ampujana 
oli Josta Gröönlund ja eräs poliisi. Kerran kun 
tulivat ottamaan vietäviä putkasta, kaksi miestä 
Vanharanta ja Vuorio(Vuorinen). Kun heitä otettiin 
siitä alakerran putkasta niin oli kuunvalo. Naiset 
nukkuivat yläkerrassa lattialla siskopetissä. Mi¬ 
nun siskoni Manti Saarni kuuli kun huudettiin 
Lyyria. Siskoni oli hereillä ja koski Lyyriaa (Lyy¬ 
dia Vanharanta) sanoen, että Väinö huutaa. Kun 




hän meni ikkunaan, joka oli auki, kun oli kovin 
lämmintä, niin Vanharanta huusi rouvalleen, että 
hän lähtee viimeiselle matkalle. Silloin tuli Jos¬ 
ta ja veti Vanharannan pois sanoen, että ei tässä 
mitään veljeillä ja niin siitä sitten lähdettiin otta¬ 
maan palokunnan talolta lisää." 

33-vuotias työmies Alfred Saari, lempini- 
meltäänTaju, oli tunnettuna persoonallisuutena 
kaupungissa monille punakaartin pahuuden ruu¬ 
miillistuma. Enemmänkin Taju varmaan reuhasi 
äänekkäästi ja näyttävästi, murhiin häntä ei var¬ 
muudella voi yhdistää.Tajua ei tarvinnut päivä- 
tolkulla kuulustella, molemmat osapuolet olivat 
kenttäoikeudessa alusta saakka taatusti selvillä 
lopputulemasta. Pahaa oli tehty. Alfred Saari oli 
tuskin ehtinyt toipua kävelystään Raumalta Uu¬ 
teenkaupunkiin sunnuntaina 12.5., kun hänet seu- 
raavana yönä ammuttiin. Gösta "Jösö" Grönlund 
on muistitietojen mukaan mainittu yhdeksi teloi¬ 
tettavien ampujaksi. Hän oli Alfred Saaren vanha 
naapuri Alinenkatu kahdeksasta. Olisiko hän sit¬ 
tenkään pystynyt katsomaan silmästä silmään ja 
ampumaan ikätoverinsa Saaren? 

Vehmaalainen Aukusti Salminen ammut¬ 
tiin 30.5. vankien siirtomatkalla Turkuun, kertoo 
SDP:n terroritilastoon pohjautuen sotasurma- 
luettelo. Romppainen toistaa kirjassaan saman 
tarinan. Lahikainen otti kantaa varovaisemmin - 
erään kertomuksen mukaan yksi vanki ammuttiin 
kuljetuksen aikana. "Pukservetsitä proomuja ne 
punase oliva hiukan niinku toisel äärel olevannas 
ja sitt joku ruottalaine oi käsken, ett menkkä toisel 
äärel, mut ei ne miähe totellu ja sit se ruattalaine 
ampus yhre miähe ja kyll ne sitt menivä ja se ruat¬ 
talaine käsk heittä se miähe merehe'.' Aukusti Sal¬ 
misesta ei löydy mainintoja Uudenkaupungin tai 
Vehmaan kaartista, eikä Salmista ole kirjattu kuol¬ 


leeksi kirkon kirjoihin. Vehmaan pieneen komp¬ 
paniaan kuului Aukusti Saarinen, joka oli Ugissa 
vangittuna 16.- 30.5. Saarista ei ole kuitenkaan 
ammuttu. Väinö Saarni kertoo muistelmissaan 
melko yksityiskohtaisesti tästä vankikuljetuksesta 
30.5.Turkuun, mutta ei mainitse ketään ammutun 
proomussa. Aukusti Salmisen kohtaloon jää siis 
epävarmuustekijöitä, myös hänen varma identifi¬ 
kaationsa ei selvinnyt. 

Uudestakaupungista oli muodostunut Vak¬ 
ka-Suomen murhakeskus. Lähikunnat Kalanti, 
Lokalahti ja Vehmaa olivat ulkoistaneet tämän 
pimeän, likaisen puhdistustyön Uudenkaupun¬ 
gin suojeluskunnalle ja järjestystoimelle. Pieni 
Pyhämaan kunta oli päättänyt hoitaa oman pe¬ 
sän omin voimin. Helmikuisen pyhämaalaisiin 
kohdistuneen punaisen terrorin kahden vainajan 
sovintouhriksi riitti Alje Arpanen. Arpanen oli va¬ 
littu punaisten kunnallisneuvosten esimieheksi 
17-vuotiaana ja hän oli maassamme nuorin täs¬ 
sä kunnan valtuustoa/hallitusta vastaavassa eli¬ 
messä. Alje Arpanen ammuttiin Pyhämaan Kur- 
silan kylässä 16.5. ja salahauta paljastui vasta 
kaksi vuotta myöhemmin, jolloin omaiset saivat 
hänet hoidettua kirkkomaahan. Arpasen vaiheet 
on kattavasti kuvattu Pekka Salmisen Pyhämaan 
1918-tapahtumia käsittelevässä kirjassa. 


Oman käden oikeus 

Teloitetut olivat sijaiskärsijöitä, heihin purkautui 
valkoisten kostonpuuska. Tuomiot eivät olleet 
missään suhteessa myöhempään valtiorikos- 
oikeuden tulkitsemaan rangaistusasteikkoon. 
Vaikka syyt valtaosan teloitettujen näin kovaan 
tuomioon ovat epäselviä, niin näin on ainakin 




sun 



Ilmeisesti Sorvakon sillalta ammuttiin uimalla pakoon pyrkinyt Niilo Vuorinen. Epäselväksi on jäänyt, tapahtuiko myös sillan 
tuntumassa Sorvakossa vankien murhaamisia. Kuva: Matti Jussilan arkisto. 

nuorten naisten, Martta Lehtisen ja Maria Pietilän 
osalta. Samaan aikaan oli vangittuina muitakin 
naisia, joista osa oli tehnyt kaartille palveluksia 
punaisessa ristissä ja ruokahuollossa. Muutamaa 
naista syytettiin heilastelusta ryssien kanssa, mai¬ 
nittiin huonomaineisiksi ja suunsoittajiksi. Näistä 
vain Martta ja Maria valikoituivat kiväärin piip¬ 
pujen eteen. Poliittisesta puhdistuksesta ei ollut 
kyse, yhdistysaktiiveja he eivät olleet. Helmikuun 
virkamiesmurhiin liitettiin vihapuheillaan joitakin 
naisia, mutta he säilyttivät henkensä. Useamman 
naisen kotoa löydettiin takavarikoitua varastet¬ 
tua tavaraa, mutta se ei ole johtanut isompaan 
rangaistusmenettelyyn. Mitään yksittäistä sel¬ 
keää syytä näiden nuorten naisten teloittamiseen 
emme ole löytäneet.Todennäköisesti he arpoutui- 
vat siihen kostohengen kyllästämän mielikuohun 
pyörteeseen, joka vallitsi sodan jälkeen kaikkialla 
punaisten hallinnassa olleilla paikkakunnilla.Ta¬ 
pahtumat teloitusten osalta ovat eri paikkakunnil¬ 
la yllättävän identtisiä, jolla perusteella on epäilty 
jonkinlaista suullista ohjeistusta asiasta. 

Heti sodan päätyttyä lehdet toivat voimak¬ 
kaasti esille punaisen terrorin väkivaltaisuuksia 
runsaasti liioitellen. Valkoisella puolella näyttää 
syntyneen vaikutelma, että tavanomainen oikeus¬ 
käytäntö ei pysty punaisten tekemisiä riittävästi 
rankaisemaan. Tilalle astui vanha Hammurabin 
laki: "Silmä silmästä, hammas hampaasta." Pu¬ 
naisen terrorin uhrien veri vaati verta. Määräykset 
kyllä tiedettiin, oikeutta näille teoille ei ollut. Sota 
oli loppunut, kenttäoikeus- tai hätävarjeluperus- 
telu teloittamisille eivät voineet tulla kysymyk¬ 
seen. Yksinkertaisesti oikeus otettiin omiin käsiin 
ja paikkakunnalle jääneet joutuivat kollektiivisen 
kostoaallon lähes mielivaltaisiksi uhreiksi. Rin¬ 
tamalle lähtö ja vangiksi joutuminen pelastivat 


varmasti useammankin Uudenkaupungin puna¬ 
kaartilaisen hengen. Esimerkiksi Oskari Fager ja 
Frans Sandelius olisivat päätyneet melkoisella 
varmuudella teloitusjoukon eteen, jos he olisi¬ 
vat olleet kotipaikkakunnallaan huhti-toukokuun 
vaihteessa. 

Saarni antaa muistelmissaan ymmärtää, 
että edellä kuvatun teloitusryppään jälkeen olisi 
Turusta käsin Uudenkaupungin toimiin puutut¬ 
tu: "Kun sitten tultiin taas hakemaan, oliTurusta 
tullut määräys, että ei saa antaa, jollei oleTurun 
esikunnan lupatodistusta. Kun sitten oli vahdissa 
poliisilaitoksella SalmenTeemperin vanhin poika 
Päiviö, eikä hän antanut ulos, niin jäi sitten mi¬ 
nunkin sisareni. Niin hän jälkeenpäin ajatteli sitä." 

Vankien töistä jatkaa Saarni: "Vangit kävivät 
täällä töissä, naiset olivat siivoamassa Lehtolan 
talossa Itätullissa, kun se oli venäläisten jäljiltä. 
Muistan kerran kun menin viemään ruokaa siskol¬ 
leni, joka oli myös siivoamassa. Meinasin antaa 
ikkunasta, niin Saarva, joka oli upseerina, huusi, 
että jollet lähde pois niin hän ampuu ja ruoka jäi 
antamatta." 


Joukkohaudat löytyvät 

Salassa tehdyt teloitukset saattoivat omaiset ym¬ 
mälle. Saarnin muistelu jatkuu: "Olimme useana 
sunnuntaina hakemassa niitä hautoja. Puuseppä 
Koski, hänen veljensä ja minä. Niilo Vuorio (Vuo¬ 
rinen) oli Kosken yksi veli, joka oli myös tapettu. 
Me kävimme sen hautausmaan tien toisen puo¬ 
len metsänkin monta kertaa, mutta ei vaan löy¬ 
tynyt. Sitten kerran kun kaupungin miehet olivat 
taas ottamassa santaa, niin vanha Uskeliini, joka 
oli myös santaa ajamassa, huomasi kun ketut oli- 







vat repineet yhden kären näkyviin ja siitä sitten 
löydettiin ne kuusi vainajaa. Myöhemmin sitten 
löydettiin ne hautausmaan tyköä, siellä oli viisi. 
Kaupunkilaiset pääsivät rauhaan ja saivat laittaa 
hautaan omaisensa. Punasia oli täällä kuopattu¬ 
na kahdessa paikassa, toisessa kai viisi ja toi¬ 
sessa kuusi, naisia ja miehiä. Kuopista toinen oli 
hautausmaan kohdalla tien toisella puolella ja 
toinen kaupungin santakuopassa, Ruonanperän 
tien oikealla puolella, nykyisen autotehtaan reu¬ 
nassa." Valtaosa toukokuussa teloitetuista löy¬ 
dettiin vasta marraskuussa. Ruonanperän tien 
varren joukkohaudasta kaivettiin ylös Vuorinen, 
Salminen, Laihonen ja Pietilä. Hautaan jätettiin 
yksi ruumis, koska hänellä ei ollut ketään omais¬ 
ta hoitamaan ruumiin kuljetusta hautausmaalle. 
Läsnä olevat tunnistivat hänet ajurintytär Martta 
Lehtiseksi. Käätyjärven seudun kuopasta löytyi¬ 
vät Kumio, Järvinen, Suominen ja Stark, joista 
Vera Stark jäi hautaan. Nämä tiedot ovat polii¬ 
sin marraskuisesta tutkintopöytäkirjasta, jonka 
teksti alkaa: "Keväällä jäljettömiin kadonneet." 
Teloitetut olivat olleet poliisilaitoksen vanki¬ 
lassa, poliisien vartioimina ja sitten kadonneet 
poliisilta jäljettömiin. Turun vankileirillä kyllä 
tiedettiin 18.6. Juho Lindenin kuulustelussa Sal¬ 
misen olevan vainaja, kun Linden mainitsi hänet 
kiihottajaksi. Näin tehokkaasti vaikeni ja vaien¬ 
nettiin koko Uusikaupunki. Ruonanperän tien 
santakuoppahauta löytyi vahingossa. Tuskinpa 
Käätyjärven hauta löytyi samaan aikaan sattu¬ 
malta, paine teloitettujen löytymiseksi on täyty¬ 
nyt tuoda asia ilmi. 

Viisi teloitettua on haudattu 24.11. Uudessa¬ 
kaupungissa ja yksi 20.11. Kalannissa. Vera Stark 
ja Martta Lehtinen on haudattu uudelleen joulu¬ 
kuussa. Uudessakaupungissa 5.5. ammuttu Juho 


Kivistö on haudattu 19.5. eli pikateloituspaikan 
hautaus ei ole ollut salainen. 

Vanharanta on haudattu 14.7. ja alun perin 
hänet on ampumisen jälkeen salaa haudattu 
hautausmaalle. Alfred Saarta ei löytynyt edellä 
mainituista joukkohaudoista ja Mauno Hurmeen 
mukaan Saari on Vanharannan kanssa ammuttu 
hautausmaan kulmalla sijainneen niin kutsutun, 
leikkaushuoneen takana ja siten ilmeisesti kuo¬ 
pattu pikaisesti hautausmaan puolelle. 

Alfred Saarikin haudattiin paremmin joulu¬ 
kuussa. Teloituspaikkoja näyttäisi olleen neljä: 
Ruonanperän (Pyhärannan) tien varrella, Kääty¬ 
järven vierellä, hautausmaan vanhan leikkaus- 
huoneen (pieni lautarakenteinen rakennus ruu¬ 
miinavauksia varten) takana ja Sorvakon yleisen 
käymälän takarinteessä. 


Pimeän työn tekijät 

Jos teloitettujen tunnistamisessa oli vaikeuksia, 
niin teloittajien selvittäminen osoittautui lähes 
mahdottomaksi. Mitään suoraa asiakirjatietoa ei 
ole löytynyt, hajanaisia muistelmia ja yksittäisiä 
nimiä, jotka olisivat todennäköisesti liitettävis¬ 
sä toukokuun valkoiseen terroriin. Näistä pitäisi 
erottaa erikseen määräävä porras eli tuomion lan¬ 
gettaneet henkilöt ja likaisen työn tehnyt suorit- 
tajaporras. Vuonna 1919 kuntakohtaisesti laadittu 
SDP-terroritilasto tuotti maassamme paljon aineis¬ 
toa teloituksiin osallisista. Kaavakemallissa tiedus¬ 
teltiin tarkkaan murhatuista; kenen toimesta, kuka 
murhasi. Uudenkaupungin osalta, kuten monella 
muullakin paikkakunnalla, tekijöitä ei ole mainittu. 

Aiemmin edellä käsitelty aihe tuli julkisuu¬ 
dessa esille Uudenkaupungin Sanomien yleisön- 

osasto-kirjoittelussa helmikuussa 1998. Erkki La- 
hikainen oli silloin lehden pyynnöstä tehnyt 1918 
tapahtumista artikkelin, johon vastasi kaupungin 
kirvesmies ja kunnallisvaikuttaja Mauno Hurme. 
Hurme olisi kaivannut enemmän uutta julkaise¬ 
matonta tietoa toukokuun 1918 hämäristä illoista: 
"Olisin ollut kiinnostunut lukemaan lehden pals¬ 
talta vaikkapa sen, ketkä olivat ne kaksi suojelus¬ 
kuntalaista, jotka olivat vartiossa Sorvakon sillalla 
ja ampuivat yhteislaukauksella erään punakaar¬ 
tilaisen, joka pääsi pakenemaan Kasvintalolta, 
jossa oli valkokaartilaisten vankina ... Ketkä nai¬ 
set ammuttiin kuulustelematta Sorvakon yleisen 
käymälän taakse ... Keitä ammuttiin vanhan leik¬ 
kaussalin taakse ja ketkä olivat ampujina... Min¬ 
kä liikkeen kärryillä siirrettiin erään ulkopaikka¬ 
kuntalaisen punaisen ruumis liikkeen varastoon 
kahdeksi vuorokaudeksi." Mauno Hurme tiesi. 
Paljastamatta jäivät kuitenkin nimet Hurmeel¬ 
ta ja samalla ajoi meidät kirjoittajat ahdinkoon. 
Samassa vastineessaan hän vielä kirjoitti: "Olen 
varma, että kun aikaa kuluu, tulee kuntalaisten 
tietoon, mitä tosiasiassa näinä ikävinä vuosina 
tapahtui." Tähän olemme pyrkineet tuomaan li¬ 
sävalaistusta, mutta en usko, että Mauno Hurme 
tarkkana miehenä ja paikallishistorian muistitie¬ 
don vaalijana olisi ollut kovinkaan tyytyväinen 
saavutukseemme. 

Johtavasta portaasta varmuudella voimme 
mainita varatuomari Toivo Piintilän, joka määrät¬ 
tiin Uudenkaupungin komendantiksi huhtikuun 
viimeisellä viikolla ja oli kaupungissa jo ennen 
murha-aallon alkua. Uskomme Piintilän juristina 
vahvistaneen tehdyt teloituspäätökset. Työmies 
VVarjon allekirjoittamassa terroritilastossa Piinti¬ 
län mainitaan johtaneen tutkintoja ja "sanotaan 
hänen itse olleen mukana tuomion täytäntöönpa¬ 

nossakin." Paikallista asiantuntemusta hänellä ei 
ollut ja siinä on tarvittu avuksi ainakin poliisivir- 
kailijoita ja suojeluskuntalaisia. Osin määräävään 
portaaseen ehti mukaan huhtikuun viimeisinä 
päivinä poliisilaitoksen vt. komissaariksi nimi¬ 
tetty lakitieteen yo. Antti Raanta. Oletettavasti il¬ 
miantajista ei ollut pulaa. Huhti-toukokuun vaih¬ 
teen poliiseista vilahtelee nimiä: Aimo Karlsson, 
Jalmari Airio jaYrjö Koskinen. Samoihin aikoihin 
ainakin poliisin apuna vangitsemisissa olivat 
m akka ra mestari Yrjö Kuusela, kauppias John En¬ 
gdahl ja satulaseppä Alpinin poikapuoli Hjalmar 
Björkroos. Toukokuun loppupuoliskolla kuulus¬ 
telupöytäkirjoihin ilmaantuu seuraavia poliisien 
nimiä: Kaarlo Salonen, Paavo Koskinen, Tuure 
Airola. Poliiseista monet, elleivät kaikki, kuului¬ 
vat myös paikalliseen suojeluskuntaan. Saarnin 
muistelmissa vilahti toukokuun alun tapahtumien 
yhteydessä upseeri Erkki Saarva. 

Murhatuista ei ole säilynyt minkäänlaisia 
pöytäkirjoja, ei myöskään samanaikaisesti van¬ 
keina olleista huhtikuun ja toukokuun kahden 
ensimmäisen viikon aikana. Viimeinen teloitus 
tapahtui 12. toukokuuta, ja ensimmäinen laillinen 
tutkintopöytäkirja on päivätty 15.5.Tästä noin ke¬ 
säkuun puoliväliin asti kuulustelut on toimittanut 
suojeluskunnan esikunta ja jokaiseen istuntoon 
on määrätty tutkintotuomari, joina olivat A. Grön¬ 
roos, Johannes Sjöroos, Georg Jaeckel ja Antti 
Raanta. Muita jäseniä olivat poliisin ja suojelus¬ 
kunnan esikunnan edustajat. Kesäkuun puolivälin 
jälkeen lausunnot antoi suojeluskunnan esikunta 
ilman tutkintotuomaria. Jäseniä istunnoissa oli 
2-4. 

Mahdollisista suorittajista on vielä vähem¬ 
män luotettavaa tietoa. Kaikki tiedonmuruset 
ovat kuultuja tarinoita ja mahdollisesti välittyneet 





useampaan kertaan heikentäen niiden totuusar¬ 
voa. Sekä Väinö Saarnin muistelmissa että Mauno 
Hurmeen puheissa nousee esiin Gösta Grönlund, 
kapinakeväänä 36-vuotias perheellinen teurasta¬ 
ja-kaupustelija ja viimeksi torikauppias. Grönlun¬ 
diin on liitettävissä haastatattelupätkä 1918-muis- 
toista: "... yks, ko ammus tääl kaks flikkaki niin tul 
miälisairaaks, se oi siin uures rakennukses, tääl 
pääs se kopp oi, niin kauan ku hän eli sitte ja se 
seisos siin akknas ja pit kahrepuole pihtpiälist kii 
ja huus ain: Se tumma tyttö, joka minulta armoa 
rukoili, enkä minä häntä armahtanut ja se huus 
stä koko päevä." Grönlundista on jäänyt myös 
toinen lausahdus: "Se oli viisikymppiä ja pää." 
Jälkimmäinen viittaa teloitustaksaan, jollainen oli 
Raumalla vastaavissa hommissa käytössä. 

Mauno Hurme on maininnut myös poliisit 
Yrjö Koskisen ja Aimo Alarannan. Koskinen sopii 
ajallisesti hyvin kuvaan. Alarannasta ei tältä ajalta 
löydy mitään dokumenttivahvistusta, vaan vasta 
1920-luvulta. Yrjö Koskinen vilahtaa Frans Lind¬ 
strömin haastattelussa, Niilo Vuorisen ampujana 
Kaupunginlahteen - "oiis ampon sen sit merehe." 
Monissa yhteyksissä mainitaan Uudenkaupungin 
valkoisen terrorin tekijöiksi ruotsalaisia.Tällä vii¬ 
tataan niin sanottuun Saariston vapaajoukkoon, 
jolla ei varsinaisesti ollut sotakokemusta, mutta 
määrättiin suorittamaan Länsi-Suomessa likaista 
jälkipuhdistusta. Uuteenkaupunkiin joukkueelli¬ 
nen miehiä saapui 19.4. aamuyöstä, mutta yhden 
lähdetiedon mukaan he olisivat lähteneet pois 
jo seuraavana päivänä.Tilalle oli saman lähteen 
mukaan tullut ahvenanmaalaisia meriteitse ja sa¬ 
malla olisi uudistettu paikallinen suojeluskunta. 
Kyseessä saattaa olla sekaannus, ahvenanmaa¬ 
laisia liittyi nimenomaan Saariston vapaajou- 
kon 3. komppaniaan, ja tämän "Getan komppa¬ 


nian" joukkoja on saattanut tulla kaupunkiin eri 
tahtia. Mikäli ruotsalaiset/ruotsinkieliset olisivat 
täällä pääosin vastanneet teloituksista, niin us¬ 
koisimme, että Saarni ja Hurme olisivat tämän 
muisteluissaan maininneet, mutta eivät tehneet. 
Myöskään SDP:n terroritilasto ei anna tähän lisä¬ 
valaistusta. Viimeinen valkoisen terrorin tapaus, 
vangin ampuminen kuljetusproomussa 30.5. on 
liitetty "ruottalaiseen" eli todennäköisesti ruot¬ 
sinkieliseen, mutta ei vierasmaalaiseen. Ahve¬ 
nanmaalaisten joukkojen on sanottu pitäneen 
vahtia kaupungissa noin kuuden viikon ajan eli 
suurin piirtein ensimmäiseen Turkuun lähtenee¬ 
seen vankikuljetukseen saakka. 

Tämän luvun otsikko oli tilinteon aika. Pika- 
tuomion kohteiksi joutuivat sodassa hävinneet, 
punaiset. Edellä kuvattuun laittomaan valkoiseen 
terroriin osallistuneet eivät joutuneet tilille teke¬ 
misistään. Kaikkiaan maassamme on arvioitu ol¬ 
leen noin 8000-10000 valkoisen terrorin uhria ja 
suurin piirtein sama määrä teloituksien määrääjiä 
ja suorittajia. Se, että katkeran sodan jälkihuurus- 
sa olisi aloitettu laittomasti surmattujen punais¬ 
ten oikeudellinen selvitys - suojeluskunnan ja 
valkoisen armeijan johdon toimien oikeutuksen 
arviointi, tuntui olevan vuonna 1918 sula histo¬ 
riallinen mahdottomuus. Sen verran tapauksista 
nousi kohua, että asia piti muodollisesti hoitaa. 
Ratkaisuksi tuli nahkapäätös, Svinhufvudin ar- 
mahdusasetus joulukuussa. Siinä valtiorikosoi- 
keudessa korkeintaan kuuden vuoden tuomion 
saaneet punaiset vapautettiin. Vastavuoroisesti 
valkoisen terrorin osalta ratkaiseva oli lakiasetuk- 
sen 5. pykälä: "Henkilöt, jotka maan laillista jär¬ 
jestystä vastaan nostetun kapinan kukistamisen 
tarkoituksessa tahi estääkseen kapinan levene¬ 
mistä taikka palauttaakseen järjestystä ovat teois- 

saan menneet yli sen, mitä mainittujen tarkoitus¬ 
ten saavuttamiseksi olisi ollut tarpeen, jätettäkööt 
näistä syytteeseen panematta ja rankaisematta." 
Asetuksen sanamuodon laveus ja väljyys vetivät 
pohjan pois kaikilta mahdollisilta oikeustoimilta 
valkoiseen terroriin syyllistyneitä kohtaan.Yhteis¬ 
kunnan tukipilari, oikeuslaitos, petti taannehtival¬ 
la lakiasetuksella tuhannet uhrit ja heidän omai¬ 
sensa. 


Olli Laurila 


Lähteet: 

• Uudenkaupungin Sanomat 1918-23, 1998. 

• Vakka-Suomi-lehti 1918-23. 

• SDP terroritilasto/kopio Esa Lahtinen/Työväen arkisto. 

• Lahikainen Erkki: Kipinöitä ja salamoita pikkukaupungissa. Uki 1998. 

• Romppainen Hannu: Verestänne versoi vapaus. Paltamo 2005. 

• Salminen Pekka: Pyhämaa vallankumouksen kourissa 1918. 2008. 

• Tikka Marko: Kenttäoikeudet. Välittömät rankaisutoimet Suomen sisällissodassa 1918. Hki 2004. Ugin yhteislyseo 
1895-1920. Muistojulkaisu koulun 25-vuotisjuhlaan. Uki 1920. 

• Kansallisarkisto/Uudenkaupungin poliisilaitoksen tutkintapöytäkirjat 1918. 

• Suomen SukuhistoriallinenYhdistys ry/kirkonkirjat. 

• Kansallisarkisto/digitaaliarkisto/henkikirjat Uusikaupunki 1914-17. 

• Kansallisarkisto/digitaaliarkisto/valtiorikosoikeuden ja valtiorikosylioikeuden asiakirjat. 

• Väinö Saarni, Aina Aaltonen, Esa Lahtinen/Mauno Hurme, Irene Fagerström/Kansan arkisto. Aatos Aartolampi, Frans 

• Lindström/Ari Niittyluodon arkisto/Museovirasto Finna, Uudenkaupungin kirjaston ääninauhat: Helmer Lehtonen, 
Jaakko Haavisto, ääninauhojen murreasun tarkistus/Esa Lahtinen. 

KOMPPANIANPÄÄLLIKKÖ ARVID JALOSEN PUOLUSTUSPUHE 


Jalosen puolustuspuhe kertoo, miten vaikeaa oli 
hallita miehiä, jotka eivät välittäneet heille anne¬ 
tuista määräyksistä. 

"... koska oikeus oli sitä mieltä, etteivät mie¬ 
het tee mitään ilman päällikön määräystä niin 
tuon tässä esille muutamia kohtia. VVehmaalle 
mennessämme minun kulkiessa joukon etupääs¬ 
sä, osa takapäässä kulkevista miehistä menivät 
sisään erään tien vieressä olevaan taloon Weh- 
maalla etsimään aseita ilmoittamatta siitä minul¬ 
le eikä plutonan päällikölle.VVähän matkan päästä 
toiset ilmoittivat, että osa miehiä jäi, joita jäim¬ 
me vartoman ja oli heillä sieltä tullessaan pieni 
vanha revolveeri, en tiedä jos talosta muuta ot¬ 
tivat, mutta sen vaan omistivat. Kun huomau¬ 
tin, että näin ei saa menetellä, pahastuivat siitä 
muutamat ja sanoivat - mitäs täällä tehdään, 
jos ei edes sellaisissa paikoissa käydä kun poi¬ 
ka kuulu suojeluskuntaan. Mynämäellä kulkies- 
samme taas osa jäi Huolin kylään erään taloon 
ja veivät renkin kaksi takkia, joista toinen saatiin 
kohta takaisin, kun olimme siinä lähellä olevassa 
Ravejan kartanossa syömässä ja poika tuli sinne 
ilmoittaman katoamisesta, niin löytyi toinen takki 
Ravejan ulkohuoneesta.Toista ei löytynyt, mutta 
täytyi sen jäädä sinne kun miehet tarkastetun, 
ettei niiden mukana voinut pois kulkea.Tästäkin 
tarkastuksesta suuttuivat muutamat ja uhkasivat 
antaa pojalle päin silmiä kun sellaisia tule ilmoit¬ 
tamaan ja koko miehistöä vaivamaan.Tästä jo käy 
selville, että joukossa oli sellaisia jotka tahtoivat 
menetellä oman mielensä mukaan ja tehdä niin 
mikä oli heille eduksi ja he itse hyötyivät, vähä¬ 
kään välittämättä heille annetuista määräyksistä 


ja yleensä koko toimessa tahtoivat miehet olla 
määräämässä. Usein pidettin kokous, jossa kes¬ 
kusteltiin toiminnasta ja jokainen sai lausua mie¬ 
lensä. Kenenkään murhaamiseen en ole antanut 
määräystä enkä ole ottanut osa, ne ovat miehet 
tehneet omasta päästään. VVehmaan Laurilassa¬ 
kin esiintyivät muutamat miehet koko ajan minun 
monesta kielostani huolimatta kovin räikeästi ja 
uhkaavasti, joka oli haitaksi niille joita tutkein, 
etteivät osanneet ensin puhua mitään, vasta sit- 
te kun jäin niiden vanhan väen puolella olevien 
poikien kanssa keskenään, alkoivat he kertoa. 
Kertomuksen keskeytti eräs miehistä, joka tuli il¬ 
moittaman, että ladosta pahnain alta oli löydetty 
mies ja käskivät minun tulla sitä tutkiman. Läh¬ 
din sinne missä mies oli ja ilmoitti hän olevan- 
sa saman talon poika Niilo ja että hän oli toisten 
suojeluskuntalaisten kanssa mennyt Uuteenkau¬ 
punkiin ja sieltä Kustavin, mistä oli lähtenyt kotiin 
ja oli sieltä lähtenyt paljon muitakin. Sitten hän 
kehotti, että mennään sisälle. Minä lähdin vielä 
vanhan väen puolella olevia poikia tutkimaan ja 
sanoivat he molempien poikien olevan kotona, 
vaikka ensin kielsivät ja sanoivat, että toinen on 
käynyt kotona, mutta toista ei ole näkynyt.Toisen 
pojan sanoivat lähteneen vähän ennen meidän 
tuloamme hiihtämään.Tällä aikaa oli Laurila am¬ 
muttu ja Laihinen tuli ilmoittaman, että nyt lähde¬ 
tään ja olivat miehet rivissä lähtövalmiina ilmoitti 
myös että Laurila ammuttu ja oli Laurila sanonut 
VVehmalla olevan paljon valkokaarttilaisia jotka 
olivat Uudestakaupungista ja Kustavista tulleet 
viime päivinä. Kun kysyin kuka oli Laurilan am¬ 
punut sanoi Laihinen sen olleen Frans Aallon. 

Aalto omistikin, mutta sen käyneen vahingossa 
kun he uhkaamalla ampua vaativat Laurilalta tie¬ 
toa valkokaartilaisista ja heidän toiminnastaan... 
joukossa oli sellaisia, jotka eivät tahtoneet olla 
yhden määrättävissä." 

OL 


TAPAUS NIEMINEN 


Puusepän vaimo Helmi Nieminen vangittiin Uu¬ 
dessakaupungissa 3. toukokuuta. Suojeluskunta 
piti lausunnossaan häntä tunnettuna suunsoit¬ 
tajana ja yleiskiihottajana vaatien ankaraa ran¬ 
gaistusta. Helmin mies kuului paikalliseen pu¬ 
nakaartiin, mutta Helmi ei ollut liittynyt. Helmi 
ja Vanharannan Lydia-puoliso olivat siskoksia. 
PoliisikonstaapeliYrjö Koskinen todisti, että "kun 
tohtori Santeri Jalava murhattiin, oli Nieminen 
ollut siitä riemuissaan sanoen, että niin paljon 
täytyy tappaa porvareita, että hänkin voisi polviin 
asti kahlata veressä" Samoin esitettiin todistus, 
että Nieminen olisi kehottanut ryssiä ampumaan 
suojeluskuntalaisia heidän riisuessaan venäläisiä 
aseista. Vieläpä Helmiä moitittiin "ryssänheilaksi'' 


Lähde: 

• Kansallisarkisto/digitaaliarkisto/valtiorikosoikeuden 
arkistot. 


Valtiorikosoikeutta on moitittu epäoikeudenmu¬ 
kaisista tuomioistaan, eikä aina aiheetta: panet- 
telunimelle rikosvaltio-oikeus löytyy perusteita. 
Niemisen tapauksessa oikeuden harkintakyky 
pysyi kylmän viileänä - ettei ole näytetty, että Hel¬ 
mi Serafia Nieminen olisi tehnyt mitään sellaista, 
jolla olisi edistänyt kapinaa, minkä vuoksi hänet 
vapautetaan kaikesta edesvastuusta. 

OL 


Lähde: 

• Kansallisarkisto/digitaaliarkisto/valtiorikosoikeuden 
arkistot. 

VEHMAAN PUNAPÄÄLLIKKÖ MIKKO AIRISTO 


Sunnuntaina helmikuun 3. päivän iltana Uu¬ 
denkaupungin suojeluskunta teki ensimmäi¬ 
sen sotilaallisen operaation hyökkäämällä Veh¬ 
maan työväen talolla pidettyihin iltamiin. Syn¬ 
tyneessä kahakassa yksi surmansa saaneis¬ 
ta oli Vehmaan Rahkmalasta kotoisin oleva 
27-vuotias Veikko Airisto. Iltamissa on todennä¬ 
köisesti ollut mukana myös hänen vanhempi 
veljensä Mikko, josta kuukauden kuluttua kaha¬ 
kasta tuli Vehmaan pienen komppanian päällikkö. 
Veljensä kuoleman Airisto pääsi kostamaan jo 
kahden ja puolen viikon kuluttua surmaamal¬ 
la Frans Lindströmin, Korvensuun konepajan 
isännöitsijän, Suomen ensimmäisen auton ra¬ 
kentajan. Lindström oli punaisia paossa Laitilan 
ja Mynämäen rajamailla olevassa Varjon torpan 
ullakolla, jonne saapui kaartilaisjoukko 21. hel¬ 
mikuuta. ".alkoivat ampua katon läpi ullakol¬ 
le. Hetken perästä tuli Lindström alas kovasti 
verissään, sillä häntä oli pistetty pistimellä läpi 
molempien poskien, niin että alaleuka retkotti 
alhaalla. Lindström tuotiin keittiöön, missä hän 
tuolilla istuen koetti puhua, mutta ei saanut kuin 
jotain korinaa kurkustaan tulemaan. Lindströ¬ 


min annettua eräälle miehistä jonkin paperin 
lompakostaan, vietiin hänet ulos ja ammuttiin." 
Erään Vehmaan kaartilaisen mukaan tämän ta¬ 
pauksen jälkeen Airistosta tuli päällikkö. Mikko 
Airisto joutui muiden mukana kapinan kukistut¬ 
tua vangituksi jaTurun vankileirille, josta hänen 
onnistui kuitenkin paeta. Kesän 1918 Airisto pii¬ 
leksi kotikylänsä metsissä Vehmaalla, jonne hän 
sai ruokaa kotoa. Seuraavan vuoden toukokuus¬ 
sa Airisto muutti Helsinkiin asuen siellä väärällä 
Jalava-nimellä. Kuvitellen asioiden ajan myötä 
unohtuneen, Airisto muutti Turkuun. Siellä joku 
tunnisti hänet syksyllä 1927, huomasi hänen käyt¬ 
tävän väärää nimeä ja ilmoitti poliisille. Airisto 
tuomittiin seuraavana vuonna hovioikeudessa 
Lindströmin murhasta. Kapinan jälkeen haettiin 
vuosia epäiltyjä punaisia tuomittavaksi, mutta 
Airiston tapaus lienee ennätysluokkaa. Vuoden 
1928 alkuun mennessä periaatteessa kaikki kapi¬ 
naan osallistumisesta tuomitut oli jo vapautettu, 
kun Mikko Airisto vasta aloitti pitkän vankeustuo¬ 
mionsa istumisen. 

OL 


Lähteet: 

• Sosialisti 1918 

• Turun Sanomat 1927-28 

• Kansallisarkisto/digitaaliarkisto/valtiorikosoikeuden asiakirjat. 

• Suomen SukuhistoriallinenYhdistys ry/kirkonkirjat. 

SOVINNON SANOJA PÄÄKIRJOITUKSESSA 


Uudenkaupungin Sanomat kirjoitti pääkirjoituk¬ 
sessaan ilmestysmiskatkon jälkeen julkaistussa 
toisessa numerossaan otsikolla "Pois raakalai- 
suus, pois kostonhimo!" Lehti ilmestyi touko¬ 
kuun 4. päivänä 1918 ja pääkirjoitus julkaistiin 
silloin otsikolla "Johteeksi" 

Kirjoituksessa muistellaan viime viikkojen 
"punaisen ryövärivallan" kauhuja ja todetaan: 
"Nyt olemme punaisista ja heidän raakuuksis¬ 
taan päässeet; järjestys on palannut ja raakalai- 
suuskin on ainakin näennäisesti voitettu. Mutta 
vain näennäisesti. Se itää yhä edelleenkin - omas¬ 
sa keskuudessamme. Juuri meistä, jotka ylpeäs¬ 
ti sanomme seisovamme lännen etuvartioina ja 
taistelevamme idän raakalaisuutta vastaan, meis¬ 
sä piilee sellaisia raakalaisuuden ituja, jotka hel¬ 
posti voivat taimelle nousta ja puhjeta räikeään 
kukkaan. Jatkuvasti täytyy meidän siis taistella 
sitä vastaan senkin jälkeen, kun olemme punai¬ 
set lyöneet." 


Vakava varoitus kostonhimosta 

Kostonhimosta varoitetaan kirjoituksessa vaka¬ 
vasti. "Kostonhimo tappaa ihmisestä kaiken sen, 
mikä on jaloa ja todella inhimillistä. Se loihtii 
esiin eläimellisyyden, se saa unohtamaan kaikki 
hyvät taipumukset ja sen, että ihmisen on taistel¬ 
tava luontonsa raakuutta vastaan." 

"Punaisten raakuuden työt ovat jo tehtyjä, nii¬ 
tä emme enää saa tekemättömiksi. Jotain muuta 
sen sijaan voimme. Saatamme huolehtia siitä, 
että raakuuksien aika ainakin meidän osaltamme 


Johteeksi. 

^oi$ ranfcdlaifGiis, m 
hoslonUimo! 

Sanotaan, elia (ota t)leen(5 {a 
!anfalal»(ota tatRnBerroin on taa- 
roIalfuuUo. SBiintetfhö luulnuffno 
olemme BSItteeti Maniin fctjtoHli 
laaneet tcbelfl tuntea. SDle olemme 
[ananmutaifcSti eläueet raetalnifuu- 
Exit ljefuma4(n. @i ollut Rtä |»3i* 
»Sö, ci betleä, joHoia ei flRmmöi. 
[&Sn luSlaDtfelli toimonut toisien 
parempien oilo|en tuloa. Opimme 
BaSta (Uloin antamaan citeon «• 
Bon flBiltpneetle ja järjeltUneeHc 
^teiifunnade, lun tuE-jimme punoi, 
(en rijSBäriBaHan painoStulfen bar. 
teillämme. Sääitä ftltä {a pääiiö 
raalalat[uubr*ta — olimat ptft Ja 
[anto apiQ. 

911]! olemme punaifUta {n beibin 

itää p&S ebeDeenlin — oiraJja Ui 
luubeifauiute. Suuri mri«(5, jotta 

ibSn raalalaiiuutta tuettaan, meillä 
piilee (eHoiRo loolaloiluuben tluja, 
jolla pelpcttl taoimai taiiueOe uouS. 
ta ja pubitta rSiletiSn luit-au. 3v. 
luSndi m:i&5n fU tolitrCa 

F.tö BnS an (enlin jälleen, lun oleot» 
me puoriiet Ipbneei. 

(aja. Äolionblmn tappaa i&mifcifä 
talien (en, mitä on jaloa ja tobetta 

tpBfit taipumutjet ja (en että iger.t- 

on ohi. On jätettävä se ajatus, joka sanoo: meidän 
on kostettava." 

Kirjoituksen mukaan "rangaistuksen on koh¬ 
dattava vain niitä, jotka todistettavasti ovat syy- 
päät viattomaan vereen, niitä, jotka kansaa ovat 
veljesvihaan pakottaneet." 

Tärkeää on, että rangaistus ei saa riippua hen¬ 
kilökohtaisista vaikutteista, sitä ei saa määrätä 
kostonhimo, vaan ainoastaan teon määrä. 

Voittajien rankaisutoimet kiivaimmillaan 

Oikeudenmukaisen rangaistuksen tärkeyttä ko¬ 
rostetaan kirjoituksen lopussa. "Eroa on rangais¬ 
tuksen ja raakalaisteon välillä, eroa oikeutetun 


suuttumuksen ja kostonhimon välillä. Edellinen 
vie useimmiten oikeudenmukaiseen rangaistuk¬ 
seen, se muistuttaa, mitä inhimillisyys hyväksyy. 
Sen sijaan jälkimmäinen johtaa mielivaltaan ja 
raakuuksiin, omankädenoikeuteen ja - rikoksiin, 
ja vaikuttaa demoraliseeraavasti yhteiskuntaan',' 
Uudenkaupungin Sanomat kirjoitti pääkirjoituk¬ 
sessaan toukokuun 4. päivänä 1918. 

Juuri noihin aikoihin olivat voittajien rankai¬ 
sutoimet punaisia kohtaan kiivaimmillaan koko 
maassa ja myös Uudessakaupungissa. Punakaar¬ 
tilaisia teloitettiin täällä kaikkiaan kymmenkunta. 
Neljä heistä oli naisia. 

MJ 

"KOKO KAUPUNGIN" SURUJUHLA 


Punaisten murhaamat kaupunkilaiset oli haudat¬ 
tu väliaikaisesti Marianpäivänä, mutta varsinaiset 
hautajaiset voitiin järjestää vasta myöhemmin 
Uudenkaupungin vapauduttua punaisten vallas¬ 
ta. Surujuhla järjestettiin vihdoin sunnuntaina 
toukokuun 5. päivänä. 

"Suurta kansallista surujuhlaa vietettiin Uu¬ 
dessakaupungissa viime sunnuntaina. Oli päivä, 
jolloin ne miehet, jotka kapinoiva roskajoukko vii¬ 
me helmikuussa surmasi, olivat siunattavat maan 
poveen. Vietettiin juhlaa, johon koko kaupunki 
otti osaa. Puolitankoon vedettyine lippuineen oli 
kaupunki ulkonaisestikin surupuvussa',' kirjoitti 
Uudenkaupungin Sanomat toukokuun 7. päivän 
numerossaan. 

Puoli kahdelta alkoi kaupunkilaisia kerääntyä 
kauppatorille, joka "ennen pitkää oli aivan täynnä 
väkeä" Kello kahdelta kulkue lähti hiljalleen kohti 
hautausmaata. 


Surunauhat kaupungin lipussa 

Kulkueen etupäässä kannettiin surunauhoilla 
varustettua Uudenkaupungin lippua. Olihan hel¬ 
mikuun 20. päivää, jolloin punaiset murhasivat 
kaikkiaan seitsemän kaupunkilaista, ehditty Uu¬ 
denkaupungin Sanomissa jo nimittää päiväksi, 
joka "on aina pysyvä yhtenä Uudenkaupungin 
historian kauheimmista päivistä" 

"Uudenkaupungin ja Uudenkirkon Suoje¬ 
luskuntien sotilaallisesti järjestäytyneitten rivien 
edessä ratsastivat kaupungin komendantti ja pai¬ 
kallisen sotaväen päällikkö" lehti kertoi. 


Kulkueessa olivat edustettuina seuraavat ta¬ 
hot: Uudenkaupungin poliisikunta, kaupunginval¬ 
tuusto, rahatoimikamari, Laivanpäällikköyhdis- 
tys, Purjehdusseura, sairaanhoitajat, laulukuoro 
ja partiolaiset seppelten kantajina. "Muu yleisö 
seurasi sankkana joukkona jälestä" 

Kuusi vainajaa 

Hautaan siunattiin tuona surullisena sunnuntai¬ 
na työnjohtaja Vilho Aalto, kaupunginpalvelija 
Wilhelm Aaltonen, kaupunginlääkäri Santeri Ja¬ 
lava, tilanomistaja Lauri Zenger, kauppias Julius 
Zachariassen ja kauppatieteen ylioppilas Max 
Kandelin. 

Hautaan siunaamisen toimitti kirkkoherra J.J. 
Simelius, joka oli ollut itsekin punaisten vankina. 
Hänen puheensa raamatun sana oli psalmien kir¬ 
jasta: "Kun jumalattomuus vallitsee, silloin kansa 
huokailee" 


"Jumalattomuus vallalla" 

"Meillä on viime aikoina vallinnut jumalattomuus. 
Jumalalle ei ole annettu kunniaa eikä valtaa. On 
huudettu: Kansa kaikkivaltias!' Ja sen hedelmät 
olivat jo kypsyneet ja näkyivät selvinä viime kuu¬ 
kausien tapahtumissa, on saatu kokea, millainen 
tämä 'kaikkivaltias' oli',' hän sanoi. 

"Niistä on sangen vaikea puhua, mutta puhua 
täytyy.Totuudesta ei saa vaieta. Varsin raskasta on 
ajatella näitä vainajia, joita aseettomina rääkättiin 

Surukulkue matkalla Alistakatua pitkin hautausmaalle. Mielenkiintoinen yksityiskohta kuvassa on se, että x kädessään 
kulkeva soittokunnan jäsen on räätäli FransTerho, joka oli mukana punaisten kunnallishallinnossa. Kuva Uudenkaupungin 
museo. 

ja surmattiin. On kauhea totuus, että meidän kan¬ 
sassamme oli sellaisia petoja. Minä rukoilen, että 
niitten tekojen tekijät ja kannattajat tulisivat van¬ 
hurskaan Jumalan edessä tuntemaan tekojensa 
kauheuden." 


"Kansa pois valheen teiltä"' 

"Tämä uhri on ollut raskas, mutta se ei olisi huk¬ 
kaan mennyt, jos se pelottaisi kansamme pois 
valheen teiltä. Tuskat herättävät. Viime kuukau¬ 
sien tuskat ovat olleet kuin valtava maanjäristys. 
Toivokaamme, että niin kuin maanjäristys maan¬ 
kuoresta avaa uusia vesisuonia, tukkee myrkky- 
lähteet, että viime aikojen tapahtumat olisivat 
samoin vaikuttaneet meidän kansaamme." 

"Laupeuden Isä, orpojen suoja, leskien turva 
vahvistakoon ja lohduttakoon surevia! Antakoon 
Hän armonsa auringon meille paistaa',' kirkkoher¬ 
ra J.J. Simelius päätti puheensa. 


"Kuin kukkavuoria" 

Musiikkia hautausmaalla esitti tilaisuutta varten 
koottu kuoro kapellimestari AugustVVidgrenin joh¬ 
dolla. Surumarssia soitti VPK:n torvisoittokunta. 

Haudoille laskettiin omaisten seppeleitten li¬ 
säksi suuri määrä ystävien, virastojen, yritysten 
ja yhdistysten seppeleitä. 

"Kansalaisten myötätunto marttyyrikuole¬ 
man kärsineitä kohtaan ilmeni kauniisti siinä 
suuressa seppelten määrässä, mikä haudoille 
laskettiin. Hautakummut olivat kuin kukkavuoria 
ja vainajille omistetut lyhyet puheet täynnä ihai¬ 
lua ja kunnioitusta',' Uudenkaupungin Sanomat 
kirjoitti. 

Samoihin aikoihin - sekä ennen hautajaisia 
että niiden jälkeen - teloitettiin Uudessakaupun¬ 
gissa kaikkiaan 12 punaista. Heille ei hautajaisia 
järjestetty. 

MJ 


Lähde: 

• Uudenkaupungin Sanomat 7.5.1918 

SIIPI 

NAISIA MERELLÄ MYRSKYÄVÄLLÄ 


Myös monet paikkakunnan naiset temmattiin 
rajusti mukaan maailmanhistorian pyörteisiin. 
Uudessakaupungissa kolme heistä jauhautui ar¬ 
motta sen rattaisiin, monien muiden loppuelämä 
muuttui kokonaan sisällissodan takia. 

Sekä punaisen että valkoisen terrorin seu¬ 
rauksena jäi pieniä lapsia orvoiksi ja useista äi¬ 
deistä tuli leskiä ja yksinhuoltajia. Varttuneemmat 
äidit menettivät poikiaan ja Martta Lehtisen ja 
Maiju Pietilän äidit tyttärensä. Monen punaisen 
perheen toimeentulo oli jo alkuaan erittäin huo¬ 
no, mutta perheenpään menehtyessä ja sotaa 
seuranneena ankarana pula-aikana perheet jou¬ 
tuivat todelliseen ahdinkoon. 

Punaisten murhaaman kaupunginlääkäri 
Santeri Jalavan leski Olga sai pientä valkoisille 
myönnettyä leskeneläkettä, mutta toimeentulon¬ 
sa varmistamiseksi joutui hankkimaan lisätuloa 
hieronnalla. Lauri Zengeriltä jäi vaimo ja kaksi 
pientä lasta, kolmas oli tuloillaan. Hänen äitinsä 
osana oli vastata Salmen kartanossa punaisten 
esikunnasta soitettuun puheluun, jossa kehotet¬ 
tiin hakemaan vangittuna olleen pojan ruumis 
pois jäältä kaupungin edustalta. 

Uudenkaupungin punakaartiin ei kuulunut 
yhtään naista. Se olisi edellyttänyt nimeä palkka- 
luetteloon ja asetta käteen. Lähiseuduilta lähtöi¬ 
sin olleita tai täällä vielä kirjoilla olevia osallis¬ 
tui punakaartiin useampia, ainakinTampereella, 
Nuutajärvellä jaTurussa. 

Ainoa rintamalla kuollut oli 18-vuotias Sanni 
Saarinen, jonka kaksi veljeä kuuluivat myös pu¬ 
nakaartiin. Sanni asusteli jo mahdollisestiTurun 
seudulla liittyessään kaartiin. 



Olga ja Santeri Jalava hääkuvassaan. 

Toinen samassa pataljoonassa palvellut oli 
Lokalahdelta lähtöisin ollut 20-vuotias Aini Linde¬ 
man, joka oli muuttanut muutama vuosi ennen 
kapinaaTurkuun. 

Hänen kovan rangaistuksensa - kahdeksan 
vuotta kuritushuonetta - syynä oli esiintyminen 
miesten puvussa ja kivääri olalla. Arviolta puolet 
rangaistuksesta koitui häneltä pidätettäessä löy¬ 
tyneistä silkkihuivista, kahdesta kangaspakasta ja 
pienestä summasta rahaa, joiden otaksuttiin ole¬ 
van varastettuja. 


Nuoria naisia 

Uudessakaupungissa punaiset naiset, Veera Ka- 
lenius (Stark), Martta Lehtinen ja Maria Pietilä te¬ 
loitettiin ilman laillista oikeudenkäyntiä. He eivät 
olleet syyllistyneet mihinkään vakaviin rikkomuk¬ 
siin. Mistään satunnaisesta mielivallasta ei kui¬ 
tenkaan voinut olla kysymys: tekoihin tarvittiin 
komendantti Toivo Piintilän johtaman kenttäoi- 
keuden päätös tai ainakin suostumus. 

42-vuotias Veera Kalenius, Kruukun Veera, 
tunnettiin suulaana ja kovapintaisena sosialistina, 
mutta nuorempien naisten, 24-vuotiaan Martan 
ja 23-vuotiaan Marian, rikkeenä oli lyhytaikainen 
toiminta punaisten sairaanhoitajana tai aikalais- 
todistuksen mukaan tansseissa käynti työväen¬ 
talolla. Oli kuitenkin ennenkuulumatonta, että 
naiset rikkoivat heille kuuluvan roolimallin alka¬ 
malla kapinoimaan laillista yhteiskuntajärjestystä 
vastaan.Tällaiset naiset demonisoitiin luokittele¬ 
malla heidät raaoiksi ja löyhämoraalisiksi vallan- 
kumoushengettäriksi. Tämän leiman saatuaan ei 
ollut kovinkaan paljon eroa olivatko naiset osal¬ 
listuneet taloustöihin punakaartin keittiössä, sai¬ 


410 


raanhoitoon tai olivatko he pukeutuneet miesten 
housuihin ja kantaneet asetta. 

Myös itsenäisenä naisena tunnettu, edelli¬ 
senä syksynä leskeksi jäänyt valokuvaaja Au¬ 
gusta Olsson toimi oman päänsä mukaan. Hän 
otti ateljeessaan huomattavan määrän valoku¬ 
via sekä punakaartilaisista että valkosotureista. 
Kapinan kukistumisen jälkeen hänen käskettiin 
ehdottomasti, ankaran rangaistuksen uhalla, hä¬ 
vittää kaikki punaisista ottamansa kuvat. Augusta 
kuitenkin uhmasi tätä tiukkaa määräystä ja lasi- 
negatiivit ovat nykyään hyvässä tallessa - val¬ 
kosotureista ottamiensa kuvien ohella - Uuden¬ 
kaupungin kulttuurihistoriallisessa museossa. 

Valkoisten saavuttua teloitettavia ja mui¬ 
takin naisia, kuten Lyydia Vanharantaa, hänen 
sisartaan Helmi Niemistä ja Maiju Pietilän äitiä 
pidettiin vangittuina kaupungintalon yläkerrassa 
ennen kenttäoikeuden tuomioiden täytäntöönpa¬ 
noa. Pahasuiselle Helmi Niemiselle oli tiedossa 
ankara rangaistus ja Väinö Saarnin kertoman mu¬ 
kaan toisiakin naisia oli jo teloitettavien listalla, 
hänen oma siskonsa Amanda mukaan luettuna. 
Turusta viime hetkellä tullut ehdoton kielto esti 
kuitenkin ampumiset. Jos näin olisi tapahtunut, 
valkoinen terrori olisi Uudessakaupungissa saa¬ 
nut jo todellisia naisvihan piirteitä. Heidän koko¬ 
naismääränsä olisi noussut miltei samaan mies¬ 
ten kanssa. 

Vastaavaa ei tapahtunut missään muulla 
paikkakunnalla Suomessa; Hennalan naismur- 
hat olivat tietysti aivan oma lukunsa. Esimerkiksi 
naapurikaupungissa Raumalla teloitetun 22 hen¬ 
kilön joukossa ei ollut yhtään naista. 

Ammutun Väinö Vanharannan leski Lyydia lä¬ 
hetettiin vankileirilleTurkuun, samoin hänen Hel¬ 
mi- sisarensa, joka menetti miehensä Viktor Nie- 



misen hieman myöhemmin tämän menehtyessä 
vankileirillä. 

Hollolassa teloitetun 17-vuotiaan Emil Rim¬ 
min ja hänen Hämeenlinnan vankileirillä isorok¬ 
koon kuolleen veljensä Aarne Rimmin kuuro äiti 
menetti molemmat lapsensa ja samalla vanhuu- 
denturvansa. 

Sepänkadulla asuneesta Siivosen perheestä 
isä ja kolme poikaa vangittiin. Muutamassa kuu¬ 
kaudessa perheen äiti menetti kolme poikaansa 
ja sisaret veljensä, sillä ainoastaan isä palasi ai¬ 
koinaan kotiin hengissä: pojat kuolivat vankilei¬ 
reillä nälkään ja tauteihin. 


Ammuttujen naisten ruumiit löydettiin myö¬ 
hään syksyllä joukkohaudoista yhdessä teloitet¬ 
tujen miesten kanssa. Heidät siirrettiin hautaus¬ 
maalle, jossa Veera Kalenius ja Martta Lehtinen 
ovat levänneet merkitsemättömissä haudoissa 
näihin päiviin saakka. Maria Pietilän viimeinen 
leposija on punaisten yhteishaudassa.Tämän kir¬ 
jan tekemiseen liittyvän tutkimustyön tuloksena 
haudat saatiin paikallistettua. 

Esa Lahtinen 


Lähde: 


Väinö Saarnin muistelmat/ Risto Salosen arkisto 



SIIPI 

MURHENÄYTELMÄ PIIKKILANKOJEN TAKANA 


Viimeistään talvella 2018 suomalaiset saivat lu¬ 
kuisten lehtiartikkeleiden, tv-ohjelmien ja uutuus- 
kirjojen johdosta tietää, kuinka kolkot olot puna- 
vankileireillä oli sata vuotta aikaisemmin. Sture 
Lindholmin tuore kirja Dragsvik-Tammisaari käyt¬ 
tää tekstissään usein nimitystä vankileirihelvetti. 
Aluksi tämä lukiessa hieman särähti korvaan, 
mutta leirin olosuhteiden kuvauksen edetessä al¬ 
koi tuntua ainoalta sopivalta termiltä. 

Toukokuun lopussa maassa toimi 64 tilapäis- 
vankilaa ja vankileiriä kaikilla suurilla ja vähän 
pienemmilläkin paikkakunnilla. Pääosa näistä oli 
väliaikaisia siirtoleirejä kuten Uudessakaupun¬ 
gissa. 

Oikeuskäsittelyyn tarvittava byrokratia osat¬ 
tiin luoda varsin nopeasti. Perustettiin elimiä, 
joiden niskoille vankeinhoito kaadettiin: sotavan- 
kilaitos, tutkinta-asiainosasto sekä valloitettujen 
alueiden turvaamisosasto eli VATO. 

Epänormaaleissa, kiihtyneissä ja sekavissa 
oloissa vankeja siirreltiin ensin sinne ja tänne. 
Vähitellen saatiin aikaan päätös, jonka mukaan 
pysyvämpiä vankileirejä jäisi toimintaan kolme¬ 
toista. Näistä suurimmat alkoivat paisua määräl¬ 
tään hallitsemattomiin mittasuhteisiin kesäkuun 
toisella viikolla. Pahamaineisimmiksi muodos¬ 
tuneita leiripaikkakuntia olivat Lahden Hennala, 
Helsingin Suomenlinna, Hämeenlinna, Viipuri, 
Riihimäki, Tampere sekä synkimpänä kaikista 
Tammisaaren Dragsvik. 

Vangit olivat usein jo kotipaikkojensa siirto- 
vankiloista lähtiessään heikossa kunnossa. Ali¬ 
ravittuja, häväistyjä, henkisesti luhistuneita ja 
apaattisia, jotkut pahasti sairaita tai haavoittunei¬ 


ta. Kulkutaudit pääsivät leviämään jo härkävau¬ 
nuissa tapahtuneiden kuljetusten aikana ja mikä 
pahinta, ne levisivät toisille leireille. 

Viikossa tai parissa pysyvämmiksi määrätty¬ 
jen kuuden suurimman leirin vankimäärä paisui 
muutamasta sadasta noin kymmeneen tuhan¬ 
teen. Suurimmat luvut kirjattiin Hämeenlinnas¬ 
sa, jossa virui 11500 vankia. On selvää, etteivät 
vanhat venäläiset kasarmit olleet millään lailla 
valmiita vastaanottamaan tällaisia ihmismääriä. 
Vankeja sullottiin vinteille, talleihin, varasto- ja 
ulkorakennuksiin. Sairaanhoito oli alkuun muuta¬ 
man kymmenen muodollisen sairaspaikan varas¬ 
sa. Lääkkeitä tai hoitohenkilökuntaa ei ollut juuri 
ollenkaan. 

Varsinkin suurten leirien ensimmäisten viik¬ 
kojen aikana ampumistapaukset, pieksämiset ja 
muu mielivaltainen väkivalta vartijoiden taholta 
oli arkipäivää. Edelleen myös eri paikkakuntien 
suojeluskunnat kävivät tunnistamassa vankeja, 
ottivat näitä mukaansa - ja lukivat pikatuomion 
lähimmässä sorakuopassa tai metsän reunassa. 

Kaikkein tuhoisimmaksi osoittautui kuitenkin 
puutteellisen ravitsemuksen, huonon hygienian, 
ja ahtauden pahentamat erilaiset sairaudet. Kai¬ 
killa leiripaikkakunnilla tunnettiin hyvin isorokko, 
punatauti, toisintokuume, kaikenlaiset puutos- 
taudit ja myöhemmin kesällä Suomeen iskenyt 
espanjantauti eli ärhäkkä influenssa. 

Ruoan saatavuus kasvoi nopeasti valtavaksi 
ongelmaksi. Kun siviilimaailmassakin vallitsi ta¬ 
vaton niukkuus, oli selvää, että myrkyttyneessä 
yhteiskunnallisessa ilmapiirissä ravintoa ei tah¬ 
tonut riittää vangeille. Varastoja anastettiin, tilas- 

toja väärennettiin ja kuuman kesän lämpöoloissa 
ruoka myös pilaantui nopeasti. 

Tammisaaren kuolinluvut toistuvat hyvin sa¬ 
mankaltaisina kaikilla pahimmilla leireillä. Drags- 
vikissä menehtyi kesäkuussa 450 vankia, heinä¬ 
kuussa tuhat ja elokuussa edelleen 950.Tilanne 
alkoi parantua vasta syyskuussa, kun käynnisty¬ 
neiden valtiorikosoikeudenkäyntien vuoksi leirit 
alkoivat rivakasti tyhjentyä. 

Uudenkaupungin kaartilaiset joutuivat muu¬ 
tamaa poikkeusta lukuun ottamatta odottamaan 
lopullista tuomitsemistaan kahdella leirillä: valta- 
osaTurussa ja vajaa 30 Hämeenlinnassa. 


Hämeen pahamaineinen 

Hämeenlinnan vankileiri oli siitä erikoinen, että se 
sijaitsi kolmessa eri kohteessa. Autonomian kau¬ 
den jäljiltä kaupungissa oli peräti kolme eri ka¬ 
sarmialuetta. Linnankasarmi keskiaikaisen linnan 
pohjoispuolella, Poltinahon kasarmi kaupungin 
länsipuolellaTurun tien varressa sekä Suomenka- 
sarmi aivan keskustan tuntumassa. Hämeen hal¬ 
lintokaupunki oli näet koko venäläiskauden ajan 
ollut yksi kaikkein tärkeimmistä ja keskeisimmistä 
varuskuntakaupungeista maassa. 

Hämeenlinnan vankileiri kasvoi sinne teljetty¬ 
jen määrältä mielettömän suureksi heti kapinan 
tultua kukistetuksi.Toukokuun alkupäivinä näihin 
kasarmeihin saapui vankeja jopa kahden tuhan¬ 
nen ihmisen päivävauhtia. Kapinansa hävinneet 
ryysyläiset saateltiin kivimuurien taakse kilomet¬ 
rinkin mittaisissa neliriveissä. Kaupunkilaiset ei¬ 
vät osoittaneet voitettuja kohtaan minkäänlaista 
sääliä tai ymmärrystä; päinvastoin, heitä solvat¬ 
tiin huudoin ja kiviä heittelemällä sekä sylkemällä 


päälle, milloin vain mahdollista. Kaupunkilaisten 
kokemukset punavallasta olivat herättäneet pari 
kuukautta kyteneen vihan piripintaan. 

Tämän kansainvaelluksen tulos oli väkimää¬ 
rältään kammottava: kesäkuun alussa kolmella 
kasarmilla virui vajaa 11 500 vankia, lähes kolmen 
Uudenkaupungin kokoisen kaupungin verran. 

Kuri leireillä oli säälimättömän ankara: van¬ 
keja ei saanut puhutella eikä millään tavoin lä¬ 
hestyä. Terveydenhoito yritettiin järjestää, mutta 
sairaalana toiminut lyseon talo ja sen muutama 
lääkäri eivät riittäneet edes alkeelliseen sairaan¬ 
hoitoon. Vankeja alkoi välittömästi menehtyä kuin 
kärpäsiä. Heitä makasi ennen pitkää lyseon lisäk¬ 
si kaupungin molemmissa sairaaloissa ja lisäk¬ 
si teatterissa, kunnallisklubissa ja raittiustalolla. 
Lääkärejä saatiin muutama lisää, mutta tilanne 
riistäytyi täydellisesti käsistä. Hämeenlinnan 
vankileirillä pääsi irti isorokko. Siinä vaiheessa, 
kun tähän pelottavaan tautiin sairastuneita oli 
kuutisen sataa, toimeenpantiin kaikkien kaupun¬ 
kilaisten keskuudessa uudistettu rokotus tautia 
vastaan. 

Nälänhätä odotti telkien taakse joutuneita 
heti porteilla. Monien vankien kuultiin huutavan: 
"Joko leipää tai kuula!" Kun suuri osa vankeja oli 
kotoisin kaukaisemmilta paikkakunnilta, ei omai¬ 
silla ollut mitään mahdollisuutta auttaa näitä on¬ 
nettomia. Edes siihen saakka kun ruokapakettien 
toimittaminen oli luvallista. Vieraspaikkakuntalai¬ 
sia menehtyikin leireillä suhteellisesti eniten. 

Joltisellakin varmuudella Hämeenlinnassa 
menehtyi kesän 1918 aikana noin 2200 ihmistä. 
Useimmat heistä ovat haudattu nimettöminä Ah- 
veniston hautausmaata ympäröiviin harjuihin. 

Uusikaupunkilaisia menehtyi Hämeenlinnas¬ 
sa nykytietämyksen mukaan viisi miestä ja lisäksi 



siiri 



Punavankeja Hämeenlinnan torilla. 


414 










muutama mies lähikunnista. Se on hieman Hä¬ 
meenlinnan leirin keskimääräistä kuolleisuuspro- 
senttia korkeampi eli joka kolmas Uudenkaupun¬ 
gin kaartin Hämeenlinnaan joutuneista haudattiin 
joukkohautaan. Paikkakunnan vangeista ylivoi¬ 
maisesti suurin osa, kenties yli 90 prosenttia, oli 
kesäkuun puolivälin tienoilta lähtien siirrettyTu- 
run vankileirille. 


Maineeltaan paras suurleiri 

Turussa vankileirinä toimivat Sirkkalan kasarmit. 
Ne sijaitsevat niin sanotun Kurjenkentän alueella 
nykyisen keskustan tuntumassa. Monista muista 
punavankileireistä poiketen nämä eivät ole venä¬ 
läisten rakennuttamia kivikolosseja, vaan ne on 
pystytetty suomalaisten itsensä toimesta 1800-lu- 
vun neljännellä ja viidennellä vuosikymmenellä. 
Ne olivat aikoinaan osa uutta kaavoitusaluetta, 
joka toteutettiin pian Turun palon jälkeen. Alun 
perin kasarmialueen ensimmäinen rakennus 
oli köyhäintalo. Myöhemmin rakennukset tosin 
siirtyivät venäläisen sotaväen käyttöön kasarmi- 
alueeksi. 

Turun vankileiri perustettiin toukokuun puo¬ 
lessavälissä, ja sinne sijoitettiin pääsääntöisesti 
varsinaissuomalaisia ja satakuntalaisia. Vanke¬ 
ja kävi ilmeisesti heti alkuvaiheessa töissä lä¬ 
hiseudulla suuremmassa mitassa kuin muilla 
vankileireillä, esimerkiksi perunan istutustyössä 
Kupittaalla.Työhön kykenevien selviytymismah¬ 
dollisuudet olivat kaikkialla parhaimmat. 

Turussa ilmoitettiin sairaita olevan vain kym¬ 
menissä laskettava määrä, eikä kaupungin van¬ 
kileirillä ruokakaan näyttänyt loppuvan käsiin tai 
olleen laadultaan niin ihmisravinnoksi kelpaa¬ 


matonta kuin muilla paikkakunnilla. Elintarvi¬ 
ketilannetta helpotti kalapörssi, jollainen toimi 
muutamassa rannikkokaupungissa. Kalastajat 
velvoitettiin tuomaan tukkumyyntiin tarkoitettu 
saaliinsa tiettyyn paikkaan valvottuihin oloihin. 
Sieltä ohjattiin laskettu määrä meren antimia sai¬ 
raaloihin - sekä Sirkkalan vankileirille.Tämä lie¬ 
nee kohentanut aliravittujen tilaa ainakin jossain 
määrin. 

Omaisten ruokapakettien tuominen sen si¬ 
jaan vaihteli alkukesällä eri leireillä. Turussa oli 
aluksi konttoristi N. J. Vuorion mukaan käytössä 
järjestelmä, jonka mukaan vangit oli jaettu kah¬ 
teen luokkaan. "Sellaisiin, jotka sukulaiset ja tut¬ 
tavat ruokkivat, ja sellaisiin, jotka kruunu ruokkii." 
Vähän myöhemmin vankeinhoitolaitoksen johta¬ 
ja Valter Juvelius tuli kuitenkin sille kannalle, että 
vankileirien muonituksesta on huolehdittu hyvin, 
ja leireille tuodut annokset ovat poissa väestölle 
välttämättömästä kulutuksesta. Tämä oli täysin 
perätön väite ja yksi suurimmista vankileirika- 
tastrofiin johtaneista syistä. Tuhoisaksi osoittau¬ 
tuneen käskyn mukaan toimittiin mm. Turussa, 
jossa leirin päällikkö A. Arrhenius kielsi ruokapa¬ 
kettien tuomisen kokonaan heinäkuun 19. päivä¬ 
nä. Pahinta oli, että vankien määrä Sirkkalan ka¬ 
sarmeilla oli tuolloin korkeimmillaan, jolloin siellä 
virui 3300 ihmistä. Maan muista leireistä poiketen 
Turussa kuolikin eniten ihmisiä elokuussa. 

Turun muuten "hyvää" vankileirimainetta 
mustaa myös se seikka, että Hämeenlinnan li¬ 
säksi siellä paljastui laaja elintarvikkeiden pimeä 
myyntitoiminta. Jotkut vartijat olivat harrastaneet 
oma-aloitteista bisnestä, ja tästä rikoksesta jaet¬ 
uinkin muutama lopputili. 

Kaikkiaan Turussa menehtyi sinne tuoduista 
tuhansista vangeista "vain" 176 miestä. Voisi siis 



olettaa, että esimerkiksi Uudenkaupungin kaartiin 
kuuluneiden osuus olisi tilastollisesti alle kymme¬ 
nen menehtynyttä. 

Outoa onkin, että asia on päinvastoin. Uuden¬ 
kaupungin vankeja kuoli Sirkkalan leirillä peräti 
17 miestä.Turun vankileirin kuolleisuus oli keski¬ 
määrin noin 5 prosentin luokkaa, Uudenkaupun¬ 
gin kaartin osalta luku on kaksinkertainen. 

Turun leirillä olleista Uudenkaupunginkaar- 
tilaisista valtaosa menehtyi ensimmäisessä tau- 
tiaallossa kesäkuun loppupuoliskon ja heinä¬ 
kuun vaihteessa. Isorokko saapui Turun leirille 
kesäkuun puolivälissä Hämeenlinnasta siirretty¬ 
jen vankien mukana. Näin kertoo Väinö Saarni: 
"Loput vangit vietiin sitten täältä proomullaTur- 
kuun. Huhut kiersivät, että ne upotetaan jossain 
merellä, mutta kyllä neTurkuun pääsivät. Kovin 
huonossa kunnossa olivat ilman ruokaa.Turussa 
olivat sitten vankina kauan ja heitä kuoli ruuan 
puutteeseen ja myrkytykseen kun hakivat tunki¬ 
osta jotain jätteitä. Olivat niin heikossa kunnossa, 
että paljon nukkui seinään nojaten ja siihen lop¬ 
pui elämä. Niin oli Jussi Peltolakin istunut seinää 
vasten ja siihen loppunut. Aarne Lehtola meni hä¬ 
nen ruumistaan hakeman. He olivat sukua, Pelto¬ 
la oli hänen äitipuolensa veli." 

Muut Uudenkaupungin menehtyneet kuolivat 
elokuussa, jolloinTurun tilanne oli poikkeukselli¬ 
sesti pahimmillaan, kuten edellä mainittiin. 

Tammisaaren pahamaineiselle leirille heitti 
kohtalon arpaToivo Heinosen Uudestakaupungis¬ 
ta ja 3. komppanian Kosti Suojasen Lokalahdelta. 
Tammisaaren kaikista vangeista menehtyi vajaa 
kolmasosa, Uudenkaupungin kaartin molemmat 
edustajat jäivät Tammisaaren joukkohautaan. 

Aarne Lehtola haki sukulaismiehensä ruumiin 
Turun leiriltä ja toi Uuteenkaupunkiin haudatta¬ 


vaksi. Muutamaa poikkeusta lukuun ottamatta 
näin näyttäisi tapahtuneen muidenkin uusikau- 
punkilaistenTurun vankileiriuhrien osalta, Kalan¬ 
nista ainakin Kustaa Lahtinen ja Juho Puisto on 
haudattu Turkuun. Hämeenlinnassa kuolleita ei 
ole noudettu kotimultiin, jopa ilmoitukset kuole¬ 
mantapauksista omaan seurakuntaan jäivät vail¬ 
linaisiksi ja osa on jouduttu julistamaan kuolleiksi 
vasta 1940-50-luvuilla. 

Sirkkalan kasarmit ovat tämän vuosituhan¬ 
nen alkupuolelta saakka toimineetTurun yliopis¬ 
ton historian laitoksen tyyssijana. SiltiTurun van¬ 
kileirin aika on jäänyt toistaiseksi kummallisen 
vähäiselle tutkimukselle, vaikkakin juuri nyt on 
meneillään tästä tutkimushanke. 

Kesän 1918 punavankileirien ei-väkivaltaisten 
uhrien ylikuolleisuus on ollut arka aihe aina vii¬ 
me vuosiin saakka. Asia ei ole pelkästään arka, 
se on erittäin merkittävä. Sodan suurin uhrimää- 
räkokonaisuus syntyi vankileireillä. Vanhempi 
historiakirjallisuus on korostanut puutteellisen 
ravinnon merkitystä kuolemissa. Vasemmistolai¬ 
nen luokkakirjallisuus on tällä syyllistänyt valkoi¬ 
sia tahallisesta vankileirikatastrofista ja toisaal¬ 
ta vapaussotakirjallisuus on samoin korostanut 
nälkäongelmaa, mutta on laittanut sen punaisten 
syyksi, kevään sodan ja elintarvikeryöstöjen ai¬ 
heuttamaksi. Aiheesta on tehty perusteellinen 
valtioneuvoston kanslian julkaisusarjaan kuulu¬ 
va tutkimus (2007), joka liittyi osana sotasurmat 
1914-22-projektiin. 

Tutkimus päätyi toisenlaiseen näkemykseen. 
Puutteellinen ravinto jäi infektoitumisriskiin ja 
ikäsidonnaisiin tekijöihin verrattuna hyvin satun¬ 
naiseksi tai toissijaiseksi tekijäksi vankileirikuo- 
lemissa. Selvityksen mukaanTurun vankileirissä 
vankien ravinto jäi määrällisesti ja laadullisesti 



sun 


yhtä niukaksi kuin muissakin vankilaitoksissa. 
Huonosta ravinnosta huolimatta turkulaisissa 
vangeissa ei ilmennyt kroonisia aliravitsemus- 
tiloja ja niistä seurannutta ödeematautia. Myö¬ 
hemmässä tietokirjallisuudessa nälkä vs tauti 
-ongelmaa on käsitelty hyvinkin toisenlaisin pai¬ 
notuksin, esimerkiksi Pekkalainen ja Rustanius 
vankileiriteoksessaan, joka ei siteeraa, eikä käytä 
lähteenään edellä mainittua sotasurmaprojektin 
tutkimusta, mutta luottaa paljon muistikertomuk- 
siin. Alkuperäinen laaja Paavolaisen vankileiri- 
tutkimus vuodelta 1971 päätyy toteamukseen, 
että vankileirikatastrofi oli kaikessa olennaisessa 
suuren nälän synnyttämä. Toisaalta Paavolainen 
ei pystynyt antamaan selvitystä siihen, miksi 


Helsingin vankileirin eri piirien kuolleisuudes¬ 
sa oli monikymmenkertaisia eroja. Mäkelä esitti 
vuoden 2007 tutkimuksensa pohjalta, että van¬ 
kien sairastavuus ja ei-väkivaltaisen kuolleisuu¬ 
den suuri vaihtelu eivät selity nälkiintymisellä. 
Tuore Dragsvik-kirja paljastaa yksityiskohtaisesti 
Tammisaaren karun vankileirihelvetin. Kirja on 
lähdekriittisesti työstetty ja sen antama kuva on 
hyvin uskottava. Useat asiantuntujat, vankilei¬ 
reillä toimineet lääkärit, kuvaavat raporteissaan 
nälkiintymisestä johtuvia kuolemia jo kesäkuus¬ 
ta lähtien. Sotasurmaprojekti antaa vankileireil¬ 
lä menehtyneiden kuolinsyytaulukossa nälkään 
kuolleiden määräksi 816. 

SEPÄNKADUN SIIVOSET 


En rl 


Kymmenen viimeistä vuottaan kotonaan Sepän¬ 
kadulla suutarintyöllä perhettään elättänyt Au¬ 
gust Siivonen meni 15. maaliskuuta punakaartin 
esikuntaan työtä hakemaan. Esikunnasta sanot¬ 
tiin, että Lypertössä tarvitaan suutaria ja sinne Au¬ 
gust sai hevoskyydin. Siivosen yhdeksänlapsisen 
suurperheen isot pojat Kaarlo, Niiloja 17-vuotias 
Juho olivat myös liittyneet punakaartiin. Lypertön 
saarella 47-vuotias August-isä sairastui ja joutui 
palaamaan kaupungin lasarettiin. Huhtikuiselle 


kaartin pakoretkelle hän ei lähtenyt, pojat kyllä. 
Kaikki neljä joutui vankileirille, isä ja nuorin Juho 
Turkuun, Kaarloja Niilo Hämeenlinnaan. Perhees¬ 
tä ainoastaan isä selvisi, pojat menehtyivät kaikki 
vankileirillä. Hämeenlinnasta tieto ei kulkenut Uu¬ 
denkaupungin seurakuntaan, veljekset julistettiin 
kuolleiksi vasta syyskuussa 1943. 

OL 

MAUNO VANNAS ARVOSTELI ANKARASTI VANKILEIRIN OLOJA 
H EN NÄLÄN LÄÄKÄRINÄ KESÄLLÄ 1918 


Uusikaupunkilaissyntyinen tuleva silmätautiopin 
professori Mauno Vannas toimi nuorena lääketie¬ 
teen kandidaattina Hennalan vankileirin lääkärinä 
sisällissodan päättymisen jälkeen kesällä 1918. 
Hän on kirjoittanut sotamuistoistaan kirjassaan 
"Silmä silmästä - Lehtiä lääkärin sotapäiväkirjas¬ 
ta 28.1.-8.9.1918','joka ilmestyi vuonna 1964. 

Hän arvostelee kirjassaan ankarasti Hennalan 
vankileirin oloja terveydenhuollon kannalta. Hän 
kirjoittaa myös siitä, miten raportit vangeille an¬ 
netusta ruuasta, eivät pitäneet alkuunkaan paik¬ 
kaansa, vaan niissä annettiin tilanteesta täysin 
vääristynyt kuva. 

Käyntiä sodan keskellä Uudessakaupungissa 
ja merimatkaa Putsaareen hän muistelee suurella 
lämmöllä. 


Punaisten mukana Savon rintamalla 

Mauno Vannas toimi sisällissodan aikana ensin 
Suomen Punaisen Ristin tunnusten alla lääkä¬ 
rinä Savon rintamalla tammikuusta toukokuun 
puoliväliin.Tuosta ajasta hän kirjoittaa kirjassaan 
luvussa "Punakaartin vankina ja lääkärinä 28.1.- 
12.5.1918'.' Hän hoiti tuona aikana yhdessä muu¬ 
tamien muiden lääketieteen kandidaattien kanssa 
lähinnä punaisten sairastuneita ja haavoittuneita 
käytännössä vangin asemassa ja ampumisuhan 
alaisena. Nuorten lääketieteen opiskelijoiden 
rohkeiden vaatimusten tuloksena heidän hoidet¬ 
tavakseen tuotiin myöhemmin myös valkoisten 
haavoittuneita. 



Mauno Vannas ylioppilaana. Kuva Severi Vannaksen 
arkisto. 



Tuosta vaiheesta levitettiin Uudessakkaupun- 
gissa väärää tietoa. Mauno Vannaksen väitettiin 
olevan punaisten puolella, johon nuori lääkäri 
kirjoitti vihaisen vastineen Vakka-Suomi -lehteen: 
"Koska suureksi hämmästyksekseni vastikään 
sain kuulla ilkeämielisten henkilöitten kotiseu¬ 
dullani levitelleen huhuja minun kuulumisestani 
punakaartiin tai toiminnastani sen palveluksessa, 
huomautan tällaisille juorujen juoksijoille, joiden 
riettaudelle ei kunniantunto näy asettavan min¬ 
käänlaisia rajoja ..." 


"Potilaat makasivat lattialla"' 

Sodan päättymisen jälkeen toukokuun 26. päi¬ 
vänä hän sai puolustuslaitokselta määräyksen 
Lahden sotavankileirin lääkäriksi. Hän kertoo 
päiväkirjassaan ensimmäisiä vaikutelmiaan Hen- 
nalasta. Mauno Vannaksen tekstistä näkyy, että 
hän on taitava kirjoittaja - hän sai jo koulussa 
kymppejä ainekirjoituksessa - ja osaa käyttää so¬ 
pivasti myös ironiaa. 

"Siellä vallitsi suuri hämminki, sekamelska 
ja puute. Poliklinikkahuone oli kehno. Likaisessa 
eteisessä makasi kuolevia potilaita. Samassa ta¬ 
lossa olivat sekä isorokko- että tulirokkopotilaat. 
Käytettävissä oli yksi ainoa lääkärintakki sekä 
osastoilla että poliklinikalla samana päivänä. Ai¬ 
noana sairaalana oli kasarmi n:o 4.Tätä kutsuttiin 
sairaalaksi siksi, että kaikki sairaat oli koottu sin¬ 
ne. Potilaat makasivat lattialla, koska minkäänlai¬ 
sia vuoteita ei ollut. Ruoka myös tuotiin sinne." 


"Kuolleiden lukua ei tiedä kukaan"' 

Kesäkuun 20. päivänä hän on kirjannut päiväkir¬ 
jaansa muun muassa lerin tautitilanteesta ja vä¬ 
hän muustakin. 

"Sairaalassa kävi tarkastaja ja hoputti minua 
järjestämään potilaita töihin. Räätälinverstas oli 
jo kunnossa. Muita verstaita piti parantaman 
myös kuntoon, mutta se kävi ylen hitaasti. Mik¬ 
si oli räätälinverstas valmistunut niin pian? Ilmat 
olivat käyneet keväisiksi, ja upseerit tarvitsivat 
kevätpukuja. 

Vaaralliset kulkutaudit, isorokko ja tulirokko, 
leviävät uhkaavasti.Tähän mennessä on isorok¬ 
koon sairastuneita jo 103, joista kuusi on kuollut. 
Tulirokkopotilaita on ollut 44, joista niin ikään 
kuusi on kuollut. Nämä luvut sisältyvät ylilääkä¬ 
rille lähettämiini raportteihin. Raporttini koskevat 
vain niitä, jotka ovat olleet sairaalahoidossa. Ka¬ 
sarmeissa sairastuneiden ja kuolleiden lukua ei 
tiedä kukaan. Koetan tästä lähtien ruveta kokoa¬ 
maan tilastoja myös kasarmeista." 


Ihanneyhteiskunta edes ruuan osalta 

Heinäkuun 6. päivänä Mauno Vannas on merkin¬ 
nyt muistiin keskustelun yhden vangin kanssa, 
joka peräsi hänelle kuuluvaa ruokapakettia. 

"Pyytäisin tiedustella, onko sotilailla tällai¬ 
nen oikeus.Tässä viikko sitten eräs sotamies otti 
välittääkseen minulle piikkilanka-aidan läpi ruo- 
kapaketin, jonka vaimoni lähetti. Mutta paketti ei 
tullutkaan minulle, vaan meni välittäjän vatsaan." 

Kaikenlainen kaupankäynti oli vankileirillä 
kaikesta päätelleen perin yleistä ja laajaa. Mauno 
Vannas kertoo siitä seuraavasti: 


"Tuli uuden vankilapäällikön sähkösanoma, 
jonka mukaan vangeille saapuneet ruoka- ja 
muut lähetykset saadaan luovuttaa osoitteen- 
omistajille.Toiset vangeista saivat silloin kadeh¬ 
dittavia määriä paketteja ja vetelivät voikerroksia 
puhtaalle leivälle.Tällöin lisääntyi myös kaupan¬ 
käynti suunnattomasti. Pienestä leivänkannikasta 
pyydettiin jopa 15 markkaa. Jutellessani polikli¬ 
nikalla valittavien nälkäpotilaiden kanssa yritin 
neuvoa heille oikotietä. Kehotin heitä panemaan 
täällä edes ruuan alalla toimeen sen ihanneyh¬ 
teiskunnan, jota he olivat lähteneet aseilla perus¬ 
tamaan." 


"Olen tasavaltalainen" 

Mauno Vannas kertoo myös pohtineensa ystä¬ 
viensä kanssa maan tulevaisuutta. Yksi keskuste¬ 
lijoista oli sitä mieltä, että suomalaisten valittava¬ 
na saattaa pian olla vain kuninkuus tai saksalainen 
sotilasdiktatuuri. 

"Viimeksi mainitun sanan kuulin tässä yhtey¬ 
dessä ensimmäisen kerran. Olen tasavaltalainen 
ja asetan epäilyksittä tasavallan kuningasvallan 
edelle. Mutta kun on kyse meidän rikkinäisestä 
kansastamme tällä hetkellä, on ymmärettävissä 
myös niiden kanta, jotka ennen kaikkea toivovat 
lujaa hallitusvaltaa olojen ja järjestyksen palaut¬ 
tamiseksi." 


Ulkomereltä ylitsevuotavaan likaisuuteen 

Elokuun 5. päivänä Mauno Vannaksella on 
kerrottavana päiväkirjalleen kerrankin hyviä 
asioita. 



"Tulen Uuteenkaupunkiin toverikunnan 20- 
vuotismuistojuhlaan. Ensinnä koululla ja sitten 
ihana laivamatka Putsaareen. Hennalan loasta, 
hajusta ja infektoidusta ilmasta tunsin olevani sa¬ 
nomattoman kaukana. Valkoiset purjeet ja sininen 
meri - elämä virisi uudelleen. 

Kuljemme ulkosaaristossa - siellä missä mei¬ 
rami kasvaa ja poimimme sitä." 

Paluu arkeen on karu. Vajaata viikkoa myö¬ 
hemmin hän kirjoittaa: 

"Kävin tarkastamassa kasarmin n:o 4.Tuossa 
mies, kuolemassa muurinkulmaan, mies, joka en¬ 
nen vappua oli viimeksi ollut saunassa. 

Ullakot, huoneet, portaat ja piha miehiä täyn¬ 
nä. Aamuisin lainehtivat käytävät ulostuksista, 
joita ämpärillä koetetaan edes hiukan vähentää. 
Likaisuus on ylitsevuotava. 

Mutta tarkastajilla ei ole ollut aihetta huomau¬ 
tuksiin hygieenisten olojen johdosta. Päinvastoin 
siisteys ja puhtaus ansaitsevat tunnustuksen. 
Niinhän sotaministeri välikysymykseen vastates¬ 
saan lausui." 



"Kuka on nähnyt makkaraa jaetun" 

Elokuun 14. päivänä hän on purkanut tuntojaan 
leirin ravintotilanteesta. Silloin Helsinkiin lähete¬ 
tyssä päiväilmoituksessa kerrottiin, että vangeille 
oli annettu ruuaksi muun muassa 150 g leipää, 
200 g makkaraa, 200 g silliä ja 400 g hapankaalia 
sekä 15 g voita. 

"Kuka on nähnyt esimerkiksi makkaraa jae¬ 
tun! 

Samassa kaavakkeessa, jonka sattumalta 
näin vankilan kansliassa, oli myös päivittäinen 
kysymys: Onko voitu antaa lääkärin määräämä 
muonitus? 

Ja vastaus oli niin pitkälle kuin ehdin silmätä: 
On. 

Totuus on: Ei vielä kertaakaan." 


Lehdetkin saavat arvostelua 

Myöhemmin hän jatkaa tilitystään elintarvike¬ 
tilanteesta ja siinä saavat myös lehdet oman 
osansa. 

"Sanomalehtiin on ilmestynyt ruotsalaisten 
lehtien Dagens Nyheterin ja Socialdemokratenin 
kautta professoriTigerstedtin sotaministerille lä¬ 
hettämästä Tammisaaren vankileirioloja koske¬ 
vasta selostuksesta otteita. Helsingin Sanomat, 
joka tähän asti on innokkaasti kehunut vankien 
hyvää kohtelua ja kehottanut ulkomaalaislakin 
tulemaan sitä katsomaan ja olojen erinomaisuu¬ 
desta itse paikan päällä vakuuttautumaan, lausuu 
Tiderstedtin raportin johdosta: Edellä olevat nu¬ 
merot antavat synkän kuvan vankioloista'. 

Mitä muuta sanovat nyt lehdet, joiden edus¬ 
tajat milloin minkin sihteerin suosiollisella opas¬ 


tuksella ovat vankileirien kansliassa katselleet 
vankien ruokalistoja ja sitten kertoneet lehdes- 
sään, kuinka heille nykyisen puutteen aikana tuli 
vesi suuhun ajatellessaan, mitä herkkuja vangeil¬ 
le annetaan!" 


"Vankeja vain yhdessä kerroksessa" 

Mauno Vannas kauhistelee päiväkirjamerkinnöis- 
sään syyskuun alussa leirin oloja myös muuten. 
Syynä oli tarkastuskäynti yhteen kasarmiin. 

"Eräässä huoneessa, jonka mitat olivat 3x6 
x 2,70, oli 16 miestä.Toisessa huoneessa, tilavuu¬ 
deltaan 3 x 5,80 x 2,80, oli 21 miestä. Ja sama 
tiheys vallitsi yleensä kauttaaltaan. 

Miehet makasivat likaisella lattialla pitkin ja 
poikin, ei vuoteita, ei tyynyjä, ei peittoja. 

Ollakseni oikeudenmukainen täytyy minun 
tunnustaa, että vankeja oli vain yhdessä kerrok¬ 
sessa lattialla, eikä päällekkäin, niin kuin anjovis- 
purkissa. Mutta kylläkin niin tiheässä, että makaa¬ 
maan eivät kaikki mahtuneet, vaan toiset istuivat 
rinnakkain ja tukivat siten nukkuessaan toinen 
toisiaan. Vintti ja porraskäytävät olivat yhtä täyn¬ 
nä kuin muutkin paikat. 

Oli kuitenkin eräs alue, jossa tungos ei ollut 
yhtä suuri kuin muualla. Se paikka oli lännenpuo- 
leinen uloskäytävä. Siellä ei ollut ahtautta yhtään. 
Miksi ei? 

Sen oli jo ottanut haltuunsa eräs orgaaninen 
aine, niin, ihmisen virtsa. Muutamien tyhjien silli- 
tynnyrien juurella kävi käytävässä pieniä laineita, 
joita nostatteli hiljainen länsituuli. Haju oli melko 
väkevä. Ylöspäin nousevat portaat olivat myös 
kosteat, mutta eivät kuitenkaan lainehtineet. Seu- 
raavasta kerroksesta tippui niihin lakkaamatta sa- 


maa ainetta. Vangit kulkivat näitä portaita myöten 
asuntoihinsa. Ja minä näin, miten heidän kanta¬ 
miinsa avonaisiin vellikuppeihin tipahteli virtsa- 
pisaroita." 


Sisällissodan haavat säilyivät talvisotaan 
saakka 

Mauno Vannas päättää sisällissotaa koskevan kir¬ 
jansa ilmeisesti 1960-luvulla tehtyyn lopputilityk¬ 
seen. 

"Jo itse veljessota oli ollut verinen, mutta kun 
sen päätyttyä paljastuivat lukuisat punaisten teke¬ 
mät siviilihenkilöiden murhat ja heihin kohdistu¬ 
neet raakuudet, pääsi voittaneella puolella vallalle 
kirjaimellisesti Mooseksen lain mukainen henki: 
silmä silmästä.Yksinäiset huutavan äänet korves¬ 
sa eivät pitkään aikaan tavanneet minkäänlaista 
kaikupohjaa tässä leppymättömyyden muurissa." 

Armahdusten ansiosta yli puolet punaisista 
vangituista pääsi hänen mukaansa vapauteen 
vuoden 1918 aikana. 

"Mutta vankiloihin yhä edelleen jäänyt tuhat¬ 
lukuinen vankijoukko piti avoimina sisällissodan 
syvään iskemiä haavoja vielä vuosikausia. 

Vasta maailmanhistoriallisena syksynä 1939 
Suomi kohtasi koettelemuksensa yhteisenä, koko 
maata, koko kansaa ja jokaista kansalaista hen¬ 
kilökohtaisesti koskevana taisteluna elämästä tai 
tuhoutumisesta." 

Lähteet: 

• Lahikainen Erkki: Professori Mauno Vannaksen säätiön toimintaa 40 vuotta. Uusikaupunki 2003. 

• Vannas Mauno: Silmä silmästä - Lehtiä lääkärin sotapäiväkirjasta 28.1.-8.9.1918, WSOY, Porvoo 1964. 


Kotikaupunkinsa kaunistaja 

Mauno Vannas syntyi Uudessakaupungissa 18.8.1891. Hänen isänsä oli merimies Viktor Johansson 
ja äiti Maria Kristina Johansson. Perheen kaksi muuta lasta, tytär ja poika olivat kuolleet aikaisem¬ 
min kurkkumätään ja tulirokkoon parin vuoden ikäisinä. Perheen koti sijaitsi Alisenkadun itäpäässä 
Itäpuiston tuntumassa. 

Kasteessa nimen Viktor Mauno saanut poika ryhtyi jo teini-ikäisenä käyttämään sukunimeä Van¬ 
nas ja etunimeksi vakiintui Mauno. 



Mauno Vannaksen kotitalo (vasemmalla) sijaitsi Alisenkadun itäpäässä Itätullin tuntumassa. Kuva Uudenkaupungin 
museo. 












Professori Mauno Vannas. Kuva Uudenkaupungin 
museo. 


Säätiö Uudenkaupungin kaunistamiseksi 


Ansioitunut silmälääkäri 

Hän pääsi ylioppilaaksi Uudenkaupungin yh¬ 
teislyseosta vuonna 1911. Hän oli suunnitellut 
opiskelvansa tuomariksi ja kirjoittautui Helsin¬ 
gin yliopiston lainopilliseen tiedekuntaan. Isän¬ 
sä toivomuksesta hän aloitti kuitenkin syksyllä 
opiskelun lääketieteellisessä tiedekunnassa. 

Mauno Vannaksen vanhemmat kuolivat 
kumpikin noihin aikoihin, ensin äiti vuonna 1911 
ja isä vuonna 1915. Uusikaupunkilainen kauppi¬ 
as ja laivanvarustaja Carl Lundström ja hänen 
vaimonsa Emilia ottivat Mauno Vannaksen kas- 
vattipojakseen ja heidän antamansa avun turvin 
hän suoritti lääketieteen kandidaattitutkinnon 
vuonna 1917 ja lisensiaattitutkinnon vuonna 
1923. 

Hän toimi ensin Helsingin yliopiston sil- 
mäklinikan apulaislääkärinä vuosina 1923-26. 
Seuraavana vuonna hän väitteli tohtoriksi. 
Vuonna 1937 hänestä tuli silmätautiopin profes¬ 
sori ja silmäklinikan esimies.Tässä tehtävässä 
hän toimi 70-vuotiaaksi asti vuoteen 1961. Hä¬ 
net tunnetaan erityisesti silmän sarveiskalvon 
siirtoleikkausten ja niihin liittyvien kirurgisten 
instrumenttien kehittäjänä. 


Mauno Vannas oli erittäin kiintynyt synnyinkaupunkiinsa Uuteenkaupunkiin. Hän perusti vuonna 
1963 nimeään kantavan säätiön, jonka tarkoituksena on ennen kaikkea Uudenkaupungin rantojen 
kaunistaminen. 

Säätiön alkupääomana olivat Mauno Vannaksen lahjoittamat 50 Instrumentarium Oy:n osaket¬ 
ta ja 200 silloista markkaa. Omaisuus on menestyksellisen sijoitustoiminnan tuloksena karttunut 
vahvasti. 




Säätiö onkin vuosikymmenien varrella avustanut kaupungin kaunistamista monin tavoin. Koh¬ 
teina ovat olleet muun muassa Vannaksen nimikkopuisto, Myllymäki, Rauhanpuisto, Pakkahuoneen 
ympäristö, Ruokolanjärven ja Käätyjärven rannat, Leijonapuisto ja urheilukenttä. Professori Mauno 
Vannaksen säätiön toistaiseksi viimeisin ja merkittävin avustus kohdistui Kaupunginlahden rantojen 
kunnostamiseen ja kaunistamiseen, mihin säätiö lahjoitti yli kaksi miljoonaa euroa. 

MJ 

Uusikaupunki« Nystad. 



Paikalla, jossa Halluoja aiemmin laski Kaupunginlail¬ 
leen, on nyt kaunis ja viihtyisä Vannaksen puisto. Se 
on yksi niistä kohteista, joiden toteuttamista ja hoita¬ 
mista Professori Mauno Vannaksen säätiö on tukenus 
taloudellisesti. Kuva Uudenkaupungin museo. 




suri 

TAMMISAARESSA, SUNNUNTAINA 14 P HEINÄKUUTA. 


Rakas Äitini. Kirjoitan täältä muutaman rivin, kun 
on sopiva tilaisuus lähettää kirje sairaanhoitajan 
mukana kaupunkiin. Mulle on käynyt niin huonos¬ 
ti, että toiset ovat ottaneet minun pakettini, kun 
sinä olet lähettänyt. Oli siinä minun nimeni kuiten¬ 
kin ja kun menin ottamaan sitä, niin toiset olivat 
kerenneet ottaa sen ulos. Oletko lähettänyt mon¬ 
takin pakettia, ainoastaan yhden olen saanut. Kun 
olen sairaalassa niin vaikeaa on pitää vaarin koska 
paketti on tullut ja siksi toiseksi olen niin heikko, 
että on vaikeaa paljon kävellä. Se oli ikävä tapaus 
kun sen paketin veivät ja minäkin olisin sen ruu¬ 
an kovasti tarvinnut. Koita nyt vielä rakas äitini 
lähettää paketti vaikka siinä olisi huonompaakin. 
Koitan pitää silmällä koska se saapuu, että saisin 
sen itse pitää. Pane jokunen markka sinne pussin 
pohjalle, minä olen sairaanhoitajalle velkaa vähän 
postimaksuja ja tarttis sen saada maksettua. Kätke 
niin hyvin, ettei tarkastajat löydä sitä, pane vaikka 
leivän sisään ja joku merkki siihen niin löydän sen. 
Koita pian lähettää kun täältä lasketaan jo vankeja 
vapaaksi ja toiset saavat tuomioitaan. Muutamia 
on tuomittu 8-10 ja elinkaudeksikin vankeuteen. 
Minä en ole mitään pahaa tehnyt kaartissa olles¬ 
sa, mutta saa nähdä minkälaiset suosituspaperit 
on Uudenkaupungin esikunta minulle lähettänyt. 
Siitä paperista nyt kaikki riippuu, josko pääsen va¬ 
paaksi tai en. Oletko sinä ollenkaan käynyt puhu¬ 
massa puolestani kun olen pyytänyt. Mitä muuta 
kotoa kuuluu. Ovatko terveinä kaikki ja missä isä 
on. Onko hän lähettänyt rahaa kotio ja onko äiti 
itse ollut terveenä. Minä olen vielä kovasti heikko. 
Verta tulee sisuksista kun teen tarpeeni ja monta 
kertaa se menee housuihin kun on niin vetelä. Woi- 


mat on niin lamaannuksissa, mutta olen koittanut 
kävellä sentään aina vähän muutoin jalat tulee 
vallan kankeiksi. Olen saanut vähisen maitoa ja se 
on auttanut minua oikein paljon. Jos sinä äiti vaan 
voit niin pane pullollinen maitoa pakettiin. Se kyl¬ 
lä happanee, mutta onhan piimä yhtä terveellis¬ 
tä. Kermaa et suinkaan voi lähettää, enkä sitä niin 
vaadikkaan, kunhan saisi leipä ja voitakin ja pul¬ 
lollisen maitoa. Nyt ei sinun tartte epäillä etten saa 
pakettiani, kun osotan sen tänne sairaalaan niin 
se varmasti tuodaan minulle. Kirjettä ja korttia en 
ole saanut sinulta myös lainkaan. Kirjota nyt kun 
saat tämän kirjeen myös kirje minulle sairaalaan 
tai kätke hyvin pakettiin. Virallisen postikortin tai 
parikin saat myös laittaa pakettiin ja ne tulee kyllä 
ilman kätkemättä, kun vaan eivät likaannu ja kovin 
ruokaannu. Rahaa vaikka hiukkokin pane paket¬ 
tiin, että sairaanhoitajalle saisin maksaa velkani. 
Tupakkaa ei kannata panna pakettiin jollet saa niin 
hyvin kätkettyä sitä, ettei niitä löydetä. VVoine men¬ 
nä kun ottaa laadot pois ja käärii paperiin niin että 
se näyttää sapuskalta ja panet aivan pussiin poh¬ 
jalle. Pari laatoa kyllä riittää. Olen kyllä kauan ollut 
ilmankin, mutta pane nyt, ehkä se voi säilyä. Laita 
sellainen pieni säkki jostain kankaasta, niin sellai¬ 
seen voit paremmin kätkeä tupakat aivan pohjalle 
tai jonnekin muuhun rakoon. Nyt saat lähettää vä¬ 
hän enemmänkin kerralla, kun paketti tulee sairaa¬ 
laan niin varmasti tulen sen saamaan. Ei taida sul¬ 
iakaan olla niitä sapuskoita liikoja sen kyllä tiedän, 
mutta koita nyt sairaalle pojallesi lähettää jotain 
ruokaa, joka virkistäisi.Taidan pian päästä poiskin 
ettei tartte kauan lähettää. Pane pian paketti tu¬ 
lemaan taas parin päivän perästä jos vaan voit. 

Toiset saavat pakettia joka toinen päivä ja ovat 
niin terveitä ja riskiä. Minä en ole saanut kuin yh¬ 
den paketin ja toisen ne varastivat. Nyt ei tarvitse 
pelätä että pakettia varastetaan, kun se tuodaan 
sairaalaan. Lähetä sen tähden ... kun saat tämän 
kirjeen. Jollei sulia ole rahaa, niin lainaa joltain 
sen verran. Ei minua kauan tartte kotoa ruokkia, 
kyllä tästä asiasta pian joku päätös tulee. Minun 
tekee niin mieleni kahvia pane sitäkin pussiin vä¬ 
hän ja jotain makeata jos on. Koita nyt pian rakas 
äitini hommata paketti. Jokunen peruna olisi ter¬ 
vetullut myös, mutta jauhoja ei tartte panna jollei 
ole kauraryynejä niin niitä saat panna noin puolen 
kiloa. Perunat saisi olla raakoja mutta keitetytkin 
kelpaa kun panet pakettiin heti kun olet keittänyt 
ja viet sen postiin. Perunaa en ole saanut vapusta 
asti ja sitä tekee joskus mieleni. Saat itse lähettää 
mitä tahdot ja mitä sulia on, mutta pyydän, ttä 
oikein pian lähettäisit. Pane sentään vähän rahaa 
jos vaan on, saisin maksaa velkani pois. Kätke se 
sitten hyvin ja pane jokin merkki, että löydän sen. 
Lähetä heti sillä odotan kovin pakettia ja kirjettä. 
Osoite onTammisaari sotasairaala punatautiosas- 
to 2. kerros. Pane sinä vielä varmuuden vuoksi pa¬ 
periin kaikki ristinimesi ja arvosi ja pane se paperi 
pakettiin niin että se tulee heti tarkastusmiehen 
käteen kun se avaa paketin. Koita nyt lähettää oi¬ 
kein pian sillä odotan kovin pakettia ja kirjettä. Älä 
unhoita minua vaan muista sairasta poikaasiToi- 
voa, joka tätä pyytää. Lähetä pian, mulla on ikävä 
täällä. 

Kirjekopio/Kansan arkisto 

Kirjoittanut seppä Toivo Armas Heinonen (s. 1894) 
Uudestakaupungista. Heinonen vangittiin 1.5. ja 
hän kuoli heikkouteen Tammisaaren vankileirillä 
31.7.18 

TUNTEETON TAPPAJA 


En rl 


Isorokkoon liittyy jo sanana kalman haju. Ikivan¬ 
ha tappaja kävi säännöllisen satunnaisesti niit¬ 
tämässä satoaan kansojen keskuudessa. Tauti 
piti olla periaatteessa hävitetty Suomesta roko¬ 
tuksilla. Jo vuonna 1883 oli säädetty isorokko- 
rokotus pakolliseksi ja tauti saatiin lähes täysin 
häviämään. Yksittäisiä tapauksia oli kuitenkin 
jatkuvasti 1900-luvun puolella. Ongelman takia 
suoritettiin 1915-17 pakolliset joukkorokotukset, 
ja hyvällä eristämisellä saatiin laajemmat epide¬ 
miat estettyä. Silti sotavuonna 1918 puhkesi mit¬ 
tava epidemia, jossa isorokkoon sairastui 2500 
henkilöä, joista lähes kolmannes menehtyi. Ke¬ 
sä-heinäkuussa kuoli kymmenen Uudenkaupun¬ 
gin punavankiaTurun vankileirillä ja näistä moni 
isorokkoon. Rokotuskampanja ei ollut onnistu¬ 
nut riittävän hyvin, syynä sekä ihmisten rokotus- 


kielteisyys että kuntien tehoton toiminta. Roko¬ 
tuskattavuus jäi yrityksestä huolimatta vajaaksi. 
Turun vankileirille siirrettiin kesäkuussa vankeja 
Hämeenlinnan leiriltä, joka oli ehtinyt muodos¬ 
tua isorokon ydinalueeksi. Karanteenimääräykset 
eivät pitäneet, lähtijöitä ei tarkastettu riittävän 
huolellisesti ja tauti siirtyi vankien mukanaTurun 
leirille. 30-vuotias perheellinen sekatyömies Karl 
Oskar Nieminen selvisi sekä Lahden rintamalla 
tapahtuneesta haavoittumisesta ettäTurun vanki¬ 
leirillä saamastaan isorokosta.Toinen Nieminen, 
Juho Vihtori, menehtyi isorokkoon leirillä. Juho 
Nieminen oli puuseppä ja paikallisen Puutyönte¬ 
kijöiden liiton puheenjohtaja. Vaimostaan Helmi 
Niemisestä on toisaalla. 

OL 


Lähteet: 

• Ahtiainen, Pentti & Laurila, Olli &Vihe, Jyrki:Tauteja ja terveyttä. Uudenkaupungin Merihistoriallinen Yhdistys 2017. 

• Mäkelä, Pentti: Vuosien 1917-19 kulkutaudit. Espanjan tauti ja vankileirikatastrofi. 2007. 

Kansa I Iisa rkisto/digitaal ia rkisto/va Itiö rikosoikeuden arkistot. 

PÄIN NOUSEVAN SUOMEN RANTAA! 


Jääkäriliike syntyi syksyllä 1914 miesylioppiladen 
keskuudessa ja sen tavoitteena oli irrottaa Suo¬ 
mi Venäjästä aseellisen toiminnan avulla. Soti¬ 
laskoulutusta ei ollut kotimaassa mahdollisuutta 
saada Suomen vanhan sotaväen lakkauttamisen 
jälkeen, mutta Saksaan lähti helmikuussa 1915 
miehiä koulutukseen Lockstedtin leirille Holstei- 
niin. Värväys lähti tämän jälkeen vauhdilla käyn¬ 
tiin ja suomalaisista muodostettiin Kuninkaalli¬ 
nen Preussin Jääkäripataljoona 27. 

Syntyjään kalantilaisia jääkäreistä oli kuusi ja 
uusikaupunkilaisia ja lokalahtelaisia molempia 
yksi. Eri yhteiskuntaluokista tulleille jääkäreille 
tunnusomaisia piirteitä olivat nuoruus, kiihko¬ 
mielinen isänmaallisuus ja venäläisvastaisuus. 
Joukko oli Suomen kansa pienoiskoossa; tukki- 
jätkästä tohtoriin, koululaisesta keihäänheiton 
olympiavoittajaan. Ruumiillisen työn tekijöitä oli 
kuitenkin huomattavasti enemmän kuin yliop¬ 
pilaita tai akateemisen loppututkinnon suoritta¬ 
neita. Joukon saamaa koulutusta voidaan pitää 

- sodanajan poikkeusolosuhteet huomioonottaen 

- hämmästyttävän hyvänä. 

He saivat myös sotakokemusta venäläisiä 
vastaan Baltiassa. Jääkärien pääjoukko palasi 
Suomeen helmikuun lopussa 1918 ja otti sisällis¬ 
sotaan osaa hallituksen joukoissa. Ei kuitenkaan 
venäläisvastaisen kansannousun johtajina, ku¬ 
ten he alunperin olivat suunnitelleet, vaan pää¬ 
sääntöisesti sotatoimissa oman maan kansalai¬ 
sia vastaan. Muutamia jo aikaisemmin joukosta 
lähteneistä taisteli myös punaisten puolella. Ol¬ 
tuaan vuosikausia pois kotimaastaan ja maail¬ 
mansodan aikana puolueettoman tiedonkulun 



Kalantilaisia jääkäreitä: Allan Gottleben, Lauri Aula, Mikko 
Kontu. Syntyperäisiä kalantilaisia olivat myös jääkärit Karl 
Särämö, Hans Elo ja Matias Luotonen. Kuva Pentti Ahtiai¬ 
sen arkisto. 



* 



Lokalahtelainen 
jääkäri KnutYrjö 
Kaskinen. Kaatui 
vänrikkinäTampe- 
reen Kalevankan¬ 
kaan 28.3.1918. 
Kuva Pentti Ahtiai¬ 
sen arkisto. 

ulottumattomissa, olivat jääkärit pääsääntöisesti 
jääneet Suomessa nopeasti jyrkentyneiden yh¬ 
teiskunnallisten ristiriitojen ulkopuolelle. 

Suomeen palasi 1261 jääkäriä. Heidät sijoitet¬ 
tiin valkoiseen armeijaan aliupseereina ja upsee¬ 
reina: sotilasarvot vaihtelivat korpraalista (jefreit- 
teri) majuriin. Jääkärien merkitys kouluttajina ja 
johtajina oli ratkaisevan tärkeää hallituksen jou¬ 
koille: punaisten kapinallisten ainoa upseerikou¬ 
lutuksen saanut oli aikoinaan Venäjän armeijassa 
luutnanttina palvellut Ali Aaltonen. Punaisten 
apuna taisteli myös vähäinen määrä venäläisiä 
upseereita sotilaineen. Uudessakaupungissa ei 
kevään 1918 tapahtumissa ollut mukana yhtään 
jääkäriä, sodan painopistealueet olivat aivan 
muualla. Uusikaupunkilaisia ja ympäristökun¬ 
nista kotoisin olevia taisteli jääkäreiden alaisina 
esimerkiksi Tampereen seudulla ja muuallakin 
Hämeessä. Vihollisuuksien päätyttyä valkoisen 
väestön ja lehdistön palvomia sankareita olivat 
ylipäällikkö Carl Gustaf Mannerheimin lisäksi eri¬ 
tyisesti jääkärit. Useat heistä ylenivät sisällisso¬ 
dan jälkeen poikkeuksellisen nopeasti: talvi- ja 
jatkosodassa monta jääkäriä toimi armeijan kes¬ 
keisimmissä komentajatehtävissä eversteinä ja 
kenraaleina. 

EL 



Uusikaupunkilaisen jääkärin Erkki Saarvvan ylioppilaskuva 
vuodelta 1914. 1950-luvulla hän kirjoitti suositut murrekir¬ 
jansa Muinassi Uudestkaupungist jaTuulmyllytte suhinoi. 
Kuva Uudenkaupungin museo. 

Jääkärivänrikki Knut Kaskisen siunaus Lokalahden kirkossa. Kuva Pentti Ahtiaisen arkisto. 


Lähde: 

• Suomen jääkärien elämäkerrasto. Jääkäriliitto ry. 1975. 

PALUU ARKEEN 


HIIPI 

SODAN JÄLKISELVITTELY JATKUI KESÄLLÄ, 
ÖINEN ULKONALIIKKUMISKIELTO KUMOTTIIN 


Sisällissota oli päättynyt toukokuussa, mutta so¬ 
dan jälkiselvittelyt jatkuivat monin tavoin kesäl¬ 
lä. Tietoja kerättiin sekä punaisten aiheuttamis¬ 
ta vahingoista että vapaussodassa kaatuneitten 
omaisten avustamiseksi. 

Erilaiset rajoitukset ja säännöstelyt olivat vie¬ 
lä voimassa, mutta öinen ulkonaliikkumiskielto 
kumottiin Uudessakaupungissa sopivasti ennen 
juhannusta. Poliisilaitoksen päätöksellä palattiin 
normaaliin elämään kesäkuun 19. päivänä. Kielto 
oli ollut voimassa helmikuun alkupuolelta alkaen. 

Uusikaupunkilaisia oli menehtynyt molem¬ 
pien osapuolten tekemissä murhissa, taisteluissa 
ja eniten vankileireillä, joissa kuolema niitti järkyt¬ 
tävää satoaan vielä kesän aikana. 


Papereita perättiin 

Uudenkaupungin Sanomien sivuilla julkaistiin 
kesäkuun loppupuolella monenlaisia kuulutuk¬ 
sia, joilla pyrittiin samaan selvyyttä sisällissodan 
jälkeiseen aikaan. 

Tutkintoasiain päällikön majuri Gustaf Ami¬ 
noffin allekirjoittamassa näyttävässä kuulutuk¬ 
sessa Uudenkaupungin Sanomissa kesäkuun 15. 
ja 18. päivänä perättiin sotilas-ja siviiliviranomai- 
silta, suojeluskunnilta ja yksityisiltä kansalaisilta 
tietoa siitä, jos jollain on hallussaan asiapape¬ 
reita, joilla osallisuus kapinaan voidaan näyttää 
toteen. Tietoa vaadittiin myös siitä, jos jonkun 
"haltuun on joutunut pöytäkirjoja, joita on pidetty 


V.-liunl 1 a, 1 k . 4 70 nun. 

ilmoitus. 


Punak&artilaiskapin&n aikana ryöstetyn tavaran takaisin saa¬ 
miseksi oikeille omistajilleen, on Turun ja 1 ‘orin lääniin perustettu 
Lääninhallituksen alainen Selvittelytoimisto, jonka täkäläisenä asia¬ 
miehenä toimii allekirjoittanut. Kehotan kalkkia niitä, joilta pu¬ 
naisten aikana on kadonnut tavar»lta ja Jotka haluavat saada oman¬ 
sa mahdollisesti vielä takaisin, jättämään toimistoon kirjallisen luet¬ 
teloa näistä tavaroista ja myös hevosista. 

Luettelossa tulee olla mainittuna omistajan nimi ja osoite, ta¬ 
varan määrä ja laji sekä tarkat tuntomerkit, joiden avulla tavara 
helposti tunnetaan toisista samallaisista tavaroista, ja niiden pe¬ 
rusteella voidaan löytää muiden joukoista ja palauttaa omistajilleen. 
Tavaraa, josta ei voida selviä erikoistuntomerkkejä esittää, on tur¬ 
haa ensinkään luettelossa mainita, koska niiden erottaminen toi¬ 
sista tulee mahdottomaksi. Luettelot voidaan jättää Uudonkaupun- 
Kln Suojelusvartlon kansliaan Lyseolla suljetussa kirjeessä joka 
päivä klo 9—11 välillä. 

HUOM.I Kaikkien liikkeiden, niinkuin yksityistenkln jotka 
ovat ilmoittaneet Arvolautakunnalle, tulee sitäpaitsi ilmoittaa Sel¬ 
vittelytoimistoon jos haluavat saada ryöstetyt tavaransa takaisin. 

Uusikaupunki, 17 . e. 18 


Turun ja Porin läänin Selvittelytoimisto. 

P. Lindan. 

m:tty. 


"Punakaartilaiskapinan aikana ryöstetyn tavaran takaisin 
saamiseksi oikeille omistajilleen'' annettiin Uudenkaupun¬ 
gin Sanomissa 15.6.1918 julkaistussa ilmoituksessa tarkko¬ 
ja ohjeita. 

Kanlntns. 


Saaaakseni lopullisesti selvän allamainittavista asioiata. pyy¬ 
dän teroittaa kaikkien sotilas- ja slvlillviranomatsten, suoje¬ 
luskuntien ja yksityisten mieliin seur aavaa: 

1) Jos kellään on vallankumouksellisilta oteltuja asiapape¬ 
reita, joilla osallisuus kapinaan voidaan näyttää toteen; 
kuin myös 

2) Jos kenenkään haltuun on joutunut pöytäkirjoja, joita 
on pidetty kapinallisuudesta epäiltyjä, mutta vapaalle ja¬ 
lalle päästettyjä henkilöitä kuulusteltaessa 

>vai kalkki nämä asiapaperit ja pöytäkirjat viipymättä lähetettävät 
nlnulle, Tutkinteaslain Päällikölle, Helsinkiin, Fabianinkatu 26. 

3) Rintaman etenemisen yhteydessä kuin myös muualla 
Suomessa on otettu paljon vankeja, jotka ovat sijoitetut 
työväenyhdistysten taloihin ja muihin pieniin etappivan- 
kiloihin. Pienempiin kaupunkeihin ja kauppaloihin on 
samaten kasaantunut vankeja. Kun nyt on tarkoitus, että 
kaikki vangit sijoitetaan toistaiseksi ainoastaan kahteen¬ 
toista isompaan vankileiriin, nimittäin: Helsinkiin, Hä¬ 
meenlinnaan, Kuopioon, Lahteen, Mikkeliin, Ouluun, Rii¬ 
himäelle, Tammisaareen, Tampereelle, Turkuun, Vaasaan 
ja Viipuriin, ja kudunkin näistä vankileireistä on mää¬ 
rätty tutkintotuomari kunta päällikköineen ovat kalkki 
ne pöytäkirjat, jotka koskevat sijoitettavia vankeja, lä¬ 
hetettävät vankien mukana isomman vankileirin Tut- 
kintoasiain Paikallispäällikölle. 

Jos ioku laiminlyö noudattaa näitä määräyksiä, en hänen 
syyksoen luettava, että moni kapinallinen vei päästä rankaisutta 
ahl että joka tapauksessa tutkimustyö viivästyy. 

Helsingissä 8 pnä kesäkuuta isiä. 

Tutkintoasiain Päällikkö 

Majuri Gustaf Aminoff 


I.SJ. Mrs.) 


Tutkintoasiain Päällikön Majuri Gustaf Aminoffin kuulutuksessa 
perättiin tietoja kapinaan osallistuneista ja annettiin määräyksiä 
vankien keskittämisestä kahteentoista suureen vankileiriin. Kuulu¬ 
tus julkaistiin Uudenkaupungin Sanomissa 18.6.1918. 

ilmoitus* 

Elintarpeiden puutteen johdosta sul» 
jstaan kaikki Turun Intendenttipiirialueel» 
la toimivat intendentuurin yllä pitämät 
sotilas* ja upseeriruokalat kuluvan kuun 
15 päivästä lähtien Pääintendentin mää» 
räyksen mukaan. 

Turussa kesäkuun 11 pnä 1918. 

In lilninllijilnM 


Elintarvikkeiden puute johti myös sotilas-ja upseeriruoka- 
loiden sulkemiseen.Turun Intendenttipiirin ilmoitus julkais¬ 
tiin Uudenkaupungin Sanomissa 15.6.1918. 


kapinallisuudesta epäiltyjä, mutta vapaalle jalalle 
päästettyjä henkilöitä kuulusteltaessa'.' 


Vankeja keskitettiin 

Tutkintoasiain päällikön kuulutuksessa annettiin 
määräyksiä myös vankien kohtelusta. 

Tarkoituksena oli keskittää kaikki "rintaman 
etenemisen yhteydessä kuin myös muualla Suo¬ 
messa" otetut vangit paikallisista pienistä van¬ 
kiloista 12 isompaan vankileiriin. Niitä muodos¬ 
tettiin muun muassa Hämeenlinnaan, Lahteen, 
Suomenlinnaan,Tammisaareen jaTurkuun. Kaik¬ 
ki pöytäkirjat, jotka koskevat sijoitettavia vankeja 
tuli toimittaa vankien mukana vankileirinTutkinto- 
asiain Paikallispäällikölle. 


"Jos joku laiminlyö noudattaa näitä määrä¬ 
yksiä, on hänen syykseen luettava, että moni ka¬ 
pinallinen voi päästä rankaisutta tahi että joka 
tapauksessa tutkimustyö viivästyy',' todettiin kuu¬ 
lutuksessa lopuksi. 


Kadonneista tavaroista tarkat tuntomerkit 

"Punakaartilaiskapinan aikana ryöstetyn tavaran 
takaisin saamiseksi oikeille omistajilleen" oliTu- 
run ja Porin lääniin perustettu lääninhalltuksen 
alainen Selvittelytoimisto. Sen paikallisena asia¬ 
miehenä toimi Uudessakaupungissa P. Linden, 
jonka allekirjoittamassa ilmoituksessa 18.6. an¬ 
nettiin asiaan liittyviä ohjeita. 

"Kehotan kaikkia niitä, joilta punaisten aika¬ 
na on kadonnut tavaroita ja jotka haluavat saada 
omansa mahdollisesti vielä takaisin, jättämään 
toimistoon kirjallisen luettelon näistä tavaroista 
ja myös hevosista','ilmoituksessa neuvottiin. 

Tavaroista piti antaa tarkat tuntomerkit. "Ta¬ 
varaa, josta ei voida selviä erikoistuntomerkkejä 
esittää, on turhaa ensinkään luettelossa mainita, 
koska niiden erottaminen toisista tulee mahdot¬ 
tomaksi',' korostettiin ilmoituksessa. 


Hevosten kauppa kiellettiin 

Hevosista julkaistiin oma erityinen kuulutus leh¬ 
dessä kesäkuun 20. päivänä. Siinä aluepäällikkö 
John Sahlberg kielsi "herra Piiripäällikön käskys¬ 
tä tästä päivästä alkaen kaiken hevosten ostami¬ 
sen ja myymisen'.' Näin siksi, että "punakaartin 
ryöstämien hevosten toimittaminen takaisin oi¬ 
keille omistajilleen vaikeuttuu sen vuoksi, että 

tällaisia ryöstettyjä hevosia myydään edelleen 
uusille ostajille'.' 

AVUSTUKSIAKIN oli saatavissa sodasta kär¬ 
simään joutuneille, kuitenkin vain valkoisten puo¬ 
lella taistelleille. Uudenkaupungin Sanomien etu¬ 
sivulla oli kesäkuun 27. päivänä kaikkiaan kolme 
tällaisia avustuksia koskevaa kuulutusta. 

Varsinais-Suomen Vapausrahastosta jaettiin 
avustuksia "vapaustaistelussa kaatuneiden ja 
murhaajien kädestä surmansa saaneiden jälkeen 
jääneiden omaisille, jotka mainitulla tavalla ovat 
menettäneet perheidensä ainoan tuen sekä vapa¬ 
ustaistelussa haavoittuneille vähävaraisille soti¬ 
laille heidän kustantamisekseen toipumiskoteihin 
tai korvaukseksi menettämästään työkyvystä" 

Avustuksia vähävaraisille 

Kaupunginvaltuustokin tarjosi avustuksia "niil¬ 
le vähävaraisille Uudenkaupungin kuntalaisille, 
joiden perheen huoltajat ovat joko kutsunnan 
kautta asevelvollisuuttaan suorittamassa tahi 
suojeluskunnan jäsenenä kaatuneet eli muuten 


tulleet kyvyttömiksi perheistään huolehtimaan'.' 
Valtuuston asettaman komitean puolesta ano¬ 
muksia otti vastaan 29.6. julkaistun ilmoituksen 
mukaan samaten heinäkuun 15. päivään saakka 
E.A. Koskinen. 

Myös sodan toista osapuolta sentään avus¬ 
tettiin. Siitä kertooT. Aaltion allekirjoittama ilmoi¬ 
tus Uudenkaupungin Sanomien etusivulla. "Nii¬ 
den perheiden huoltajia, joihin kuuluu alle 15 v. 
vanhoja lapsia ja jotka ovat nykyään kadottaneet 
varsinaisen elättäjänsä joko kaatuneena tai van¬ 
kina, pydetään tekemään ilmoitus perheen tilasta 
ja toimeentulosta ensi keskiviikkona ja perjantai¬ 
na klo 12-2 ruotsalaisella kansakoululla, entisessä 
vankileirin kansiassa." 

MJ 

ASEIDEN VAIETTUA 


Uudessakaupungissa vallan vaihduttua komen- 
danttiToivo Piintilä kehotti ympäristön elintarvi- 
kelautakuntia, maanviljelijöitä ja muita henkilöitä 
tekemään kaikkensa, että kaupunkiin saadaan 
riittävästi elintarpeita. Varsinkin perunia kehotet¬ 
tiin tuomaan täkäläiselle elintarvikelautakunnalle, 
joka otti niitä vastaan läänin Elintarvikekomitean 
vahvistamasta rajahinnasta. 

Sodan jälkeen vankileireille teljettiin yli 
80 000 hävinneen osapuolen suomalaista. Kärsi¬ 
mysten malja poreili ja kuohui. Leireillä ravintona 
oli ala-arvoisista raaka-aineista valmistettua ruo¬ 
kaa, joka koostui kapakalasta, sillistä, hapankaa¬ 
lista ja juureksista. Omaiset eivät saaneet lähettää 
vangeille elintarvikkeita.Tätä kokemattomuudes¬ 
ta johtunutta päätöstä voidaan jo luonnehtia 
joukkokuolemantuomioksi. 

Taudit alkoivat riehua nälän heikentämien 
vankien joukossa nopeasti. Ilmeisesti Itämeren di¬ 
visioonan mukanaan tuoma espanjantauti tappoi 
kesäkuussa arviolta 5000 vankia, vähintään joka 
kolmannen vankileireillä kuolleen. Heinäkuun 
alussa neljännes vangeista laskettiin vapaaksi, 
mutta ennen uutta satoa suunnilleen 13 500 hen¬ 
keä oli menehtynyt leireillä nälkään ja tauteihin. 
Uudestakaupungista ja sen ympäristöstä meneh¬ 
tyi 32 henkeäTammisaaren,Turun ja Hämeenlin¬ 
nan leireillä tai välittömästi kotiin palattuaan. 

Uusikaupunkilainen Helmer Lehtonen 
(s.1896) oli kutsunnoissa kesällä 1918. Hän vartioi 
asevelvollisaikanaan myös punavankejaTurussa. 
Hän joutui usein todistamaan ikäviä tapauksia. 
Esimerkiksi eräälle tajuttomalle, luuta ja nahkaa 
olevalle vangille koitettiin syöttää mannavelliä, 



Uusikaupunkilainen Helmer Lehtonen vartioi asevelvol¬ 
lisena punavankejaTurun vankileirillä. Säälintunteetkin 
nousivat usein pintaan. Uudenkaupungin museo/Augusta 
Olsson. 

joka tuli saman tien läpi koko elimistön. Vanki 
menehtyi. 

Punavanki ja Salmen kartanon muonamies 
Grönroos piti huumoria yllä. Hän lauleli iloisesti 
ristikon ja avoimen ikkunan takaa ja sai samalla 
raitista ilmaa. Palkaksi hauskoista ja ronskeistakin 
kupleteista ja rekilauluista hän sai joskus vartijoi¬ 
na toimineilta virnuilevilta klopeilta leipäpaloja. 
Lehtonen heitti itsekin usein leipää Grönroosille, 
mutta jäi kerran kiinni, kun muuan vänrikki sattui 
juuri tulemaan rakennuksen kulman takaa. Leivän 
antaminen vangeille oli ankarasti kielletty. Seu¬ 
rauksena oli kahdeksan vuorokautta arestia, jois¬ 
ta neljä kovennettua. Hän ei joutunut kuitenkaan 
rangaistusta kärsimään. 


Säännöstely tehosi 

Heinäkuussa 1918 ajettiin läpi uusi elintarvikela¬ 
ki. Koska ruokavaroja ei riittänyt tasapuolisesti 
kaikille, annettiin etusija elintarviketuotannossa 
uurastaville. Laki pyrki myös uudisviljelyn edistä¬ 
miseen ja kylvöalan kasvattamiseen, sillä maail¬ 
mansodan pelättiin kestävän vielä useita vuosia. 
Tilanne muuttui vielä entistä synkemmäksi, sillä 
loppukesä oli sateisin 75 vuoteen ja sadosta en¬ 
nustettiin todella kehnoa. 

Vähäinenkin tuonti maahamme ehtyi, kun 
häviötä kohti kulkevalla Saksalla ei riittänyt viljaa 
edes omaan tarpeeseen. Jäljelle jäi vain yksi ar¬ 
moton keino: vielä entistäkin kovempi säännöste¬ 
ly. Tämän politiikan kulmakivenä oli kuljetuskiel- 
to, joka luvanvaraisti elintarvikkeiden siirtämisen 
maitse, meritse tai postin välityksellä. Lain rik¬ 
komisesta saattoi seurata jopa kolmen vuoden 
kuritushuonetuomio. Kuljetuskielto tyrehdytti hy- 

vin tehokkaasti salakauppaa. Elintarvikkeita alkoi 
vähitellen kertyä valtion varastoihin. Lokakuussa 
viljantoimitukset jo miltei kaksinkertaistuivat. Vä- 
himmäistavoite, maamme väestön hengissä pitä¬ 
minen, oli toteutunut. 

Mikäli niukkoja ruokavaroja ei olisi 1918 on¬ 
nistuttu edes jossain määrin tasaamaan varak¬ 
kaiden ja köyhien, etelän ja pohjoisen sekä maa¬ 
seudun ja kaupunkien kesken, olisi seurauksena 
väistämättä ollut väestökatastrofi. Ihmisten joka¬ 
päiväiseen ravinnonsaantiin liittyvät kysymykset 
saivat kesällä 1918 huomattavasti enemmän pals¬ 
tatilaa sanomalehdissä kuin esimerkiksi pohdinta 
tulevasta valtiomuodosta. 


VVidgren valtuustossa 

Elintarvikekysymys oli myös Uudessakaupungis¬ 
sa erittäin vaikea. Merestä saatiin onneksi keliri¬ 
kon jälkeen hieman lisäravintoa, mutta työväestö 
näki nälkää ja myös porvarillisten palkannautti¬ 
joiden kärsivällisyys alkoi loppua. Kapellimesta¬ 
ri August VVidgren käytti valtuustossa kesäkuun 
lopussa hyvin kirpeää ja sapekasta kieltä. Kapi¬ 
nan pääsyinä olivat tämän aikalaisen mielestä 
elintarvikkeiden korkea hinta ja salakauppa - ja 
koko vapaustaistelu oli koitunut keinottelijoiden 
hyväksi. Köyhä kansanosa ei pystynyt enää os¬ 
tamaan edes perunoita muista elintarvikkeista 
puhumattakaan. Ihmisystävällisyys ja ymmärrys 
vähäosaisia kohtaan olivat monelta täysin kateis¬ 
sa ja itsekkyys ja ahneus kukoistivat. Joulukuussa 
valtuutetut ihmettelivät, miksi ihmeessä Uudes¬ 
sakaupungissa ei saanut ostaa voita, vaikka lä¬ 
hellä oli neljä meijeriä! Maitokauppojen edessä 
värjötteli pitkiä jonoja, punaisia kannattaneille 

ei maitoa aina olisi edes haluttu myydä ja viljaa 
vietiin lähipitäjistä suurempiin keskuksiin parem¬ 
man hinnan toivossa. 

Tasavallan elämä saattoi kuitenkin ontuen al¬ 
kaa, kun maa oli hyväksytty länsivaltojen taholta 
ja Suomeen oli saatu viljaa. Elämä oli edelleen 
äärimmäisen niukkaa, vaikka nälkä jo hieman hel- 
pottikin. 

Uusikaupunkilainen Salomon Lehtimäki, Myl¬ 
lymäen komeiden kivirakennelmien tekijä, toteaa 
1970-luvun alussa, elämänsä ehtoopuolella: 
"Olen monta kertaa ajatellut, että tulkoon ihan 
mitä tahansa, kunhan vaan ei koskaan tule sel¬ 
laista aikaa kuin vuosi 1918 oli." 


Esa Lahtinen 


Kapellimestari ja kaupunginvaltuutettu August VVidgren 
ymmärsi monia aikalaisiaan paremmin ravinnon puutteen 
merkityksen sisällissodan sytykkeenä. Esitti myös mielipi¬ 
teensä suoraselkäisesti heti aseiden vaiettua. Uudenkau¬ 
pungin museo/Augusta Olsson. 


Lähteet: 

• Itsenäistymisen vuodet1917-1920. VPK1992. 

• Suomen maatalouden historia osa 2 Gummerus 2004. 

• Kaukovalta K. V.:Uudenkaupungin historia IV. 
Uusikaupunki 1962. Meri Veijo: Ei tule vaivatta vapaus. 
Otava 1995. 

• Turpeinen Oiva: Näläntorjunta ja hyvinvointivaltion 
perusteet. VPK 1991. Uudenkaupungin kirjaston 
äänitteet: Helmer Lehtonen. 

• Uudenkaupungin kirjaston äänitteet: Salomon 
Lehtimäki 

VAPAAN SUOMEN JUHANNUS 
UUDESSAKAUPUNGISSA 1918 


Uudessakaupungissa vietettiin sata vuotta sitten 
Vapaan Suomen Juhannusta. Näin nimitti keski¬ 
kesän juhlaa esimerkiksi Uudenkaupungin Sano¬ 
mat pääkirjoituksessaan ja hauskaa sellaista toi¬ 
votti "ostajilleen, liiketuttavilleen ja ystävilleen" 
puolestaan uusikaupunkilainen Aalto & Stenroos 
-yritys. 



Uudenkaupungin Sanomat kirjoitti pääkirjoituksessaan 
Johteeksi-otsikon alla Vapaan Suomen Juhannuksesta. 


"Mieli on sittenkin raskas" 

"Taivas on syvänsininen ja puhdas, päivä pais¬ 
taa täydeltä terältä ja kostunut maa työntää viljaa 
niin, että sen kasvaminen miltei kuuluu, kun va¬ 
paa Suomi valmistautuu viettämään ensimmäistä 
juhannustaan.Tuli kesä meille viimeinkin',' kirjoitti 
Uudenkaupungin Sanomat pääkirjoituksessaan 
kesäkuun 22. päivän numerossa, jossa oli poikke¬ 
uksellisesti kuusi sivua normaalin neljän sijasta. 

"Mikä ihme, että mieli on sittenkin raskas? 
Olemmeko me suomalaiset jo niin orjistuneet, 
ettemme yleensä enää jaksa tuntea vapauttam- 
me?Emme nauttia siitä kesästä, joka meillekin vii¬ 
mein tuli? Me pauhaamme ja riitelemme entiseen 
tapaan ja villitsemme yhä toisiamme epäilemään 
toinen toistamme, lehti kirjoitti. 

Työtä tehtävä uupumatta 

"Me olemme vapaan Suomen juhannuksenakin 
samoja itsepäisiä, naapurikateita suomalaisia. 
Hyvää ainesta, mutta ankaraa kasvattavaa kättä 
kaipaavaa. Joka yksin jäätettynä hukkaa voiman¬ 
sa keskinäiseen toraan, ja mieluummin soittaa 
suutaan kuin tekee työtä. Vasta kun opimme ym¬ 
märtämään, parhaiten palvelevamme maata te¬ 
kemällä uupumatta työtä kukin kohdallamme ja 
jättämällä sen itsepäisen 'huolehtimisen Suomen 
tulevaisuudesta' Jumalan haltuun - vasta sitten 
huomaamme ja tunnemme todella vapautemme." 

E.A. Koskisen Kangaskaup¬ 
paan ja Pukimoliikkeeseen 
oli saapunut juhannukseksi 
monenlaista. 


"Kun totutamme itsemme pois ajatuksesta, 
että me johdamme ja sen sijaan luotamme sii¬ 
hen, että meitä johdetaan - ja johdetaan hyvään 
suuntaan - silloin mieli kevenee, ilo täyttää rinnan 
ja valon juhla saa vanhan merkityksensä takaisin. 
Kunhan vapaan Suomen ensimmäinen juhannus 
saisi opettaa tämän salatun totuuden monelle 
lehtemmekin lukijoista. Sillä mitä enemmän meil¬ 
le sellaisia henkilöitä tulee, sitä varmempi on tu¬ 
levaisuutemme','lehti lopetti pääkirjoituksensa. 

Pelastusarmeijan juhlat 

Uudessakaupungissa vietettiin juhannuksena 
myös pelastusarmeijan juhlaa. Suuri Juhannus¬ 
juhla aloitettiin aattona turkulaisia vieraita tuo¬ 
neen laivan saavuttua rantaan "riemumarssilla 
huoneustoon" Suuressa tervetulojuhlassa kello 
2 iltapäivällä oli ohjelmassa "Torvi-, Kitari-, Man¬ 
doliini- ja Lasisoittoa, Laulua, puheita ym'' Myö¬ 


hemmin järjestettiin marssi torille, jossa pidettiin 
kokous ja illan päätti "Suuri Pelastuskokous huo- 
neustossa'.'Juhannusaamuna oli ohjelmassa vie¬ 
lä jäähyväiskokous turkulaisille. 

Lehdessä ilmoitettiin myös Laivamatkasta 
"Vasamalla" Juhannus-aattona Merikaskisiin. 
Lähtö oli Pakkahuoneen luota kello 9 aamupäiväl¬ 
lä ja "otetaan kiinni myösVohdensaaren laituriin" 
Perillä oli ohjelmassa hengellisiä puheita, laulua, 
soittoa ym. "Maitoa saatavana perillä',' kerrottiin 
ilmoituksessa. 


Housunkannattimia ja ruotsalaisia tulitikkuja 

Paikalliset liikkeet ilmoittivat lehden juhannusnu- 
merossa myös monenlaisia tuotteita. Esimerkiksi 
E.A. Koskisen Kangaskauppaan ja Pukimoliikkee¬ 
seen oli juhannukseksi saapunut "Uusi valikoma 
erilaisia Pukukankaita. Herrain hattuja, mustia, 
värillisiä ja valkoisia. Paitoja, valkeita ja värillisiä. 

En rl 


Hauskaa 

1/apaan Suomen 

3ufjannusta 

toivoo 

ostajilleen, liiketuttavilleen ja 
ystävilleen 

jffalto 8 Steitros 

—- Uusikaupunki. 

Aalto & Stenroos toivotti ostajilleen, liiketuttavilleen ja ys¬ 
tävilleen "Vapaan Suomen Juhannusta'' 

Lakkia, useampaa laatua. Kravatteja, Kauluksia, 
Sukkia, Sukka-, Hiha- ja Housunkannattimia y.m. 
y.m." 

Vestergren & Linden ilmoitti "Ruotsalaisia tu¬ 
litikkuja" ja Sanni Kanervan kangaskauppa mai¬ 
nosti "Paikkakunnan suurinta ja monipuolisinta 
varastoa" Kultaseppä J.V. Jokiniemi suositteli 
puolestaan "teoksiaan" 

Lehti muistutti omassa ilmoituksessaan, että 
"Kaikkien kesäkiireittenkin lomassa on toki tilatta¬ 
va Uudenkaupungin Sanomat" 

"Koreasti sisällä" 

Sateen ja tuulen merkeissä Uudenkaupungin 
juhannus sata vuotta sitten lopulta sujui "kai¬ 
kessa hiljaisuudessa, sovussa ja rakkaudessa" 
"Navakka, miltei myrskymäinen etelätuuli ja 
ajoittainen sade, jota viimemainittua maamies 
ei taida kyllin kiittää, pilasivat kuitenkin kaupun- 


Suuret Juhannusjuhlat 

Pelastusarmeijassa 

huuMtutoo*. klo I l.p. Suuri Tcrvetulojubla Torri-, KlUrl-, Uu> 

l '' ' 1 > kot torUU. 

JoboaccjoorauB» klo 9 «.p JUbjrviUtokoo* tsrkuloUUi*. Sako—««■ .Li 
tjiuo urjo iso. Joblot (ahtaa Ens«lnl ja rouva Löthman. 

T«r.ta!&* Jobini» t 

Tikili md PriaroMrmtljt tola» raooar.l. «. t Hj pni L»lv« 


Pelastusarmeija järjesti Uudessakaupungissa "Suuret Ju¬ 
hannusjuhlat" joihin tuli laivalla vieraita myösTurusta. 


kilaisten enemmät ilonpidot ulkosalla, pakottaen 
istumaan koreasti sisällä. Muuta mainittavaa ei 
lienekään tapahtunut joten on kai parasta panna 
piste, kirjoitti Uudenkaupungin Sanomat juhan¬ 
nuksen jälkeisessä numerossaan kesäkuun 27. 
päivänä. 

Uudenkaupungin Sanomat kirjoitti pääkirjoi¬ 
tuksessaan Johteeksi-otsikon alla Vapaan Suo¬ 
men Juhannuksesta. 

E.A. Koskisen Kangaskauppaan ja Pukimoliik- 
keeseen oli saapunut juhannukseksi monenlaista. 

Aalto & Stenroos toivotti ostajilleen, liiketut¬ 
tavilleen ja ystävilleen "Vapaan Suomen Juhan¬ 
nusta" 

Uudenkaupungin Sanomat muistutti omassa 
ilmoituksessaan lehden tilaamisen tärkeydestä. 

Pelastusarmeija järjesti Uudessakaupungissa 
"Suuret Juhannusjuhlat"joihin tuli laivalla vierai¬ 
ta myösTurusta. 

MJ 

HIIPI 

JÄLKIPUINTIA KAUHUN AJASTA 
UUDESSAKAUPUNGISSA 


Sitkeästi näihin päiviin saakka eläneen myytin 
mukaan sisällissodassa valkoiset antoivat hen¬ 
kensä isänmaan ja sen vapauden puolesta - pu¬ 
naiset puolestaan uhrasivat ainokaisensa aatteen 
ja vakaumuksensa edestä. 

Suurimmalle osalle nykyisistä suomalaisista 
ne ovat kuitenkin jo pelkkiä korulauseita, kaikuja 
runebergiläisistä sankaritarinoista. Suomen sisäl¬ 
lissodassa ei ollut täältä ajasta katsottuna mitään 
ylevää tai sankarillista eikä sen pyörteissä hen¬ 
kensä menettäneillä jaloa uhrimieltä. Sankari- tai 
joukkohaudoissa makaavat eivät olleet sanka¬ 
reita, vaan sodan vastentahtoisia uhreja, joilla 
useimmilla olisi ollut vielä vuosikymmeniä täyttä 
elämää edessään. 

Laillista esivaltaa vastaan nousseita kapi¬ 
noitsijoita kohdeltiin tilinteon hetken koittaessa 
aivan yhtä laittomasti. Tämä esivalta ei itsekään 
noudattanut lakia: suurin osa teloitetuista pu¬ 
naisista oli jo tavannut kohtalonsa laittomissa 
kenttätuomioistuimissa ennen ensimmäistäkään 
virallista valtiorikosoikeuden istuntoa heinä-elo¬ 
kuussa 1918. Vankileirit olivat sitten vielä ihan 
asia erikseen. Murhiin syyllistyneet punaiset 
saivat valtaosin rangaistuksensa, todella harva 
onnistui sen välttämään. Myös Venäjälle paen¬ 
neet saivat myöhemmin usein surmansa sikä¬ 
läisissä puhdistuksissa. Valkoiset teloituksiin ja 
suoranaisiin murhiin osallistuneet vapautettiin 
esivallan toimesta kaikesta vastuusta jo joulu¬ 
kuussa 1918. 



Turkulainen varatuomariToivo Piintilä, joka toimi 
Uudenkaupungin komendanttina keväällä 1918. Elämän ja 
kuoleman herra, joka kuulusteli, tuomitsi ja oli myös pai¬ 
kalla teloituksissa. Hän oli naimisissa uusikaupunkilaisen 
merkkimiehen merikapteeni Juho Saarisen Naima-tyttären 
kanssa. 

Monta syytä 


Millä tavalla sisällissodan uhrit valikoituivat Uu¬ 
dessakaupungissa? Mitkä olivat syyt, joiden pe¬ 
rusteella saattoi joutua kiväärinpiippujen eteen ja 
joukkohautaan? Miten paljon puhtaalla sattumal¬ 
la tai väärinkäsityksillä oli merkitystä toteutunei¬ 
siin terroritekoihin? Entä vanhoilla kaunoilla tai 
koetuilla tai luulotelluilla vääryyksillä? 

Joillakin uhreilla itsellään oli varsin selkeä 
käsitys todennäköisyydestä joutua väkivallan 
kohteeksi.Tilanomistaja Lauri Zenger ja ylioppi¬ 
las Max Kandelin olivat pakomatkalla punaisten 
valtaamasta kaupungista tullessaan pidätetyksi 
ja surmatuiksi. Myöskin aseiden hankintaan suo¬ 
jeluskunnalle osallistunut makkaratehtailija Yrjö 
Kuusela oli silloin jo retkikunnan mukana Ahve¬ 
nanmaalla. Samoin apteekkari Hugo Ekerodde 
oli poistunut kaupungista. Santeri Jalavaa esti 
lähtemästä pakomatkalle velvollisuus lääkärinä 
ja mahdollisesti myös usko lääkärin koskematto¬ 
muuteen. Punaisten keskeiset toimijat seppä Ee¬ 
mil Salonen, räätäli Lauri Vuorio ja suutari Petter 
Aaltonen tapasivat myös kohtalonsa pakomatkal¬ 
la ollessaan ja jouduttuaan valkoisten vangiksi 
Hämeessä - todennäköisesti Uudestakaupungis¬ 
ta tulleiden tunnistajien toimesta tai ainakin ko¬ 
tikaupungista tulleiden vaatimusten perusteella. 
Pakolaiskolonnassa matkanneet rivimiehet, Emil 
Rimm ja Flammingin veljeksetYrjö ja Viljo, am¬ 
muttiin Hollolassa lähellä Lahtea satojen kohtalo- 
toveriensa kera, jouduttuaan siellä epäonnekseen 
virolaisen majuri Hans Kalmin erityisen murhan¬ 
himoisten joukkojen käsiin. 

Tuomiot yllättivät 


Muut surmatut valkoiset tai punaiset eivät lähte¬ 
neet pakosalle tai piileksimään: ilmeisesti he ei- 
vät tiedostaneet vaaran todellisuutta tai ainakaan 
heillä ei ollut aavistustakaan tulevan rangaistuk¬ 
sensa ankaruudesta. Uusikaupunkilaiset eivät 
olleet tekijöinä helmikuun valkoisten murhissa, 
mutta tiettävästi jotkut paikkakuntalaiset olivat 
toimineet ilmiantajina ja yllyttäjinä veritekoihin. 
Etenkin joitakin naisia syytettiin myöhemmin ve¬ 
renhimoisuudesta ja tappamiseen yllyttämisestä 

- varomattomat vihapuheet saattavat osaltaan 
selittää kolmen naisen teloittamista Uudenkau¬ 
pungin kaltaisessa pikkukaupungissa. Pahaa 
aavistamattoman Veera Kaleniuksen noutivat ki- 
väärimiehettuomiolle hänen istuessaan kaikessa 
rauhassa juttelemassa tuttavansa keittiössä kei¬ 
nutuolissa; toimittaja Väinö Vanharanta palasi hy¬ 
vässä uskossa Uuteenkaupunkiin Pohjola-laivalla 
ja joutui välittömästi pidätetyksi ja tuomittavaksi. 

Työnjohtaja Anian Kumio, puuseppä Niilo 
Vuorinen, salvumies Juho Salminen ja ulkotyön- 
tekijät Maria Pietilä ja Martta Lehtinen eivät vält¬ 
tämättä tajunneet olevansa ollenkaan hengen¬ 
vaarassa. Joillakin myös puoliso, perhe tai pienet 
lapset vaikuttivat päätökseen jäädä kotiin pako¬ 
matkan sijasta. Merkityksensä naisten tuomioi¬ 
hin saattoi olla myös sillä, että Veera Kaleniuksen 
puoliso oli punakaartin johtomiehiä ja Martta 
Lehtisen veli plutoonanpäällikkö. He olivat etsi- 
tyimpien punaisten listalla ja naisia tuomittaessa 
vielä valkoisten tavoittamattomissa. 

Olisi ollut outoa, jos Uudessakaupungissa ei 

- monista muista paikkakunnista poiketen - olisi 
teloitettu yhtään kapinallista. Komendantti Toivo 
Piintilä ja kenttäoikeuden jäsenet olisivat joutu- 



neet omituiseen valoon ja heitä olisi korkeamman 
johdon taholta pidetty varmasti liian heiläkätisi- 
nä tehtäväänsä.Turusta käsin seurattiin tarkasti 
edesottamuksia eri paikkakunnilla ja annettiin 
ohjeita ja määräyksiä kapinallisten rankaisemi¬ 
sesta. Kuolemantuomioista Uudessakaupungissa 
päätettäessä rima olikin poikkeuksellisen alhaal¬ 
la moniin muihin paikkakuntiin verrattuna. Jot¬ 
kut joutuivat mahdollisesti myös sijaiskärsijöiksi: 
huhtikuun lopulla halutuimmat kapinalliset olivat 
vielä teillä tietymättömillä. 

Uudenkaupungin komendantti Toivo Piintilä 
oli merkittävä toimija Turun liike-elämässä; me¬ 
nestyminen myöskin jatkossa ja taloudellinen 
hyöty sekä yhteiskunnallinen asema vaati var¬ 
masti ruodussa pysymistä ja annettujen käskyjen 
tinkimätöntä noudattamista. Sitä vaati luonnolli¬ 
sesti myös asema tiukassa sotilaallisessa organi¬ 
saatiossa. 


Teot puhuvat 

Kosto oli myös yhtenä oleellisena tekijänä paikal¬ 
lisissa tuomioissa. Kenttäoikeuden ja suojelus¬ 
kunnan jäsenten läheisiä ystäviä ja liiketuttavia 
oli joutunut punaisten raakalaismaiseksi kuvail¬ 
lun terrorin uhriksi: joku tai jotkut saivat luvan 
maksaa. 

Kaunaisuudella ja vanhoilla kiistoilla oli ilmisel¬ 
västi merkitystä ainakin liikemies Julius Zacharias- 
senin murhassa. Varakkaasta miehestä levitettiin 
pahansuopia juoruja elatusmaksujen laiminlyön¬ 
nistä ja kitsaudesta; myös suhteet joihinkin palkol¬ 
lisiin näyttävät olleen ilmeisen tulehtuneet. 

Vastaavasti erityisen hyvässä maineessa ol¬ 
lut pankinjohtaja Blom sai perheineen olla täy¬ 


sin rauhassa punaisten ollessa vallassa. Häntä ei 
vangittu eikä häneltä takavarikoitu tai ryöstetty 
mitään. Jenny Laine (s.1901): "Blomin perhe oli 
kotonaan... eikä niille kuinkaan... ne oli kai sillai 
suosiossa... ei niille sitten mitään... heistä oli pi¬ 
detty enemmän... ei heitä ryästetty eikä ryävät- 
ty..." Toivo VValle (s.1907): "Pankinjohtaja Blom... 
sen mä tunsin hyvin... hyvin mukava mies..." 

Myös merikapteeni J. A. Malenin nauttimasta 
arvostuksesta työväestön keskuudessa kertoo se, 
että hän sai "jotenkin rauhassa ja häiritsemättä 
johtaa silloisia laivanrakennuksiaan ja mielensä 
mukaan käydä sinne, mihin työasiat kulloinkin 
vaativat häntä menemään" kuten Uudenkaupun¬ 
gin Sanomat myöhemmin kirjoitti. 

Kaupunginlääkäri Santeri Jalava oli myös hy¬ 
vin pidetty ja tunnettu vähäväkisten auttajana ja 
ymmärtäjänä.Toiminta suojeluskunnassa ja asei¬ 
den hankinnassa olivat kuitenkin punakaartin ko¬ 
van linjan miesten mielestä niin raskauttavia, että 
hänen kohtalostaan päätettäessä eivät luonteen¬ 
piirteet paljoa painaneet. 


Huudot kuuluvat 

Sisällissota oli myös luokkasotaa ja siihen liitty¬ 
vää puhdistusta ja vastustajien likvidointia. Pe¬ 
lättiin kapinan uusiutumista ja pienennettiin sen 
toteutumisen todennäköisyyttä eliminoimalla 
keskeisiä punaisia toimijoita. Aivan samoin pu¬ 
naisten tekemien surmattavien listalla oli ollut 
heidän vallassa ollessaan ensimmäisinä aseelli¬ 
seen vastarintaan valmistautuvat suojeluskunta¬ 
laiset, etenkin toiminnan organisoijat ja johtajat. 

Valkoisten surmiin osallistuneet saatiin val¬ 
taosin selvitettyä ja tuomituksi jo vuoden 1918 

aikana. Mutta ketkä toteuttivat punaisille annetut 
kuolemantuomiot, ketkä ampuivat uusikaupun- 
kilaisia tuttujaan ja naapureitaan kevätöiden hä¬ 
märässä Uudessakaupungissa huhti-toukokuus- 
sa 1918? Pienillä paikkakunnilla uhrit ja teloittajat 
eivät jääneet tuntemattomiksi: kaikki tiesivät kai¬ 
ken.Täällä ei tapahtunut mitään seremoniallisia 
joukkoteloituksia, Francisco de Goyan kuuluisan 
maalauksen kaltaisia ampumisia lukuisien sotilai¬ 
den yhteislaukauksilla.Tuomitut teloitettiin yksi¬ 
tellen tai pareittain, ampujiakin tarvittiin vain pari, 
yksikin asiansa osaava pistoolimies riitti aivan hy¬ 
vin. Vapunaattona suoritettujen teloitusten aikana 
Uudessakaupungissa oli Ahvenanmaalta kotoisin 
olevia joukkoja. 

Silloin ammutut olivat tiukasti sidottuja ja 
Veera Kalenius myöskin riisuttu. Aikalaisten mu¬ 
kaan ruumiita myöhään syksyllä siirrettäessä 
niissä oli näkyvissä selviä kidutuksen tai muuten 
poikkeavan toiminnan jälkiä: esimerkiksi eräältä 
teloitetulta puuttui pää. Aina Aaltonen (s.1903): 

"Sisällissodan aika oli vaikea... täällä tapet¬ 
tiin niin paljon... miehiä ja naisia tapettiin kadulla 
ja meren rannalla... kauhealla huudolla herättiin 
siihen, että naiset tuolla huusivat, että meitä ta¬ 
petaan... semmonen Kaleniuksen Veerakin huusi 
kovalla äänellä, että meitä viedään tapettaviksi... 
ja Pietilän Maiju... 21-24 ikäisiä... niitä vietiin ja 
puskettiin pitkin katuja... eivät olleet toimineet 
kaartissa, Veera oli jo vanhempi nainen, mutta 
nämä nuoremmat tytöt olivat vain käyneet tans¬ 
seissa työväentalolla." Kuolemanhädässä olevien 
naisten huudot kantavat kyllä kirkkaasti yli öisen, 
liikkumakiellossa olevan pikkukaupungin. 


50 markan "palkkio" 


Sisällissodassa tekivät molemmat osapuolet tun¬ 
netusti raakoja surmatekoja humalassa ollessaan. 
On tietenkin täysin mahdollista, että päätöksiä 
tehtiin ja teloituksia toimeenpantiin Uudessakau- 
pungissakin viinan voimalla. 

Myöhemmin tehdyissä punaisten surmissa 
oli tekijöinä myös paikallisia. Pienestä kaupun¬ 
gista ei ollut varmaankaan helppoa löytää am¬ 
pujia. Valtaosa valkoisesta siviiliväestöstäkin 
kavahti tuttujen vangittujen surmaamista. Rin¬ 
tamalla sotineista valkoisista moni oli kuitenkin 
teloituksia nähnyt ja jotkut todennäköisesti niihin 
osallistuneetkin. Pari poliisia mainitaan ampuji¬ 
na eri lähteissä, samoin yksi teurastaja. Poliisit 
toimivat käskystä, kieltäytyessä olisi virkanuttu 
joutunut varmaankin nopeasti naulaan. Myös 
rahallisesta korvauksesta teloittajille kerrotaan. 
Erään ampujan mielenterveys petti myöhemmin, 
ja hänen kerrotaan kailottaneen taukoamatta 
mielisairaalan huoneen ikkunasta ohikulkijoille 
jokaisesta ammutusta saamastaan 50 markan 
palkkiosta. Rahallista korvausta käytettiin myös 
muualla. Esimerkiksi naapurikaupungissa Rau¬ 
malla täytyi vastenmielisestä tehtävästä kieltäy¬ 
tyneen suojeluskuntalaisen maksaa sijaiselle 500 
markkaa. 


Esa Lahtinen 


Lähteet: 

• Uudenkaupungin kirjaston äänitteet: Aina Aaltonen 
Uudenkaupungin kirjaston äänitteet: Jenny Laine 
Uudenkaupungin kirjaston äänitteet:Toivo Walle Rau¬ 
man museon äänitteet: Aaro Airokivi 



TOTTA JA TARUA 


Uudessakaupungissa on useissa suvuissa säilynyt 
kertomuksia vuoden 1918tapahtumista kaupungis¬ 
sa ja sen lähiympäristössä. Ne ovat usein saman¬ 
kaltaisia kansanperinteessä yleisestikin esiintyvien 
tarinoiden kanssa. Hävinneet pyrkivät vesittämään 
niillä voittajien julkisuudessa esittämää "virallista" 
historiankirjoitusta ja myöskin poistamaan tekoi¬ 
hin liittyvää omaa ahdistusta. Jotkut niistä ovat 
suurin piirtein totta, toiset reippaasti väritettyjä ja 
osa kokonaan tuulesta temmattuja. 

Yliluonnolliset tapahtumat toistuvat usein 
näissä tarinoissa. Aina Aaltonen kertoo surma¬ 
tuista nuorista naisista Martta Lehtisestä ja Maiju 
Pietilästä: "Heidän tomunsa löydettiin sitten sil¬ 
lä lailla tuolta, että Martta tuli äidilleen uniin ja 
sanoi, että he ovat täällä kolmen koivun välissä 
kuopassa, ja heidän ylitseen kuljetaan...sen pe¬ 
rusteella heidät sitten löydettiin ja vietiin hautaus¬ 
maalle..." Pyhämaassa valkoisten kiduttaman ja 
surmaaman nuorukaisen Ali Arpasen metsähau- 
dalla näkyi joka ilta kirkas valo, joka katosi vasta, 
kun vainaja siirrettiin siunattuun maahan. Punais¬ 
ten surmiin syyllistyneet armahdettiin joulukuus¬ 
sa 1918. Monet heistä saivat kuitenkin tarinoiden 
mukaan ansaitun rangaistuksensa aikanaan. Jot¬ 
kut tulivat mielisairaiksi tai murhattujen aaveet 
vainosivat heitä loppuelämän. Myöhemmin mo¬ 
net teloittajat ajautuivat itsemurhaan. 


Väkivaltaa liioiteltiin 

Tehtyjä julmuuksia liioiteltiin surutta ja tarkoi¬ 
tushakuisesti. Murhattuja valkoisia virkamiehiä 


kerrottiin juoksutetun avojaloin reen perässä 
talvipakkasella ja heidän ruumiitaan oli häväis¬ 
ty ja silvottu monin tavoin. Vielä kaksikymmentä 
vuotta myöhemmin Uudenkaupungin Sanomat 
kirjoittaa näistä tapauksista hyvin yksityiskoh¬ 
taisesti: lehden mukaan säälimättömät julmurit 
olivat ampuneet ja lävistäneet pistimillä uhrinsa, 
joltain oli pää käännetty taaksepäin tai kädet oli 
katkottu. Eräältä olivat verenhimoiset punaiset 
viiltäneet vatsan auki ja hakanneet rintakehän 
veriseksi massaksi, toisen rinnassa ammotti auk¬ 
ko, josta olisi voinut työntää nyrkin sisään. Lue- 
teltuaan kaikki mahdolliset yksityiskohdat veri¬ 
teoista, toteaa lehti hurskaasti, että ei kuitenkaan 
halua jatkaa tätä kammottavuuksien listaa. 

Harva väkivallan uhri kuolee kauniisti, mutta 
myöhemmät tekoihin syyllistyneiden ja niistä tuo¬ 
mittujen kuulustelukertomukset eivät tue ollen¬ 
kaan murhissa tapahtunutta silmittömyyttä. Vas¬ 
taavasti kerrotaan Uudessakaupungissa sidottuja 
punaisia kampitetun ampumapaikalle vietäessä, 
jolloin nämä olisivat kolhineet kasvonsa pahasti 
verille kaatuessaan. Saattajat ihmettelivät heille 
ja toisilleen, eivätkö teloitettavat tosiaan ymmär¬ 
rä yhtään leikkiä. 

Paikallisten nuorten naisten, ei välttämät¬ 
tä ampumalla suoritettuun teloittamiseen liittyy 
myös huhuja muustakin vallankäytöstä. Keväällä 
1918 Uudessakaupungissa vaikuttanut poliisi olisi 
aikalaisten mukaan syyllistynyt myöhemmin juo¬ 
pumuksesta pidätettynä olleiden naisten hyväksi¬ 
käyttöön. Myös Kainpirtissä sijainneessa vankien 
säilytyspaikassa vihjaillaan erään kauppiaan syyl¬ 
listyneen vastaavaan. 

Aina Aaltonen kertoo Veera Kaleniuksesta: 
"Veera löydettiin sitten siten, että hänellä ei ol¬ 
lut enää kuin liivistä ne paksuimmat saumat, lii- 
viruodot jäljellä hänen vaatteistaan ja kädet ja 
jalat takaa sidottu...löydettiin sieltä savikuopas- 
ta...toisesta paikasta sitten taas...siinä oli miehiä 
myös..." Vainajien siirrolla oli useita silminnäkijöi¬ 
tä: ajalle tyypilliset puserot ja pitkät hameet eivät 
luonnollisestikaan maadu muutamassa kuukau¬ 
dessa. 


"Jösön" synkkä maine 


Gösta "Jösö"Grönlund liitetään useissa tarinois¬ 
sa paikalliseen valkoiseen terroriin. Hän oli teu¬ 
rastaja, kaupustelija ja torikauppias, joka omasi 
synkän maineen. Gösta liitetään erityisesti nuor¬ 
ten naisten surmiin, mutta mainitaan aikalais- 
muisteluissa myös muiden teloitettavien nouta¬ 
jana ja saattajana teloituspaikalle. Anssi Simojoki 
oli nuorukaisena mukana kalastusmatkalla, jolla 
Vilhelm Vikatmaa kertoi hänen Niilo-isälleen kul¬ 
jettaneensa moottoriveneellä 1920-luvulla synk- 
kämaineisen Jösöksi kutsutun teurastajan ja hä¬ 
nen apurinsa Isonkarin majakkasaarelle sonnia 
lahtaamaan. Yli kaksituntinen menomatka kului 
miesten naukkaillessa kieltolain aikaista spriitä. 
Perillä alkoi makaaberi härkätaistelu kahden hu¬ 
malaisen teurastajan ja vahvan elukan kesken. 
Jösö oli leikkaamassa sonnin kurkkua, kun liian 
keveän iskun saanut elukka nousikin pystyyn ja 
koitti vapautua selässään roikkuvasta tappajas¬ 
taan. Työ tuli kuitenkin lopulta tehtyä. Matkalla 
veneeseen Jösö lupasi tappaa huonon apulaisen¬ 
sa. Vilhelm sijoitti toisen miehen keulaan, toisen 
ahteriin, kun he korkeassa aallokossa palasivat 



Gösta Grönlund.Teurastaja ja torikauppias. Synkän mai¬ 
neen omannut Jösö on kevään 1918 pahamaineisimpia 
hahmoja Uudessakaupungissa. Kuva Uudenkaupungin 
museo. 

takaisin kaupunkiin. Jösö ja apulainen huusivat 
hervottomasti joka kerta, kun vene syöksyi aal¬ 
lon pohjaan ja pärskeet heidät kastelivat. Ville Vi- 
katmaa ei voinut olla ajattelematta turvattomia, 
punaisina murhattuja naisia Jösön puukkoa kat¬ 
sellessaan. 

Jösön kerrotaan myöhemmin kauppa-apulai- 
sena toimiessaan varastaneen liikkeen kassan ja 
kätkeneen sen pihakaivoonsa.Tästä alkeellisesta 
piilosta se löytyi helposti ja syyllinen paljastui. 
Elämänsä ehtoopuolella Gösta istuskeli usein 
kesäisin aamusta iltaan Sorvakon sillanpielessä 
ongella: häntä kammoksuttiin ja ihmiset eivät 
mielellään hakeutuneet hänen kanssaan juttusil¬ 
le. Jösön omantunnon tuskat olivat myöhemmin 
kovia ja mielenterveyskin järkkyi. Hänen vierel¬ 
lään yökausia valvoneelle hoitajalle Jösö tilitti te¬ 
kojaan. Kohtalon ivaa oli, että hoitajan isän olivat 
valkoiset aikoinaan surmanneet. 


Kauppias muuttui emännäksi 

Kaupunkia hallitsi keväällä 1918 piinkovaksi luon¬ 
nehdittu turkulainen varatuomari Toivo Piintilä. 
Tämä merikapteeni Juho Saarisen vävy tutki, 
tuomitsi ja oli läsnä myöskin tuomioiden täytän¬ 
töönpanossa. Hän tarvitsi toteuttajiksi myös käsi- 
kassaroita, sillä ainakin toukokuun teloitukset piti 
suorittaa paikallisin voimin vieraiden joukkojen 
jo poistuttua kaupungista. Pienestä kaupungista 
teloittajien löytäminen on ollut varmasti vaikeaa: 
elollisten olentojen surmaamisesta aika harvoilla 
oli kokemusta, teurastajia lukuunottamatta.Tosin 
joillakin poliiseilla oli rintamakokemusta ja he 
olivat erittäin todennäköisesti ainakin nähneet 
vangiksi jääneiden punaisten teloituksia. Uudes- 



Juho Engdal. Kenkäkauppias ja kauppapuutarhuri. 
Kuva Uudenkaupungin museo. 

sakaupungissa vaikuttaneesta kenkäkauppias 
Engdahlista kerrotaan todellista villin lännen tari¬ 
naa: Hän oli Oriluodossa punaisia paossa.Torpan 
väki ja Engdahl näkivät 

tuvan ikkunasta kolmen aseistetun punakaar¬ 
tilaisen olevan tulossa taloon. Muut menivät pii¬ 
loon, mutta Engdahl naamioitui nopeasti talon 
emännäksi sitaisten vielä huivinkin päähänsä. 
Miesten tullessa sisään hän oli selin heihin näh¬ 
den ja hämmensi kattilaa liedellä. Kauppias oli 
kuitenkin yhtäkkiä kääntynyt ja ampunut kädes¬ 
sään olleella pistoolilla lähimmän punakaartilai¬ 
sen.Toiset lähtivät pakoon, mutta Engdahl lähti 
perään ja ampui heidät molemmat. Oriluodon 
Martta eli Martta Vehman sai tuon ajan peruina 


Lähteet: 

• Uudenkaupungin Sanomat 20.2.1938 

• Uudenkaupungin kirjaston äänitteet: Aina Aaltonen 

• Anssi Simojoen muistiinpanot 

• Mauno Hurmeen haastattelut/Esa Lahtinen 

• Jean Suomisen haastattelut/Esa Lahtinen 

• Pentti Ahtiaisen arkisto 


pitkään kenkiä Engdahlin kenkäkaupasta ilmai¬ 
seksi. Menehtyneistä punakaartilaisista ei kuiten¬ 
kaan löydy merkintää sotasurmaluetteloista. 

Kauppias John Engdahl oli etsittyjen valkois¬ 
ten listalla ja hän oli myöhemmin mukana van¬ 
gitsemassa paikallisia punakaartilaisia. Hän oli 
tunnettu värikkäänä ja särmikkäänä persoonana, 
ja uusikaupunkilaisten merimiesten mukaan En¬ 
gdahl oli ansainnut alkupääoman liiketoimiinsa 
Yhdysvalloissa "shanghaijaamalla" eli huumaa¬ 
malla vastentahtoista miehistöä huonomaineisiin 
laivoihin. 

Esa Lahtinen 

ASEISTA LUOVUTTIIN, ASENTEISTA EI 


Vuoden 1918 sisällissota jätti yhteiskuntaan sy¬ 
vät haavat, jotka ovat parantuneet hyvin hitaasti. 
Uudessakaupungissakin oli sisällissodan jälkeen 
huomattava enemmistö asukkaista jatkuvan tark¬ 
kailun ja epäluulon kohteena. Suojeluskunnan ja 
sen yksittäisten jäsenien tehtävänä oli järjestyk¬ 
sen valvonta kaupungissa. Sillä oli huomatta¬ 
vasti valtaa, jota se käytti yhdessä poliisitoimen 
kanssa. Jotkut poliisit olivat toimineet näkyvästi 
kevään 1918 jälkiselvittelyissä, ja heitä kohtaan 
tunnettiin epäluuloa ja suoranaista vihaa. Mur¬ 
hamiehiä on tavallinen kansa aina kavahtanut ja 
molempien osapuolten terroriteot eivät pysyneet 
salassa.Tekijöiden oli nähty kuljettavan tai nou¬ 
tavan uhrejaan, eivätkä kaikki pystyneet niistä 
vaikenemaan. Pirtukin kirvoitti sisällissotaa seu¬ 
ranneen kieltolain aikana kielenkantoja. 

Punaisten tekemät murhat menivät vieras¬ 
paikkakuntalaisten kontolle, tosin ilmiantajia ja 
tekoihin yllyttäjiä löytyi omastakin takaa. Valkoi¬ 
seen terroriin osallistuneita aseenkäyttäjiä oli hei¬ 
täkin kaupungissa ainoastaan muutamia, mutta 
heidän osallisuutensa teloituksiin oli yleisesti 
tiedossa ja tätä Kainin merkkiä he saivat kantaa 
elämänsä loppuun saakka. 

Suojeluskunta oli kaupungissa vähemmistö¬ 
nä olleiden porvarillisten asukkaiden tuki ja turva. 
Järjestyksen valvominen kohdistui ainoastaan 
yhden tahon suuntaan: hävinneessä osapuolessa 
toimineisiin sekä yleisesti koko vasemmistoon, 
kommunisteihin ja sosiaalidemokraatteihin. Si¬ 
sällissota jakoi kaupunkilaiset vuosikymmeniksi 
eri lokeroihin. Oikeistolaisilla oli suojeluskuntatoi- 
minta ja oma urheiluseuransa Uudenkaupungin 


Urheilijat. Vasemmiston väki kävi työväentalolla 
ja urheili Uudenkaupungin Roimassa. Molem¬ 
milla kansalaisryhmillä oli omat harrastuspiirin- 
sä: veneilyseurat, teatterit ja soittokunnat.Torilla 
kävivät kaikki, mutta oikeistolaiset hankkivat päi¬ 
vittäistavaransa Kauppakunnasta tai yksityisten 
liikkeistä, vasemmistolaiset Vasosta. Nämä rajat 
olivat pitkän aikaa käytännössä ylittämättömät. 
Kasvava nuoriso, joka joutui puolestaan pian 
ottamaan harteilleen maan itsenäisyyden säilyt¬ 
tämisen, kasvatettiin yksiselitteisesti kunnioitta¬ 
maan tätä näkymätöntä jakoa. Suojeluskunta ja 
sen johtavat toimijat antoivat myös luotettavuus- 
lausuntoja työntekijöistä. 

Mielet myrkyttyivät 

Kevään 1918 muutamalle laukaukselle Uudessa¬ 
kaupungissa tuli todella korkea yksikköhinta, kun 
nämä vihan hedelmät kypsyessään lankesivat 
maailmansotien välisenä aikana maksuun. Koe¬ 
tut vääryydet, terroriteot, molemminpuolinen 
epäluulo sekä pelko kapinan uusiutumisesta ja 
entistä kovemmasta terrorista myrkyttivät ihmis¬ 
ten mieliä. 

Aina Aaltonen muistelee: "Työväenyhdistyk¬ 
sen toiminta oli vilkkainta kansalaissodan jäl¬ 
keen... silloin se nousi niin rivakasti ylös... silloin 
jokainen oli niin kuin kuohuksissa... telakkaan 
tuli enempi vierasta työvoimaa... ne toivat toi¬ 
mintaan jotain uutta tullessaan... se jollain tapaa 
piristi sitten... Lapuan liikkeen aikana ne koittivat 
työväentaloakin polttaa... sinne alustaan oli koot- 

tu paperia ja koitettu sytyttää... yhdistyksen mie¬ 
het koittivat vartioida... ne heittelivät autonlaval- 
ta työväentalon seiniin maalia... koitettiin peittää 
pihanpuolen ikkunat levyillä etteivät pääse sieltä 
sisään... kerran löydettiin sieltä sanomalehtiä... 
mutta ne eivät saaneet niitä palamaan... paperit 
ei ottanut mihinkään puuhun kiinni... ei ollut sel¬ 
laista vetoa..." 

Kommunisteilla oli Suomessa maanalaista 
toimintaa, äärioikeisto otti mallia fasistisista val¬ 
tioista: heil Hitler, meil Kosola! Valtakunnallisella 
tasolla tapahtui onneksi kehitystä, joka vähitellen 
alkoi lievittää välittömiä kärsimyksiä. Ulkomaan¬ 
kauppa alkoi elpyä maailmansodan jälkeen ja 
teollisuus löysi uusia markkinoita uudelleen ra¬ 
kennettavasta keski-Euroopasta. Työväestö sai 
sen myötä työtä ja toimeentuloa. 

Torpparivapautuksen seurauksena Suomeen 
nousi kymmeniätuhansia uusia itsenäisiä tiloja. 

Sanan-ja painonvapauslaki näkivät päivän¬ 
valon, oppivelvollisuus säädettiin ja kahdeksan- 
tuntinen työpäivä tuli käyttöön. Voittajat sanelivat 
aikalaisille ja tarjoilivat tuleville sukupolville viral¬ 
lisen historian käydystä sodasta.Tätä subjektiivis¬ 
ta kertomusta jaettiin ainoana oikeana totuutena 
kouluissa ja armeijassa talvisotaan saakka. Voit¬ 
tanut osapuoli onnistui iskostamaan useampaan 
ikäluokkaan totuutena myytin, jonka mukaan 
Suomessa käytiin vuonna 1918 Vapaussota ikiai¬ 
kaisen perivihollisen ajamiseksi pois isänmaasta. 
Näihin sortajiin oli liittynyt joukko harhaanjohdet¬ 
tuja suomalaisia, kapinallisia isänmaan petturei¬ 
ta, jotka olivat sitten saaneet ansaitun rangais¬ 
tuksensa. Myös hävinnyt osapuoli muisti käytyä 
sotaa - vaikka sillä ei ollutkaan lupa muistella sitä 
julkisesti. Aluksi kiellettiin jopa hartaus- ja muis- 
telutuokiot punaisten hauta-ja teloituspaikoilla 


muistomerkeistä puhumattakaan. Punaisten uh¬ 
rien määrästä ei voinut keskustella julkisuudessa. 

Selvää oli ainoastaan se, että mitään valkois¬ 
ta terroria ei milloinkaan ollut olemassakaan. 
Vasemmiston tuoreeltaan julkistamat uhriluvut 
tyrmättiin aivan liian suurina: suurin osa kadon¬ 
neista oli voittajien mukaan mennyt Venäjälle. 


Paranemisen pitkä prosessi 

Kun punaisten menetykset puolueettomassa his¬ 
toriantutkimuksessa aikanaan selvisivät, ne olivat 
vielä huomattavasti suuremmat kuin vasemmis¬ 
to oli alkujaan esittänyt. Entiset punaperheet jou¬ 
tuivat vuosikausia kokemaan ylenkatsetta. Myös 
kansakoulujen opettajat harjoittivat tehokasta 
mielipiteiden muokkausta, kastijakoa ja myös 
syrjintää. Punaorpojen asema oli hyvin huono. 
Lesket saivat vain köyhäinapua, valkoisten les¬ 
ket puolestaan pientä leskeneläkettä. Punaisten 
perheiden toimeentulo saattoi olla todella huono 
monien vuosien ajan. Vankileiriltä hengissä sel¬ 
vinneen perheenisän terveys ja työkyky ei välttä¬ 
mättä palannut koskaan ennalleen. 

Vaikea lamakausi ohitettiin kuitenkin maas¬ 
samme 1930-luvun puolessavälissä ja sodan 
haavat alkoivat hiljalleen arpeutua ja elintaso ko¬ 
hota. Nälkä ja aliravitsemus väistyivät vähitellen 
syrjäseuduille ja ruoanlaitossa alettiin Uudessa- 
kaupungissakin käyttää silakan ja perunan ohel¬ 
la myös voita, kermaa ja sokeria. Lihan käyttö li¬ 
sääntyi ja sianläski oli suosiossa.Tätä auvoisuutta 
ei kuitenkaan - tälläkään kertaa - kestänyt kauan. 
Sotavuosien niukkuus oli jo ovella. 

Talvisota oli ensimmäinen suuri vedenjaka¬ 
ja. Suomen kansa toimi yhtenäisenä rintamana. 

Valkoisten juhlapäivät jäivät historiaan ja entiset 
punakaartilaiset ja heidän perheensä pääsivät 
täysivaltaisten kansalaisten joukkoon. Monesti 
sanotaan, että talvisota paransi sisällissodan haa¬ 
vat.Talvisota oli kansallisen yhtenäisyyden osoi¬ 
tus, mutta sisällissodan haavat eivät vielä tuolloin 
umpeutuneet. Prosessi on ollut huomattavasti pi¬ 
tempi. Talvisota ja jatkosota olivat kuitenkin niin 


merkittäviä kohtalon aikoja, että sisällissodan 
muistot haalistuivat ja sen aikaiset tapahtumat 
jäivät pakostakin taka-alalle. Koko kansakunta 
kamppaili yhdessä olemassaolostaan. Aika sai 
jälleen talvi- ja jatkosodan aikana uusia ja mullis¬ 
tavia tapahtumia täytteekseen. 

Esa Lahtinen jaTapio Niemi 

VAALIMINEN 


1918 


VUODEN 1918 MUISTOMERKIT 


Kirkkomaillamme on lukuisia vuoden 1918 muis¬ 
tomerkkejä, valkoisten ja punaisten. Ne eivät ole 
pelkkää passiivista uhrien muistamista varten, 
niillä on omana aikakautenaan ollut tärkeä pro¬ 
pagandistinen funktio - poliittinen manifesti. Heti 
itsenäisyytemme alkuvuosina voittajat, valkoiset, 
pystyttivät satoja muistomerkkejä. Aktiivisin jär¬ 
jestöllinen toimija tässä suhteessa oli suojelus¬ 
kunnat, joille vapaussota käsitteen korostaminen 
ja vaaliminen oli tärkeintä - luoda käsitettä va¬ 
paussodasta historiallisena jatkumona ja koros¬ 
taa uhrimieltä. "Vitivalkoinen Suomi on valkoisen 
armeijan matkanpää" uhottiin vapaussodan päät¬ 
tymisen 15-vuotisjuhlassa vuonna 1933.Vapaus- 
sotamyytin tekohengittäminen isommassa mitta¬ 
kaavassa loppui talvisotaan. Siitä ei yrityksestä 
huolimatta syntynyt kansan yhteistä historiaker- 
tomusta. 

Jatkosodan jälkeen oli punaisen puolen vuo¬ 
ro. Poliittinen ilmasto oli muuttunut ja vakaumuk¬ 


sensa puolesta kaatuneille alkoi pääosin työn- 
väen järjestöjen toimesta nousta muistomerkkejä 
ympäri maata. Haluttiin korostaa oikeutta vakau¬ 
muksen ilmaisuun, palauttaa lopulta kansalais¬ 
luottamus kapinaan osallistuneille, lujittaa omien 
kannattajien kollektiivisuutta ja joukkovoimaa. 
Poliittisen painostuksen vähennyttyä myös merk¬ 
kien muistolauseiden retoriikka koveni. Asikkalas¬ 
sa vuonna 1947 kaiverrettiin punaiseen graniittiin 
lause: "Työnne jatkuu, voittoon kerran viedään 
taisto alkamanne." 

Kaikkien näiden muistomerkkien äärillä vie¬ 
tetyt juhlat ja puheet eivät ole aina lieventäneet 
sisällissodan aikaista ja jälkeistä vastakkainaset¬ 
telua, pikemminkin päinvastoin. 

OL 

TUNTEMATTOMAN SOTILAAN HAUTA 


Muistomerkkejä tuntemattomalle sotilaalle on 
pystytetty ympäri maailman. Ne toimivat ver¬ 
tauskuvallisena muistona sodassa tunnistamat¬ 
tomina kaatuneille tai kadonneille. Niiden henki¬ 
nen sanoma vaihtelee-sankarista uhriin. Näiden 
muistomerkkien alle ei ole välttämättä fyysisesti 
haudattu ketään. Uudenkaupungin hautausmaal¬ 
la punaisten yhteishaudassa on yksi muistolaatta 
ilman nimeä, tuntematon.Tämän hautalaatan alla 
on oikea vainaja, eikä laatta ole symboli sisällis¬ 
sodassa kadonneille lähes 2200 henkilölle, joista 
valtaosa lukeutui punaisiin. 

Tunnistamatta jäänyt on haudattu 21.3. 1918, 
samana päivänä kuin paikalliskaartin esikunnan 
jäsen Juho Rahikka. Rahikan hautaustilaisuudes- 
sa arkun kantajana oli juuri hiljattain punakaartiin 
liittynyt Juho Kristiansson. Hän kertoo olleensa 
saattamassa hautaan erästä vainajaa, jonka sa¬ 


nottiin olevan Rahikka. Mistään toisesta ruumiis¬ 
ta ei tässä yhteydessä ole mainintaa, mutta seu¬ 
rakunnan hautauskirjan mukaan sinä päivänä on 
haudattu myös toinen punakaartilainen. 

Sotasurmaluettelon mukaan Uudenkaupun¬ 
gin kaartiin kuuluvia on kuollut maaliskuussa 
neljä; edellämainittu Rahikka 15.3. (muistolaat¬ 
ta) torin ammuskelussa, Albin Virtanen 5.3. va¬ 
hingonlaukaukseen (muistolaatta) ja turkulainen 
Kustaa Viktor Helle 18.3. myös vahingonlaukauk¬ 
seen. Helle on haudattuTurkuun. Lypertön linnak¬ 
keella on vahingonlaukaukseen menehtynyt Etsi 
Vincentius Suominen Kalannin Varhelasta, kuo¬ 
linaika on epämääräinen - maaliskuussa. Laatan 
alla saattaa olla Suominen. 

OL 

TAVALLINEN KUOLEMANTAPAUS 


Hengellisen vallan edustajat maassamme eivät 
sisällissodan melskeissä kyenneet säilyttämään 
neutraliteettiaan. Kirkon kanta oli valkoinen, jota 
punaisten papistoon kohdistamat väkivallanteot 
korostivat. 

Tästä kertoo 12. toukokuuta ampumalla te¬ 
loitetun Väinö Vanharannan tapaus. Muista tou¬ 
kokuun alun ammutuista poiketen Vanharanta 
oli haudattu ampujien toimesta salaa kaupungin 
hautausmaalle. Heinäkuussa leski halusi miehel¬ 
leen oman virallisen hautapaikan, kirkollisen siu¬ 
nauksen ja kuolintodistuksen. Lydia Vanharanta 
osti hautausmaalta paikan ja pyysi pastori Aaltiol- 
ta luvan vainajan siirtämiseen. Lupa tuli ja siirto 
toteutettiin, mutta johti elokuussa poliisitutkin¬ 
taan. Syytöksen aihe oli Vanharannan hautajais¬ 
ten juhlallisuuden luonne. Vainajan siirtoa olivat 
toteuttamassa leski, vainajan veliTaivassalosta ja 
räätäli Väinö Paasikivi. Kuulusteluissa epäiltiin, 
josko haudan äärellä pidetyissä puheissa olisi 
esitetty poliittisia kannanottoja. Paasikivi kertoi 
laskeneensa seppeleen ja sanoneensa muuta¬ 
man sanan vainajan edeltävistä vaiheista. Vieno 


Vanharanta sanoi myös laskeneensa seppeleen, 
ei puoluesyistä, vaan kun vainaja oli hänen vel¬ 
jensä. Poliisitutkinnan pöytäkirjassa kaikkien kol¬ 
men osalta lausunnot loppuivat erikoiseen, mie¬ 
lipiteen vapautta tukahduttavaan, toteamukseen: 
Ei hyväksy vainajan toimintaa kapinan aikana. 

Samassa yhteydessä pastori Aaltio oli vai¬ 
najan siirtoa suunniteltaessa ruvennut epäröi¬ 
mään ja otti yhteyttä paikallisen suojeluskunnan 
aluepäällikkö Johan Sahlbergiin kysyen, onko jo¬ 
tain määräyksiä tällaisten tapausten vuoksi. Sahl¬ 
berg oli ilmoittanut, ettei mitään siirtoa estävää 
määräystä ole. Pastori Aaltio antoi sen jälkeen 
huolellisesti muotoillun lausuntonsa todeten, että 
Vanharannan ruumis oli kirkollisten viranomais¬ 
ten tietämättä hautausmaahan haudattu. Hän an¬ 
toi luvan ruumiin siirtoon sillä perusteella, ettei 
laillisessa järjestyksessä ole tullut esiin mitään 
määräystä, joka estäisi nyt kysymyksessä olevaa 
tapausta pitämästä tavallisena kuoleman tapauk¬ 
sena. 

VALKOISEN SUOMEN KIISTELTY JUHLAPÄIVÄ 


Voittamisen ja häviämisen ero on joskus hiuk¬ 
sen hieno. 16. toukokuuta vuonna 1918 railo oli 
karmea. Samaan aikaan kun Uudessakaupun¬ 
gissa proomusta laahusti rantaan luokkasodas¬ 
sa nujerrettu likainen ja rääsyinen vangittu pu- 
nakaartilaisjoukko, marssi talonpoikaisarmeija 
Mannerheimin johdolla puhtaissa univormuis¬ 
saan Helsingissä vapaussodan voitonparaatiin. 
Päivästä muodostui sotien välisellä aikakaudella 
kiistellyin juhlapäivämme. Muistotilaisuus val¬ 
koisen armeijan voitonparaatille pääkaupun¬ 
kiin, virallisen valkoisen Suomen suuri juhla. 
Kansa oli edelleen jakautunut, osa juhli päivää 


riemurinnoin, osa puristeli nyrkkiä taskussa. Ni¬ 
mellisesti se oli sotaväen lippujuhla, jota vietet¬ 
tiin viimeisen kerran isommin kaksikymmentä 
vuotta voitonparaatin jälkeen vuonna 1938. Heti 
talvisodan jälkeen Mannerheim antoi päiväkäs¬ 
kyn, jonka mukaan 16.5.1940 ei järjestetä juhlal¬ 
lisuuksia. Tällä pyrittiin korostamaan kansallista 
yhtenäisyyttä.Tilalle tuli toukokuun kolmantena 
sunnuntaina vietettävä kaatuneitten muistopäi¬ 
vä, kaikille vakaumuksensa puolesta henkensä 
uhranneille. 

OLEN ENNEN OLLUT 


Väinö Linnan Tuntemattomassa sotilaassa vän¬ 
rikki Vilho Koskelan lausahdus jatkosodan hyök- 
käysvaiheen valmisteluissa "kun minä, meinaan, 
olen ennen ollut" ei viittaa hänen kokemuksiinsa 
sisällissodassa vaan talvisodassa. Osallistuminen 
sekä punaisten puolella sisällissotaan että sitten 
myös myöhempiin sotiimme 1939-1944 on aika 
harvinaista. Valkoisella puolella taistelleista tämä 
on selvästi yleisempää, ero selittyy pitkälti upsee- 
riaineksella. Ikä asettaa tässä omat reunaehtonsa, 
sisällis- ja talvisodan välinen aikajänne on lähes 
sukupolven mittainen. Vuosisadan vaihteessa 
syntyneet olivat nuorehkoja vuoden 1918 sotaan 
ja toisaalta talvi- ja jatkosotamme veteraaneista 
vanhimmat olivat tätä ikäluokkaa. 

Uudenkaupungin punakaartissa palvelleista 
ainakin kolme osallistui myös jatkosotaan. Nämä 
olivat Martti Einari Ahtonen,Yrjö Kosti Sainio ja 
Kasper Kustaa Sjölund. Pojat olivat 16-18-vuo- 
tiaita kirjautuessaan punakaartiin. Jatkosodassa 
heidät kotiutettiin ikänsä takia vuosina 1941-42. 
Myös Yrjö Kivistö Kalannin Tyngin Kierikkalasta 


saattaa kuulua tähän ryhmään. Isä Juho Kivistö ei 
osallistunut sotilaana kapinaan, mutta sai karun 
kohtalon. Paikallinen suojeluskunta piti häntä urk¬ 
kijana, ja Kivistö ammuttiin Uudessakaupungissa 
toukokuun ensimmäisellä viikolla. 16-vuotias Paul 
liittyi kaartin aivan sen viime metreillä huhtikuus¬ 
sa. Kahden päivän vahtipalveluksen jälkeen oli 
aika lähteä pakomatkalle itään, ja Lahden edustan 
taistelussa Paul Kivistö haavoittui. Paulin osallis¬ 
tumisesta myöhempiin sotiin ei ole saatu tietoa. 
Yrjö oli Paulia jonkin vuoden vanhempi, syntynyt 
1898. Kalannin suojeluskunta listasi toukokuussa 
1918 paikallisia punakaartilaisia jaYrjö Kivistö on 
tässä mainittu, ollen kuitenkin tietämättömissä. 
Tämä viittaa hänen osallistumisestaan kapinaan 
sotilaana, vaikka hänestä ei ole löytynyt kuulus¬ 
telupöytäkirjoja valtiorikosoikeudesta. Jatkoso¬ 
dassa Yrjö Kivistö palveli korpraalina JR 56 ja 60 
joukoissa vuoteen 1942 saakka. 

OL 


Lähteet: 

• Väinö Linna:Tuntematon sotilas. 1954. 

• Matti Laakso: Kalantilaiset sodassa 1939-1945. 2005. 

• Kansallisarkisto/digitaaliarkisto/valtiorikosoikeuden arkistot. 

• Suomen Sukuhistoriallinen yhdistys ry/ kirkonkirjat. 

Uudenkaupungin punakaarti 
Esikunta: 

Ylipäällikkö Emil Anders Salonen s. 22.1.1890 Liedossa. Seppä, kirjoillaTurussa, asui osin Lepäisillä. 
Vangittu ja teloitettu Heinolassa 5.5.1918. 


Muut jäsenet: 

Henrik "Heikki" Oskar Kalenius s. 6.3.1877. Kivityömies, Uki, vangittu Inkeroisissa 4.5. (10+15) 
Johan (Jussi) Alfred Peltola s. 15.7.1892. Nahkuri Uki, vangittu huhtikuussa, kuollut keuhko- 
kuumeeseenTurun vankileirillä 28.6.1918. 

Santeri Joela s. 14.9.1886, kivityömies ja työnjohtaja Uki. Esikunnan kirjuri, vangittu Hollolassa. 
(10+12) alennettu 6 vuotta ja vapautettu ehdollisena 10.12.1918. 

Hjalmar Anshelm Österman s. 19.5.1888, kivityömies Lokalahti. Kuollut Hämeenlinnan vankileirillä 
21.6.1918. 

Juho Rahikka s. 21.6.1887 kivityömies Ugin maalaiskunta. Esikunnassa 15.3. saakka, jolloin kuollut 
torilla punaisten välisessä ampumavälikohtauksessa.Tilalle ilmeisesti tullut Oskar Lukander. 
Kustaa Niilo Koivusaari, kirjoilla Oripäässä, esikunnan lähetti. 

Vilho Koskinen, kivityömies Uki, asemestari ja varastonhoitaja. 

Frans Väinö Nurmela, seppä Uki. Monttööri ja teknillisen puolen (aseitten) korjaaja, teknillisen 
osaston päällikkö. 

Kalle Fredrik Kuusisto, kivityömies Uki, vaatetusjaosto. 

Yrjö Uki Nordling, muonituskomissaari. 

Ruuanlaittajina: 

Erika Josefina Sointu s. 9.10.1874. Vangittu 24.4. Ei rangaistusta. 

Saima Amanda Ylhäinen s. 4.12.1897, palvelijatar Mynämäki. Liittyi kaartiin pakomatkalla 
Mynämäellä. Vangittu 1.5. Lahdessa. 3+5(5) 

Amanda Sofia Jokinen s. 27.11.1897, teurastajan tytär, palvelija Uki. Ollut ensin 5.3. alkaen 
esikunnassa keittäjänä ja sitten sairaanhoitajana Punaisessa Ristissä. Lähtenyt pakomatkalle, 
vangittu 1.5. Lahdessa. 2+4(4) 

Martta Lehtinen s. 1893, sekatyöntekijä Uki. Ei kuulunut punakaartiin, ammuttu Ugissa 11.5. 
Suomalaisella kansakoululla ruokalassa: 

Olga Sofia Koskinen, kaartin asemestarin puoliso. 

Pikku-Waltoska 

Aliina Sulonen s. 18.9.1877, itsellinen Uki. 

Fransina Englund s. 19.10.1866 Uki. 

Kapinallisten Punainen Risti: 

Elina Viktoriina Elovaara s. 11.1.1886, palvelijatar Uki. 20.2. Lypertöön, hoitajaksi Punaiseen Ristiin 
28.2. Oli pakomatkalla mukana, vangittu 1.5. Vesalassa. 2+5(3) 

Maria Amanda Pietilä s. 18.10.1894, ulkotyöntekijä Uki. Sairaanhoitajana lyhyemmän aikaa, ammuttu 
Ugissa 11.5. 

Tilda Saarni s. 14.3.1893, nahkurin tytär. Uki. Sairaanhoitaja Lypertössä, vangittu 3.5. Ugissa. 2+4(3) 
Punakaartin 1. komppania: 

Päällikkönä ensin Juho Sakarias Salminen s. 7.9.1865 työmies Uki (ammuttu 11.5 Uki) 

Kalle Palmu vähän aikaa ja sitten Eino Erland VVuorela s. 9.9.1885, mäkitupalainen Lokalahti 
Haaroinen. PK 1.3. Vangittu 1.5. Lahdessa. (8,5+10) 

Plutoonan päälliköt: 

1. Pl suutari Kustaa Aadolf Lindgren 

2. Pl sekatyömies Oskar Hjalmar Nordling (oli myös komppanian päällikkö aluksi), apumiehenä Juho 
Isak Heino Turku, leipuri Elomaa 2. pl päällikkö 

3. Pl sekatyömies Juho Alfred Valtonen, Petter Aaltonen 

Kaartilaisia: 

Aaltonen, Albin Valdemar s. 2.2.1896, työmies Lokalahti. PK 1K 2.3. Vangittu 1.5. Okeroisissa. 8,5+12. 
Alennettu 4 v ja vapautettu ehdollisena 4.11.1918. 

Aaltonen, Oskar Anselm s. 27.4.1879, sekatyömies Uki. PK 23.3-10.4. Vangittu 26.6 Ugissa. 2+5(5) 
Aaltonen, Johan Aksel s. 17.12.1870, kirvesmies Uki. PK 1K 3PI osastopäällikkö 15.2. Vangittu 1.5 
Lahdessa. (2,5+6) 1 suositus ehdonalaisesta, armonanomus hylätty, vapautettu 4.11.1918. 

Aaltonen, PetterVerner s. 17.2.1880, suutari Uki, Pl päällikkö. Kaatunut Lahdessa, luettelo 
menehtyneistä kaartilaista ilmoittaa teloitetun vangittuna. Julistettu kuolleeksi 27.2.1922. 

Aaltonen,Taavetti Albin s. 6.4.1871, kirvesmies Uki. PK 8 pv. Vangittu 20.6 Ugissa. 2+5(5) 

Ahonen, Heikki s. 8.1.1865, kivityömies Uki. PK 1K 2PI. Kalenius mainitsee Heikki Ahon pataljoonan 
päällikkönä, itse sanoo olleensa vahtipalveluksen järjestelijä, aseiden käytön kouluttaja. Vangittu 1.5. 
Lahdessa. 3+6(4) 

Abrahamsson, Kalle (Karl) Wiljo s. 16.9.1898, maatyömies Kalanti. PK 15.3. Vangittu Okeroisissa 1.5. 
(3+5) 

Damberg, Johan Konstantin s. 7.5.1875, suutari Uki. PK 10.3, 5 pv vahdissa, sen jälkeen lääkärin 
lausunnolla vapautettu. Vangittu 11.6. Ugissa. 3+5(5) 

Edström, Juho Viljo s. 11.9.1899, maatyömies Lokalahti. Liittyi PK:iin helmikuun lopulla,3PI. 
Haavoittui Lahdessa shrapnellin kuulasta kylkeen ja reiteen. Vangittu 1.5. Okeroisissa, 3+6. 

Elomaa, Adolf Ferdinand s. 22.12.1867, leipuri Uki. PK 1K 2PI 11.2. Keittiötöissä, 2 vk kantoi kivääriä. 
Vangittu 30.5. Ugissa. 3+6(5) 

Enroth, Gustav Valentin s. 25.8.1869, maalari Uki Kainpirtti. PK 1.K 6.3, osin kokki. Vangittu 1.5. 
Lahdessa. (3+5) 

Fager, Oskar Nikolai s. 7.3.1898, kalastaja Lokalahti. PK 1K 1PI maaliskuun 1. viikolta alkaen. Rahikka 
ampui rintaan ja oli viikon sairaalassa, myöhemmin 3K. Vangittu 1.5. Vesalassa. Elinkautinen 
tahallisesta taposta. 

Grönholm, Paavo Heribert Aleksius s. 12.3.1878, työmies Uki. PK 1K 2PI 26.3. Vangittu 1.5. Lahdessa. 
(8,5+12) Valtiorikosylioikeuden päätöksellä vapautettu ehdollisena 17.9.1918. 

Grönman, Viktor Rafael s. 14.4.1901, työmies Uki. PK 15.2. Vangittu 1.5. Okeroisissa. 3+3(5) 
Grönroos, Aarne Alfred s. 1.4.1894, maatyömies Uki mlk, Salmen tila. PK 1.K 18.3. Sairastui 
pakomatkalla ja oli kuormassa, vangittu 1.5. Lahdessa. (4+8) Vapautettu ehdonalaiseen 4.11.1918. 
Gustafsson, Eino Simeon s. 5.1.1898 kivityömies Uki mlk Vohdensaari. PK 28.2. Vangittu 1.5. 
Lahdessa. (8,5+12) Armonanomus hylätty ja siirretty Tammisaareen 1.11.1918. 

Hallma, Samuel s. 11.4.1862, sekatyömies Uki. Vangittu ja kuollut Lahden vankileirillä toukokuussa? 
Kuolleeksi julistettu 27.9.1943. 

Heickell, Yrjö Vilhelm s. 7.2.1897, viilaaja Uki/Tku. 2+6(5) 70/566 

Heinonen, Arvo Aarne s. 25.3.1898, leipuri Uki. PK maaliskuun lopulla. Vangittu 1.5. Lahdessa. 

3+6(5) 

Heinonen, Frans s. 16.7.1870, työmies Uki. PK maaliskuun lopulla. Vangittu 1.5 Okeroisissa. 

3+6(5) 

Heinonen, Frans Oskar s. 18.9.1886, kirvesmies Uki. PK 12.2. Vangittu 22.4. Ugissa. 3+6(5) 

Heinonen,Toivo Armas s. 25.9.1894, seppä Uki. Vangittu 1.5. Kuollut heikkouteen ja haudattu 
Tammisaaren vankileirillä 31.7. 

Heinonen, Viljam Fridolf s. 8.8.1893 irtolainen Pyhämaa. PK 1K 3PI 1 Os 2.3. Vangittu 1.5. 

Lahdessa. (8,5+12) alennettu 5 v. 

Hellman, Johan Rikhard s. 29.5.1868, puuseppä Uki. Vangittu pakomatkalla 1.5., jolloin 
mahdollisesti joutunut aseen ottamaan. KuollutTurun vankileirillä aivokuumeeseen 26.6. 

Hellman, Oskar Aleksi s. 16.9.1892, merimies Uki. PK 1K 1PI 11.2, myös miliisi. Vangittu 1.5. 
Vesalassa. 3+5(5) 

Hellsten, Samuel Valfrid s. 10.3.1898, sekatyömies Kalanti. Kaatunut Lahdessa. Julistettu kuolleeksi 
1.1.1923. 

Hellsten, Viktor Aarne s. 24.5.1894, työmies Uki mlk Salmi. PK maaliskuussa, Uudenkirkon sentraa- 
lin hoitaja. Ei lähtenyt pakomatkalle. Luovuttu syytteestä 7.12. asian vanhentumisen ja armahdus- 
pykälän johdosta. 

Henriksson, Frans Emil s. 13.2.1893, kivityömies Uki. PK 1.3. Vangittu 1.5. Lahdessa. 3+6(5) 

Herlin, Johan Arnold s. 20.9.1889, sahatyöläinen Uki. PK 1K 1PI 13.2. Kunnanneuvoston jäsen, 
punaisten rahatoimikamarin sihteeri. Vangittu 1.5. Vesalassa. (8+10) armonanomus hylätty. 

Hypen, Karl Konstantin "Kosti" s. 1.2.1890, leipuri Uki. PK helmikuun puolivälissä. Keittäjä Elomaalla, 
etsivä miliisi, kirjoitti lähinnä passeja ja lupa-anomuksia. Vangittu huhtikuussa Ugissa. 2,5+6(5) 
Hämäläinen, Gabriel s. 16.4.1864, kivityömies Uki. PK 1K 2PI helmikuun lopulla. Vangittu 1.5. 
Lahdessa. (5+10) Armonanomus syksyllä hylätty, armahduksessa ehdollisena vapautettu 10.12. 
Jalava, Aksel Adolf s. 17.2.1886, työmies Uki. PK helmikuun lopussa. Vangittu Okeroisissa 1.5. 3+6(5) 
Jalavisto,Viktor Brynolf, lämmittäjä Uki, s. 6(7).10.1882. PK 1K 15.2. Muonittajan apulainen, 
"ryöstöpäällikkö'.'Vangittu 1.5. Vesalassa. (10+12) Armonanomus hylätty. KuollutTurun vankileirillä 
6 . 11 . 

Joela, Aleksander, ks. esikunta, komppanian kirjuri. 

Kairittu, (Kata) Petter Johannes s. 24.8.1899, työmies Kalanti Männäinen. PK 1.3. 2 vk Ugissa ja 
Kalannin sentraalissa, sen jälkeen hevosten hoitajanaTurussa. Karkasi kaartista ja vangittu 24.4. 
kotipitäjässä. 3+6(5) 

Kalenius, Heikki ks. esikunta. 

Kantonen, Oskar Ferdinand s. 5.11.1896, sekatyömies Kustavi. PK 12.2. Vangittu 1.5 Lahdessa. 3+6(5) 
Keskinen, Juho Vihtori s. 10.9.1875, kivityömies Uki. Vangittu 1.5. Lahdessa. 3+6(5) 

Kivistö, Paul Albinus s. 2.3.1901, työmies KalantiTynki. PK 1K 3PI huhtikuussa. Vangittu 1.5. 

Hollolassa. 3+3(3) Isä Juha ammuttiin Ugissa 5.5. 

Koistinen, Antti Juho s. 16.6.1877, sähkötyömies Uki. PK 1K 2PI 21.4. pakomatkalla. Punaisten 
köyhäinhoito ltk pj. Vangittu 1.5. Lahdessa. (5+8) 

Koivisto, Frans Aleksanteri s. 4.10.1879, palstatilallinen Kalanti. PK 1K 11.3. Vangittu 1.5. Lahdessa. 
3+5(5) 

Koivusaari, Kustaa Nikolai, sekatyömies Oripää. PK 20.2. Esikunnan lähetti. Vangittu 1.5. Lahdessa. 
(4+6) 

Koskinen, Juho Enok s. 3.1.1881, talonomistaja Uki. 3+5(5) Vro 99/1. 

Koskinen "punakoskinen" Vilho s. 24.10.1882, kivityömies Uki. PK 1K 20s 12.2. Komppanian 
asemestari. Vangittu. (3+6) 

Koskivirta,Valdemar s. 1891, sekatyömies Uki. Murhattu Heinolassa huhtikuun lopulla. 

Kristiansson, Juho Konstantin 21.5.1872, merimies/työmies Uki. PK 15.3, eronnut. Vangittu 13.6 
Ugissa, 3+6(5) 

Krusberg. Kustaa Emil s. 30.8.1894, sekatyömies Uki. PK maaliskuun lopulla, eronnut. Vangittu 9.6. 
Ugissa. 3+6(5) 

Kuusisto, Kalle Fredrik s. 9.10.1874, kivityömies Uki Salmi. Kuollut 21.8 Helsingin vankileirin 
Katajanokan sairaalassa. 

Kylander, Kustaa Aadolf s. 11.10.1888, kivityömies Laitila. PK 5.4. Vangittu 1.5 Okeroisissa. 3+6(4) 

Kylander, Oskar Emil s. 5.6.1893, työmies Laitila Kodjala. PK 1 K 18.3. Vangittu 1.5. Okeroisissa. 3+6(5) 
Laaksonen, Frans Eino s. 19.11.1895, työmies Kalanti Männäinen. PK 15.3. Vangittu 1.5. Vesalassa. 
( 8 + 10 ) 

Lahti, Bernhard Ensio s. 24.4.1898, sekatyömies Uki mlk Salmi. PK maaliskuun lopulla. Vangittu 1.5. 
Lahdessa. (5+10) Armonanomus hylätty, vapautettu armahduksessa 10.12.1918. 

Lainio, Karl Arvo s. 23.10.1892, merimies Pyhämaa Rourainen. PK 1K 1PI lOs maaliskuun lopulla. 
Vangittu 1.5. Lahdessa. (10+15) 

Lehtinen,Viktor Hans Petter s. 6.4.1879, itsellinen Kalanti Pappila. PK 1.3. Vangittul.5. Lahdessa. 

( 8 + 10 ) 

Lehtonen, Juha Bruno Mikael s. 29.9.1896, työmies Kalanti Hyyninen. PK 15.3, 1K kirjuri. Vangittu 1.5. 
Okeroisissa. (6+8) Armonanomus hyljätty 8/18, vapautettu ehdollisena 10.12.1918. 

Lehtonen, Eino Richard s. 6.10.1900, sekatyömies Kalanti. PK 1K 3PI 1.4. Vangittu 1.5. Lahdessa. (4+3) 
Lehtonen, Karl Aino Mikael s. 13.3.1899, työmies Uki Viisastenkari. PK 26.2. Vangittu 26.4. Ugissa. 
2+5(5) 

Lehtonen, Mikko s. 25.9.1873, kalastaja Uki Viisastenkari. PK 26.2-10.4. Vangittu kotoa, ehdollinen. 
Lindgren, Kustaa Adolf s. 4.11.1877, suutari Uki. PK 1K 1 Pl, plutoonan päällikkö. Kaatunut Lahden 
rintamalla 26.4. (kirkonkirjat 27.4.) 

Lindvall, Frans Viktor s. 25.9.1869, sekatyömies Uki. PK 25.3-3.4. Vangittu 5.6. Ugissa. (3+6) Lukander, 
Henrik Oskar s. 26.11.1869, kivityömies Uki. PK 1K 12.2. Miliisinä ja punaisten taksoituslautakunnassa, 
valittiin vallankumousoikeuden jäseneksi. Vangittu 1.5. Okeroisissa. (9+12) Armonanomus hylätty. 
Lukander, Yrjö Oskar s. 3.8.1901, renki/sekatyömies Uki. PK 10.4. pakomatkalla Mynämäellä, isän 
(yllä) käskystä. Vangittu Lahdessa 1.5. Vapautettu syytteestä 18.9. 

Lunden, Kustaa Vilhelm s. 21.7.1873, muurari Uki. (3+5) Vro 143/323 

Lundgren, Kustaa Hjalmar s. 16.12.1877, ajuri Uki. PK ajohommissa. Vangittu 1.5. Lahdessa. 3+6(5) 
Mäkinen, Frans Paavali s. 5.3.1884, kivityömies Kalanti. PK 1K maaliskuun lopulla. Vangittu 1.5. 
Okeroisissa. 3+6(4) 

Männistö, Frans Viktor s. 4.10.1892, sekatyömies Uki. PK, kaatunut rintamalla huhtikuussa. Kuolleeksi 
julistettu 27.9.1943. 

Nieminen, Juho Vihtori s. 2.2.1879, puuseppä Uki. Ugin puutyöntekijöiden ammattiliiton pj. Kuollut 
isorokkoonTurun vankileirillä 5.7. 

Nieminen, Karl Oskar s. 6.1.1888, sekatyömies Uki. PK 15.2. Haavoittui Lahdessa, vangittu Lahdessa 
1.5. Selvisi vankileirillä isorokosta. (8+10) Vryo päätöksellä alennettu 4 v ja vapautettu 5.11.1918. 
Nirmantin, Klaus, työmies, kuollut Lahden vankileirillä sairauteen 28.5.Ei vro/vryo. 

Nordling, Oskar Hjalmar s. 25.12.1895, sekatyömies Uki. PK 1K 2PI lOs, plutoonan päällikkö. Etsivä 
miliisi. Vangittu 1.5. Lahdessa. (8+10) Armonanomus hylätty. 

Nordling,Yrjö Fabian s. 16.9.1898, edellisen veli, kauppa-apulainen Uki. PK 1K 1 Pl, muonitusmestari. 
Vangittu 1.5. Okeroisissa. (10+12) Vryo päätöksellä alennettu 6 v ja vapautettu 10.12.1918. 

IMordlund, Karl August s. 14.11.1871, työmies Uki. PK 11.-18.2. Vangittu 1.6. Ugissa. 2+5(5) 

Nummelin, Juho Verner s. 8.7.1892, puuseppä Uki. PK 15.2. Vangittu 11.6. Ugissa. 2+5(5) 

Nurmela, Frans Väinö s. 3.10.1895, seppä Uki. Valkoisten vankina Ahvenanmaalla. PK maaliskuun 
alussa.Teknillisen osaston päällikkö, aseitten korjaaja, monttööri. Vangittu 1.5. Lahdessa. 

Elinkautinen.Tuomio vahvistettu 17.8. KuollutTurussa pakkotyölaitoksella 2.1.1919. 

Nurminen, Johan Oskar s. 31.8.1876, kirvesmies Uki. Vangittu 1.5. Lahdessa. Kuollut isorokkoonTurun 
vankileirillä 8.7. 

Nurminen, Juho Aleksanteri s. 18.10.1898, edellisen poika, sekatyömies Uki. PK 1.3. Vangittu 1.5. 
Lahdessa. 3+8(5) 

Palmroos, Kustaa Aadolf s. 15.12.1874, sahatyömies Uki. PK 12.2. Vangittu 26.6. Ugissa. 2+5(5) 

Palmu, Karl Johan s. 4.1.1880, kivityömies Uki. Vallankumousoikeuden yleinen syyttäjä. Vangittu 1.5. 
Lahdessa, kuollutTurun vankileirillä 2.8. 

Peltola, Juho ks. esikunta. 

Polvinen, livar Johannes s. 7.8.1892, seppä Uki mlk Putsaari. PK 24.3-10.4. Vangittu 26.4. Ugissa. 
2+6(4) 

Päiviö, Pietari Benedikt s. 20.3.1898, sekatyömies Kalanti. PK 1K 23.3. Vangittu 1.5. Lahdessa. 2+4(3) 
Raita,Viktor Edvin s. 17.12.1887, maalari Uki. PK 11. Osaston päällikkö, sentraalin vahti. Vangittu 20.4. 
Pyhämaassa. 3+7(5) 

Ranta, Petter Verner s. 28.7.1891, suutari Kalanti. PK:n suutari 1.3. Ei sotilas. Vangittu 29.4. Varhelassa, 
ei rangaistusta. 

Raumolin, Elis Vilhelm s. 24.12.1877, työmies Uki, PK 14.2. Keittiössä 1 kk, sitten miliisi. Vangittu 10.6. 
Ugissa. 3+6(5) 

Rimm, Aarne Agathon s. 7.12.1893, leipomotyöntekijä Uki. Vangittu 1.5. Kuollut isorokkoon 1.7. 
Hämeenlinnan vankileirillä. 

Rimm, Frans Emil s. 2.12.1899, edellisen veli. Sekatyömies Uki. Luultavasti kaatunut Hollolassa 
huhtikuussa, kuuron äidin ainoat lapset. 

Saari, Adam Viktor s. 2.2.1875, sekatyömies Uki. PK 19.3-9.4. Vangittu 3.6. Ugissa. 2+5(5) 

Saari, Frans Emil s. 14.3.1900, sekatyömies Uki. Kadonnut -18, julistettu kuolleeksi 27.9.1943. 
Saarinen, Juho Albert s. 13.3.1870, puuseppä Uki. PK 1K helmikuun lopussa. Vangittu 1.5. Lahdessa. 
(3+6) 

Saarinen, Juho Albert s. 1.1.1895, seppä Uki. PK 1K 1.3. Vangittu 1.5. Lahdessa. 3+6(5) 

Saarinen,Taavetti s. 26.7.1874, kivityömies Uki. PK helmikuun alussa. Vangittu kesäkuun alussa 
Ugissa. (3+6) 

Sainio,Yrjö Kosti Mikael s. 9.5.1899, työmies Kalanti. PK 1K 5.3. Haavoittui Lahden taistelussa 
jalkaan, vangittu 1.5. Vesalassa. 3+6(4) 

Salminen, Johannes Aimo s. 5.10.1890, kalastaja Lokalahti Varanpää. PK maaliskuun alussa. Vangittu 
1.5. Okeroisissa. (8+10) 

Salminen, Emil Ferdinand s. 30.5(8?).1895, työmies-torppari Kalanti Sundholma. PK 1K maaliskuussa. 
Vangittu 1.5 .Vesalassa. (9+12) Armonanomus hylätty. 

Salminen, Juho Sakarias s. 7.9.1865, työmies Uki. PK, aluksi 1K päällikkö. Vangittu Uhissa ja ammuttu 

11.5. Ugissa. 

Salminen, Kosti Mikael s. 24.9.1896, edellisen poika.Työmies Uki. PK 15.2. Vahtipalvelua ja miliisi 
3vk. Vangittu kesäkuun alussa Ugissa. (4+7) Vapautettu 4.11.1918. 

Sammalisto, Lauri s. 15.10.1896, venetyöntekijä Uki. PK 1 K 12.2. Vallankumousoikeuden ja 
järjestyslaitoksen sihteeri. Miliisin toimesta erosi. Vangittu 1.5. Lahdessa. (5+7) 

Santanen, Juho Eemil s. 27.8.1893, maatyöläinen Kalanti Arvassalo. PK 1K 12.3. Vangittu 1.5. 
Okeroisissa. (3+5) 

Santanen, Karl Yrjö s. 8.1.1898, Kalanti Arvassalo. PK 1K 1 Pl 14.3. Muista poikkeava pakokertomus. 
Vangittu 3.5. Nastolassa. (9+12) Vryo päätöksellä alennettu 6 v ja vapautettu 12.12.1918. 

Siivonen,Viktor Ferdinand s. 3.4.1894, sekatyömies Kalanti Männäinen. PK maaliskuun alussa. 
Vangittu 1.5. Lahdessa. 3+6(5) 

Sjöroos, Oskar Aarre s. 9.12.1899, itsellisen poika Uki/Kalanti Varhela. Vro 99/248. (3+3) 

Sjöros, Yrjö Aleksanteri s. 28.4.1895, työmies Kalanti. PK 15.2. Vangittu 1.5. Lahdessa. 3+5(5) 

Suomela, Karl "Kaarlo" Nestor s. 28.2.1876, kivityömies Uki. PK 15.2, punaisten muonituskomitean 
pj. Vangittu 1.5. Hollolassa. (4+6) Kuollut Ugissa 6.12.1918. 

Suominen, Eino Aleksander s. 20.3.1901, renki Uki mlk. PK huhtikuun alussa. Vangittu 1.5. 

Okeroisissa. 3+3(4) 

Suvanto, Frans Emil s. 27.8.1890, suutari Kalanti. Kapinallisten kunnallistoimikunnan varajäsen, PK 1K 
3.3. Vangittu 1.5. Okeroisissa. 3+5(5) 

Söderlund, Enok Aleksander s. 2.1.1899, hopeatyöntekijä Uki. Vro 119/161. 3+5(ehdoll). 

Tamminen, Juho Edvard s. 30.5.1876, työmies Kalanti Santtio. PK 1 K 15.3. Vangittu 1.5. Okeroisissa. 
( 10 + 12 ) 

Tuomi, Frans Oskar s. 24.1.1885, kivityömies Ugin mlkTammilehto. PK 1K1PI 17.3. Haavoittui 
taistelussa ja vangittu Hollolassa 1.5. (8+10 

Tähtinen, Karl Kustaa Mikael s. 24.9.1900, työmies Kalanti Suurikkala. PK maaliskuun lopulla. 

Vangittu 1.5. Lahdessa. 3+3(5) 

Vahlbäck, Aksel Konstantin s. 1.5.1881, kalastaja Uki. Erosi 2 vk jälkeen lääkärintodistuksella. Vangittu 

12.6. Ugissa. 3+6(5) 

Vahlbäck, Henrik Oskar s. 22.1.1888, kalastaja Uki. PK helmikuun lopulla, sairastumisen takia jäänyt 
pois. Vangittu 12.6. Ugissa. 3+6(5) 

VVahlbäck,Viktor Emanuel s. 26.3.1896, sekatyömies Uki. PK 11.2. Vangittu 1.5. Lahdessa. (8+8) Vryo 
päätöksellä alennettu 4 v ja vapautettu armahduksessa ehdollisena 4.11.1918. 

VVahlbäck, Hulda Irene s. 3.3.1890, edellisten sisar, sai myös tuomion vro:ssa 3,5+6. Hulda asui 
Turussa, mutta oli palvelijattarena Paraisilla insinööri VViesellä. Ei kuulunut kaartiin, mutta syytettiin 
kaartin avustamisesta. 

Vahtera (Matsson) Frans Väinö s. 8.2.1891, työmies Uki, PK 12.2. Punaisten miliisi. Vangittu huhtikuun 
lopulla Ugissa. 2+4(3) 

Valli, Karl Johan s. 12.11.1874, räätäli Uki. PK 11.4. Oli valkoisten vankina, valittu punaisten 
palomestariksi. Vangittu 1.5. Okeroisissa. (8+10) Vryo alennettu 7 v. Poika Kaarlo liittyi Lehtimäen 
ratsujoukkoon Uudessakaupungissa, sittemmin räätäli/kirjailija. 

Valtanen, Frans Eino s. 27.9.1892, työmies Uki. PK 16.2. Vangittu 1.5. Okeroisissa. (8+10) 

Valtanen, Juho Alfred s. 3.12.1875, sahatyömies Uki. PK 1K 11.2, plutoonan päällikkö. Punaisten 
miliisi ja vallankumousoikeuden jäsen. Vangittu 1.5. Lahdessa. (8+10) Armonanomus hylätty. 
Valtonen, Frans Johannes s. 2.6.1879, työmies Uki. Kadonnut -18, julistettu kuolleeksi 27.9.1943. 
VValtonen, Juho, kivityömies Uki. Vangittu 1.5. Lahdessa. KuollutTurun vankileirillä. SDP- 
terroritilaston tieto, voi olla sama henkilö kuin yllä. 

Varjo, Isak Alfred s. 19.12.1878, kivityömies Uki, PK 12.3. Vangittu 1.5. Lahdessa. 3+6(5) 

Varjonen, Armas Aleksanteri s. 15.12.1900, sekatyömies Kalanti. PK 1K3PI 20s. Haavoittui Lahdessa 
kylkeen sirpaleesta ja kuula katkaisi käsivarren, joka jäänyt vialliseksi. Vangittu 1.5. Lahdessa. 3+2(5) 
Varjonen, Matti Viktor s. 25.2.1880, sekatyömies Lokalahti Nopperla. PK 1 K 1 Pl 11.3. Vangittu 1.5. 
Lahdessa. (8+10) 

Vigell, Rafael Aleksi s. 11.7.1901, sekatyömies Uki. Kuollut sydäntulehdukseenTurun vankileirillä 28.6. 
Vihlman, Juho Oskar s. 15.4.1872, seppä Uki, PK 11.-15.2. Vangittu 11.6. Ugissa. 3+6(5) 

Virmolin, John Alekius s. 27.9.1890, sekatyömies Uki. Murhattu Rengossa huhti/toukokuussa? 
Julistettu kuolleeksi 27.9.1943. 

Virtanen, Albin Aleksanteri s. 24.12.1890 Uki. Kuollut 5.3. Ugissa vahingonlaukaukseen. 

Wuori, Josua Arvid Lydik s. 28.11.1886, kivityömies Uki. PK 13.2. Kaupungin punaisten ulosottomies. 
Vangittu 1.5. Lahdessa. (3+6) 

Vuorinen, Fredrik Vilhelm s. 11.4.1881, puuseppä Uki. PK 15.2. Vangittu 1.5. Okeroisissa. 3+6(5) 
Vuorinen, Niilo Richard s. 30.11.1890, puuseppä Uki. Uki JK/PK perustaja 11/17. Ammuttu 11.5. Ugin 
Kaupunginlahteen. 

Vuorio, Lauri Emmanuel s. 17.01.1892, räätäli Uki. Punaisten vallankumousoikeuden pj, 
"pormestariksi" kutsuttu. Kaatunut/teloitettu 4/18 Hollolassa? Julistettu kuolleeksi 1.1.1922. 

Vuorisalo, (Grönroos), Frans Väinö s. 15.7.1893, merimies/kivityömies Uki. PK 12.2. Mainittu 
ylipäällikkö Salosen adjutantiksi. Vangittu 1.5. Lahdessa. (8+10) Armonanomus hylätty. 

Österman, Jalmar Anselm s. 19.5.1888, kivityömies Lokalahti. Esikunnan jäsen Rahikan jälkeen. 
Kuulusteltu ja kuollut Hämeenlinnassa 21.6. 

Punakaartin 2. komppania eli Lypertön komppania 

Komppanian päällikkö kivityömies Ossian Wilhelm Lindegren. (9+1) Armonanomus hylätty ja siirretty 
Tammisaareen 16.9.1918. Myös Hjalmar Nordling mainittu päällikkönä. 

Plutoonan päälliköt: 

1 Pl päällikkö Jaakko Elo 

2 Pl päällikkö venäläinen Mikael Kakarenkoff, Juho Grönroos 

3 Pl päällikkö Lauri Lehtinen 

4 Pl päällikkö Martti Wilhelm Nyholm 

Kaartilaiset: 

Aaltonen, Axel Eskil s. 12.6.1901, työmiehen poika Uki. 2+3(3) Vro 99/43. 

Aalto, Frans Armas Väinö s. 21.2.1896 irtolainen Kalanti. PK 15.2, Kivimaan taistelu. Vangittu 1.5. 
Hollolassa (10+10) 

Aaltonen, Frans Kristian s. 19.5.1892, räätäli Uki. PK 2K (mainittu myös 1 K) maaliskuun alussa. 
Vangittu 1.5. Lahdessa. (8,5+12) Armonanomus hylätty. 

Aaltonen, Johan Anshelm s. 21.4.1899, työmies Uki. PK 2K helmikuussa. Vangittu 1.5. Lahdessa. 
(9+12) Alennettu vryo päätöksellä 6 v ja vapautettu ehdollisena 10.12.1918. 

Aaltonen, Oskar Mikael s. 30.9.1887, itsellinen Kalanti. 3+5(5) Vro 99/74. 

Aaltonen, Oskar Viktor s. 3.12.1894, sekatyömies Uki. PK 15.2. Vangittu 1.5. Lahdessa. 3+6(5) 

Ahtonen, Martti Einari s. 14.2.1900, työmies Uki. PK 2K 4PI helmikuun lopussa. Vangittu 1.5. 
Okeroisissa. 3+6(5) 

Ahtonen, Yrjö Valdemar s. 29.9.1897, muurari Uki. PK 1/2K (Lypertö?) 15.3. Vangittu 1.5. Lahdessa. 
(4+6) 

Appelblom, Armas Albin s. 16.9.1893, työmies Kustavi Rahi. PK 18.3. Vangittu 1.5.Lahdessa. 3+7(5) 
Blomroos, Juho Ferdinand s. 3.7.1897(8), renki Lokalahti Väättänen. PK 2K 3PI helmikuun lopussa. 
Haavoittui Kivimaan taistelussa. Vangittu 1.5. Lahdessa. (9+12) 

Blomqvist, Kustaa Adolf s. 23.9.1899, työmies Kustavi. PK 2K maaliskuun puolivälissä. Vangittu 1.5. 
Lahdessa. (8+10) 

Damberg, Kasper Johannes s. 4.11.1900, työmies Uki. PK 2K 3PI 15.2. Vangittu 1.5. Vesalassa. 3+5(5) 
Rokkosairaalassa Hämeenlinnassa. 

Damberg, Armas "Santeri" Aleksander s. 11.8.1894, sekatyömies Uki. PK, mukana Lahden taistelussa, 
jossa katosi. Julistettu kuolleeksi välipäätöksellä 15.7.1935. 

Damberg,Viktor Erhard 13.3.1892, edellisen veli, sekatyömies Uki. PK 2K 3PI helmikuussa. Vangittu 
1.5. Lahdessa. 3+6(5) 

Ekroos, Albin Mikko s. 16.2.1900, työmies Kustavi Rahi. PK 10.3 2K 3PI. Vangittu 1.5. Lahdessa. 3+7(5) 
Elo, Jaakko Jalmari s. 13.9.1882, kivityömies Kalanti Sundholma. PK 26.2. 2 vk 1 Pl päällikkö. Vangittu 
1.5. Lahdessa. (8,5+12) 

Eloranta, Juho Eino s. 7.9.1895, työmies Uki/Kalanti. PK 16.3. Vangittu 1.5. Okeroisissa. 3+6(5) 

Eloranta, Viktor Valfrid s. 9.4.1891, sekatyömies Uki. PK 11.2 2K 1 PL Vangittu 11.5. Ugissa. 3+6(4) 
Flaaming,Viljo Edvard s. 22.5.1895, sekatyömies Uki.Teloitettu Hollolassa. 

Flaaming,Yrjö Kaarlo s. 1.10.1899, sekatyömies Uki.Teloitettu Hollolassa, kuolleeksi julistettu 
27.9.1943. 

From, Juho Oskar s. 6.6.1879, kivityömies Uki. Luultavasti kaatunut/teloitettu Rengossa huhti- 
toukokuussa -18. Kuolleeksi julistettu 279.1943. 

Grönholm, Erkki Otto Joh. s. 2.71901, työmies Uki Salmi. PK 26.3, 2K 2PI (1K 1 Pl Vuorela/Lindgren). 
Vangittu 1.5. Lahdessa. 3+3(5) 

Grönroos, John "Jonni" Alfred s. 19.1.1898, maatyömies Kalanti Sundholma. PK 2K 11.2, plutoonan 
päällikkö? Haavoittui taistelussa Lahdessa, menetti toisen silmänsä sirpalevamman takia. Vangittu 
1.5. Lahdessa (8+10) Katajanokan vankilassa. 

Grönroos, Juho Maurits s. 13.3.1896, kivityömies Uki. PK 2K helmikuun lopulla. Vangittu 1.5. 
Lahdessa. (9+12) Alennettu 6 v, siirretty Tammisaareen. 

Gustafsson, Juho Aron s. 2.11.1895, kivityömies Uki mlk. Kaatunut rintamalla huhtikuussa? Julistettu 
kuolleeksi 4.10.1943. 

Haapanen, Juho Selim s. 3.8.1890, leipuri Uki. PK 15.5. Erosi ja liittyi uudelleen 2K 2PI. Kivimaan 
taistelussa. Vangittu Vesalassa 1.5. 2+3(3) Kuollut 31.5.1919. 

Hatara, Hjalmar 15.2.1882, kivityömies Uki. PK 15.2. Vangittu 274. Ugissa. 3+7(5) 

Hellsten, Frans s. 12.9.1897, sekatyömies Laitila. Laitilan PK - Lypertön PK 14.3, 2K 1PI lOs. Vangittu 
1.5. Lahdessa 3+6(4) 

Hellsten, Vilhelm Verner s. 20.12.1887, sekatyömies Uki. PK 15.2, 2K 2PI. Vangittu 1.5. Lahdessa. 3+6(5) 
Hypen, Georg Vilhelm "Ville" s. 3.11.1891, työmies Uki. PK 11.2. Vangittu 1.5. Lahdessa (5+8) 
Hämäläinen, Leonard Gabriel s. 25.71898, kivityöntekijä Uki. Kaatui Lahdessa, Kivimaan taistelussa 
mukana. (Isä Gabriel H. 1K) Kuolleeksi julistettu 279.1943. 

Ikonen, Vieno Edvard s. 11.8.1898, kellosepän oppilas Uki, 2K 3PI. Vangittu 1.5. Lahdessa. 3+6(5) 
llmanen, Juho Volter s. 12.9.1882, työmies Uki. PK 2K 6.3. Vangittu 1.5. Lahdessa. 3+5(5) 

Jalonen, Johan Väinö s. 10.1.1893, kivityömies Uki. PK 2K1PI 15.2. Vangittu 1.5. Vesalassa. (3+5) 
Jalonen, Paavo Eenokki s. 23.1.1899, työmies Kivimaa Kustavi. Vangittu 1.5. Lahdessa. (8+10) 
Vapautettu 4.11.1918. 

Johansson, Emil s. 1896 (5.10.1895?) työmies Kalanti. Kadonnut -18 Lahdessa? 

Jokinen, Otto Justinus s. 12.1.1865 teurastaja Uki. PK 2K 17.3. Vangittu 1.5. Lahdessa. (4+8) 
armonanomus hylätty 8/18, vapautettu 4.11.1918. 

Juonoja,Anton (Antti)Tobias S. 22.71896, kivityömies Uki Haidus. PK 15.2., Kivimaan taistelu. 
Vangittu 1.5. Okeroisissa (5+10) 

Järvinen, Kalle Heikki s. 12.8.1876, kivityömies/seppä Uki. Kivityöntekijöiden johtohenkilöitä Ugissa. 
KuollutTurun vankileirillä 20.6. Ei vro/vryo. 

Kiiski, Armo Johannes s. 2721887, kivityömies Kalanti. Kuollut Hämeenlinnan vankileirillä 6/18. 

Kuusholma,Yrjö Johannes s. 16.4.1886, kulkukauppias Uki. PK 2K 2PI 6.3. Vangittu 25.6. Ugissa. 

3+6(4) 

Laihonen, Johannes Einar s. 22.12.1898, sekatyömies Uki. PK helmi-maaliskuun vaihteessa. 

Vangittu 1.5. Lahdessa. 3+6(5) Kuollut kuukauden kuluttua vankileiriltä päästyään 14.11.1918 (SDP 
terroritilasto). 

Keinonen, Einar Viktor s. 13.8.1901, kalastaja Kustavi, Lypertön komppannia, pako Ugin kautta. 3+3(5) 
Kling, Frans Nestor s. 19.10.1891, työmies Kalanti. Ollut Kalannissa,Turussa, osin laitilalaisten kanssa, 
jää epäselväksi mihin kaartiin oikein on kuulunut. 3+5(5) 

Kujanpää, John Aleksander Waldemar s. 14.10.1896, sekatyömies Kalanti Sundholma/Uki, vangittu 

1.5. Lahdessa. (5+10) 

Lahtinen, Kustaa Nikolai s. 8.10.1899, KalantiTynki Vähäheiko. Kuollut 24.6.Turun vankileirillä 
keuhkokuumeeseen. 

Laihonen, Juha Verner s. 17.8.1893, puuseppä Kalanti/Uki. PK 11.2., Kivimaan taistelu. Vangittu 
sairaana 21.4. Ugissa. (8+10) 

Laine, Herman (hurja Hermanni) s. 23.9.1882, kivityömies Laitila. Kaatui 30.4. Lahdessa. 

Lehtinen, Lauri Anselm s. 10.8.1899, työmies Uki. PK 2K 3PI päällikkö. Vangittu 1.5. Lahdessa. (8,5+10) 
Armonanomus hylätty. 

Lehtonen, Lauri Viktor s. 2.8.1895, ent. karjakko kirjoilla Kalanti, asui Uki Blasieholma. PK helmikuun 
lopulla, 2K kirjuri ja kuljetti kirjanpitoa pakomatkalla matkalaukussa, joka hävisi Lahdessa. Vangittu 

1.5. Vesalassa. (4+10) 

Lehtonen, Emil Bernhard s. 29.12.1895, sekatyömies Kalanti. Vangittu 1.5. Lahdessa, kadonnut. 
Leonsaari, Arvi Aleksanteri s. 2.6.1895, työmies Kustavi Rahi. PK Lypertön komppania 10.3. Vangittu 

1.5. Lahdessa. (8+10) Vapautettu 4.11.1918. 

Levonsaari eli Ketola Vihtori Severin s. 6.8.1895, torppari Kustavi. Vro 7/88 ei löydy. (8+10) Vapautettu 
4.11.1918. 

Lindström, Kustaa Aarne s. 5.6.1901, työmies Uki mlk. 2+3 ehdollinen, vro 135/160. 

Lindqvist, Aarne Sefanias s. 28.5.1894, viilaaja Uki. PK2K3PI, leipojana Lypertössä. Vangittu 1.5. 
Lahdessa. 3+5(5) Kuollut Hämeenlinnan vankileirillä 4.8. 

Lundelin,Werner Ferdinand s. 13.10.1887, työmies Kalanti Sundholma/mlk Salmi. PK 25.2. Vangittu 

1.5. Lahdessa. (10+12) 

Luoto, Aarne Oskar s. 11.9.1897, työmies Kustavi Rahi. PK 2K 10.3, 3PI osastopäällikkö. Vangittu 1.5. 
Lahdessa. (12+15) 

Luotonen, Frans, jyvärenki Uki mlk. KuollutTurun vankileirillä kesäkuussa. 

Luotonen, Johannes Ludvig s. 11.7.1879, renki Lokalahti. PK 2K 2PI helmikuussa. Vangittu 1.5. 
Lahdessa. (8+8) 

Luotonen, Viktor Aleksander s. 18.2.1889, työmies Uki. PK 11.2., mahdollisesti reservissä. Vangittu 
huhtikuun lopulla Ugissa. (3+6) 

Mattila, Frans Fredrik s. 17.4.1871, kivityömies Uki mlk Lepäinen. PK 2K 2PI 2.3. Vangittu 1.5. 

Lahdessa. (8+10) 

Mäkiö, Einar Nikolai s. 4.12.1899, työmies Rauma. PK 2K. Vangittu 1.5. Lahdessa. 3+7(5) 

Männistö, Leo Jalmari s. 28.6.1897, sekatyömies Uki. PK 2K helmikuun lopulla. Vangittu 1.5. 

Lahdessa. (8,5+12) Vapautettu 10.12.1918. 

Nieminen, Nestor s. 8.5.1893, sekatyömies Laitila Leinmäki. PK 2K2PI 14.3. Haavoittui ja vangittu 1.5. 
Lahdessa. (4+6) 

Nyholm, Martti s. 30.7. (8).1895, työmies Laitila. PK tammikuun lopulla ensin 1 kk Laitilassa ja sitten 
Lypertöön, 4PI päällikkö. Vangittu 1.5. Vesalassa. (12+12) 

Niittylaakso,Wilho s. 1.4.1901, sekatyömies Uki mlk. Kaatunut huhtikuussa? 

Palmroos, Eeli Jalmari s. 6.10.1897, renki Kustavi. PK 10.3. Vangittu 1.5. Lahdessa. 3+6(5) 

Puisto, Juho Edmund s. 17.1.1855, sekatyömies Kalanti. Vangittu 3.5. Uusikirkko. KuollutTurun 
vankileirillä 16.8. 

Raitio, Arttur Aleksander s. 25.11.1889, sahatyömies Uki. PK 2K helmikuussa. Vangittu 1.5. Lahdessa. 
(8+8) Vryo päätöksellä alennettu 6 v ja vapautettu 12.12.1918. 

Randelin, Kustaa Edvin s. 3.6.1899, nahkuri Uki. PK 2K 4PI maaliskuun alussa. Vangittu 1.5. 
Okeroisissa. 3+6(5) 

Rantanen, Eino Johannes s. 21.6.1896, kivityömies Uki. PK 2K 15.2. Kivimaan taisteluissa muiden 
todistamina. Vangittu 1.5. Vesalassa 3+5(5) 

Rantanen, Kustaa Verner s. 6.8.1884, suutari Kalanti. Kieltää kuuluneensa PK, oli kuitenkin 
pakomatkalla (sanoo olleensa Laitilan kaartin mukana), taistelussa 2 pv, Kalannin 
vallankumousoikeuden pj. Vangittu 1.5. Okeroisissa. (4+6) 

Reinvall, Aksel Arttur s. 29.10.1894, räätälin oppilas Uki. 3+4(3) Vro 74/513. 

Reinvall, Einar Johannes s. 1.3.1898, työmies Uki. PK 5.3. Vangittu 21.4. Ugissa, armonanomus. 2+5(5) 
Ristimäki, Lauri Ilmari s. 27.5.1895, sekatyömiesTyrvää. Lypertön komppania, Kivimaan taistelussa. 
Vangittu 1.5. Lahdessa. 3+5(5) 

Roslöf, Herman Kasper s. 19.10.1892, sekatyömies Uki. PK 2K maaliskuun alussa. Vangittu 1.5. 
Okeroisissa. 2+2(4) 

Roslöf, Karl Oskar s. 2.2.1881, sekatyömies Uki. Vangittu 1.5. KuollutTurun vanleirillä 18.6. Vro 
141/150. 

Rosvall, Juho Emil s. 8.5.1878, sekatyömies Uki Kainpirtti. PK 2K helmikuun lopulla. Vangittu 1.5. 
Lahdessa. 3+5(5) 

Saari, Frans Bruno s. 11.10.1894, irtolainen Kalanti Sundholma. PK 2K 2PI 7.3. Vangittu 1.5. 

Okeroisissa. (8+10) 

Saarinen, Jalmar Emanuel s. 15.8.1897, sekatyömies Uki mlk Salmi. PK 2K 1 Pl maaliskuun alussa. 
Vangittu 1.5. lähellä Lahtea. (6+10) 

Jalmarin sisko Saarinen SanniVVilhelmiina 19.11.1899 kuuluiTurun naiskomppaniaan ns. 
kuolemanpataljoonaan ja kaatui aseettomana rintamalla 26.4. 1 veli lisäksi 1 K:ssa. 

Sainio, Kustaa Kaino s. 10.12.1902, työmies Kalanti. Kuulusteltu 5.6. Lahdessa, kadonnut -18. 
Julistettu kuolleeksi 7.12.1937. 

Salonen, Frans Fredrik s. 12.9.1867, muurari Kustavi. Lypertön komppania 10.3. Vangittu 1.5. 
Lahdessa. 3+6(5) 

Savolainen, Juho s. 1892, räätäli Uki Janhua. Vangittu 1.5. KuollutTurun vankileirillä 12.6. 

Siivonen, August s. 14.2.1870, suutari Uki, alla olevien 3 veljeksen isä. PK 15.3., sairaana lasarettiin. 
Vangittu kesäkuun lopulla Ugissa. 3+6(5) 

Siivonen, Johan Verner s. 18.8.1900, sekatyömies Uki. Vangittu 1.5. Kuollut 1.8. Turun vankileirillä. 
Siivonen, Kaarlo August s. 17.8.1896, sekatyömies Uki. Vangittu 1.5. Hollolassa. Sanotaan kuolleen 
Hämeenlinnan vankileirillä. Julistettu kuolleeksi 27.9.1943. 

Siivonen, Niilo Aleksander s. 3.12.1897 (sotasurmaproj. väärä syntymäaika), sekatyömies Uki. 
Vahtisotilaana Lypertössä. Vangittu 1.5., kuollut 8.8. Hämeenlinnan vankileirillä. Julistettu kuolleeksi 
27.9.1943. 

Siivonen,Viktor Ferdinand s. 3.4.1894, sekatyömies Kalanti Sannainen. PK maaliskuun alkupuolella. 
Vangittu 1.5. Lahdessa. 3+6(5) 

Siren,Voitto Fredrik s.14.7.1885, kivityömies Ugin mlk Lepäinen. PK 2K 1 PL 4.3. Kivimaan taistelu. 
Vangittu 1.5. Lahdessa (8+10) Vapautettu ehdollisena 12.12.1918. 

Sjöblom, Eino Vihtori s. 18.8.1899, nahkuri Kustavi. PK 2K 3PI 1.3. Vangittu 1.5. Lahdessa. (9+10) 
Rangaistusta alennettu 8 v. 

Sjölund, Kasper Kustaa s. 2.3.1902, työmies Uki. PK 2K 2PI maaliskuun alussa. Vangittu 1.5. 
Hollolassa. 3+2(5) 

Sjöman,Väinö Feliks s. 25.9.1899, sekatyömies Kalanti Männäinen. PK 2K 3PI 15.2. Vangittu 1.5. 
Vesalassa. (8+8) 

Sjöroos,Yrjö Aleksanteri s. 28.3.1895, työmies Kalanti Orjuva. PK maaliskuun alussa. Vangittu 1.5. 
Lahdessa.Turun vankileirille 6.6., vankipassilla vaarattomana vapaaksi 4.7. odottamaan tuomiota. 
3+5(5) 

Snällström, Johan Ferdinand "Nätsy" s. 5.1.1870, palstatilalleen Kalanti. Vallankumousoikeuden 
jäsen, yleinen syyttäjä ja järjestyspäälIikkö, itse ei mielestään kuulunut PK, oli pakomatkalla 
aseistautuneena. Vangittu 17.4. Mynämäellä. (10+15) 

Snällström, Lauri Soini s. 20.5.1899, sekatyömies Kalanti Palsa. Erotettu Ugin PK:sta, liittyi Auran PK. 
Vangittu haavoittuneenaTampereella. (5+10) 

Stählberg, Isak Ernesti s. 1.11.1880, seppä Uki. PK 2K 4PI 11.3. Vangittu kesäkuussa Ugissa. 2+5(5) 
Suominen, Eero Wilhelm s. 30.1.1897, kivityömies Uki mlk Salmi. PK 20.2. Vangittu 1.5. Lahdessa. 
(6+8) Armonanomus hylätty. 

Suominen, Etsi Vincentius s. 21.1.1898, Kalanti Varhela. Kuollut vahingonlaukaukseen Lypertössä 
maaliskuussa. 

Suominen, Kustaa Emil s. 1.5.1890, kivityömies Uki. EnsinTurun PK, sen jälkeen Uki PK 2K. Vangittu 
1.5. Vesalassa. 3+5(5) 

Taiminen, Kalle Oskar s. 3.12.1872, kivityömies Uki mlk Lepäinen. Matti Jalava/Anna Hurme 
kertomana: Lahden Hennalan vankileiriltä pelastunut Salminen Arvassalosta oli kertonutTaimisen 
pyytäneen päästä vessaan. Vartija oli tullut hakemaan ase kädessäTaimista ja heti oven sulkeuduttua 
oli kuulunut laukaus, eikäTaiminen enää koskaan palannut takaisin. 

Taiminen, Johan Viljam s. 6.4.1901, kalastaja Uki mlk Lepäinen. PK 2K 3PI helmikuun lopulla. Vangittu 
1.5. Lahdessa. 3+3(5) 

Toivonen, Aleksander Albinus s. 14.7.1877, työmies Uki. PK 11.3. Vangittu 12.6. Ugissa. (3+6) 

Tättilä,Väinö Rikhard s. 3.2.1895. Kadonnut -18. 

Valtonen, Kristian s. 13.5.1875, puuseppä Uki. Vangittu toukokuussa? Kuollut isorokkoonTurun 
vankileirillä 26.6. 

Varjo, Oskar Eino s. 9.3.1899, työmiehen poika Uki. PK 2K 1PI helmikuun lopulla. Vangittu 1.5. 
Lahdessa. 3+6(5) 

VVarjonen, Oskar Aarne s. 5.5.1900, jalkinetyöntekijä Uki. PK2K2PI 15.2. Vangittu 1.5. Lahdessa. (3+3) 
Wessman, Jalmar Antero s. 25.11.1893, kivityömies Kalanti. PK 2K 1PI 20.2. Vangittu 1.5. Vesalassa. 
3+5(5) 

Vielä (Samuelsson) Kosti s. 21.12.1898, lämmittäjä Uki. Liittyi PK:iin ensimmäisten joukossa, ensin 
kaupungissa ja sitten 2K. Vangittu 1.5. Okeroisissa. (6+8) Armonanomus hylätty, armahduksessa 
vapautettu 10.12.1918. 

Wiljanen, Otto Emil s. 30.8.1895, irtolainen Kalanti Sundholma. PK 2K 2PI 18.3. Vangittu 1.5. 
Okeroisissa. (3+6) 

Virmolin, John Alekius s. 27.09.1890, sekatyömies Uki. Murhattu toukokuussa? Rengossa. 

Virta, Knut Adolf s. 20.61881, sekatyömies Uki. PK 15.3, osasto päällikkö 2 vk. Sairastui, vangittu 
13.6. Ugissa. 3+6(5) 

Virtanen, August Hjalmar s. 18.9.1899, sekatyömies Uki. PK 2K helmikuun lopulla. Vangittu 1.5. 
Okeroisissa. 3+5(5) 

Virtanen, Yrjö s. 15.3.1899, jyvärengin poika Kalanti. (4+7) 

Vuorela, Vilho Verner s. 24.11.1885, työmies Uki. PK 11.2. Vangittu 11.6. Ugissa. 3+6(5) 

Punakaartin 3. komppania eli Lokalahden komppania 

Perustettu 10.3. Nuortentuvalla, joka toimi myös komppanian päämajana, perustaja Johan Verner 
Suominen. 

Värvärit: 

Kaukovalta, Iisak Evert s. 9.8.1885, asioitsija Lokalahti. Kiihottaja, ei liittynyt PK. (8+12) 

Perho, Lauri 

Komppanian päällikkö Sandelius, Frans Isak s. 17.9.1868, maanviljelijä Lokalahti Kaimainen. PK 20.3. 
Vangittu 1.5. Lahdessa, elinkautinen. 

Lokalahden komppanian keittäjänä toimi Varpula, Lempi Maria s. 1.12.1891, oli ruokapalkalla, ja 
mukana pakomatkalla. Vangittu 1.5. Hollolassa. 3+5(5) 

Vallankumouskomitean- ja oikeuden jäsen Ahlsten, Armas David. 

Kaartilaisia: 

Alanko, Arvo Albin s. 20.3.1896, viilaajaTurku.Taivassalon sentraalin hoitaja. PK 6.4. Vangittu 1.5. 
Okeroisissa, syytön. 

Grönholm, Ivar Aleksander s. 17.1.1895, maatyömies Vehmaa. Aluksi Vehmaan PK, Lokalahden 3K 
14.3, erosi ennen pakomatkaa 9.4. Vangittu 30.4. Vehmaalla. 2+4(5) 

Fager, Oskar Nikolai, oli ensin 1K ja myöhemmin 3K, katso tiedot 1K. Elinkautinen, kuollut 11.11. Hgin 
Isosaaren vankileirillä. 

Jalonen, Otto Jalmari s. 9.4.1897, työmies Kustavi. PK 5.4. Vangittu 1.5. Lahdessa. 3+6(5) 

Laihonen, Frans Oskar Nikolai s. 11.2.1898, muonarenki Lokalahti. PK 25.3-9.4. (4+6) 

Laihonen, Juho Emil s. 2712.1889, työmies Lokalahti. PK 24.3-4.4. 3+6(5) 

Laine, Oskar Mikael s. 10.10.1889, työmies Lokalahti. PK maaliskuussa. Vangittu 1.5. Hollolassa. (4+6) 
Lehtonen, August s. 14.5.1863, räätäli Lokalahti. PK, ei aseellisena. Luovuttu syytteistä. 

Luotonen, Juho Ludvig s. 14.71879, työmies Lokalahti Pitkäluoto. Kuollut 9.8.1918Turun vankileirillä. 
Perho, Kustaa Lauri Verneri s. 12.5.1897, Lokalahti Riihiranta. Kuollut 27.7.1918 Riihimäen vankileirillä. 
Ridberg, Kaarle Einar s. 27.1.1901, merimiehen poika Lokalahti. 3+3(5) 

Ruohonen, Eino Fritiof s. 21.8.1898, sekatyömies Lokalahti Hermansaari, PK 24.3. Vangittu 1.5. 
Vesalassa. 3+5(5) 

Saarinen, Viktor Jaafet s. 22.12.1897, työmies Lokalahti. PK 3K 1.4. Haavoittui ja vangittu 1.5. 
Lahdessa. (8+10) 

Sandell,Toini Antero s. 12.1.1897, sekatyömiesTaivassalo. PK 15.3. Vangittu 1.5. Vesalassa (10+12) 
Suojanen, Frans Kosti s. 15.7.1898, torpparin poika Lokalahti Kutkumaa. Kuollut 15.7.1918 
Tammisaaren vankileirillä. 

Suominen, Johan Aleksander s. 22.10.1897, kirvesmies Vehmaa. PK 3 vk maaliskuussa. 3+6(5) 
Suominen, Johan Verner s. 10.5.1886, työmies Lokalahti Salmenperä. PK perustamiskokouksen pj, 
komppanian päällikkö ennen Sandeliusta.Teloitettu 30.4. Ugissa. 

Tenien, Paavo Eino s. 25.1.1900, itsellisen poika Lokalahti. PK 15.3. Vangittu 1.5. Vesalassa. (5+3) 
Toivonen, Lauri Johannes s. 11.11.1899, koneenkäyttäjäTaivassalo. PK 3K. Vangittu 1.5. Lahdessa. 
2+6(5) 

Tuominen,Toivo Henrik s. 8.6.1899, renki Lokalahti. PK 25.3. Vangittu 1.5. Lahdessa. (4+5) 

Ylismäki, Hjalmar Edvin s. 27.11.1899, tilallisen poika Vehmaa. PK maaliskuun lopulla. Vangittu 30.4. 
Lahdessa. 3+6(5) 

Varjo, Artturi Hemming s. 17.2.1896, maatyömies Vehmaa. PK maaliskuussa. Vangittu 20.4. Vehmaalla. 
(3+6) 

Varjonen, Armas Vilho s. 14.11.1898, työmies Kalanti. PK 15.3. itse ilmoitti 3K, jolle ei oikein muuta 
tukea, ilmeisesti 1 K kuitenkin. Vangittu 1.5. Lahdessa. 3+5(5) 

Virtanen, Hjalmar Paavo s. 23.12.1896, työmies Vehmaa Puosta. PK maaliskuussa. Vangittu 1.5. 
Hollolassa. (4+6) 

Virtanen, Einar Mikael s. 21.1.1893, torppari Vehmaa Puosta, edellisen veli. PK maaliskuun alussa. 
Vangittu 1.5. Lahdessa. (7+10) 

Vuorela, Ulrik Lennart s. 6.12.1900, itsellisen poika Lokalahti. PK 28.2-3.4. Luovuttu syytteistä. 

Österman, Hjalmar Anshelm ks. esikunta 

Epäselvät tapaukset: 

Aalto(nen), Hans Hermansaaresta (tod. Laihonen Fr Oskar). 

Blomvall, Leevi A s. 30.4.1901, jyvärengin poika Kalanti. 2+3(3) Uki/Laitila PK?, vro 99/421. 

Elo, Frans s. 1871,Kalanti, ei tietoa, Uki/Lla PK?, ei vryo, vro us. Vaihtoehtoja. 

Eloranta, Emil, Kalanti, vankina Uki, Uki/Laitila PK?, vro 63/414. 

Fager, Jonni (tod. Laihonen Fr Oskar) 

Gustafsson, Otto s. 1896, Kalanti, Otto Reinhold? Vro 102/130. 

Heikkilä, Juho Yrjö s. 3.6.1900, renki Kalanti, 2+3(3) Vro 99/424. 

Helin, Anna Pauliina s. 9.2.1900, työmiehen tr Uki. 3+5(5) Vro 102/317. 

Hellman-Niemi, Anton Engelbert s. 20.9.1873, puuseppäTku/Uki. 3+5(5) Vro 99/294. 

Hellsten, Juho s. 1895, Kalanti. 

Hyrsky (Hellsten) Yrjö Markus s. 24.4.1894, asioitsija Uki. Luultavasti ammuttu Viipurin lähellä 24.4. 
eli olisiko ollutTurun joukoissa. Sotasurmaluettelo epävarma kummalla puolella oli. 

Jalonen, Juha Emil s. 19.1.1875, Kalanti (Hinnerjoki?). 3+6(5) 

Johansson, Emil s. 1895, Kalanti. 

Jurva takavarikoimassaTaivassalossa Sandellin kanssa (Sandell). 

Karlsson, Jalmar s. 1901, Kalanti, Uki/Lla PK ? 

Kiiski, Armas Juho, vro 138/447. 

Kivistö, Yrjö Valerian s. 24.4.1898, Kalanti. Uki/Lla PK ?, tietämättömissä, isä Juho Oskar, ei löydy 
kuolleitten luettelosta ad 1942,Yrjö kuulutettu 28.5.1927 ja ollut jatkosodassa. 

Korhonen, Emil Itä-Suomesta 3.K (tod. Sandell) 

Lehtonen, A. V. työmies Vehmaa. 

Lehtonen, D. A. torppari Vehmaa. (2+4) 

Lehtonen, Arvo s. 1897, Kalanti. 

Lehtonen, Martti (tod. K.Y. Santanen). 

Lehtonen, Niko, 3.K muonaministeri, muurari Lokalahti (tod.Tenien). 

Leino, Väinö Aleksanteri s. 4.7.1902, mäkitupalaisen poika Kalanti, Uki/Lla PK? Vro 99/101. 

Lunden, Einar Ugista, etsintäkuulutus US 16.5.18, ei löydy vro/vryo. 

Mäkinen, Eemil s. 30.5.1892, Kalanti, 99/178?, muitakin vro vaihtoehtoja. (8+10) 

Nordström takavarTsalossa Sandellin kanssa (tod. Sandell). 

Nurmi, Frans Viktor s. 23.6.1875, itsellinen Kalanti Männäinen. Uki/Lla PK ?.Kuollut Hämeenlinnan 
vankileirillä 7.7. 

Nyholm, Juho s. 1896, suutari. 

Oras,Teodor Jaakonpka s. 13.9.1869, kivityömies Uki/Somerniemi, Uki PK ? 99/120. 3+5(5) 

Palmroos, Kustaa s. 1889, Kalanti, ei tietoa, Uki/Lla PK? 

Randelin,Werner F (US 23.7), ei vro. 

Raula, Petter s. 1891, Kalanti, vankina Uki, ei vro/vryo, ilmeisesti Ranta. 

Rimm, Juho Emil s. 20.4.1884, leipuri, Rauma/Uki, vro 83/85. 3+6(5) 

Rosenlöf, Aarne Rikhard s. 12.11.1900, työmies Kalanti, Uki/Lla PK? Vro 99/126. 2+3(3) 

Roslöf, Aarne s. 1900, Kalanti, vankina Uki. Uki/Lla PK? 

Rosvall, Niilo, ei vro/vryo. 

Saarinen, Frans Oskar s. 21.2.1902, Uki, vro 119/339. 2+6(5) 

Sainio, Kosti s. 1899, talollisen poika Kalanti, ei tietoa. 

Salminen, FransYrjö, Kalanti/Parainen 17.7.1902. 

Salminen, plutoonan p. 3.K (tod.Tenien). 

Sandberg, ToimiTsalosta os p 3.K (tod.Tenien),Toivo Emil vro 75/430. 

Saraste, Laitila, Kivimaan taistelu, Uki/Lla PK ? Reino Ilmari vro 105/420. 

Siivonen. J. R. itsellinen Vehmaa. 

Siivonen, Karl Fredrik s.18.71869 Kalanti, ei PK. (4+6) 

Siivonen, Karl Verner s. 1891, sekatyömies Kalanti, kadonnut -18. 

Stenberg, Rikhard s. 1901, Kalanti, ei tietoa, Uki/Lla PK? 

Stenroos, F. O., Stenroos J H (tod. Reinvall, Polvinen). 

Suominen, Juho Oskar s. 26.7.1877, mäkitupalainen Uki. Vro 99/255 (113/434) vapautettu. 

Syrjä,Väinö Oskari s. 27.11.1884, työmies Uki, kuumesairas rintamalla (Arbetet 28.3.18), ei vro/vryo. 
Julistettu kuolleeksi 27.9.1943. 

Vaijonen, työmies, vahti sentraalissa. 

Valtonen, Paul Albert s. 13.7.1893 Balzaborg Uki, 15080. Vehmaan PK koska oli työssä Vehmaalla, ollut 
Lypertössä ja Ugissa? (4+6) 

Varjonen, Armas s. 1900, Kalanti Sarka (Sorkka?) ei tietoa. 

Varjonen, J. A. its Vehmaa, vro 99/419. (3+5) 

Venäläinen, Nikodemus s. 14.8.1870, kivityömies Uki/Laukaa, Uki PK? Vro 99/153. 2+3(3) 

Wessman, Frans s. 1889, Kalanti, ei tietoa, ei vro/vryo. 

Viljanen, Kalanti, 3 v. 

Virta, Emil Rikhard s. 23.2.1891, työmies Uki/Ulvila, mahd vro 99/244. 3+5(5) 

Virtanen, David Arttur s. 26.6.1895 itsellinen Lokalahti (6+10) Vro D 141/222 ja 
Virtanen, Einar ja Paavo 3 K? Vehmaalta (Fb:47:333). 

Virtanen, Nikodemus s. 3.5.1871, työmies Kalanti/Sysmä, vro 99/414. 2+4(4) 

Virtanen, Oskar Sakarias s. 16.1.1866, itsellinen Kalanti, vapautettu. 

Vuokko, Gustaf Herman s. 3.7.1862,Tku/Kalanti, vro 99/363. 2+2(2) 

Öberg, Johan Engelbert s. 20.9.1873, puuseppäTku/Uki, vro 99/294. 3+5(5) 

Östman, Juho Kustaa s. 27.7.1868 työm Kalanti/Maaria, 2+4 ehdollinen, vro 7/98 on väärä tai ei löydy 
kohdaltaan. 

(Valtiorikosoikeuden (vro) aktinumerot viittaavat akteihin, joita ei ole vielä digitaaliarkistossa) 

